﻿METODOLOGIE CRIMINALISTICĂ STRUCTURILE INFRACŢIONALE ŞI ACTIVITĂŢILE ILICITE DESFĂŞURATE DE CĂTRE ACESTEA o lucrare în care sunt sintetizate rezultatele activităţilor de cercetare ştiinţifică desfăşurate de către o echipă de cadre didactice de la Academia de Poliţie A.I. Cuza din Bucureşti în cadrul proiectului “INCIDENŢA EVOLUŢIILOR DIN LEGISLAŢIA ŞI PRACTICA JUDICIARĂ COMUNITARĂ ASUPRA LEGISLAŢIEI ŞI PRACTICII JUDICIARE DIN ROMÂNIA ÎN DOMENIUL TRANZITULUI DE BUNURI SI PERSOANE PESTE FRONTIERĂ” grant finanţat de către Academia Română, tema 359/2007. Conf. univ. dr. Olteanu Gabriel Ion director de proiect Conf. univ. dr. Iacob Adrian Conf. univ. dr. Gorunescu Mirela Lect. univ. dr. Voicu Adriana Camelia Lect. univ. dr. Pop Ştefan Lector. univ. dr. Dragomirescu Bianca Lector univ. drd. Ruiu Marin Asist. Univ. drd. Ştefan Eduard Cristian © AIT Laboratories 2008 ISBN: 978-973-88201-2-8 imagine copertă: http://www.morguefile.com, http://imagebase.davidniblack.com www.itCode.ro METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Academia de Poliţie A.I. Cuza METODOLOGIE CRIMINALISTICĂ STRUCTURILE INFRACŢIONALE ŞI ACTIVITĂŢILE ILICITE DESFĂŞURATE DE CĂTRE ACESTEA o lucrare în care sunt sintetizate rezultatele activităţilor de cercetare ştiinţifică desfăşurate de către o echipă de cadre didactice de la Academia de Poliţie A.I. Cuza din Bucureşti în cadrul proiectului “INCIDENŢA EVOLUŢIILOR DIN LEGISLAŢIA ŞI PRACTICA JUDICIARĂ COMUNITARĂ ASUPRA LEGISLAŢIEI ŞI PRACTICII JUDICIARE DIN ROMÂNIA ÎN DOMENIUL TRANZITULUI DE BUNURI SI PERSOANE PESTE FRONTIERĂ” grant finanţat de către Academia Română, tema 359/2007. Conf. univ. dr. Olteanu Gabriel Ion – director de proiect Conf. univ. dr. Iacob Adrian Conf. univ. dr. Gorunescu Mirela Lect. univ. dr. Voicu Adriana Camelia Lect. univ. dr. Pop Ştefan Lector. univ. dr. Dragomirescu Bianca Lector univ. drd. Ruiu Marin Asist. Univ. drd. Ştefan Eduard Cristian © 2008, Editura AIT Laboratories s.r.l. www.itcode.ro 1 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Descrierea CIP a Bibliotecii Naţionale Române Gabriel Ion, OLTEANU; Adrian, IACOB; Mirela , GORUNESCU; Bianca, DRAGOMIRESCU Metodologie criminalistică – Structurile infracţionale şi activităţile ilicite desfăşurate de către acestea / Olteanu Gabriel Ion ş.a. Bucureşti: Editura AIT Laboratories s.r.l., 2008 ISBN/EAN 978-973-88201-2-8 AIT Laboratories s.r.l. Ediţia online la www.itcode.ro 2008 ISBN/EAN 978-973-88201-2-8 imagine copertă: http://www.morguefile.com, http://imagebase.davidniblack.com 2 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE CUPRINS Despre necesitatea dezvoltării unei metodologii a cercetării activităţilor ilicite ................................................ 5 Capitolul 1. Cercetarea criminalistică a terorismului ................................................................................... 9 Consideraţii cu privire la concept şi stadiul actual al cercetării .................................................................... 9 Abordarea legală ......................................................................................................................................... 11 Particularităţi ale pregătirii, desfăşurării şi exploatării rezultatelor unui atentat terorist ............................ 15 Incriminarea acţiunilor teroriste .................................................................................................................. 20 Particularităţi ale cercetării criminalistice ................................................................................................... 23 Capitolul 2. Particularităţi investigării criminalistice a structurilor infracţionale .................................. 49 Elemente caracteristice structurilor infracţionale ........................................................................................ 49 Abordarea juridică a fenomenului............................................................................................................... 57 Principalele probleme pe care trebuie să le lămurească cercetarea activităţilor desfăşurate de către structurile infracţionale.................................................................................................................. 61 Particularităţile principalelor activităţi ce se desfăşoară în cadrul cercetării criminalistice a structurilor infracţionale şi a activităţilor ilicite desfăşurate de către acestea ........................................ 72 Capitolul 3. Cercetarea criminalistică a activităţilor ilicite a căror desfăşurare presupune traficul de bunuri peste frontieră ....................................................................................................... 79 Direcţii metodologice de urmărit în cercetarea activităţilor ilicite ce au ca scop trecerea peste frontieră de bunuri comune .................................................................................................................... 80 Direcţii metodologice de urmărit în cercetarea activităţilor ilicite ce au ca scop trecerea peste frontieră de bunuri speciale .................................................................................................................... 93 Particularităţi ale desfăşurării principalelor activităţi de anchetă care se desfăşoară în cadrul investigării traficului ilicit de bunuri peste frontieră ............................................................................ 114 Capitolul 4. Investigarea criminalistică a traficului de persoane şi a trecerii ilicite a frontierei de stat de către persoane ................................................................................................................... 122 Traficul de persoane, formă de manifestare a criminalităţii organizate .................................................... 123 Reglementare ............................................................................................................................................. 137 Situaţia premisă ......................................................................................................................................... 144 Principalele probleme pe care trebuie să le soluţioneze cercetarea ........................................................... 150 Particularităţile principalelor activităţi care se desfăşoară pentru administrarea probatoriului ................ 166 Capitolul 5. Investigarea criminalistică a activităţilor ilicite ce se săvârşesc în legătură cu drogurile şi precursorii acestora ....................................................................................................... 182 Dimensiunea mondială şi naţională a producţiei, traficului şi consumului ilicit de droguri..................... 182 Reglementare ............................................................................................................................................. 188 Situaţia premisă ......................................................................................................................................... 194 Direcţii metodologice ce trebuie urmărite în cadrul cercetării criminalistice a activităţilor ilicite care se desfăşoară în vederea traficării şi consumului ilicit de droguri................................................ 197 Particularităţile desfăşurării principalelor activităţi ce se desfăşoară pentru administrarea probatoriului în cadrul investigării conduitelor ilicite efectuate în legătură cu drogurile sau/şi precursorii acestora .............................................................................................................................. 220 3 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Capitolul 6. Investigarea criminalistică a activităţile ilicite desfăşurate cu arme şi muniţii ................. 252 Situaţia premisă ......................................................................................................................................... 253 Particularităţile cercetării nerespectării regimului armelor şi muniţiilor ................................................... 261 Particularităţile cercetării uzului de armă letală, fără drept ....................................................................... 278 Particularităţile cercetării ştergerii sau modificării, fără drept, a marcajelor de pe armele letale ............. 280 Capitolul 7. Investigarea criminalistică a activităţilor ilicite cu materiale nucleare şi materii radioactive ........................................................................................................................................... 283 Situaţia premisă ......................................................................................................................................... 283 Particularităţi ale problemelor pe care trebuie să le lămurească cercetarea nerespectării regimului materialelor nucleare sau a altor materii radioactive ........................................................... 286 Particularităţi ale principalelor probleme ce trebuie lămurite în cadrul cercetării desfăşurării activităţilor speciale neautorizate ......................................................................................................... 292 Cercetarea scoaterii din funcţiune a echipamentelor speciale de supraveghere şi control........................ 297 Cercetarea traficului cu arme nucleare ...................................................................................................... 298 Cercetarea altor activităţi ilicite pertinente domeniului............................................................................. 298 Aspecte specifice ale activităţilor ce se pot desfăşura pentru administrarea probelor ............................... 299 Capitolul 8. Investigarea criminalistică a activităţilor ilicite ce pot fi desfăşurate cu materiile explozive .............................................................................................................................................. 304 Situaţia premisă ......................................................................................................................................... 305 Principalele probleme ce trebuie rezolvate în cadrul cercetării nerespectării regimului materiilor explozive prevăzută .............................................................................................................................. 307 Particularităţile principalelor activităţi care se desfăşoară pentru administrarea probatoriului în cadrul cercetării nerespectării regimului materiilor explosive ............................................................. 310 Capitolul 9. Investigarea criminalităţii informatice şi a fraudelor cu cărţi de credit ............................ 316 Situaţia premisă – vulnerabilităţi ale sistemelor informatice .................................................................... 319 Particularităţi ale problemelor pe care trebuie să le soluţioneze investigarea criminalistică a criminalităţii informatice ...................................................................................................................... 327 Particularităţi ale efectuării principalelor activităţi ce se întreprind pentru administrarea probelor ......... 340 Cercetarea criminalistică a fraudelor cu cărţi de credit ............................................................................. 350 4 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE DESPRE NECESITATEA DEZVOLTĂRII UNEI METODOLOGII A CERCETĂRII ACTIVITĂŢILOR ILICITE Un domeniu esenţial, învăţământul şi cercetarea ştiinţifică conexă acestuia, a cunoscut deja unele modificări importante şi, în continuare, va mai avea parte de altele. Totuşi, un segment important, învăţământul de specialitate, în special cel de criminalistică, pare a avea o evoluţie greoaie. Aşa cum este cunoscut şi acceptat, aproape unanim, în doctrină, criminalistica, deşi ştiinţă cu caracter unitar, dat fiind complexitatea şi domeniul vast de aplicare, este caracterizată, ca şi demers ştiinţific, de o abordare tri sau di-hotomică:  tehnică criminalistică;  tactică criminalistică;  metodologie criminalistică. ■ tehnică criminalistică – forensic investigation; ■ tactica şi metodologia investigării criminalistice a infracţiunilor – criminal investigation. Fiecare abordare este fundamentată pe argumente ştiinţifice şi, nu în ultimul rând, pe diferenţe specifice unor dezvoltări socio-culturale pe zone geografice între care comunicarea ştiinţifică a fost obturată pe anumite intervale istorice. Pe fond, apreciez că nu există diferenţe fundamentale de natură a afecta esenţa demersului ştiinţific, în sensul că există un domeniu de cercetare complex, cu caracter unitar, ce se constituie în cel mai util, eficace şi, în ultimă instanţă, singurul instrument, în acelaşi timp, şi tehnologie, pe care o au la dispoziţie practicienii dreptului pentru a înfăptui actul de justiţie. De ce am considerat necesară şi utilă abordarea unei probleme precum necesitatea existenţei unei metodologii a cercetării activităţilor ilicite? Pentru că, în prezent, în opinia mea, metodologia criminalistică, aşa cum este abordată ca şi discurs ştiinţific în doctrină, la catedră ori în expuneri publice sau ca reper ştiinţific în activitatea practică pare să aibă o problemă de identitate. Dincolo de duritatea exprimării, trebuie acceptat că avem probleme, înainte de toate, cu teoreticienii dreptului penal material, paternitatea domeniului fiind pusă în discuţie şi revendicată de către aceştia. Se afirmă, ca o critică conceptuală că, în fapt, noi, criminaliştii preluăm stadiul cercetării, consideraţiile teoretice expuse în lucrările de drept penal material – cele mai multe de certă valoare ştiinţifică – le prelucrăm superficial şi le prezentăm ca fiind rodul unei profunde şi riguroase analize ştiinţifice ca probleme sau direcţii metodologice pe care practicienii să le urmărească pentru a realiza o anchetă completă. Mai mult, ar fi preluate noţiuni consacrate, s-ar realiza o anumită corespondenţă terminologică – mai mult sau mai puţin exactă – şi, pe fond, ar fi prezentate consideraţii identice cu cele prezentate în lucrările de drept penal. Dezvoltând disputa, pe aceste coordonate, se poate ajunge, cu uşurinţă, la desfiinţarea domeniului ştiinţific ca lipsit de obiect şi, deci, inutil. Concis, putem vorbi despre o controversă ştiinţifică ce are ca obiect caracterul ştiinţific şi, pe fond, necesitatea existenţei unui domeniu de cercetare ştiinţifică cunoscut sub denumirea de metodologie criminalistică. Analizând modul cum sunt construite aceste critici şi argumentele celor care le promovează am constatat că pornindu-se de la observaţii sumare, ce ignoră complexitatea fenomenului, se ajunge la perceperea metodologiei criminalistice ca fiind un pericol, un fel de dezvoltare nepermisă a unui domeniu ştiinţific peste limitele logice şi fireşti impuse de respectul pe care şi-l datorează reciproc cei angajaţi în cercetare, în dezvoltarea discursului ştiinţific astfel încât acesta să fie cât mai adecvat nevoilor practice ale celor ce înfăptuiesc justiţia. Sunt invocate, în principal: ■ consideraţii prezentate în cursuri de metodologie criminalistică – ca exemplu, se vorbeşte despre subiectul activ (dacă acesta este calificat sau nu, dacă legiuitorul leagă consecinţe juridice de vârsta, calificarea, ocupaţia sau organizarea celor care au calitatea de subiect activ, etc.) atunci când, în fapt se 5 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE doreşte tratarea unor aspecte legate de făptuitorii, calitatea şi contribuţia acestora în desfăşurarea activităţii ilicite; ■ titluri de monografii, articole, comunicări ştiinţifice şi abordări la diferite manifestări ştiinţifice care îşi propun ca obiect „Cercetarea infracţiunii de …” ori „Investigarea criminalistică a infracţiunii de …” ■ conţinutul unor programe de criminalistică care se referă, aproape în exclusivitate, la cercetarea de infracţiuni. Trebuie să recunoaştem că există mult adevăr în cele arătate. Nu spun că lucrările ce pot fi date ca exemplu, în sensul celor arătate, nu au valoare ştiinţifică – şi eu am lucrări publicate ce pot fi criticabile pe aspectele arătate – însă, apreciez că mergând pe acest drum, noi, criminaliştii, nu contribuim prea mult la dezvoltarea metodologiei criminalistice. Este normal ca, aici, totul să fie cât se poate de clar: ● dacă este vorba despre cercetarea de infracţiuni, mai precis, despre cercetarea conţinutului constitutiv al uneia sau a alteia dintre infracţiuni, cu certitudine că demersul – oricare ar fi şi oricine l-ar fi elaborat – trebuie circumscris dreptului penal material; ● dacă este abordată zona de practică, despre cum să faci ceva, în cazul de faţă, despre cum să cercetezi un comportament ilicit, atunci, cu certitudine, putem vorbi de metodologie criminalistică. Nu este locul pentru a insista asupra cauzelor ce au determinat această imprecizie în discursul ştiinţific Important este că în cadrul criminalisticii avem un domeniu de cercetare cu un obiect cât se poate de clar şi precis – cea mai bună conduită pe care organele judiciare o pot aborda în legătură cu investigarea unei conduite ilicite1. Trebuie să devină evidente, pentru oricine, limitele dintre domeniile de cercetare ştiinţifică conexe – metodologie criminalistică, drept penal, drept procesual penal, criminologie, medicină legală, celelalte domenii de cercetare criminalistică, etc. Îmi permit să subliniez că metodologia criminalistică nu are şi nici nu poate avea ca obiect cercetarea de infracţiuni. Trebuie observat, pe baze logice, că METODOLOGIA CRIMINALISTICĂ vizează răspunsul calificat, profesionist, al organului judiciar, în cadrul competenţelor şi limitelor legale, la un stimul extern – sesizarea unor elemente care ţin de un comportament ce poate întruni elementele constitutive ale uneia sau a mai multor infracţiuni. Sunt cercetate, aşadar, stări, situaţii, fenomene, toate, în legătură cu comportamente umane cu privire la care există suspiciuni referitoare la întrunirea elementelor constitutive ale uneia sau a mai multor infracţiuni. Desigur că efortul organului judiciar, activităţile desfăşurate, vor lămuri elemente precum identitatea făptuitorilor şi implicarea fiecăruia în desfăşurarea acţiunilor ori inacţiunilor specifice elementului material, natura şi condiţiile în care s-a manifestat conduita ilicită, celelalte elemente de care legiuitorul, într-un context sau altul, a legat consecinţe juridice. De esenţă pentru metodologia criminalistică este CE, CÂND şi CUM să facă organul judiciar pentru lămurirea cauzei sub toate aspectele importante, în ultimă instanţă, pentru realizarea scopului procesului penal2. Din punct de vedere terminologic, apreciez că trebuie să manifestăm o anumită rigurozitate de natură a elimina orice confuzie cu privire la esenţa demersului ştiinţific – dacă scriem şi ne pronunţăm pe domeniul metodologiei criminalistice, ne vom expune opinii, concluzii, consideraţii, etc., cu privire la cercetarea / investigarea criminalistică a morţilor violente, a practicilor evazioniste, a violenţelor domestice, a activităţilor desfăşurate de către structuri ale crimei organizate, etc. Probabil că ar putea fi utilă o anumită elasticitate terminologică atunci când se constată că în vorbirea curentă au fost asimilate şi se folosesc curent expresii ce ori preiau termenii folosiţi de către legiuitor la reglementarea de infracţiuni – de exemplu: furt, 1A se vedea, în acest sens, E. Stancu – Tratat de criminalistică, Edit. Actami, Bucureşti, 2004, pag. 23 – ce arată că, sub raport metodologic, investigarea fiecărui fapt penal presupune urmarea unei anumite conduite de către organele judiciare, destinate descoperirii şi administrării probelor necesare dovedirii existenţei sau inexistenţei elementelor constitutive ale infracţiunii. 2 A se vedea prevederile art. 1 din Codul de procedură penală al României. 6 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE viol, înşelăciune; ori preiau termeni din argou – cum este cazul şmenului; ori sunt folosite neologisme – cazul excrocheriei. Cert este că limbajul folosit în abordările metodologice trebuie adecvat, în limite rezonabile, la ceea ce un public cât mai larg acceptă ca fiind specific unui comportament infracţional. Care este raţiunea unui asemenea demers ? 1. În primul rând, aşa cum am arătat, se va rezolva ceea ce eu am numit problemă de identitate a metodologiei criminalistice; 2. Se va putea realiza o corespondenţă între abordarea doctrinară actuală din România şi cea din Uniunea Europeană – unde sunt analizate, de exemplu „fenomenele criminale” ori „comportamentele antisociale”3 – şi o preluare firească şi necesară a contribuţiilor mai vechi la dezvoltarea domeniului – de exemplu, Constantin Ţurai analiza activităţile criminale care se petrec în cadrul unor sisteme4; 3. Se va putea pune o ordine firească în construcţia discursului ştiinţific prin reconsiderarea rolului practicii judiciare şi practicienilor – vom elabora materiale mai valoroase dacă vom observa necesitatea dezvoltării unei analize care să aibă ca obiect, de fiecare dată, aspectele specifice desfăşurării activităţilor ilicite înaintea celor de încadrare juridică; sunt prea importante aspectele ce ţin de persoana făptuitorilor, de relaţiile dintre aceştia, de relaţiile cu persoanele vătămate, martorii oculari, alte persoane implicate într-un fel sau altul în cauză, de modul în care aceştia organizează activitatea ilicită, o pun în scenă, valorifică rezultatele, îşi construiesc apărările, etc. pentru a da prioritate unei abordări, parcă, prea teoretizate ce vrea să plece de la norma legală pentru a ajunge la soluţii practice ignorând sau, cel puţin, trecând în plan secund specificitatea situaţiilor practice. Nu trebuie uitat că activitatea didactică, discursul ştiinţific, în sensul cel mai larg al noţiunii, trebuie să fie disponibil pentru un efort permanent de adecvare la solicitările publicului – public ce, în cazul de faţă, este profesionalizat, este implicat în combaterea fenomenului infracţional, angajat într-o luptă permanentă cu infractorii şi încercările acestora de a se ascunde ori de a-şi ascunde faptele. Devin importante în elaborarea discursului motivaţiile, nevoile, nivelul şi carenţele în pregătire, astfel încât relaţia teoretician – practician să fie una armonioasă, permanent adaptată intereselor fiecărei părţi şi dezvoltării ştiinţifice. Altfel, se va dezvolta o prăpastie, fiecare parte îşi va stabili obiective şi scopuri proprii, fiind ignorat fondul – cel care ţine discursul ştiinţific va fi interesat într-o prestaţie bună din punctul lui de vedere iar practicianul va fi interesat, doar, de, cel mult, obţinerea unor puncte de vedere pe care să le manevreze cât mai bine atunci când este supus controlului, criticat şi expus la reproşurile părţilor interesate în cauzele pe care le are în lucru, nemulţumite de modul în care evoluează ori de rezultatele anchetei. O problemă, la fel de importantă în elaborarea discursului ştiinţific în domeniul metodologiei criminalistice, o constituie satisfacţia practicianului, acel raport între efortul depus în asimilarea mesajului ştiinţific şi rezultatele obţinute, motivaţia sa pentru mai bine şi mai mult în plan profesional. În mod tradiţional un rol important îl are teoreticianul, adesea, profesor cu multe generaţii de studenţi la activ, practic el rămâne în centrul atenţiei iar fostul student nu face decât să asimileze cât mai mult din model. Dacă profesorul nu mai este acceptat ca model5, şi în opinia mea, acest lucru devine posibil, chiar şi numai datorită fenomenului firesc de răzvrătire, de negare a modelului – mai ales în condiţiile în care actualul practician ar putea fi tentat de ignoranţă şi superficialitate – este necesară o evoluţie. Individul este important iar sistemul de pregătire – formală sau continuă – este interesat în obţinerea unui răspuns adecvat din partea acestuia. Pregătirea trebuie să evolueze de la stadiul în care se bazează pe unele rezultate factuale, cognitive către adaptarea la nivelul emoţional al individului. Trebuie luate în considerare şi nevoile oamenilor care se pregătesc nu doar acoperirea programelor analitice, prezentarea şi impunerea conceptelor teoretice; sistemul 3 A se vedea, ca exemplu de abordare într-o lucrare relativ uşor de găsit într-o bibliotecă universitară, şi Marcel Le Clerc – Manuel de police technique, edite par Police-Revue, Paris, 1967 4 C.Ţurai – Elemente de criminalistică şi tehnică criminală (Poliţie ştiinţifică), Bucureşti, 1947. 5 N.A. – situaţia se poate întâlni mai frecvent sau mai rar în funcţie de mai mulţi factori, printre cei importanţi fiind nivelul de comunicare pe timpul desfăşurării relaţiei directe profesor-student, conflictul latent între generaţii, puterea de persuasiune a profesorului, modul cum acesta a exploatat ori a încercat să exploateze poziţia de superioritate conferită de rolul formal pe care l-a avut, ş.a. 7 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE de pregătire tradiţional se învârte în jurul nevoilor instituţionale, nefiind luate în calcul şi nevoile individului – în cazul de faţă necesitatea de a dobândi „instrumente şi metode”, uşor asimilabile în plan personal, la care să se poată apela şi acestea să constituie răspunsul adecvat la cele mai multe dintre problemele profesionale. Un discurs ştiinţific eficientizat prin – de exemplu – focalizarea modalităţilor faptice de realizare a activităţilor ilicite, un plan de pregătire flexibil, o schimbare de atitudine, va ajuta practicienii să-şi îndeplinească mai bine menirea, cu consecinţa directă a creşterii eficienţei serviciilor prestate pentru societate. Un sistem nou trebuie să ia în calcul toate elementele educaţionale trebuie să integreze cunoştinţele, metoda şi experienţa profesorului, disponibilităţii pentru pregătire atât a studentului cât şi a practicianului venit să-şi continue pregătirea. Din punct de vedere formal, consider că, programele de metodologie criminalistică, vor fi mai adecvate necesităţilor publicului ţintă dacă vor avea în centru atenţiei formulări ce ţin şi abordări efective ale celor mai întâlnite conduite infracţionale întâlnite în practica judiciară, depăşindu-se astfel nivelul formal în favoarea unui tratament caracterizat prin dinamicitate, permanent adaptat la evoluţiile din zona practicii judiciare. O subliniere trebuie să aibă ca obiect şi adecvarea mesajului ştiinţific la necesităţile publicului. Dincolo de nivelul de formare, specific studiilor universitare finalizate cu diplomă de licenţă – nivel la care prevalează introducerea în domeniul ştiinţific, accesarea şi operarea cu noţiunile de bază – unde este necesar un mesaj adecvat şi echilibrat care să vină atât din zona dreptului penal material cât şi din zona metodologiei criminalistice, mesajul ştiinţific trebuie particularizat în funcţie de nevoile publicului. Este evident că demersul celui de la catedră şi al doctrinei de specialitate trebuie să observe atât interesul mai mare a unei anumite părţi a publicului pentru zona de practică, de bune practici în desfăşurarea activităţilor de anchetă, a actelor premergătoare, implicaţii, incidente, evaluarea riscurilor, managementul anchetei, etc., cât şi preocuparea unei alte părţi a publicului pentru partea de încadrare juridică, de interacţiune a normelor juridice penale. Ca eveniment social cu implicaţii deosebite, desfăşurarea unei activităţi ilicite incriminată penal şi ancheta judiciară imediat subsecventă implică angajarea unui număr mare de persoane, dincolo de funcţionarii implicaţi profesional – persoane ce îşi desfăşoară activitatea în mass-media, alţi vectori de imagine, ONG-uri, persoane ce au avut de suferit sau au luat contact în alt fel cu făptuitorii sau activitatea ilicită. Toţi au nevoie de informaţie ştiinţifică în domeniul judiciar. Astfel stând lucrurile este necesar ca, pe lângă mesajul specific dreptului penal material să existe o completare necesară care să explice acţiune organelor judiciare – de ce fac, cum trebuie să facă, ce se urmăreşte, care sunt riscurile, ş.a. Concluzionând, am pus în discuţie necesitatea existenţei unei metodologii a cercetării activităţilor ilicite în dorinţa de a atrage asupra unei imprecizii manifestată în discursul ştiinţific, de natură a pune în discuţie caracterul ştiinţific al metodologiei criminalistice. În opinia mea, nu s-a pus şi nu se poate pune în discuţie caracterul ştiinţific şi necesitatea dezvoltării cercetărilor în domeniul metodologiei criminalistice. Criticile existente pot fi depăşite prin observarea a ceea ce ţine de esenţa domeniului şi dezvoltarea unui discurs ştiinţific care să servească găsirii de soluţii – accesibile cât mai multor practicieni – pentru cercetarea, în cât mai bune condiţii, a activităţilor ilicite. De asemenea, soluţiile dezvoltate pe baza acestor observaţii trebuie să ţină seama, în primul rând, de nevoile publicului ţintă – profesional prin definiţie – şi, în plan secund, de disponibilitatea pentru teoretizare, rigoare, profunzimea analizei, limbaj, ş.a. a cercetătorului ştiinţific. 8 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE CAPITOLUL 1 CERCETAREA CRIMINALISTICĂ A TERORISMULUI 1.1. Consideraţii cu privire la concept şi stadiul actual al cercetării Terorismul, ca noţiune, este un derivat al cuvântului teroare, de sorginte latină. În sens comun, teroarea este caracterizată de o stare de teamă extremă de natură a înspăimânta, tulbura şi, chiar, paraliza voinţa şi reacţia normală la stări de fapt şi situaţii de natură socială, atât la nivel de individ cât şi, mai ales, la nivel de entitate socială. Funcţional între terorism şi teroare nu este o legătură de la cauză la efect. Se poate accepta că, în timp ce teroarea este o stare psihică, terorismul se obiectualizează într-o activitate organizată ce urmăreşte, în mod fundamental, scopuri politice. În esenţă, terorismul este cel mai nociv efect al puterii, în sensul că legitimează forţa cea mai brutală şi folosirea ei lipsită de orice scrupul, în condiţiile în care singura regulă este cea dictată de terorist, fie el un individ, un grup sau un stat; în zilele noastre, terorismul tinde să se generalizeze, atingând, treptat, toate zonele existenţei6. El este strâns legat de fenomenele de putere, de extremele şi de excesele puterii. Ca armă politică, terorismul este întâlnit încă din antichitate. A apărut şi s-a dezvoltat în legătură cu răspândirea terorii în rândul necredincioşilor. Cum impunerea voinţei politice prin teroare s-a perpetuat în istorie, cu greu se poate face diferenţa între teroarea promovată „legitim” de către cei de la putere şi teroarea „nelegitimă” folosită şi impusă în societate de către dizidenţi sau/şi oponenţi politici. În sfera juridică, noţiunea de terorism a fost consacrată la Conferinţa de unificare a dreptului penal de la Bruxelles din 1930. În doctrină au fost date cu mult peste 100 de definiţii. Printre cele mai semnificative puncte de reper îmi permit să fac referire la7:  Terorismul este o metodă de luptă mai degrabă între grupurile şi forţele sociale decât între indivizi şi poate să existe în orice orânduire socială (Hordman, 1936).  Terorismul este o metodă de acţiune prin care protagonistul încearcă să producă teroare pentru a-şi impune dominaţia asupra statului pentru al transforma. Teroarea politică este folosirea planificată a violenţei, sau ameninţări cu violenţa împotriva unui individ sau grup social în scopul de a înlătura orice piedică din faţa obiectivelor teroriste (Chisholm, 1948).  Terorismul este ameninţarea cu violenţă sau folosirea acesteia în scopuri politice (Crozier, 1960). Teroarea poate lovi fără nici un avertisment preliminar, iar victimele sale sunt nevinovate, chiar din punctul de vedere al agresorului (Arendt, 1951).  O acţiune violentă este catalogată drept teroristă când efectele sale psihologice sunt disproporţionate faţă de simplul rezultat fizic ( Aron, 1966).  Terorismul este folosirea sistematică a intimidării în scopuri politice (Moss, 1971), este parte a unei strategii revoluţionare şi se manifestă sub forma unor acte inacceptabile de violenţă socială şi politică. Atractivitatea terorismului şi semnificaţia sa pentru organizaţiile revoluţionare constă într-o combinaţie de eficienţă economică, politică, şi psihologică (Creshau Hutchinson, 1972). 6 Virgil Măgureanu – Putere şi terorism, Revista de sociologie 1/2003 7 Pentru detalii a se vedea Ioan T Amuza – Preocupări pentru definirea, incriminarea şi sancţionarea terorismului ca infracţiune internaţională, în Pro Patria Lex, Revistă de studii şi cercetări juridice, 6-7/2005 9 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE  Terorismul internaţional reprezintă un act care este, esenţial, motivat politic şi care transcede frontierelor naţionale (Feery, 1976).  Violenţa pentru a deveni terorism trebuie să fie politică (Weisbond şi Roguly, 1976); sub aspect militar, terorismul este o armă a războiului psihologic (Mallin, 1977).  Terorismul este recurgerea de către o minoritate sau chiar de către un singur dizident, nemulţumit de faptul că nu poate influenţa mersul societăţii în direcţia dorită, la mijloacele văzute de societate ca „nelegitime” (Herbuck, 1977).  Terorismul încorporează două fapte, o stare de teamă sau nelinişte şi instrumentul care provoacă această stare de teamă (Singh, 1977).  Terorismul politic poate fi definit ca o intimidare coercitivă şi este una dintre cele mai vechi tehnici de război psihologic (Wilkinson, 1997).  Terorismul constă în acte de violenţă planificate în scopuri politice, explicite, îndreptate împotriva unor puteri organizaţionale sau trucuri statale şi care implică un număr relativ mic de conspiratori (Hamilton, 1978).  Terorismul poate fi definit ca o violenţă sistematică şi organizatorică împotriva persoanelor lipsite de apărare pentru a le inspira teamă în scopul atingerii propriilor obiective politice (Shultz, 1976).  Terorismul este folosirea violenţei politice extraordinare sau ameninţarea cu folosirea acesteia în scopul producerii de frică, nelinişte sau stare de alarmă într-o ţintă spectatoare mai largă decât grupul victimelor imediat simbolice (Heyman, 1980).  Terorismul se distinge de guerilă prin aceea că aceasta se referă la acţiunile paramilitare desfăşurate împotriva forţelor militare regulate ... aproape toate mişcările de guerilă folosesc terorismul într-o fază sau alta a dezvoltării lor şi unele chiar se bazează pe el (Francis, 1981).  Terorismul poate fi definit ca fiind o acţiune violentă motivată politic, săvârşită împotriva unor ţinte necombatante, de către grupuri substanţiale sau agenţi clandestini (Raphael Perl, 2001);  Folosirea ilegală a forţei şi violenţei împotriva unor persoane sau proprietăţi, pentru intimidarea sau pedepsirea unui guvern, a populaţiei civile, sau a unui segment de populaţie, făcută în scopul atingerii unor obiective politice sau sociale – Definiţia Codului Federal al Statelor Unite;  Folosirea calculată a violenţei ilegale pentru a instaura frica, în vederea intimidării sau pedepsirii guvernelor sau societăţilor, pentru atingerea unor scopuri în general politice, religioase sau ideologice – Definiţia Departamentului Apărării al Statelor Unite;  ...acte periculoase pentru viaţa umană care se produc cu încălcarea codului penal al Statelor Unite ale Americii sau al oricărui Stat (din componenţa SUA) – Definiţia Legii PATRIOT - Statele Unite;  Toate actele criminale îndreptate împotriva unui stat sau făcute ori planificate pentru a crea o stare de teroare in mintea anumitor persoane, a unui grup de persoane sau a publicului larg – Definiţia Ligii Naţiunilor (1937); În prezent, la fel ca de alte multe ori în trecut, atunci când un fenomen este analizat din perspectiva terorismului, apar două interpretări diametral opuse – acelaşi act poate fi calificat ca act terorist sau ca gest eroic. Factorii culturali, cei care ţin de anumite valori sociale au un rol important, însă se pare că, esenţial, este un raport de forţe ce decide, până la urmă, caracterul unui act sau al altuia. În ultimă instanţă un act este perceput ca terorist, de către cei mai mulţi de către cetăţeni, prin prisma efectelor sale asupra unui grup, comunităţi sau societăţi. În sens elementar, terorism înseamnă panica generată de către un atac de o violenţă extremă împotriva căruia, cel puţin în prima fază, nu există nici o posibilitate de apărare. Ca act politic, terorismul poate fi considerat o reacţie a disperării – un grup, o comunitate sau o organizaţie, ce îşi simte ameninţată însăşi existenţa, consideră că singurul mijloc de autoapărare posibil este să desfăşoare activităţi de intimidare, subminare, de creare şi dezvoltare a unei presiuni psihologice asupra agresorului prin mijloace violente. După săvârşire, actele teroriste sunt revendicate de către organizaţii ale căror scopuri sunt imaculate, legitime, conforme cu interesele legitime ale unei mase importante de oameni. Realitatea cotidiană confirmă un adevăr de nedorit – societatea nu a atins, probabil, încă, pragul de maturitate care să-i impună respingerea oricărei forme de violenţă, condamnarea necondiţionată a oricărui 10 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE act uman care pune în pericol viaţa oamenilor. Legitimarea oricărui act terorist, chiar simpla producere şi repetare, pot conduce la escaladarea conflictului – actele teroriste pot deveni acceptabile pentru oricare dintre părţile implicate urmând a fi pregătite şi puse în aplicare, nu numai de către organizaţii semiclandestine, ci, chiar, de către organizaţii statale, cu caracter mai mult sau mai puţin confidenţial. În considerarea legăturii terorismului cu interesele politice, s-a propus introducerea unui termen mai adecvat pentru descrierea esenţei fenomenului – violenţă politică extremă (Alain Joxe 1996), putând fi incluse aici:  Asasinatele ce au ţintă responsabili politici sau militari – de exemplu, cu referire directă la Orientul Mijlociu: Itzac Rabin, fost prim-ministru israelian şi Fathi Chkaki, lider al Djihadului islamic;     adverse;  Luarea de ostatici şi eliberarea lor condiţionată; Atentate asupra soldaţilor în uniformă ce fac parte din armata de ocupaţie sau de intervenţie; Acte de tip kamikaze; Asasinate lipsite de orice raţiune în rândul civililor fără apărare ce aparţin unor comunităţi Transformarea unei întregi populaţii civile în ostatici, în cazul ocupaţiei militare. Indiferent de termenii folosiţi, este unanim acceptat faptul că violenţa provoacă violenţă – violenţa de stat sau acea violenţa acceptată ca făcând parte din esenţa societăţii, generează violenţă până la nivele sociale de la baza societăţii, acolo unde oprimarea are accente de maximă intensitate. În măsura în care, chiar, şi numai o anumită formă sau tip de manifestare este considerat just sau moral această atitudine constituie, poate, cel mai bun mijloc pentru perpetuarea sau – de ce nu ? – eternizarea terorismului. Violenţa extremă poate atinge, astfel, dimensiuni inacceptabile pentru orice tip de societate şi, pe cale de consecinţă, odată cu evoluţia, distrugerea globală; mijloacele de distrugere ce pot fi folosite de către terorişti fiind printre cele mai performante datorită expansiunii comerţului în toate zonele instabile din punct de vedere social şi politic. 1.2. Abordarea legală Sesizat de escaladarea fenomenului, legiuitorul român a considerat necesar să adopte o lege specială pentru privind prevenirea şi combaterea terorismului – Legea nr. 535/20048. În conformitate cu abordarea legală – art. 1 din lege – Terorismul reprezintă ansamblul de acţiuni şi/sau ameninţări care prezintă pericol public şi afectează securitatea naţională. Acţiunile şi/sau ameninţările care prezintă pericol public şi care afectează securitatea naţională pentru a fi subsumate fenomenului terorist trebuie să aibă următoarele caracteristici: a) sunt săvârşite premeditat de entităţi teroriste, motivate de concepţii şi atitudini extremiste, ostile faţă de alte entităţi, împotriva cărora acţionează prin modalităţi violente şi/sau distructive; b) au ca scop realizarea unor obiective specifice, de natură politică; c) vizează factori umani şi/sau factori materiali din cadrul autorităţilor şi instituţiilor publice, populaţiei civile sau al oricărui alt segment aparţinând acestora; d) produc stări cu un puternic impact psihologic asupra populaţiei, menit să atragă atenţia asupra scopurilor urmărite. Actele de terorism – aşa cum au fost definite mai sus – sunt de natură transnaţională9, dacă:  sunt săvârşite pe teritoriul a cel puţin două state;  sunt săvârşite pe teritoriul unui stat, dar o parte a planificării, pregătirii, conducerii sau a controlului acestora are loc pe teritoriul altui stat;  sunt săvârşite pe teritoriul unui stat, dar implică o entitate teroristă care desfăşoară activităţi pe teritoriul altui stat;  sunt săvârşite pe teritoriul unui stat, dar au efecte substanţiale pe teritoriul altui stat. 8 N.A. – publicată în M. Of. nr. 1161 din 8 decembrie 2004 9 Art. 3 din Legea 535/2004 11 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Pentru precizia demersului ştiinţific, consider necesară adoptarea înţelesurilor date de către legiuitor art. 4 din lege – pentru termenii şi expresiile folosite în domeniu, după cum urmează: → entitate teroristă – persoană, grupare, grup structurat sau organizaţie care: ♦ comite sau participă la acte teroriste; ♦ se pregăteşte să comită acte teroriste; ♦ promovează sau încurajează terorismul; ♦ sprijină, sub orice formă, terorismul. → terorist – persoana care a săvârşit o infracţiune prevăzută de prezenta lege ori intenţionează să pregătească, să comită, să faciliteze sau să instige la acte de terorism; → grup structurat – un grup care nu este format aleatoriu pentru săvârşirea imediată a unui act terorist, nu presupune un număr constant de membri şi nu necesită stabilirea, în prealabil, a rolului acestora sau a unei structuri ierarhice; → grupare teroristă – grup structurat mai mare de două persoane, înfiinţat de o anumită perioadă de timp şi care acţionează concertat pentru comiterea de acte teroriste; → organizaţie teroristă – structură constituită ierarhic, cu ideologie proprie de organizare şi acţiune, având reprezentare atât la nivel naţional, cât şi internaţional şi care, pentru realizarea scopurilor specifice, foloseşte modalităţi violente şi/sau distructive; → conducerea unei entităţi teroriste – îndrumarea, supravegherea, controlul sau coordonarea activităţilor unui grup structurat, ale unei grupări sau organizaţii teroriste; → acţiuni teroriste – pregătirea, planificarea, favorizarea, comiterea, conducerea, coordonarea şi controlul asupra actului terorist, precum şi orice alte activităţi desfăşurate ulterior comiterii acestuia, dacă au legătură cu actul terorist; → resurse financiare – fondurile colectate sau realizate, direct ori indirect, precum şi conturile aparţinând persoanelor fizice sau juridice ori depozitele bancare ale acestora; → resurse logistice – bunuri mobile sau imobile, deţinute cu orice titlu, mijloace de telecomunicaţii, mijloace de comunicare în masă standard sau speciale, societăţi comerciale, mijloace de îndoctrinare, instruire şi antrenament, documente de identitate contrafăcute sau eliberate în baza unor declaraţii false, elemente de deghizare şi mascare, precum şi orice alte bunuri; → factori umani specifici – persoanele incluse direct în mecanismele funcţionale politogene ale entităţii-ţintă, respectiv demnitari, militari, funcţionari, precum şi reprezentanţi ai unor organizaţii internaţionale; → factori umani nespecifici – persoanele incluse indirect în mecanismele politogene ale entităţii-ţintă, în general populaţia civilă; → factori materiali – factorii de mediu, culturile agricole şi şeptelul, alimentele şi alte produse de consum curent, obiectivele de importanţă strategică, militare sau cu utilitate militară, facilităţile de infrastructură ale vieţii sociale, facilităţile de stat şi guvernamentale, sistemele de transport, telecomunicaţii şi informaţionale, simbolurile şi valorile naţionale, precum şi bunurile mobile sau imobile ale organizaţiilor internaţionale; → facilităţi de stat şi guvernamentale – mijloacele de transport permanente sau temporare, folosite de reprezentanţii unui stat, membrii guvernului, ai autorităţii legislative sau judecătoreşti, funcţionarii, angajaţii unui stat sau ai oricărei alte autorităţi publice ori ai unei organizaţii interguvernamentale, în legătură cu actele lor oficiale; → obiective de importanţă strategică – obiectivele forţelor armate sau cele de importanţă deosebită pentru apărarea ţării, activitatea statului, economie, cultură şi artă, localurile misiunilor diplomatice sau ale unor organizaţii internaţionale, precum şi facilităţile de infrastructură sau locurile de utilitate publică; → loc de utilitate publică – acea parte a unei clădiri, teren, stradă, cale navigabilă, loc comercial, de afaceri, cultural-sportiv, istoric, educaţional, religios, de recreare, precum şi orice alt loc care este accesibil publicului; 12 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE → facilităţi de infrastructură – utilitatea publică sau privată care asigură sau distribuie servicii în beneficiul populaţiei, precum: apă şi canalizare, energie, combustibil, comunicaţii, servicii bancare şi servicii medicale, reţele de telecomunicaţii şi informaţionale; → sistem de transport – toate facilităţile, mijloacele de transport şi instrumentele publice sau private, folosite în sau pentru serviciile publice, pentru transportul de persoane sau de mărfuri; → criza teroristă – situaţia de fapt creată anterior sau în urma săvârşirii unui atac terorist, prin care:  sunt întrerupte sau afectate grav o serie de activităţi economice, sociale, politice sau de altă natură;  sunt puşi în pericol factori umani, specifici şi nespecifici, sau factori materiali importanţi;  siguranţa populaţiei sau a unei colectivităţi este expusă la riscuri majore;  este necesar a se acţiona prin măsuri defensive ori ofensive pentru înlăturarea ameninţărilor generate de situaţia de fapt creată. → profit al entităţii teroriste – orice bun care reprezintă, parţial sau total, direct ori indirect, un beneficiu obţinut în urma săvârşirii actelor teroriste sau a desfăşurării unor activităţi conexe terorismului; → intervenţie antiteroristă – ansamblul măsurilor defensive realizate anterior producerii unor atacuri teroriste iminente, folosite pentru reducerea vulnerabilităţii factorilor umani, specifici şi nespecifici, şi a factorilor materiali; → intervenţie contrateroristă – ansamblul măsurilor ofensive realizate în scopul capturării sau anihilării teroriştilor, eliberării ostaticilor şi restabilirii ordinii legale, în cazul desfăşurării ori producerii unui atac terorist. Prevenirea şi combaterea terorismului este concepută în cadrul unui sistem naţional de prevenire şi combatere a terorismului la care participă:  Serviciul Român de Informaţii, cu rol de coordonare tehnică, în structura căruia se înfiinţează Centrul de coordonare operativă antiteroristă, prin intermediul căruia Serviciul Român de Informaţii asigură coordonarea tehnică.  Ministerul Internelor şi Reformei Administrative;  Ministerul Apărării Naţionale;  Ministerul Afacerilor Externe;  Ministerul Agriculturii şi Dezvoltării Rurale;  Ministerul Mediului şi Dezvoltării Durabile;  Ministerul Transporturilor;  Ministerul Sănătăţii Publice;  Ministerul Comunicaţiilor şi Tehnologiei Informaţiei;  Ministerul Economiei şi Finanţelor;  Ministerul Justiţiei;  Serviciul de Informaţii Externe;  Serviciul de Protecţie şi Pază;  Serviciul de Telecomunicaţii Speciale;  Parchetul de pe lângă Înalta Curte de Casaţie şi Justiţie;  Banca Naţională a României;  Agenţia Naţională de Control al Exporturilor;  Oficiul Naţional de Prevenire şi Combatere a Spălării Banilor;  Comisia Naţională pentru Controlul Activităţilor Nucleare. Prevenirea şi combaterea terorismului se realizează în conformitate cu prevederile convenţiilor internaţionale privind reprimarea terorismului, la care România este parte, precum şi cu respectarea reglementărilor internaţionale şi a legislaţiei interne referitoare la drepturile omului. În scopul prevenirii şi combaterii actelor de terorism şi a faptelor asimilate acestora, autorităţile şi instituţiile publice componente desfăşoară activităţi specifice, individual sau în cooperare, în conformitate cu atribuţiile şi competenţele lor 13 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE legale şi cu prevederile Protocolului general de organizare şi funcţionare a Sistemului naţional de prevenire şi combatere a terorismului, aprobat de Consiliul Suprem de Apărare a Ţării. Toate celelalte instituţii şi persoane juridice – altele decât cele din componenţa sistemului naţional de prevenire şi combatere a terorismului – precum şi persoanele fizice, care au cunoştinţă despre date şi indicii privind comiterea, favorizarea ori finanţarea actelor de terorism, au următoarele obligaţii: ⇒ să sesizeze de îndată autorităţile competente în domeniu; ⇒ să permită accesul reprezentanţilor autorităţilor competente în imobile, precum şi la datele şi informaţiile care au legătură cu actele de terorism; ⇒ să acorde sprijinul necesar îndeplinirii atribuţiilor pe linia prevenirii şi combaterii terorismului, la solicitarea autorităţilor competente. Autorităţile şi instituţiile publice din cadrul Sistemului naţional de prevenire şi combatere a terorismului pot desfăşura, în funcţie de competenţă, activităţi în domeniul prevenirii precum10: a. activităţi informativ-operative; b. activităţi împotriva fluxurilor de alimentare cu resurse umane a entităţilor teroriste, desfăşurate în interiorul şi/sau în exteriorul teritoriului naţional; c. activităţi împotriva fluxurilor de alimentare cu mijloace specifice de acţiune, precum şi cu resurse financiare, logistice sau informaţionale a entităţilor teroriste, desfăşurate în interiorul şi/sau în exteriorul teritoriului naţional; d. activităţi de pază, protecţie şi alte forme speciale de descurajare realizate de forţele unor autorităţi şi instituţii publice din componenţa Sistemului naţional de prevenire şi combatere a terorismului, pentru asigurarea securităţii principalelor categorii de factori umani şi de obiective autohtone ori străine de pe teritoriul naţional, precum şi a principalelor obiective româneşti din străinătate, potenţial vizate de entităţi teroriste; e. activităţi de pregătire a intervenţiei în urgenţe civile, generate de acţiuni teroriste, în vederea limitării şi combaterii efectelor acestora; f. activităţi de informare şi relaţii publice; g. activităţi de cooperare internaţională; h. activităţi de instruire şi perfecţionare profesională; i. activităţi destinate optimizării continue a cadrului legislativ aplicabil categoriilor de misiuni ce revin Sistemului naţional de prevenire şi combatere a terorismului, inclusiv sub aspect penal şi procesual-penal. În domeniul combaterii vor fi desfăşurate următoarele activităţi11: a) activităţi de identificare şi alte activităţi desfăşurate, potrivit atribuţiilor autorităţilor şi instituţiilor publice componente ale SNPCT, în vederea tragerii la răspundere, potrivit legii, a persoanelor care iniţiază, pregătesc, comit ori favorizează actele de terorism; b) intervenţia antiteroristă, în situaţia iminenţei producerii unui atac terorist, şi, respectiv, intervenţia contra-teroristă, când se desfăşoară ori s-au produs atacuri teroriste; c) operaţiuni de combatere a terorismului prin cooperare internaţională. Un capitol aparte în domeniul prevenirii şi combaterii actelor de terorism îl constituie prevenirea finanţării actelor de terorism – capitolul III al legii. Acceptând că pentru desfăşurarea de activităţi teroriste sunt nevoie de fonduri importante, legiuitorul s-a preocupat de impunerea unor măsuri speciale cu privire la efectuarea operaţiunilor financiar-bancare reglementând interzicerea, respectiv, autorizarea unor operaţiuni financiar-bancare. Astfel, sunt interzise – art. 23 din lege – operaţiunile financiar-bancare între rezidenţi şi nerezidenţi, precum şi între nerezidenţi, constând în operaţiuni de cont curent sau de cont de capital, inclusiv operaţiunile de schimb valutar, efectuate pentru sau în contul persoanelor fizice ori juridice cu privire la care există 10 Art. 10 din Legea 535/2004 11 Art. 11 din Legea 535/2004 14 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE suspiciuni12 referitoare la implicarea în finanţarea de acte de terorism. Activele acestor persoane sunt blocate, fiind interzis orice transfer, prin orice modalitate, inclusiv bancară. Personalul instituţiilor financiar-bancare are obligaţia de a refuza efectuarea operaţiunilor şi de a sesiza de îndată Parchetul de pe lângă Curtea de Apel. Autorităţile şi instituţiile publice cu responsabilităţi în Sistemului naţional de prevenire şi combatere a terorismului, precum şi Oficiul Naţional al Registrului Comerţului, Comisia Naţională a Valorilor Mobiliare şi Comisia de Supraveghere a Asigurărilor colaborează pentru întocmirea şi actualizarea listelor cuprinzând persoanele fizice şi juridice suspecte de săvârşirea sau finanţarea actelor de terorism, altele decât cele la care am făcut referire mai sus; operaţiunile financiar-bancare ce pot fi interzise, dacă sunt efectuate pentru sau în contul persoanelor înscrise în aceste liste, sunt supuse autorizării prealabile a Băncii Naţionale a României, a Comisiei Naţionale a Valorilor Mobiliare şi a Comisiei de Supraveghere a Asigurărilor, după caz. 1.3. Particularităţi ale pregătirii, desfăşurării şi exploatării rezultatelor unui atentat terorist Prin natura lor atentatele teroriste nu sunt acţiuni spontane, acestea trebuind să fie pregătite în cele mai mici amănunte. O organizaţie teroristă13 trebuie să fie bine organizată şi caracterizată printr-un nivel înalt de coeziune, are nevoie de secretizare, compartimentare şi camuflaj operaţional, pentru a beneficia la maxim de avantajele oferite de acţiunile sau operaţiunile surpriză14. Organizaţiile teroriste şi-au perfecţionat întreaga activitate de concepţie pentru a folosi surpriza – cu nota de relativitate impusă de realitatea momentului – pentru a obţine atingerea unor scopuri specifice precum: ⇒ Crearea unei situaţii în faţa căreia instituţiile abilitate ale statului, pe cât posibil, să-şi arate limitele, să fie nepregătite, să se manifeste nehotărâre, şovăieli, să apară lipsa de coordonare, să fie pusă sub semnul întrebării reacţia optimă în cazul unui atentat terorist; ⇒ Punerea autorităţilor publice sub presiune astfel încât să dispună măsuri pripite sau inadecvate pe fondul lipsei de pregătire în domeniul gestionării unor incidente circumscrise terorismului. Dacă autorităţile nu dispun de strategii corespunzătoare pentru reacţia în situaţii de criză care să ţină seama de toate consecinţele previzibile şi să prevadă măsuri, atât pe termen scurt cât şi pe termen mediu sau lung, rezultatele pot deveni dezastruoase; ⇒ Dislocarea şi dispersarea forţelor de intervenţie. Stricta secretizare şi compartimentare a activităţilor şi resurselor umane, camuflajul operaţional şi intoxicarea sunt mijloace prin care organizaţiile teroriste obligă structurile de decizie guvernamentale să dispună măsuri care să disperseze forţele specializate la toate obiectivele, astfel încât să nu fie posibilă concentrarea acestor forţe în vederea apărării obiectivului care va fi, realmente, lovit; ⇒ Focalizarea atacului terorist pe o anume direcţie, considerată ca fiind cu impact maxim; ⇒ Executarea atentatului terorist într-o modalitate cât mai neaşteptată – pe măsură ce forţele de intervenţie asimilează un anumit mod de operare grupările teroriste încercă să exploateze noutatea cunoscând tendinţa de standardizare operaţională a activităţii instituţiilor statului, creând noi modalităţi de acţiune, 12 N.A. – aceste persoane sunt prevăzute în anexa la Ordonanţa de urgenţă a Guvernului nr. 159/2001 pentru prevenirea şi combaterea utilizării sistemului financiar-bancar în scopul finanţării de acte de terorism, aprobată prin Legea nr. 466/2002. 13 Ilie Botoş, Remus Şpan – Mecanismele de control şi documentare a activităţilor circumscrise terorismului (matricea conceptului operaţional integrat – comunicare ştiinţifică susţinută la Simpozionul: Învăţământul românesc de criminalistică şi medicină legală la început de mileniu, organizat de Asociaţia Criminaliştilor din România şi Catedra de Criminalistică din Academia de Poliţie A.I. Cuza în Ianuarie 2005 14 Surpriza în domeniul terorismului poate fi acceptată ca – lovirea ţintei la un moment, într-un loc şi într-un mod în care obiectivul şi cei care îi asigură protecţia nu sunt pregătiţi. Important nu este ca inamicul să nu-şi dea seama deloc de ceea ce i întâmplă, esenţial este însă ca el să-şi dea seama prea târziu pentru a mai reacţiona eficient. 15 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE perfecţionându-şi procedeele, personalul şi tehnologiile pentru zone noi de acţiune; în aceste condiţii se impune evaluarea şi testarea permanentă a procedurilor utilizate în domeniul operaţiunilor de securitate; ⇒ Exploatarea momentelor de confuzie a instituţiilor statale, de reală surpriză pentru cetăţenii obişnuiţi – sunt diseminate informaţii false sau nereale, forţele de ordine şi cele implicate în asistenţa posibilelor victime sunt obligate să menţină continuu un nivel înalt de vigilenţă, fapt ce poate duce la reacţii exagerate ori la ineficienţă, fiind cunoscut că în urma repetării unor alarme false, forţele de intervenţie vor răspunde mai puţin eficient; ⇒ Cauzarea de pierderi maxime prin utilizarea unui mod de operare lipsit de scrupule şi deosebit de greu predictibil. Datorită caracterului organizat al activităţilor teroriste – organizaţiile teroriste desfăşoară activităţi de culegere de informaţii, de planificare, logistice şi operaţionale, deţin centre de antrenament în vederea pregătirii şi executării actului terorist, etc. – terorismul poate fi considerat ca fiind un fenomen deosebit de periculos, predictibil, totuşi, din punct de vedere al existenţei şi modului de manifestare. Acest fapt permite monitorizarea calificată a fenomenului prin metode şi mijloace specifice de culegere şi analiză a informaţiilor. La evaluarea riscurilor, odată cu analiza informaţiilor cu valoare operativă, se poate pune accent pe observarea periodicităţii momentelor în care este intensificată activitatea unor grupărilor teroriste şi, pe această bază, se vor fundamenta prognoze privind activitatea ulterioară acestora. Foarte important este acceptarea faptului că una sau alta dintre organizaţii poate dispune de potenţialul necesar pentru a excede zonei de predictibilitate, situaţie în care reacţia structurilor implicate în combatere şi în anchetă trebuie adaptată corespunzător. În ceea ce priveşte pregătirea unui atentat, se poate accepta, cel puţin pe baza unui raţionament logic, că aceasta ar trebui să includă: alegerea obiectivului, documentarea cu privire la vulnerabilitatea ţintei, întocmirea planului de acţiune, asigurarea resurselor umane şi de logistică, stabilirea sarcinilor şi asimilarea rolului de către fiecare participant. Cu certitudine că persoanele din conducerea oricărei grupări teroriste îşi pun întrebări şi găsesc răspunsuri ce pot fi sintetizate în cadrul unor adevărate studii care să aibă ca obiect:  stabilirea scopurilor pe termen scurt care să facă necesară producerea unui atentat asupra unui anumit obiectiv;  analiza obiectivului ales sub aspectul vulnerabilităţii şi potenţialului de a genera teroare, de a influenţa opinia publică, de a fi apt pentru a satisface scopurile propuse;  analiza resurselor umane sub aspectul disponibilităţii, calităţilor şi pregătirii necesare pentru a putea face faţă dificultăţilor ce trebuie depăşite pentru desfăşurarea unui atentat;  moduri de operare ce pot fi folosite – transportul logisticii şi a personalului, pătrunderea în obiectiv, disimularea activităţii şi a dotării, producerea atentatului, prima reacţie, riposta în caz de eşec sau de conflict cu funcţionarii de securitate, modul în care poate fi părăsită zona, locul de ascundere, măsurile luate pentru a limita pierderile de vieţi omeneşti, asigurarea unui impact rezonabil în rândul publicului considerat relevant pentru cauză, etc.;  gestionarea situaţiei post-atentat prin măsuri de natură a exploata percepţia unui public declarat ca ţintă şi de a cărui percepţie depinde însăşi raţiunea existenţei organizaţiei teroriste şi posibilităţile de acţiune pe viitor. Un segment important al activităţii unei grupări teroriste, indiferent de evoluţia situaţiei „operative” îl constituie culegerea de informaţii. Organizaţiile teroriste au nevoie de informaţii, în primul rând, în vederea întocmirii planului de acţiune şi pregătirea atentatelor. Culegerea de informaţii este vitală pentru astfel de organizaţii. Aşa cum totul este camuflat, cât mai ascuns pentru toţi cei interesaţi a evalua natura şi scopurile activităţilor, informaţiile sunt de natură a condiţiona totul – de la formarea organizaţiei, recrutarea şi verificarea membrilor, securitatea locurilor de întâlnire, a căilor de comunicaţie, a locurilor în care sunt depozitate elementele de logistică, legăturile cu publicul ţintă, sondarea necesităţilor acestui public ţintă şi crearea satisfacţiei adecvate, măsurile şi procedurile specifice funcţionarilor de securitate, activităţile, sursele de informaţii şi zonele acoperite prin sistemele de supraveghere şi instituţiile de securitate, etc. şi până la 16 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE adeziunea, sprijinul, simpatizanţilor, percepţia mediului social intern şi internaţional, posibilele legături cu alte organizaţii teroriste. Din punct de vedere operaţional vor fi realizate înregistrări de sunet şi imagine, schiţe şi rapoarte pe baza cărora să fie fundamentate deciziile. Ca natură sunt vizate atât informaţii de ordin general – economico-sociale şi politice – cât şi informaţii dintr-o anumită specialitate: informaţii de ordin militar, statistic, geografic, demografic, topometric, căi şi sisteme de comunicaţie, etc. Ca metode folosite pentru obţinerea de informaţii, agenţii organizaţiilor teroriste folosesc diferite metode şi mijloace precum: - studiul şi observarea directă a persoanelor vizate; - folosirea tehnologiilor apte pentru înregistrări de sunet şi imagine; - pătrunderea în zona obiectivului folosind diverse legende şi ocazii; - contactarea şi exploatarea în alb sau calificat a unor persoane din anturajul obiectivului; - recrutarea de persoane care cunosc obiceiurile, limba, portul şi tradiţiile zonei sau ţării pe teritoriul căreia se urmăreşte realizarea unui atentat pentru a realiza un camuflaj operaţional de natură a minimiza riscurile operaţiunii. Informaţiile despre obiectiv vor interesa dispunerea acestuia în sistemul de referinţă al zonei, topografia, natura activităţilor desfăşurate, componenţa personalului, graficul de prezenţă al publicului, zonele în care este permis accesul acestuia, căile pretabile pentru pătrunderea mascată şi posibilităţile de retragere, căile de acces prin care se realizează măsurile de control acces, intensitatea circulaţiei auto şi pietonale pe timp de zi şi de noapte; compunerea şi organizarea structurii de securitate şi părţile vulnerabile ale acesteia, etc. De mare interes este şi faptul că se obţin informaţii şi cu privire la elemente de psihologie ce ţin de comportamentul persoanelor care ar putea interveni în desfăşurarea atentatului, de reacţiile acestora în diferite împrejurări. Demersul organizaţiei teroriste trebuie, cu necesitate, să aibă şi o componentă centrată pe procurarea, depozitarea şi transportul elementelor de logistică la locul faptei – arme, materiale explozive, nucleare, mijloace de transport, de disimulare a naturii obiectelor interzise în anumite zone, etc. Sunt folosite toate căile de comunicaţie posibile pentru a lua legătura şi a stabili detaliile unei eventuale tranzacţii, se poate apela la operaţiuni complexe pentru a ataca convoaie sau depozite militare, centre de experimentare sau institute de specialitate, se pot contacta experţi pentru a confecţiona încărcături explozive artizanale, etc. Ca orice activitate, care se doreşte a fi de succes şi atentatele teroriste au nevoie de un plan – pe baza căruia să se desfăşoare acţiunile de la faţa locului şi să fie instruiţi participanţii. Principial, se poate accepta că ar trebui să fie avute în vedere următoarele: ● scopul urmărit prin atentat; ● caracteristicile modului de operare ce urmează a fi folosit; ● atribuţiile şefului, modul de acţiune al fiecărui terorist; ● misiunile, modul cum este pregătit şi efectiv, cum poate să intervină grupul de sprijin; ● tehnologia folosită pentru comunicare şi măsurile luate pentru evitarea interceptărilor sau/şi pentru criptarea fluxurilor de date; ● legenda sub care se acţionează; ● locurile folosite pentru cazare, locul de adunare pentru recunoaştere şi stabilirea misiunilor fiecăruia în acţiune; ● asigurarea armamentului, muniţiilor şi altor elemente de logistică necesare pentru punerea în scenă a actului terorist; ● tactica în cazul deconspirării sau capturării unui membru ori a întregului grup şi continuitatea conducerii în caz de lichidare ori de altă imposibilitate fizică a liderului de a conduce nemijlocit operaţiunea; ● ● momentul declanşării acţiunii; modul în care se poate verifica dacă fiecare membru şi-a îndeplinit sarcinile repartizate. 17 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Uneori, dacă particularităţile obiectivului şi resursele avute la dispoziţie o permit, este planificată şi o variantă de rezervă care să poată fi aplicată în cazul unui eşec al variantei principale, la apariţia unor indici de suspiciune ori atunci când prin modul de desfăşurare specific forţele de securitate, acestea par să capete controlul asupra unei zone considerată vitală pentru desfăşurarea acţiunii teroriste în varianta de bază. Pregătirea grupului de atentatori, a aşa-numitului comando terorist, este deosebit de judicioasă. În raport de importanţa şi natura obiectivului vizat, de condiţiile concrete existente în zonă, de modalitatea practică pentru care s-a optat, cei din conducerea organizaţiei vor aprecia necesarul de resurse umane care să fie implicate în operaţiune. Pregătirea se desfăşoare în două etape – o pregătire generală şi o pregătire specifică – în funcţie de particularităţile operaţiunii care urmează a fi desfăşurată. Pentru pregătirea generală sunt folosite centre de pregătire unde viitorii terorişti dobândesc abilităţi necesare pentru metode şi procedee specifice luptei de gherilă. De exemplu, organizaţiile islamice dispun de centre de formare şi instruire în Libia, Siria, Irak, Kuweit, Egipt, precum şi în state de pe continentul european, în aceste centre putând fi instruiţi şi terorişti aparţinând unor grupări care nu sunt circumscrise terorismului islamic cum ar fi grupări teroriste japoneze, turce, italiene, irlandeze, din America Latină şi Spania – aceste centre pot avea diverse acoperiri: centre de instruire pentru societăţi private de pază şi protecţie, cluburi tir, cluburi de arte marţiale, asociaţii de arte marţiale, asociaţii de automobilişti, instituţii confesionale. Pregătirea specială urmăreşte asimilarea modului de operare specific acţiunii teroriste şi perfecţionarea acelor abilităţi necesare pentru îndeplinirea sarcinilor personale. Sunt însuşite noi identităţi, scenariul de lucru în cadrul operaţiunii, gesturi, cuvinte şi expresii uzuale în zona în care este planificată operaţiunea teroristă, alte abilităţi apte pentru a satisface cerinţele rolului fiecărui membru al echipei. Sunt folosite înregistrări de sunet şi imagine, machete, jocuri de rol, exerciţii fizice adecvate, etc. Deplasarea grupului de atentatori la locul operaţiunii se face, ca regulă, sub acoperire (ca turist, comerciant, student, pelerin, etc.) individual sau în grupuri mici. După acomodare se trece la recunoaştere, interval de timp în care teroriştii locuiesc în locuri diferite, separat în raport de legenda utilizată pentru a justifica prezenţa într-un anumit sistem de referinţă. Există posibilitatea ca, pe baza datelor obţinute în urma activităţilor de recunoaştere, în funcţie de activitatea forţelor de ordine, în funcţie de toate celelalte condiţii specifice obiectivului, şeful grupului de atentatori să poată opta pentru o varianta sau alta a planului de acţiune. În ceea ce priveşte desfăşurarea, punerea în scenă a unui atentat terorist, în doctrină15 se face distincţie între: ⇒ Acţiunea directă – Reprezintă forma de bază a acţiunilor teroriste, principala formă a atentatului, şi constă în atacul deschis, armat sau ameninţarea cu arma asupra victimelor sau a unor obiective, în scopul ocupării acestora, a luării de ostatici, distrugerii, capturării, nimicirii sau răpirii unor persoane ori producerii de panică, derută, frică în rândul persoanelor aflate în zonă; se vizează, adesea, suprimarea fizică a unor persoane care prin activitatea lor au lezat interesele organizaţiilor sau grupurilor teroriste. Prin înlăturarea acestor persoane, ca urmare a efectului psihologic de masă, se urmăreşte producerea de incertitudine, de nesiguranţă, punerea de presiune şi perturbarea activităţilor autorităţilor de stat. Persoanele vizate de organizaţiile şi grupurile teroriste sunt şefi de state, diplomaţi, înalţi demnitari şi personalităţi politice, oameni de afaceri, magistraţi, militari, poliţişti, alte personalităţi influente, oameni cu o imagine deosebită din diferite zone sociale. Acţiunea directă cuprinde mai multe tipuri de operaţiuni: ⎯ atacul armat în forţă – un procedeu de luptă care se execută prin surprindere şi presupune acţiunea unui grup înarmat, compus dintr-un număr minim de membri, din punct de vedere funcţional, focalizată pe capturarea sau uciderea unei sau unor persoane cu identitate cunoscută. Este de aşteptat ca totul să fie conceput astfel încât să se desfăşoare surprinzător – de la intrarea în zona desfăşurării operaţiunii şi 15 Ilie Botoş, Remus Şpan – Mecanismele de control şi documentare a activităţilor circumscrise terorismului(matricea conceptului operaţional integrat – comunicare ştiinţifică susţinută la Simpozionul: Învăţământul românesc de 18 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE terminând cu retragerea şi dispariţia oamenilor şi tehnicii. Operaţiunea, în sine, conţine elemente spectaculoase, practic, este sfidată opinia publică, se încearcă discreditarea instituţiilor abilitate în domeniul securităţii, pierderea încrederii în capacitatea acestora de a gestiona situaţia. Pentru asigurarea condiţiilor necesare pentru realizarea atacului armat în forţă sunt mai multe variante de lucru ce pot fi adoptate: - derutarea organelor de poliţie şi a celorlalte componente ale sistemului de securitate din teritoriul de interes prin provocarea de evenimente în diferite zone de interes operativ ori prin crearea unei situaţii de tensiune care să aibă ca rezultat obţinerea unei stări în care forţele de intervenţie să fie dispersate ori lipsite de concentrarea necesară iar intervenţia să fie lipsită de eficienţă, concomitent cu îndepărtarea posibililor martori şi amplificarea panicii prin zgomote, explozii şi incendii provocate artificial; - ameninţări cu producerea de atentate în gări, aerogări, staţii sau trasee de metrou, stadioane, săli de spectacole, alte locuri publice aglomerate; - alegerea unor mijloace adecvate pentru camuflaj operaţional; - blocarea circulaţiei, etc. ⎯ atacul armat izolat, este un procedeu aplicat de elemente teroriste izolate (una sau două persoane) folosit în scopul asasinării, răpirii sau sechestrării unei personalităţii; de cele mai multe ori pare o acţiune lipsită de raţiune a unor elemente dezaxate a căror legătură cu o organizaţie teroristă nu este consistentă. Persoana atentatorului nu însemnă nimic pentru organizaţie, este prins şi condamnat pentru mulţi ani de detenţie ori se sinucide în atentat sau în confruntarea cu forţele de securitate. ⎯ acţiunea armată specială, este un procedeu ce se caracterizează prin maxim pragmatism, evitându-se orice element de spectacol, dacă se poate, fără alertarea în momentul desfăşurării sau imediat după aceasta a forţelor de securitate. Este ucisă sau răpită o persoană pe baza unor informaţii certe despre programul şi măsurile de securitate pe care şi le-a luat. Echipa va părăsi în condiţii de siguranţă locul desfăşurării acţiunii. De regulă în acest tip de operaţiuni sunt folosite arme de foc cu amortizor, arme albe, substanţe toxice sau tranchilizante. Elementele teroriste – extrem de bine pregătite, adesea foşti funcţionari în cadrul instituţiilor de securitate – creează scenarii rezonabile pentru a pătrunde în locul unde se află persoana vizată, înlătură urmele de la locul faptei şi lasă indicii false pentru canalizarea pe alte piste decât cea reală a organelor de anchetă. ⇒ Acţiunile acoperite – reprezintă un tip de operaţiune adoptată de elementele teroriste ce constă, principial, în: − asasinarea unor persoane; − distrugerea şi incendierea de obiective, prin folosirea încărcăturilor explozive, expediate, plasate în locuri, medii, obiective frecventate de cei vizaţi; − prin lovirea de la distanţă a ţintelor cu ajutorul armelor de mare precizie cu lunetă sau prin mijloace speciale de detonare a dispozitivelor explozive improvizate. Nici un terorist nu este în apropierea victimei ori a obiectivului vizat în momentul desfăşurării atentatului şi, din această cauză, reacţia organelor de securitate este greoaie, confuză, cu greu se poate stabili o legătură probată între starea de fapt şi membrii unei organizaţii teroriste. ⇒ Acţiunile indirecte – sunt acţiuni de natură psihologică menite să intimideze, să influenţeze sau să ameninţe cu violenţă persoanele vizate şi sunt comise de elemente specializate ale organizaţiilor şi grupărilor teroriste, prin lansarea premeditată de zvonuri, alarme false, activităţi de natură a crea stări de nesiguranţă, derută şi panică în rândul unui anumit public ţintă. Concluzionând, caracterul clandestin, ideologia, strategiile, tacticile şi metodele de operare utilizate de organizaţiile teroriste, au ridicat şi ridică în continuare o multitudine de probleme instituţiilor abilitate să prevină, să constate ori să cerceteze activităţile teroriste. criminalistică şi medicină legală la început de mileniu, organizat de Asociaţia Criminaliştilor din România şi Catedra de Criminalistică din Academia de Poliţie A.I. Cuza în Ianuarie 2005 19 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE 1.4. Incriminarea acţiunilor teroriste La data redactării acestui material există în domeniu două reglementări – una prevăzută de Legea 535/2004, alta, prevăzută de Legea 301/2004 privind Codul penal. Legea 535/2004 conţine, în cuprinsul CAPITOLULUI IV – Infracţiuni şi contravenţii – prevederi de natură penală de natură a configura o reacţie penală concepută într-o structură complexă, după cum urmează16: 1. Constituie acte de terorism – conform art. 32 şi 34 din lege – desfăşurarea de activităţi ilicite care întrunesc elementele constitutive ale următoarelor infracţiuni17: a. infracţiunile de omor, omor calificat şi omor deosebit de grav, prevăzute în art. 174−176 din Codul penal, vătămarea corporală şi vătămarea corporală gravă, prevăzute în art. 181 şi 182 din Codul penal, precum şi lipsirea de libertate în mod ilegal, prevăzută în art. 189 din Codul penal; b. infracţiunile prevăzute în art. 106−109 din Ordonanţa Guvernului nr. 29/1997 privind Codul aerian, republicată; c. infracţiunile de distrugere, prevăzute în art. 217 şi 218 din Codul penal; d. infracţiunile de nerespectare a regimului armelor şi muniţiilor, de nerespectare a regimului materialelor nucleare şi al altor materii radioactive, precum şi de nerespectare a regimului materiilor explozive, prevăzute în art. 279, 2791 şi 280 din Codul penal; e. producerea, dobândirea, deţinerea, transportul, furnizarea sau transferarea către alte persoane, direct ori indirect, de arme chimice sau biologice, precum şi cercetarea în domeniu sau dezvoltarea de asemenea arme; f. introducerea sau răspândirea în atmosferă, pe sol, în subsol ori în apă de produse, substanţe, materiale, microorganisme sau toxine de natură să pună în pericol sănătatea oamenilor sau a animalelor ori mediul înconjurător; g. ameninţarea cu săvârşirea faptelor prevăzute la lit. a)−f); h. punerea de stăpânire pe o navă ori pe o platformă fixă sau exercitarea controlului asupra acestora prin violenţă ori prin ameninţarea cu violenţă; i. comiterea unui act de violenţă împotriva unei persoane aflate la bordul unei nave ori al unei platforme fixe, dacă acest act este de natură să compromită siguranţa navei ori a platformei fixe; j. distrugerea unei platforme fixe ori a unei nave sau cauzarea de daune platformei fixe ori încărcăturii unei nave, de natură să compromită siguranţa platformei ori a navigaţiei navei; k. plasarea sau facilitarea plasării pe o navă ori pe o platformă fixă, prin orice mijloc, a unui dispozitiv ori a unei substanţe apte să le distrugă sau care să cauzeze platformei, navei ori încărcăturii sale daune ce compromit sau sunt de natură să compromită siguranţa platformei sau a navigaţiei navei; l. distrugerea sau avarierea, în mod grav, unei platforme fixe ori instalaţiilor sau serviciilor de navigaţie ori producerea de grave perturbaţii în funcţionare, dacă unul dintre aceste acte este de natură să compromită siguranţa platformei fixe sau a navigaţiei unei nave; m. comunicarea unei informaţii cunoscând că este falsă şi, prin aceasta, de a compromiterea siguranţei navigaţiei unei nave; n. rănirea sau uciderea oricărei persoană, când aceste fapte prezintă o legătură de conexitate cu una dintre infracţiunile prevăzute la lit. h) − m)18. 16 N.A. – denumirile pe care le-am dat formelor infracţionale sunt, parte folosite de către legiuitor, parte sunt formulate în funcţie de cum am fost convins că pot fi mai sugestive pentru specificitatea conţinuturilor constitutive. 17 N.A. – sunt atât activităţi ilicite ce întrunesc elementele constitutive ale unor infracţiuni “clasice”, cunoscute ca atare, cât şi activităţi ilicite considerate de către legiuitor ca deosebit de periculoase în condiţiile unei legături cu fenomenul terorist. Remarcabil că de fiecare dată când o activitate ilicită întruneşte elementele constitutive ale unei alte infracţiuni, Legea 535/2004 reglementează, pentru fiecare, o formă agravată în considerarea pericolului deosebit reprezentat de terorism. 18 N.A. – aşa cum sunt reglementate, ele pot fi catalogate ca acte de terorism în domeniul siguranţei desfăşurării activităţilor navale. 20 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Activităţile ilicite, care întrunesc elementele constitutive ale infracţiunilor arătate, constituie acte de terorism dacă sunt desfăşurate în una dintre condiţiile special prevăzute de către legiuitor19: a) sunt săvârşite, de regulă, cu violenţă şi produc stări de nelinişte, nesiguranţă, teamă, panică sau teroare în rândul populaţiei; b) atentează grav asupra factorilor umani specifici şi nespecifici, precum şi asupra factorilor materiali; c) urmăresc realizarea unor obiective specifice, de natură politică, prin determinarea autorităţilor statului sau a unei organizaţii internaţionale să dispună, să renunţe sau să influenţeze luarea unor decizii în favoarea entităţii teroriste. Datorită periculozităţii deosebite a actelor de terorism, legiuitorul a considerat necesar să agraveze şi regimul tentativei pedepsibile, fiind incluse şi activităţi specifice actelor premergătoare. Astfel, se consideră tentativă şi producerea sau procurarea mijloacelor ori instrumentelor, precum şi luarea de măsuri în vederea săvârşirii actelor de terorism. 2. Constituie acte asimilate actelor de terorism – conform art. 33 din lege – fără să mai apară condiţionarea specifică în cazul actelor de terorism, următoarele fapte: a. procurarea, deţinerea, confecţionarea, fabricarea sau furnizarea ori, după caz, producerea de mijloace distructive, substanţe toxice, materiale, microorganisme sau alte substanţe ori mijloace vătămătoare, de natură să pună în pericol sănătatea oamenilor sau a animalelor ori mediul înconjurător, în scop terorist; b. recrutarea, instruirea sau pregătirea entităţilor teroriste în vederea folosirii armelor de foc, muniţiilor, explozivilor, armelor chimice, biologice, bacteriologice sau nucleare, precum şi în scopul facilitării ori comiterii de acte de terorism; c. înlesnirea intrării/ieşirii în/din ţară, găzduirea ori facilitarea accesului în zona obiectivelor vizate al persoanei despre care se cunoaşte că a sprijinit/săvârşit sau urmează să sprijine/săvârşească un act terorist; d. culegerea şi deţinerea, în scopul transmiterii, ori punerea la dispoziţie de date şi informaţii despre obiective vizate de terorişti, fără drept; e. promovarea unor idei, concepţii sau atitudini în scopul susţinerii cauzei şi/sau a activităţii entităţii teroriste; f. spălarea de bani, bancruta frauduloasă, actele de corupţie, şantajul, traficul de persoane, traficul ilicit de droguri şi precursori, contrabanda, traficul cu autoturisme furate, falsificarea de monedă sau de alte valori, precum şi orice alte infracţiuni având ca finalitate realizarea unui profit în folosul entităţii teroriste; g. orice alte fapte comise cu intenţia de a sprijini, înlesni, ascunde sau de a determina săvârşirea actelor de terorism. 3. Conducerea unei entităţi teroriste – conform art. 35 alin.1 – fapta persoanei de a conduce o entitate teroristă. 4. Asocierea, iniţierea, aderarea sau sprijinirea constituirii unei asocieri în scopul săvârşirii de acte teroriste – conform art. 35 alin. 2 – fapta de a se asocia sau de a iniţia constituirea unei asocieri în scopul săvârşirii de acte de terorism ori aderarea sau sprijinirea, sub orice formă, a unei astfel de asocieri. 5. Facilitarea desfăşurării activităţii unei entităţi teroriste – conform art. 36 – punerea la dispoziţia unei entităţi teroriste a unor bunuri mobile sau imobile, cunoscând că acestea sunt folosite pentru sprijinirea sau săvârşirea actelor de terorism, precum şi realizarea ori colectarea de fonduri, direct sau indirect, ori efectuarea de orice operaţiuni financiar-bancare, în vederea finanţării actelor de terorism; bunurile mobile sau imobile puse la dispoziţia entităţii teroriste, precum şi fondurile realizate sau colectate în scopul finanţării actelor de terorism se confiscă, iar dacă acestea nu se găsesc, condamnatul este obligat la plata echivalentului lor în bani. 6. Ameninţarea cu desfăşurarea de acte teroriste – conform art. 37 – ameninţarea unei persoane sau a unei colectivităţi, prin orice mijloace, cu răspândirea ori folosirea de produse, substanţe, materiale, microorganisme sau toxine de natură să pună în pericol sănătatea oamenilor sau a animalelor ori mediul înconjurător; ameninţarea adresată unui stat, unei organizaţii internaţionale sau unei persoane fizice ori juridice cu folosirea armelor biologice, a materialelor nucleare, a altor materiale radioactive sau a 19Art. 2 din Legea 535/2004 21 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE materialelor explozive, în scop terorist, condiţionată sau nu20, după caz, de îndeplinirea sau neîndeplinirea unui act sau când prin ameninţare, sub orice formă, se pretinde a se da ori a se preda asemenea materiale. 6. Alarma falsă cu privire la desfăşurarea unui act terorist prin utilizarea unor mijloace periculoase – conform art. 38 – alarmarea, fără un motiv întemeiat, a unei persoane sau a publicului, a organelor specializate pentru a interveni în caz de pericol ori a organelor de menţinere a ordinii publice, prin corespondenţă, telefon sau orice alte mijloace de transmitere la distanţă, cu privire la răspândirea sau folosirea de produse, substanţe, materiale, microorganisme ori toxine de natură să pună în pericol sănătatea oamenilor sau a animalelor ori mediul înconjurător. 7. Administrarea bunurilor ce aparţin entităţilor teroriste – conform art. 39 – fapta persoanei care administrează, cu ştiinţă, bunuri care aparţin unor entităţi teroriste, în nume propriu, prin tăinuire sau prin transfer către alte persoane, ori care sprijină, în orice mod, astfel de fapte. Procedura de urmărire penală şi de judecată21, fapt deosebit de important, este cea prevăzută de lege pentru infracţiunile flagrante iar competenţa de judecată în primă instanţă a infracţiunilor de terorism aparţine curţii de apel. Legea 301/2004 privind Codul penal prevede în cadrul Titlului IV – crime şi delicte de terorism, pe parcursul a 5 articole – art. 295-art.299 – incriminarea unor activităţi ilicite după cum urmează: ⇒ Infracţiunea de acte de terorism – art. 295 – ce reproduce, în cea mai mare parte textul art. 32 din Legea 535/2004, diferenţele fiind următoarele: 1. s-a renunţat la prevederea de la lit. e de la alin.1 referitoare la traficul de arme biologice şi cercetarea în domeniu; 2. la lit. f de la alin.1 se face referire doar la ameninţarea cu bombe sau cu alte materii explozive, renunţându-se la ameninţarea, în plan general, cu privire la săvârşirea oricărui act terorist, aşa cum era formulată în Legea 535/2004; 3. la alin 6 este incriminată, individual, înţelegerea în vederea săvârşirii de acte de terorism. ⇒ Infracţiunea de asociere pentru săvârşirea de acte de terorism – art. 296 – are un conţinut mai concis, probabil pornind de la considerentul că noţiunea de „asociere” ar putea să subsumeze şi noţiunile „de a iniţia constituirea unei asocieri …, „aderarea“, „sprijinirea“ prezente în textul de la art. 35 alin. 2 din Legea 535/2004. ⇒ Infracţiunea de finanţare a actelor de terorism – art. 297 – este mai atent caracterizată având un conţinut mai restrâns decât ceea ce am denumit „Facilitarea desfăşurării activităţii unei entităţi teroriste”, în cadrul căreia era incriminată „punerea la dispoziţia unei entităţi teroriste a unor bunuri mobile sau imobile, cunoscând că acestea sunt folosite pentru sprijinirea sau săvârşirea actelor de terorism, precum şi realizarea ori colectarea de fonduri, direct sau indirect, ori efectuarea de orice operaţiuni financiar-bancare, în vederea finanţării actelor de terorism”, în cazul de faţă fiind avută în vedere – Punerea la dispoziţie sau colectarea de fonduri, direct sau indirect, ştiind că aceste fonduri sunt folosite, în totul sau în parte, pentru săvârşirea actelor de terorism. ⇒ Infracţiunea de ameninţare în scop terorist – art. 298 – preia în cea mai mare parte formularea de la art. 37 din Legea 535/2004, apărând minime diferenţe, după cum urmează: • se renunţă la includerea armelor biologice în textul formei calificate după subiectul pasiv care, în cazul de faţă, are ca obiect un stat, o organizaţie internaţională, persoane fizice şi juridice22; • scopul, în cazul formei calificate la care am făcut referire mai sus, este formulat mai precis – se trece de la expresia „în scop terorist” la „a provoca vătămarea corporală sau moartea unei persoane ori pagube materiale”; • în cazul condiţionării sunt excluse armele biologice, la fel precum în cazul primei observaţii. 20 N.A. – dacă este condiţionată este agravată răspunderea penală în conformitate cu art. 37 alin.3 21 Conform art. 40 din Legea 535/2004 22 N.A. – în forma cadru subiectul pasiv este restrâns la persoane sau colectivităţi 22 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE ⇒ Infracţiunea de alarmare în scop terorist – art. 299 – preia textul de la art. 38 din Legea 535/2004 în întregime fiind adăugat un scop explicit – crearea unei stări de panică – forma infracţională devenind, astfel, calificată prin scopul urmărit. Cadrul legal instituit de Legea nr. 535/2004 este completat şi de componenta care se referă la finanţarea actelor de terorism, pe care o regăsim în Legea nr. 656/2002 privind prevenirea şi combaterea spălării banilor şi finanţării actelor de terorism. În cadrul acesteia este inserată o normă de trimitere în care se prevede că prevede că prin finanţarea actelor de terorism se înţelege infracţiunea prevăzută la art.36 din Legea nr. 535/2004 privind prevenirea şi combaterea terorismului; S-ar putea pune problema unui conflict de norme juridice între Legea 535/2004 şi Legea 301/2004 privind Codul penal23 însă legiuitorul a prevenit o asemenea situaţie inserând în textul Legii 535/2004, în Capitolul 5 – Dispoziţii finale, la art. 47 menţiuni care lămuresc situaţia, în sensul abrogării sau modificării unor prevederi din lege astfel încât acestea să devină apte să completeze în mod oportun prevederile din Legea nr. 301/2004. Cum până la data redactării acestui material Codul penal încă nu a intrat în vigoare, existând o anumită incertitudine cu privire la forma finală a acestuia şi cu privire la data intrării în vigoare, îmi permit să nu mai dezvolt subiectul, acceptând că legea aplicabilă domeniului este Legea 535/2004 în forma în care a fost promulgată, fără să fie influenţată de prevederile noului cod penal. În anteproiectul de cod penal supus dezbaterii publice în anul 2007, s-a ales soluţia renunţării incriminării în cod a faptelor de terorism, urmând ca acestea să fie reglementate de legea specială24. 1.5. Particularităţi ale cercetării criminalistice Asigurarea respectării legalităţii în cadrul anchetei este un principiu cu privire la care nu trebuie făcută nici o concesie indiferent de emoţiile ce pot fi provocate în mediul social ca urmare a săvârşirii unui atentat cu consecinţe deosebite – număr mare de victime omeneşti, distrugerea unor mijloace de transport, clădiri importante, etc. Deşi, prin definiţie, cercetarea criminalistică intervine post-fatum trebuie acceptat că reacţia organelor abilitate să desfăşoare activităţi în domeniu este concepută a se manifesta pe două direcţii: prevenirea şi cercetarea temeinică şi completă a manifestărilor teroriste. În cadrul tratării aspectelor specifice cercetării criminalistice voi face, în primă instanţă, referire la culegerea de informaţii ca fiind una dintre activităţile cu impact major asupra tuturor activităţilor de anchetă ce se pot desfăşura în cadrul investigării criminalistice a acţiunilor teroriste. În doctrină25 se afirmă că activitatea de documentare primară – culegerea de informaţii – constituie 75% iar activitatea de urmărire penală constituie 25% din întregul demers judiciar26. Ameninţările la adresa securităţii naţionale a României27, constituie temeiul legal pentru a se propune procurorului de către organele de stat cu atribuţii în domeniul securităţii naţionale, în cazuri justificate, să solicite autorizarea efectuării unor activităţi în scopul culegerii de informaţii, constând în:  interceptarea şi înregistrarea comunicaţiilor;  căutarea unor informaţii, documente sau înscrisuri pentru a căror obţinere este necesar accesul într-un loc, la un obiect sau deschiderea unui obiect; 23 Publicată în M.Of. nr. 575/2004. Prin O.U.G. nr. 58/2005 s-a amânat intrarea sa în vigoare pentru 1 septembrie 2006, iar prin O.U.G. nr. 50/2006, pentru 1 septembrie 2008. 24 George Antoniu, Observaţii cu privire la anteproiectul unui al doilea nou Cod penal, în Revista de drept penal nr. 1/2008, pag. 9. 25 Ilie Botoş, Remus Şpan – Mecanismele de control şi documentare a activităţilor circumscrise terorismului(matricea conceptului operaţional integrat – comunicare ştiinţifică susţinută la Simpozionul: Învăţământul românesc de criminalistică şi medicină legală la început de mileniu, organizat de Asociaţia Criminaliştilor din România şi Catedra de Criminalistică din Academia de Poliţie A.I. Cuza în Ianuarie 2005 26 N.A. – Este greu de acceptat o estimare apriorică în procentele arătate. Totuşi, trebuie acceptat că documentarea primară reprezintă fundamentul clădirii întregii probaţiuni în domeniul terorismului şi, nu numai. 27 Art. 20 şi următoarele din Legea 535/2004 23 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE  ridicarea şi repunerea la loc a unui obiect sau document, examinarea lui, extragerea informaţiilor pe care acesta le conţine, cât şi înregistrarea, copierea sau obţinerea de extrase prin orice procedee;  instalarea de obiecte, întreţinerea şi ridicarea acestora din locurile în care au fost depuse. Propunerea se formulează în scris şi trebuie să cuprindă: → date sau indicii din care să rezulte existenţa unei ameninţări la adresa securităţii naţionale, pentru a cărei descoperire, prevenire sau contracarare se impune emiterea autorizării; → categoriile de activităţi pentru a căror efectuare este necesară autorizarea; → identitatea persoanei ale cărei comunicaţii trebuie interceptate, dacă este cunoscută, sau a persoanei care deţine informaţiile, documentele ori obiectele ce trebuie obţinute; → autorizate; → descrierea generală, dacă şi când este posibil, a locului unde urmează a fi efectuate activităţile durata de valabilitate a autorizării. Este urmată o procedură specifică după care, dacă se apreciază că solicitarea este justificată, o dată cu încheierea de admitere judecătorul emite mandat prin care autorizează efectuarea activităţilor propuse. Mandatul se înmânează reprezentantului anume desemnat al organului care a propus autorizarea şi trebuie să cuprindă:  categoriile de comunicaţii care pot fi interceptate;  categoriile de informaţii, documente sau obiecte care pot fi obţinute;  datele de identitate ale persoanei ale cărei comunicaţii trebuie interceptate sau care se află în posesia datelor, informaţiilor ori obiectelor ce trebuie obţinute, dacă sunt cunoscute;  descrierea generală a locului în care urmează a fi executat mandatul;  organul împuternicit cu executarea; durata de valabilitate a mandatului. În situaţii deosebite care impun înlăturarea unor pericole iminente pentru securitatea naţională, organele de stat specializate cu atribuţii în domeniu pot efectua activităţile informative necesare, fără autorizare, urmând ca solicitarea să fie înaintată de îndată ce este posibil, dar nu mai târziu de 48 de ore. Operatorii sau furnizorii de servicii poştale, precum şi cei de reţele de comunicaţii electronice au obligaţia de a transmite de îndată organelor de anchetă, la solicitarea scrisă a procurorului, informaţiile necesare identificării persoanelor suspecte de pregătirea sau de săvârşirea actelor de terorism. Cine, unde, când, cum şi cu ce mijloace – sunt întrebările la care trebuie să răspundă în permanenţă o structură informativă abilitată în lupta împotriva terorismului. La prima vedere pare o cerinţă obişnuită ce incumbă în răspunderii oricărei structuri poliţieneşti, ceea ce în mare măsură este şi adevărat, dar care are însă şi unele particularităţi ce rezidă din multitudinea aspectelor şi formelor de manifestare a terorismului, a cauzelor şi condiţiilor care-l motivează şi generează. Se poate accepta că terorismul în România nu s-a manifestat până în prezent la intensitatea şi amploarea existenţei în ţările vestice sau, chiar, în ţările vecine. Există o anumită îngrijorare ce are la bază constatarea, unanim recunoscută, că în prezent, în România există factori criminogeni care favorizează marea criminalitate organizată transfrontalieră, implicit terorismul, cu tendinţe evidente de racordare rapidă la procesul de globalizare şi internaţionalizare a organizaţiilor criminale cu care se confruntă omenirea la ora actuală. De asemenea nu trebuie scăpată din vedere prezenţa şi preocupările ilegale pe teritoriul ţării noastre a unor persoane ce simpatizează ori fac parte din organizaţii teroriste internaţionale. Pentru a putea răspunde la fundamentalul cumul de întrebări: cine, unde, când, cum şi cu ce mijloace – iar în cazul actelor de terorism consumate – cine sunt făptuitorii este necesară stabilirea obiectivelor prioritare şi resursele disponibile. Acest lucru este cu atât mai necesar cu cât este cunoscut faptul că societatea nu are mijloacele necesare pentru o abordare globală, cu aceeaşi intensitate, a tuturor formelor de criminalitate care se manifestă la un moment dat în societate, situaţie presupune, cu necesitate, stabilirea unor priorităţi – care sunt cele mai grave fenomene sociale ? care sunt cele mai periculoase forme de criminalitate ? – şi, în funcţie de resurse, să se concentreze eforturile în vederea eradicării estompării ori punerea lor sub control. Aşadar, ce şi cu cine trebuie început ? 24 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Practica a revelat anumite categorii de persoane pretabile a fi implicate a desfăşura activităţi pertinente terorismului. Astfel, vor fi avute în vedere: • persoanele care au fost cercetate, judecate şi condamnate pentru acte de terorism; omoruri în scop de jaf, pentru reglarea de conturi, la comandă, pentru ascunderea săvârşirii unor alte infracţiuni; • persoanele implicate în răpiri şi sechestrări de persoane în scop de răscumpărare sau răzbunare; • persoanele care au avut legătură cu distrugeri de bunuri prin folosirea de explozivi sau incendiere; • persoanele semnalate de reţeaua informativă sau rezultatele din alte surse că au preocupări pe linia infracţiunilor menţionate mai sus; • persoanele despre care s-au obţinut date şi informaţii că fac parte sau sunt simpatizanţi ai unor organizaţii teroriste sau filiale ale acestora; • persoane pretabile ori bănuite a fi complici, instigatori, tăinuitori sau găzduitori ai indivizilor cunoscuţi ca fiind membri activi ai unor asemenea organizaţii; • persoanele care în anumite împrejurări şi-au manifestat disponibilitatea de a întreprinde acte şi fapte cu conotaţie teroristă ori a le susţine în cazul când o situaţie conjuncturală de natură politică, socială sau economică ar impune asemenea demersuri ilegale. Aceste persoane vor fi avute în vedere atât pentru desfăşurarea activităţilor informative cât şi atunci când, în cadrul investigării criminalistice, se pune problema identificării şi ascultării tuturor persoanelor implicate în desfăşurarea activităţii ilicite. De fiecare dată, vor fi avute în vedere aspecte importante precum: • nivelul de pregătire al fiecărui suspect, în parte; • locul pe care îl ocupă în ierarhia organizaţiei; • cercul de prieteni şi relaţii; • locurile şi mediile mai des frecventate; • obiceiurile, tabieturile şi pasiunile, formele de manifestare a acestora; • convingerile politice şi religioase care îi marchează personalitatea, atitudinile şi comportamentul; • nivelul de viaţă, averea, sursele de provenienţă şi modalităţile de dobândire ale celor mai importante bunuri; • mijloacele de transport şi de comunicaţie utilizate în activitatea sa personală. Continuarea firească o reprezintă documentarea activităţii organizaţiei teroriste, vital fiind aici lămurirea unor probleme precum: ⇒ reţeaua, obiectivele, strategiile şi activităţilor de natură infracţională desfăşurate de aceasta – identificarea membrilor reţelei, a poziţiei şi sarcinilor funcţionale ale fiecărui membru în ierarhia organizaţiei; identificarea principalelor activităţi teroriste în care este implicată organizaţia şi a activităţilor ilicite sau licite complementare; ⇒ stabilirea modului de operare – identificarea atribuţiilor fiecărui participant; determinarea modului în care sunt distribuite sarcinile; rolul şi sarcinile precise ale principalilor suspecţi; relaţiile existente între liderii organizaţiilor teroriste şi funcţionari publici, politicieni, poliţişti, magistraţi, ziarişti etc.; ⇒ asigurarea suportului logistic – ansamblul de activităţi în urma cărora organizaţia îşi asigură suportul financiar şi logistic, principalele surse de finanţare; modul cum sunt camuflate finanţările pentru a nu trezi suspiciunea investigatorilor; modul de obţinere a bunurilor necesare (tehnică de comunicaţii, echipament, armament, explozibili, mijloace de transport etc.); ⇒ modul cum sunt gestionate resursele organizaţiei teroriste – costuri de recrutare, infiltrare, înzestrare; costuri privind necesităţile zilnice ale organizaţiei; identificarea investiţiilor infracţionale sau licite ale reţelei; modalităţi de procurare şi de spălare a banilor murdari; ⇒ contacte cu mediul ilicit – cooperarea cu reţele aparţinând criminalităţii organizate; cooperare sau rivalităţi cu alte grupuri sau organizaţii teroriste; metode de camuflare a activităţilor curente de pregătire, desfăşurare şi exploatare a rezultatelor activităţilor teroriste; ⇒ contacte cu mediul social – infiltrarea agenţilor terorişti (a „cârtiţelor”) în mediile de interes; impunerea legii tăcerii; intimidarea personalului instituţiilor de aplicare a legii; utilizarea corupţiei atunci 25 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE când este necesară asigurarea concursului unor funcţionari pentru infiltrarea în medii de interes, pentru facilitarea aprovizionării cu elemente de logistică, facilitarea circuitelor financiare, etc.; diferite strategii utilizate în autoprotecţie – de exemplu: verificarea periodică a loialităţii membrilor, sechestrarea persoanelor apropiate celor care participă la acţiuni teroriste pe timpul desfăşurării acestora, obligarea la donarea averii întregii familii. Toate informaţiile vor sta la baza unei serioase analize a riscurilor în funcţie de care se va lua cea mai bună decizie cu privire la data, locul şi modul în care se va putea desfăşura o constatare în flagrant astfel încât pe baza rezultatelor acestei activităţi, coroborate cu informaţiile deţinute, să poată fi neutralizată cea mai mare parte a organizaţiei teroriste. Pe baza celor arătate mai sus cu privire la documentarea primară, apreciez că principalele probleme pe care trebuie să le lămurească cercetarea activităţilor ilicite pertinente fenomenului terorist sunt următoarele: 1. Organizaţia teroristă ce a pregătit, desfăşurat şi care încearcă să valorifice rezultatele activităţii teroriste; 2. Identitatea membrilor organizaţiei; 3. Modul de finanţare; 4. Relaţiile organizaţiei cu mediul social; 5. Modul în care este realizată pregătirea generală şi specială a persoanelor implicate în activităţile teroriste; 6. Pregătirea acţiunii teroriste; 7. Desfăşurarea activităţii teroriste; 8. Consecinţele desfăşurării activităţii teroriste şi modul de exploatare a acestora; 9. Cauzele, condiţiile, împrejurările care au favorizat desfăşurarea activităţii teroriste. 1. Organizaţia teroristă ce a pregătit, desfăşurat şi care încearcă să valorifice rezultatele activităţii teroriste – dincolo de denumirea organizaţiei interesează doctrina, de când operează pe teritoriul României şi/sau pe teritoriul unuia sau mai multor state membre ale Uniunii Europene, scopurile pe care le urmăreşte, modul în care s-a manifestat, structura, spaţiul în care activează, locurile de întâlnire, principalele repere ale fluxului informaţional, modul cum sunt gestionate situaţiile de criză, cum este ţinută legătura cu publicul ţintă, cum este influenţată activitatea organizaţiei de solicitările publicului care o simpatizează, etc. Ca principiu, în mijlocul unei populaţii, relativ, compacte, nemulţumită de modul cum este administrată situaţia politică de pe un teritoriu de interes – o ţară sau o zonă geografică în interiorul căreia există strânse legături culturale, economice şi politice – ar putea fi acceptată, ca posibilă soluţie pentru rezolvarea problemelor, folosirea violenţei dusă până la extrem. Odată acceptată posibilitatea, apare şi iniţiativa – în fapt, este greu de acceptat o anumită ordine – un grup se organizează, este finanţat, se pregăteşte şi începe să desfăşoare activităţi teroriste. Este aleasă o ţintă, se polarizează nemulţumirile, se creează convingerea că actul terorist poate rezolva, cel puţin o parte, din nemulţumiri, se desfăşoară actul terorist, se exploatează urmările şi se încearcă formarea convingerii că este mai bine după decât înainte. Deosebit de important de observat este dependenţa dintre elementele adevăratei ecuaţii teroriste, după cum urmează: – populaţie – spaţiu geografic – cultură – probleme de natură politică – percepţia actelor de terorism – finanţarea organizaţiilor teroriste. Aşa cum actualitatea o confirmă, terorismul este o boală care se ia. Odată cu apariţia fenomenului şi succesul relativ al metodelor apare ca necesară internaţionalizarea sau, cel puţin, crearea unor reţele extinse pe mai multe zone de interes în considerarea faptului că rezultatele vor fi mai bune dacă activitatea teroristă va fi coordonată. În plan mai larg, ancheta va trebui să identifice şi să conducă la anihilarea centrelor de comandă, la identificarea şi tragerea la răspundere a persoanelor care conduc, a tuturor celor care sunt implicaţi în luarea şi transmiterea deciziilor. 2. Identitatea membrilor organizaţiei – ancheta va fi interesată de identitatea, naţionalitatea, modul de recrutare, rolurile pe care le au în cadrul organizaţiei, sarcinile pe care şi le asumă, rudele, persoanele apropiate, posibilităţile financiare, motivul pentru care au aderat şi îşi desfăşoară activitatea în cadrul organizaţiei, abilităţi, educaţie generală şi profesională, hobby-uri, etc. 26 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Important pentru anchetă este dezactivarea întregii organizaţii teroriste, cercetarea, judecarea şi condamnarea unor membrii – puţini ca număr – direct implicaţi într-o activitate teroristă neputând fi considerat, neapărat, un succes. În aceste condiţii demersul judiciar va fi interesat de documentarea structurii executive şi de management. Se poate accepta că într-o organizaţie teroristă există mai multe direcţii funcţionale, după cum urmează28: → management superior şi doctrină; → recrutare membri şi pregătire → finanţare şi logistică; → relaţii cu mediul socio-economic şi politic; → execuţie. Toate aceste „compartimente” trebuie să funcţioneze cât mai eficient, să existe o comunicare care să asigure coordonarea optimă, factorul uman fiind elementul fundamental. De mare interes va fi pentru orice investigator stabilirea poziţiei fiecărei persoane anchetate în ansamblu organizaţiei teroriste. Este greu de conturat un profil tip al unui membru într-o organizaţie teroristă. Se pare că, întotdeauna, există un motiv cu implicaţii profunde pentru cel care acceptă sau, chiar, îşi doreşte să facă parte dintr-o organizaţie teroristă; acceptă deliberat toate frustrările şi privaţiunile perioadei de verificare a loialităţii şi de pregătire generală; acceptă să desfăşoare activităţi cu privire la care constată că nu au nimic de a face cu scopurile nobile pentru care a înţeles să-şi pună la dispoziţie timpul, libertatea şi, chiar, viaţa. În funcţie de rolul pe care îl are în organizaţie, de locul unde îşi desfăşoară activitatea, anchetatorii vor putea să descopere calităţi, abilităţi, deprinderi, cu adevărat, excepţionale. Cei din managementul superior, ce se ocupă, pe lângă activitatea decizională şi cu descoperirea şi implementarea unor elemente doctrinare definitorii pentru organizaţie sunt personalităţi complexe, persoane care, de cele mai multe ori au trecut prin multe, respectul pe care îl impun fiind fundamentat pe adevărate legende care confirmă calităţile excepţionale şi „faptele de vitejie” ale liderilor. Este creată o adevărată psihoză, încrederea este oarbă, absolută, dacă zeitatea supremă este în cer, pe pământ lumina vine de la comandantul suprem. Doctrina este fundamentată pe teme general acceptate – religie, naţiune, patrie şi patriotism – la care se adaugă elemente care creează specificitate, justifică lupta şi dau o anumită raţionalitate soluţiilor extreme. Se reconstruieşte cu migală imaginea eroului, este lucrată, sub toate aspectele, acceptarea gesturilor eroice, stima, mândria, cele mai alese sentimente pentru cei care acceptă sacrificiul suprem pentru cauză. Recrutarea membrilor şi pregătirea generală se face în cât mai strânsă legătură, sub patronajul, liderilor. Regula este, renunţarea la propria identitate – uneori se primeşte un nume nou – pentru una nouă, de membru al cauzei. Este fabricat un învingător, o persoană care ştie să lupte pentru cauză, să facă orice este necesar iar, la nevoie, să accepte sacrificiul suprem. Există şi excepţii, organizaţia are nevoie şi de unii specialişti pe care nu-i are, nu-i poate pregăti şi trebuie să-i angajeze29 – chiar dacă nu sunt prea convinşi de doctrina, mijloacele şi acţiunile organizaţiei. Un rol important îl are familia, cercul de prieteni, colegii de facultate, gaşca de cartier, cultura, educaţia primară şi, în ultimă instanţă, un anumit eveniment30 cu rol esenţial în luarea hotărârii. Cei recrutaţi sunt ţinuţi sub un control strict, organizaţia are legături printre vecini, are influenţă asupra unor lideri zonali sau aceştia sunt membrii activi în organizaţie, acordă ajutoare alimentare sau de altă natură, împrumută bani – totul pentru ca cei înrolaţi să nu aibă nici o posibilitate pentru a da greş sau a trăda. Pregătirea generală se desfăşoară în centre speciale, după reguli stricte, potenţialul fiind evaluat şi valorificat cu maximă atenţie şi eficienţă. Pot fi centre proprii sau centre în care să fie pregătiţi membrii ai 28 N.A. – de la caz la caz, în funcţie de vechime, succes, reprezentativitate, mediu cultural, etc. o organizaţie teroristă poate să dispună de o structură mai mult sau mai puţin extinsă, de o specializare mai mult sau mai puţin strictă 29 N.A. – pot fi plătiţi cu bani, cu facilităţi economice, cu protecţie, etc., iar, în situaţii extreme, cu eliberarea unor persoane apropiate răpite sau alte mijloace asemănătoare. 30 N.A. – o situaţie, o stare de fapt percepută ca nedreaptă, ceva de natură a forma convingerea că trebuie făcut ceva oricât de radical pentru a înfrânge tirania, pentru a depăşi starea de lucruri care îi afectează pe toţi, din cauză căreia suferă toţi. 27 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE mai multor organizaţii, important este ca cei pregătiţi să dobândească deprinderi şi abilităţi care să le permită oferirea de soluţii practice pentru organizaţia din care fac parte. Importante, aici, sunt legăturile ce trebuie întreţinute în cadrul organizaţiei şi care să permită funcţionalitatea acesteia – fiecare membru trebuie să cunoască atâţia membri şi atâtea informaţii cât să-şi poată desfăşura activitatea curentă şi să poată participa la o anumită activitate teroristă la desfăşurarea căreia a fost desemnat să participe. Conspirativitatea este regula de bază – cu cât ştii mai mult cu atât devii un mai mare pericol pentru organizaţie. Analizând ultimele activităţi teroriste relevante pe teritoriul Europei – atentatele de la Londra din 07 Iulie 2005 – am putut observa că teroriştii au fost rezidenţi în regat, provenind din familii cu convingeri ultra-islamiste ai căror membrii au avut manifestări anti-americane şi anti-britanice. Din copilărie educaţia a fost condusă către zona asimilării valorilor apreciate de către familie – se poate accepta că părinţii au utilizat o varietate de modele comportamentale pentru convingere şi implementarea atât a valorilor islamice cât şi a personalizării duşmanului islamului. Toţi susţineau formele religioase şi obiceiurile specifice, pledau „lupta sfântă”. Este foarte posibil ca misiunea să fi fost anunţată cu foarte puţin timp înainte, odată cu exacerbarea îndoctrinării religioase. Cu certitudine că teroriştii au fost atât de bine pregătiţi, în primul rând, pe latura moral volitivă, încât au putut să accepte soluţia extremă într-o acţiune pe care au pregătit-o şi desfăşurat-o într-un interval de timp foarte scurt31. Finanţarea şi logistica este asigurată prin mai multe modalităţi. Finanţările directe de la simpatizanţi cu disponibilităţi financiare sunt folosite din ce în ce mai puţin întrucât sunt, relativ, uşor de descoperit, în astfel de cazuri, fiind folosite conturile unor fundaţii sau asociaţii cu scopuri caritabile. Remarcabil este faptul că cele mai multe dintre organizaţii pentru a nu depinde de finanţările directe şi-au conceput propriul sistem de finanţare ce cuprinde, de cele mai multe ori, o componentă ce vizează obţinerea de cotizaţii de la publicul simpatizant, eventual, sub formă de taxă de protecţie şi o componentă centrată pe desfăşurarea de activităţi economice al căror profit este folosit pentru finanţarea activităţii de bază. Obţinerea de bani este o luptă oricând şi oriunde şi, cu atât mai mult, atunci când banii sunt folosiţi pentru finanţarea de activităţi teroriste, mijloacele folosite nu mai respectă nici o regulă. Teoretic o organizaţie teroristă se bazează pe susţinerea unui număr important de indivizi ce nu pot sau nu vor să participe în mod direct la desfăşurarea de activităţi teroriste şi, care, în considerarea acestei situaţii acceptă să plătească sume de bani, uneori importante. Lucrurile nu sunt simple, publicul care trebuie să susţină organizaţia teroristă nu este omogen – nu toţi irlandezii, ce nu sunt de acord cu administrarea Irlandei de Nord de către Marea Britanie, susţin IRA, nu toţi bascii, şiiţii, sunniţii, kosovarii, corsicanii, kurzii, sicilienii, etc. susţin organizaţiile teroriste ce susţin că le promovează drepturile sau interesele, declarate şi promovate ca legitime, prin acţiuni teroriste – şi, pe cale de consecinţă, nu consideră necesar să o finanţeze. În aceste condiţii apare necesitatea convingerii, la nevoie, prin orice mijloace – de la discursul paşnic, până la violenţe sau excluderea din comunităţi – în funcţie de zona, situaţia financiară şi socială a celui care refuză să plătească. Este cunoscut că nu este uşor lucru să fii declarat trădător într-un mediu social semi-închis şi întreaga comunitate să îţi refuze, chiar şi, dreptul la existenţă, al tău şi al celor apropiaţi ţie. Presiunea este mare şi cei mai mulţi preferă să se conformeze şi să plătească. Totuşi, sumele obţinute prin astfel de cotizaţii nu sunt suficiente pentru a susţine o activitate ce are nevoie de resurse financiare imense. Sunt recrutate persoane dispuse să desfăşoare activităţi economice – orice fel de activităţi în agricultură, comerţ, servicii, transporturi, etc. – acestea sunt finanţate, activitatea începe să producă şi cea mai mare parte a profiturilor sunt preluate32 şi alocate activităţilor teroriste. Remarcabil că astfel de „angajaţi” constituie o reţea funcţională ce este folosită şi pentru camuflajul operaţional a activităţilor de documentare şi pregătire a actelor teroriste. Se pot finanţa şi influenţa campanii de imagine sau de lobby pentru obţinerea anumitor facilităţi. 31 A se vedea pentru mai multe detalii, Delcea C. – Psihologia terorismului. Studiu psihologic asupra teroriştilor, Editura Albastră, Cluj-Napoca, 2004 32 N.A. – cei care desfăşoară activitatea rămân doar cu sume la nivelul unor salarii comparabile cu cele de pe piaţa de referinţă 28 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Este foarte posibil ca, totuşi, activităţile economice şi taxele să nu acopere nevoile financiare ale organizaţiei – populaţia este săracă şi trece, deseori, prin crize economice; există mulţi agenţi de securitate infiltraţi şi colectarea de fonduri a devenit riscantă, există un control eficient al organelor administraţiei de stat asupra mediului economic şi o permeabilitate scăzută pe pieţele de interes pentru organizaţiile teroriste ori, pur şi simplu, este nevoie de cât mai mulţi bani într-un timp foarte scurt – situaţie în care organizaţiile teroriste acceptă să-şi redirecţioneze demersul către zone specifice crimei organizate; asta dacă nu cumva, de la formare, totul a fost conceput ca să funcţioneze în tandem – prin activităţi ilicite se urmăreşte satisfacerea atât a unor scopuri politice cât şi a unora economice. Relaţiile cu mediul socio-economic şi politic sunt, de asemenea, de mare interes, s-ar putea spune vitale, pentru o organizaţie teroristă. Atunci când urmăreşti scopuri politice, când vrei să îţi sprijini demersul pe susţinerea unui grup de persoane cât mai numeros, când vrei să fii mijlocul prin care se rezolvă unele dintre cele mai importante probleme ale comunităţii, trebuie să dezvolţi relaţii deosebit de puternice cu mediul social-economic şi politic, să creezi şi să gestionezi o imagine pe măsura aşteptărilor, adecvată strategiei adoptate şi scopurilor urmărite. O anumită structură trebuie să se ocupe de relaţiile cu publicul ţintă folosind alte coordonate de comunicare, alte mesaje, alt repertoriu, să dezvolte o comunicare eficientă cu cei care trebuie să sprijine organizaţia dincolo de taxe, de verificări ale persoanelor recrutate, de acele contacte ce implică duritate, schimb de informaţii şi măsuri de precauţie. Este necesară sondarea stării de spirit, ceea ce se socoteşte a fi necesar, care este percepţia duşmanului, cum poate fi aceasta exploatată, care sunt acele persoane, simboluri, instituţii şi acţiuni care sunt asociate cu răul, etc. Este necesară păstrarea de canale de comunicaţii cu adversarii declaraţi – organizaţii teroriste rivale, instituţiile statului, orice altă entitate socială ce poate dobândi importanţă în ecuaţia complexă a sistemului de referinţă spaţiio-temporal în care îşi desfăşoară activitatea. O subliniere trebuie făcută în legătură cu relaţiile pe care o organizaţie teroristă trebuie să le întreţină cu instituţiile mass-media şi persoanele de imagine care îşi desfăşoară activitatea în legătură cu acestea. De regulă, sunt persoane şi segmente de presă scrisă sau posturi radio-tv care au o relaţie privilegiată cu organizaţia teroristă bazată atât pe interesul reciproc cât şi pe stimularea financiară a unor persoane de care depinde politica editorială, existând, în acelaşi timp, posibilitatea ca, una sau alta, dintre organizaţiile teroriste să participe la finanţarea unor posturi radio, de televiziune sau publicaţii. Un rol important în comunicarea propriei poziţii, a unor date despre acţiuni, despre scopurile urmărite, ultimatumuri, revendicări, dispoziţii, date şi locuri de întâlnire, operaţiuni financiare ordonate, persoane de contact, etc. îl poate avea şi internetul. Aici mesajul poate fi direcţionat şi recepţionat în timp operativ, se pot folosi criptări, nume false, pot fi oferite imagini care să susţină anumite zvonuri, să confirme situaţii de fapt invocate în discursul promovat. Tot ce înseamnă comunicare cu mediul social şi politic este folosit şi pentru promovarea doctrinei, răspândirea credinţei în valorile respectate în cadrul organizaţiei. Mai mult, odată cu prognozarea unei schimbări de atitudine în manifestarea duşmanului declarat, cu acceptarea dialogului, devine de interes înfiinţarea unei organizaţii de tip partid politic, o aşa numită aripă politică. Totul, aici, se desfăşoară după regulile consacrate: se reformează discursul organizaţiei fiind scos tot ce înseamnă violenţă extremă, ignorarea democraţiei, excluderea de populaţii, reguli, clase sociale, ş.a., astfel încât acesta să poată deveni dezirabil; se creează şi se gestionează imaginea unor lideri politici; se pregătesc liste de candidaţi în vederea participării la alegeri. Zona de execuţie este asigurată de persoane care se expun şi îşi asumă riscuri maxime. Se poate accepta că unii dintre executanţii ce îşi asumă rol de sinucigaş sunt în cunoştinţă de cauză încă din momentul acceptării intrării în organizaţie, se pregătesc pentru marele moment şi fac tot ce se poate face pentru ca trecerea în eternitate să fie făcută, cu adevărat, în mod spectaculos. La organizaţiile în cadrul cărora nu se practică gesturile sinucigaşe, cei din prima linie sunt catalogaţi ca fiind duri, caractere puternice, oameni care pot deveni adevărate legende pentru simpatizaţii organizaţiei. Cu cât rezistă mai mult, cu cât reuşesc să pună în practică mai multe atentate, devin mai siguri, câştigă încredere în propriile capacităţi, chiar, în cauza pe care o servesc. 29 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE 3. Modul de finanţare – ca şi problemă de anchetă implică analiza atât a surselor de finanţare ale organizaţiei cât şi a modului în care a fost finanţată activitatea teroristă cercetată. Dacă la principalele moduri în care se poate finanţa o organizaţie teroristă am făcut deja referire, acestea fiind cunoscute generic de către anchetatori, în anchetă, odată cu trecerea de la abstract la concret, interesează: → cum au fost acoperite cheltuielile operaţionale pentru fiecare persoană ce a participat la operaţiunea teroristă – transport, cazare, rezerva pentru perioada de după atentat etc.; → cum au fost acoperite cheltuielile pentru dotare logistică; → cine şi în ce condiţii se asigură „cheltuielile de asigurare” – acele cheltuieli destinate persoanelor apropiate celui care este ucis, se sinucide, este arestat, ori trebuie să se ascundă o perioadă lungă de timp, ca urmare a participării la o operaţiune teroristă; → care sunt instituţiile bancare folosite pentru derularea operaţiunilor, care sunt conturile, titularii, cine sunt persoanele care au făcut plăţile, ce documente au fost completate, ce documente de identitate au fost folosite. 4. Relaţiile organizaţiei cu mediul social – un interes manifest va determina pe anchetatori să lămurească aspecte ce ţin de identitatea persoanelor ce sprijină activ organizaţia teroristă: administrează imobile, desfăşoară activităţi informative, sunt angajaţi în activităţi economice patronate de către organizaţie, asigură legături de comunicaţie cu personalităţi din mediul social sau cu liderii altor organizaţii teroriste, etc. Punerea în scenă a unui atentat terorist impune şi desfăşurarea unei activităţi adecvate care să motiveze necesitatea atentatului, să convingă publicul ţintă că organizaţia are un cuvânt de spus şi ca va lua atitudine, va face ceva important astfel încât interesele urmărite să nu mai fie ignorate sau, mai grav, încălcate, să susţină că ceea ce face organizaţia este, exact, ceea ce trebuia făcut. Unele organizaţii, încercând să probeze faptul că nu doresc să provoace pierderi de vieţi omeneşti, atenţionează persoanele ce îşi desfăşoară activitatea în spaţiul pe care se pot resimţi efectele atentatului, atenţionează autorităţile publice să evacueze zona respectivă. Există posibilitatea ca, imediat după atentat, să apară demonstraţii la care să participe mulţimi impresionante care să solicite anumite măsuri din partea puterii politice sau executive – aceste demonstraţii nu se pot desfăşura decât dacă sunt pregătite înainte de atentat, cunoscând că va fi un atentat, folosind efectul psihologic generat de către acesta – campanii mass-media, luări de poziţii ale sindicatelor, diferite evenimente în parlament sau guvern. Se poate accepta că, dacă actualitatea politică impune realizarea unui scop, este pregătit un complex de activităţi – sunt făcute declaraţii politice, apar semnale în mass-media, provocări în stradă, este escaladată starea de tensiune şi începe să se pluseze cu lovituri şi contra lovituri, situaţie ce se finalizează cu pregătirea şi desfăşurarea unui atentat, ale cărui rezultate sunt potenţate de către alte manifestări, comportamente publice, etc., de natură a favoriza ori impune acceptarea scopului promovat. 5. Modul în care este realizată pregătirea generală şi specială a persoanelor implicate în activităţile teroriste – aşa cum am arătat, cei care sunt implicaţi direct în desfăşurarea de atentate teroriste beneficiază de o pregătire generală, în centre special înfiinţate şi finanţate pentru aceasta, şi de o pregătire specială, focalizată pe dezvoltarea acelor abilităţi necesare pentru participarea la punerea în practică a unui atentat. Ca excepţie, sunt persoane cere nu au nevoie de pregătire – nu trec prin bazele de pregătire şi nu au nevoie de pregătire specială întrucât sunt pregătite, chiar, în cadrul programelor de pregătire a instituţiilor statale cu atribuţii în domeniul securităţii. Acestea sunt ori persoane infiltrate de către organizaţiile teroriste în cadrul instituţiilor statale pentru a putea fi folosite, ulterior, pentru a cunoaşte procedurile şi modul de reacţie a acestora, ori persoane ce trec, din diferite motive33, de cealaltă parte a baricadei. Strict, în legătură cu desfăşurarea unui anumit atentat terorist, anchetatorii sunt interesaţi cu privire la formaţia profesională a atentatorilor pentru a putea să orienteze cercetările pe componentele previzibile ale modului de operare şi pe posibilele lor reacţii. Mai mult, ancheta se va dezvolta şi cu privire la activitatea instructorilor ce au contribuit, nemijlocit, la pregătirea şi desfăşurarea atentatului, la finanţarea acestora, 33 N.A. – din cauza unor eşecuri profesionale, pentru bani, ca urmare a unor acţiuni desfăşurate de către organele statale ce au avut un ecou negativ în plan personal, ş.a. asemenea 30 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE locurile unde au fost cazate persoanele de contact, mijloacele de transport folosite, actele de identitate, modul şi locul pe unde au pătruns în ţară şi, eventual, pe unde au ieşit. O atenţie deosebită va fi acordată sistemului spaţiio-temporal în care a fost desfăşurată pregătirea atentatului, persoanele care au aflat despre activităţile respective, cine a participat, cum au fost desfăşurate activităţile de pregătire, cum au fost verificate abilităţile celor pregătiţi etc. 6. Pregătirea acţiunii teroriste – constituie, cel puţin, o minimă garanţie cu privire la reuşita acţiunii. Deşi nu se poate vorbi despre o sistematizare teoretică a activităţilor pregătitoare – nici nu ar fi posibil datorită caracterului conspirativ al cvasitotalităţii manifestărilor unei organizaţii teroriste – apreciez că principalele activităţi pregătitoare, după ce s-a luat hotărârea desfăşurării unei activităţi teroriste, pot fi grupate, după cum urmează: • culegerea de informaţii despre obiectivul atentatului – persoana, clădirea, mijlocul de transport, calea de comunicaţii, diferite elemente de logistică – măsurile de securitate destinate a proteja obiectivul, programul de activitate, procedurile de intervenţie; • stabilirea unui mod de operare de natură a da deplină satisfacţie în raport cu scopul urmărit; • aprovizionarea cu mijloacele necesare pentru deplasare, pătrunderea în obiectiv, desfăşurarea atentatului, părăsirea incintei şi punerea la adăpost a persoanelor implicate – explozivi, elemente electronice sau mecanice necesare pentru iniţierea exploziilor, arme de foc, mijloace de transport, aparatură de comunicaţii, etc.; • pregătirea persoanelor participante – sunt avuţi în vedere atât cei care desfăşoară direct activitatea, să-i spunem, de fond, cât şi cei care fac posibilă, facilitează desfăşurarea acesteia, ori sunt destinaţi a asigura retragerea, a deruta activitatea de intervenţie şi cercetările desfăşurate de către organele statale; • deplasarea în zona în care va fi desfăşurat atentatul; • evaluarea posibilităţilor de desfăşurare a atentatului în raport cu situaţia concretă de la faţa locului – oricât de precise ar fi informaţiile, oricât de buni ar fi informatorii tot apar unele diferenţe între situaţia conturată pe baza informaţiilor şi realitatea existentă la faţa locului; • luarea măsurilor de adecvare a modului de operare, în funcţie realităţile descoperite la faţa locului. Ancheta, desigur că, nu va fi interesată dacă şi în ce măsură cu prilejul desfăşurării unei anumite activităţi teroriste au fost sau nu respectate cerinţele legate de pregătire. Totuşi, anchetatorii trebuie să accepte că adversarii, membrii organizaţiilor teroriste sunt suficient de bine pregătiţi, au o cultură organizaţională şi profesională suficient de dezvoltată, astfel încât aceştia să fie conştienţi de necesitatea pregătirii riguroase a fiecărei activităţi. În practică, se constată că nimeni şi nimic nu este lăsat la întâmplare, fiind avute în vedere, de exemplu, chiar, şi aspecte ce ţin de persoana unuia sau altuia dintre membrii personalului de securitate – ticuri, un mod specific de manifestare în anumite situaţii, vicii, cum poartă armamentul, care sunt relaţiile cu ceilalţi membri ai echipei de securitate, etc. Trebuie subliniat şi faptul că cercetarea nu poate fi considerată completă fără a fi lămurite toate aspectele legate de pregătirea atentatului – a spune că nu a existat pregătire, că nu este importantă într-o anumită fază a cercetărilor, că echipa de anchetatori nu este bine să se concentreze asupra multitudinii de persoane care ar fi putut contribui la desfăşurarea activităţilor pregătitoare datorită caracterului echivoc a activităţilor desfăşurate de către cei mai mulţi şi, pe cale de consecinţă, a incertitudinii ce poate plana cu privire la condamnarea lor pentru fapte de terorism constituie, în opinia mea, o lipsă de profesionalism, absolut, condamnabilă. 7. Desfăşurarea activităţii teroriste – plecând de la sesizarea ce are ca obiect constatarea unui stări de fapt cu impact major pentru ordinea şi liniştea publică, organele de anchetă vor trebui să lămurească întreg ansamblul acţional ce a condus la situaţia constatată. Din primele activităţi, din relatările persoanelor găsite la faţa locului, din imaginile şi relatările corespondenţilor posturilor de televiziune ajunşi la faţa locului, rezultă desfăşurarea unei activităţi care a avut ca rezultat moartea sau afectarea, mai mult sau mai puţin gravă, a sănătăţii unor persoane, importante pagube materiale, întreruperea unor fluxuri de circulaţie, comunicaţii sau aprovizionare cu energie electrică, termică sau gaze naturale, etc., toate cu impact social major. 31 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Ca modalităţi de desfăşurare a activităţilor teroriste, în actualitate, sunt: ⇒ sinuciderile, prin mijloace de natură a genera pierderea cât mai multor vieţi, a controlului asupra unor zone de activitate şi, nu în ultimul rând, distrugerea unor bunuri materiale în valoare cât mai mare; ⇒ luarea unui număr cât mai mare de ostatici, urmată de solicitarea de revendicări care au ca obiect dispunerea de măsuri de ordin politic, eliberarea unor condamnaţi pentru activităţi teroriste, retragerea forţelor de securitate de pe anumite aliniamente, etc.; ⇒ uciderea unor persoane de notorietate publică, astfel încât să fie probată vulnerabilitatea sistemului şi să fie suprimată o persoană considerată a fi principal responsabilă de situaţia gravă a celor reprezentaţi de către organizaţia teroristă; ⇒ distrugerea unor sisteme de transport, în speranţa de a provoca situaţii de criză susceptibile a fi exploatate în scopuri politice34; ⇒ capturarea unor bunuri speciale, de importanţă strategică, care să reprezinte o ameninţare pentru sistemul politic şi pentru populaţia civilă – materiale nucleare, materiale biologice de natură a provoca pandemii etc.; ⇒ uciderea unor persoane şi a rudelor sau apropiaţilor acestora, pentru a sancţiona colaborarea acestora cu autorităţile. De regulă, se realizează un dispozitiv de acţiune format dintr-o persoană sau o grupă care desfăşoară activitatea propriu-zisă – chiar dacă sunt planificate şi puse în scenă mai multe segmente acţionale – precum în cazul celor mai recente atentate cu caracter major din S.U.A. şi Marea Britanie. Legăturile acestor persoane cu organizaţia sunt reduse la minim, cunoscut fiind faptul că reacţia organelor de cercetare este deosebit de insistentă în a stabili legătura dintre persoanele care au acţionat cu structurile organizate. Deşi se insistă pe încrederea organizaţiei în persoanele de acţiune, se poate accepta că există o supravegherea atentă, dublată de măsuri adecvate, pentru a preveni orice gest de trădare sau şovăire în a pune în aplicare acţiunea planificată. Se poate crea impresia sau, chiar, se poate planifica desfăşurarea de acţiuni care să aibă ca scop, retragerea şi ascunderea în condiţii de cât mai mare siguranţă a celor care au acţionat în atentat. Indiferent de situaţie, este necesară existenţa unei grupe de siguranţă care să impună, pe cât posibil, soluţiile hotărâte la nivelul conducerii organizaţiei – la nevoie, chiar, lichidarea celor socotiţi vulnerabili35. De asemenea, este necesar ca staff-ul organizaţiei să aibă la dispoziţie cât mai multe date cu privire la modul cum a fost desfăşurată acţiunea teroristă, fiind, adesea, deosebit de important, dispunerea efectuării de activităţi care să amplifice, să valorifice, pe diverse planuri de interes, acţiunea teroristă. Ancheta nu poate face abstracţie de faptul că fiecare dintre elementele acţionale, la care am făcut referire, sunt esenţiale, sunt importante şi că va trebui să lămurească toate aspectele legate de acestea. Orice ignoranţă manifestată aici poate avea consecinţe deosebite, a accepta că o activitate teroristă este desfăşurată de către persoane izolate, că nu există o strategie de valorificare a rezultatelor este, realmente, periculos. Insist asupra unei abordări integrate a desfăşurării unei activităţi teroriste deoarece practica confirmă viabilitatea unei astfel de opţiuni, responsabilii guvernamentali insistând, pe lămurirea tuturor aspectelor „colaterale”, nu în detrimentul, ci, ca o completare firească a fondului – cine, ce a făcut, cu ce scop, cu ce rezultat. 8. Consecinţele desfăşurării activităţii teroriste şi modul de exploatare a acestora – aşa cum am arătat desfăşurarea unei activităţi teroriste se finalizează cu moartea sau afectarea, mai mult sau mai puţin gravă, a sănătăţii unor persoane, importante pagube materiale, întreruperea unor fluxuri de circulaţie, comunicaţii sau aprovizionare cu energie electrică, termică sau gaze naturale, etc., toate cu impact social major. 34 N.A. – A se vedea distrugerea sistemelor de aprovizionare cu gaze naturale şi energie electrică ale Georgiei sau Azerbadjanului 35 N.A. – Uneori se preferă lichidarea unui membru care odată reţinut de către organele de securitate poate pune în pericol organizaţia. 32 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Evaluarea, în concret, a tuturor consecinţelor desfăşurării unei activităţi teroriste este importantă pentru anchetă, înainte de toate pentru încadrarea juridică a unei activităţi ilicite ca act de terorism – este necesară producerea unei stări de nelinişte, nesiguranţă, teamă, panică sau teroare în rândul populaţiei; să se fi atentat grav asupra factorilor umani specifici şi nespecifici, precum şi asupra factorilor materiali; să fie urmărită realizarea unor obiective specifice, de natură politică, prin determinarea autorităţilor statului sau a unei organizaţii internaţionale să dispună, să renunţe sau să influenţeze luarea unor decizii în favoarea entităţii teroriste. Acceptând o abordare integrată a activităţilor desfăşurate de către organizaţiile teroriste, cercetarea va trebui să acorde atenţie şi modului cum organizaţia încearcă să exploateze desfăşurarea şi rezultatele unui act terorist. De regulă, actele teroriste, scoase din context, nu sunt decât nişte violenţe, absurde, absolut, stupide în formulare – de exemplu: pentru a susţine cauza poporului irakian este aruncat în aer un autobuz în centrul Londrei; pentru un mai bine aprioric în ceea ce priveşte poporul palestinian, un tânăr se sinucide într-o zonă aglomerată dintr-un oraş israelian folosind o încărcătură explozivă. Integrate în contextul unei lupte politice, violenţa extremă, atentatul terorist, capătă raţionalitate – nu poate fi justificată ca metodă de luptă politică acceptată de publicul larg, însă, pentru anchetă, totul trebuie să capete raţiune, un sens, o explicaţie. Cercetarea va trebui să lămurească modul cum şi care sunt persoanele implicate în valorificarea rezultatelor atentatului, care este construcţia raţională şi logică – atât cât poate fi logică folosirea violenţei extreme – care a făcut necesară desfăşurarea actului terorist. Probarea, de exemplu a unei legături între desfăşurarea unei activităţi teroriste de maximă violenţă şi o campanie de manifestaţii de stradă în sprijinul unei anume decizii politice, a unei legături între persoane implicate în activitatea organizaţiei teroriste şi persoane implicate în activitatea organizaţiilor neguvernamentale ori a partidelor politice ce au organizat manifestaţiile de stradă, este de natură a determina reevaluarea întregului demers judiciar, cu consecinţa directă a izolării sociale şi tragerea la răspundere a tuturor persoanelor care au avut vreo contribuţie, cât de mică, în planificarea şi desfăşurarea actului terorist. În altă ordine de idei, stabilirea tuturor consecinţelor desfăşurării activităţii teroriste prezintă interes: 1. pentru identificarea persoanelor şi a organizaţiei teroriste implicate; 2. pentru rezolvarea problemelor legate de posibilităţile de recuperare a prejudiciilor. Lucrurile sunt deosebit de complexe – ca urmare a desfăşurării unui act terorist apar consecinţe legate de crearea şi dezvoltarea prejudiciilor pe mai multe planuri. În primul rând, ancheta va trebui să lămurească consecinţele legate de „obiectivul principal” al actului terorist – de exemplu: uciderea uneia sau a mai multor persoane, distrugerea unei clădiri, unei căi de comunicaţie, unei amenajări hidrologice, unui mijloc sau sistem de transport, etc. Nu mai puţin importante sunt consecinţele legate de, aşa-numitele, „prejudicii colaterale” – prejudicii create şi dezvoltate în legătură cu patrimoniul diferitelor persoane afectate într-un fel sau altul prin desfăşurarea actului terorist; ca exemplu: autoturisme sau/şi locuinţe avariate, pierderea vieţii, vătămarea corporală gravă sau lezarea sănătăţii (chiar şi numai prin şocul psihic deosebit cauzat ca urmare a perceperii directe a actului terorist şi a primelor sale rezultate), întreruperea unor fluxuri economice, pierderea unor evidenţe contabile sau de altă natură, pierderea vadului comercial, etc. În considerarea drepturilor tuturor persoanelor, foarte multe, ce sunt prejudiciate prin desfăşurarea de acte teroriste, apreciez că aici este locul în care trebuie făcută o subliniere în legătură cu măsurile instituite de către legiuitor pentru protecţia victimelor infracţiunilor, – consiliere psihologică, asistenţă juridică gratuită şi compensaţie financiară din partea statului36. Astfel judecătorii, procurorii, ofiţerii şi agenţii de poliţie, la care victima se prezintă, au obligaţia de a încunoştinţa victimele infracţiunilor cu privire la37: • serviciile şi organizaţiile ce asigură consiliere psihologică şi alte forme de asistenţă a victimei, în funcţie de necesităţile acesteia; • organul de urmărire penală la care pot face plângere; • dreptul la asistenţă juridică şi instituţia la care pot face plângere; 36 A se vedea prevederile Legii 211/2004 – privind unele măsuri pentru asigurarea protecţiei victimelor infracţiunilor 37 Art. 4 din Legea 211/2004 33 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE • condiţiile şi procedura pentru acordarea asistenţei juridice gratuite; • drepturile procesuale ale persoanei vătămate, ale părţii vătămate şi ale părţii civile; • condiţiile şi procedura pentru a beneficia de prevederile Codului de Procedură Penală privind protecţia datelor de identitate, modul şi limitele ascultării şi ale aplicării Legii 682/2002 privind protecţia martorilor; • condiţiile şi procedura pentru acordarea compensaţiilor financiare de stat. De asemenea, cu privire la modul de desfăşurare al activităţii se întocmeşte un proces-verbal, care se înregistrează la instituţia din care face parte judecătorul, procurorul, ofiţerul sau agentul de poliţie la care se prezintă victima. 9. Cauzele, condiţiile, împrejurările care au favorizat desfăşurarea activităţii teroriste – dincolo de a fi o problemă generală, pe care orice anchetator implicat într-o cercetare trebuie să o lămurească, în cazul de faţă, apar unele elemente de maximă importanţă pentru gestionarea fenomenului. Ancheta judiciară nu poate să fie preocupată de cauzele social-politice sau istorice, de soluţiile politice care ar putea conduce la gestionarea rezonabilă a situaţiei. Statul înfiinţează şi dezvoltă, în mod normal, un sistem de securitate menit să protejeze, cât mai bine, persoanele şi instituţiile publice, ce suplimentează reacţia socială specifică faţă de conduitele ilicite considerate periculoase. În această situaţie demersul statal capătă, în evaluare, un caracter special – de rezultat. Dacă în ceea ce priveşte preocuparea organelor statale pentru prevenirea şi combaterea conduitelor ilicite de „drept comun”38 este evaluată printr-o abordare de mijloace, de efort – trebuie să existe o serioasă preocupare, să fie desfăşurate programe, să existe instituţii şi o bună cooperare între acestea, un personal bine pregătit şi motivat, etc., rezultatele urmând să fie după buget, după cât şi cum se poate aloca, după cum unii dintre funcţionari înţeleg să se dedice profesiei, ş.a. – în ceea ce priveşte activităţile teroriste, prevenirea şi combaterea acestora constituie o prioritate, nimeni nu poate accepta eşecuri. În aceste condiţii, reuşita unei activităţi teroriste constituie un eşec al sistemului de securitate, cercetarea trebuind să stabilească, în funcţie de toatele celelalte elemente de anchetă, care sunt persoanele culpabile, cele prin al căror comportament a putut deveni posibil punerea în practică a unui act terorist. Totuşi, realităţile începutului de secol XXI impun în cadrul demersului ştiinţific noţiunea de risc terorist, asumat nu numai la nivel politic cât şi la nivel social. Nu este o scuză pentru eşecul sistemului de securitate ci, mai degrabă, o recunoaştere a faptului că oricât s-ar investi – mijloace financiare, umane şi materiale – orice suport legislativ ar fi promulgat39, există posibilitatea ca, totuşi, să fie puse în practică acte teroriste40. Cu certitudine că, odată identificate cauzele, condiţiile şi împrejurările care au favorizat desfăşurarea activităţii teroriste, pot fi luate cele mai eficiente măsuri de prevenire şi pot fi extinse cercetările cu privire la persoane şi comportamente periculoase astfel încât, pe de o parte, cercetarea să fie completă iar, pe de altă parte să se evite orice disfuncţionalităţi de natură a facilita desfăşurarea de activităţi teroriste. În ceea ce priveşte elementele specifice desfăşurării principalelor activităţi care se desfăşoară în cadrul cercetării criminalistice, apreciez, ca necesară abordarea domeniului – cu consecinţe în zona planificării activităţilor, elaborării şi verificării de versiuni – pe două componente41: → documentarea preliminară începerii urmăririi penale – componentă ce include identificarea persoanelor ce cunosc elemente de interes în legătură cu organizaţia teroristă, activităţile desfăşurate de către aceasta, persoanele implicate, etc.; culegerea informaţiilor utile în legătură cu aceştia, în special, determinarea eventualelor legături pe care le pot avea cu mediul infracţional; asigurarea protecţiei martorilor 38 N.A. – am folosit noţiunea de „drept comun” pentru a sublinia diferenţa de tratament juridic în ceea ce priveşte prevenirea şi combaterea activităţilor teroriste şi prevenirea şi combaterea celorlalte conduite ilicite ce întrunesc elementele constitutive ale uneia sau alteia dintre infracţiuni. 39 N.A. – eventual, norme juridice care să permită restrângerea deosebită a drepturilor şi libertăţilor cetăţeneşti în situaţii deosebite 40 N.A. – a se vedea cazul SUA şi cel al Marii Britanii. 41 A se vedea şi Ilie Botoş, Remus Şpan – Mecanismele de control şi documentare a activităţilor circumscrise terorismului (matricea conceptului operaţional integrat) – comunicare ştiinţifică susţinută la Simpozionul: Învăţământul românesc de criminalistică şi medicină legală la început de mileniu, organizat de Asociaţia Criminaliştilor din România şi Catedra de Criminalistică din Academia de Poliţie AI Cuza în Ianuarie 2005 34 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE şi persoanelor autorizate să culeagă informaţii prin contact direct cu organizaţia teroristă; stabilirea locaţiilor în care se pot afla probe utile cauzei; elaborarea unui plan de cercetare pe baza căruia să se poată desfăşura, pe baza unei concepţii clare şi unitare, în mod oportun, activităţile de urmărire penală. → desfăşurarea activităţilor de urmărire penală în condiţii de legalitate şi eficienţă în scopul lămuririi pe bază de probe a tuturor problemelor specifice anchetei – cercetarea la faţa locului, ascultarea martorilor, persoanelor vătămate, a învinuiţilor/inculpaţilor, desfăşurarea de prezentări pentru recunoaştere, efectuarea de percheziţii, dispunerea şi efectuarea de constatări tehnico-ştiinţifice şi expertize, confruntări, reconstituiri, luarea de măsuri preventive şi asiguratorii, etc.42. Cu privire la particularităţile cercetării la faţa locului – ca activitate iniţială de urmărire penală ce constă în perceperea nemijlocită a locului unde s-a săvârşit infracţiunea sau/şi a locului unde au fost descoperite urmele acesteia ori unde s-au produs efectele desfăşurării activităţii ilicite, în vederea descoperirii, fixării procesuale şi ridicării tuturor categoriilor de urme, a stabilirii împrejurărilor în care infracţiunea a avut loc – trebuie acceptat că, în cazul cercetării unor activităţi ilicite de tipul actelor teroriste, constituie singura modalitate de obţinere a probelor în prima fază a cercetărilor. Aceasta rămâne deosebit de importantă, indiferent de natura lor şi modurile de operare folosite de terorişti, chiar şi în condiţiile în care, de regulă, organizaţiile teroriste îşi revendică atentatele după producerea acestora. Şi în cazul producerii unui act terorist prin „loc al faptei” se poate înţelege locul unde s-a desfăşurat activitatea ilicită, precum şi cel în care s-au produs rezultatele acestuia43. Având în vedere specificul şi multitudinea actelor de terorism – am în vedere aici şi întrunirea cumulativă a elementelor constitutive ale unor infracţiuni de drept comun (distrugere de bunuri, tâlhărie, răpire şi sechestrare de persoane, vătămare corporală, omor etc.) – prevederile legale pertinente şi practica organelor judiciare, se poate concluziona că locul săvârşirii infracţiunii diferă de la caz la caz, în raport de natura faptei săvârşite, cu multitudinea de metode şi mijloace folosite în acest scop, cu urmările activităţii infracţionale desfăşurate de către terorişti ş.a. Ca exemplu, în cazul unui act terorist soldat cu distrugeri prin explozii sau incendii, cercetarea la faţa locului va cuprinde: • locul unde s-a produs explozia, unde au fost amplasate materiile explozive ce au fost folosite pentru generarea exploziei; • zona în care a acţionat suflul exploziei – pe orizontală şi pe verticală – astfel încât să poată fi identificate substanţele folosite pentru generarea exploziei şi/sau incendiilor şi obiectele, clădirile alte construcţii, etc. afectate; • locul în care a izbucnit fiecare incendiu – ca urmare a unei explozii sau datorat folosirii altor mijloace de iniţiere – şi suprafaţa pe care s-a extins; • acestea; • locurile unde se găsesc bunurile distruse şi împrejurimile acestora, inclusiv căile de acces la locurile unde au fost descoperite materiale, dispozitive, aparate folosite pentru iniţierea exploziei sau focului; • locurile unde au fost descoperite cadavre sau persoane afectate de explozii ori incendii; • căile de acces care ar fi putut să fie folosite de către făptuitori, locurile în care aceştia au stat ascunşi în aşteptarea momentelor prielnice în vederea amplasării materiilor explozive şi a dispozitivelor sau substanţelor de iniţiere; • perimetrele în care îşi desfăşurau activitatea persoane juridice sau fizice autorizate – cu observarea elementelor de arhivă, activitate curentă şi logistică afectate; • locurile unde se aflau persoanele ce au supravieţuit deflagraţiei şi care, în urma ascultărilor, pot oferi date importante pentru anchetă; 42 N.A. - sunt de acord cu acea parte a doctrinarilor şi susţin extinderea noţiunii de activităţi de cercetare, de tactică criminalistică şi cu privire la activităţile de asigurare a drepturilor şi garanţiilor procesuale, organizarea materialului probator, susţinerea concluziilor anchetei, precum şi cu privire la orice activitate necesar a fi desfăşurată de către organele de anchetă în cadrul anchetării şi valorificării rezultatelor anchetei în cadrul procedurilor penale 43 Bercheşan V. – Metodologia investigării infracţiunilor, Ed. Paralela 45, 1999, pag. 179 35 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE • locurile în care au fost fabricate, depozitate şi/sau pregătite materiile explozive şi cele de iniţiere a exploziilor ori incendiilor; • dacă au fost folosite aşa-numitele maşini-capcană, de mare interes sunt locurile unde au fost pregătite mijloacele de transport, zonele din imediata vecinătate a acestor locuri, traseul parcurs până la locul declanşării exploziei şi ceea ce a rămas după deflagraţie. Efectuată în timp oportun şi cu profesionalismul necesar, cercetarea la faţa locului poate contribui la lămurirea numeroaselor probleme specifice instrumentării unui act terorist. Astfel, pot fi descoperite: ∗ urme care să demonstreze că a fost desfăşurată o activitate teroristă, indiferent dacă aceasta a fost sau nu revendicată de către o organizaţie teroristă; ∗ căile de acces şi modalităţile utilizate de către terorişti pentru a pătrunde în câmpul infracţiunii; ∗ activităţile desfăşurate de terorişti la locul faptei - foarte important va fi să se stabilească, cât se poate de exact, acţiunile fiecărei membru al echipei de terorişti; ∗ instrumentele, dispozitivele, echipamentele, materialele şi materiile folosite la punerea în practică a actului terorist; ∗ locurile şi traseele urmate de către terorişti în câmpul infracţiunii; ∗ numărul teroriştilor şi identitatea acestora; ∗ bunurile şi valorile care lipsesc de la locul faptei ori care au fost distruse ca urmare a actului terorist; ∗ existenţa aşa-numitelor „împrejurări negative”; ∗ persoanele care au perceput – în tot sau în parte – sau puteau să perceapă modul de desfăşurare a actului terorist şi celelalte împrejurări specifice acestuia; ∗ modificările intervenite în câmpul acţiunii, persoanele care le-au făcut şi scopurile urmărite; ∗ cauzele, condiţiile şi împrejurările care au determinat, favorizat sau înlesnit comiterea actului terorist şi măsurile preventive ce se impun a fi întreprinse – sunt avute în vedere cele care ţin de punerea în executare, de acele aspecte ce ţin de locul executării: deficienţe ale sistemului de pază şi supraveghere, facilităţi constructive ce au putut fi exploatate în scop terorist, lipsa de la post a unor funcţionari de securitate sau disfuncţionalităţi apărute ca urmare a concepţiei greşite ori induse de către terorişti, etc. Toate acestea constituie un argument deosebit pentru a avea suficientă încredere în această activitate – locul unde s-a săvârşit infracţiunea, unde s-au produs consecinţele activităţii ilicite ori care, în orice mod, conservă urmele acesteia constituie sursa celor mai fidele informaţii ce pot fi valorificate în scopul aflării adevărului44 – în momentul debutului cercetărilor datele referitoare la natura faptelor, mobil, împrejurările comiterii ei, făptuitori ş.a. fiind extrem de sumare sau inexistente. Nu trebuie omisă sublinierea rigorii ce trebuie să caracterizeze desfăşurarea activităţilor de căutare a urmelor şi mijloacelor materiale de probă, a celor de identificare şi ascultare la faţa locului a persoanelor ce pot oferi date în legătură cu evenimentul petrecut, reconstituirilor, prezentărilor pentru recunoaştere ori a oricăror alte activităţi ce pot fi desfăşurate la faţa locului. Odată cu începerea procesului complex de elaborare şi verificare a versiunilor de anchetă în timpul desfăşurării cercetării la faţa locului apare necesitatea conjugării efortului investigativ – zona de culegere a informaţiilor şi desfăşurarea activităţilor de anchetă. Versiunile vor fi elaborate şi verificate atât pe baza urmelor şi mijloacelor materiale de probă descoperite, a datelor obţinute la faţa locului ori cu prilejul desfăşurării altor activităţi cât şi a informaţiilor – obţinute în faza documentării preliminare, paralel cu desfăşurarea cercetării la faţa locului şi, în continuare, pe tot parcursul desfăşurării anchetei. Terminarea cercetării la faţa locului va fi continuată, obligatoriu, cu evaluarea tuturor elementelor de anchetă stabilirea unui plan de anchetă adecvat. În context, consider necesar ca, imediat după terminarea cercetării la faţa locului, organul de anchetă, în raport de categoriile de urme ridicate de la faţa locului, să dispună efectuarea de constatări tehnico-ştiinţifice şi expertize pentru valorificarea acestora. 44 A. Swensson, O. Wendel – Descoperirea infracţiunilor – metode moderne de investigare criminală – Stocholm, 1954, traducere în limba română, pagina 31 36 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Ca genuri de constatări tehnico-ştiinţifice şi expertize, în cazul actelor de terorism, pot fi dispuse, de la caz la caz, o multitudine – practic toate genurile de constatări tehnico-ştiinţifice şi expertize cunoscute. Importante, aici, sunt urmele şi mijloacele materiale de probă descoperite şi ridicate cu ocazia desfăşurării cercetării la faţa locului sau/şi a altor activităţi de anchetă. De asemenea, foarte importante sunt aspectele ce vizează necesitatea şi oportunitatea dispunerii de constatări tehnico-ştiinţifice şi expertize. Deşi actele teroriste sunt evenimente cu impact social major, nu întotdeauna este raţională alocarea de resurse importante, cheltuieli financiare şi de diferite resurse, greu de suportat, pentru bugetele publice, în vederea obţinerii unor rezultate, uneori nerelevante pentru anchetă ori, deja, confirmate prin constatări tehnico-ştiinţifice simple ori prin alte activităţi de anchetă. Numai profesionalismul, experienţa, buna credinţă şi, uneori, flerul anchetatorului pot fi în măsură să hotărască adoptarea celei mai bune soluţii, eşecul nefiind nici de conceput, nici de acceptat. Cele mai frecvente constatări tehnico-ştiinţifice şi expertize care se dispun în cadrul cercetării actelor teroriste sunt cele care au ca obiect: ⇒ cadavrele persoanelor decedate ca urmare a punerii în scenă a actului terorist; ⇒ urme biologice şi urme lăsate de diferite părţi ale corpului uman – urmele teroriştilor, ale personalului de serviciu, ale victimelor, etc.; ⇒ urmele lăsate de diferite obiecte, dispozitive sau substanţe – arme, materii explozive, radioactive, instrumente folosite la amorsarea încărcăturilor, la montarea dispozitivelor, la pătrunderea în clădiri, în incinta diferitelor zone protejate, etc., materiale plastice, petroliere, vopsea, sticlă, metale, stupefiante; ⇒ urme de poziţie ce exprimă particularităţile modului de operare. În raport de particularităţile fiecărei speţe, în practică, apar şi situaţii în care sunt dispuse expertize care au ca obiect înscrisuri, bancnote, resturi carbonizate, expertize tehnice în diferite domenii, contabile ori financiare. Parte integrantă a efortului judiciar şi, în acelaşi timp, necesitate devenită de rutină în cercetarea atentatelor teroriste, îl constituie stabilirea identităţii şi reconstituirea cadavrelor descoperite la faţa locului. În rândul acestora pot fi descoperite şi cele ale teroriştilor sau a numai a unora dintre ei. Activitatea este deosebit de dificilă fiind necesară efectuarea unor expertize complexe, vând în vedere cele ce se pot descoperi la faţa locului în astfel de cazuri – cadavrele sunt mutilate, dezmembrate, fragmente de corp putând fi descoperite la distanţe considerabile, ca exemplu, de epicentrul unei explozii. Mai mult, urme importante sunt distruse sau contaminate în condiţiile emoţiei deosebite create, agitaţiei specifice intervenţiei echipelor de securitate şi eforturilor depuse pentru acordarea primului ajutor. Examinarea documentelor de identitate, a diferitelor obiecte de uz personal, identificări odontologice pe baza sistemului dentar şi a lucrărilor stomatologice, prin metoda supra-proiecţiei, prin reconstituirea fizionomiei după craniu, după resturile osoase sau pe baza amprentei genetice sunt armele investigatorului criminalist ce pot fi folosite pentru a dobândi victoria profesională atât de necesară în cadrul investigării actelor criminalistice. Ascultarea martorilor, are o importanţă deosebită – înainte de toate, pentru identificarea tuturor persoanelor implicate în desfăşurarea, apariţia şi dezvoltarea consecinţelor unui act terorist – în cadrul unei anchete care nu poate omite şi nici trata neglijent persoanele care au perceput direct elemente ale desfăşurării actului terorist şi informaţiile pe care le pot furniza acestea. Astfel de persoane pot fi identificate în rândul celor ce trebuiau să se afle în zonă prin natura sarcinilor de serviciu, în rândul celor care locuiesc în zonă, al celor care aveau programate întâlniri de afaceri în clădirile din perimetrul afectat prin efectele actului terorist ori din imediata apropiere, pot fi membri ai echipelor de intervenţie care au ajuns înaintea echipei de cercetare la faţa locului, persoane ce au încercat să acorde primul ajutor, trecători, etc. Într-o ordine logică, problemele ce trebuie lămurite prin ascultarea unui martor care a perceput direct modul cum a fost desfăşurat un act terorist sunt următoarele:  locul în care se afla şi activităţile pe care le desfăşura în momentul desfăşurării actului terorist;  dacă erau persoane în preajmă, ce activităţi desfăşurau acestea, dacă le cunoştea şi în ce relaţii se afla cu acestea; 37 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE  ce elemente acţionale a perceput direct, care erau persoanele care le desfăşurau, dacă le cunoştea şi în ce raporturi se afla cu acestea;  cum a reacţionat, ce acţiuni a desfăşurat el şi celelalte persoane care se aflau în zonă;  dacă a perceput, dacă poate reproduce semnalmentele făptuitorilor şi dacă îi poate recunoaşte în măsura în care ar fi solicitat să o facă în cadrul unei activităţi de prezentare pentru recunoaştere;  care au fost primele efecte ale actului terorist, dacă şi care au fost persoanele ce au încercat să intervină pentru a limita efectele, a salva victimele şi a anunţa organele competente să intervină, în ce a constat intervenţia acestora şi în ce măsură a fost afectat aspectul perimetrului pe care a fost desfăşurat actul terorist şi în care acesta şi-a produs efectele;  dacă şi în ce fel a fost prejudiciat prin actul terorist;  dacă cunoştea şi în ce relaţii se afla cu persoanele ce şi-au pierdut viaţa ori le-a fost grav afectată integritatea corporală ori sănătatea în urma atentatului. De asemenea, prin ascultarea altor categorii de martori pot fi lămurite aspecte privind:  numele şi scopurile declarate ale organizaţiei teroriste care îşi desfăşoară activitatea pe teritoriul de referinţă;  modul de organizare – structură, logistică, modul de recrutare şi pregătire a membrilor, doctrina, principalii ideologi şi modul de manifestare al acestora;  finanţarea, legătura cu mediul social, formaţiuni politice ce întreţin legături cu organizaţia teroristă, organizaţii partenere, structuri implicate în organizarea de alte activităţi ilicite precum traficul cu bunuri speciale, cu persoane pe teritoriul naţional ori şi peste frontieră, persoane ce fac lobby;  identitatea membrilor organizaţiei, rolurile asumate de către fiecare în parte, locul în ierarhie, legăturile funcţionale, cum îşi asigură mijloacele de subzistenţă, relaţiile pe care le întreţin cu persoane neimplicare în activitatea organizaţiei;  circuitul mijloacelor financiare, cine le şi cum sunt colectate, băncile folosite pentru păstrare şi operaţiuni, titularii de conturi, dacă şi cum sunt distribuite primele pentru loialitate, implicare şi reuşită în activitate;  identitatea liderilor, cum funcţionează comunicarea dispoziţiilor, cum verifică şi cum impun respectarea dispoziţiilor, dacă şi în ce mod se implică în zona operaţională a activităţii organizaţiei, dacă păstrează şi gestionează resurse financiare sau investiţii în nume propriu;  proprietăţile pe care se află clădiri sau elemente de logistică folosite pentru desfăşurarea activităţii curente a organizaţiei, pentru ascunderea persoanelor implicate, pentru pregătire, etc. Ascultarea persoanelor vătămate este axată, în principal, pe obţinerea de informaţii cu privire la împrejurările desfăşurării actului terorist, semnalmentele şi identitatea teroriştilor. De asemenea, deosebit de important este să se clarifice întinderea prejudiciului şi modul cum acesta a fost format şi s-a dezvoltat. O problemă importantă, pentru anchetatori, o constituie şi lămurirea posibilelor legături dintre persoanele vătămate, rude sau apropiaţi ai acestora şi organizaţia teroristă ori unul sau altul dintre membrii acesteia, dat fiind faptul că multe dintre acţiuni pot fi pregătite şi desfăşurate şi în scop de represalii, directe sau indirecte, la adresa celor care, prin comportamentul lor, nu răspund aşteptărilor, acceptă colaborarea cu organele de securitate sau anchetă ori se opun într-un fel sau altul acţiunilor organizaţiei. O subliniere trebuie făcută, aici, în legătură cu evaluarea riscurilor legate atât de desfăşurarea activităţii ori, chiar, de contactul organelor de anchetă cu o persoană vătămată cât, mai ales a celor ce trebuie asumate atunci când se pune în discuţie folosirea rezultatelor ascultării – problemă pertinentă în cazul ascultării oricăror persoane implicate, care au legătură, într-un fel sau altul, cu desfăşurarea unui act terorist ori o altei activităţi desfăşurate de către o organizaţie teroristă. În practică sunt întâlnite, adesea, cazuri în care persoanele – chiar şi cele vătămate care au un interes evident în recuperarea prejudiciului şi tragerea la răspundere a teroriştilor – solicitate de către anchetatori să ofere date pentru dezvoltarea anchetei acceptă, cu mare greutate, să colaboreze prin oferirea de informaţii valoroase, însă nu acceptă să participe în procesul penal. Pe lângă faptul că oricărei persoane ce îşi poate pune în pericol importante interese legitime prin participarea în cadrul unui proces penal – martor ori persoană vătămată – trebuie să i se respecte un drept de dispoziţie cu privire la participarea ori refuzul 38 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE participării45, de fiecare dată, aceasta trebuie informată în legătură cu consecinţele previzibile ale exploatării informaţiilor furnizate de către aceasta în cadrul anchetei. Ori de câte ori apare refuzul persoanei în cauză cu privire la valorificarea uneia sau a alteia dintre informaţiile furnizate sau se anticipează, de către organul ce desfăşoară ancheta, că folosirea informaţiei – în orice condiţii sau numai pentru desfăşurarea unei anumite activităţi – poate afecta grav interesele sale legitime, poate induce un risc suplimentar semnificativ cu privire la viaţa, integritatea corporală, sănătatea, ş.a. a persoanei în cauză ori a apropiaţilor acesteia, cercetarea va trebui să găsească altă soluţie, să se renunţe – nimănui, niciodată, nefiindu-i permis să pună în discuţie, practic, să condamne persoane la moarte sau la suportarea unor consecinţe deosebite. Ascultarea învinuiţilor/inculpaţilor este în cadrul cercetării activităţilor teroriste, dincolo de complexitatea apriorică, acea activitate, de o sensibilitate deosebită, ce poate aduce lămuriri de o importanţă excepţională în anchetă, dar, şi care poate pune în discuţie limitele comportamentului anchetatorilor cu consecinţa încălcării drepturilor fundamentale recunoscute oricărei persoane. Cu certitudine că, în cadrul investigării activităţilor teroriste, ascultarea învinuiţilor/inculpaţilor va depăşi stadiul de manifestare a dreptului de apărare – aşa cum s-ar putea întâmpla în cadrul investigării unora dintre infracţiunile de drept comun în cercetarea cărora există posibilitatea ca ancheta să fi putut lămuri toate problemele specifice şi fără obţinerea de elemente cu valoare probatorie prin ascultarea învinuitului/inculpatului – fiind caracterizată de un efort deosebit de intens pentru dobândirea de informaţii care să confirme sau să le infirme pe cele deja existente – astfel încât să se constituie în probe de natură a susţine concluziile anchetei – ori care să lămurească aspecte pe care anchetatorii, doar, le anticipau sau pe care nu le cunoşteau. Aşadar, avem de a face cu o activitate deosebit de valoroasă pentru anchetă ce presupune folosirea unor procedee tactice diverse astfel încât, în limita acceptată de procedura penală, să poată conduce la obţinerea unui maxim de date care sunt cunoscute de către cel ascultat. Deşi nu voi dezvolta elemente ce ţin de procedeele tactice ce pot fi folosite, consider necesar să fac o subliniere în legătură cu posibilele excese, tot ceea ce poate fi considerat abuz. Fără doar şi poate, un anchetator trebuie să fie echilibrat, bun profesionist, trebuie să aibă o cultură profesională adecvată, cunoştinţe despre fenomenul terorist, experienţă, etc. şi, probabil, funcţionarii statului ce desfăşoară activităţi de anchetă în cadrul investigării activităţilor teroriste sunt cei mai buni. Totuşi, în condiţii de presiune deosebite – clasa politică, trusturile mass-media, societatea civilă, structurile ierarhic superioare, şi, evident, posibilitatea desfăşurării altor activităţi teroriste cu consecinţa apariţiei de noi victime, imense pagube materiale, etc. – este greu de acceptat, din partea anchetatorilor, o atitudine detaşată, preocupare pentru respectarea regulilor, respect faţă de persoanele ascultate în calitate de învinuit/inculpat. Există date, mai mult sau mai puţin confirmate, cu privire la abuzuri apărute în diferite ţări în legătură cu anchetarea persoanelor învinuite de implicarea în activităţi teroriste46. Nu cred că a opune două interese fundamentale – respectarea drepturilor şi libertăţilor fundamentale recunoscute fiecărei persoane indiferent de rasă, sex, naţionalitate, credinţă, etc. şi dreptul la securitate – eventual, acceptarea unei anumite priorităţi a intereselor ce vizează securitatea în detrimentul celor care interesează respectarea drepturilor omului, este o soluţie rezonabilă. Fără a intra în detalii de filosofie a dreptului, consider că abuzul nu poate contracara un alt abuz, chiar dacă cel din urmă este, în fapt, materializat prin folosirea violenţei extreme. În ceea ce priveşte principale probleme ce pot fi lămurite prin ascultarea învinuiţilor/inculpaţilor trebuie făcută distincţie între implicarea persoanei, în cauză, în desfăşurarea unor acte de terorism, unor acte asimilate actelor de terorism sau conexe acestora – conducerea unei entităţi teroriste; asocierea, iniţierea, aderarea sau sprijinirea constituirii unei asocieri în scopul săvârşirii de acte teroriste; facilitarea desfăşurării activităţii unei entităţi teroriste; ameninţarea cu desfăşurarea de acte teroriste; alarma falsă cu privire la 45 N.A. – am în vedere cooperarea activă, cu sinceritate şi bună credinţă, în vederea realizării procesului penal, nu simpla prezentare în faţa organului judiciar 46 N.A. – există mai multe cauze care au fost judecate la C.E.D.O. pentru încălcarea unor prevederi, precum încălcarea dreptului la viaţă, tortură, lipsa unui proces echitabil, rele tratamente, etc., din Convenţia Europeană a Drepturilor Omului – a se vedea cazurile ce au opus militanţi IRA sau apropiaţi ai acestora guvernului Marii Britanii 39 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE desfăşurarea unui act terorist prin utilizarea unor mijloace periculoase; administrarea bunurilor ce aparţin entităţilor teroriste. Ascultarea unui învinuit/inculpat ce a participat la desfăşurarea unui act de terorism va lămuri probleme precum: ♦ natura activităţii ilicite desfăşurată, singur sau în cadrul unei echipe, şi legătura dintre aceasta şi o organizaţie teroristă; ♦ apartenenţa la o organizaţie teroristă – modul de recrutare, de pregătire, sarcini asumate, rolul în ierarhia organizaţiei, cum se transmit dispoziţiile, cum se verifică şi se impune punerea în execuţie a dispoziţiilor, cine este responsabil de aplicarea sancţiunilor pentru nerespectarea celor hotărâte de către lideri, cum circulă mijloacele financiare, dacă şi în ce condiţii există posibilitatea de a fi recompensat cu sume de bani pentru activitatea depusă, cum funcţionează „asigurările” membrilor şi a celor apropiaţi acestora, etc.; ♦ când şi în ce condiţii a primit dispoziţia – eventual, dacă s-a oferit voluntar – de a participa la desfăşurarea actului terorist, cum a luat legătura cu ceilalţi membri ai echipei, dacă a avut posibilitatea să refuze, cum a fost desfăşurată pregătirea acţiunii; ♦ cum s-a deplasat la obiectiv, cum şi-a completat informaţiile, dacă a avut contacte cu funcţionarii de securitate, unde s-a cazat, dacă a făcut plăţi şi modalitatea în care a plătit, dacă, cu ce persoane a intrat în contact şi natura relaţiilor cu acestea; ♦ dacă a făcut parte dintr-o echipă, cine o conducea, identitatea celorlalţi membri, dacă avea şi care era natura relaţiilor cu aceştia, în ce măsură mai participase, alături de unul sau altul dintre membri, la desfăşurarea altor activităţi teroriste; ♦ locurile folosite pentru întâlniri, persoanele care le administrau, ce măsuri de prevedere erau luate pentru a disimula activităţile şi a nu fi surprinşi de intervenţia forţelor de securitate; ♦ cum a fost realizat actul terorist, care au fost sarcinile fiecărui membru al echipei, dacă au existat persoane sau o altă echipă de sprijin, care să asigure retragerea şi ascunderea, care să verifice realizarea atentatului; ♦ ce elemente de logistică au fost folosite, cum au fost acestea procurate, identitatea specialiştilor ce le-au pregătit, unde au fost depozitate, cum au fost transportate la faţa locului, cum şi în ce condiţii s-a făcut instruirea cu privire la modul de funcţionare, riscuri, etc.; ♦ care a fost scopul declarat al atentatului şi ce alte obiective erau urmărite, dacă acestea erau posibile faţă de modul cum a fost pregătit şi pus în executare atentatul; ♦ care erau urmările previzibile ale atentatului, dacă au fost luate măsuri pentru protejarea populaţiei civile sau, din contră, s-a urmărit obţinerea unui număr cât mai mare de victime şi distrugeri cât mai importante; ♦ în ce măsură exista o preocupare pentru supravegherea atentă a reacţiei organelor de securitate, a structurilor politice, a celorlalte instituţii statale, cine o făcea şi modul cum era planificată sau care erau posibilităţile de reacţie ale organizaţiei teroriste, organizaţiilor partenere, ale altor elemente cu potenţial în mediul economic, social sau politic; ♦ în cazul traficului sau a altor activităţi conexe – cu arme, muniţii, materii explozive, materiale nucleare, materii radioactive, arme chimice sau biologice ori desfăşurarea de cercetări în domeniu pentru dezvoltarea de asemenea arme sau tehnologii de maxim interes47 – care sunt legăturile dezvoltate de către organizaţia teroristă cu companii, specialişti cu înaltă calificare, chiar, structuri statale interesate în acţiuni destabilizatoare pe teritoriul unde urmează să fie folosite acestea sau cu alte organizaţii teroriste. Audierea unui învinuit/inculpat implicat în desfăşurarea unui sau unor acte asimilate actelor de terorism va fi interesată de lămurirea unor probleme ce ţin de: o natura activităţii ilicite desfăşurate – trafic cu substanţe, materii sau tehnologii periculoase; recrutarea şi/sau pregătirea de noi membri în vederea participării acestora la desfăşurarea de acte teroriste; 40 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE înlesnirea intrării/ieşirii în/din ţară, găzduirea ori facilitarea accesului în zona obiectivelor vizate al persoanei despre care se cunoaşte că a sprijinit/săvârşit sau urmează să sprijine/săvârşească un act terorist; desfăşurarea de activităţi de culegere a informaţiilor despre posibile ţinte a actelor teroriste, de alte activităţi destinate a asigura suportul financiar ori a activităţilor de propagandă a ideologiei, scopului, metodelor şi mijloacelor organizaţiei teroriste; o de când desfăşoară activităţi în serviciul organizaţiei teroriste, modul în care a fost recrutat, dacă a urmat stagii de pregătire, locaţiile în care a desfăşurat activităţi legate de organizaţia teroristă, persoanele de legătură, dacă a primit sume de bani ori alte foloase din partea organizaţiei ca urmare a desfăşurării de activităţi pentru organizaţie, etc.; o rolul celui ascultat în desfăşurarea activităţilor teroriste, legăturile infracţionale, circuitul informaţiilor, a mijloacelor financiare, relaţiile în cadrul organizaţiei teroriste şi cu mediul social; o împrejurările de loc, timp şi mod în care şi-a desfăşurat fiecare element de activitate, persoanele implicate şi cele care mai cunosc despre acestea, relaţiile dintre făptuitor şi aceste persoane; o care au fost rezultatele desfăşurării activităţilor asimilate actelor de terorism, modul cum organizaţia a valorificat ori a încercat să valorifice aceste rezultate, dacă sunt implicate şi alte organizaţii, persoane publice, structuri politice, etc. o relaţiile cu organele statului, funcţionarii ce au legături directe cu persoanele ce acţionează în sprijinul organizaţiei teroriste, în ce măsură sunt folosite corupţia, neglijenţa, ignoranţa, imperfecţiunea legislativă, etc. pentru a putea fi desfăşurate activităţile asimilate actelor de terorism; o modul cum funcţionează mecanismul desfăşurării activităţilor asimilate actelor de terorism – spre exemplu dacă este vorba despre trafic cu bunuri speciale, eventual, şi peste frontieră, cercetarea va fi interesată de sursele de aprovizionare, modul cum sunt trecute peste frontieră, ce acte sunt întocmite, mijloacele de transport folosite, locurile de depozitare şi de distribuţie, care este piaţa de referinţă, cum se stabileşte legătura cu clienţii, condiţiile de livrare, cum se fac plăţile, care sunt măsurile de securitate luate, cum sunt răsplătiţi cei care participă la operaţiuni, etc. În cadrul ascultării unei persoane ce conduce o entitate teroristă, printre cele mai importante probleme ce trebuie lămurite, sunt următoarele:  propria evoluţie în cadrul organizaţiei – dacă este membru fondator, cum şi în ce condiţii a fost ales şi/sau a fost acceptat la conducerea organizaţiei;  structura organizaţiei, locurile în care sunt desfăşurate activităţile „administrative”, locurile în care sunt pregătite actele teroriste;  care este mecanismul construit sau perfecţionat pentru a conduce – cum sunt transmise dispoziţiile; dacă sunt folosiţi intermediari ori ţine legătura direct cu fiecare structură în parte; care sunt modalităţile prin care verifică respectarea dispoziţiilor, ce măsuri ia în cazul manifestării unor disfuncţionalităţi şi cum impune aceste măsuri; procedura după care se iau deciziile majore, în ce măsură sunt consultanţi managerii de rang inferior, dacă opiniile lor sunt valorizate, cum şi dacă este asumată răspunderea pentru deciziile luate; cum sunt soluţionate litigiile între membri sau/şi structuri; cine sunt persoanele de încredere, ce sarcini îndeplinesc în cadrul organizaţiei, cum sunt recompensate; cum şi cine poate cunoaşte pe cine, ce măsuri sunt luate împotriva scurgerii de informaţii, trădărilor ori penetrării informative de către organele de securitate;  cum şi dacă mai sunt şi alte persoane – identitatea acestora – ce pot controla sau deţin date cu privire la circuitul financiar, sursele de finanţare, conturi, bănci, etc.;  care sunt actele teroriste şi activităţile asimilate desfăşurate de către organizaţia teroristă, circumstanţele de loc, timp şi mod specifice fiecăreia, în parte;  care sunt şi natura legăturilor dezvoltate în şi cu mediul social; persoanele care fac lobby pentru organizaţie, cine sprijină organizaţia şi cine este sprijinit politic, economic şi social de către aceasta;  dacă păstrează controlul, în interes personal, asupra unor sume de bani sau alte mijloace financiare; 47 N.A. – a se vedea, pentru detalii, observaţiile de la capitolele destinate tratării cercetării infracţiunilor pertinente domeniului 41 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE  care este rolul său în fundamentarea şi dezvoltarea ideologiei organizaţiei, eventual, cum păstrează controlul asupra celor însărcinaţi cu elaborarea şi propagarea programului organizaţiei. Ascultarea învinuiţilor/inculpaţilor în cadrul investigării asocierii, iniţierii, aderării sau sprijinirii constituirii unei asocieri în scopul săvârşirii de acte teroriste – formă infracţională ce este cercetată, ca principiu, în un concurs cu actele de terorism sau cu activităţile asimilate acestora – va urmări lămurirea următoarelor probleme: • identitatea persoanelor cu care a luat contact pentru a se asocia, a iniţia, a adera sau a sprijini constituirea unei asocieri; • scopul asocierii; • dacă cunoştea despre ideologia, scopurile şi metodele folosite de către organizaţie; • care au fost aranjamentele financiare acceptate, ce măsuri şi-a luat pentru a-şi ocroti patrimoniul, propria persoană şi persoanele apropiate, atât faţă de acţiunile organelor de securitate sau/şi de anchetă cât şi faţă de acţiunile organizaţiei; • circumstanţele de loc, timp şi mod ce au caracterizat desfăşurarea, de către cel ascultat, a activităţilor incriminate de către legiuitor în cadrul acestei forme infracţionale; • identitatea celorlalte persoane din cadrul organizaţiei cu care a luat contact în timpul desfăşurării de activităţi; care erau raporturile cu acestea, în ce măsură cunoaşte elemente cu privire la sarcinile acestora, despre activităţile în a căror derulare au fost ori sunt implicate; • sarcinile pe care şi le-a asumat, raporturile funcţionale cu şefii şi cu celelalte persoane cu care trebuie să coopereze; • dacă a încercat, şi pe cine, să convingă în vederea asocierii, aderării sau sprijinirii organizaţiei; • dacă cunoaşte date despre persoane implicate în alte activităţi desfăşurate de către organizaţia teroristă. În cadrul ascultării unei persoane anchetate pentru facilitarea desfăşurării activităţii unei entităţi teroriste, cercetarea va urmări lămurirea unor probleme precum: → relaţiile dintre persoana anchetată şi entitatea teroristă48; → în ce a constat activitatea ilicită; → dacă persoana anchetată cunoştea preocupările, scopurile, ideologia, acţiunile, metodele persoanei, grupării, grupului structurat sau organizaţiei a cărei activitate o facilitează; → care sunt bunurile mobile sau imobile puse la dispoziţia entităţii teroriste; → care sunt operaţiunile financiar-bancare menite a finanţa actele de terorism; în ce locuri sau conturi bancare sunt depozitate fondurile realizate sau colectate; → legătura dintre bunurile mobile sau imobile, fonduri sau/şi operaţiunile bancare şi asupra cărora poartă activitatea ilicită cu scopul urmărit de entitatea teroristă – sunt acestea de natură a sprijini sau finanţa actelor de terorism?; → dacă făptuitorul este proprietar ori are alt drept real asupra bunurilor mobile sau imobile puse la dispoziţia entităţii teroriste; titlul cu care sunt realizate sau colectate fondurile ce trebuie să finanţeze actele teroriste; → persoane care au contribuit la colectarea fondurilor, care au cedat sau au facilitat apropierea bunurilor mobile sau imobile faţă de învinuit/inculpat. La ascultarea persoanelor învinuite/inculpate pentru ameninţarea cu desfăşurarea de acte teroriste, anchetatorul va încerca să lămurească, ca probleme, următoarele:  existenţa ameninţării49;  identitatea persoanei sau a colectivităţii ameninţate; 48 În conformitate cu art. 4 din Legea 535/2004 prin entitate teroristă trebuie înţeleasă o persoană, grupare, grup structurat sau organizaţie care: comite sau participă la acte teroriste; se pregăteşte să comită acte teroriste; promovează sau încurajează terorismul; sprijină, sub orice formă, terorismul. 49 N.A. – cu sens de încunoştinţare, aducere la cunoştinţă, a unei situaţii, a unei stări de fapt de un pericol deosebit, de natură a pune în pericol valori sociale deosebit de importante 42 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE  mijloacele folosite pentru a transmite ameninţarea;  obiectul ameninţării – răspândirea ori folosirea de produse, substanţe, materiale, microorganisme sau toxine de natură să pună în pericol sănătatea oamenilor sau a animalelor ori mediul înconjurător, etc.;  obiectul solicitării – îndeplinirea sau neîndeplinirea unui act, a da, a preda;  corespondenţa dintre obiectul ameninţării şi realitate – dacă făptuitorul, în mod efectiv, poate pune în practică ceea ce ameninţă, dacă poate folosi arme biologice, materiale nucleare, materiale explozive, etc. în condiţiile expuse în ameninţare;  activităţile desfăşurate pentru a face reală ameninţarea – condiţiile ce ţin de procurarea, stocarea şi/sau folosirea armelor biologice, materiilor explozive ori a celorlalte ce au legătură cu obiectul ameninţării;  persoanele ce cunosc despre activităţile desfăşurate de către făptuitori, cele care au favorizat desfăşurarea activităţilor ce au făcut posibilă ameninţarea;  dacă prin desfăşurarea activităţilor, ce au făcut reală ameninţarea, au fost generate şi alte consecinţe periculoase decât cele specifice conţinutului constitutiv al infracţiunilor ce pot fi săvârşite în concurs. Ascultarea unei persoane învinuite/inculpate pentru alarmarea falsă cu privire la desfăşurarea unui act terorist prin utilizarea unor mijloace periculoase va avea în centru atenţiei următoarele probleme: • condiţiile de loc, timp şi mod în care a fost desfăşurată alarmarea50; • dacă făptuitorul a acţionat singur sau s-a folosit de participarea conştientă sau conjuncturală a altor persoane; • mijloacele folosite de către făptuitor pentru a alarma, a creşte eficienţa mesajului şi a câştiga credibilitate în demersul său; • obiectul alarmării; în concret, care este pericolul major ce ameninţă comunitatea – conform normei legale, alarmarea trebuie să se refere la răspândirea sau folosirea de produse, substanţe, materiale, microorganisme ori toxine de natură să pună în pericol sănătatea oamenilor sau a animalelor ori mediul înconjurător; • scopul urmărit de către făptuitor – alarmarea este folosită, adesea, pentru a îngreuna reacţia organelor de securitate; pentru a conduce reacţia specifică a acestor organe pe piste greşite, tocmai pentru a le scădea eficienţa; pentru a creşte o stare de presiune asupra instituţiilor publice, asupra clasei politice, asupra altor componente sociale în acţiunea cărora este interesată organizaţia teroristă; • persoanele sau/şi structurile teroriste (şi nu numai) ce au profitat sau au încercat să profite de situaţia creată prin alarmare. Ascultarea învinuiţilor/inculpaţilor în cadrul investigării administrării bunurilor ce aparţin entităţilor teroriste va urmări lămurirea unor probleme precum: ♦ natura, proprietarul bunurilor administrate şi locaţia în care se găsesc acestea; ♦ care sunt activităţile, în concret, desfăşurate de către cel anchetat; ♦ relaţiile dintre făptuitor şi organizaţia teroristă; ♦ persoanele de contact, care sunt garanţiile oferite pentru a câştiga încrederea celor ce conduc organizaţiile sau celelalte elemente avute în vedere în conţinutul noţiunii de entitate teroristă; cum se păstrează legătura cu cei care dispun cu privire la bunuri; cum sunt desfăşurate activităţile de predare-primire a bunurilor; ♦ identitatea persoanelor cărora li s-au transferat bunurile entităţii teroriste şi a persoanelor care au sprijinit, în vreun fel, administrarea acestor bunuri. Desfăşurarea de prezentări pentru recunoaştere pot fi deosebit de utile în cadrul investigării activităţilor desfăşurate de către entităţile teroriste. De regulă, martorii oculari nu cunosc identitatea persoanelor ale căror semnalmente exterioare le-au perceput ca fiind implicate în activităţi teroriste. În astfel 50 N.A. – cu sens de aducere la cunoştinţă despre existenţa unei situaţii, stări de fapt, caracterizată de un pericol deosebit pentru importante valori sociale recunoscute, ce prin natura lucrurilor creează panică, spaimă, frică. 43 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE de condiţii, prezentările pentru recunoaştere reprezintă, printre foarte puţinele, metode ce pot fi folosite pentru identificarea de persoane. Sunt folosite prezentările pentru recunoaştere a persoanelor după semnalmentele exterioare, după înregistrările de sunet şi imagine, după voce şi vorbire, după diferite manifestări exterioare ale corpului uman, prezentări pentru recunoaştere a unor perimetre pe care au fost desfăşurate segmente de activitate ilicită, a unor obiecte, tehnologii sau mijloace de transport folosite la pregătirea ori desfăşurarea activităţilor teroriste. În ceea ce priveşte prezentarea pentru recunoaştere a persoanelor după semnalmentele exterioare, consider necesar să fac unele precizări în legătură cu pregătirea şi desfăşurarea unei asemenea activităţi. Astfel, în cadrul pregătirii, apreciez ca deosebit de necesară o nouă ascultare, în fapt, pregătirea persoanei ce urmează a face recunoaştere cu privire la desfăşurarea şi riscurile activităţii. Dincolo de ascultarea cu privire la semnalmentele percepute51 în legătură cu persoana sau persoanele implicate în activităţi teroriste şi crearea sau confirmarea convingerii anchetatorului relativ la faptul că persoana în cauză a perceput nemijlocit semnalmentele pe baza cărora urmează să facă recunoaşterea, se va insista pe crearea şi dezvoltarea unei atitudini de acceptare a participării la desfăşurarea prezentării pentru recunoaştere. Nu poate fi vorba despre nici un abuz, nici măcar despre o forţare a lucrurilor într-o limită acceptabilă, să zicem, în considerarea gravităţii faptelor cercetate. Conduita rezonabilă, aici, presupune o analiză, atât înainte de întâlnirea cu persoana ce poate face recunoaşterea pe baza semnalmentelor persoanei percepute direct cât şi – poate, mai ales – împreună cu aceasta a riscurilor ce decurg din desfăşurarea activităţii. Prioritare sunt riscurile ce vizează viaţa, integritatea corporală sau sănătatea persoanei şi a apropiaţilor ei. Este normal ca organizaţia teroristă să aibă o atitudine, cât se poate de activă, faţă de persoanele ce ar putea colabora cu organele de anchetă52, condiţii în care acestea devin adevărate ţinte vii – cum păstrarea lor sub un control strict este greu de realizat, opţiunea lichidării fizice devine cea mai facilă. De asemenea, nu trebuie neglijate nici alte interese legitime, adesea persoanele bănuite de orice colaborare cu organele judiciare sunt izolate social: sunt excomunicate, le sunt falimentate afacerile, copii şi cei apropiaţi „se bucură” de tot felul de şicane şi persecuţii, ş.a. Ce poate face organul judiciar ? – ce poate face mai bine pentru a ocroti interesele fundamentale ale persoanelor şi pentru a atinge scopul anchetei, a rezolva problemele specifice ce trebuie lămurite în cadrul cercetării ? Să constituie o soluţie rezonabilă desfăşurarea – în exclusivitate – de activităţi legendate, pe ascuns, într-un fel, identic cu cele desfăşurate de către organizaţia teroristă ? Să fie necesară abordarea tuturor persoanelor ce pot aduce lămuriri în cauză pe ascuns, să fie necesară renunţarea la procedurile judiciare „clasice” ? Cu certitudine că a „răspunde cu aceeaşi monedă”, a uza de forţe şi mijloace, eventual, suplimentare pentru a face mai bine decât o face organizaţia nu poate reprezenta, pentru anchetă, decât un adevăr parţial. Totuşi, nu poate exista decât o singură şansă: adaptarea demersului judiciar la particularităţile activităţilor ilicite anchetate şi la specificul mediului în care s-au desfăşurat acestea. Revenind la fondul problemei, vor fi analizate riscurile participării fiecărei persoane ce poate face recunoaşterea după semnalmentele exterioare, în parte, atât la desfăşurarea activităţii cât şi implicarea într-un contact direct cu persoana ale cărei semnalmente le-a perceput şi le-a recunoscut, cu teroristul. Nu este lipsită de utilitate obţinerea unui consimţământ, unei declaraţii prin care persoana ce urmează să facă recunoaştere arată că este în măsură, poate şi vrea să participe la o activitate de prezentare pentru recunoaştere după semnalmentele exterioare a unei persoane, bănuite a fi participat la desfăşurarea unei activităţi teroriste, în cadrul unui grup de persoane neutre. Sunt concepute şi aplicate în practică53 procedee tactice de realizare a prezentării persoanelor pentru recunoaştere în condiţii ce exclud, nu numai, contactul cu persoana ce face recunoaşterea, ci, chiar, 51 C. Pletea – Criminalistica, Elemente de anchetă penală, Edit. Little Star, Bucureşti, 2003, pag. 275-278 52 N.A. – observaţia este relevantă pentru orice colaborare, orice persoană care, într-un fel sau altul, venind în contact cu anchetatorii ar putea lămuri aspecte importante legate de activităţile organizaţiei teroriste 53 N.A. – nu numai în cadrul investigării criminalistice a activităţilor teroriste 44 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE posibilitatea ca cel prezentat pentru recunoaştere să realizeze momentul în care este recunoscut ori, din potrivă, este exclus din cercul de suspecţi – şi asta fără să fie pus în vreun fel în discuţie dreptul la apărare, ori să se asigure condiţii pentru erori, în sensul sugestionării persoanei ce face recunoaşterea ori a punerii în scenă a tot felul de provocări de natură a influenţa rezultatul activităţii. Pot fi folosite încăperi ce permit contact vizual ori sunt conectate la un flux de transmisie directă a sunetelor şi imaginilor. Desfăşurarea unei prezentări pentru recunoaştere poate include şi contactul direct între persoana ce face recunoaşterea şi cea recunoscută – dacă se consideră util – atunci când cea dintâi convinge organul judiciar ce conduce activitatea că este suficient de puternică pentru a nu se lăsa dominată sau intimidată de cel recunoscut. Utilitatea unui asemenea contact rezidă în crearea unei situaţii în care teroristul poate fi dominat psihic şi pus sub presiune prin implicarea persoanei care nu numai că îl recunoaşte ci şi descrie cu lux de amănunte acţiuni, gesturi, etc., elemente ce conving nu numai în legătură cu implicarea celui prezentat pentru recunoaştere în activitatea teroristă dar pot fi de natură a lămuri şi alte probleme de anchetă importante. În aceste condiţii, devine mai clar că, în fapt, prezentarea pentru recunoaştere este o modalitate de ascultare, în condiţii speciale, a persoanei ce face recunoaşterea. Prezentările pentru recunoaştere după înregistrările de sunet şi imagine, sunt folosite în condiţiile în care persoana ce urmează să facă recunoaşterea este labilă emoţional, încă marcată de cele percepute în timpul actului terorist, îi este frică, este panicată. În astfel de cazuri asistenţa psihologică a persoanei ce va face recunoaşterea este obligatorie. Ţinând cont de sensibilitatea specifică fiecărei persoane, ocrotind-o cu maximă eficienţă, anchetatorul poate obţine elemente pe care să le folosească la identificarea teroriştilor. Totul depinde de cât, cum, locul în care se afla, starea şi activităţile pe care le desfăşura persoana ce a perceput direct, fragmente ori în întregime, modul de desfăşoare a activităţi teroriste. Prezentarea pentru recunoaştere a persoanelor după voce, vorbire şi după diferite alte manifestări exterioare ale corpului uman poate fi folosită, chiar dacă rezultatele sunt mai puţin spectaculoase, adesea incerte, parţiale. De cele mai multe ori nu există alte posibilităţi; sunt percepute doar cuvinte, expresii, ticuri, mecanisme comportamentale consolidate în timp, un anumit mod de a face ceva, etc. Cu răbdare, cu meticulozitate, cu pasiune, anchetatorul are şansa de a asambla fiecare element, de a corobora fiecare aspect şi, astfel, să stabilească identitatea tuturor persoanelor implicate într-un atentat sau în, oricare altă activitate teroristă. Practica mizează foarte mult pe sistemele de supraveghere folosite atât pentru protecţia clădirilor instituţiilor publice cât şi pentru supravegherea multor proprietăţi private ce pot oferi înregistrări de sunet şi imagine utile pentru astfel de prezentări pentru recunoaştere. De asemenea, pot fi descoperite şi înregistrări făcute de amatori folosind diferite tehnologii, de la unele ce se aproprie, ca performanţe, de cele profesionale până la simple telefoane mobile. Orice amănunt poate fi important, orice suspiciune întemeiată poate conduce la rezultate greu de anticipat înainte – adesea se pleacă de la amănunte, aparent nesemnificative, şi, pe măsură, ce se desfăşoară activităţi prin care se verifică realitatea unor stări de fapt sau motivarea timpului critic de către persoanele suspecte, se ajunge la identificarea făptuitorilor. Prezentările pentru recunoaştere a unor perimetre pe care au fost desfăşurate segmente de activitate ilicită, a unor obiecte, tehnologii sau mijloace de transport folosite la pregătirea ori desfăşurarea activităţilor teroriste au, de asemenea, importanţa lor. Teroriştii pot proceda la luarea de ostatici54 în speranţa de a impune concesii din partea autorităţilor statale, uneori folosesc specialişti pe care îi recrutează din „sursă externă” fiind nevoiţi să îi supravegheze şi să îi trateze ca pe nişte ostatici, alteori persoane neimplicate în activităţi teroriste ajung să desfăşoare activităţi conexe, cu caracter echivoc – de exemplu, şoferi angajaţi la diferite companii de transport fac aprovizionarea cu diferite materiale, tehnologii, utilaje, etc., ce pot fi folosite pentru pregătirea şi desfăşurarea de acte teroriste – oricare dintre aceste persoane ce iau contact, percep nemijlocit elemente ce au legătură cu activităţile teroriste pot fi utile ca, prin participarea la prezentări pentru recunoaştere, să lămurească unele aspecte fără de care ancheta nu ar putea progresa. 54 N.A - a se vedea modul de desfăşurare al multor acţiuni teroriste de pe teritoriul Irakului 45 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Efectuarea de percheziţii şi ridicarea de obiecte şi înscrisuri sunt activităţi prin care anchetatorii pot obţine importante probe de natură să completeze materialul probator. Percheziţiile sunt dispuse pentru a fi efectuate în imobilele folosite de către organizaţia teroristă pentru a-şi desfăşura activitatea curentă, în cele folosite ca locuinţe – în special de către conducători – ca ascunzători, în locurile folosite ca baze de antrenament, în cele folosite pentru desfăşurarea de activităţi cu caracter economic55 în vederea obţinerii de fonduri pentru finanţarea activităţilor teroriste, în cele folosite pentru cazarea teroriştilor şi pregătirea atentatelor etc. Vor fi căutate:  acte de identitate ori însemnări care să facă referire la identitatea persoanelor implicate în activităţi teroriste ori alte activităţi conexe;  acte de identitate şi alte înscrisuri falsificate care sunt sau pot fi folosite pentru crearea de false identităţi;  înscrisuri care conţin date cu privire la membrii şi activitatea curentă a organizaţiei teroriste;  publicaţii, manifeste, etc. ce popularizează doctrina, scopurile şi metodele folosite de către organizaţie;  arme, materiale explozive, radioactive, diverse ambalaje, droguri, piese, subansamble, alte elemente tehnologice, folosite pentru punerea în scenă de atentate teroriste;  evidenţe care au ca obiect sursele de finanţare, persoanele implicate, activităţile economice sau de altă natură desfăşurate pentru obţinerea de fonduri în vederea finanţării organizaţiei;  corespondenţa – pe suport clasic ori informatic – ţinută de către conducători şi membrii organizaţiei în interior ori cu persoane din exteriorul organizaţiei;  şantaj;  înscrisuri care conţin mesaje de ameninţare, dispoziţii de acţiune, care sunt concepute în scop de înscrisuri ce atestă plăţi sau alte operaţiuni financiare efectuate de către membrii organizaţiei sau simpatizanţi în nume propriu sau pentru organizaţie;  persoane implicate în desfăşurarea de activităţi teroriste ce se ascund pentru a nu participa în procesul penal sau a nu executa pedepse penale;  cadavre, segmente de cadavru, persoane ţinute ostatece, obiecte ce aparţin acestora, cătuşe, funii, alte mijloace folosite pentru imobilizare, urme biologice sau de altă natură ce pot confirma identitatea şi/sau violenţele exercitate împotriva ostaticilor;  mijloace de transport şi alte amenajări folosite pentru pregătirea şi desfăşurarea actelor teroriste. Un capitol important, aici, îl constituie recuperarea, evaluarea şi analiza datelor ce atestă circuitul fluxurilor financiare. Aşa cum este cunoscut, desecretizarea operaţiunilor bancare este problema cea mai sensibilă, problemă de rezolvarea căreia depinde descifrarea ingineriilor financiare folosite pentru ascunderea, disimularea operaţiilor ce au ca rezultat final finanţarea fiecărui act terorist, în parte. De remarcat, în context, importanţa ce trebuie acordată „percheziţionării” calculatoarelor, atât a celor particulare cât şi a celor aparţinând unor persoane juridice, existând posibilitatea obţinerii unor informaţii esenţiale pentru stabilirea legăturilor infracţionale56, totul trebuind să fie desfăşurat cu maximă diligenţă, în spiritul respectării garanţiilor procesuale şi realizării scopului procesului penal. Desfăşurarea de confruntări poate contribui la lămurirea multor elemente de interes pentru anchetă. Ca opinie personală, consider că trebuie evitat orice contact între martorii oculari şi persoanele vătămate, pe de o parte, şi terorişti, pe de altă parte – cel puţin până când ancheta avansează suficient de hotărâtor; o confruntare fiind de acceptat doar, ca excepţie, în condiţiile necesităţii lămuririi unor contraziceri, cu caracter esenţial, cu privire la care se apreciază – punctual, pe baza experienţei profesionale şi în considerarea normelor deontologice – că pot fi lămurite prin desfăşurarea unei astfel de activităţi. 55 N.A. – am folosit noţiunea în ideea de a sublinia nu natura activităţilor ci rolul lor în relaţia cu organizaţia teroristă, putând fi vorba şi despre trafic de droguri ori cu alte materii interzise, exploatarea femeilor şi copiilor, contrabandă, etc. 56 N.A. – pe lângă unitatea centrală, echipa deplasată la faţa locului pentru desfăşurarea percheziţiei va acorda maximă atenţie şi celorlalte unităţi de memorie externă, dezvoltarea tehnologică permiţând fabricarea unor suporturi externe cu capacităţi, efectiv, deosebite ce pot înmagazina cantităţi imense de informaţie. 46 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Altfel stau lucrurile, în condiţiile confruntărilor desfăşurate în scopul lămuririi unor contraziceri esenţiale apărute între declaraţiile persoanelor afectate, într-un fel sau altul, prin actul terorist desfăşurat sau care, numai, au asistat, percepând direct, fragmente sau în totalitate, modul cum a fost pus în scenă actul terorist. Aici, trebuie acceptat că pot apare contraziceri esenţiale fără ca una dintre persoane să fie de rea credinţă, datorită mai multor factori; de exemplu: amploarea şi gravitatea consecinţelor, cruzimea manifestată de către terorişti, relaţii personale apropiate cu unele victime, etc. Practic, aceasta este singura ipoteză de lucru în care consider că se impune efectuarea de confruntări, anchetatorul putând să dirijeze întrebările astfel încât să stimuleze reamintirea, conferirea de precizie, unor împrejurări pe baza cărora să poată fi eliminate contrazicerile şi prin colaborarea efectivă a persoanelor implicate să se stabilească cu certitudine elementele controversate ce împiedică, datorită caracterului lor echivoc, dezvoltarea anchetei. Trebuie subliniată necesitatea colaborării între anchetator şi persoanele ascultate simultan – aproape că numai este adecvat termenul de confruntare deoarece persoanele nu mai sunt confruntate, nu mai au poziţii opuse ci acceptă că există nepotriviri importante între situaţii de fapt cu privire la care au făcut declaraţii, situaţie ce poate fi generată de diferite cauze, important fiind depăşirea acestora şi stabilirea, cu largul concurs al anchetatorului, a unei corespondenţe cât mai exacte între realitate şi rezultatele obţinute prin desfăşurarea activităţilor de anchetă – orice suspiciune, tensiune ori, chiar, gest de neîncredere sau desconsiderare venit din partea anchetatorilor fiind de natură a afecta grav rezultatele activităţii, cu consecinţa directă a dezvoltării cercetării pe piste greşite. În aceste condiţii pregătirea confruntării impune anchetatorului, ca necesitate, stabilirea unei compatibilităţi de comunicare atât a lui, cu fiecare dintre persoanele ce urmează a fi ascultate simultan, cât şi a acestora, între ele. Apariţia oricărei suspiciuni cu privire la colaborarea sau simpatizarea cu organizaţia teroristă trebuie verificată şi, în cazul confirmării, trebuie renunţat la desfăşurarea activităţii – s-ar putea pune în pericol atât persoana ce urmează a fi confruntată cât şi date cu privire la desfăşurarea anchetei pe care, chiar intuitiv, persoana de rea credinţă le poate afla şi pe care le poate pune la dispoziţia organizaţiei teroriste. Efectuarea de reconstituiri este necesară pentru: ⇒ stabilirea poziţiei iniţiale a persoanelor şi a diferitelor obiecte în perimetrul pe care s-a desfăşurat activitatea teroristă ori pe care s-au manifestat efectele acesteia; ⇒ pentru stabilirea posibilităţilor de percepere directă a modului de desfăşurare a actului terorist – ideal ar fi să existe explicaţii pentru acţiunile fiecărei persoane implicate: terorist, funcţionar de securitate, simplu trecător, etc. – de către martorii oculari din locurile în care se aflau; ⇒ pentru verificarea posibilităţilor de efectuare a unor activităţi cu privire la care există suspiciuni privind abilităţile persoanelor implicate; ⇒ privind posibilităţile de evitare, de dejucare a acţiunii teroriste sub aspectul demersului funcţionarilor de securitate şi funcţionării sistemelor de supraveghere; ⇒ pentru verificarea rezultatelor atât parţiale cât şi finale ale anchetei. Dat fiind particularităţile anchetei, activitatea nu este şi nici nu poate fi abordată în mod clasic. O primă problemă apare în legătură cu locul în care se va putea desfăşura activitatea – de exemplu, locul unde s-a desfăşurat un atentat terorist nu poate, de regulă, asigura condiţiile pentru desfăşurarea unei reconstituiri, fiind imposibil de refăcut aspectul şi poziţia diferitelor elemente implicate în desfăşurarea evenimentelor. Ca soluţie, poate fi acceptată, în măsura posibilităţilor, folosirea studiourilor cinematografice care prin spaţii şi elemente tehnologice specifice pot asigura condiţii asemănătoare cu cele din timpul desfăşurării acţiunii teroriste. De asemenea, participarea teroriştilor la efectuarea de reconstituiri trebuie privită cu maximă precauţie – aceştia ori nu acceptă ori, dacă acceptă o fac pentru a sfida organele judiciare şi celelalte persoane prezente sau pentru a avea ocazia de a pune în practică gesturi eroice. Delicată, sub aspectul verificării modului de acţiune a funcţionarilor însărcinaţi cu paza şi securitatea obiectivelor ce au fost ţinta de atentate teroriste, este desfăşurarea de reconstituiri ce îşi propun ca scop verificarea funcţionării sistemelor de supraveghere şi de acţiune al personalului de securitate sub aspectul 47 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE adecvării reacţiei la eveniment – subsumate problemei ce are ca obiect cauzele, condiţiile, împrejurările ce au generat, favorizat, înlesnit punerea desfăşurarea acţiunilor teroriste. Cu ocazia acestor activităţi pot fi descoperite comportamente neglijente, ignoranţă, divulgarea secretului profesional, nerespectarea regulilor de siguranţă ce implică, cel puţin, culpa unor funcţionari publici în antecedenţa atentatului. 48 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE CAPITOLUL 2 PARTICULARITĂŢILE CERCETĂRII CRIMINALISTICE A STRUCTURILOR INFRACŢIONALE Organizaţiile criminale sunt percepute ca o parte a realităţii, ca făcând parte din viaţa societăţii. Sunt organizaţii sociale ce au ca particularitate faptul că îşi concep activitatea dincolo de limita legalităţii, în zona de interacţiune a normelor penale. Evoluţiile sociale contemporane scot în evidenţă faptul că, deşi s-au intensificat măsurile şi intervenţiile instituţiilor specializate de control social împotriva activităţilor ilicite desfăşurate de către structuri infracţionale, în multe ţări se constată o recrudescenţă, o multiplicare a acestora. Cu certitudine că existenţa organizaţiilor criminale, activităţile ilicite desfăşurate de către acestea, subcultura violenţei, crima profesionalizată, sunt probleme de interes major atât pentru instituţiile implicate în controlul social din justiţie şi administraţie cât şi pentru opinia publică. Deşi nu există o unitate de vederi cu privire la cauzele reproducerii, aproape perpetue, şi dezvoltării fenomenului – acestea fiind dificil de identificat şi explicat datorită existenţei unor diferenţe sensibile, în timp şi spaţiu, cu privire la formele de manifestare şi numărul de persoane implicate, cu privire la amploarea şi intensitatea lor – majoritatea specialiştilor şi cercetătorilor acceptă ca şi cauze ale acestor fenomene perpetuarea unor structuri politice, economice şi normative imperfecte, ce menţin şi accentuează discrepanţele sociale şi economice (dintre indivizi, grupuri şi comunităţi) şi intensifică conflictele şi tensiunile sociale şi etnice. De cele mai multe ori activitatea structurilor infracţionale este asociată cu violenţa. Aprecierea conduitelor şi definirea violenţei se face atât în funcţie de anumite criterii istorice, culturale şi normative, de ordinea socială existentă la un moment dat într-o anumită societate, de anumite interese politice şi sociale cât şi în funcţie de anumite criterii şi contexte subiective şi accidentale, care sunt însă relative spaţial şi temporal (de la o societatea la alta şi de la o perioadă la alta). Violenţa, indiferent dacă este în legătură sau nu cu existenţa şi activităţile desfăşurate de către structurile infracţionale, este acceptată ca fiind intens legată de esenţa umană şi de funcţionarea societăţii, ceva peren fără de care omul şi societatea creată de el nu s-ar fi putut dezvolta. Denaturată, violenţa se manifestă la nivel social, ca violenţă raţională, specifică structurilor infracţionale, prin acte de terorism şi crimă organizată, desfăşurate cu scopul de a inspira frică, spaimă şi groază în rândul opiniei publice. 2.1. Elemente caracteristice structurilor infracţionale Înainte de a mă pronunţa, pe fond, cu privire elemente comune ce caracterizează existenţa şi dezvoltarea structurilor infracţionale, consider necesar să prezint unele elemente în legătură cu principalele organizaţii criminale ce domină „piaţa de referinţă” şi a căror existenţă este recunoscută şi la nivel instituţional, constituind, în acelaşi timp, obiectul celor mai multe dintre măsurile luate pentru prevenirea şi combaterea manifestării şi proliferării fenomenului. 49 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Mafia Italiană este o organizaţie secretă, constituită în anul 1282, în timpul unei revolte – Revolta viespilor siciliene – îndreptată împotriva ocupanţilor francezi57. La origine mafioţii erau un grup de sicilieni ce încercau să organizeze atât o luptă de rezistenţă împotriva invadatorilor cât şi apărarea comunităţii, pedepsind răufăcătorii. În timp, şi-au dezvoltat o imagine de oameni respectabili ce, chiar dacă fac şi lucruri prin care încalcă norme juridice statale, respectă un cod de conduită acceptat de comunitate, acţiunile lor fiind percepute, ca finalitate, în folosul comunităţii. Violenţa a fost dezvoltată numai din considerente utilitare, pe cale de excepţie, atunci când nu se poate altfel ori a fost încălcat codul de conduită; în spaţiul geografic în care s-a dezvoltat fenomenul – Sudul Italiei – folosirea violenţei a fost o capacitate recunoscută profesional, acceptat într-o cultură populară dispusă să promoveze folosirea oricăror mijloace pentru supravieţuire sau/şi pentru a promova pe scara socială. Prin evoluţie, s-a format în interiorul Siciliei un nucleu, o familie ce în cursul secolului al XIX-lea s-a transformat într-o clasă conducătoare, datorită afacerilor dezvoltate, care a avut disponibilitatea de a întreţine o forţă de intervenţie – un fel de poliţie privată – care să folosească forţa pentru a pune lucrurile la punct, pentru a supraveghea forţa de muncă, partenerii de afaceri, şi a asigura securitatea persoanelor importante din familie. În prezent, Mafia ca fenomen criminal este analizat pe mai multe componente: ■ siciliană; ■ ■ Cosa Nostra, ca noţiune, este asociată cu organizaţia criminală ce acţionează în regiunea Camora, desemnează organizaţia criminală ce acţionează în Campania; N’drangheta este denumirea organizaţiei criminale ce acţionează în regiunea calabreză. O abordare serioasă trebuie să fie, neapărat, complexă. Este necesară observarea modului cum crima organizată se adaptează la progresul tehnologic şi la evoluţia societăţii, în ansamblu, găsind soluţii pentru penetrarea mediilor specifice – politic, social şi economic. Odată cu mărirea numărului de membri şi sporirea mijloacelor financiare de care dispun, odată cu extinderea zonei de influenţă în mediul urban, asociaţiile mafiote italiene au obţinut supremaţia şi controlul formelor cele mai periculoase ale criminalităţii, depăşind de mult graniţele regionale tradiţionale: Cosa Nostra în Sicilia, Camora în Campania şi N’drangheta în Calabria. Mai mult, sunt suficiente informaţii potrivit cu care investiţiile acestor organizaţii criminale au depăşit graniţele Italiei şi chiar ale Europei, foarte posibil fiind ca şi teritoriul României să fi prezentat interes. Mafia în Statele Unite ale Americii îşi are începuturile la sfârşitul secolului al XIX-lea când poliţia locală a demonstrat legătura dintre o serie de comportamente ilicite cu bande organizate, formate din italieni imigranţi originari din Sicilia. Evoluţia mafiei americane între cele două războaie mondiale a fost grăbită de prohibiţie, perioadă ce a creat condiţiile ideale de apariţie a unui „business” extrem de competitiv: producţia şi comercializarea clandestină a produselor alcoolice. Atunci au apărut faimoasele „gang-uri”ai căror membrii proveneau din minorităţile etnice şi religioase din Statele Unite ale Americii, supuse discriminării, abuzului şi exploatării deosebit de feroce. Într-un interval extrem de scurt, mafia americană a acaparat toate domeniile ce s-au dovedit rentabile pentru mafia siciliană: jocuri de noroc, prostituţie, trafic de droguri, contrabandă, protecţie forţată a întreprinderilor. În principalele oraşe din S.U.A., multe afaceri din industrie au încăput pe mâna mafioţilor care au devenit familii. Există unele deosebiri între mafia americană şi cea italiană. Termenul de „familie” nu mai are aceeaşi conotaţii ca şi în Italia, fiindcă în familiile italiene membrii sunt în marea lor majoritate rude şi sunt sicilieni, pe când în S.U.A. există familii – aproape toate – în care există şi membrii neitalieni (evrei, irlandezi, polonezi) iar legăturile de rudenie între membrii familiilor sunt puţine şi foarte îndepărtate. Pe lângă organizaţiile criminale dominate, o bună perioadă, de italieni, s-au dezvoltat şi organizaţii conduse de către irlandezi58 şi evrei59. 57 Mafia este o noţiune, o expresie, construită prin alăturarea iniţialelor cuvintelor din sloganul „Morte Alla Francia, Italia Anela” ( Moarte Franţei, strigă Italia ) folosit de către răsculaţi 58Mafia irlandeză a avut o perioadă de expansiune, mai ales în timpul prohibiţiei, ca apoi să-i scadă autoritatea şi multe dintre teritorii să-i fie luate de către mafia italiană şi cea evreiasca. Dintre irlandezi s-au remarcat fraţii O’Donell şi apoi 50 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Ca domenii de interes pentru organizaţiile criminale au fost şi rămân industria construcţiilor, traficul de droguri, de carne vie şi de orice altceva ce poate fi valorificat clandestin pe sume mari – arme, muniţii, explozivi, materiale nucleare, tehnologie de înaltă performanţă, etc. – pariuri clandestine, taxe de protecţie, corupţie, ş.a. Mafia în America de Sud s-a dezvoltat şi se manifestă asemănător celor la care am făcut referire. Ca exemplu, cartelurile columbiene, exploatând o situaţie economică dezastruoasă, s-au impus în societate şi au ajuns lideri pe anumite pieţe de interes – în principal, pe piaţa traficului de droguri. Au început să deranjeze când au devenit principalii furnizori de droguri pe piaţa S.U.A. deranjând echilibrele stabilite. Deşi s-a pus în mişcare tot ceea ce putea fi pus în mişcare, inclusiv o intervenţie a trupelor americane în Panama, asistenţă militară pentru mai multe guverne din zonă, afacerea pare să se desfăşoare în limite profitabile pentru toţi cei interesaţi. Mafia rusă a început să se manifeste, în forme specifice crimei organizate, dincolo de graniţele ţărilor din fostul lagăr comunist, după 1990. Activităţile sunt desfăşurate atât pe teritoriul Rusiei cât şi în străinătate, fiind suficiente confirmări ale prezenţei mafiei ruse în ţările Uniunii Europene, în Canada şi SUA, în Orientul Mijlociu şi Asia de sud-est. Ca şi structură funcţională, în cadrul mafiei ruse sunt recunoscute cinci componente: ■ „pseudo-antreprenorii” care se ocupă cu afacerile financiare, inclusiv cu pomparea fondurilor guvernamentale în conturile societăţilor comerciale şi impunerea profiturilor ilicite din vânzarea resurselor naturale, prin folosirea licenţelor eliberate de funcţionari corupţi; ■ „gangsterii” sunt specializaţi pe desfăşurarea activităţilor de „racketing”, furturi prin efracţie, jafuri, şantaje, controlul traficului de droguri, jocuri de noroc şi prostituţie; ■ „jefuitorii” sunt grupări devenite foarte active după 1991 ce acţionează în domeniul sectorului public sau privat al statului prin devalizarea sau însuşirea unor bunuri a acestuia, mai ales în comerţul cu amănuntul, privatizarea proprietăţilor statului, vânzarea de materii prime, metale rare, lemn, mobilă etc.; ■ „corupţii” reprezintă grupuri de persoane oficiale, angajate în organele puterii de stat, ale administraţiei şi justiţiei, care acordă organizaţiilor criminale avantaje ilegale, beneficiind la rândul lor de sume mari de bani; ■ „coordonarea” reprezintă elita lumii interlope respectiv „naşii” care asigură conducerea activităţilor ilegale. Este valorificat orice aduce profit – traficul de droguri, arme, muniţii, materii explozive, fiinţe umane, maşini de lux furate, afaceri imobiliare în Europa de Est, perceperea taxelor de protecţie, asasinate la comandă, falsificarea de instrumente de plată occidentale, ş.a. Mafia Asiatică a beneficiat de crearea de mari comunităţi asiatice, în principalele metropole, fiind implicată în omoruri, răpiri, şantaj, jocuri de noroc, traficul de droguri şi armament. S-a afirmat, şi pe bună dreptate, că mafia asiatică are potenţialul de a deveni în viitor problema numărul unu atât pentru autorităţile americane cât şi pentru cele europene, cu atât mai mult cu cât combaterea organizaţiilor criminale de origine asiatică se dovedeşte extrem de dificilă datorită câtorva caracteristici care le fac aproape de nepătruns în ceea ce priveşte anchetarea lor. Organizaţiile criminale chinezeşti sunt cele mai vechi, triadele60 dezvoltându-se în Taiwan şi Hong Kong, ajungând, în timp, să controleze activităţile ilegale organizate din Vietnam, Thailanda, Laos, Birmania, Filipine, Macao şi Malaysia. Mafia chineză este implicată în toate activităţile crimei organizate, veniturile ei fiind de miliarde de dolari. Principala activitate este traficul de droguri, ea controlează aproape 85% din traficul de heroină mondial – se bucură de o autoritate indiscutabilă în ţările producătoare de heroină. Se constată o preocupare mafiotul O’Banion, acesta a fost pentru irlandezi ceea ce a fost Lucki Luciano pentru Cosa Nostra, un organizator de geniu, apoi o parte dintre irlandezi s-au integrat în Cosa Nostra sau în mafia evreiască. 59Mafia evreiască a rămas şi după prohibiţie egală cu mafia italo-americană. Mulţi evrei au ajuns apoi să lucreze pentru Cosa Nostra sau să colaboreze cu aceasta. Mezer Lusky (bancher al mafiei câteva decenii), Bugsy Siegel, L. Buchalter sau J. Shapiro care, au inventat şi exploatat primi corupţia sindicală. 60 A se vedea, I. Pitulescu - Crima Organizată – Edit. Naţional, 1996, pag.104 51 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE pentru dezvoltarea traficului de fiinţe umane şi prostituţiei. De asemenea se scot profituri uriaşe şi din executarea unor falsuri. Este executată cea mare gamă de falsuri – ceasuri Rolex, genţi Gucci, cărţi de credit, CD şi DVD-uri – ce invadează lumea creând mari tensiuni diplomatice între S.U.A. şi China cu privire la protejarea dreptului de autor. Triadele controlează şi toate jocurile de noroc din Hong Kong, Macao, Taiwan, Filipine, Corea de Sud, Thailanda şi parte din Australia. Percep taxă de protecţie pentru aproape orice activitate economică desfăşurată pe teritoriul controlat. Spălarea banilor se face în Europa de Vest şi prin sisteme bancare controlate îndeaproape. Yakuza japoneză, denumită şi Boriocudan, este o organizaţie care săvârşeşte fapte ilicite printr-o organizare în bande ce-şi creează zone speciale de influenţă şi uzează, fără ezitare, de violenţa extremă. Bandele sunt constituite în trei mari sindicate ale crimei: „Yamaguchi-gumi”, „Ynagaua-kai” şi „Sumiyoschi-nengo-kai”. În aceste organizaţii se percepe un tribut de la membrii şi afiliaţi numit „janokin”, şi se caută ca majoritatea bandelor mici să fie acaparate şi crească puterea organizaţiei. Yakuza se implică traficul de droguri, în jocuri de noroc, perceperea de taxe de protecţie, prostituţie, trafic de arme. Dispunând de sume mari de bani, Yakuza foloseşte tot mai mult băncile nipone sau americane pentru a spăla banii şi a-i investi apoi în afaceri legale. Sunt preferate mai ales investiţiile în domeniu imobiliar, în ultimul timp observându-se cum companii de construcţii din Japonia îşi deschid filiale în S.U.A. Grupările criminale vietnameze şi coreene sunt cele mai tinere grupări criminale asiatice. Cea mai cunoscută grupare vietnameză este BORN TO KILL (BTK) şi ea acţionează pe coasta de est a S.U.A., în ultimul timp extinzându-şi activitatea şi pe coasta de vest. Se remarcă printr-o bună organizare şi o strictă respectare a secretelor organizaţiei61 colaborând cu triadele chineze. Organizaţiile coreene sunt foarte tinere în comparaţie cu triadele sau Yakuza, dar ele sunt într-o continuă creştere mai ales că în ultimii ani acţionează împreună cu mafia japoneză. Principalele venituri sunt realizate din traficul de droguri, prostituţie, şantaj, camătă, fraudă prin cărţi de credit sau contrafăcute. Crima organizată asiatică are un potenţial în creştere, într-un viitor nu prea îndepărtat existând posibilitatea de a deveni cea mai puternică structură criminală din lume. Crima organizată în România a început a se manifesta cu oarecare timiditate la nivelul funcţionarilor privilegiaţi şi a unora dintre activiştii de partid din vechiul sistem centralizat. Imediat după 1990 s-au cristalizat forme incipiente de organizare a activităţilor care să creeze profituri cât mai mari, indiferent de limitele impuse de normele legate din diferitele domenii de activitate. În timp scurt au proliferat activităţi ilicite, pregătite cu mare atenţie, precum: folosirea armelor de foc, ameninţări, tâlhării, răpiri şi trafic de persoane, trafic de droguri, sisteme de valorificare a bunurilor furate, impunerea de taxe de protecţie, contrabandă, evaziune fiscală, corupţie, etc. Frustrarea şi sărăcia într-un sistem social cu componentele fundamentale aflate într-o reformă permanentă au favorizat o adevărată migraţie socială către zona ilicitului şi, de aici, apariţia multor persoane dispuse a-şi pune serviciile şi, chiar, viaţa la dispoziţia unor sisteme infracţionale care le-au asigurat un minim confort financiar – aşa-numita ieşire din sărăcie. Se constată o anumită preferinţă pentru lovituri mari care să schimbe destinul celor implicaţi, pentru activităţi de trafic şi fals care să presupună riscuri cât mai mici şi profituri cât mai mari. O componentă importantă, în context, o constituie grupările arabe şi turceşti specializate în traficul de droguri, valorificarea de bunuri furate, şantaje, spălare de bani, infracţiuni vamale, înşelăciuni, ş.a. O altă componentă ţine de activităţile ce implică cetăţeni de etnie rromă – aşa-numita mafie ţigănească. Activităţi ilegale ce vizează înşelăciuni legate de proprietăţi imobiliare, dobândirea unor bunuri mobile, plasarea în „zone productive” din occident, traficul de persoane, trafic cu droguri, cu metale neferoase, dezvoltarea unor reţele de cerşetorie şi impunerea unor taxe de protecţie au intrat în preferinţele rromilor. Într-o exprimare cât se poate de concisă, indiferent de locul în care se dezvoltă sau de denumire, o organizaţie criminală, prin modul său de înfiinţare şi dezvoltare, prin structura, flexibilitatea şi deosebita sa capacitate de infiltrare în zonele vitale ale politicului şi economicului, prin extinderea la nivel internaţional, 61 I. Pitulescu – op.cit. – pag.111 52 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE prin recursul necondiţionat la violenţă, corupţie şi şantaj, reprezintă un pericol direct şi de mare actualitate, o sfidare la adresa societăţii. Ca şi noţiune, prin structură infracţională62 se poate înţelege un grup de persoane ce s-a constituit şi fiinţează pe principii conspirative în scopul de a obţine venituri cât mai mari, în principal, prin desfăşurarea de activităţi ilicite, prin natura lor, ori de activităţi licite cu încălcarea procedurilor şi altor condiţii legale stabilite pentru acestea. În concepţia Interpol-ului, organizaţiile criminale63 ar putea fi împărţite în patru mari grupe distincte: a) Familiile mafiei, constituite pe structuri ierarhice stricte, norme interne de disciplină, un cod de conduită şi o diversitate mare de activităţi ilicite (familiile italiene, americane, columbiene, etc.); b) Organizaţiile profesionale ai căror membrii se specializează în una sau două tipuri de activităţi criminale (furtul şi traficul de maşini furate, răpiri de persoane); c) Organizaţii criminale constituite pe criterii tehnice, care sunt rezultatul unor împrejurări specifice precum închiderea graniţelor, circulaţia dificilă peste frontiere sau expansiunea geografică (triadele, yakuza, jamaicanii); d) Organizaţii teroriste internaţionale care practică asasinatul, deturnarea de avioane, răpirea de persoane etc., sub diferite motivaţii politice, militare, religioase sau rasiale. Nu se insistă pe introducerea în cadrul noţional a unei cerinţe legată de structură pe baza unei temeri legată de o eventuala includere acestui element în conţinutul juridic al normelor penale ce pot fi adoptate pentru incriminarea activităţilor legate de înfiinţarea şi desfăşurarea de activităţi ilicite de către structuri infracţionale ca o cerinţă esenţială pentru existenţa faptei, deoarece o astfel de condiţie ar împiedica tragerea la răspundere penală a asociaţiilor infracţionale amorfe, cu o structură internă necristalizată. Totuşi, dincolo de oportunitatea şi eficienţa reacţiei penale, în realitate, toate structurile infracţionale, prin natura lucrurilor, prezintă o structură minimală, în care liderul joacă un rol important – de altfel, în reglementările penale care sancţionează asociaţiile criminale, calitatea de lider constituie, de regulă, o circumstanţă personală judiciară care poate atrage o pedeapsă mai gravă. Nu trebuie omis că alături de lideri şi de membrii care au aderat formal la organizaţie sau au fost recrutaţi de aceasta, în mod special, este folosit şi un număr de persoane care realizează, în mod permanent sau temporar, activităţi specifice obiectivelor structurilor infracţionale în schimbul banilor, protecţiei pe care aceasta o poate asigura sau a sprijinului pe care îl vor primi la nevoie din partea structurii. Mai mult, a devenit specific structurilor infracţionale moderne să atragă în sfera lor de activitate personalităţi importante din domeniul politic, juridic, economic, social care devin instrumente de realizare a scopurilor structurii şi care într-un fel apar ca şi „proprietate a organizaţiei”64. În doctrina străină65 sunt identificate mai multe roluri în cadrul structurilor infracţionale. Aceste roluri sunt următoarele: - organizatorii (liderii) sunt persoanele care formează nucleul ce asigură conducerea structurii infracţionale. Aceştia sunt cei care determină nivelul şi amploarea activităţilor ilicite din cadrul organizaţiei, ca şi punerea în practică a acestora. - izolatorii sunt persoanele sau grupurile însărcinate să prevină şi să izoleze organizatorii, cei aflaţi în poziţii de lideri, de pericolul reprezentat de infiltrarea în cadrul reţelei a unor poliţişti sub acoperire. În acelaşi timp, izolatorii sunt cei care transmit ordinele date de organizatori executanţilor. 62 N.A. – am în vedere, aici, elemente de ordin general fără să fie luate în considerare cele avute în vedere de către legiuitor în cadrul legii speciale 63 N.A. – am folosit noţiunea de organizaţie criminală aici în considerarea faptului că este folosită de către o parte importantă a doctrinei – inclusiv în documentele Interpolului – fiind asimilată şi în vorbirea curentă. În cadrul acestui demers prevalează noţiunea de structură infracţională deoarece am considerat-o mai precisă, mai adecvată pentru desemna caracteristicile fenomenului 64 G. Antoniu, Reflecţii asupra crimei organizate, în R.D.P. nr.3/1997, p.33 şi urm.; 65 Williams, P. – Transnational criminal network, dans J. Arquilla et D. Ronfeldt (eds), Network and netwars-the future of terror, crime and militancy, Santa Monica Cal., Rand Corporation, 2001, pag. 61-97. A se vedea şi I. Dascălu (coord.) şi colectiv – Organizaţia criminală a drogurilor, Editura Sitech, Craiova, 2008, pag. 174 53 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE - comunicatorii sau mesagerii sunt persoanele care asigură fluxul informaţiilor între membrii structurii infracţionale. - personalul de securitate (protectorii) sunt persoanele însărcinate cu asigurarea siguranţei structurii infracţionale şi care iau măsurile necesare pentru a preveni infiltrarea sau atacurile provenind din exterior. Rolul lor constă de asemenea în a veghea la recrutarea noilor membri în cadrul organizaţiei şi de a se asigura de loialitatea persoanelor nou recrutate. - agenţii dubli, persoanele care fac parte dintr-o structură infracţională, dar care îşi desfăşoară activitatea în acelaşi timp în cadrul unor organizaţii legale, de stat sau private, fie că sunt guvernamentale, financiare sau comerciale. Aceste persoane fac parte din grupurile de interese. Din poziţiile pe care le deţin în cadrul structurilor legale, ele furnizează informaţii preţioase şi contribuie la protecţia structurii infracţionale. - supraveghetorii (monitorii) veghează la eficacitatea structurii infracţionale şi au în responsabilitate furnizarea de informaţii liderilor asupra vulnerabilităţilor organizaţiei, a problemelor existente, astfel încât să poată fi luate măsuri de remediere a acestora. Analizând fenomenul, se poate concluziona că structurile infracţionale s-au organizat într-o manieră asemănătoare societăţilor comerciale licite, cu departamente pentru achiziţii, producţie, transport, vânzări şi finanţare; diferenţele constau în faptul că acestea dispun şi de un departament care asigură utilizarea forţei pentru impunerea intereselor proprii şi în natura ilicită a activităţilor desfăşurate. Important este că modul în care sunt organizate structurile infracţionale, diviziunea rolurilor între membrii acestora, permit acestora o anumită continuitate în timp, indiferent de traiectoria unuia sau altuia dintre membri66. Grupul este, întotdeauna, mai important decât indivizii. Atât timp cât legea tăcerii funcţionează în mod adecvat, cât nu apar elemente, cu caracter deosebit, care să conducă la o disoluţie, structura infracţională nu este afectată de acţiunile judiciare îndreptate împotriva unora dintre membri săi pentru activităţile ilicite desfăşurate în interesul grupului, de trădare, deces ori retragerea unuia sau a mai multor membri importanţi. Mai mult, executarea unei pedepse cu închisoarea şi respectarea întru totul a codului de conduită specific structurii infracţionale conduc la obţinerea unei anumite faime şi, de regulă, a unei poziţii superioare în ierarhia structurii din care face parte. Foarte important, atât pentru membrii structurii cât şi pentru organele judiciare, este că, dacă în anchetă nu se poate face dovada că anumite activităţi sunt desfăşurate de către o structură infracţională, justiţia penală nu va putea dispune confiscarea bunurilor dobândite ilicit ca urmare a faptelor comise de membrii săi. Definitorie pentru structurile infracţionale este stabilitatea – ancheta va constata existenţa unei structuri pe o perioadă îndelungată sau nedefinită de timp şi, pe cale de consecinţă, săvârşirea infracţiunii de asociere pentru săvârşirea de infracţiuni în mod continuu, relevant, fiind atât momentul consumării infracţiunii cât şi momentul epuizării acesteia. În multe cazuri se poate accepta şi un caracter conspirativ (secret) al structurilor infracţionale, crima organizată putând fi comparată cu o întreprindere secretă67. Mai precis, caracterul conspirativ vizează secretul operaţiunilor, ascunderea surselor de venit68, a modului cum se încearcă a se conferi o aparenţă de legalitate a veniturilor, structura entităţii, identitatea liderilor operaţionali, ş.a., nu ascunderea existenţei, puterii şi influenţei structurii infracţionale – cu privire la aceste elemente existând o preocupare contrară, de afirmare, de publicitate, chiar. Conspirativitatea este impusă şi dezvoltată atât pe fundamentul vechii origini socio-culturale a fenomenului – acolo unde este cazul – cât şi, mai ales, din necesităţi obiective determinate de nevoia de autoprotecţie, de evitare a penetrării propriilor rânduri de către organizaţii concurente ori de către agenţi infiltraţi ai organelor judiciare ori instituţiilor de informaţii din diferite state. Regulile de conduită, discreţia maximă, legea tăcerii, trebuie respectate de către toţi membrii sunt indispensabile, în caz de trădare existând riscul eliminării fizice69. 66 N.A. – aceştia pot deceda, pot fi arestaţi sau, mai rar, li se poate permite retragerea din activităţile ilicite cu asumarea tăcerii absolute în legătură cu orice amănunt legat de organizaţie, persoane implicate sau activităţi ilicite desfăşurate 67 J.Landesco, Organized Crime in Chicago, în “Illinois Crime Survey”, Chicago, 1929, citat de Ernesto Ugo Savona, Social Change, Organization of Crime and Criminal Justice Systems, în vol. “Essays on crime and development”, UNICRI, Roma, 36/1990, p.103-119; 68 N.A. – în fapt, disimularea naturii ilicite a activităţilor din care organizaţia realizează venituri 69 În ultimii ani, ca urmare a eforturilor depuse în plan naţional şi internaţional, un număr important al capilor organizaţiilor criminale au fost capturaţi şi deferiţi justiţiei. Unii dintre ei au vorbit. Pe cale de consecinţă, 54 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Asociate structurilor infracţionale sunt şi obiectivele care, prin natura lor, sunt exclusiv sau preponderent infracţionale. Mai clar, se urmăreşte obţinerea pe orice căi – iar acestea sunt de cele mai multe ori ilicite – în mod sistematic de profituri70 maximale. În lista criteriilor obligatorii propuse de Comitetul de experţi ai Consiliului Europei, la punctele 3 şi 4 este subliniat caracterul grav al activităţilor ilicite desfăşurate de către structurile infracţionale, întreaga activitate a acestora fiind îndreptată spre obţinerea de profit şi/sau putere. Cei mai mulţi dintre membrii structurilor infracţionale sunt persoane care au intrat în organizaţie pentru câştiguri deosebite ori pentru alte avantaje ilicite în sfera puterii economice şi, uneori, în zona puterii politice sau administraţiei locale ori centrale. Principial, câştigul se realizează prin obţinerea şi menţinerea monopolului asupra producţiei şi traficului de bunuri şi servicii ilicite cum ar fi producţia şi traficul de narcotice, jocurile de noroc, pornografia şi prostituţia, traficul de arme, muniţii şi explozibili, traficul de bunuri din patrimoniul cultural naţional, forme moderne de criminalitate – frauda bancară, falsificarea de hârtii de valoare şi criminalitatea informatică. La nivel local, în cazul structurilor infracţionale insuficient dezvoltate, încă neafiliate la organizaţii puternice pot predomina taxele de protecţie, tâlhăriile, furturile calificate, şantajul mărunt, valorificarea bunurilor ilicite. Remarcabile sunt flexibilitatea şi rapiditatea cu care structurile infracţionale se adaptează atât în ceea ce priveşte domeniile preferate de activitate, cât şi la condiţiile concrete, social-politice şi istorice din ţările sau teritoriile pe care îşi desfăşoară activitatea. În scopul atingerii obiectivelor proprii, structurile crimei organizate s-au infiltrat în structurile pieţelor legale ale lumii finanţelor şi, nu în ultimul rând, în clasa politică, în justiţie şi poliţie. Specific acestor structuri moderne este atragerea în sfera lor de activitate a unor importante personalităţi din domeniul politic, juridic, economic sau social ce devin instrumente de realizare a scopurilor asociaţiei şi care, în cele din urmă, devin profund ataşaţi organizaţiei. Fiind în permanent în conflict cu legea penală, aceste structuri se preocupă de coruperea autorităţilor, de introducerea de membri în cadrul aparatului represiv care să le procure informaţii şi să-i sprijine la nevoie; depun eforturi pentru ştergerea urmelor faptelor comise, pentru falsificarea probelor sau distrugerea lor, mergând până la neu-tralizarea judecătorilor, procurorilor, poliţiştilor, martorilor, experţilor prin violenţă şi ameninţare. Ca exemplu, un domeniu nou al crimei organizate îl reprezintă traficul cu organe umane pentru transplant. Săracii ţărilor în curs de dezvoltare, inclusiv copiii, reprezintă donatorii favoriţi ai organizaţiilor criminale. Pe măsură ce tehnologia păstrării îndelungate a organelor umane se perfecţionează este de aşteptat ca piaţa neagră în această materie să se amplifice. Utilizarea forţei în atingerea propriilor obiective reprezintă o altă caracteristică importantă a structurilor infracţionale. Specific acestora este folosirea constrângerii prin cele mai dure mijloace, inclusiv prin răpirea de persoane, uciderea celor care pun în pericol asociaţia, distrugerea de bunuri etc. Aceste metode se folosesc nu numai pentru atingerea scopurilor structurii dar şi pentru asigurarea disciplinei interne, a secretului operaţiunilor, a înlăturării concurenţei organizaţiilor rivale, pentru concentrarea puterii în mâinile unui număr cât mai redus de conducători şi pentru lărgirea sferei de activitate a organizaţiei71. Se poate accepta şi caracterul transnaţional al structurilor infracţionale72 – o consecinţă a evoluţiei societăţii la nivel planetar – contradicţia dintre dorinţa de integrare economică internaţională a ţărilor în curs conspirativitatea a fost întărită şi mai mult, fiind limitate, la minimum, atât legăturile între membrii reţelei cât şi circulaţia de informaţii în interiorul reţelei, ori severitatea selecţiei de noi membri. 70 N.A. – în analiză, noţiunea de profit trebuie acceptată în toată complexitatea ei, interesează, cu certitudine, profitul economic, dar şi puterea, controlul unor teritorii şi pieţe, activităţi economice concesiuni, autorizaţii, adjudecări de servicii publice, sau pentru a realiza, pentru ei sau pentru alţii, de beneficii patrimoniale nejustificate – Codul penal italian, art. 416-bis, Asocierea de tip mafiot 71 Ca exemplu, în Italia au fost ucise, personalităţi marcante ale luptei antimafia din Italia: generalul Alberto Dalla Chiesa şi judecătorii Giovanni Falcone şi Paolo Borselino. Crimei organizate italiene îi sunt atribuite şi unele crime politice, între care asasinarea premierului Aldo Moro şi atentatul cu bombe din gara Bologna, acţiuni de mare forţă şi violenţă, prin care s-a încercat determinarea statului italian la încetarea măsurilor legale împotriva acestei structuri criminale. 72 N.A. – adesea când se face referire, în doctrină şi, chiar, în vorbirea curentă, se foloseşte noţiunea de crimă organizată. Deşi este, oarecum, împământenită această noţiune, am preferat să folosesc noţiunea de structură infracţională în ideea de a observa marea diversitate a grupurilor ce se organizează în vederea desfăşurării de activităţi 55 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE de dezvoltare şi slaba dezvoltare economică, instabilitatea politică şi corupţia din ţările sărace au creat breşe excepţionale pentru expansiunea şi chiar mondializarea activităţilor ilicite organizate şi a grupărilor ce le desfăşoară. Aşa cum se arată în Raportul Secretariatului Comisiei asupra impactului mondial al crimei organizate, prezentat la Viena în anul 1993, eforturile statelor pentru combaterea crimei organizate nu au fost încununate de succes, fapt care, alături de alţi factori, a contribuit la rapida internaţionalizare a acestui fenomen73 şi a mărit pericolul social al activităţilor ilicite desfăşurate de către grupurile criminale organizate. O structură infracţională pentru a se dezvolta, pentru a putea supravieţui în unele perioade, pentru a evita o confruntare, totuşi, inegală cu o structură statală are nevoie să se folosească şi să aducă noi valenţe fenomenului corupţiei, are nevoie să corupă, să creeze slăbiciuni pe care, la momentul oportun, să le exploateze. Coruperea funcţionarilor publici este un fenomen endemic şi poate fi întâlnit în toate ţările, dar mai ales în cele sărace. În aceste ţări, dezvăluirile pe tema corupţiei şi percepţia nemijlocită a cetăţenilor cu privire la aceasta au determinat o reacţie de profundă neîncredere din partea populaţiei, o reacţie de teamă şi lipsă de interes în cooperarea cu autorităţile din sistemul justiţiei penale, cu autorităţile publice, în general. În plan politic, oamenii renunţă să mai sprijine vreun partid şi în cele din urmă refuză exercitarea dreptului la vot. În aceste condiţii, riscul accederii la putere a unor formaţiuni politice sprijinite şi de grupări ale crimei organizate a devenit important. Aşa-numitele comenzi guvernamentale sunt alocate, în urma unor licitaţii trucate, companiilor controlate de persoane implicate în structurile infracţionale ce oferă cea mai mare mită şi care, ulterior, efectuează lucrări de foarte slabă calitate sau nu le efectuează de loc. Pe această cale, fondurile publice sunt acaparate de către structurile infracţionale care dispun de firme cu aparenţă licită în spatele cărora disimulează activităţile infracţionale. De altfel, între diversele grupuri de structuri infracţionale se desfăşoară o competiţie acerbă pentru obţinerea contractelor economice finanţate de la bugetele publice ori de către instituţiile financiare internaţionale. În astfel de competiţii, investitorii oneşti nu au nici o şansă, dacă devin prea insistenţi, riscă să fie eliminaţi pe cale violentă ori sunt forţaţi să dea faliment. Prin corupţie şi şantaj structurile infracţionale determină apariţia şi configurarea unei clase politice alternative (oameni şi organizaţii controlate de şi care execută punctual comenzile primite de la structuri infracţionale) subordonată intereselor acestora, punând în pericol pacea socială, ameninţând dezvoltarea economică şi principiile fundamentale ale democraţiei. Libertatea de expresie a cetăţenilor este limitată datorită controlului (economic ori prin ameninţare sau şantaj) pe care crima organizată îl exercită asupra mijloacelor de informare în masă. Poate fi observat un cerc vicios – sărăcie, violenţă, corupţie, organizarea activităţilor ilicite pentru a putea supravieţui, lipsa resurselor financiare pentru dezvoltarea de strategii viabile care să asigure controlul fenomenului. Toate rapoartele naţionale şi internaţionale în această materie afirmă că nu există nici un indiciu din care să se tragă concluzia că, în viitor, activităţile ilicite desfăşurate de către structurile infracţionale ar urma să se restrângă sau să-şi reducă domeniile de impact. Condiţiile social-economice nu permit această prognoză. Salariile mici sau/şi lipsa unor venituri stabile generează corupţie şi amplifică tentaţia obţinerii unor produse şi servicii prin ocolirea sistemului fiscal, contribuind, astfel, la dezvoltarea economiei subterane. ilicite, crima, înţeleasă în limbaj comun ca omor sau alt act violent prin care se atentează la viaţa, sănătatea ori integritatea corporală a uneia sau a unor persoane fiind o ultimă opţiune, soluţie de criză, excepţia, fiind de dorit desfăşurarea în „pace” a activităţilor ilicite pentru care structura şi-a găsit loc pe „piaţa de referinţă”. 73 UNITED NATIONS OFFICE AT VIENNA, Doc. E/CN.15/1993/3, în UNITED NATIONS CRIME PREVENTION AND CRIMINAL JUSTICE NEWSLETTER, No. 22/23, July 1993 (Special double issue on the United Nations Commission on Crime Prevention and Criminal Justice); 56 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE 2.2. Abordarea juridică a fenomenului În România, prevenirea şi combaterea criminalităţii organizate constituie obiectul unei legi speciale, Legea nr. 39/2003 – privind prevenirea şi combaterea criminalităţii organizate. În conformitate cu art. 2, lit. a, prin grup infracţional organizat se înţelege grupul structurat, format din trei sau mai multe persoane, care există pentru o perioadă şi acţionează, în mod coordonat, în scopul comiterii uneia sau mai multor infracţiuni grave, pentru a obţine, direct sau indirect, un beneficiu financiar sau alt beneficiu material – per a contrario, nu constituie grup infracţional organizat grupul format ocazional în scopul comiterii imediate a uneia sau mai multor infracţiuni şi care nu are continuitate sau o structură determinată ori roluri prestabilite pentru membrii săi in cadrul grupului. Aşa cum se observă, legiuitorul român a legat de noţiunea în analiză mai multe caracteristici, după cum urmează: → o structură determinată, formată din trei sau mai multe persoane în care fiecare persoană îşi asumă roluri prestabilite, compatibile cu strategia şi scopurile grupului; → o durată a funcţionării grupului care să nu fie limitată la perioada de timp necesară pentru săvârşirea imediată a uneia sau a mai multor infracţiuni, grupul trebuind să aibă o anumită continuitate în timp; → acţiunea grupului este una coordonată, pregătită şi adaptată pentru a săvârşi una sau mai multe infracţiuni grave; → scopul este cât se poate de clar şi explicit – obţinerea, direct sau indirect, a unui beneficiu financiar ori material. Introdusă în analiză, infracţiunea gravă, din punct de vedere noţional, este circumscrisă următoarelor categorii de infracţiuni: 1. omor, omor calificat, omor deosebit de grav; 2. lipsire de libertate în mod ilegal; 3. sclavie; 4. şantaj; 5. infracţiuni contra patrimoniului, care au produs consecinţe deosebit de grave; 6. infracţiuni privitoare la nerespectarea regimului armelor şi muniţiilor, materiilor explozive, materialelor nucleare sau al altor materii radioactive; 7. falsificare de monede sau de alte valori; 8. divulgarea secretului economic, concurenţa neloială, nerespectarea dispoziţiilor privind operaţii de import sau export, deturnarea de fonduri, nerespectarea dispoziţiilor privind importul de deşeuri şi reziduuri; 9. 10. 11. 12. 13. 14. 15. proxenetismul; infracţiuni privind jocurile de noroc; infracţiuni privind traficul de droguri sau precursori; infracţiuni privind traficul de persoane şi infracţiuni în legătură cu traficul de persoane; traficul de migranţi; spălarea banilor; infracţiuni de corupţie, infracţiunile asimilate acestora, precum şi infracţiunile în legătură directă cu infracţiunile de corupţie; 16. contrabanda; 17. bancruta frauduloasă; 18. infracţiuni săvârşite prin intermediul sistemelor şi reţelelor informatice sau de comunicaţii; 19. traficul de ţesuturi sau organe umane; 20. orice altă infracţiune pentru care legea prevede pedeapsa închisorii, al cărei minim special este de cel puţin 5 ani. Ca infracţiuni specifice sunt prevăzute: 57 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE ■ Iniţierea, constituirea, aderarea sau sprijinirea unui grup infracţional organizat – art. 7, alin. 174; ■ Iniţierea, constituirea, aderarea sau sprijinirea unui grup, în vederea săvârşirii de infracţiuni, care nu este, un grup infracţional organizat – art. 8 alin.175; ■ O formă agravată, calificată după calitatea bunurilor asupra cărora poartă activitatea ilicită specifică elementului material, a infracţiunii de tăinuire prevăzută la art. 221 din Codul penal – art. 10 alin. 176. În doctrina de specialitate s-a pus problema delimitării grupului infracţional organizat de infracţiunile de complot (art. 167 C.pen.) şi de cea de asociere în vederea comiterii unor infracţiuni (art. 323 C.pen77). În legătură cu această problemă, s-a apreciat că diferenţierea se face în funcţie de infracţiunile care intră în obiectivul grupării78. Când este vorba despre infracţiunile din categoria celor contra siguranţei statului enumerate de art. 167 C.pen., se va reţine infracţiunea de complot. Când infracţiunile vizate sunt altele decât cele prevăzute de art. 167 C.pen., fapta va constitui, după caz, infracţiunea de asociere în vederea săvârşirii de infracţiuni (art. 323 C.pen.), care reprezintă norma de maximă generalitate în domeniu, sau infracţiunea prevăzută de art.7 din Legea nr. 39/2003 privind prevenirea şi combaterea criminalităţii infracţionale organizate79. Actul normativ citat defineşte infracţiunea de constituire a unui grup infracţional organizat în scopul săvârşirii unor infracţiuni grave. S-a considerat că norma din art. 167 C.pen. are caracter special faţă de cea din Legea nr. 39/2003. În aceste condiţii, chiar dacă oricare dintre infracţiunile enumerate de art. 167 C.pen. sunt infracţiuni grave în accepţiunea Legii nr. 39/2003, şi grupul îndeplineşte condiţiile impuse de legea specială, prioritate în aplicare are prevederea din Codul penal care se referă la unele infracţiuni strict individualizate de norma de incriminare. În condiţiile în care legiuitorul se referă în conţinutul textului legal la două entităţi între care există asemănări şi deosebiri – grup infracţional organizat şi grup ce nu este „grup infracţional organizat” – pe parcursul acestui capitol am preferat noţiunea de „structură infracţională” în dorinţa de a surprinde ceea ce este caracteristic desfăşurării de activităţi ilicite în mod organizat. În ceea ce priveşte competenţa de urmărire şi judecată, în conformitate cu prevederile art. 11 din Legea 39/2003, urmărirea penală pentru iniţierea, constituirea, aderarea sau sprijinirea unui grup infracţional organizat se efectuează în mod obligatoriu de procuror şi se judecă în primă instanţă de tribunal. În condiţiile desfăşurării de activităţi ilicite specifice iniţierii, constituirii, aderării sau sprijinirii unui grup infracţional organizat ori tăinuirii de bunuri ce provin din săvârşirea unei infracţiuni grave de către unul sau mai mulţi membri ai unui grup infracţional organizat, se aplică confiscarea bunurilor iar în cazul în care acestea nu se găsesc, se confiscă echivalentul lor în bani sau bunurile dobândite în locul acestora. De asemenea, se confiscă veniturile sau alte beneficii materiale ce au ca sursă bunurile supuse confiscării. Dacă bunurile supuse confiscării nu pot fi individualizate faţă de bunurile dobândite în mod legal, se confiscă bunuri până la concurenţa valorii bunurilor supuse confiscării, regula aplicându-se şi în cazul veniturilor sau altor beneficii materiale obţinute din bunurile supuse confiscării ce nu pot fi individualizate faţă de bunurile 74 Iniţierea sau constituirea unui grup infracţional organizat ori aderarea sau sprijinirea sub orice formă a unui astfel de grup se pedepseşte cu închisoare de la 5 la 20 de ani şi interzicerea unor drepturi. 75 Iniţierea sau constituirea ori aderarea sau sprijinirea sub orice formă a unui grup, în vederea săvârşirii de infracţiuni, care nu este, potrivit prezentei legi, un grup infracţional organizat, se pedepseşte, după caz, potrivit art. 167 şi art. 323 din Codul penal. 76 Infracţiunea de tăinuire, prevăzută la art. 221 din Codul penal, dacă bunul provine dintr-o infracţiune gravă săvârşita de unul sau mai mulţi membri ai unui grup infracţional organizat, se pedepseşte cu închisoare de la 3 la 10 ani, fără ca sancţiunea aplicată să poată depăşi pedeapsa prevăzută de lege pentru infracţiunea gravă din care provine bunul tăinuit. 77 Art. 323 alin. 1 prevede că: „Fapta de a se asocia sau de a iniţia constituirea unei asocieri în scopul săvârşirii uneia sau mai multor infracţiuni, altele decât cele arătate în art. 167, ori aderarea sau sprijinirea sub orice formă a unei astfel de asocieri, se pedepseşte.” 78 Ilie Pascu, Mirela Gorunescu, Drept penal, partea sepcială, Editura Hamangiu, Bucureşti, 2008, pag. 79 Lege privind prevenirea şi combaterea criminalităţii organizate, publicată în Monitorul Oficial al României, Partea I nr. 50/2003. 58 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE dobândite în mod legal. Pentru a garanta aducerea la îndeplinire a confiscării bunurilor se pot lua măsurile asiguratorii prevăzute de Codul de procedură penală80. În cazul iniţierii, constituirii, aderării sau sprijinirii unui grup infracţional organizat, secretul bancar şi cel profesional, cu excepţia secretului profesional al avocatului, nu sunt opozabile procurorului, după începerea urmăririi penale, şi nici instanţei de judecată81. Pe cale de consecinţă atunci când sunt indicii temeinice cu privire la iniţierea, constituirea, aderarea sau sprijinirea unui grup infracţional organizat în scopul strângerii de probe sau al identificării făptuitorilor, procurorul poate dispune, pe o durata de cel mult 30 de zile, existând şi posibilitatea prelungirii motivate a măsurilor pe durate de până la 30 de zile: a) punerea sub supraveghere a conturilor bancare şi a conturilor asimilate acestora; b) punerea sub supraveghere a sistemelor de comunicaţii; c) punerea sub supraveghere sau accesul la sisteme informaţionale; d) punerea la dispoziţie, în interesul anchetei, a înscrisurilor, documentelor bancare, financiare sau contabile ce au legătură cu cauza82. Dat fiind natura infracţiunilor grave ce constituie obiectul preocupărilor structurilor infracţionale există posibilitatea legală ca procurorul să dispună83 efectuarea de livrări supravegheate, cu sau fără sustragerea sau substituirea totală ori parţială a bunurilor care fac obiectul livrării. Mai mult, în cazul în care există indicii temeinice că s-a săvârşit sau că se pregăteşte săvârşirea unei infracţiuni grave de către unul sau mai mulţi membri ai unui grup infracţional organizat, care nu poate fi descoperită sau ai cărei făptuitori nu pot fi identificaţi prin alte mijloace, pot fi folosiţi, în vederea strângerii datelor privind săvârşirea infracţiunii şi identificarea făptuitorilor, poliţişti sub acoperire din cadrul structurilor specializate ale Ministerului Administraţiei şi Internelor84. În situaţii excepţionale, dacă există indicii temeinice că s-a săvârşit sau că se pregăteşte săvârşirea unei infracţiuni grave de către unul sau mai mulţi membri ai unei structuri infracţionale, ce nu poate fi descoperită sau ai cărei făptuitori nu pot fi identificaţi prin alte mijloace, pot fi folosiţi informatori în vederea strângerii datelor privind săvârşirea infracţiunii şi identificarea făptuitorilor85. Într-o evoluţie firească, Legea nr. 301/2004 preia problematica în TITLUL VIII CRIME ŞI DELICTE DE PERICOL PUBLIC unde în CAPITOLUL I, CRIME ŞI DELICTE PRIVIND CRIMINALITATEA ORGANIZATĂ ŞI ASOCIEREA PENTRU SĂVÂRŞIREA DE INFRACŢIUNI, sunt reglementate ca infracţiuni: ⇒ La art. 354 – Constituirea unui grup infracţional organizat – unde sunt incriminate, la alin. 1, iniţierea sau constituirea unui grup infracţional organizat ori aderarea sau sprijinirea sub orice formă a unui astfel de grup. Dacă una sau alta dintre activităţile incriminate a fost urmată de săvârşirea unui delict, se aplică pedeapsa prevăzută pentru acel delict în concurs cu pedeapsa prevăzută pentru infracţiunea cadru iar dacă a fost urmată de săvârşirea unei crime, se poate aplica pedeapsa detenţiunii pe viaţă. Din considerente ce ţin de politica penală, a fost reglementată o cauză ce înlătură aplicarea pedepsei – aplicabilă persoanelor ce denunţă autorităţilor grupul infracţional organizat mai înainte ca acesta să fie descoperit şi de a se începe săvârşirea infracţiunii care intră în scopul grupului – şi o cauză ce conduce la reducerea pedepsei – aplicabilă persoanelor care au desfăşurat activităţile specifice infracţiunii de constituire a unui grup organizat ori una dintre infracţiunile grave care intră în scopul grupului infracţional organizat şi 80 Conform cu prevederile art. 13, alin. 1-6, din Legea 39/2003 81 Conform prevederilor art. 14 din Legea 39/2003, datele şi informaţiile se solicită, în scris, în cursul urmăririi penale de procuror, pe baza autorizaţiei motivate a procurorului anume desemnat de procurorul general al parchetului de pe lângă curtea de apel, iar în cursul judecăţii, de către instanţă. 82 Conform prevederilor art. 15 din Legea 39/2003 83 În baza prevederilor art. 16 din Legea 39/2003 84 Cu respectarea prevederilor art. 17-20 din Legea 39/2003 85 Art. 17-20 din Legea 39/2003 59 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE care, în cursul urmăririi penale sau al judecăţii, denunţă şi facilitează identificarea şi tragerea la răspundere penală a unuia sau mai multor membri ai grupului86. ⇒ La art. 355 – Asocierea pentru săvârşirea de infracţiuni – unde sunt incriminate, la alin. 1, iniţierea sau constituirea unei asociaţii sau grupări care nu are caracterul unui grup infracţional organizat, în scopul săvârşirii uneia sau mai multor infracţiuni, altele decât cele specifice infracţiunii de complot prevăzută la art. 286 ori aderarea sau sprijinirea sub orice formă a unei astfel de asocieri sau grupări. În condiţiile săvârşirii unei infracţiuni ca urmare a asocierii pentru săvârşirea de infracţiuni se aplică regulile concursului de pedepse, conform prevederilor de la alin. 2 – pedeapsa pentru infracţiunea săvârşită în concurs cu pedeapsa specifică asocierii pentru săvârşirea de infracţiuni. În baza unui raţionament identic cu cel de la constituirea unui grup infracţional organizat, în conformitate cu prevederile alin. 3 nu se pedepsesc persoanele ce s-au asociat la săvârşirea de infracţiuni care denunţă autorităţilor asocierea sau gruparea mai înainte ca aceasta să fi fost descoperită şi de a se fi început săvârşirea infracţiunii care intră în scopul asocierii. ⇒ La art. 357 – Dispoziţii speciale privind tăinuirea – unde este reglementată o formă agravată a infracţiunii de tăinuire prevăzută la art. 26787, atunci când activitatea ilicită poartă asupra unui bun ce provine dintr-o infracţiune gravă săvârşită de unul sau mai mulţi membri ai unui grup infracţional organizat. Pentru precizie, legiuitorul defineşte noţiunile de „grup infracţional organizat” şi „infracţiune gravă” în cuprinsul art. 356. Astfel: ■ Prin grup infracţional organizat se înţelege grupul structurat, format din trei sau mai multe persoane, care există pentru o perioadă de timp şi acţionează în mod coordonat în scopul comiterii uneia sau mai multor infracţiuni grave, pentru a obţine direct sau indirect un beneficiu financiar sau alt beneficiu material. Nu constituie grup infracţional organizat grupul format ocazional în scopul comiterii imediate a uneia sau mai multor infracţiuni şi care nu are continuitate sau o structură determinată ori roluri prestabilite pentru membrii săi în cadrul grupului. ■ Prin infracţiune gravă se înţelege orice infracţiune pentru care legea prevede pedeapsa privativă de libertate al cărei maxim special este de peste 5 ani. Aşa cum se poate observa, nu există nici un fel de diferenţă, între textul din Legea nr. 301/2004 şi cel din cuprinsul Legii 39/2003 în materia definirii grupului infracţional organizat, textul de bază fiind preluat în întregime de noua reglementare. Diferenţe apar în ceea ce priveşte definirea infracţiunii grave – dacă în cuprinsul Legii 39/2003 legiuitorul prezintă o enumerare a unor infracţiuni pe care le consideră ca fiind de o gravitate deosebită, completată cu o referire la orice altă infracţiune pentru care legea prevede pedeapsa închisorii, al cărei minim special este de cel puţin 5 ani, în Legea nr. 301/2004 noţiunea este legată de o pedeapsă privativă de libertate al cărei maxim special este de peste 5 ani. Apreciez că, pe fond, diferenţele se vor manifesta pe parcursul evoluţiei reglementărilor, legiuitorul putând include sau scoate de pe lista ce cuprinde infracţiunile grave, în funcţie de evoluţia situaţiei operative ori de considerente de politică penală, una sau alta dintre infracţiuni. În anteproiectul de Cod penal 2007, este definit conceptul de grup infracţional organizat în art. 371, în maniera următoare: „iniţierea sau constituirea unui grup infracţional organizat ori aderarea sau sprijinirea, sub orice formă, a unui astfel de grup se pedepseşte cu închisoare de la unu la 5 ani şi interzicerea exercitării unor drepturi.” În variantă mai gravă, infracţiunea care intră în scopul grupului infracţional organizat este: a) săvârşită pentru a obţine, direct sau indirect, un folos patrimonial; b) sancţionată de lege cu pedeapsa detenţiunii pe viaţă sau cu închisoarea de 10 ani sau mai mare. Textul legal citat consacră şi o cauză specială de nepedepsire care există atunci când persoanele care au comis faptele denunţă autorităţilor grupul 86 N.A. observaţiile din cuprinsul ultimelor două paragrafe au la bază prevederile subsecvente alin. 1 de la art. 354 din Codul penal. 87 Primirea, dobândirea sau transformarea unui bun ori înlesnirea valorificării acestuia, cunoscând că bunul provine din săvârşirea unei fapte prevăzute de legea penală, dacă prin aceasta s-a urmărit obţinerea pentru sine ori pentru altul a unui folos material, se pedepseşte cu închisoare strictă de la 2 la 5 ani, fără ca sancţiunea aplicată să poată depăşi pedeapsa prevăzută de lege pentru infracţiunea din care provine bunul tăinuit. 60 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE infracţional organizat, înainte ca acesta să fi fost descoperit şi să se fi început săvârşirea vreuneia dintre infracţiunile care intră în scopul grupului. Mai mult, în temeiul alin. 5 al art. 371, dacă persoana care a săvârşit una dintre faptele prevăzute înlesneşte, în cursul urmăririi penale, aflarea adevărului şi tragerea la răspundere penală a unuia sau mai multor membri ai unui grup infracţional organizat, limitele speciale ale pedepsei se reduc la jumătate. În alin. (6) al aceluiaşi text legal, se defineşte conceptul de grup infracţional organizat ca fiind grupul structurat, format din trei sau mai multe persoane, care există pentru o anumită perioadă de timp şi care acţionează în mod coordonat în scopul comiterii uneia sau mai multor infracţiuni. După cum se observă, din definirea grupului infracţional organizat lipseşte referirea la infracţiunea gravă care în reglementarea actuală ridică atât de multe probleme de interpretare şi de corelare. 2.3. Principalele probleme pe care trebuie să le lămurească cercetarea activităţilor desfăşurate de către structurile infracţionale Analizând modul cum grupurile infracţionale îşi concep activitatea, manifestările sesizabile ale acestora în viaţa socială şi modul cum legiuitorul a înţeles să trateze fenomenul, apreciez că printre cele mai importante probleme pe care trebuie să le lămurească investigarea activităţilor desfăşurate de către grupurile infracţionale sunt:  Momentul constituirii structurii infracţionale;  Natura structurii infracţionale şi legăturile acestuia cu alte grupuri organizate;  Activităţile desfăşurate de către persoanele implicate în înfiinţarea şi dezvoltarea structurii infracţionale;  Identitatea persoanelor implicate şi rolul asumat de acestea în cadrul structurii infracţionale;  Activităţile infracţionale în a căror desfăşurare este implicată structura infracţională;  Urmările desfăşurării de activităţi ilicite de către structura infracţională;  Dacă există şi în ce constă colaborarea cu organele judiciare a persoanelor implicate în activitatea structurii infracţionale. 2.3.1. Momentul constituirii structurii infracţionale Ca problemă de anchetă, îşi justifică importanţa odată cu observarea efectelor juridice şi sociale ce sunt legate de acest moment: se consumă infracţiunea în modalitatea specifică – constituirea; iniţierea capătă consistenţă şi poate fi probată, acţiunile desfăşurate de către făptuitori devenind, odată cu constituirea, cât se poate de explicite; aderarea şi sprijinirea, ca şi modalităţi normative, devin operaţionale, putând determina mărirea pericolului social pe care îl reprezintă, aprioric, o structură infracţională; din acest moment societatea începe să resimtă un risc suplimentar în ceea ce priveşte valorile sale importante, structura infracţională este activă, din acest moment se pot pune în practică planuri pentru desfăşurarea de activităţi ilicite. În plan operativ, se pot justifica măsuri operative de supraveghere a persoanelor, activităţilor, conturilor bancare, corespondenţei, comunicaţiilor, dispunerea ridicării, în interesul anchetei, a documentelor bancare, financiare sau contabile ce au legătură cu cauza, etc. Toate activităţile de anchetă vor avea ca scop lămurirea de aspecte ce ţin de activităţile desfăşurate în cadrul structurii infracţionale, începând cu momentul constituirii. Lămurirea aspectelor ce ţin de pregătirea desfăşurării activităţilor ilicite ce constituie scopul grupului va trebui să ţină seama, ca reper cert, de momentul constituirii, putând fi acceptat că, în multe cazuri, pentru a confirma viabilitatea grupului, este planificată şi desfăşurată o „lovitură glorioasă”. Foarte importantă s-ar putea dovedi, în context, lămurirea unor aspecte ce ţin de elemente structurale – persoanele ce şi-au asumat calităţi de natură a asigura funcţionalitatea structurii; cine, în ce condiţii şi cum a fost impusă strategia de început; cum şi cine a asigurat finanţarea; dacă au fost persoane ce nu au acceptat 61 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE cele hotărâte, cum s-au manifestat, dacă s-a încercat înşelarea sau nerespectarea celor hotărâte, ce măsuri s-au luat, etc. 2.3.2. Natura structurii infracţionale şi legăturile acestuia cu alte grupuri organizate Lămurind această problemă, ancheta va trebui să stabilească în ce măsură structura infracţională a cărei existenţă şi activitate este cercetată constituie un grup infracţional organizat ori este vorba despre o asociaţie sau grupare care nu are caracterul unui grup infracţional organizat sau este vorba despre participaţie penală, situaţie ce nu poate avea legătură cu activităţi ilicite desfăşurate de către structuri infracţionale. Pe ipoteza cea mai des întâlnită în practica judiciară – organul judiciar se sesizează despre desfăşurarea unor activităţi ilicite care, prin modul în care au fost realizate, sunt de natură a dezvolta suspiciuni cu privire la implicarea unei structuri infracţionale – ancheta va urmări ca priorităţi: ▬ numărul participanţilor şi relaţiile funcţionale dintre aceştia; ▬ rolul asumat de către fiecare participant – dacă este conjunctural, dacă ţine de o anumită specializare, de calităţi, aptitudini sau alte aspecte individuale, dacă se poate încadra într-o strategie coerentă ce vizează obţinerea de profituri, ş.a.; ▬ vechimea relaţiilor dintre participanţi, dacă relaţiile dintre aceştia vizează doar executarea anumitor activităţi infracţionale sau este vorba despre o structură dezvoltată în timp, cu relaţii personalizate şi asimilarea locului şi rolului în cadrul acesteia; ▬ dacă există o conducere, un management funcţional care să aibă atât posibilitatea de a da dispoziţii cât şi mijloacele prin care să impună ducerea la îndeplinire şi, la nevoie, măsuri de coerciţie; ▬ dacă activitatea ori activităţile desfăşurate asigură realizarea unui profit, direct sau indirect, modul cum este acesta colectat, împărţit şi distribuit membrilor grupului, dacă există măsuri de siguranţă luate pentru evitarea de neînţelegeri ori pentru apariţia de acţiuni destabilizatoare. Pertinent problemei, trebuie observat că în viziunea legiuitorului, nu constituie grup infracţional organizat grupul caracterizat de următoarele elemente caracteristice – pe cale de consecinţă, acestea se pot accepta ca şi delimitări conceptuale, în cadrul noţiunii de structură infracţională, între grupul infracţional organizat şi un grup infracţional considerat neorganizat: ─ este format ocazional în scopul comiterii imediate a uneia sau mai multor infracţiuni; ─ nu are continuitate sau o structură determinată ori roluri prestabilite pentru membrii săi în cadrul grupului. În fapt, se poate aprecia că diferenţa între un grup infracţional organizat şi un grup infracţional pe care legiuitorul îl consideră neorganizat ţine de durata în timp a grupului dată, în ultimă instanţă, de modul de organizare. Pe fond, diferenţa este mai vizibilă atunci când se face diferenţa între organizarea unui grup de persoane – este adevărat, în vederea desfăşurării de activităţi ilicite în scopul obţinerii de profit – şi organizarea unei activităţi infracţionale, organizare ce nu presupune, cu necesitate, existenţa unui grup infracţional organizat. Mai trebuie observată şi delimitarea – dacă mai subzistă ? – între grupul infracţional şi participaţia penală sau pluralitatea ocazională de infractori – definită ca fiind situaţia în care la săvârşirea unei fapte, prevăzute de legea penală, au participat mai multe persoane decât era necesar potrivit naturii acelei fapte88. Se acceptă, în doctrină89, că pluralitatea de infractori se poate realiza în trei forme diferite: pluralitatea naturală (necesară), pluralitatea constituită (legală), pluralitatea ocazională (participaţia penală). Analizând dispoziţiile legale incidente problemei, consider că se poate pune problema unui concurs de norme în legătură cu întinderea şi consecinţele juridice subsecvente noţiunilor de „grup infracţional” şi „pluralitatea ocazională de infractori”, în ultimă instanţă, dacă nu cumva între cele două noţiuni există o relaţie de echivalenţă. 88Pentru dezvoltări a se vedea, de exemplu, Constantin Mitrache – Drept Penal Român, Partea generală, ediţia a III-a, Casa de editură şi presă Şansa, 1999, pag. 243 89 A se vedea C. Păun – Asocierea pentru săvârşirea de infracţiuni, în Revista de drept Penal 4/1999, pag. 72 62 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Ce vreau să spun ? Grupul format ocazional în scopul comiterii imediate a uneia sau mai multor infracţiuni şi care nu are continuitate sau o structură determinată ori roluri prestabilite pentru membrii săi în cadrul grupului nu cumva se referă la aceeaşi realitate obiectivă, pe care o realizăm şi în cazul în care căutăm semnificaţia situaţiei potrivit cu care la săvârşirea unei fapte, prevăzute de legea penală, au participat mai multe persoane decât era necesar potrivit naturii acelei fapte? Cu certitudine că o anumită echivalenţă există, însă este aceasta totală ? Apreciez că, în cauză, este vorba despre o imprecizie legislativă cu consecinţe previzibile sub aspectul creării unei confuzii – nu poate fi vorba despre o contopire între pluralitatea constituită şi cea ocazională. Trebuie observat că atunci când legiuitorul a definit grupul organizat90, în dorinţa de a face o diferenţă – de esenţă – între grupul infracţional organizat şi orice altă asociere infracţională, a inserat în textul legal elemente de natură a conduce la ideea că, pe fond, ar putea avea aceeaşi semnificaţie tot ceea ce nu este grup infracţional organizat. Concluzionând, fără a detalia subiectul – dat fiind specificul lucrării – la nivelul necesar, impus de o analiză specifică dreptului penal material, apreciez că referirile la ceea ce nu constituie grup infracţional organizat – grupul format ocazional în scopul comiterii imediate a uneia sau mai multor infracţiuni şi care nu are continuitate sau o structură determinată ori roluri prestabilite pentru membrii săi în cadrul grupului – sunt suficient de clare pentru a accepta că se doreşte a face trimitere la asocierea pentru săvârşirea de infracţiuni91. Este normal să se accepte că nu de fiecare dată când la desfăşurarea unei activităţi ilicite, prevăzute de legea penală, au participat mai multe persoane decât era necesar, potrivit naturii acelei fapte, acestea fac parte dintr-o asociaţie sau grupare. Aşadar, ancheta va trebui să probeze, atunci când sunt cercetate activităţi ilicite desfăşurate de către mai multe persoane, dacă este vorba despre: ■ o pluralitatea naturală – situaţie de excepţie posibilă doar în cazul unor anumite infracţiuni; ■ o pluralitate ocazională – probabil, cea mai des întâlnită situaţie; ■ o pluralitate constituită (legală) – constituirea unui grup infracţional organizat (art. 354 Legea nr. 301/2004) sau asocierea pentru săvârşirea de infracţiuni (art. 355 Legea nr. 301/2004) 2.3.3. Activităţile desfăşurate de către persoanele implicate în înfiinţarea şi dezvoltarea structurii infracţionale Relevante în opinia legiuitorului sunt patru categorii de activităţi92: ■ iniţierea – presupune desfăşurarea unor activităţi cu relevanţă directă, explicite, ce caracterizează pregătirea sau organizarea constituirii, începutului existenţei grupului infracţional organizat, asociaţiei sau grupării infracţionale; ■ constituirea – presupune desfăşurarea unui complex de activităţi care are ca rezultat direct înfiinţarea, manifestarea în plan obiectiv a structurii infracţionale; ■ aderarea – presupune efectuarea unor demersuri ce au ca urmare caracteristică intrarea în organizaţie, obţinerea calităţii de membru cu loc şi rol cât se poate de bine definit în structura infracţională; ■ sprijinirea – include orice acţiune de natură a înlesni, a ajuta, a potenţa acţiunea structurii infracţionale, în ansamblu, ori a membrilor săi sau, chiar, existenţa ori stabilitatea grupului infracţional organizat, asociaţiei sau grupării infracţionale. Trebuie observat că cele patru categorii de activităţi au caracter esenţial, fără desfăşurarea, cel puţin a unora, structura infracţională neputând exista. În practică, ancheta va trebui să aibă ca principală 90 În cuprinsul art. 356, alin. 1, teza I-a şi a II-a 91 În sensul art. 355 din Codul penal 92 N.A. – am preferat să folosesc noţiunea de categorie întrucât fiecărei noţiuni îi pot fi subsumate mai multe acţiuni care interpretate în context pot realiza sensul urmărit de către legiuitor; în fapt termenii folosiţi sunt, în opinia mea, caracteristici unui rezultat, considerat deosebit de periculos. 63 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE preocupare probarea legăturii între acţiunile, deosebit de variate şi diferite ca natură ce pot fi desfăşurate şi rezultatul urmărit – iniţierea, constituirea, aderarea sau sprijinirea structurii infracţionale. Lucrurile nu sunt şi nici nu pot fi simple. Foarte multe persoane iau contact cu membrii structurii infracţionale sau, în faza de iniţiere, cu persoane ce încearcă să materializeze ideea de a înfiinţa o grupare sau a promova rezolvarea unor situaţii sau probleme prin organizarea şi desfăşurarea de activităţi în cadrul unei structuri infracţionale. Detaliind, vom observa că pot exista invitaţii, propuneri, sugestii, observaţii de tipul „ce bine ar fi” sau „ce bine ne-ar fi” făcute în diferite sisteme spaţiio-temporale. În opinia mea, acestea capătă relevanţă sub aspectul iniţierii unui grup infracţional organizat ori unei asocieri pentru săvârşirea de infracţiuni în măsura în care ancheta reuşeşte să probeze intenţia specifică, cu care trebuie să acţioneze autorul, materializată într-o atitudine manifestă pentru iniţierea unei structuri care să aibă ca scop desfăşurarea de activităţi infracţionale şi nu, bunăoară, săvârşirea uneia sau a mai multor infracţiuni în participaţie. Acceptând faptul că în cazul constituirii şi aderării cercetarea va putea constata, cu relativă uşurinţă, intenţia calificată, manifestă, a făptuitorilor în legătură cu structura infracţională, situaţia va deveni mai complexă în cazul cercetării acţiunilor ce pot fi asimilate sprijinirii – sub orice formă – a structurii infracţionale, acţiuni ce, ca regulă, au un caracter implicit. Într-o abordare schematică, o structură criminală îşi pregăteşte, desfăşoară activităţi ilicite şi exploatează urmările acestor activităţi ilicite – totul cu caracter continuat. Sprijinirea sub orice formă a unui astfel de structuri poate fi abordată pe două paliere: ▬ ilicite; ▬ activităţi prin care se sprijină pregătirea, desfăşurarea, şi exploatarea rezultatelor activităţilor activităţi prin care se sprijină însăşi structura infracţională – se poate, pe de o parte, sprijini iniţierea, constituirea, aderarea sau, chiar, alte activităţi de sprijinire, iar, pe de altă parte pot fi sprijinite persoane importante (de exemplu: şeful) fără de care structura infracţională nu poate exista ori ar fi fundamental afectată sau este adus un aport de concepţie, de dezvoltare a relaţiilor cu alte structuri infracţionale, de orientare a activităţilor către alte zone pretabile obţinerii de mari câştiguri ilicite şi asigurarea logisticii necesare, etc. În legătură cu prima situaţie – activităţi prin care se sprijină pregătirea, desfăşurarea, şi exploatarea activităţilor ilicite prin care structura infracţională urmăreşte realizarea scopului pentru care a fost înfiinţată – anchetatorii pot constata desfăşurarea unei game variate de activităţi, marea majoritate fără să aibă un caracter explicit. Problema esenţială va fi probarea intenţiei cu care acţionează cei care „sprijină sub orice formă” o structură infracţională – dacă din desfăşurarea activităţilor de anchetă reiese că cel care a desfăşurat una sau mai multe activităţi a cunoscut că, în fapt, prin aceasta, facilitează activităţile unei structuri infracţionale se va putea susţine o acuzare pentru săvârşirea infracţiunilor de constituire a unui grup infracţional organizat sau de asociere pentru săvârşirea de infracţiuni, eventual în concurs, chiar ideal, cu infracţiunea săvârşită de către grupul infracţional dacă activităţile desfăşurate de către cel care sprijină constituie acte de executare ori întrunesc elementele constitutive ale unei tentative pedepsibile. Şi în cazul activităţilor prin care se sprijină, însăşi, structura infracţională situaţia poate fi tratată asemănător. Cel care desfăşoară activităţi de sprijin pot acţiona în considerarea persoanei, a meseriei pe care o practică ori în considerarea structurii infracţionale. Bineînţeles că ancheta va trebui să dovedească, dacă aceasta este posibil, că cel care desfăşoară o activitate considerată sprijin a acţionat în considerarea structurii infracţionale. Trebuie observat, însă, că în practică principalele apărări vor avea ca obiect tocmai asemenea considerente – un medic va îngriji şeful unui temut grup infracţional organizat, fără de care activitatea grupului ar putea înceta sau ar fi grav afectată, în considerarea calităţii de pacient, un avocat va acorda consiliere juridică în considerarea dreptului la apărare şi asistenţă juridică, un funcţionar public va elibera un certificat sau o autorizaţie pentru construirea unei clădiri, bănuind că aceasta ar putea servi grupului infracţional, în considerarea calităţii de cetăţean al celui care solicită ş.a. Apreciez că ancheta va trebui focalizată pe acele activităţi care sunt desfăşurate explicit în legătură cu structura infracţională, cât mai puţin echivoce, precum administrarea investiţiilor; transportul şi depozitarea de bunuri şi valori; procurarea de acte false; acte de corupţie; obţinerea de împrumuturi; 64 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE procurarea de informaţii utile despre strategia organelor judiciare, funcţionarii publici implicaţi în anchetă, persoane apropiate acestora, interese, carieră, ş.a.; stabilirea şi dezvoltarea legăturilor cu alte structuri infracţionale; etc. 2.3.4. Identitatea persoanelor implicate şi rolul asumat de acestea în cadrul structurii infracţionale Înainte de toate, ancheta trebuie să aibă ca prioritate identificarea persoanelor ce au iniţiat, constituit, aderat sau sprijinit structura infracţională – grupul infracţional organizat ori asociaţia sau gruparea care nu are caracterul unui grup infracţional organizat. De regulă, astfel de persoane se regăsesc în structura infracţională, demisiile sau pensionarea fiind cazuri de excepţie. Raţiunea unui demers judiciar serios în domeniul activităţilor ilicite desfăşurate de către structuri infracţionale organizate nu poate fi decât desfiinţarea structurii infracţionale a cărei activitate ilicită este cercetată ori, cel puţin, o destabilizare importantă astfel încât aceasta să nu-şi mai poată desfăşura activitatea curentă. Succesul nu poate apare decât în condiţiile cunoaşterii, identificării şi anihilării93 tuturor persoanelor implicate în principale „secţii”, „servicii” sau „preocupări” ale structurii infracţionale. În practica judiciară sunt întâlnite structuri infracţionale cu nivele diferite de complexitate, în ceea ce priveşte organizarea şi rolurile asumate de către membri. În dezvoltarea subiectului voi avea în vedere o structură infracţională organizată „clasică” – cu o organizare adecvată pentru desfăşurarea de activităţi ilicite profitabile; caracterizată de stabilitate şi continuitate, existenţa unei preocupări în acest sens; cu o zonă de conspirativitate care să reducă riscurile în domeniul securităţii persoanelor şi operaţiunilor la un nivel adecvat; suficient de flexibilă pentru a se adapta la condiţiile „de pe piaţa de referinţă” şi la ameninţările organelor şi instituţiilor statului cu atribuţii judiciare; preocupată de conexiuni şi dezvoltări transnaţionale. În context, va trebui să observăm că o astfel de structură infracţională va trebui să îşi desfăşoare activitatea – cu o încadrare adecvată – pe următoarele „secţii”: ⇒ management – pe mai multe nivele, dacă este cazul – eventual şi o parte doctrinară, chiar un program prin care să se justifice existenţa şi, mai ales, prin care să se susţină faptul că existenţa structurii este dezirabilă cu o anumită normalitate a vieţii sociale; ⇒ recrutare de membri, verificarea şi pregătirea lor în vederea realizării sarcinilor de execuţie din cadrul structurii; ⇒ asigurarea logisticii necesare pentru desfăşurarea activităţilor ilicite; ⇒ obţinerea şi gestionarea fluxurilor de informaţii; ⇒ administrarea măsurilor de securitate; ⇒ relaţiile cu mediul social şi economic şi valorificarea rezultatelor desfăşurării activităţilor ilicite; ⇒ desfăşurarea activităţilor ilicite; ⇒ valorificarea rezultatelor desfăşurării de activităţi ilicite, obţinerea şi conservarea puterii în cadrul unor elemente de structură socială. Este clar că în anchetă nu se va putea descoperi o încadrare riguroasă, eventual cu „fişa postului la zi”, însă şi a accepta că activitatea unei structuri infracţionale se desfăşoară haotic este nerealist. Practica judiciară a relevat o specializare evidentă a membrilor unei structuri infracţionale şi, pe cale de consecinţă, asumarea anumitor sarcini. Cercetarea va întâmpina dificultăţi serioase datorită măsurilor de securitate pe care şi le ia o asemenea structură. Totul este sau, cel puţin, trebuie să fie conspirat – activitatea este desfăşurată în aşa fel încât să nu poată fi percepută de publicul larg şi, pe cât posibil, nici de către organele judiciare. Secretele trebuie apărate cu mare grijă, scăpările putând conduce, nemijlocit, la desfiinţarea structurii şi la ani grei de închisoare pentru cei implicaţi – ca să nu mai vorbim despre compromiterea câştigurilor financiare acumulate. 93 N.A. – nu este vorba despre anihilarea fizică ci despre tragerea la răspundere penală 65 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE De cele mai multe ori, se doreşte ca mediul social să cunoască despre existenţa structurii infracţionale – se consideră că această împrejurare este de natură a conferi respect, poate chiar o recunoaştere a puterii pe care a dobândit-o structura – ceea ce nu se doreşte a fi cunoscut este circumstanţele desfăşurării activităţilor ilicite, de fiecare dată mascate, disimulate în activităţi fără nimic spectaculos, obişnuite, considerate perfect legale, oarecum, prin definiţie. De asemenea, veniturile, opulenţa adesea afişată se doreşte a fi explicată prin câştiguri legal obţinute. O structură infracţională nu poate fi concepută fără a avea legătură cu violenţa, cu utilizarea metodelor de constrângere fizică şi psihică. Şi o structură infracţională, ca de altfel orice sistem, are nevoie pentru a funcţiona de o lege. În cazul de faţă, legea este voinţa conducătorilor iar mijlocul prin care aceasta poate fi impusă este violenţa. Totuşi, nu trebuie acceptat că activitatea unei structuri infracţionale este constituită doar dintr-un şir, fără sfârşit, de violenţe – omoruri, violuri, vătămări corporale, tâlhării, etc. Pentru a produce, pentru a optimiza profiturile, o structură infracţională, odată instalată pe piaţa de referinţă, are nevoie de linişte. Este suficientă insistenţa organelor judiciare în a verifica activităţile susceptibil de a fi desfăşurate în condiţii ilicite pentru a nu fi de dorit anchete, cu desfăşurare imprevizibilă, pentru infracţiuni săvârşite fără a fi neapărat nevoie. Liniştea prin ţinerea sub un anumit control a eforturilor judiciare se poate obţine şi prin corupţie. Persoane „onorabile” obţin informaţii relevante despre funcţionarii ce conduc anchetele ori instituţiile ce le desfăşoară şi prin şantaj, corupţie ori, la nevoie, prin comandarea unor acţiuni violente pot obţine un anumit control asupra situaţiilor de criză ce pot implica structura sau pe membrii ei marcanţi în perioade şi împrejurări cu risc major, care ar putea să conducă la distrugerea edificiului infracţional. Concluzionând, o anchetă completă asupra unei structuri infracţionale va trebui să lămurească identitatea persoanelor ce o conduc, a persoanelor care duc la îndeplinire dispoziţiile, a celor care asigură legătura între cele două categorii, a persoanelor care au ca sarcină valorificarea rezultatelor desfăşurării de activităţi ilicite, a celor prin intermediul cărora se asigură repartizarea profitului, cele care au în grijă partea de securitate, racolarea de noi membrii, cine face lucrurile murdare, care sunt persoanele de legătură între structură şi autorităţile statale, mass-media, cine sunt cei care asigură legătura cu alte structuri infracţionale din ţară şi străinătate. 2.3.5. Activităţile infracţionale în a căror desfăşurare este implicată structura infracţională Legea nr. 39/2003 – privind prevenirea şi combaterea criminalităţii organizate – lege în vigoare la momentul elaborării acestui material, face referire la mai multe infracţiuni considerate grave cu privire la care legiuitorul apreciază că pot constitui preocupare principală a grupurilor infracţionale organizate94. Indiferent de ce apreciază la un moment dat legiuitorul, datorită flexibilităţii deosebite ce le caracterizează, structurile infracţionale îşi direcţionează activităţile spre cele mai profitabile zone ale ilicitului, fără să existe scrupule cu privire la consecinţele faţă de oameni sau mediu. La ora actuală cele mai mari profituri se obţin din activităţile de trafic. Supremaţia o deţine traficul de persoane şi droguri, nefiind neglijat nici traficul de arme, muniţii, materii explozive, materiale nucleare sau alte materii radioactive, de bunuri puternic impozitate peste frontieră, de ţesuturi sau organe umane. Un capitol aparte, îl reprezintă preocupările structurilor infracţionale în legătură cu folosirea fondurilor bugetare. Se poate vorbi despre o goană după orice înseamnă investiţie publică – cu fonduri asigurate de către comunităţile locale, de la bugetul naţional ori din surse europene. De asemenea, evaziunea fiscală, ca manifestare în domeniul afacerilor, este perfecţionată astfel încât să susţină o adevărată economie denumită subterană, este o zonă în care structurile infracţionale se manifestă plenar95. 94 N.A. – a se vedea supra pag. 10-11 95 Într-un studiu publicat în Journal of Public Economics, citat de C. Voicu – Prosperitatea şi agresivitatea economiei subterane, Pro Patria Lex 6-7/2005, pag.9-12 – ponderea economiei subterane în PIB este diferită de la ţară la ţară, variind de la 5%, în Austria, la 48,9% în Ucraina sau 71% în Thailanda 66 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Taxele de protecţie par a fi cvasigeneralizate, creându-se o imagine potrivit cu care nu s-ar putea desfăşura nici o activitate economică „neprotejată”. Falsificarea de diferite mărfuri, de monedă, a cărţilor de credit sau de alte valori sunt activităţi ce devin de interes odată cu dobândirea de abilităţi şi de mijloace tehnologice adecvate. Infracţiunile caracterizate de folosirea violenţei apar atunci când este necesar a se impune comportamentul dorit, pentru a aplica sancţiuni ori pentru a tranşa zonele de influenţă. Şantajul şi corupţia completează mijloacele prin care poate fi câştigată înţelegerea funcţionarilor publici. Din punctul de vedere al anchetei, demersul judiciar este, fără doar şi poate, deosebit de complex. Sunt vizate două laturi, ambele fundamentale. Pe de o parte se va desfăşura cercetarea fiecărei activităţi ori grup de activităţi ilicite desfăşurate iar, pe de altă parte se vor cerceta aspectele ce ţin de organizarea structurii infracţionale, ancheta neputând fi declarată terminată până la lămurirea tuturor aspectelor pertinente fiecărei laturi. Trebuie observat că există o relaţie directă între gradul de organizare al unei structuri infracţionale, numărul, pregătirea şi disponibilitatea membrilor, pe de o parte şi nivelul la care se desfăşoară activităţile ilicite, valorificarea rezultatelor şi puterea, influenţa pe care o exercită structura, la un moment dat, în societate, pe de altă parte. 2.3.6. Urmările desfăşurării de activităţi ilicite de către structura infracţională Aici, cercetarea va trebui să urmărească, sistematizat, următoarele planuri în care se manifestă, în principal, urmările desfăşurării de activităţi ilicite de către structura infracţională: ⇒ infracţională; ⇒ ⇒ ⇒ urmările specifice fiecărei activităţi ori grup de activităţi ilicite desfăşurate de către structură urmări specifice în planul vieţii sociale, economice şi politice; urmări care apar în legătură cu membrii structurii infracţionale şi apropiaţii acestora; urmări pe „piaţa de referinţă” a activităţilor ilicite organizate. Urmările specifice fiecărei activităţi ori grup de activităţi ilicite desfăşurate de către structură infracţională vor fi în centrul atenţiei anchetatorilor, fiind cunoscut că este o diferenţă de clasă între urmările desfăşurării unei activităţi ilicite de către una sau mai multe persoane şi urmările desfăşurării aceleiaşi activităţi de către o structură infracţională. Mai mult, este evident, analizând elementele caracteristice situaţiei operative, că cele mai multe dintre activităţile ilicite ce fac obiectul preocupărilor structurilor infracţionale nu pot fi desfăşurate decât în mod organizat. Pot exista construcţii teoretice prin care să se poată imagina desfăşurarea de către una sau mai multe persoane a unor activităţi ilicite care să ţină – de exemplu – de traficul de droguri, de persoane, etc. Da este posibil, dar o asemenea abordare nu poate rezista în timp, poate rămâne doar ca ceva izolat, nedorit şi combătut, ca atare, atât de către organele judiciare – care vor fi „bucuroase” pentru că au descoperit ceva care poate fi rezolvat repede şi care poate contribui la îmbunătăţirea imaginii – cât şi de către structura infracţională ce desfăşoară, în mod curent astfel de activităţi pe zona în care s-a acţionat în mod independent – care poate resimţi fenomenul ca pe o posibilă ameninţare directă pentru prestigiu şi, de ce nu, pentru prezenţa în piaţă, ca pe o alternativă de nedorit ce trebuie lichidată cât mai rapid. Activitatea ilicită desfăşurată de către o structură infracţională, va fi cu certitudine, mai bine organizată, desfăşurată în mod profesionist, va respecta reguli de securitate, va avea în vedere şi o reacţie de răspuns la acţiunea organelor judiciare sau a altor „influenţe”. În aceste condiţii anchetatorii vor trebuie să aibă în vedere o evaluare rezonabilă a întregului complex de urmări apărute ca urmare a desfăşurării de activităţi ilicite de către structuri infracţionale. De seriozitatea şi modul complet în care trebuie să se desfăşoare această activitate, ţine respectarea drepturilor legitime ale multor persoane96. 96 N.A. - se poate pune problema, chiar, a respectării drepturilor fundamentale, începând cu dreptul la viaţă 67 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Fără a avea în vedere o anumită prioritate, organul de anchetă va trebui să aibă în vedere, ca direcţii de dezvoltare a anchetei, dreptul firesc la dezdăunare al fiecărei persoane ce a suferit un prejudiciu prin săvârşirea unei infracţiuni şi dreptul de a beneficia de asistenţă în vederea depăşirii perioadei de dificultate prin care trece datorită vătămării suferite prin desfăşurarea unor activităţi ilicite grave precum traficul de persoane, de droguri, răpiri, etc. – am în vedere, în primul rând, asistenţa medicală, psihologică, juridică şi măsurile de reintegrare socială de către trebuie şi pot beneficia persoanele vătămate aflate în dificultate. Găsirea de soluţii rezonabile pentru rezolvarea satisfăcătoare, la standarde social acceptabile, a acestei probleme implică demersuri din partea mai multor instituţii şi organizaţii ale societăţii civile, preocuparea exclusivă a organului judiciar fiind lipsită de orice eficienţă. De asemenea, nu trebuie omise deciziile administrative sau hotărârile judecătoreşti ce trebuie date pentru restabilirea situaţiei anterioare ori repunerea în drepturi a unor persoane prejudiciate prin excluderea de la licitaţii, forţate să renunţe la unele drepturi legitime, defavorizate cu ocazia alocării de fonduri, ajutoare, declararea unor zone ca defavorizate, prejudiciate prin înscenarea sau provocarea de accidente sau calamităţi. Urmările specifice în planul vieţii sociale, economice şi politice, la prima vedere, s-ar putea spune că nu ar trebui să intereseze prea mult activitatea organelor judiciare. Totuşi, profesioniştii adevăraţi pot observa că în plan social o structură infracţională ce se confirmă ca fiind de succes – standard financiar ridicat pentru cei care participă ori au legături cu structura organizată; putere de influenţă şi inhibarea activităţii în instituţiile statului şi cu privire la deciziile importante ale principalilor agenţi purtători de imagine; acte, gesturi, acţiuni discreţionare lăsate fără o reacţie adecvată; etc. – are o influenţă, evident, negativă. Pe cale de consecinţă apar simptome precum lipsa de încredere în justiţie şi lipsa oricărei cooperări cu organele judiciare, scăderea implicării şi plecarea celor mai buni specialişti din sistemul judiciar, creşterea corupţiei, ş.a. Desigur că organul judiciar nu poate avea în vedere o reacţie care să vizeze fondul problemei însă cunoscând, analizând, şi, luând măsurile oportune, se poate fundamenta o strategie cu reacţii specifice rezonabile care să se poată constitui într-un răspuns pe măsura pericolului pe care-l reprezintă activităţile desfăşurate de către structurile infracţionale. Urmările care apar în legătură cu membrii structurii infracţionale şi apropiaţii prezintă un interes deosebit pentru anchetatori pe mai multe planuri. Înainte de toate, de interes pentru anchetatori ar trebui să fie urmările desfăşurării de activităţi ilicite de către structura infracţională în planul relaţiilor personale. Rezonabil este ca analiza să fie structurată pe două paliere – relaţiile cu membrii structurii infracţionale ori apropiaţi ai acesteia şi relaţiile cu alte persoane care ori nu sunt interesate ori, chiar, nu cunosc despre existenţa structurii infracţionale şi, astfel, nu sunt interesate în a avea o atitudine faţă de fenomen. Relaţiile cu membrii structurii infracţionale ori apropiaţi ai acesteia sunt puternic influenţate de ierarhie, de locul şi rolul pe care îl ocupă fiecare individ în structura infracţională. Foarte important este cât şi ce cunoaşte fiecare în parte despre fiecare. Este recunoscută, în cadrul celor mai multe dintre structurile infracţionale, o luptă acerbă pentru mai mult, mai bine şi mai sus în ierarhie, astfel că obţinerea şi exploatarea de informaţii, racolarea a cât mai multe persoane „de sprijin” care să susţină idei, orientări sau persoane sunt indispensabile pentru cine vrea să aibă un cuvânt de spus sau, uneori, să supravieţuiască. Fundamental pentru anchetă este faptul că, folosindu-se procedee tactice adecvate, pot fi obţinute probe importante, poate chiar posibilitatea de a influenţa ierarhia sau strategia structurii infracţionale – „duşmani” prin definiţie infractorul şi anchetatorul pot, în anumite condiţii, să fie interesaţi într-o anumită „evoluţie a lucrurilor”. Relaţiile cu persoanele ce nu sunt interesate ori nu cunosc despre existenţa structurii infracţionale sunt extrem de diverse. Foarte multe persoane sunt interesate de darurile, sumele de bani sau alte avantaje ce pot fi oferite de către înavuţiţii din cadrul structurilor infracţionale. Pot apare reprezentanţi ai mass-media şi 68 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE alţi purtători de imagine ce pot fi atraşi şi cointeresaţi în a se manifesta şi pronunţa favorabil cu privire la anumite aspecte, stări de lucruri sau persoane, sau, pur şi simplu, pentru prezenţă şi „manifestări colorate”97. În practică, faţă de această categorie de persoane, au fost diseminate două categorii de comportamente: − un comportament cât mai apropiat de ceea ce este considerat model, un bun cetăţean cu grijă faţă de comunitate şi semenii săi; − un comportament agresiv, orientat spre recunoaşterea potenţei financiare şi, mai ales, spre recunoaşterea posibilităţilor pe care le are în a hotărî destinul uneia sau alteia dintre persoanele cu care ia contact. De cele mai multe ori, indiferent de modul în care se comportă persoanele din cadrul structurii infracţionale – pot fi descoperite o mare diversitate de nuanţe ce depind mult şi de nivelul la care se manifestă persoana în cauză – anchetatorii vor avea probleme în a putea exploata în interesul anchetei informaţiile ce pot fi furnizate de către cei întreţin legături personale cu unul sau mai mulţi membri din cadrul uneia sau mai multor structuri infracţionale fără să fie interesaţi sau fără să cunoască despre existenţa, manifestările sau apartenenţa la o structură infracţională. De cele mai multe ori comportamentul persoanelor din cadrul acestei categorii este dominat de interesul pe care îl au în a dezvolta relaţia respectivă. Interesul lor este important, poate să ţină, în anumite cazuri, de supravieţuire; dincolo nu mai are loc, nu mai poate exista mare lucru. Utilă ar fi sensibilizarea, schimbarea ierarhiei valorilor, motivarea respectivei persoane în a coopera cu organul judiciar. În context, devine foarte importantă protecţia pe care o poate oferi sistemul judiciar, totul fiind influenţat de doza mare de relativitate ce este recunoscută atunci când se pune problema măsurii în care protecţia pe care o poate oferi sistemul judiciar persoanelor a căror implicare în anchete presupune asumarea unor riscuri majore sau, cel puţin, mari. Fără a dezvolta excesiv analiza pe această zonă, totuşi, apreciez că trebuie subliniată importanţa şi complexitatea problemelor ce ţin de asumarea riscurilor în ceea ce priveşte implicarea persoanelor în obţinerea de probe în legătură cu existenţa, activitatea şi membrii unei structuri infracţionale. Dacă în ceea ce priveşte implicarea unor ofiţeri sub acoperire, lucrurile sunt relativ clare, aceştia fiind special pregătiţi pentru aceasta, în cazul oricărei alte persoane decizia este criticabilă. Este greu de acceptat că o asemenea persoană poate realiza, în totalitate, riscurile şi asimila consecinţele asumării unor asemenea sarcini. O asemenea implicare nu trebuie exclusă, deseori este vitală pentru documentarea cauzei – adesea o astfel de persoană poate face mult mai mult decât cel mai bun şi mai experimentat ofiţer sub acoperire – însă trebuie precedată, cu obligativitate, de o serioasă analiză de risc, de o discuţie în care să fie prezentate toate aspectele şi elementele previzibile ale consecinţelor ce decurg din cooperarea cu organul judiciar, de un timp rezonabil de gândire şi de hotărârea, în deplină cunoştinţă de cauză, a persoanei ce urmează să se implice în documentarea structurii infracţionale. Urmările pe „piaţa de referinţă” a activităţilor ilicite organizate pot fi nu numai de interes pentru organele judiciare dar pot fi şi exploatate pentru a putea ţine sub un anumit control fenomenul. A devenit tot mai evident că, în anumite zone, statul nu poate sau nu mai poate, nici măcar, să-şi propună să desfiinţeze, să facă imposibilă organizarea de structuri infracţionale şi desfăşurarea de activităţi ilicite în mod organizat. În timp, s-a dezvoltat o piaţă a activităţilor ilicite98 în sectoare care nu puteau fi decât foarte profitabile – traficul de substanţe, materiale sau tehnologii supuse unui regim special de autorizare, exploatarea şi traficul de persoane, furturi, înşelăciuni, evaziuni fiscale, concurenţă neloială, falsificarea de mărfuri, spălarea de bani, etc. – şi ca orice piaţă este caracterizată de cerere, ofertă şi existenţa mai multor „jucători”. 97 N.A. – trebuie să urmărească trendul astfel ca prezenţa lor să însemne un plus care să fie apreciat ca atare în mediul social 98 N.A. – a se revedea observaţiile din debutul capitolului cu privire la logica simplă a „afacerii” – ca să obţii profituri ori faci afaceri legale, ce aduc profituri mici şi te încurci în hăţişul formalităţilor administrative fiind obligat să plăteşti amenzi sau mită funcţionarilor publici, ori faci afaceri ilegale, ce aduc profituri mari, fără să-ţi pese prea mult de aparatul de funcţionari. 69 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Cum cerere există pentru tot ceea ce este interzis este o problemă de timp pentru adecvarea ofertei, indiferent de riscuri sau implicaţii. Apariţia şi dezvoltarea de activităţi de către o structură infracţională pune rapid problema reducerii cifrei de afaceri şi a prestanţei structurilor prezente deja pe piaţă. La fel ca pe pieţele legale, şi aici, echilibrul este dinamic. Cererea şi oferta, ca principiu, se conservă în limite ce, şi ele, cunosc variaţii. Existenţa jucătorilor este necesară şi se va conserva ca un element de bază. Ceea ce este supus evoluţiei şi în plan general nu prea contează este identitatea jucătorilor – afacerea trebuie să funcţioneze şi să producă bani astfel că este puţin relevant cine cumpără sau cine vinde, important fiind ca cine vrea să cumpere, să aibă de unde iar cine vrea să vândă, să aibă cui. În context, trebuie observat că organul judiciar are prea puţine mijloace pentru a aborda problema în ansamblu. Nu poate acţiona asupra cererii şi ofertei decât indirect producând mutaţii în rândul jucătorilor. S-ar putea spune că, în loc să constate şi să cerceteze activităţi ilicite, organele judiciare s-ar putea ocupa, mai mult, cu un fel de politică, cu gestionarea domeniului. Se pare că una fără alta nu se poate. Se descoperă existenţa unei structuri infracţionale, sunt identificate persoanele implicate, se probează desfăşurarea de activităţi ilicite şi valorificarea rezultatelor în mod organizat, ş.a. – începând cu dezvoltarea cercetărilor, cu condamnarea unor persoane, structura slăbeşte, pierde din capacitatea de a participa la afaceri ilicite, începe să fie evitată, partenerii caută şi găsesc un jucător viabil sau, de ce nu, preiau zona de activitate. Practic orice gest eficient al organelor provoacă o reacţie în piaţă. Se poate accepta şi faptul că activitatea organelor judiciare este percepută pe piaţa activităţilor ilicite desfăşurate de către structurile infracţionale – privită atât ca sistem integrat cât şi ca sumă de elemente componente ce se dezvoltă, aparent, independent – ca un factor perturbator faţă de care trebuie să reacţioneze. Sunt sesizabile două moduri de manifestare, existând posibilitatea observării unei anumite ordini în care sunt promovate manifestările specifice. ─ O luptă pentru punerea lucrurilor la punct, intimidare, supremaţie, ascendent moral, etc., apare în prim plan imediat ce organele judiciare încep să se ocupe de problemă şi se continuă cu o intensitate ce nu rămâne constantă, foarte mult timp, rezultantul fiind dispariţia unor jucători (probabil cei mai slabi), putându-se vorbi, aici, ca despre o selecţie, mai mult sau mai puţin, naturală – cei mici, cei bolnavi, cei bătrâni, nu mai fac faţă şi trebuie să iasă de pe scenă; pare să nu se termine niciodată; ─ O tatonare a posibilităţilor de negociere şi de găsire a unui echilibru care să permită, totuşi, desfăşurarea de activităţi ilicite şi obţinerea de profituri. Deşi se doresc înţelegeri care să dureze, în fapt, lucrurile se schimbă permanent, fiecare parte dorind să obţină mai mult. În ce măsură funcţionarii publici pot avea libertatea de a decide strategia de abordare a fenomenului în sensul de a hotărî care şi în ce mod trebuie „atacată” o structură organizată sau alta este discutabil. Este o problemă evitată în mod constant atât în doctrină cât şi în luările de poziţie ale practicienilor. Este normal ca scopul declarat atât la nivel politic cât şi la nivelul superior al managementului structurilor abilitate să desfăşoare activităţi legate de combaterea structurilor infracţionale să fie eradicarea fenomenului. Cum aceasta presupune alocarea de resurse importante care de fiecare dată depăşesc posibilităţile celor care dispun, rămâne sarcina managementului de la nivel intermediar ca, utilizând resurse limitate, să aibă rezultate de natură a păstra sub control fenomenul. În context, la acest nivel, pe baza unor raţiuni de management ţinând seama şi de rezultatele unei serioase analize de risc se poate dispune, punctual, cu privire la o prioritate sau alta. 2.3.7. Dacă există şi în ce constă colaborarea cu organele judiciare a persoanelor implicate în activitatea structurii infracţionale. În considerarea prevederilor legale în conformitate cu care nu se pedepsesc persoanele ce au iniţiat constituirea, au constituit, aderat sau sprijinit un grup infracţional organizat, o asociere sau o grupare infracţională care denunţă autorităţilor grupul infracţional organizat mai înainte de a fi fost descoperit şi de a se fi început săvârşirea infracţiunii care intră în scopul structurii infracţionale ori în conformitate cu care persoanele implicate în înfiinţarea şi activităţile structurii infracţionale (au iniţiat constituirea, au constituit, 70 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE aderat sau sprijinit un grup infracţional organizat sau au săvârşit una dintre infracţiunile grave care intră în scopul grupului infracţional organizat) beneficiază de reducerea pedepsei dacă în cursul urmăririi penale sau al judecăţii, denunţă şi facilitează identificarea şi tragerea la răspundere penală a unuia sau mai multor membri ai grupului, ancheta va trebui să se pronunţe cu claritate în legătură cu conduita în anchetă a persoanelor implicate în înfiinţarea şi dezvoltarea structurilor infracţionale – dacă aceasta corespunde situaţiei avute în vedere de către legiuitor pentru nepedepsire ori pentru reducerea pedepsei. În practica organelor judiciare din diferite ţări, prevederi de acest gen constituie un instrument util în vederea câştigării unei atitudini cooperante din partea celor care au vreo legătură cu structurile infracţionale. Nepedepsirea sau reducerea semnificativă a pedepsei dublate de includerea într-un program de protecţie, care să creeze convingerea că există certitudinea unei siguranţe personale efective, poate să-i convingă pe mulţi să coopereze. Trebuie observat că, deşi norma juridică este clară, la rezultatul dorit de către legiuitor nu se ajunge doar prin contribuţia celui „pocăit”. A denunţa autorităţilor grupul infracţional organizat, asocierea sau gruparea mai înainte ca organele judiciare să le fi descoperit şi de a se fi început săvârşirea infracţiunii care intră în scopul structurii infracţionale se poate face, în practică, prin metode diverse, inclusiv – în prima fază – în mod anonim. Înainte de toate, important este, în opinia mea, ca denunţul indiferent de forma sa (în scris, oral, prin telefon, fax, mail, semnat sau anonim) să fie urmat de o reacţie efectivă din partea organelor judiciare. Desigur, reacţia la care fac referire nu poate fi controlată de către persoana ce face denunţul. Pentru a fi invocată cauza de nepedepsire denunţul trebuie să conţină elementele prevăzute de Codul de procedură penală99. Apare ca firească o întrebare legată de situaţia în care denunţul nu cuprinde elementele prevăzute de către legiuitor – numele, prenumele, calitatea şi domiciliul petiţionarului, descrierea faptei care formează obiectul plângerii, indicarea făptuitorului dacă este cunoscut şi a mijloacelor de probă. Încunoştinţarea organului judiciar cu privire la existenţa unei structuri infracţionale incompletă să fie lipsită de efecte juridice ? Soluţia trebuie nuanţată. Dacă denunţul conţine elementele impuse de către legiuitor acesta trebuie să producă efecte juridice în sensul devenirii operaţionale a cauzei de nepedepsire indiferent de reacţia organului judiciar – ce poate fi insuficientă sau dominată de ignoranţă astfel că structura infracţională începe sau, chiar, valorifică rezultatele uneia sau a mai multor activităţi ilicite. Dacă denunţul nu conţine toate elementele prevăzute de textul legal – este anonim, nu face referire la mijloace de probă, etc. – este de aşteptat ca totul să fie condiţionat de modul în care reacţionează organul judiciar. Este posibilă o reacţie eficientă care să conducă la identificarea tuturor sau a unei părţi importante dintre membrii structurii infracţionale, la cercetarea şi judecarea acestora astfel încât structura nu se mai poate manifesta ori este desfiinţată, situaţie în care se va pune în discuţie o evaluare a rolului, a modului în care denunţul a ajutat organul judiciar şi în funcţie de aceasta să se accepte efecte juridice – nepedepsirea – sau nu. Asemănător poate fi tratată şi situaţia în care, în cursul urmăririi penale sau al judecăţii, inculpatul sau mai mulţi inculpaţi denunţă şi facilitează identificarea şi tragerea la răspundere penală a unuia sau mai multor membri ai grupului. De data aceasta nu se mai poate pune problema pasivităţii organului judiciar ci, mai degrabă, poate apare problema profesionalismului cu care funcţionarii publici exploatează informaţiile primite – în primul rând este necesară eficienţă dar şi o abordare rezonabilă a riscurilor legate de securitatea persoanelor şi a bunurilor. Necesar este ca instanţa să aprecieze măsura în care informaţiile furnizate au fost de natură să „faciliteze”, să creeze condiţiile pentru o reacţie eficientă a organelor judiciare. În zona de practică apare ca fiind de importanţă deosebită ascultarea persoanelor, adecvarea procedeelor tactice la fiecare persoană şi moment al anchetei. „Negocierile” nu trebuie să dureze mult, ca timp. Ele vor fi „intense” anchetatorii putându-se declara mulţumiţi numai în momentul în care au convingerea că persoana ascultată a furnizat, cu maximă obiectivitate, toate datele pe care le deţine. 99 Art. 222 – 223 71 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE 2.4. Particularităţile principalelor activităţi ce se desfăşoară în cadrul cercetării criminalistice a structurilor infracţionale şi a activităţilor ilicite desfăşurate de către acestea În cadrul cercetării criminalistice a structurilor infracţionale şi a activităţilor ilicite desfăşurate de către acestea se poate face distincţie între activităţi care se desfăşoară pentru probarea iniţierii înfiinţării, înfiinţării şi dezvoltarea unei structuri infracţionale şi activităţi destinate probării activităţilor ilicite desfăşurate de, şi care intră în scopul, structurii infracţionale. În ceea ce priveşte prima categorie, trebuie subliniată importanţa activităţilor informativ-operative continuate în mod oportun de percheziţii, ascultări de persoane, confruntări, prezentări pentru recunoaştere, dispunerea de constatări tehnico-ştiinţifice şi expertize. Cu privire la cea de a doua categorie, activităţile ce trebuie desfăşurate de către organul judiciar au ca elemente caracteristice particularităţile conferite de specificul fiecăreia dintre activităţile ilicite pregătite, desfăşurate şi ale cărei rezultate sunt exploatate de către structura infracţională. Cu privire la acestea sunt expuse concluzii în abordările care au ca obiect analiza metodologiei cercetării fiecărui gen de activitate ilicită şi, pe cale de consecinţă, nu voi proceda la dezvoltarea lor în acest capitol. Percheziţiile ce se desfăşoară pentru probarea iniţierii, înfiinţării şi dezvoltării unei structuri infracţionale au un specific aparte. Ele sunt pregătite şi desfăşurate, în multe cazuri, ca primă activitate de anchetă propriu-zisă. Trebuie observat că, deşi pot exista informaţii relevante, oportunitatea desfăşurării constatării infracţiunii flagrante este discutabilă, în primul rând, datorită caracterului echivoc al activităţilor ce pot fi constatate. De asemenea, desfăşurarea unei cercetări la faţa locului ar putea fi considerată ca fiind lipsită de raţiune – care urme să fie căutate, descoperite şi interpretate ? cum s-ar putea justifica pătrunderea în domicilii ori în spaţii ce sunt declarate ca destinate desfăşurării de activităţi de către persoane juridice ? În aceste condiţii, dispunerea efectuării de percheziţii va fi supusă unei analize deosebit de atente, acordându-se prioritate stabilirii scopului, intervalului de timp destinat desfăşurării, componenţei şi dotării echipei, cunoaşterii locului în care se va desfăşura percheziţia şi modalităţilor de blocare şi pătrundere. Ca scop, anchetatorii îşi pot propune: o identificarea de persoane cunoscute pentru preocupările lor legate de organizarea şi dezvoltarea de structuri infracţionale, implicate în activităţi ilicite ori care au diverse interese legate de acestea; o înscrisuri care să ateste planuri de organizare, adrese, structuri, corespondenţă cu alte structuri sau persoane implicate în organizarea şi desfăşurarea de activităţi infracţionale, solicitări de finanţare, documente ce probează efectuarea de plăţi sau încasări, diverse operaţiuni bancare, investiţii, împrumuturi, etc.; o arme, echipamente de protecţie ori pentru ascunderea identităţii, alte obiecte, mijloace de transport, echipamente sau tehnologii folosite ori destinate să fie folosite pentru desfăşurarea de activităţi ilicite; o bunuri şi valori rezultate în urma desfăşurării de activităţi ilicite ori în urma valorificării rezultatelor acestora; o echipamente informatice care conţin date în legătură cu membrii structurii infracţionale, cu implicarea acestora în activităţi ilicite, persoane sau locuri folosite pentru a pregăti, acoperi ori valorifica rezultatele activităţilor ilicite, operaţiuni cu fonduri destinate sprijinirii structuri infracţionale, cu sume obţinute prin desfăşurarea de activităţi ilicite, investiţii financiare, imobiliare sau de altă natură; o obiecte, ambalaje, mijloace de transport, echipamente, tehnologii, materiale sau materii traficate ilegal. În ceea ce priveşte intervalului de timp destinat desfăşurării percheziţiei trebuie acceptat că primează două categorii de considerente – cele care ţin de operativitatea activităţii şi cele care ţin cont de siguranţa persoanelor şi a bunurilor ce ar putea fi afectate. Nu consider că este rezonabil să se pună problema unei anumite priorităţi între cele două categorii la care am făcut referire. Cu toate acestea, este cunoscut faptul că activitatea organelor judiciare se desfăşoară sub o presiune – considerată de către unii ca specifică mediului – care poate să mobilizeze, dar şi să conducă la erori, la acţiuni hazardate. 72 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE În aceste condiţii, imperios necesar este ca desfăşurarea percheziţiei să se desfăşoare atunci când sunt cele mai mari şanse pentru realizarea scopurilor propuse. Un rol important îl au informaţiile obţinute în faza desfăşurării actelor premergătoare. Profesionismul impune ca, de fiecare dată, să fie avute în vedere toate aspectele ce pot avea relevanţă în legătură cu deconspirarea şi punerea (cel puţin) în situaţii dificile a persoanelor care au acceptat să colaboreze şi au oferit date ce pot fi valorificate în anchetă în legătură cu înfiinţarea şi activităţile desfăşurate de către o structură infracţională. Aspecte importante apar şi în legătură cu evitarea oricărei posibilităţi ca persoane neimplicate în activitatea de percheziţie să fie luate ostatece ori să fie prejudiciate în alt mod prin acţiunile persoanelor implicate, descoperite de către echipa destinată efectuării percheziţiei. De asemenea, de o abordare rezonabilă trebuie să beneficieze şi integritatea clădirilor, securitatea circuitelor de siguranţă, sistemele de aprovizionare cu apă, gaze, energie electrică şi instalaţiile în care sunt folosite substanţe, materiale sau materii periculoase. Componenţa şi dotarea echipei, trebuie, cu necesitate, adecvate celorlalte elemente ce ţin de pregătirea şi desfăşurarea percheziţiei. De la caz la caz, va fi necesară organizarea unei grupe de intervenţie care să asigure pătrunderea şi securizarea perimetrului în care va fi desfăşurată activitatea, a zonei din imediata vecinătate şi a căilor de acces aferente. Poate fi necesară şi o grupă de rezervă, pregătită să intervină când situaţia escaladează ori apar evenimente neprevăzute. Echipa va cuprinde un număr suficient de persoane astfel încât să fie asigurate toate elementele acţionale specifice percheziţiei – cine caută, cine supraveghează activitatea de căutare, cine întreţine dialogul pro-activ cu persoana la domiciliul căreia sau care deţine controlul100 asupra spaţiului în care se desfăşoară percheziţia şi cu celelalte persoane găsite acolo, cine fixează rezultatele activităţilor de căutare, cine examinează la faţa locului ceea ce s-a descoperit, cine şi cum se intervine în caz apariţiei unor incidente, cine face înregistrări de sunet şi imagine, etc. Din raţiuni ce ţin de scrupulozitatea specifică unui bun manager este posibil ca, uneori, în condiţii de complexitate speciale, să se dorească supradimensionarea echipei, în ideea de a acoperi orice, eventuală, „complicaţie” ce ar putea apare. Totuşi trebuie observat că, deşi, pot exista motive suficiente pentru a solicita includerea în rândul echipei care urmează a desfăşura percheziţia a încă unui membru şi a încă unuia şi tot aşa, spaţiul efectiv, perimetrul în incinta căruia se vor putea manifesta membrii echipei este limitat, putând apare pericolul creării unei aglomeraţii excesive şi, de aici, posibilitatea apariţiei unor incidente sau situaţii hilare de natură a afecta rigoarea cu care trebuie să se desfăşoare o asemenea activitate. Ideal ar fi ca activitatea să fie desfăşurată de către o echipă în cadrul căreia membrii să se cunoască foarte bine, să aibă experienţa lucrului împreună, orice stângăcie, acţiune, gest sau expresie lipsită de coordonarea, atât de necesară, putând conduce la discreditarea funcţionarilor şi, posibil, la eşecul activităţii. Cunoaşterea locului în care se va desfăşura percheziţia şi stabilirea modalităţilor de blocare şi pătrundere sunt aspecte în legătură cu care cei experimentaţi apreciază că nu poate fi vorba decât despre rutină. Totuşi, şi aici este necesară sublinierea necesităţii unui demers cu adevărat profesional. Informaţii, considerate, adesea, amănunte în legătură cu toate căile de acces ce pot fi folosite pentru afluirea sau defluirea echipei, a persoanelor din incinta perimetrului de percheziţionat, a posibilelor ajutoare ce ar putea fi solicitate în sprijinul organului judiciar ori, din contră de către implicaţi în structuri infracţionale, pentru a face să dispară obiecte, valori sau înscrisuri căutate de către echipă, etc., se pot dovedi deosebit de eficiente în timpul desfăşurării activităţii; în unele cazuri, chiar, esenţiale pentru reuşita activităţii. Caracteristicile constructive ale clădirii trebuie cunoscute pentru a evita tot felul de „surprize” în legătură cu locuri în care pot fi ascunse persoane; obiecte, valori sau înscrisuri de interes pentru ancheta; arme de foc, substanţe ori alte obiecte ce ar putea fi folosite pentru atacarea membrilor echipei în încercarea de a scăpa; etc. Cum este foarte posibil ca la locul în care urmează să se desfăşoare percheziţia să fie descoperite mai multe persoane, consider că este necesar ca încă din momentul în care se planifică activitatea să fie acordată atenţia cuvenită pentru stabilirea spaţiului în care vor fi invitate persoanele descoperite pentru a fi identificate şi supravegheate pe toată durata desfăşurării activităţii. 100 N.A. – în virtutea unui drept real sau pentru o altă persoană ce are un astfel de drept 73 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Ascultările de persoane vor ocupa un loc deosebit de important în gestionarea şi în întreaga desfăşurare a anchetei. Atunci când punem concluzii cu privire la particularităţile ascultării de persoane implicate în formarea şi dezvoltarea unei structuri infracţionale apreciez că anchetatorii trebuie să-şi dezvolte demersul pornind de la sistemul de interese pe care una sau alta dintre persoanele ascultate l-au dezvoltat, atât în timp cât şi în perioada imediat premergătoare sau, chiar, în perioada anchetei. Probabil că este necesar să subliniez că vreau să fac referire la ascultările desfăşurate în scopul obţinerii unui plus de informaţie utilă anchetei; ascultările formale, de sondare a poziţiei, doar în virtutea respectării dreptului de apărare, neputând avea ca rezultat decât afirmarea unor puncte de vedre, eventual, apărări sau justificări ale persoanei ascultate în legătură cu o atitudine sau alta care a facilitat sau care s-a manifestat, efectiv, în timpul sau după desfăşurarea activităţii ilicite. Revenind la sistemul de interese care poate condiţiona, în mod fundamental comportamentul persoanele ascultate, trebuie subliniată necesitatea efectuării unui adevărat studiu, cu rigoarea specifică termenului, în cadrul căruia să fie analizate toate elementele ce ar putea fi exploatate în cadrul anchetei. Fără a excede cadrului, vreau să fac referire la unele categorii de interese ce trebuie considerate importante de către orice anchetator implicat în investigarea activităţii unei structuri infracţionale. În aceste condiţii, atunci când este ascultată o persoană implicată direct în înfiinţarea şi dezvoltarea unei structuri infracţionale este firesc ca anchetatorul să observe101: → interesele care au determinat persoana respectivă să se implice; → interesele pe care şi le-a dezvoltat în legătură cu o anumită turnură a dezvoltării structurii; → interesele pe care şi le-a dezvoltat în legătură cu evoluţia relaţiilor cu diferite persoane – membri ai familiei, alte rude, persoane pe care şi le-a apropiat, persoane a căror influenţă sau calificare o poate folosi pentru a crea o aparenţă de legalitate a activităţii şi profiturilor sale, pentru a influenţa decizii administrative sau ale organelor judiciare ori pentru a-şi asigura scăparea, etc.; → interesele financiare, în primul rând legate de conservarea profiturilor realizate, dar şi cele ce implică realizarea unor noi investiţii în activităţi ilicite sau licite. Cu certitudine că mai pot apare sau mai pot fi formulate şi alte categorii ori sub-categorii de interese. Am făcut referire la cele de mai sus considerând că întregul comportament în anchetă al celui implicat, devenit învinuit/inculpat este guvernat de necesitatea urmăririi unor interese precum cele pe care le-am expus. Bunăoară interesele care au determinat persoana respectivă să se implice în înfiinţarea şi dezvoltarea unei structuri infracţionale sunt de natură a fundamenta atitudinea pe care acesta o va adopta atât pe parcursul derulării anchetei cât şi pe termen mediu. Dacă, dincolo de foarte posibilele avantaje de natură financiară, este implicată obţinerea de satisfacţii instinctuale – violenţă, posibilitatea de a conduce, de a te manifesta fără a ţine cont de valorile recunoscute de cea mai mare parte a semenilor, de a te apropia de divinitate prin posibilitatea de a dispune, după voie, de soarta unor oameni, etc. – de alte satisfacţii care reuşesc să răspundă anumitor nevoi intrinseci persoanei, vom avea de a face cu o persoană ce indiferent de turnura pe care o pot lua cercetările, de duritatea pedepselor, de dezaprobarea şi riscurile ce pot apare, va persista, aproape instinctual, va prefera să rămână în afara legii simţind, probabil, că numai acolo îi poate fi bine. Se pare că odată bine ancorat în zona ilicitului şansele unei re-acomodări cu ceea ce este firesc sunt minime re-inserţia socială fiind deosebit de greu de realizat. În condiţiile date, anchetatorii au posibilitatea să observe şi să exploateze, în folosul anchetei, orice situaţie în care interesele persoanelor ascultate intră în conflict, aplicarea legii putând favoriza impunerea unei opţiuni care poate fi considerată, cel puţin, rezonabilă de către persoanele interesate în modul cum evoluează ancheta şi implicit situaţia structurii infracţionale. În legătură cu o persoană ce cunoaşte indirect informaţii cu privire la înfiinţarea şi dezvoltarea unei structuri infracţionale, vor fi avute în vedere interesele pe care le are aceasta în legătură cu persoanele 101 N.A. – Desigur, se pot face observaţii în legătură cu formulările folosite, cu complexitatea aspectelor implicate, cu conexiunile şi interdependenţa dintre elementele constituente şi … este normal să fie aşa. Am folosit o abordare relativ schematică în dorinţa oferirii unei viziuni cât mai clare asupra problemei. 74 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE implicate, interesele pe care le are în legătură cu evoluţia structurii infracţionale, măsura în care interesele sale financiare depind de modul în care evoluează ancheta. Aici anchetatorii vor avea posibilitatea să audieze şi „mercenari” ce şi-au pus la dispoziţie serviciile cui a plătit mai bine şi/sau tot felul de alţi profitori care au reuşit să exploateze şi în interes propriu modul cum a evoluat structura şi membrii săi. Cu certitudine că cei care simt că nu mai au ce câştiga, ori nu mai pot câştiga ceva, vor accepta să colaboreze – este adevărat, în măsura în care acest lucru îi poate avantaja. În legătură cu persoanele afectate într-un fel sau altul de activităţile desfăşurate de către structura infracţională (una sau mai multe, de la caz la caz), relevante, pe lângă interesele legate de evoluţia structurii sau/şi a membrilor săi – în special a celor ce au participat direct sau au condus ori organizat activităţile ce au avut ca rezultat pierderea suferită – şi interesele legate de recuperarea prejudiciilor suferite cuplate cu modul în care poate fi făcută aceasta, sunt interesele ce vizează ceea ce s-ar putea numi „normalizarea situaţiei”. Mai clar, asemenea persoane sunt interesate, probabil mai mult decât în altceva, să-şi poată desfăşura, în condiţii normale, activităţile cotidiene, practic să scape de orice amestec, de orice influenţă a structurii infracţionale. Desigur că poate apare şi tentaţia exploatării situaţiei, angajarea în demersuri care să aibă ca rezultat „aderarea” la structura infracţională ori poate (mai greu de crezut) obţinerea unor avantaje sau despăgubiri mai mari decât întinderea prejudiciului. Indiferent de implicarea persoanelor ascultate în crearea şi dezvoltarea unei structuri infracţionale o problemă importantă o reprezintă identificarea tuturor categoriilor de riscuri, analiza tuturor posibilităţilor de manifestare şi de contracarare a acestora şi asumarea celor ce pot fi considerate rezonabile. Aşa cum este previzibil, indiferent de calitatea lor faţă de activitatea ilicită, este foarte posibil ca cele mai multe persoane să accepte o colaborare cu organele judiciare numai în măsura în care sunt asigurate anumite „garanţii’ care să vizeze ocrotirea unor interese, dacă nu „legitime”, cel puţin „fireşti”. Fiecare dintre cei ascultaţi sunt interesaţi de securitatea personală şi a persoanelor apropiate, de posibilitatea dezvoltării carierei, conservarea averii, scoaterea de pe piaţă a unor competitori. Se poate accepta că, pertinent problemei, se poate vorbi despre un complex de consecinţe de natură socială, psihologică şi juridică a cărui corectă evaluare poate conduce la obţinerea unor limite de natură a condiţiona comportamentul profesional al funcţionarului public. Ca un principiu fundamental al anchetei, nici un anchetator sau judecător nu poate să-şi aroge dreptul de a pune în pericol viaţa, integritatea corporală, sănătatea, etc. unei persoane în echilibru cu realizarea scopului unei anchete. Pe lângă aceasta nu poate fi acceptabil ca funcţionarii publici să nu ţină de cont de necesitatea evaluării consecinţelor previzibile ce pot afecta persoana care acceptă să colaboreze cu anchetatorii. Realitatea dovedeşte că o persoană ce acceptă, ca prin declaraţiile pe care le face, să ajute la identificarea şi tragerea la răspundere a celor implicaţi în înfiinţarea şi dezvoltarea unei structuri infracţionale şi, implicit, la desfiinţarea structurii, suspendarea activităţii ori, în cel mai rău caz, la diminuarea semnificativă a activităţii acesteia, trebuie să-şi schimbe viaţa. Fără a detalia, dat fiind specificul lucrării, trebuie observat că membrii „pocăiţi”, cei care participă în calitate de martori, cei care insistă în a obţine despăgubiri pe căi legale ori a-i vedea pe cei care încalcă lege, toţi laolaltă şi fiecare în parte, vor trebui: ▪ să renunţe la tot ceea ce le aducea avantaje ilegale şi la avantajele obţinute însuşi; trebuie să renunţe şi să se ferească de cei care şi-au pierdut relaţiile clientelare cu structura infracţională „în suferinţă”; ▪ să reziste la presiunea psihologică determinată de frica generată de posibilele represalii sau răzbunări comandate de către cei aflaţi în anchetă sau traşi la răspundere; ▪ să înţeleagă reticenţa multora dintre semeni care nu vor fi deloc încântaţi să dezvolte relaţii personale, profesionale sau de afaceri cu cei ale căror acţiuni pot avea o natură controversată – dacă ancheta iese bine şi infractorii sunt traşi la răspundere cel puţin o parte a cunoscuţilor vor înţelege şi vor aprecia colaborarea cu organele judiciare, dacă ancheta eşuează din diferite motive ori nu are rezultate „zgomotoase” toată lumea va fi tentată să considere că totul nu a fost decât delaţiune interesată şi, pe fond, întrucât ar fi putut genera abuzuri, conduita este condamnabilă; ▪ să suporte reproşurile apropiaţilor în legătură lipsa de diligenţă în a se feri de orice apropiere sau concurs de împrejurări care să fi avut ca rezultat apropierea de structura infracţională ori activităţile acesteia. 75 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Confruntările pot fi folosite atunci când anchetatorii sunt convinşi, în urma unei analize temeinice a comportamentului persoanelor aflate în anchetă, a naturii contrazicerilor şi a motivelor/intereselor ce stau la baza acestora, că manifestările persoanei, considerate a fi de bună credinţă sau, cel puţin, cu o posibilă influenţă pozitivă, sunt de natură a influenţa persoana confruntată în sensul schimbării atitudinii şi oferirii unor elemente utile anchetei. O lămurire, o observaţie ar trebui făcută în legătură cu măsura în care o anumită activitate de anchetă, în cazul de faţă confruntarea, poate să conducă la schimbarea totală a atitudinii sau, doar, la crearea unei nişe – persoana în cauză acceptând să dea lămuriri veridice cu privire la un aspect important, după care să revină în a promova o atitudine de expectativă, neimplicare ori, manifestă, de obstrucţionare a anchetei. În mod normal, prezenţa, atitudinea, claritatea, precizia şi fermitatea cu care sunt susţinute afirmaţiile de către persoana de bună credinţă – dacă nu au fost previzibile – trebuie să producă o schimbare în atitudinea, interesele ori, cel puţin, în modul cum sunt formulate şi susţinute apărările. Această schimbare se poate manifesta prompt, imediat, în timpul confruntării sau pe parcursul ascultării ce se desfăşoară după terminarea acesteia ori după scurgerea unei perioade de timp, când cel în cauză, evaluând situaţia, a luat o hotărâre cu privire la necesitatea schimbării, limitele acesteia şi modul cum să o promoveze. Există şi posibilitatea ca, datorită presiunii specifice anchetei, datorită înstrăinării resimţite ca urmare a recepţionării dezaprobării şi marginalizării – ceea ce este rău este bine să stea într-o zonă a răului, undeva la marginea societăţii şi, de ce nu, la marginea umanului – persoana în cauză să cedeze, să simtă nevoia de a se elibera, să numai fie robul a ceea ce ascunde. În aceste condiţii, este de aşteptat ca persoana confruntată, odată determinată să dea explicaţii cu privire la aspecte controversate ale anchetei de care depind apărările ei sau ale altor persoane implicate în pregătirea şi desfăşurarea de activităţi ilicite, să poată fi „asistată”102 de către anchetator astfel încât să facă declaraţii complete care să conţină date ce, coroborate cu restul materialului de la dosar, să poată lămuri cât mai multe din problemele anchetei. Orice gest, slăbiciune sau acţiune a anchetatorului ce poate permite interpretări contradictorii are darul de a induce un risc suplimentar – oricând cel ascultat putând să revină la o atitudine obstrucţionistă. Cred că aici, ca de altfel şi pe tot parcursul desfăşurării confruntării, un rol important îl are limbajul non-verbal. Evitând să expun sfaturi sau tehnici prin care anchetatorul să aibă un control desăvârşit asupra expresiei afişate, subliniez necesitatea preocupării pentru controlul percepţiilor interlocutorului; la primele simptome de dezaprobare, de deconectare de la fluxul de comunicare iniţiat ar trebui inovate contramăsuri ori pur şi simplu dialogul întrerupt. Pe fond, vor fi desfăşurate confruntări pentru lămurirea unor aspecte controversate ce apar în legătură cu caracterul implicit sau explicit al unor comportamente care pot avea legătură cu înfiinţarea şi dezvoltarea unei structuri infracţionale, cu implicarea în desfăşurarea şi exploatarea rezultatelor activităţilor ilicite. În funcţie de modul în care este concepută, o asemenea confruntare poate fi mult diferită de modul obişnuit în care se desfăşoară o confruntare. Ca exemplu, poate fi exclus contactul vizual dintre persoanele confruntate, se poate recurge la folosirea de tehnologii de deformare a sunetelor astfel încât să nu poată fi asociată, de către persoana de rea credinţă, o identitate la vocea percepută, se pot folosi probe de vinovăţie, ş.a. Prezentările pentru recunoaştere pot avea o pondere şi un rol important în gestionarea anchetei. Firesc, prezentările pentru recunoaştere vor fi folosite de fiecare dată când o persoană oferă în anchetă date despre o altă persoană ale cărei semnalmente exterioare le-a perceput direct, în condiţiile în care nu-i cunoaşte identitatea. Dat fiind „sensibilitatea” cercetărilor desfăşurate, consider puţin oportun, doar ca o ultimă opţiune, desfăşurarea de prezentări pentru recunoaştere a persoanelor din grup. Este vorba atât de riscuri cât şi despre greutăţi inerente invitării persoanelor suspecte şi desfăşurării procedurii specifice. S-ar putea folosi încăperi care să nu permită contact vizual între grupul în cadrul căruia a fost introdus suspectul 102 N.A. – am folosit noţiunea considerând că este adecvată apropierii fireşti dintre anchetator şi anchetat de natură a facilita comunicarea; a se vedea, în acelaşi sens, concluziile din doctrina anglo-americană pertinente interviului judiciar, eventual, prin comparaţie cu interogatoriul judiciar. Ca exemplu Paul Ekman – Should We Call it Expression or Communication? – in Innovations in Social Science Research, Vol. 10, No. 4, pp. 333-344, 1997 sau T. Dalgleish and M. Power (Eds.). Handbook of Cognition and Emotion. Sussex, U.K.: John Wiley & Sons, Ltd., 1999. 76 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE şi persoana care face recunoaşterea însă nu întotdeauna este oportun ca o persoană implicată în activităţi ilicite desfăşurate de către structuri infracţionale să fie „deranjată” pentru o asemenea activitate. Sigur că, dacă se anticipează, pe baza unor considerente rezonabile, că un asemenea „contact” va avea un efect constructiv pentru desfăşurarea anchetei se pot asuma riscurile inerente şi efectua activitatea. Ca primă opţiune, în opinia mea, ar trebui folosite prezentările pentru recunoaştere după înregistrări de sunet şi imagine. Să nu uităm că prezentarea pentru recunoaştere este asimilată în cea mai mare parte a doctrinei cu o modalitate specială a ascultării de persoane103, situaţie în care trebuie respectate reguli specifice, înainte de toate, acestui gen de activităţi. Se poate accepta şi necesitatea elaborării unei proceduri de natură a-i orienta pe profesioniştii domeniului. Firescul presupune ca în cadrul activităţilor pregătitoare în vederea ascultării ori, când necunoaşterea identităţii unei persoane ale cărei semnalmente exterioare au fost percepute de către cel ascultat nu era previzibilă, după ascultare, să fie căutate şi pregătite în vederea prezentării înregistrări, de sunet şi imagine, numai de imagine sau în, unele cazuri, numai de sunet. Atunci când o înregistrare cuprinde imagini ale mai multor persoane se poate folosi o singură înregistrare – pentru început, doar aceea. În măsura în care persoana căreia i se prezintă înregistrarea recunoaşte persoana la care a făcut referire în declaraţie şi oferă elemente care să convingă cu privire la certitudinea recunoaşterii şi a elementelor pe baza cărora a făcut aceasta, se poate trece – în măsura în care este posibil – şi la prezentarea unei alte înregistrări ce conţine imaginea celui cu privire la care a făcut referire, pentru întărirea convingerii organului de anchetă cu privire la certitudinea recunoaşterii. În măsura în care o înregistrare nu conţine imagini cu un număr rezonabil de persoane, astfel încât să nu existe nici o suspiciune cu privire la corectitudinea activităţii, se vor prezenta mai multe înregistrări de sunet şi imagine, pe cât posibil, realizate în acelaşi loc, ce vor conţine imaginea mai multor persoane. Aşa cum se poate observa, anchetatorul constată o afirmaţie şi argumente în vederea susţinerii sale. Deosebit de important este ca, pe întreaga desfăşurare a activităţii, nimic din conduita anchetatorului să nu poată fi interpretat ca sugestie. Credibilitatea unei asemenea activităţi, dincolo de coroborarea cu alte mijloace de probă, depinde de profesionalismul cu care este tratată persoana care face recunoaşterea. Înregistrările de sunet şi imagine prezentate trebuie să aibă o calitate cât mai bună astfel încât să permită distingerea semnalmentelor exterioare relevante pentru recunoaştere. Orice trucaj de natură a sugestiona persoana ce face recunoaşterea, orice includere de imagini cu persoane ce nu au fost în sistemul de referinţă spaţiio-temporal în care a fost făcută înregistrarea prezentată, sunt şi trebuie tratate, de fiecare dată, ca abuzuri. Aşa cum am arătat, prezentările pentru recunoaştere ale persoanelor din grup pot avea, şi ele, un rol constructiv în cadrul anchetei. Persoana de bună credinţă, care doreşte să ajute organele judiciare, poate fi solicitată, după ce a recunoscut o persoană după una sau mai multe înregistrări de sunet şi imagine, să participe şi la o prezentare pentru recunoaştere din grup în care să aibă posibilitatea perceperii şi comparării semnalmentelor persoanei percepute anterior, în legătură cu desfăşurarea unei activităţi ilicite, cât se poate de direct, în acelaşi sistem de referinţă spaţiio-temporal. Activitatea, în sine, va avea două câştiguri, pe care le consider importante – un plus de certitudine, deloc de neglijat, în ceea ce priveşte recunoaşterea persoanei suspecte; posibilitatea exploatării în interesul anchetei a presiunii specifice desfăşurării activităţii prin destabilizarea emoţională a persoanei suspecte şi convingerea acesteia să colaboreze cu anchetatorii. Am făcut referire la o anumită presiune specifică desfăşurării prezentării pentru recunoaştere şi este de aşteptat ca practicienii, pentru a obţine un maxim de efect, să provoace scene prin care să impresioneze cât mai mult suspectul – de exemplu, în practică se merge până la a-i cere persoanei care face recunoaşterea să pună mâna pe suspect sau să rostească anumite expresii în imediata apropiere a acestuia. Cât înseamnă profesionalism şi cât înseamnă inconştienţă sau, poate chiar, abuz într-o asemenea abordare ? În această problemă consider necesară o analiză completă a condiţiilor specifice fiecărei anchete în parte, orice abordare cu caracter general, apriorică, fiind hazardată. Ca punct de plecare, va trebui să fie, de fiecare dată, o analiză corectă a riscurilor, relevanţei rezultatelor ce ar putea fi obţinute şi, nu în ultimul rând, asumarea conştientă de către persoana expusă a tuturor consecinţelor previzibile. 103 Ca exemplu: E. Stancu – Tratat de criminalistică, op. cit. pag. 487 77 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Dispunerea de constatări tehnico-ştiinţifice şi expertize în cadrul cercetării înfiinţării şi dezvoltării de structuri infracţionale şi a activităţilor ilicite desfăşurate de către acestea, poate fi folosită pentru identificarea unor persoane după scris, după voce şi vorbire, după micro-urme, urme biologice, ş.a. Teoretic, poate fi făcută o distincţie între dispunerea de constatări tehnico-ştiinţifice şi expertize criminalistice în cadrul probării desfăşurării activităţilor incriminate de către legiuitor ca pertinente înfiinţării şi dezvoltării de structuri infracţionale şi dispunerea de constatări tehnico-ştiinţifice şi expertize criminalistice pentru lămurirea problemelor specifice cercetării fiecărei activităţi ilicite desfăşurate de către structura infracţională, în parte. Pe parcursul lucrării voi încerca să surprind elementele de specificitate ale dispunerii şi valorificării rezultatelor constatărilor tehnico-ştiinţifice şi expertizelor criminalistice în cadrul cercetării unor categorii de activităţi ilicite relevante pentru domeniile preferate de către structurile infracţionale. Aici consider suficientă doar o referire succintă cu privire la constatările şi expertizele ce se pot dispune în legătură cu înregistrările de sunet şi imagine. Dincolo de respectarea procedurilor specifice de dispunere, efectuare, securizare, conservare şi exploatare, deseori se pune problema identificării persoanelor după semnalmentele exterioare ori după voce şi vorbire. În cazul dispunerii unei expertize anchetatorii vor fi interesaţi de lămurirea unor probleme precum: − acestora; − − dacă înregistrarea de sunet şi imagine a suportat atacuri de securitate şi care sunt consecinţele identitatea persoanelor care prezintă interes pentru anchetă şi apar în înregistrare; dacă imaginile din două sau mai multe înregistrări reprezintă o singură persoană ori sunt imagini ale unor persoane diferite; − exterioare; − dacă o anumită persoană prezentă în înregistrare a încercat să-şi modifice semnalmentele dacă vocea din înregistrare aparţine unei anumite persoane a cărei voce apare şi în altă sau alte înregistrări ori unei persoane cu identitate certă care se poate prezenta pentru a oferi modele de comparaţie. − conţinutul mesajului sau a unei părţi din mesajul prezent într-o înregistrare de sunet şi imagine. 78 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE CAPITOLUL 3 CERCETAREA ACTIVITĂŢILOR ILICITE CE IMPLICĂ TRAFICUL DE BUNURI PESTE FRONTIERĂ Pentru a putea analiza particularităţile cercetării criminalistice a activităţilor ilicite ce implică traficul de bunuri peste frontieră apreciez că este necesară observarea unor elemente ce conturează o ipoteză, o stare de lucruri ce poate fi numită situaţie premisă, activităţile ilicite la care voi face referire fiind influenţate, în principalele lor elemente – pregătire, desfăşurare şi exploatare a rezultatelor – de existenţa unor proceduri specifice pentru trecerea peste frontieră a diferitelor categorii de bunuri, în desconsiderarea cărora se dezvoltă şi se manifestă conduita ilicită. Punctual, trebuie observate procedurile şi instituţiile specifice regimului vamal al României104 privit în ansamblul său, regim caracterizat de instituţii juridice precum: sistemul instituţional al autorităţii vamale, principiile de bază pentru aplicarea reglementărilor vamale, destinaţia vamală, etapele operaţiunii de vămuire, regimurile vamale, datoria vamală. Mai trebuie subliniat, aici, că nici regimul vamal nu subzistă în mod independent ci acesta este circumscris şi acţionează în conexitate cu regimul privind frontiera de stat a României105. În mod practic, cu referire directă la desfăşurarea de activităţi ilicite ce implică traficul de bunuri peste frontieră trebuie observat, de exemplu, că106: − trecerea frontierei de stat a României de către persoane, mijloace de transport, mărfuri şi alte bunuri se face prin punctele de trecere a frontierei, deschise traficului internaţional, precum şi prin alte locuri, în condiţiile stabilite prin acorduri şi înţelegeri între România şi statele vecine; − trecerea frontierei de stat a mijloacelor de transport, mărfurilor şi altor bunuri se face cu respectarea legilor ce reglementează regimul vamal; − în punctele de trecere se organizează şi se efectuează controlul de frontieră al persoanelor, mijloacelor de transport, mărfurilor şi altor bunuri atât la intrarea, cât şi la ieşirea din ţară; − controlul efectuat la trecerea frontierei de stat române are ca scop verificarea şi constatarea îndeplinirii condiţiilor prevăzute de lege pentru intrarea şi ieşirea în/din ţară a persoanelor, mijloacelor de transport, mărfurilor şi altor bunuri; − introducerea sau scoaterea din ţară a mărfurilor, a mijloacelor de transport şi a oricăror alte bunuri este permisă numai prin punctele de control pentru trecerea frontierei de stat unde acestea sunt supuse vămuirii de către autorităţile vamale; − în punctele de trecere a frontierei de stat şi pe teritoriul ţării sunt organizate birouri vamale care funcţionează potrivit legii; prin „birou vamal” se înţeleg unităţi ale autorităţii vamale în care pot fi îndeplinite, în totalitate sau în parte, formalităţile prevăzute de reglementările vamale; 104 Sediul materiei îl constituie Legea nr. 86 din 10 aprilie 2006 privind Codul vamal al României 105 Prevăzut de Ordonanţa de urgenţă nr. 105/2001 aprobată prin Legea 243/2002. 106 Art. 8 şi art. 11 din Ordonanţa de urgenţă nr. 105/2001 aprobată prin Legea 243/2002. În continuare, atunci când voi face referire la acest act normativ, voi puncta doar Legea 243/2002; Art. 2, art. 4, art. 9, art. 40 şi art. 41 din Legea 86/2006 79 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE − controlul vamal constă în acte specifice efectuate de autoritatea vamală pentru a asigura aplicarea corectă a reglementărilor vamale şi a altor dispoziţii legale privind intrarea, ieşirea, tranzitul, transferul şi destinaţia finală ale mărfurilor care circulă între teritoriul vamal al României şi alte ţări, inclusiv staţionarea mărfurilor care nu au statutul de mărfuri româneşti; aceste acte pot să includă verificarea mărfurilor, a datelor înscrise în declaraţie, existenţa şi autenticitatea documentelor electronice sau scrise, examinarea evidenţelor contabile ale agenţilor economici şi a altor înscrisuri, controlul mijloacelor de transport, controlul bagajelor şi al altor mărfuri transportate de sau aflate asupra persoanelor, precum şi efectuarea de verificări administrative şi alte acte similare; − controlul vamal se efectuează la birourile vamale de către personalul autorităţii vamale, sub îndrumarea şi controlul direcţiilor regionale vamale şi al Autorităţii Naţionale a Vămilor; − autoritatea vamală poate să efectueze, potrivit legii, toate controalele pe care le consideră necesare pentru a asigura aplicarea corectă a reglementărilor vamale şi a altor dispoziţii legale privind intrarea, ieşirea, tranzitul, transferul şi destinaţia finală a mărfurilor care circulă între teritoriul vamal al României şi alte ţări, precum şi staţionarea mărfurilor care nu au statut de mărfuri româneşti; − controlul vamal, altul decât cel inopinat, se bazează pe o analiza de risc ce utilizează procedee informatice în scopul de a determina şi cuantifica riscurile şi de a elabora măsurile necesare evaluării acestora, pe baza unor criterii stabilite de autoritatea vamală şi, dacă este cazul, a unor criterii stabilite la nivel internaţional; − în scopul aplicării reglementărilor vamale, orice persoană implicată direct sau indirect în operaţiunile având ca scop schimbul de mărfuri dintre România şi alte ţări este obligată să furnizeze autorităţii vamale, la cererea acesteia şi în termenul stabilit, toate documentele şi informaţiile necesare, pe orice suport, precum şi orice sprijin necesar. Analizând ansamblul de activităţi ilicite ce pot fi desfăşurate în legătură cu trecerea de bunuri peste frontieră şi modul cum legiuitorul a înţeles să trateze fenomenul107 consider necesar să fac o distincţie între activităţi ilicite ce au ca scop trecerea peste frontieră de bunuri comune şi activităţi ilicite ce au ca scop trecerea peste frontieră a unor bunuri considerate speciale – în legătură cu care legiuitorul a instituit un regim special, caracterizat, în principal, de necesitatea autorizării oricărei activităţi care se poate desfăşura cu acestea. 3.1. Direcţii metodologice de urmărit în cercetarea activităţilor ilicite ce au ca scop trecerea peste frontieră de bunuri comune Analizând fenomenul, apreciez că cercetarea criminalistică a activităţilor ilicite desfăşurate de către diferite persoane, pentru a trece bunuri peste frontieră eludând regulile şi procedurile specifice impuse prin regimul vamal, va trebui să se dezvolte pe următoarele direcţii108:  natura activităţii ilicite desfăşurate;  făptuitorii şi rolul pe care îl are fiecare în desfăşurarea activităţii ilicite;  bunurile ce constituie obiectul tranzitării ilicite a frontierei statului român;  condiţiile ce caracterizează trecerea ilicită a bunurilor peste frontieră – locul, timpul, modul de operare  urmările trecerii ilicite de bunuri peste frontieră;  persoanele care cunosc date despre împrejurările ce caracterizează pregătirea desfăşurarea şi exploatarea rezultatelor activităţilor ilicite;  legătura activităţii ilicite cercetate cu alte activităţi infracţionale, cu structuri infracţionale organizate şi existenţa concursului de infracţiuni  condiţiile şi împrejurările care au favorizat desfăşurarea activităţilor ilicite. 107 Art. 270-274 din Legea 86/2006 108 Cu privire la logica expunerii şi la formularea problemelor a se vedea şi V. Bercheşan – Metodologia investigării infracţiunilor – curs de criminalistică, Edit. „Paralela 45”, Piteşti, 1998, pag. 216-233. 80 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE 3.1.1. Natura activităţii ilicite desfăşurate Anchetatorii vor începe să construiască fundamentându-şi demersul pe o observaţie logică – dacă vrei să treci peste frontieră eludând regimul vamal trebuie ori să treci bunurile peste frontieră ocolind punctele de trecere a frontierei ori să treci prin incinta acestora inducând în eroare funcţionarii autorităţii vamale cu privire la unul sau mai multe elemente de interes în legătură cu care Codul vamal generează consecinţe juridice specifice. În aceste condiţii, trebuie observat că legiuitorul a reglementat, în legătură cu bunurile comune109, infracţiunea de contrabandă110 – caracterizată ca fiind o infracţiune de fraudă, deoarece implică, ca element caracteristic o atitudine de amăgire, de inducere în eroare a autorităţii vamale ce presupune, în plan acţional, trecerea peste frontieră de bunuri în condiţii de fraudă – în ipoteza impusă de legiuitor – prin alte locuri decât cele stabilite pentru controlul vamal, conduita legală prescrisă impunând ca, introducerea sau scoaterea din ţară a mărfurilor, a mijloacelor de transport şi a oricăror alte bunuri să fie făcută numai prin punctele de trecere a frontierei de stat111, după care trebuie urmată procedura vamală specifică. Înainte de introducerea pe teritoriul vamal al României a bunurilor, ca principiu, este necesară112 depunerea unei declaraţii sumare sau a unei notificări dublată de permisiunea de acces la datele din declaraţia sumară în sistemul economic al operatorului economic titular al operaţiunii113. În conformitate cu art. 66 din Codul vamal, mărfurile care intră pe teritoriul vamal al României se prezintă la biroul vamal de către persoana care le-a introdus sau, după caz, de persoana care îşi asumă răspunderea pentru transportul mărfurilor după ce au fost introduse, cu excepţia mărfurilor transportate cu mijloace de transport care tranzitează, fără întrerupere, apele teritoriale sau spaţiul aerian al teritoriului vamal al României. De subliniat că, în scopul aplicării reglementarilor vamale114, orice persoană implicată direct sau indirect în operaţiunile având ca scop schimbul de mărfuri dintre România şi alte ţări este obligată să furnizeze autorităţii vamale, la cererea acesteia şi în termenul stabilit, toate documentele şi informaţiile necesare, pe orice suport, precum şi orice sprijin necesar. Este necesară depunerea unei declaraţii vamale ce, dacă este depusă în scris,115se face pe un formular corespunzător modelului oficial prevăzut în acest scop, aprobat de autoritatea vamală. Aceasta se semnează de titularul operaţiunii sau de reprezentantul său şi conţine datele necesare aplicării dispoziţiilor care reglementează regimul vamal pentru care se declară mărfurile. Declaraţia vamală trebuie însoţită de toate documentele necesare pentru aplicarea dispoziţiilor care reglementează regimul vamal specific operaţiunii solicitate. Declaraţia vamală urmează a fi acceptată sau respinsă în funcţie de cum respectă sau nu procedura şi condiţiile de fond şi formă impuse prin prevederile Codului şi Regulamentului vamal. După acceptarea declaraţiei vamale116 autoritatea vamală poate proceda la controlul documentar al acesteia şi al documentelor însoţitoare şi poate cere declarantului să prezinte şi alte documente necesare verificării exactităţii elementelor înscrise în declaraţie. Autoritatea vamală poate proceda la controlul fizic al mărfurilor, total sau parţial, precum şi, dacă este cazul, la prelevarea de probe pentru analize sau pentru verificări amănunţite. Important de subliniat este modul în care legiuitorul a conceput mecanismul funcţionării controlului vamal, la nivel de lege – Codul vamal: pentru a desfăşura o operaţiune cu bunuri comune se depune o 109 N.A. – conform exprimării legiuitorului „introducerea sau scoaterea din ţară, …, a bunurilor sau mărfurilor, …”. Practic, noţiunea include orice alte bunuri mai puţin cele ce constituie obiectul material al infracţiunii de contrabandă calificată prevăzută de art. 271 din Legea 86/2006, privind Codul vamal al României 110 Art. 270 din Legea 86/2006, privind Codul vamal al României 111 Art. 2 alin. 2 din Codul vamal 112 Cu excepţia mărfurilor încărcate în mijloace de transport care trec, fără oprire, prin apele teritoriale sau prin spaţiul aerian al teritoriului vamal 113 Art. 60 alin. 1-4 din Codul vamal 114 Art. 41 alin. 1 din Codul vamal 115 Art. 85 alin. 1 şi alin. 2 din Codul vamal 116 Art. 90 alin. 1 şi 3 din Codul vamal 81 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE declaraţie vamală, aceasta este acceptată şi nu se va proceda la controlul documentar sau fizic decât dacă se considera necesar, criteriul obiectiv fiind constituit din prezenţa unor indicii de suspiciune în legătură cu comportamentul persoanelor, natura, provenienţa sau traseul bunurilor prezentate în faţa autorităţii vamale, totul fiind profesionist evaluat printr-o analiză de risc117. În zona ilicitului poate apare situaţia în care bunuri comune se trec peste frontieră prin incinta punctelor de control pentru trecerea frontierei şi acestea sunt sustrase sau se încearcă sustragerea lor de la controlul vamal, activitatea ilicită descrisă putând întruni elementele constitutive ale contravenţiei prevăzute la art. 653 lit. „a” din Regulamentul vamal. De asemenea, mai este posibil ca pentru bunurile comune care tranzitează frontiera să se respecte procedura vamală însă, documentele vamale, de transport sau comerciale folosite la autoritatea vamală să se refere la alte mărfuri sau bunuri ori la alte cantităţi de mărfuri sau bunuri decât cele prezentate în vamă ori să fie falsificate118. În planul anchetei penale, practicienii vor trebui să observe că procedura vamală impune obligaţii în sarcina unor categorii de persoane ca pentru operaţiunile prevăzute expres în Codul şi Regulamentul vamal să prezinte acte în faţa autorităţii vamale şi, pe cale de consecinţă, să pună în evidenţă faptul că în cauză cei care aveau obligaţia de a prezenta aceste acte au prezentat în faţa autorităţii vamale acte vamale, de transport sau comerciale care se referă la alte mărfuri sau bunuri ori la alte cantităţi de mărfuri sau bunuri decât cele prezentate în vamă sau acte, de natura celor arătate, falsificate. Din punct de vedere al dreptului penal material, pertinent problemei, legiuitorul a reglementat două infracţiuni: infracţiunea de folosire de acte nereale şi infracţiunea de folosire de acte falsificate119. Analizând elementul material în cazul celor două infracţiuni, se poate accepta că suntem în prezenţa, pe de o parte, a unei forme de înşelăciune (în cazul infracţiunii prevăzute de art. 272), iar pe de altă parte, vom avea o formă specială a infracţiunii de uz de fals, (în cazul infracţiunii prevăzute de art. 273), ambele manifestându-se într-un domeniu special – aşa cum este cel vamal – cu scopuri şi funcţionalităţi caracteristice sferei de aplicare. Ancheta va trebui să constate desfăşurarea activităţilor ilicite într-un sistem spaţiio-temporal bine determinat – în faţa autorităţii vamale după ce bunurile au fost prezentate în vamă. Trebuie observat că reglementările vamale sunt de o permisivitate, aparent, deosebită, bazată pe buna credinţă a celor care desfăşoară activităţi comerciale transfrontalieră şi forţată de necesitatea facilitării tranzitului transfrontalier cu consecinţe, evident, pozitive în plan socio-economic. Astfel, aşa cum am arătat, în materia controlului vamal, atât controlul documentelor cât şi cel fizic sunt facultative120, declaraţia vamală poate fi rectificată până la începerea controlului fizic al mărfurilor, până la constatarea inexactităţii uneia sau a mai multor date ce se doresc a fi rectificate ori până la acordarea liberului de vamă121, declaraţia vamală poate fi invalidată printr-o cerere a declarantului, etc.122. Cum infracţiunile în discuţie au o consumare instantanee, tentativa fiind greu de acceptat, anchetatorii vor trebui să observe momentul când acestea se consumă, iar ca o particularitate, în situaţia folosirii de acte nereale trebuie făcută diferenţa între infracţiunea prevăzută de art. 272 din Codul vamal şi contravenţiile de la art. 651 lit. „l” şi de la art. 652 lit. „l” din Regulamentul vamal – depunerea declaraţiei 117 N.A. – a se vedea şi prevederile art. 61 alin. 1 din Codul vamal în cuprinsul cărora se face referire la … elementele necesare analizei de risc şi aplicării corespunzătoarea a controalelor vamale, în principal privind securitatea şi siguranţa. 118 În sensul art. 272 şi 273 din Codul vamal 119 Art. 272 din Codul vamal – folosirea, la autoritatea vamală, a documentelor vamale de transport sau comerciale care se referă la alte mărfuri sau bunuri ori la alte cantităţi de mărfuri sau bunuri decât cele prezentate în vamă constituie infracţiunea de folosire de acte nereale şi se pedepseşte cu închisoare de la 2 la 7 ani şi interzicerea unor drepturi; art. 273 din Codul vamal – folosirea, la autoritatea vamală, a documentelor vamale de transport sau comerciale falsificate constituie infracţiunea de folosire de acte falsificate şi se pedepseşte cu închisoare de la 3 la 10 ani şi interzicerea unor drepturi. 120 H.G. 707/2006 – pentru aprobarea Regulamentului de aplicare a Codului vamal al României – Regulamentul vamal conţine, la alin. 4 al art. 184 o prevedere care vine să confirme afirmaţia, după cum urmează: „În cazul în care autoritatea vamală nu procedează la nici o verificare a declaraţiei şi nici a mărfurilor, nu este necesară precizarea acestui fapt …” 121 Art. 88, alin. 1 şi 2, lit. a-c din Codul vamal 122 În condiţiile prevăzute de art. 89 alin. 1-4 din Codul vamal 82 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE vamale conţinând date incomplete sau inexacte, în cazul în care această faptă nu influenţează stabilirea drepturilor de import şi a altor drepturi legal datorate reprezentând impozite şi taxe ce se stabilesc la punerea în liberă circulaţie a mărfurilor dar produce efecte asupra aplicării măsurilor de politică comercială ori a altor dispoziţii stabilite prin reglementări speciale; prezentarea de către un solicitant a unor documente conţinând date inexacte sau eronate, în vederea obţinerii unei autorizaţii sau a unui certificat de origine eliberat de către autoritatea vamală. În activitatea practică concursul de texte legale între textul art. 272 din Codul vamal şi textele contravenţiilor de la art. 651 lit. „l” şi 652 lit. „l” din Regulamentul vamal poate genera confuzie şi suspiciuni cu privire la aplicarea unui regim sau altul. Apreciez că interpretarea textelor trebuie făcută cu maximă precizie. În cazul contravenţiei de la art. 651 lit. „l”, cercetarea va trebui să constate că datele incomplete sau inexacte conţinute de declaraţia vamală nu influenţează stabilirea drepturilor de import şi a altor drepturi legal datorate reprezentând impozite şi taxe ce se stabilesc la punerea în liberă circulaţie a mărfurilor dar produce efecte asupra aplicării măsurilor de politică comercială ori a altor dispoziţii stabilite prin reglementări speciale. Este necesară satisfacerea a două condiţii, una negativă – să nu influenţeze stabilirea drepturilor de import şi a altor drepturi legal datorate reprezentând impozite şi taxe ce se stabilesc la punerea în liberă circulaţie a mărfurilor – şi una pozitivă – să se producă efecte asupra aplicării măsurilor de politică comercială ori a altor dispoziţii stabilite prin reglementări speciale. Fără a intra în detalii specifice dreptului vamal consider necesară o subliniere în legătură cu necesitatea specializării anchetatorilor în cercetarea activităţilor ilicite ce au ca obiect trecerea ilegală a frontierei cu diferite categorii de bunuri, fiind necesară stăpânirea în amănunt a foarte multor noţiuni, o pregătire adecvată astfel încât aceştia să se poată pronunţa în cunoştinţă de cauză pe probleme de strictă specialitate. În cazul contravenţiei de la art. 652 lit. „l”, cercetarea va trebui să surprindă, prin rezultatul activităţilor specifice, în planul laturii subiective, existenţa unui scop calificat – obţinerii unei autorizaţii sau a unui certificat de origine eliberat de către autoritatea vamală – care să fie urmărit de către făptuitori. Practic, anchetatorii vor trebui să probeze, cu maximă precizie, în ce măsură o activitate ilicită poate fi încadrată în limitele impuse de către legiuitor pentru existenţa acestor excepţii de la aplicarea legii penale, în considerarea, probabil, a pericolului redus pe care îl reprezintă desfăşurarea unor astfel de activităţi pentru valorile apărate prin regimul vamal. În ceea ce priveşte consumarea infracţiunilor de folosire de acte nereale şi folosire de acte falsificate prevăzute de art. 272 şi de art. 273 din Codul vamal, aceasta are loc în momentul în care declarantul vamal care poate fi titularul operaţiunii, transportatorul, comisionarul în vamă ori alte persoane în baza unor împuterniciri din partea acestora, în virtutea obligaţiei stabilită prin procedura vamală, depune în faţa autorităţii vamale competente actele necesare efectuării operaţiunii pe care o solicită. Incidenţa prevederilor art. 88 şi art. 89 din Codul vamal asupra problemei în discuţie, consider că nu se schimbă fundamental datele problemei analizate. Rectificarea sau invalidarea declaraţiei vamale putând interveni într-un termen de graţie acordat declarantului – între momentul depunerii declaraţiei vamale însoţite de actele necesare pentru regimul vamal solicitat şi momentul anunţării intenţiei de a efectua controlul fizic al mărfurilor de către autoritatea vamală – generează două situaţii: pe de o parte vom avea declaraţii vamale însoţite de actele necesare care nu sunt rectificate sau invalidate iar pe de altă parte declaraţii vamale, însoţite, de asemenea, de actele necesare, care se retrag sau se invalidează la cerere, odată sau de mai multe ori, până la anunţarea intenţiei de a desfăşura controlul fizic al mărfurilor. În aceste condiţii consumarea infracţiunilor prevăzute de art. 272 şi art. 273 din Codul vamal are loc în momentul în care declarantul vamal depune în faţa autorităţii vamale declaraţia vamală în forma în care aceasta este solicitată prin natura operaţiunii solicitate. Concluzionând cu privire la cele arătate, constatarea infracţiunilor de folosire la autoritatea vamală de acte nereale, poate apare ca timp, cel mai devreme odată cu controlul fizic al mărfurilor, moment care precede acordarea liberului de vamă, putând fi luat ca punct de reper spaţial pentru realizarea elementelor constitutiv ale infracţiunii în discuţie. În legătură cu constatarea infracţiunilor de folosire la autoritatea vamală de acte falsificate, acestea pot fi constatate, cel mai devreme, în flagrant, odată cu depunerea 83 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE acestora în faţa funcţionarului competent al autorităţii vamale sau odată cu apariţia posibilităţii de accesare, de către autoritatea vamală, în cadrul desfăşurării procedurii informatice. 3.1.2. Făptuitorii şi calitatea lor Pe lângă faptul că importanţa rezolvării acestei probleme rezidă în aceea că făptuitorii sunt subiecţii răspunderii penale, cercetarea va trebui să lămurească aspecte legate de identitatea şi cetăţenia acestora, dacă au avut calitatea de angajaţi sau reprezentanţi ori alte persoane care au acţionat în folosul unor persoane juridice ce au ca obiect de activitate operaţiuni de import-export pentru aplicarea art. 276 din Codul vamal123. Consider că este necesar a atrage atenţia asupra faptului că practica judiciară evidenţiază în legătură cu desfăşurarea de activităţi ilicite specifice contrabandei, în sensul art. 270 din Codul vamal, o activitate infracţională mult mai extinsă în care este implicat un număr mare de persoane care îşi au repartizate diferite roluri şi sarcini, iar, un lucru foarte important, multe dintre acestea ocupă funcţii importante în serviciul diferitelor autorităţi şi instituţii statale de care se folosesc pentru a „uşura” traseul mărfii de contrabandă pentru utilizatorii finali. Aspectele legate de desfăşurarea de activităţi ilicite specifice trecerii ilicite peste frontieră a bunurilor comune de către două sau mai multe persoane înarmate ori constituite în bandă vor fi analizate în sub-secţiunea destinată tratării condiţiilor ce caracterizează activitatea ilicită, apreciind că împrejurările arătate sunt strâns legate de modul de operare folosit pentru desfăşurarea activităţilor ilicite. Practica judiciară a scos în evidenţă că, cel puţin din punct de vedere statistic, în desfăşurarea de activităţi ilicite specifice trecerii ilicite peste frontieră a bunurilor comune sunt implicate persoane de naţionalitate română care cunosc bine împrejurările de loc şi timp corespunzătoare golurilor de natură diferită ce apar în activitatea organelor investite cu atribuţiuni în domeniu, împreună sau în legătură cu cetăţeni străini interesaţi în activitatea infracţională. O categorie aparte o reprezintă cetăţenii români rezidenţi în străinătate sau cu dublă cetăţenie care, reîntorcându-se în România stabilesc legături infracţionale şi înfiinţează împreună cu acestea adevărate filiere capabile să transporte cantităţi de mărfuri de contrabandă. În ceea ce îi priveşte pe cetăţenii străini trebuie observat că aceştia, ca regulă, evită să se implice direct în activităţi de contrabandă, în forma prevăzută de art. 270 din Codul vamal, datele problemei schimbându-se atunci când este vorba despre bunurile speciale, la care face referire art. 271. Pentru rigoarea demersului ştiinţific, îmi permit să detaliez unele considerente legate de făptuitori, în practica organelor judiciare observându-se o anumită specializare a infractorilor. Trecerea de bunuri peste frontieră prin alte locuri decât cele stabilite pentru control vamal, presupune trei segmente de activitate: 1. procurarea bunurilor şi aducerea acestora într-o zonă în care să fie posibilă pregătirea lor – dacă aceasta este necesară – pentru trecerea frontierei de stat a României; 2. trecerea bunurilor peste frontiera de stat a României cu ocolirea punctelor de control; 3. preluarea bunurilor după trecerea frontierei şi luarea măsurilor pentru distribuirea şi valorificarea lor. Ca regulă, activităţile corespunzătoare aducerii bunurilor în imediata vecinătate a frontierei şi chiar trecerii frontierei, presupun concursul unor persoane, ce sunt şi cetăţeni ai altui stat. Atunci când este vorba despre cantităţi importante de mărfuri, contrabanda nu poate fi concepută fără concursul unor grupuri infracţionale de la graniţa ţărilor vecine; probabil s-ar pune problema unui adevărat război, dacă s-ar nesocoti teritoriul acestor grupuri, iar contrabandiştii cunosc regulile şi le respectă – infractorii se respectă, cu certitudine, mai mult între ei, decât respectă reprezentanţii autorităţii de stat. Activitatea infracţională, de pe teritoriul României, a constituit subiect de dispută între infractorii români şi cei de altă cetăţenie. Odată cu trecerea timpului, infractorii români, se pare că, s-au impus ca 123 Daca faptele prevăzute la art. 270-274 sunt săvârşite de angajaţi sau reprezentanţi ai unor persoane juridice care au ca obiect de activitate operaţiuni de import-export ori în folosul acestor persoane juridice, se poate aplica şi interzicerea unor drepturi, potrivit art. 64 lit. c) din Codul penal. 84 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE singuri parteneri viabili. Asta a fost posibil, în condiţiile în care, reprezentanţii grupărilor străine s-au confruntat cu o atenţie deosebită, atât din partea mediului specific de afaceri din România, cât şi din partea organelor de anchetă, mai ales în condiţiile în care rezultatele activităţilor infracţionale trebuiau să fie folosite pentru finanţarea unor grupuri de rebeli, dizidenţi, reţele de spionaj sau de terorism. În ceea ce priveşte folosirea la autoritatea vamală de acte nereale ori de acte falsificate ancheta va trebui să-şi concentreze atenţia asupra acelor categorii de persoane ce, în conformitate cu procedura vamală, au obligaţia de a prezenta în faţa autorităţii vamale documente pe baza cărora aceasta aprobă un anumit regim vamal, solicitat. Legea nu condiţionează existenţa infracţiunilor de folosire la autoritatea vamală de acte nereale sau de folosire de acte falsificate prevăzute de art. 272 şi de art. 273 din Codul vamal de o anumită calitate a făptuitorilor însă este evident că nu oricine poate depune acte în faţa autorităţii vamale, aceasta făcând parte dintr-o procedură riguros reglementată. Astfel, declaraţia mărfurilor şi prezentarea lor pentru vămuire se fac de către importatori, exportatori sau reprezentanţi ai acestora la birourile vamale din interiorul ţării sau de frontieră. De asemenea, Regulamentul vamal mai stabileşte în sarcina unor persoane precum reprezentantul căilor ferate, transportatorul sau reprezentantul acestuia la transportul pe calea rutieră, comandantul, armatorul sau agentul navei, în cazul transportului pe cale maritimă sau fluvială unele obligaţii legate de desfăşurarea procedurilor vamale124. În context cercetarea va trebui să lămurească şi aspectele legate de participaţia penală. Actele nereale sau actele falsificate sunt, de regulă, ele însele, rezultatul săvârşirii de infracţiuni – fals intelectual respectiv fals material. Instigarea, complicitatea sau coautoratul trebuie analizate în contextul întregii activităţi infracţionale şi nu luând în considerare, în mod particular, doar actul prezentării unor acte în faţa autorităţii vamale. Acesta este un aspect deosebit de delicat al cercetării cunoscut fiind că având de-a face cu aşa numita criminalitate a gulerelor albe, cei care vin, forţaţi de împrejurări, în faţa anchetatorilor au un grad de pregătire şi experienţa care le oferă posibilitatea expunerii unor apărări care nu sunt uşor de combătut. Odată stabilită identitatea şi calitatea în care vor fi cercetaţi cei implicaţi în desfăşurarea activităţilor ilicite, se vor putea alege cele mai bune procedee tactice de ascultare, stabili strategia de anchetă, investigarea celor din cercul social, totul pentru lămurirea cauzelor sub toate aspectele. 3.1.3. Bunurile care constituie obiectul tranzitării ilicite Cercetarea activităţilor ilicite prin care se trec ilegal bunuri peste frontieră va fi interesată, înainte de toate, în stabilirea naturii bunurilor – dacă bunurile care sunt tranzitate peste frontiera de stat a României sunt bunuri comune sau speciale, fiecare categorie, în parte, beneficiind de un regim juridic propriu, cu consecinţa încadrării juridice ca infracţiune de contrabandă (art. 270 din Codul vamal) sau ca infracţiune de contrabandă calificată (art. 271 din Codul vamal). Ca aspect operativ, căutarea şi găsirea bunurilor tranzitate ilicit – ca priorităţi în anchetă – pot constitui scopul desfăşurării unor activităţi cum ar fi: controale, razii, supraveghere vamală, percheziţii desfăşurate la domiciliul unor persoane fizice, la locul unde îşi desfăşoară activitatea persoane juridice, etc. De asemenea, identificarea mărfurilor sau bunurilor este importantă în vederea aplicării prevederilor art. 277, din Codul vamal, care arată că în situaţia în care acestea nu se găsesc, infractorul va fi obligat la plata echivalentului lor în lei, în situaţia în care se găsesc urmând a constitui obiectul măsurii de confiscare specială. Mai trebuie observat, aici, că există şi excepţii în ceea ce priveşte bunurile care pot constitui obiect material al infracţiunilor de contrabandă, practic bunuri care nu constituie obiect al aplicării regimului vamal. Astfel, nu vor fi avute în vedere fiinţele umane atât în viaţă cât şi după ce au decedat, organele, sângele, 124 Art. 82-85 din Regulamentul vamal 85 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE sperma şi alte ţesuturi umane – în măsura existenţei lor independente de corpul unui om, eventual ca parte dintr-o bancă specializată – acestea neputând fi acceptate ca obiect material al infracţiunii de contrabandă125. De asemenea, nu se poate face contrabandă cu documente declarate secrete sau cu creaţia intelectuală privită ca obiect al dreptului de proprietate intelectuală, precum şi cu extensia acesteia – fluxurile informatice sau informatizate. De observat şi faptul că operaţiunile cu bunurile speciale ce constituie obiectul contrabandei calificate constituie obiect de reglementare pentru infracţiuni speciale legate de regimul fiecărei categorii în parte, practic persoanele ce săvârşesc contrabanda calificată sunt implicate şi în săvârşirea infracţiunilor la regimul fiecărei categorii de bunuri speciale. 3.1.4. Actele care constituie obiectul folosirii ilicite Ancheta va trebui să lămurească care sunt actele nereale sau falsificate pe care făptuitorii le-au prezentat în faţa autorităţii vamale. Procedura vamală prevede prezentarea în mod obligatoriu unor documente de către declarantul vamal în faţa autorităţii vamale. Astfel este necesară prezentarea facturii pe baza căreia se declară valoarea mărfurilor importate126. Declaraţia vamală pentru punerea în liberă circulaţie este însoţită de următoarele documente127: a) factura în baza căreia se declară valoarea în vamă a mărfurilor; b) declaraţia pentru valoarea în vamă a mărfurilor declarate în cazul în care acest lucru este cerut; c) documentele solicitate pentru aplicarea unui regim tarifar preferenţial sau a altor măsuri de derogare de la regimul de drept comun aplicabil mărfurilor declarate; d) alte documente necesare aplicării dispoziţiilor prevăzute în normele legale specifice care reglementează punerea în liberă circulaţie a mărfurilor declarate. Declaraţia de tranzit128 este însoţită de documentul de transport. Documentul vamal de expediţie, de export sau de reexport al mărfurilor de pe teritoriul vamal al României sau orice alt document cu putere juridică echivalentă se prezintă biroului vamal de plecare, împreună cu declaraţia de tranzit aferentă. În cazul infracţiunii de folosire de acte nereale, actele conţin date care se referă la alte mărfuri sau bunuri ori la alte cantităţi de mărfuri sau bunuri decât cele prezentate în vamă. Formularea „date care se referă la alte mărfuri sau bunuri ori la alte cantităţi de mărfuri sau bunuri decât cele prezentate în vamă” apreciem că trebuie interpretată ca referindu-se la date despre o partidă de mărfuri sau bunuri individual determinată atât cantitativ cât şi calitativ. Ancheta va trebui să constate diferenţe cantitative semnificative, între cantitatea de mărfuri prezentate în vamă constatată la controlul fizic şi cantitatea de mărfuri înscrisă în actele prezentate în faţa autorităţii vamale, ori diferenţe calitative, de regulă, sortimente diferite din acelaşi gen de mărfuri. De asemenea, se mai poate constata că datele privind cantitatea şi calitatea bunurilor sunt corecte, însă datele privind originea mărfurilor – în condiţiile unor acorduri internaţionale la care România este parte care prevăd reduceri sau desfiinţări de taxe vamale cu privire la unele bunuri importate sau exportate în ţările semnatare – sunt eronate ori alte elemente de natură să producă efecte juridice cu privire la aplicarea unui anumit regim vamal ori cu privire la cuantumul datoriei vamale. Având în vedere necesitatea corespondenţei totale între datele trecute în actele prezentate în faţa autorităţii vamale şi situaţia care poate fi constatată la controlul fizic al mărfurilor impusă de procedura vamală, de dezvoltarea şi desfăşurarea firească a relaţiilor sociale specifice domeniului vamal, se poate aprecia că orice situaţie în care se descoperă neconcordanţa între conţinutul actelor care se prezintă în faţa autorităţii vamale şi realitatea constată la controlul fizic de natură să producă efecte în cadrul raportului 125 N.A. – cele arătate constituie obiectul de reglementare al Legii nr. 95/2006 privind reforma în domeniul sănătăţii şi al Legii 678/2001 privind prevenirea si combaterea traficului de persoane 126 Art. 77 din Regulamentul vamal 127 Art. 145 din Regulamentul vamal 128 Art. 146 din Regulamentul vamal 86 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE juridic de drept vamal cu consecinţa scutirii de la plată sau diminuării datoriei vamale poate fi susceptibilă de a fi urmărită din punct de vedere penal. În condiţiile săvârşirii infracţiunii de folosire de acte falsificate prevăzute de art. 273 din Codul vamal, actele depuse de autoritatea vamală sunt falsificate, toate sau numai o parte din ele în înţelesul art. 288 şi/sau art. 290 din Codul penal. În măsura în care declarantul vamal cunoştea că întocmeşte o declaraţie vamală pe baza unor date rezultate din documente falsificate ancheta va putea constata un concurs ideal de infracţiuni – între infracţiunile prevăzute de art. 272 şi art. 273 din Codul vamal – folosirea de acte nereale şi folosirea de acte falsificate. De subliniat este faptul că falsurile conţinute de actele prezentate în faţa autorităţii vamale trebuie să fie de natură să producă efecte juridice în cadrul raportului juridic de drept vamal materializate, la fel ca în cazul infracţiunii de folosire de acte nereale prevăzute de art. 272 din Codul vamal, în consecinţe legate de datoria vamală – scutirea de la plată sau diminuarea datoriei vamale. Odată identificate actele nereale sau falsificate, acestea vor constitui obiectul dispunerii de expertize tehnice a documentelor şi financiar contabile, de natură să determine cuantumul datoriei vamale neplătite şi implicit al prejudiciului statului. 3.1.5. Condiţiile ce caracterizează trecerea ilicită a bunurilor peste frontieră – locul, timpul, modul de operare Locul unde s-a desfăşurat tranzitarea ilicită de bunuri peste frontiera României este important, înainte de toate, pentru corecta încadrare juridică, aşa cum am arătat, pentru existenţa infracţiunii de contrabandă în forma simplă (art. 270 Cod vamal) este necesar ca bunurile să fie trecute peste frontieră prin alte locuri decât cele stabilite pentru controlul vamal, această condiţie nefiind impusă pentru infracţiunea de contrabandă calificată (art. 271 Cod vamal). Din punct de vedere operativ locul unde s-a realizat trecerea peste frontieră a bunurilor oferă posibilitatea descoperirii, fixării, ridicării şi valorificării tuturor urmelor şi mijloacelor materiale de probă ce au legătură cu activitatea infracţională prin efectuarea activităţii de cercetare la faţa locului. De asemenea locul şi timpul prezintă importanţă pentru formarea cercului de bănuiţi, căutarea şi identificarea rapidă a martorilor oculari sau a altor persoane care pot cunoaşte informaţii despre activitatea ilicită desfăşurată. Tot astfel, cunoscând locul şi timpul când s-a săvârşit infracţiunea de contrabandă, anchetatorii au posibilitatea să valorifice datele privitoare la frecvenţa comiterii unor astfel de fapte într-un anumit loc şi pe această bază, să intensifice măsurile de supraveghere şi să creeze condiţiile de intervenţie şi depistare operativă a persoanelor implicate129. În ceea ce priveşte, modalităţile faptice de săvârşire – modul de operare – acestea prezintă pentru organele de urmărire penală o importanţă deosebită atât pentru formarea corectă a cercului de bănuiţi, cât şi pentru identificarea eventualilor martori. Legea stabileşte130 ca agravantă în raport cu modul de operare săvârşirea infracţiunilor vamale de către una sau mai multe persoane înarmate ori de două sau mai multe persoane împreună. Astfel că, organele de anchetă trebuie să stabilească dacă fapta a fost comisă de infractori înarmaţi precum şi dacă aceştia au acţionat sau nu în împreună. În acest sens trebuie observate prevederile art. 151 din Codul penal al României potrivit cu care prin „persoane înarmate” trebuie avute în vedere persoanele care au asupra lor instrumente, piese sau dispozitive astfel declarate prin dispoziţii legale precum şi orice alte obiecte de natură a putea fi folosite ca arme şi care au fost întrebuinţate pentru atac. În cazul desfăşurării trecerii ilicite a bunurilor pentru frontieră de către două sau mai multe persoane împreună, ancheta va trebui să probeze că persoanele s-au aflat şi s-au manifestat, în sensul încălcării legii, în cadrul aceluiaşi sistem de referinţă spaţiio-temporal; practic, o împrejurare sau un aspect de natură a optimiza activitatea ilicită. Este posibil ca persoanele să se manifeste atât în calitate de coautori 129 V. Bercheşan – Metodologia investigării infracţiunilor, Edit. Paralela 45, Piteşti, 1999, pag. 230 130 Art. 274 din Codul vamal 87 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE cât şi în calităţi diverse – autori, instigatori sau complici (cel puţin unul dintre ei fiind autor) important fiind, cu obligativitate, ca participaţia să fie concomitentă, fiind exclusă participaţia subsecventă. 3.1.6. Urmările trecerii ilicite de bunuri peste frontieră Principial, în urma desfăşurării de activităţi ilicite specifice trecerii ilicite de bunuri peste frontieră, statul român este prejudiciat cu sume importante ce se formează şi se dezvoltă prin neplata nici unui impozit sau taxă legată de bunurile introduse fraudulos în circuitul economic, pornind de la taxele vamale şi ajungând până la taxa pe valoarea adăugată neplătită de un comerciant – să zicem ultimul în lanţ – care desfăşoară activităţi comerciale directe, cu amănuntul. Se poate observa, cu uşurinţă, că prejudiciul statului începe a fi generat în urma activităţilor ce au ca rezultat trecerea ilicită a bunurilor peste frontieră şi se dezvoltă, exponenţial, mărindu-şi dimensiunile precum un bulgăre de zăpadă prin desfăşurarea a diverse activităţi economice în condiţii ilegale, consecinţă directă şi obligatorie – bunurile, odată introduse pe teritoriul vamal al României, generează ilegalitate fiind transportate fără acte sau cu acte false, sunt manevrate, vândute, revândute, ş.a., totul, în aceleaşi condiţii de fraudare a legii. Pe cale de consecinţă, cercetarea va trebui să constate şi să probeze, în funcţie de amploarea desfăşurării activităţilor ilicite, săvârşirea în concurs şi a altor infracţiuni. Analizând apariţia şi dezvoltarea în timp a urmărilor specifice trecerii ilicite de bunuri peste frontieră apreciez că necesar a sublinia că în condiţiile unei activităţi organizate şi sistematice, care să nu aibă ca obiect, doar, trecerea frauduloasă peste frontieră de bunuri comune, pe lângă faptul că se creează venituri ilicite uriaşe, apar şi implicaţii la nivelul economiei naţionale – falimente, blocaje financiare, etc. – element important care ar putea fi luat în considerare de către instanţe la pronunţarea hotărârilor. Mai trebuie observat că trecerea ilicită de bunuri peste frontieră, prin profiturile tentante pe care le poate genera, este de natură a genera implicaţii deosebite în legătură cu criminalitatea transnaţională, relaţiile politice între state, alimentarea terorismului internaţional, reţelelor de spionaj, etc. Întrucât este legată de problema în discuţie apreciez oportun a prezenta, aici, unele considerente legate de efectele juridice ale normei prevăzute la art. 234 alin. 3 din Codul vamal potrivit cu care în cazul infracţiunilor vamale, datoria serveşte la determinarea temeiului de pornire a urmăririi penale şi a pedepselor penale. Înainte de toate, trebuie observat că, cel puţin principial, legiuitorul prin incriminarea unor conduite ilicite ca infracţiuni vamale a urmărit respectarea regimului vamal, concept complex care presupune printre altele şi plata datoriei vamale – de altfel o sursă importantă de alimentare a bugetului de stat. Neplata datoriei vamale, pentru mulţi la o analiză superficială, singurul prejudiciu legat de alimentarea bugetului direct şi palpabil, nu este decât un segment al urmărilor pe care poate să le aibă desfăşurarea de activităţi ilicite ce au ca scop trecerea ilicită de bunuri peste frontieră şi valorificarea acestora pe teritoriul vamal al României. Analizând conţinutul constitutiv al infracţiunilor prevăzute la art. 270, 272 şi 273 din Codul vamal – contrabanda, folosirea de acte nereale şi folosirea de acte falsificate – se poate concluziona că infracţiunile vamale sunt infracţiuni de pericol şi nu de rezultat, raportul de cauzalitate între elementul material şi rezultatul socialmente periculos decurgând principial, ca în cazul tuturor infracţiunilor de pericol, din însăşi materialitatea fiecărei infracţiuni în parte, fiind intrinsec acesteia. În aceste condiţii se pune problema măsurii în care norma juridică de la art. 234 alin. 3 din Codul vamal este de natură să schimbe înţelesul normelor penale prevăzute de Codul vamal ? S-ar putea accepta un sens, potrivit cu care, în ultimă instanţă, atât în conţinutul actualului cod vamal cât şi a celui precedent, s-a dorit incriminarea eludării obligaţiei de a plăti datoria vamală în ipotezele prezentate de către legiuitor în conţinutul art. 270, 272 şi 273, respectiv prin trecerea peste frontieră prin alte locuri decât cele stabilite pentru controlul vamal sau prin folosirea la autoritatea vamală de acte nereale ori falsificate. Consider că problema trebuie tratată cu atenţie, neputând fi acceptate explicaţii simpliste. Dacă legiuitorul ar fi dorit infracţiuni de rezultat, condiţionate de producerea unei urmări periculoase, constând în crearea unui prejudiciu bugetului de stat prin neplata unei datorii vamale ar fi specificat aceasta in terminis – 88 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE să spunem într-un mod asemănător cu cel în care a fost tratată problema în Codul vamal din 1978131. Cum nu a făcut-o, apreciez ca fiind oportună o analiză a normei juridice prevăzute de art. 234 alin. 3 din actualul Cod vamal. Astfel, se arată că datoria vamală serveşte la determinarea temeiului de pornire a urmăririi penale. Codul de procedură penală nu conţine prevederi care să conţină, în materia începerii urmăririi penale, acceptată şi analizată în doctrina de specialitate ca o adevărată instituţie juridică, expresia „temei de pornire”. Probabil este puţin important să critic folosirea unei expresii care nu este consacrată în sistemul legislativ, despre care se poate spune, chiar că, are o tentă arhaică, astfel că îmi permit să observ, în materia analizată, următoarea situaţie. Pentru începerea urmăririi penale – acceptând ca sinonime expresiile „pornirea urmăririi penale” şi „începerea urmăririi penale” – este necesară, ca principiu, realizarea a două condiţii132: 1. o condiţie pozitivă, care, deşi neexprimată expres de art. 228 din Codul de Procedură Penală, decurge din reglementarea adiacentă şi constă în existenţa acelui minim de date, obţinute fie direct din sesizarea făcută, fie din actele premergătoare desfăşurate ulterior sesizării, ce permit organului de urmărire penală să considere că s-a săvârşit în mod cert o infracţiune; 2. o condiţie negativă, înscrisă în art. 228 alin. 1 din Codul de procedură penală, ce constă în inaplicabilitatea cazurilor de împiedicare a punerii în mişcare a acţiunii penale, prevăzute în art. 10 Cod de Procedură Penală, cu excepţia celui prevăzut la lit. b1. Consider că se poate accepta, ca o derogare de la cadrul general reprezentat de Codul de procedură penală, că prin voinţa legiuitorului, Codul vamal impune o a treia condiţie, la fel ca prima, pozitivă, ca în legătură cu activitatea ilicită cercetată, să se fi format o datorie vamală neachitată. În aceste condiţii, trebuie observat că infracţiunile vamale subzistă în mod independent, indiferent dacă a rezultat ori nu o datorie vamală eludată. Problema se pune în latura practică, în cadrul anchetei penale, urmând ca, în măsura în care a rezultat sau nu urmarea socialmente periculoasă constând într-o datorie vamală eludată, să se înceapă ori nu urmărirea penală. Dacă există o datorie vamală eludată, iar aceasta după ce s-a constatat săvârşirea infracţiunii, până să se înceapă urmărirea penală, ori în cursul acesteia, este plătită – cazul infractorului spăşit care odată prins este tentat să facă aproape orice pentru a scăpa de răspunderea penală – ce se poate întâmpla ? Să fie acceptabilă darea unei soluţii de neîncepere, iar în cazul în care s-a început, de scoatere de sub urmărire penală ? Cum totul pare să graviteze în jurul intereselor economice iar în dreptul vamal român datoria vamală pare să joace rolul central, fiindu-i subordonată însuşi începerea urmăririi penale, s-ar părea că singura raţiune a intervenţiei organelor judiciare în desfăşurarea activităţilor ilicite specifice laturii obiective a infracţiunilor prevăzute de Codul vamal ar fi să impună, prin orice mijloace, plata datoriei vamale. O soluţie asemănătoare poate fi dată şi cu privire la pedepsele de natură penală, cel puţin având în vedere norma juridică de la art. 234 alin. 3 teza a doua din Codul vamal, potrivit cu care, datoria vamală serveşte la determinarea pedepselor penale, textul legal putând fi interpretat în sensul că dacă datoria vamală se plăteşte pe parcursul procesului penal ori pe parcursul executării pedepsei, să spunem, privative de libertate, nu ar mai exista temei pentru aplicarea pedepsei, în primul caz, sau pentru continuarea executării pedepsei, în cel de al doilea caz. Faţă de cele arătate consider că pot fi făcute unele observaţii. Probabil nu este lipsit de importanţă să observăm că, la prima vedere, datoria vamală constituie elementul, raţiunea ce îi determină pe infractori să desfăşoare activităţi ilicite care să întrunească elementele constitutive ale infracţiunilor vamale – excepţie constituind cazul bunurilor speciale, caz în care, nu datoria vamală constituie o problemă, ci faptul că aceste bunuri sunt interzise ori restricţionate pentru operaţiunile vamale. Un calcul aritmetic simplu arată că o afacere va prospera mult mai repede dacă va scăpa de o povară, în plus, constituită de plata datoriei vamale. În aceste condiţii, din punct de vedere criminologic, va căpăta pregnanţă explicaţia potrivit cu care principala cauză ce determină săvârşirea infracţiunilor vamale incumbă mediului de afaceri concurenţial, ce permite dezvoltarea unei afaceri pe o piaţă determinată numai în 131 Art. 72 şi 73 din Legea 30/1978 132 N. Volonciu – Tratat de procedură penală, vol. 2, Edit. Paideia, 1994, pag. 65 89 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE condiţiile în care la aceiaşi parametri calitativi o marfă sau o grupă de mărfuri este mai ieftină şi asigură un profit maximal iar un atu, în acest sens, ar fi să nu se plătească datoria vamală. Deşi principial, totul este corect, lucrurile nu sunt atât de simple. Dezvoltarea oricărei afaceri poate să aibă loc pe două planuri, pe care le apreciez ca paralele, orice conexiune fiind de neconceput. În primul rând, în mod firesc, se poate alege o dezvoltare durabilă, în cadrul unei sistem concurenţial guvernat de legile statului român, cu respectarea procedurilor legale, cu respectarea drepturilor consumatorilor şi a regulilor concurenţei loiale. Diametral opus, se poate opta pentru specularea oricărei oportunităţi în fraudarea legii, raţiunea derulării unei afaceri fiind sublimată la ceea ce afaceriştii, cu o anumită reputaţie, numesc „tun”. Realitatea a demonstrat că, în România, se pot acumula capitaluri importante din astfel de afaceri. Totul a putut fi subteran, importuri, distribuţie, desfacere cu amănuntul, strângerea sumelor încasate, distribuirea profiturilor, etc. Cu privire la un „tun” descoperit, infractorii pot plăti datoria vamală iar această stare de fapt va produce consecinţe juridice conform cu prevederile Codului vamal. Totuşi, apare o întrebare firească – oare nu ar fi necesar să se poată face o diferenţiere între oamenii de afaceri oneşti care înţeleg să-şi achite în mod constant datoriile către bugetul de stat şi cei care înţeleg să-şi dezvolte afacerile speculând orice iar aici, în primul rând, legea ? Departe de mine gândul de a propune idealuri sau susţine principii etice în mediul de afaceri însă, în considerarea locului şi rolului procesului penal în societate, îmi permit să observ că dacă în ceea ce priveşte prima teză a art. 234 alin. 3 din Codul vamal lucrurile pot fi acceptate ca fiind suficient de clare, în sensul potrivit cu care, dacă se plăteşte datoria vamală înainte să fi început procesul penal acesta nu va mai începe, deşi săvârşirea infracţiunii va continua să existe în realitatea obiectivă – caz în care prevederile art. 234 alin. 3 vor opera ca o cauză de neurmărire a infracţiunii – nu acelaşi lucru poate fi considerat rezonabil, atunci când analizăm teza a doua a articolului în discuţie. Plata datoriei vamale nu ar trebui să opereze ca o cauză de nepedepsire. Organele statului nu este normal să aibă răbdare la nesfârşit, doar o realiza infractorul că i se oferă o şansă spre a se conforma conduitei prescrise. Normal ar fi să se considere că ar fi prea mult să se accepte ca la o perioadă importantă în timp după ce a sfidat legea, a încercat să înşele vigilenţa autorităţilor statului, un infractor să se spăşească şi pe cale de consecinţă să fie iertat de pedeapsă. Nu poate fi negat caracterul stimulativ al posibilităţii legale ca, în măsura în care se revine la respectul legii, cel ce a încălcat-o să se bucure de unele avantaje. De avantaje da, dar şi de iertare ? Dacă ar fi aşa există riscul de a apare reversul medaliei – toată comunitatea de afaceri ar fi tentată să întindă coarda cât mai mult şi numai în ultimă instanţă să se conformeze prevederilor legale. O soluţie rezonabilă, care să nu contravină legii, constă în acceptarea plăţii datoriei vamale în timpul procesului penal ca o circumstanţă atenuantă sau/şi un argument pentru a se dispune suspendarea executării pedepsei, caz în care s-ar acoperi în mod satisfăcător atât plata datoriei vamale până la darea pedepsei cu închisoare sau până la rămânerea definitivă a unei astfel de pedepse cât şi situaţia în care plata arătată s-ar face pe timpul executării pedepsei cu închisoarea. Mai trebuie observat că problema poate căpăta doar conotaţii teoretice pentru că în practică, dacă se aplică dispoziţiile legale ce au ca obiect plata cu întârziere a obligaţiilor către bugetul de stat, suma ce va trebui plătită va deveni din ce în ce mai mare, odată cu trecerea timpului, astfel că va deveni din ce în ce mai puţin probabil ca infractorii să-şi poată plăti datoriile pentru a evita răspunderea penală. Concluzionând, apreciez că datoria vamală, ca instituţie de drept vamal, nu afectează prin efectele juridice specifice existenţa infracţiunilor vamale, însă, modul de a reacţiona al organelor statului trebuie să ţină seama de plata sau neplata datoriei vamale. În practică, anchetatorii, dat fiind caracterul complex al pregătirii, desfăşurării şi exploatării rezultatelor activităţilor ilicite ce presupun trecerea frauduloasă a bunurilor peste frontieră, trebuie să dezvolte ancheta indiferent de implicaţiile posibile pe care le poate avea plata datoriei vamale, aceasta neputând să acopere sau să influenţeze cercetarea, judecarea şi aplicarea de pedepse pentru activităţile subsecvente trecerii frontierei şi/sau prezentării de acte nereale sau falsificate. În legătură cu prezentarea la autoritatea vamală de acte nereale şi/sau falsificate, Codul vamal nu leagă existenţa infracţiunilor prevăzute de art. 272 şi de art. 273 de realizarea unei urmări anume, cele două 90 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE infracţiuni fiind infracţiuni de pericol. Analizând situaţia, trebuie acceptat că cele două infracţiuni, pe lângă faptul că sunt de pericol – cel puţin aşa cum au fost formulate în Codul vamal – sunt caracterizate şi de un rezultat necesar şi anume scutirea de plată sau reducerea datoriei vamale şi, implicit, prejudicierea statului prin neplata către buget a datoriei vamale sau a părţii reduse din aceasta. Astfel. dacă, prin absurd, săvârşirea infracţiunilor de folosire de acte nereale sau de folosire de acte falsificate nu rezultă o scutire de plată sau măcar o diminuare a datoriei vamale ci rezultă acelaşi cuantum al datoriei vamale ori un cuantum mai mare – asta putându-se datora unor cauze diverse cum ar fi eroarea făptuitorilor, reaua intenţie a reprezentanţilor faţă de conducerea sau faţă de societăţile la care sunt angajaţi şi pe cale le reprezintă, etc. – nu credem că se mai poate vorbi despre săvârşirea vreunei infracţiuni vamale ci, eventual, de săvârşirea altor infracţiuni – neglijenţa în serviciu, gestiunea frauduloasă, etc. Pe baza rezolvării acestei probleme, anchetatorii pot lua cele mai eficace măsuri pentru recuperarea prejudiciului prin urmărirea solidară atât a declaranţilor vamali cât şi a persoanelor juridice pe care le reprezintă în baza raportului de prepuşenie. 3.1.7. Persoanele care cunosc date despre împrejurările ce caracterizează pregătirea desfăşurarea şi exploatarea rezultatelor activităţilor ilicite Am considerat necesar să includ această problemă în prezentul demers ştiinţific pentru a sublinia dificultatea identificării martorilor şi obţinerea de la aceştia a unor date utile cauzei. Dat fiind specificul lor, activităţile ilicite analizate sunt pregătite, desfăşurate şi valorificate în condiţii de maximă clandestinitate, cât mai ferite de privirile indiscrete ale celor care nu sunt angrenaţi în sistemul infracţional. Totuşi, analizând sistemul de referinţă spaţiio-temporal, precum şi modalităţile concrete de pregătire, desfăşurare şi exploatare, apreciez că martorii trebuie identificaţi în rândul unor categorii de persoane precum133: cetăţeni care domiciliază ori desfăşoară activităţi economice în zona de frontieră sau în imediata vecinătate a punctelor de trecere a frontierei; membrii ai echipajelor şi personalul de bord al navelor şi aeronavelor ce transportă mărfuri sau alte bunuri; lucrătorii care au încărcat mărfuri în mijloacele de transport, le-au descărcat sau le-au transportat dintr-un mijloc în altul; salariaţi din cadrul comisionarilor vamali sau altor agenţi economici care au ca obiect de activitate operaţii de import-export; persoane care lucrează la depozite unde a fost păstrată marfa tranzitată ilicit până la valorificare; persoane care au cumpărat marfa tranzitată ilicit fără să cunoască provenienţa a acesteia; persoane din anturajul infractorilor. În funcţie de fiecare persoană în parte se vor analiza posibilităţile de dezvoltarea a anchetei şi pe baza rezultatelor activităţilor pregătitoare se vor folosi cele mai adecvate procedee tactice în ideea obţinerii cât mai multor informaţii pe baza cărora să se lămurească toate aspectele ce ţin de activităţile ilicite. 3.1.8. Legătura activităţii ilicite cercetate cu alte activităţi infracţionale, cu structuri infracţionale organizate şi existenţa concursului de infracţiuni Săvârşirea infracţiunilor de contrabandă face parte dintr-un complex infracţional şi nu trebuie privită ca un act disparat, marea criminalitate economico-financiară îşi are una dintre surse valorificarea bunurilor trecute ilegal peste frontieră. Fenomenul infracţional a evoluat mult în lumea contemporană, crima organizată controlează sau, acceptând, totuşi, o nuanţă de relativitate, tinde să controleze orice domeniu în care săvârşirea de infracţiuni poate aduce venituri mari, în aşa fel încât trecerea peste frontieră şi valorificarea ilegală a bunurilor pe teritoriul României sau al altui stat din Uniunea europeană ca o ocupaţie sau meserie, ca principală sursă de asigurare a veniturilor nu mai poate fi acceptată, nici măcar spre studiu, în afara acestei organizări. Plecând de la cele arătate, cu privire la concursul de infracţiuni, desfăşurarea de activităţi ilicite prin care să se treacă fraudulos frontiera şi să se valorifice bunuri acoperă un spectru larg de infracţiuni ce se săvârşesc în concurs –infracţiuni împotriva persoanei împotriva autorităţii, infracţiuni de serviciu sau în 133 V. Bercheşan, op. cit. pag. 231 91 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE legătură cu serviciul, infracţiuni de fals, infracţiuni care împiedică înfăptuirea justiţiei, trecerea frauduloasă a frontierei, folosire de acte nereale sau folosire de acte falsificate, evaziune fiscală, etc. În susţinerea celor arătate se pot da exemple multe, fiind uşor de observat că o activitate infracţională în domeniu cercetat presupune săvârşirea în concurs a mai multor infracţiuni. Spre exemplu, pentru a trece o cantitate de bunuri comune frontiera de stat şi a le valorifica este necesar elaborarea unui plan, stabilirea de sarcini precise în cadrul unui grup de infractori organizaţi structural şi funcţional, stabilirea de legături infracţionale peste hotare, luarea unor măsuri pentru a nu fi surprinşi în timpul trecerii frontierei de stat, iar în condiţiile surprinderii, pentru ripostă şi asigurarea scăpării, eventual folosind arme, asigurarea şi depozitarea mărfurilor după trecerea frontierei, stabilirea de legături în vederea valorificării mărfurilor, mituirea sau compromiterea de funcţionari, găsirea de persoane care pentru avantaje neînsemnate să rişte şi să-şi asume răspunderea în cazul în care ar fi surprinşi, înfiinţarea şi funcţionarea unor reţele de distribuţie şi a unor reţele de securizare a primelor etc. Indiferent de activitatea ilicită constatată în prima fază, ancheta trebuie neapărat extinsă cu privire la toţi participanţii şi la toate aspectele ce pot întruni elementele constitutive ale uneia sau alteia dintre infracţiunile prevăzute în Codul penal sau în legile speciale, trecerea ilicită de bunuri peste frontieră presupunând prin esenţa ei desfăşurarea şi a altor activităţi ilicite atât în vederea realizării elementului material, pe întreaga durată a desfăşurării acestuia, cât şi pentru valorificarea produsului infracţional şi introducerea în circuitul economic al sumelor de bani imense obţinute din activitatea ilicită. 3.1.9. Condiţiile şi împrejurările care au favorizat desfăşurarea activităţilor ilicite Legat de combaterea şi prevenirea desfăşurării activităţilor ilicite specifice infracţiunilor prevăzute de Codul vamal trebuie arătat că un rol important îl ocupă combaterea activităţii reţelelor de infractori, o mai bună conlucrare între instituţiile destinate să lupte împotriva acestui fenomen, o reală implicare a factorului uman, bine pregătit din punct de vedere profesional, o implicare la nivel de societate sau, cel puţin prin segmentele sale cele mai semnificative, în schimbarea unei concepţii eronate de acceptare a fenomenului infracţional ca o fatalitate. România, ca ţară cu statut european, parcurge un important proces prin care îşi integrează legislaţia şi sistemul de control şi supraveghere din domeniul vamal în contextual sistemului comunitar pentru controlul, prevenirea şi urmărirea fraudelor în domeniul vamal. În acest context o importanţă deosebită o capătă schimbul de informaţii şi sistemul integrat de comunicare între instituţiile europene de specialitate atât prin intermediul EUROPOL-ului cât şi între organele vamale sau formaţiunile specializate pentru combaterea şi lupta împotriva crimei organizate. Analizând cauze şi condiţii favorizatoare se pot spune multe despre nivelul salariilor din administraţia publică – vameşi, poliţişti, alţi funcţionari implicaţi – despre controlul fizic facultativ al mărfurilor şi al persoanelor, despre superficialitatea analizelor de risc, despre acordarea de licenţe pentru activităţi de import-export unor persoane care nu prezintă garanţii, despre controlul sporadic şi puţin eficient după acordarea liberului de vamă la agenţii economici care efectuează operaţiuni de import-export etc. însă aceasta este realitatea în domeniu, abordarea firească fiind aceea de găsire a unor posibilităţi de îmbunătăţire a acţiunii, de obţinere a unor rezultate mai bune şi nu aceea care tinde spre nulitate cu concluzia implicită de a nu se putea face mare lucru, concluzie pe care o consider, aprioric, eronată. Nu ar fi lipsit de interes urmărirea posibilităţilor de valorificare a bunurilor trecute prin mijloace frauduloase peste frontieră. Un circuit economic sănătos caracterizat printr-un control eficient, cu măsuri dure pentru cei care încalcă legea, inclusiv pentru persoanele juridice poate induce un mai mare respect şi o reţinere în a concepe săvârşirea de infracţiuni vamale în scopul obţinerii de profituri ilicite. 92 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE 3.2. Direcţii metodologice de urmărit în cercetarea activităţilor ilicite ce au ca scop trecerea peste frontieră de bunuri speciale Trecerea ilicită peste frontieră a bunurilor speciale este apreciată de către legiuitor ca fiind mult mai periculoasă decât tranzitul ilicit al bunurilor comune. În această situaţie a fost incriminată introducerea sau scoaterea din ţară fără drept, de arme, muniţii, materiale explozibile, droguri, precursori, materiale nucleare sau alte substanţe radioactive, substanţe toxice, deşeuri, reziduuri ori materiale chimice periculoase în conţinutul art. 271 din Codul vamal. Cercetarea criminalistică va trebui să se dezvolte pe următoarele direcţii metodologice:  natura activităţii ilicite desfăşurate;  bunurile ce constituie obiectul tranzitării ilicite a frontierei statului român;  făptuitorii şi rolul pe care îl are fiecare în desfăşurarea activităţii ilicite;  condiţiile ce caracterizează trecerea ilicită a bunurilor peste frontieră – locul, timpul, modul de operare  urmările trecerii ilicite de bunuri speciale peste frontieră;  legătura activităţii ilicite cercetate cu alte activităţi infracţionale, cu structuri infracţionale organizate şi existenţa concursului de infracţiuni 3.2.1. Natura activităţii ilicite desfăşurate Întrucât am folosit pe parcursul acestei lucrări noţiunea de „bunuri speciale” consider necesară o subliniere în legătură cu conţinutul acestei noţiuni. Astfel, prin bunuri speciale trebuie să înţelegem bunuri precum armele, muniţiile, materiale explozibile, materiale nucleare, substanţe radioactive, droguri, precursori, substanţe toxice, deşeuri, reziduuri ori materiale chimice periculoase, bunuri ce constituie obiectul material al infracţiunii de contrabandă calificată prevăzută la art. 271 din Codul vamal. Pentru bunurile speciale legea este mult mai puţin permisivă, existenţa infracţiunii de contrabandă calificată fiind condiţionată, doar de trecerea fără drept a frontierei de stat – indiferent dacă este vorba de frontiera terestră, aeriană sau pe apă – neinteresând dacă trecerea s-a făcut cu ocolirea punctelor de control a trecerii frontierei sau prin incinta acestora. În situaţia în care ancheta va constata că metodele sau mijloacele folosite de făptuitor pentru trecerea peste frontieră a bunurilor speciale întrunesc elementele constitutive ale altor infracţiuni vom fi în situaţia unui concurs de infracţiuni – contrabanda calificată cu folosirea de acte nereale, folosirea de acte falsificate, infracţiuni de corupţie, etc. Întrucât legiuitorul foloseşte noţiunea „fără drept” anchetatorii vor trebui să se documenteze, înainte de toate, cu privire la ceea presupune introducerea în sau scoaterea din ţară, cu drept, de arme, muniţii, materiale explozibile, droguri, precursori, materiale nucleare sau alte substanţe radioactive, substanţe toxice, deşeuri, reziduuri ori materiale chimice periculoase. Astfel, în materia trecerii peste frontiera de stat a României a armelor de foc şi muniţiilor trebuie distins între două regimuri: un regim ce are ca obiect trecerea peste frontieră a armelor de foc şi muniţiilor ca act de comerţ şi un regim ce are în vedere trecerea peste frontieră de arme de foc şi muniţii de către persoane fizice ca acte necomerciale, în vederea folosirii în folos personal. • Trecerea peste frontieră a armelor de foc şi muniţiilor de către persoane juridice, ca act de comerţ În conformitate cu prevederile Legii 295/2004 privind regimul armelor şi al muniţiilor, operaţiunile cu arme şi muniţii pot fi desfăşurate doar de către armurierii autorizaţi134. Sunt armurieri de drept următoarele categorii de persoane juridice: a) instituţiile publice care au competenţe în domeniul apărării, ordinii publice şi siguranţei naţionale, precum şi persoanele juridice aflate, potrivit legii, în subordonarea sau coordonarea acestora; 134Legea 295/2004 defineşte armurierul ca fiind orice persoană juridică autorizată, în condiţiile legii, să desfăşoare operaţiuni cu arme şi muniţii 93 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE b) instituţiile publice şi unităţile aflate în subordonarea sau coordonarea celor amintite mai sus, care, prin competenţele conferite de lege, desfăşoară activităţi ce necesită deţinerea şi folosirea armelor şi muniţiilor, precum şi Federaţia Română de Tir Sportiv, Federaţia Română de Schi şi Biatlon, cluburile sportive afiliate acestora şi gestionarii fondurilor de vânătoare. Se pot constitui în armurieri, la cerere, dacă îndeplinesc condiţiile prevăzute de lege, societăţile comerciale care nu se află în subordonarea sau coordonarea persoanelor juridice la care am făcut referire mai sus. Armurierii, alţii decât instituţiile publice, cele subordonate ori federaţiile şi cluburile afiliate pot fi autorizate, la cerere, să desfăşoare următoarele operaţiuni cu arme letale şi arme neletale: reparare, vânzare, cumpărare, închiriere, schimb, donaţie, import, export, transfer, transport, transbordare şi depozitare. Constituirea şi activitatea armurierilor care au ca obiect de activitate importul sau exportul de arme şi muniţii sunt supuse controlului autorităţilor cu atribuţii în domeniul exporturilor strategice. Este important de observat faptul că, acte de comerţ, de tipul celor în discuţie, pot desfăşura doar persoanele juridice care sunt autorizate de către instanţele de judecată, armurieri, în sensul legii – în sensul că acestea vor avea ca obiect de activitate efectuarea de acte de comerţ cu arme de foc şi muniţii. Întrucât acestea au un regim juridic special, instanţele nu pot autoriza desfăşurarea unor astfel de acte comerciale, ca obiect de activitate, decât pe baza unor avize prealabile. Analizând legislaţia în vigoare, observăm că procedura, prin care o persoană juridică este abilitată să efectueze operaţiuni cu arme de foc şi muniţii, conţine unele elemente de echivocitate. Persoanele juridice ce se înfiinţează ca societăţi comerciale, pentru a putea efectua operaţiuni de import-export cu arme de foc şi muniţii, trebuie să aibă inclusă desfăşurarea unor astfel de operaţiuni în obiectul de activitate. Autorizarea obiectului de activitate o face instanţa de judecată competentă, respectiv, judecătoria, pe teritoriul căreia şi-a fixat sediul societatea comercială. Pentru a putea autoriza efectuarea de operaţiuni cu arme şi muniţii, instanţele de judecată solicită un aviz favorabil din partea organelor competente ale Ministerului Internelor şi Reformei Administrative, în a căror rază teritorială îşi au sediul societăţile comerciale care solicită autorizarea. În altă ordine de idei, persoanele juridice ce efectuează operaţiuni cu arme şi muniţii sunt obligate să obţină o autorizaţie de la organele competente ale Ministerului Internelor şi Reformei Administrative care, pentru a o elibera, vor verifica dacă solicitanţii deţin spaţii corespunzătoare efectuării de operaţiuni cu arme şi muniţii, în vederea cărora se solicită autorizarea, amenajări tehnice de protecţie şi sisteme de alarmare. În context, a desfăşura activităţi de trecere peste frontieră a armelor de foc şi muniţiilor în calitate de persoană juridică ca act de comerţ cu drept – activităţi nesusceptibile de a întruni elementele constitutive ale infracţiunii de contrabandă calificată – presupune parcurgerea unui proces complex de autorizare135; noţiune adecvată, în context, fiind aceea de operaţiune de import-export autorizată. Subliniez aceasta bazându-mă pe faptul că normele juridice, care prevăd autorizarea, sunt imperative, stricta interpretare ce trebuie făcută, neputând accepta existenţa unei autorizaţii care să acopere, eventual, lipsa celorlalte sau soluţia unui concurs de norme juridice – toate cuprinse în legi speciale, ce reglementează domenii de activitate sinergice, fiind exclusă, din start, orice soluţie ce s-ar baza pe declararea uneia sau alteia dintre normele juridice în discuţie, mai specială decât alta. Autorizarea operaţiunilor de import-export care au ca obiect arme de foc şi muniţii este un proces complex, etapizat, ce începe cu solicitarea autorizaţiei de funcţionare în faţa instanţei de judecată competente, pentru o societate comercială care să aibă ca obiect de activitate desfăşurarea de operaţiuni de import-export cu arme de foc şi muniţii şi se termină, odată cu avizarea de către Inspectoratul General al Poliţiei a unei anumite operaţiuni, pe baza licenţelor eliberate de Ministeru lEconomiei şi Finanţelor – abia după această avizare se poate considera că operaţiunea este autorizată şi nu se mai poate pune problema săvârşirii infracţiunii de contrabandă calificată, prevăzută de art. 271 din Codul vamal • Trecerea peste frontieră a armelor de foc şi muniţiilor de către persoane fizice ca acte necomerciale 135 Codul vamal din 1997, la art.176 unde era reglementată infracţiunea de contrabandă calificată, chiar , folosea noţiunea de „autorizaţie” 94 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE În context, problematica trecerii peste frontieră a armelor de foc şi muniţiilor, şi, implicit, introducerea acestora în ţară, apreciez că trebuie tratată diferenţiat pentru cetăţenii români şi cetăţenii străini cu domiciliul sau reşedinţa în România, pe de o parte, şi pentru cetăţenii străini, pe de altă parte. Astfel, cetăţenii români, precum şi cetăţenii străini cu domiciliul sau reşedinţa în România pot introduce în ţară arme de foc şi muniţii numai în condiţiile în care sunt autorizaţi să procure arme. Introducerea în România se poate face numai prin punctele de trecere a frontierei de stat. Rezidenţii statelor membre ale Uniunii Europene pot intra pe teritoriul României numai cu armele letale şi muniţiile a căror procurare şi deţinere este permisă în România, dacă sunt titulari ai unui paşaport european pentru arme de foc în care sunt înscrise aceste arme136. Persoanele la care am făcut referire pot intra pe teritoriul României cu armele neletale legal deţinute, numai dacă au împlinit vârsta de 18 ani şi motivează organelor poliţiei de frontieră, în scris, necesitatea introducerii armei pe teritoriul României. Cu ocazia trecerii frontierei de stat organele poliţiei de frontieră procedează după cum urmează: a) în cazul armelor de foc, fac menţiuni în paşaportul european pentru arme de foc cu privire la data intrării, respectiv a ieşirii cu aceste arme; b) în cazul armelor neletale, la intrarea în ţară eliberează persoanei o adeverinţă de introducere în ţară a acestor arme, iar la ieşire reţin această adeverinţă. În situaţia în care, pe timpul şederii în România, rezidenţii statelor europene înstrăinează, pierd, li se fură sau li se distrug armele cu care au intrat, aceştia au obligaţia să anunţe, în condiţiile legii, organele de poliţie în a căror rază de competenţă s-a produs evenimentul, acestea eliberându-le, cu această ocazie, o dovadă în acest sens care va fi prezentată organelor poliţiei de frontieră la ieşirea din ţară. Rezidenţii statelor europene care doresc să călătorească în România cu armele de foc pe care le deţin trebuie să obţină, în prealabil, o autorizaţie de introducere pe teritoriul României a acestor arme. În funcţie de motivele pentru care se solicită eliberarea autorizaţiei de introducere pe teritoriul României a armelor de foc, aceasta se poate acorda pentru o perioadă de până la un an, cu posibilitatea prelungirii acesteia, valabilă pentru una sau mai multe călătorii, după caz. Cetăţenii români care deţin, în condiţiile legii, arme letale şi care doresc să călătorească cu acestea în statele membre ale Uniunii Europene pot solicita organului de poliţie care le-a acordat permisul de armă eliberarea unui paşaport european pentru arme de foc137. Persoanele care doresc să călătorească în străinătate cu arme de foc procurate din România, cu scopul de a le înstrăina ulterior, sunt obligate să solicite, în prealabil, organelor de poliţie competente eliberarea unui permis de transfer în străinătate, document care trebuie să însoţească armele până la locul de destinaţie. Pentru aceasta este necesară comunicarea, de către cei interesaţi, unor date importante pentru ţinerea sub control al regimului deţinerii armelor, în plan european138. 136 Cu respectarea unor condiţii, după cum urmează: a) documentul să fie valabil; b) să nu existe în acest document menţiunea că introducerea armei este interzisă pe teritoriul României; c) în cazul armelor de vânătoare, titularul să prezinte la intrarea pe teritoriul României o invitaţie din partea unei asociaţii de vânătoare române legal constituite, iar în cazul armelor de tir, titularul să prezinte dovada că urmează să participe la un concurs de tir organizat de Federaţia Română de Tir Sportiv sau, după caz, de Federaţia Română de Schi şi Biatlon; d) în cazul armelor de vânătoare, de tir sau al armelor de colecţie funcţionale, cu excepţia situaţiilor prevăzute la lit. c), să existe în document menţiunea referitoare la existenţa autorizaţiei de introducere a armelor respective în România; e) persoana să nu prezinte pericol pentru ordinea publică, siguranţa naţională, viaţa şi integritatea corporală a persoanelor, conform datelor şi informaţiilor existente la organele competente. 137 Conform Legii 295/2004, paşaportul european pentru arme de foc conferă titularului dreptul de a circula pe teritoriul statelor membre împreună cu armele şi, după caz, muniţia aferentă înscrise în acest document, numai în măsura în care deţinerea armelor înscrise în acest document este permisă în statul în care urmează să călătorească sau, după caz, dacă este autorizat de autorităţile competente ale acelui stat să introducă pe teritoriul său armele respective. 138 a) numele şi adresa vânzătorului sau persoanei care cedează şi ale cumpărătorului sau beneficiarului, respectiv ale proprietarului; b) adresa destinatarului către care armele vor fi trimise sau transportate; c) numărul armelor care urmează să fie transportate; 95 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Cel mai târziu până la data ieşirii din ţară a persoanei care urmează să înstrăineze armele, Inspectoratul General al Poliţiei Române trebuie să comunice la autorităţile competente ale statului unde urmează să fie înstrăinată arma informaţiile la care am făcut referire. Armurierii de pe teritoriul României pot efectua operaţiuni de transfer de arme letale şi muniţii corespunzătoare acestora către o persoană dintr-un stat membru, cu condiţia obţinerii prealabile a câte unui permis de transfer pentru fiecare dintre aceste operaţiuni. Permisul de transfer al armelor se acordă, la cerere, de către organul de poliţie în a cărui rază de competenţă îşi desfăşoară activitatea armurierul, în condiţii identice cu cele pentru persoane fizice. Documentul trebuie să însoţească armele pe tot parcursul transferului, până la destinaţie, şi este supus controlului autorităţilor competente ale statelor membre tranzitate. Armurierii de pe teritoriul României care sunt autorizaţi să desfăşoare operaţiuni de import-export pot solicita acordarea unei autorizaţii de transfer fără acord prealabil, în baza căreia pot efectua operaţiuni de transfer al armelor de foc către armurieri din alte state, în care nu se condiţionează aceste transferuri de acordarea unei autorizări prealabile, pe toată perioada de valabilitate a documentului, numai cu tipurile de arme şi către statele membre înscrise în autorizaţie. Autorizaţia de transfer fără acord prealabil se acordă, la cerere, de către organul de poliţie în a cărui rază de competenţă îşi desfăşoară activitatea armurierul, pentru o perioadă de 3 ani, numai pentru tipurile de arme pentru care s-a solicitat autorizarea139. Armurierii de pe teritoriile statelor membre care doresc să transfere arme letale şi, după caz, muniţie în România trebuie să obţină, în prealabil, un permis de transfer pe teritoriul României al acestor arme, din partea Inspectoratului General al Poliţiei Române. Permisul de transfer se acordă, la cerere, în următoarele condiţii: a) armurierul face dovada faptului că este autorizat de către autorităţile statului membru pe teritoriul căruia se află să efectueze transferul armelor şi, după caz, al muniţiilor respective; b) destinatarul de pe teritoriul României să îndeplinească condiţiile prevăzute de prezenta lege pentru procurarea şi deţinerea armelor care fac obiectul transferului; c) să existe avizul Autorităţii Naţionale pentru Omologarea Armelor şi Muniţiilor cu privire la faptul că armele respective corespund normelor de omologare; d) există garanţii cu privire la faptul că transportul armelor pe teritoriul României urmează să se desfăşoare în condiţii de securitate, potrivit legii. Permisul de transfer al armelor, respectiv al muniţiilor, se acordă pentru fiecare transfer în parte. Inspectoratul General al Poliţiei Române întocmeşte şi transmite autorităţilor competente ale statelor membre lista armelor şi a muniţiilor al căror transfer pe teritoriul României poate fi efectuat numai în baza unei autorizaţii fără acord prealabil. Introducerea pe teritoriul României a armelor care fac obiectul unui transfer autorizat este permisă de către organele poliţiei de frontieră, numai dacă acestea sunt însoţite de permisul de transfer. Armurierii de pe teritoriile statelor membre care doresc să transfere arme neletale şi, după caz, muniţie în România trebuie să obţină, în prealabil, o autorizaţie de transfer fără acord prealabil din partea Inspectoratului General al Poliţiei Române140, instituţie ce are trebuie să întocmească şi să transmită d) caracteristicile care permit identificarea fiecărei arme şi indicarea armei de foc care a făcut obiectul unui control cu privire la marcajele de identificare a armelor de foc; e) mijloacele de transfer; f) data plecării şi data estimativă a sosirii. 139 În autorizaţia de transfer se înscriu de către organul de poliţie care o eliberează următoarele: a) datele de identificare ale armurierului; b) tipurile de arme care fac obiectul operaţiunilor de transfer; c) statele care permit fără acord prealabil introducerea pe teritoriul lor a tipurilor de arme care urmează să facă obiectul transferului; d) perioada de valabilitate a autorizaţiei. 140 Această autorizaţie se acordă, la cerere, cu o valabilitate de cel mult 3 ani şi trebuie să însoţească armele care fac obiectul transferului, până la destinaţie. 96 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE autorităţilor competente ale statelor membre lista armelor neletale şi a muniţiilor al căror transfer pe teritoriul României poate fi efectuat în baza unei autorizaţii fără acord prealabil. Tranzitul, pe teritoriul României, a armelor de vânătoare, de tir, a muniţiilor corespunzătoare acestora şi a armelor de panoplie, de către persoanele fizice se face după o procedură, ce ţine cont de specificitatea şi periculozitatea armelor şi muniţiilor în cauză, după cum urmează141: persoanele care tranzitează România cu arme de foc şi muniţii, odată ajunse la punctele de control pentru trecerea frontierei, le vor declara, după care, armele de foc şi muniţiile se vor sigila, iar pe timpul traversării teritoriului românesc, persoanele în cauză au obligaţia să păstreze intacte sigiliile aplicate şi să nu le înstrăineze. La ieşirea din ţară, poliţia de frontieră va verifica integritatea şi autenticitatea sigiliilor şi dacă datele de identificare a armelor şi muniţiilor corespund cu cele înscrise în documentul de trecere a frontierei de stat. În situaţia în care sigiliile nu sunt intacte ori datele nu corespund cu cele înscrise în documentul de trecere a frontierei de stat sau armele şi muniţiile au fost înstrăinate integral sau în parte, călătorilor în cauză li se permite trecerea frontierei doar cu aprobarea Inspectoratului General al poliţiei de Frontieră. Legiuitorul român a considerat trecerea peste frontieră a substanţelor aflate sub control naţional142 datorită periculozităţii deosebite, pentru sănătatea populaţiei, pe care o prezintă traficul şi consumul de droguri, ca fiind deosebit de periculoasă. În aceste condiţii, trecerea peste frontiera română a substanţelor aflate sub control naţional, este interzisă atât pentru persoanele fizice cât şi pentru persoanele juridice, indiferent de naţionalitate. Persoanele fizice ce trec frontiera, odată cu prezentarea pentru controlul de la punctele de control pentru trecerea frontierei, au obligaţia să declare şi să predea organelor de control drogurile de risc sau de mare risc pe care le deţin. În cazul persoanelor fizice ce tranzitează teritoriul României, în funcţie de legislaţia internaţională şi cea a ţărilor de destinaţie, după declararea cantităţii şi calităţii drogurilor deţinute, se poate accepta aplicarea de sigilii şi tranzitarea teritoriului României pe baza procedurii speciale143. Persoanele juridice, ca excepţie, pot trece peste frontieră substanţele aflate sub control naţional pe bază de licenţă, în vederea folosirii în scopuri licite, în realizarea obiectului de activitate. Procedura de autorizare, asemănătoare cu cea descrisă pentru armele de foc şi muniţii, impune autorizarea instanţelor pentru includerea în obiectul de activitate a operaţiilor de import-export cu substanţe supuse controlului naţional, pe baza unui aviz din partea organelor competente ale Ministerului Internelor şi Reformei Administrative144, după care urmează emiterea unei licenţe145 din partea Ministerului Industriei şi Resurselor 146, de asemenea, pe baza unui aviz din partea Inspectoratului General al Poliţiei pentru fiecare operaţiune în parte147. Trebuie observat că, în legislaţia română, există două acte normative-cadru care au ca obiect substanţele aflate sub control naţional: Legea nr. 143/2000 privind prevenirea şi combaterea traficului şi 141 Art. 35 alin. 1 şi 2 din Legea nr. 243/2002 142 Aici am considerat oportun folosirea termenului de substanţe aflate sub control naţional, în considerarea prevederilor Legii nr. 143 din 26.07.2000, privind combaterea traficului si consumului ilicit de droguri, care foloseşte termenul în art. 1, dându-i o definiţie legală. Astfel, prin substanţe aflate sub control naţional trebuie înţelese142 – drogurile şi precursorii înscrişi în tabelele anexe la lege – tabele ce pot fi modificate prin ordonanţă de urgenţă a Guvernului, prin înscrierea unei noi plante sau substanţe, prin radierea unei plante sau substanţe ori prin transferarea acestora dintr-un tabel în altul, la propunerea ministrului sănătăţii. 143 Procedura este prevăzută de art. 35 coroborat cu art. 37 din Legea nr. 243/2002. 144 Avizul se dă după verificarea unor condiţii de folosire a substanţelor supuse controlului naţional – capacităţi de producţie, respectarea normelor de protecţie a muncii, spaţii de depozitare corespunzătoare, sisteme de supraveghere şi alarmare, etc. 145Art. 12 din ordinul nr. 36 C din 01.03.1999 privind regimul de export şi import al mărfurilor, emis de Ministerul Industriei şi Comerţului, ţinând seama, printre altele, de prevederile Legii nr. 31/1996 privind regimul monopolului de stat, cu modificările ulterioare. 146 N.A. – întrucât pe parcursul acestei lucrări este posibil să se constate unele inadvertenţe, în ceea ce priveşte titulatura unor ministere sau organisme guvernamentale, îmi cer scuze şi arăt că astfel de inadvertenţe au apărut ca urmare a schimbărilor şi a evoluţiei în timp a politicilor, diferitelor guverne ce s-au succedat la guvernare, pertinente la domeniul analizat. 147 Avizul în cauză are în vedere luarea unor măsuri pentru evitarea deturnării substanţelor de la scopul ilicit declarat. 97 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE consumului ilicit de droguri şi Legea nr. 339/2005 privind regimul juridic al plantelor, substanţelor şi preparatelor stupefiante, regim care se completează şi cu alte reglementări. Legiuitorul român a adoptat, în domeniu, şi Legea nr. 118/1992 pentru aderarea României la Convenţia asupra substanţelor psihotrope148, şi la Convenţia contra traficului ilicit de stupefiante şi substanţe psihotrope149, act normativ potrivit cu care prevederile celor două convenţii devin parte integrantă din dreptul intern. De asemenea, tabelele conţinute de convenţii sunt preluate de Legea nr. 143/2000 care, introducând în legislaţia română termenul de substanţe aflate sub control naţional, precizează, făcând trimitere la fiecare tabel în parte, trei categorii, în funcţie de pericolul pe care îl prezintă fiecare substanţă în parte: droguri de mare risc – tabelul I şi II; droguri de risc – tabelul III; precursori – tabelul IV150. Având în vedere că există trimiteri la activităţile de import-export, în textele convenţiilor arătate, în continuare voi încerca să clarific unele aspecte ce ţin de mecanismul operaţiunilor de import-export între ţările părţi la cele două convenţii151. Fiecare ţară semnatară se obligă să interzică exportul şi importul substanţelor aflate sub control naţional152, cu excepţia cazurilor când exportatorul şi importatorul sunt unul şi celălalt autoritatea sau administraţia competentă din ţara sau regiunea exportatoare sau importatoare153, respectiv alte persoane sau întreprinderi pe care autorităţile competente din ţările respective le vor autoriza, în mod explicit, în acest scop. În cazul autorizării de persoane juridice pentru efectuarea operaţiunilor de import-export, autorităţile statale trebuie să exercite o supraveghere asupra tuturor persoanelor autorizate, acestea având obligaţia să procedeze la înregistrări astfel încât să fie cunoscute în mod precis cantităţile importate sau exportate şi identitatea importatorului şi a exportatorului154. Mai mult, trimiterile, care fac obiectul importurilor sau exporturilor, trebuie să fie corect marcate şi însoţite de documentele necesare155 – documentele comerciale cum sunt facturile, listele de mărfuri, documentele de vamă, cele de transport, alte documente de expediţie, trebuie să indice numele substanţelor care fac obiectul importului sau exportului, aşa cum figurează în tabele-anexă la convenţii, cantitatea importată sau exportată, numele şi adresa exportatorului, importatorului şi, atunci când este cunoscută, cea a destinatarului. Atunci când exportul, respectiv importul, are ca obiect substanţe cuprinse în tabelul I al Convenţiei contra traficului ilicit de stupefiante şi substanţe psihotrope156, autorităţile din ţara exportatoare, înainte de desfăşurarea operaţiunilor, trebuie să informeze autorităţile din ţara importatoare cu privire la: numele şi adresa exportatorului, importatorului şi a destinatarului mărfii, când este cunoscut; denumirea substanţei, aşa cum figurează în tabelul I; cantitatea de substanţă exportată; punctul de ieşire şi data expedierii prevăzute; alte informaţii reciproc convenite între părţi. Autorizaţia de import-export, pentru substanţele cuprinse în tabelele I sau II157, trebuie obţinută pe un formular – model stabilit de Comisia Consiliului pentru stupefiante ce funcţionează în cadrul ONU, pentru fiecare export sau import, indiferent dacă este vorba de una sau mai multe substanţe158. Potrivit 148 Adoptată la Viena în 21.02.1971. 149 Adoptată tot la Viena, dar la 20.12.1988. 150 Art. 1 alin. 1 lit. c, d şi e din Legea nr. 143/2000. 151 Cele două convenţii au fost ratificate din toate ţările care se învecinează cu România. 152 Deşi textele convenţiilor fac referiri la substanţele conţinute de unul sau altul din cele 4 tabele anexă, întrucât aceste tabele sunt preluate ca atare în conţinutul Legii nr. 143/2000, vom folosi în unele cazuri expresia “conţinută de legea română arătată”. 153 Art. 7 alin. 1 lit. f şi art. 8 alin. 1 din Convenţia asupra substanţelor psihotrope adoptată în 1971. 154 Art. 8 alin. 2 lit. a; art. 11 alin. 1 şi alin. 5 din Convenţia substanţelor psihotrope adoptată în 1971. 155 Art. 9 alin. 1 lit. d din Convenţia contra traficului ilicit de stupefiante şi substanţe psihotrope adoptată în 1988. 156 Substanţe considerate droguri de mare risc de legea română. 157 Art. 12 din Convenţia asupra substanţelor psihotrope adoptată în 1971 sub titlul de „Dispoziţii referitoare la comerţul internaţional” instituie o adevărată procedură pentru desfăşurarea operaţiunilor de import-export, procedură ce stă la baza celor ce le vom arăta în continuare. 158 Autorizaţia trebuie să cuprindă denumirea internaţională a substanţei sau, în absenţa acesteia, denumirea substanţei din tabel; cantitatea exportată sau importată; forma farmaceutică; numele şi adresa exportatorului; perioada în cursul căreia trebuie să aibă loc exportul sau importul. În situaţia substanţelor exportate sub formă de preparat, se va indica denumirea preparatului, dacă există o asemenea denumire. Autorizaţia de export, mai trebuie să conţină numărul şi data certificatului de import, fiind necesară şi specificarea autorităţii din ţara importatoare care l-a eliberat. 98 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE prevederilor convenţiei, înainte de a se elibera o autorizaţie de export, autorităţile din ţara exportatoare vor solicita să se prezinte o autorizaţie de import eliberată de autorităţile din ţara importatoare care să ateste că importul substanţei sau substanţelor solicitate a fost aprobat. Autorizaţia de import va fi prezentată în faţa autorităţilor din ţara exportatoare de către persoana juridică sau instituţia care solicită autorizaţia de export. Autorizaţia de export va fi anexată, în copie la fiecare expediere la care se referă. De asemenea, guvernul ţării exportatoare va adresa o copie a autorizaţiei de export guvernului ţării importatoare sau regiunii importatoare, în cazul federaţiilor sau confederaţiilor. După efectuarea importului, guvernul ţării sau regiunii importatoare are obligaţia să remită guvernului ţării sau regiunii exportatoare, autorizaţia de export, împreună cu o atestare, care să certifice cantitatea efectiv importată159. Părţile semnatare ale convenţiei trebuie să îşi ia toate măsurile în vederea interzicerii exporturilor sub formă de expedieri adresate unei bănci, unei căsuţe poştale, unui antrepozit vamal sau unei persoane juridice, alta decât cea al cărei nume figurează în autorizaţia de export. Toate expedierile, care se fac pe teritoriul unui stat parte la convenţie sau sosesc pe teritoriul unui asemenea stat, fără a fi însoţite de o autorizaţie de export, vor fi reţinute de autorităţile competente. În cazul tranzitului, nu se va autoriza trecerea în direcţia unei alte ţări, de către autorităţile statelor părţi ale convenţiei, pentru nici o expediere de substanţe aflate sub control, decât în cazul când copia după autorizaţia de export pentru expediere este prezentată, indiferent dacă marfa este sau nu descărcată din vehiculul care o transportă. Autorităţile competente ale ţării sau regiunii, prin care tranzitul substanţelor aflate sub control este autorizat, vor lua toate măsurile pe care le consideră necesare, pentru a se evita abaterile de la ruta stabilită a transportului către o altă destinaţie, decât aceea care figurează pe copia autorizaţiei de export. Există posibilitatea de a se cere schimbarea rutei, însă guvernul ţării de tranzit va analiza cererea ca şi cum ar fi vorba despre un export din ţara de tranzit către ţara noii destinaţii. Se interzice orice tratament ce s-ar putea aplica substanţelor aflate sub control, de natură să le modifice caracterul, fără consimţământul autorităţilor competente din ţara în care se efectuează operaţia. Există posibilitatea ca una din ţările semnatare să notifice160 tuturor celorlalte părţi, prin intermediul secretariatului general, că ea interzice importul în ţara sa sau într-una din regiunile sale, pentru una sau mai multe substanţe conţinute în tabelele convenţiei, specificate în notificarea sa. Ca urmare a notificării, toate celelalte ţări semnatare vor lua măsurile necesare pentru ca nici una din substanţele menţionate în notificare să nu fie exportate în ţara sau regiunea părţii care a făcut notificarea. Partea care a făcut notificarea poate să autorizeze importul substanţelor cu privire la care a făcut notificarea, eliberând pentru fiecare caz în parte un permis special de import, în care să se specifice cantităţile determinate de substanţe sau de preparate ce conţin substanţe cu privire la care a făcut notificarea. Textele celor două convenţii, relativ la trecerea peste frontieră, pe lângă cele arătate, mai conţin referiri la obligaţii ale transportatorilor comerciali161, cu privire la evitarea situaţiilor de acces neautorizat la mijloacele de transport şi la încărcătură, precum şi situaţiilor de folosire a mijloacelor lor de transport, pentru săvârşirea de infracţiuni. De asemenea, pentru evitarea presiunilor asupra teritoriilor naţionale cu expedieri de substanţe aflate sub control parţial, ţările semnatare beneficiază de drepturi lărgite pentru controlul şi supravegherea zonelor şi porturilor libere şi, chiar, a navelor care navighează în apele internaţionale. O.U.G. 121/2006 privind regimul juridic al precursorilor de droguri, reglementează162 regimul juridic al substanţelor folosite frecvent la fabricarea ilicită a substanţelor stupefiante şi psihotrope – aşa cum sunt definite in art. 2 din Regulamentul Parlamentului European şi al Consiliului 273/2004 din 11 Februarie 2004 privind precursorii drogurilor şi în art. 2 din Regulamentul Consiliului 111/2005 privind supravegherea comerţului cu precursori de droguri între Comunitate şi statele terţe – măsurile pentru controlul şi supravegherea operaţiunilor cu acestea în vederea evitării deturnării lor, precum şi măsurile de combatere a 159 Procedura este valabilă, ca principiu şi în cazul substanţelor cuprinse în tabelul II. 160 Art. 13 din Convenţia asupra substanţelor psihotrope adoptată în 1971. 161 Art. 15 din Convenţia contra traficului ilicit de stupefiante şi substanţe psihotrope adoptată în 1988. 162 Art. 1 din O.U. G. 121/2006 99 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE operaţiunilor ilicite, instituie norme specifice pentru importul-exportul precursorilor. Deţinerea, punerea pe piaţă, importul, exportul şi efectuarea de activităţi intermediare cu substanţe clasificate se realizează cu respectarea unor obligaţii pertinente unei proceduri specifice163 a căror nerespectare implică săvârşirea infracţiunii de contrabanda calificata prevăzută şi pedepsită de art. 271 din Legea nr. 86/2006, privind Codul vamal al României164. Agenţia Naţionala Antidrog este structura de monitorizare a operatorilor şi operaţiunilor cu substanţe clasificate şi neclasificate, de coordonare unitară a activităţilor în domeniul precursorilor desfăşurate de instituţiile competente, ce aduce la cunoştinţa operatorilor cu substanţe clasificate şi neclasificate liniile directoare elaborate de Comisia Europeană, prevăzute la art. 9 din Regulamentul 273/2004 si la art. 10 din Regulamentul 111/2005, precum şi lista substanţelor neclasificate. Eliberează autorizaţii ori autorizaţii speciale pentru desfăşurarea de operaţiuni cu precursori pe durată nedeterminată, titularul având obligaţia să dovedească, la fiecare 3 ani, ca îndeplineşte condiţiile existente la data autorizării165. Desfăşurarea operaţiunilor cu substanţe clasificate166 se face cu respectarea următoarelor obligaţii: a) obţinerea unei declaraţii de utilizare167; b) asigurarea şi păstrarea evidenţei mişcării zilnice a substanţelor clasificate şi întocmirea documentaţiei aferente168; c) întocmirea pentru fiecare produs a normelor tehnice specifice privind producţia, ambalarea, transportul, depozitarea, manipularea, distrugerea sau neutralizarea acestora, consemnarea, asigurarea şi administrarea antidotului în caz de intoxicare, stabilit cu acordul Ministerului Sănătăţii Publice – în cazul operatorilor care produc substanţe clasificate; d) asigurarea etichetării;169 e) efectuarea ambalării, conform dispoziţiilor legale în materie. În ceea ce priveşte trecerea peste frontieră a materialelor nucleare şi a altor materii radioactive Legea 111/1996170, privind desfăşurarea în siguranţă a activităţilor nucleare, defineşte în Anexa 2 – definiţii – la numărul 36, noţiunea de trafic ilicit ca fiind orice acţiune care implică o activitate nucleară neautorizată de deţinere, transfer, import şi export pentru materiale nucleare, de interes nuclear, materiale radioactive, echipamente şi dispozitive pertinente pentru proliferarea armelor nucleare, precum şi a instalaţiilor nucleare şi radiologice171. 163 Art. 2 din O.U. G. 121/2006 164 Art. 23 din O.U. G. 121/2006 165 Art. 3, alin. 2, art. 4 şi art. 5 din O.U. G. 121/2006 166 Art. 13 alin. 1 din O.U. G. 121/2006 167 prevăzută de art. 4 din Regulamentul 273/2004; 168 în conformitate cu prevederile art. 5 din Regulamentul 273/2004 şi ale art. 3 si 4 din Regulamentul 111/2005; 169 Conform dispoziţiilor legale în vigoare şi cu respectarea condiţiilor prevăzute la art. 7 din Regulamentul 273/2004 şi la art. 5 din Regulamentul 111/2005; 170 Republicată în temeiul prevederilor art. II din Legea nr. 63/2006 pentru modificarea şi completarea Legii nr. 111/1996 privind desfăşurarea în siguranţă a activităţilor nucleare, publicată în Monitorul Oficial al României, Partea I, nr. 301 din 4 aprilie 2006, dându-se textelor o nouă numerotare. 171 Detaliind, în aceeaşi lege sunt prezentate încă câteva definiţii de interes, după cum urmează: ─ material radioactiv - orice material, în orice stare de agregare, care prezintă fenomenul de radioactivitate, inclusiv deşeurile radioactive; ─ material nuclear - orice materie primă nucleară şi orice material fisionabil special; ─ instalaţie nucleară: a) orice reactor nuclear, cu excepţia aceluia cu care este echipat un mijloc de transport maritim ori aerian spre a fi folosit ca o sursă de putere, dacă este pentru propulsie sau în orice alt scop; b) orice uzină care foloseşte combustibil nuclear pentru producerea de materiale nucleare, inclusiv orice uzină de retratare a combustibilului nuclear iradiat; c) orice instalaţie în care sunt stocate materiale nucleare, cu excepţia depozitărilor în vederea transportului de materiale nucleare. Instalaţiile nucleare aparţinând unui singur operator, care se află pe acelaşi amplasament, vor fi considerate o singura instalaţie nucleară; ─ instalaţie radiologică - generator de radiaţie ionizantă, instalaţia, aparatul ori dispozitivul care extrage, produce, prelucrează sau conţine materiale radioactive, altele decât cele definite ca fiind instalaţii nucleare; 100 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Având în vedere „sensibilitatea” deosebită a domeniului, deşi nu sunt cunoscute alte luări de poziţii în doctrină sau soluţii în practica judiciară, consider de interes pentru anchetă observarea condiţiilor necesare pentru tranzitarea licită a tuturor bunurilor pe care legiuitorul le-a avut în vedere când s-a pronunţat în legătură cu traficul ilicit – materiale nucleare, de interes nuclear, materiale radioactive, echipamente şi dispozitive pertinente pentru proliferarea armelor nucleare, instalaţii nucleare şi radiologice. Astfel, în art. 2, se specifică „in terminis”, faptul că Legea 111/1996 are ca obiect, printre altele, reglementarea regimului de import-export a instalaţiilor radiologice; a materialelor nucleare şi radioactive, inclusiv al combustibilului nuclear, al deşeurilor radioactive şi al dispozitivelor generatoare de radiaţii ionizate; informaţiile nepublicate, aferente materialelor, dispozitivelor şi echipamentelor pertinente pentru proliferarea armelor nucleare sau a altor dispozitive nucleare explozive; prevăzute în anexa 1172. Legea română173 interzice174 importul sau exportul de arme nucleare şi de dispozitive nucleare explozive, în general. De asemenea, este interzis importul deşeurilor radioactive175, cu excepţia situaţiilor în care, importul decurge nemijlocit din prelucrarea, în afara teritoriului României, a unui export, anterior autorizat, de deşeuri radioactive, inclusiv combustibilul nuclear ars, pe baza unor acorduri internaţionale sau contracte încheiate cu parteneri comerciali, cu sediul în străinătate, în condiţiile prevăzute de legislaţia română. Efectuarea de operaţiuni de import-export cu materii radioactive, se poate face în urma unui proces de autorizare176. Pot fi autorizate doar persoanele juridice române, în urma solicitării lor exprese, ca urmare a respectării prevederilor legislaţiei în vigoare, persoanelor fizice fiindu-le interzis să desfăşoare operaţiuni cu materii radioactive. După ce instanţele de judecată autorizează, în cadrul obiectului de activitate, desfăşurarea de operaţiuni cu materii radioactive, persoana juridică interesată trebuie să solicite autorizaţie177 din partea Comisiei Naţionale pentru Controlul Activităţilor Nucleare, ce funcţionează în subordinea Guvernului178. În sensul legii române179, prin autorizaţie în domeniul nuclear, trebuie înţeles documentul emis de autoritatea naţională competentă în domeniul activităţilor nucleare, în scopuri exclusiv paşnice, în baza unei evaluări de securitate nucleară şi control, către o persoana juridică, la cererea acesteia, pentru desfăşurarea unei activităţi nucleare. Autorizaţia de import, de export sau de tranzit se eliberează180 de către Comisia Naţională pentru controlul Activităţilor Nucleare, numai dacă sunt respectate următoarele condiţii: ─ în activitatea de control decizional asupra operaţiunilor de import, de export sau de tranzit, pentru care se solicită eliberarea autorizaţiei, solicitantul autorizaţiei va utiliza persoane care dovedesc competenţă şi probitate, în conformitate cu reglementările in vigoare; ─ în cazul importului, solicitantul autorizaţiei se angajează să asigure respectarea legislaţiei interne şi internaţionale în domeniul energiei nucleare, să livreze produsele şi informaţiile numai către beneficiari autorizaţi în acest scop şi să raporteze de îndată Comisiei asupra intrării în ţară a produselor şi informaţiilor importate; ─ materiale de interes nuclear - apa grea, grafitul, zirconiul şi alte materiale care, datorita unor proprietăţi nucleare specifice, sunt de interes deosebit pentru domeniul nuclear. 172 Anexa I cuprinde lista materialelor, dispozitivelor, echipamentelor şi informaţiilor pertinente pentru proliferarea armelor nucleare şi a altor dispozitive nucleare explozive 173 Art. 6 din Legea nr. 111/1996. 174 Printre alte operaţiuni precum cercetarea, experimentarea, dezvoltarea, fabricarea, tranzitul, detonarea, etc. 175 art. 7 din Legea nr. 111/1996. 176 Asemănător cu cel descris mai sus 177 Art. 8 alin. 1 coroborat cu art. 4 din Legea nr. 111/1996. 178 Conform art. 4 alin. 1 din Legea nr. 111/1996, autoritatea naţională competentă în domeniul nuclear, care exercită atribuţiile de reglementare, autorizare şi control prevăzute în prezenta lege, este Comisia Naţională pentru Controlul Activităţilor Nucleare, instituţie publică de interes naţional, cu personalitate juridică, cu sediul în municipiul Bucureşti, condusă de un preşedinte cu rang de secretar de stat, coordonată de primul-ministru, prin Cancelaria Primului-ministru. 179 Definiţia cuprinsă în anexa 2 la punctul 4 din Legea nr. 111/1996. 180 Art. 22 alin. 1 lit. a-c combinat cu art. 8 din Legea nr. 111/1996. 101 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE ─ în cazul exportului, solicitantul autorizaţiei obţine de la partenerii săi externi garanţiile necesare din care să rezulte că aceştia nu vor folosi produsele sau informaţiile exportate în scopuri care să prejudicieze obligaţiile internaţionale asumate de România ori siguranţa naţionala. De subliniat este obligaţia de a raporta181, de îndată, Comisiei Naţionale pentru controlul Activităţilor Nucleare, prevăzută în sarcina exportatorului, importatorului şi a titularului autorizaţiei de tranzit, cu privire la intrarea şi ieşirea din ţară a produselor şi a informaţiilor exportate importate sau tranzitate. Pentru importul instalaţiilor cu funcţionalitate proprie, pentru importul fiecărui tip distinct de material radioactiv, de dispozitiv generator de radiaţii ionizante, de aparatura de control dozimetric al radiaţiilor ionizante sau al gradului de contaminare radioactivă, de material sau dispozitiv utilizat în scopul protecţiei împotriva radiaţiilor ionizante, de mijloc de containerizare sau de transport special amenajat în acest scop, este necesară obţinerea, în prealabil182, a unei autorizaţii de produs, model tip183, emisă de Comisia Naţională pentru Controlul Activităţilor Nucleare184. Sursele-etalon de radiaţii185 şi mijloacele de măsurare, în domeniul radiaţiilor ionizante, pentru a putea fi importate, trebuie să aibă aprobare de model, eliberată de Biroul Român de Metrologie Legală şi să fie verificate metrologic, în conformitate cu legislaţia Română. Direcţia Generală a Vămilor va controla şi va admite186 intrarea sau ieşirea din ţară, pe baza autorizaţiei emise de Comisia Naţională pentru Controlul Activităţilor Nucleare, a bunurilor pentru care se impune o asemenea autorizaţie. Pentru a evita situaţia în care s-ar introduce pe teritoriul naţional bunuri destinate folosirii de către populaţie, Legea nr. 111/1996 instituie187 o obligaţie în sarcina Ministerului Sănătăţii, potrivit cu care, acesta are obligaţia188 să supravegheze gradul de contaminare radioactivă a bunurilor provenite din import, destinate utilizării pe teritoriul României. În mod practic, este necesar ca, la intrarea în ţară, organele abilitate de control pentru trecerea frontierei189, să analizeze din punct de vedere al contaminării radioactive fiecare partidă de bunuri introduse în ţară, destinate a fi utilizate pe teritoriul României. În context, se poate pune problema regimului juridic pe care îl vor avea bunurile comune, contaminate radioactiv. Problema implică consecinţe de natură practică deosebită, fiind cunoscută preocuparea multora de a scăpa de tehnologii sau deşeuri incomode sau incapacitatea de a asigura o securitate efectivă împotriva contaminării radioactive.. Oare obiecte de natură comună, cu regim vamal comun, în măsura în care sunt contaminate radioactiv, pot constitui obiectul incriminării de la art. 271 din Codul vamal, cu consecinţe juridice subsecvente specifice? Eu apreciez că da – în măsura în care, un bun oarecare, un transport întreg sau numai o parte din acesta, este contaminat radioactiv, se poate considera că bunul respectiv a devenit material radioactiv, în sensul definiţiei prevăzute de anexa 2, pct.15 din Legea nr. 111/1996, întrucât prezintă fenomenul de radioactivitate (material radioactiv - orice material, în orice stare de agregare, care prezintă fenomenul de radioactivitate, inclusiv deşeurile radioactive), fiind contaminat cu radionuclizi în concentraţii superioare limitelor de exceptare. În aceste condiţii, trebuie subliniat rolul deosebit ce revine organelor Ministerului Sănătăţii, ce îşi desfăşoară activitatea în punctele de control pentru trecerea frontierei, în vederea prevenirii introducerii pe teritoriul ţării a unor bunuri care, fiind contaminate radioactiv, ar putea prezenta un pericol deosebit pentru sănătatea populaţiei. Consider că importul unor 181 Art. 22 alin. 2 şi 3 din Legea nr. 111/1996. 182 Înaintea autorizării operaţiunii ca atare. 183 Conform art. 23, alin.1 teza a doua, autorizaţia de produs, model sau tip nu este obligatorie pentru cele prevăzute la art. 8 alin. (6), fabricate şi/sau comercializate în mod legal într-un stat membru al Uniunii Europene ori care sunt fabricate în mod legal într-un stat semnatar al Acordului privind Spaţiul Economic European sau într-un stat cu care România a încheiat un acord de recunoaştere în acest sens, dacă cerinţele aplicabile acestora în statul respectiv prezintă garanţii echivalente celor pe baza cărora se acordă autorizaţie de produs în România. 184 Art. 23 alin. 1 din Legea nr. 111/1996. 185 Alin. 2 al art. 23 din Legea nr. 111/1996. 186 Art. 42 din Legea nr. 111/1996. 187 Art. 39 alin. 1 lit. a. 188 Printre altele precum supravegherea contaminării cu materiale radioactive a produselor alimentare, pe întreg circuitul alimentar, a surselor de apă, etc. 189 Art. 21 din Legea nr. 56/1992 republicată în 2000. 102 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE bunuri contaminate radioactiv, întrucât nu poate beneficia persoanelor juridice autorizate să-şi desfăşoare activitatea în domeniul nuclear, nu poate fi autorizat. Cu privire la combustibilul nuclear, combustibil care, datorită caracteristicilor de volum şi greutate reduse, este relativ căutat pentru a fi traficat, trebuie arătat, că acesta este prohibit la deţinere şi, implicit, la introducerea sau scoaterea din ţară pentru persoanele fizice – aceste operaţiuni fiind permise doar persoanelor juridice şi numai în urma procesului de autorizare descris mai sus. Trebuie observat că, în plan practic, trecerea peste frontieră implică transportul materiilor radioactive, depozitarea urmată de un întreg proces tehnologic şi economic, autorizarea importurilor presupunând din partea Comisiei Naţionale pentru Controlul Activităţilor Nucleare o verificare a întregului proces de valorificare a materiilor radioactive importate. Vrând, nevrând, o persoană juridică, pentru a putea obţine o autorizaţie de import, atât în măsura în care cere autorizarea importului sau/şi pentru desfăşurarea unor activităţi subsecvente de valorificare a importurilor, cât şi dacă aceste activităţi sunt desfăşurate de alte persoane juridice, depinde de realizarea şi altor condiţii190, pe lângă cele impuse expres pentru autorizarea operaţiunilor de import-export, după cum urmează: ─ este în măsură să demonstreze calificarea profesională, pe funcţii, a personalului propriu, cunoaşterea de către acesta a cerinţelor reglementarilor privind securitatea nucleară şi protecţia împotriva radiaţiilor ionizante, precum şi probitatea persoanelor care au autoritate de decizie în conducerea lucrărilor pe timpul construcţiei şi exploatării instalaţiei nucleare şi radiologice sau în conducerea altor activităţi nucleare; ─ răspunde ca personalul ce desfăşoară activităţi profesionale, cu caracter permanent sau temporar, în punctele de lucru vitale din cadrul instalaţiilor nucleare ori care au acces la documente cu caracter secret să fie demn de încredere şi avizat de către organele competente din domeniul siguranţei naţionale; ─ este în măsură să demonstreze că dispune de dotările tehnice, tehnologiile şi mijloacele materiale necesare desfăşurării activităţilor; ─ dă dovadă de capacitate organizatorică şi responsabilitate în prevenirea şi limitarea consecinţelor avariilor, ce pot avea efecte cu impact negativ asupra vieţi ş sănătăţii personalului propriu, populaţiei, mediului, proprietăţii terţilor sau asupra patrimoniului propriu; ─ răspunde ca restul personalului propriu, care asigura funcţionarea instalaţiei, să aibă nivelul necesar de cunoştinţe specifice funcţiei pe care o îndeplineşte privind exploatarea instalaţiei în condiţii de securitate nucleară, riscurile asociate şi măsurile de securitate nucleară aplicabile; ─ ia toate măsurile necesare, la nivelul normelor tehnologice şi ştiinţifice, pentru a preveni producerea daunelor care ar rezulta în urma construcţiei şi funcţionarii instalaţiei nucleare sau radiologice; ─ instituie o asigurare sau orice alta garanţie financiară care să-i acopere răspunderea pentru daune nucleare, cuantumul, natura şi condiţiile asigurării sau garanţiei fiind conforme celor prevăzute de lege şi de convenţiile internaţionale la care România este parte; ─ răspunde de luarea măsurilor necesare pentru prevenirea amestecului de orice natură sau pentru înlăturarea perturbărilor datorate oricăror terţi în procesul decizional, în timpul construcţiei şi pe durata funcţionarii instalaţiei nucleare; ─ propune un amplasament al instalaţiei nucleare sau radiologice care nu contravine prevederilor legale şi intereselor publice prioritare, cu privire la necontaminarea apei, aerului şi solului, şi nu afectează funcţionarea altor instalaţii situate în vecinătate; ─ dispune de aranjamente materiale şi financiare corespunzătoare şi suficiente pentru colectarea, transportul, tratarea, condiţionarea şi depozitarea deşeurilor radioactive generate din propria activitate, precum şi pentru dezafectarea instalaţiei nucleare, atunci când va înceta definitiv activitatea autorizată, şi-a achitat contribuţia pentru constituirea surselor financiare pentru gospodărirea şi depozitarea definitivă a deşeurilor radioactive şi a combustibilului nuclear uzat şi dezafectarea instalaţiilor nucleare; ─ instituie şi menţine un sistem conform reglementărilor specifice de protecţie împotriva radiaţiilor ionizante; 190 Art. 18 alin. 1 lit. a-q. 103 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE ─ instituie şi menţine un sistem conform reglementărilor specifice de protecţie fizica a combustibilului nuclear, a materialelor nucleare şi radioactive, a produselor şi deşeurilor radioactive, precum şi a instalaţiilor nucleare, inclusiv a depozitelor de combustibil nuclear, de materiale nucleare şi radioactive, de produse şi deşeuri radioactive; ─ instituie şi menţine în activitatea proprie un sistem controlat de management al calităţii, autorizat de Comisie, şi se asigură că atât furnizorii săi de produse şi servicii, cât şi sub-furnizorii acestora, în lanţ, instituie şi menţin propriul lor sistem controlat de management al calităţii; ─ instituie şi menţine un sistem propriu, aprobat, de pregătire a intervenţiei în caz de accident nuclear; ─ instituie şi menţine un sistem în conformitate cu reglementările de aplicare a garanţiilor nucleare; ─ deţine toate celelalte acorduri, autorizaţii şi avize prevăzute de lege; ─ instituie şi menţine un sistem de informare a publicului în conformitate cu reglementările legale. Pentru evitarea unor accidente, ipoteză în care, datorită periculozităţii domeniului, ar apărea consecinţe dezastruoase la nivel social, persoanele juridice, ce îşi desfăşoară activitatea în domeniul nuclear, au nevoie şi de o autorizare a sistemelor de management al calităţii in domeniul nuclear191, pentru activităţile de proiectare, amplasare, procurare, construcţie, montaj, punere în funcţiune, exploatare, dezafectare sau conservare a produselor, serviciilor şi sistemelor care sunt clasificate ca fiind importante pentru securitatea instalaţiei nucleare. Astfel, un importator, indiferent dacă va desfăşura sau nu activităţi de valorificare a importurilor, după ce va obţine autorizaţia de import şi va efectua importul, pentru a valorifica obiectul importului, în măsura în care este vorba de produse sau sisteme declarate ca importante pentru securitatea unei instalaţii nucleare, va trebui să obţină o autorizare a sistemelor de management al calităţii in domeniul nuclear. Concluzionând, se poate aprecia că autorizarea operaţiunilor de import-export cu materii radioactive, implică un grad ridicat de complexitate, datorită faptului că, deşi, în esenţă, procedura este comună – autorizarea obiectului de activitate, autorizaţie din partea organului de specialitate competent, licenţa din partea Ministerului Industriei şi Comerţului, comunicare despre trecerea peste frontieră adresată organului de specialitate care a autorizat activitatea – apar importante aspecte particulare, ce ţin de legăturile între activitatea de import-export şi activităţile de valorificare a produselor importate, respectiv de fabricare a celor exportate, în materie de autorizări, iar într-un plan aparte apare necesitatea autorizării de calitate pentru exercitarea activităţii din domeniul nuclear. Trecerea peste frontieră a deşeurilor este reglementată de O.U.G. 78/2000 privind regimul deşeurilor192. Transportul deşeurilor peste frontiera României se face în conformitate cu prevederile comunitare referitoare la transportul deşeurilor în, înspre şi dinspre Uniunea Europeana193. Legiuitorul acceptă în analiză că trebuie observate mai multe categorii de deşeuri, după cum urmează194: • deşeu - orice substanţa sau orice obiect – din categoriile stabilite în anexa nr. I B a O.U.G. 78/2000 – de care deţinătorul se debarasează, are intenţia sau obligaţia de a se debarasa; • deşeuri menajere - deşeurile provenite din activităţi casnice – care fac parte din categoriile 15.01 si 20 din anexa nr. 2 la H.G. 856/2002 privind evidenta gestiunii deşeurilor şi pentru aprobarea listei cuprinzând deşeurile – inclusiv deşeurile periculoase; • deşeuri asimilabile cu deşeuri menajere - deşeurile provenite din industrie, din comerţ, din sectorul public sau administrativ, care prezintă compoziţie şi proprietăţi similare cu deşeurile menajere şi care sunt colectate, transportate, prelucrate şi depozitate împreuna cu acestea; • deşeuri industriale - deşeurile de producţie – ce fac parte din categoriile 03-14 din anexa nr. 2 la H. G. 856/2002; • deşeuri industriale reciclabile - deşeurile industriale care pot fi supuse unei operaţii de reciclare; 191 Art. 24 alin. 1 din Legea nr. 111/1996. 192 Actualizată până la data de 19 septembrie 2006, cu modificările şi completările aduse de Legea 426/2001; Legea 101/2006; O.U.G. 61/2006 193 Art. 24 şi 30 alin 1 din O.U.G. 78/2000 194 Anexa I A din O.U.G. 78/2000 104 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE • deşeuri periculoase – deşeurile care se încadrează la categoriile sau tipurile generice de deşeuri periculoase – prezentate in anexa nr. I C – şi constituenţii acestor deşeuri – prezentaţi în anexa nr. I D, constituenţi care fac ca aceste deşeuri să fie periculoase atunci când au una sau mai multe dintre proprietăţile descrise în anexa nr. I E195. Transportul deşeurilor periculoase peste frontiera României196 se realizează cu respectarea prevederilor Convenţiei de la Basel privind controlul transportului peste frontieră al deşeurilor periculoase şi al eliminării acestora197. Legea impune în sarcina Ministerul Mediului şi Dezvoltării Durabile obligaţia de a reglementa, împreună cu celelalte autorităţi publice activitatea de import, export şi tranzit a deşeurilor198. Foarte important este că operaţiunile transfrontaliere cu deşeuri pot avea ca scop legal, şi raţional, eliminarea sau valorificarea acestora. În context, trebuie observat că pentru eliminarea sau valorificarea deşeurilor pe teritoriul României ca, de altfel, şi pe teritoriul oricărui stat din Uniunea Europeană este necesară obţinerea unei autorizaţii/autorizaţii integrate de mediu199 – ce trebuie să cuprindă: tipul si cantitatea de deşeuri; cerinţele tehnice; măsuri de precauţie; locul de desfăşurare al activităţii; metoda de tratare. Regimul juridic al trecerii peste frontieră al materiale chimice periculoase substanţelor chimice periculoase toxice şi precursori ai acestora deşeuri, reziduuri ori este reglementat de Legea nr. 56, din 16.04.1997, pentru aplicarea prevederilor Convenţiei privind interzicerea dezvoltării producerii, stocării şi folosirii armelor chimice şi distrugerea acestora200. Convenţia arătată a fost ratificată de România prin Legea nr. 125 din 19.12.1994. Prin substanţă chimică toxică se înţelege orice substanţă chimică201 care, prin acţiunea sa chimică asupra proceselor biologice, poate cauza moartea, incapacitate temporară sau vătămare permanentă la om sau la animale, indiferent de originea sa, sau de metoda de producere şi, indiferent dacă se obţine în instalaţii, în muniţii binare sau în altă parte202. Prin precursori203 se înţelege: orice reactiv chimic care participă, în orice fază, la producerea, prin orice metode, a unei substanţe chimice toxice, inclusiv orice component de bază al unui sistem chimic binar sau multicomponent. Cele două definiţii trebuie acceptate şi analizate în contextul preocupării pentru interzicerea, dezvoltarea, producerea, stocarea sau folosirea armelor chimice, acestea având în vedere204 substanţele chimice toxice şi precursorii lor, cu excepţia celor destinate unor scopuri neinterzise prin Convenţia de la Paris din 1993205, atâta timp cât tipurile şi cantităţile sunt conforme cu asemenea scopuri; muniţiile şi dispozitivele concepute special pentru a provoca moartea sau alte vătămări, prin acţiunea toxică a substanţelor chimice, care ar fi puse în libertate, ca urmare a folosirii unor asemenea muniţii şi dispozitive; orice echipament conceput special pentru a fi utilizat în legătură cu folosirea muniţiilor ce utilizează substanţe chimice toxice. 195 Anexe ale O.U.G. 78/2000 196 Art. 31 din O.U.G. 78/2000 197 La care România a aderat prin Legea nr. 6/1991, cu modificările ulterioare. 198 Art. 39 lit. I din O.U.G 78/2000 199 ART. 9^1 din O.U.G 78/2000 200 Semnată la Paris în 13 ianuarie 1993. 201 Art. 1 alin. 2 din Legea nr. 56/1997, art. 2 din Legea nr. 125/1994. 202 Pertinent problemei a se vede şi definiţiile prevăzute la art. 7 alin. Lit. f. şi g. din O.U.G. 200/2000 actualizată, după cum urmează: f) substanţe şi preparate foarte toxice - substanţele şi preparatele care prin inhalare, ingestie sau penetrare cutanata în cantităţi foarte mici pot cauza moartea sau afecţiuni cronice ori acute ale sănătăţii; g) substanţe şi preparate toxice - substanţele si preparatele care prin inhalare, ingestie sau penetrare cutanata in cantităţi reduse pot cauza moartea sau afecţiuni cronice ori acute ale sănătăţii; 203 Art. 1 alin. 3 din Legea nr. 56/1997, art. alin. 3 din Legea nr. 125/1994. 204 Art. 1 alin. 1 din Legea nr. 56/1997. 205 Convenţia privind interzicerea dezvoltării, producerii, stocării şi folosirii armelor chimice şi distrugerea acestora; în continuare urmând a fi folosit doar termenul de Convenţie. 105 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Legea nr. 56/1997 arată, în legătură cu substanţele chimice toxice şi precursorii lor, că, acestea sunt considerate206, după caz, produse militare sau produse cu dublă utilizare, importul si exportul acestora fiind supuse regimului de control al exporturilor de produse militare sau de produse si tehnologii cu dubla utilizare. Datorită periculozităţii deosebite a acestor substanţe, legiuitorul român207 a supus controlului şi autorizării, pe lângă operaţiunile de import-export, desfăşurate de persoanele juridice abilitate ca acte de comerţ, şi activităţile necomerciale de dobândire, din afara teritoriului naţional, precum şi cele de transfer în afara teritoriului naţional. Procedura de autorizare presupune, pentru persoanele juridice, într-o primă etapă, autorizarea, în cadrul obiectului de activitate, de către instanţele de judecată, a activităţilor de import-export cu substanţe toxice şi cu precursorii lor. Trebuie observat că, operaţiunile cu aceste substanţe, sunt permise208 numai în scopuri neinterzise, Convenţia acceptând ca astfel de scopuri: scopuri industriale, agricole, de cercetare, medicale, farmaceutice sau alte scopuri paşnice; scopuri de protecţie – în relaţie directă cu protecţia împotriva substanţelor chimice toxice şi armele chimice; scopurile militare, care nu au legătură cu utilizarea armelor chimice şi care nu depind de utilizarea proprietăţilor toxice ale substanţelor chimice ca metodă de război; scopuri pentru asigurarea respectării legilor, inclusiv combaterea dezordinilor publice. Substanţele chimice toxice şi precursorii lor, ce constituie obiectul regimului de autorizare sunt conţinuţi diferenţiat în listele 1, 2 şi 3 din anexa 1, a Legii nr. 56/1997. Etapa a II-a, în cadrul procesului de autorizare, presupune adresarea unei cereri Agenţiei Naţionale de Control al Exporturilor Strategice şi al Interzicerii Armelor Chimice209, în vederea obţinerii unei autorizaţii pentru efectuarea de operaţiuni cu substanţe toxice şi precursori ai acestora. De remarcat este că, oricărei persoane210, în orice situaţie211, i se interzice dezvoltarea, producerea, dobândirea, deţinerea sau transportul către alte persoane direct sau indirect de arme chimice; folosirea de arme chimice; angajarea, în orice fel, de pregătiri militare pentru folosirea armelor chimice; ajutarea, încurajarea sau determinarea, în orice fel, a altor persoane să se angajeze într-o activitate interzisă prin lege; utilizarea ca mijloace de război a substanţelor pentru combaterea dezordinilor publice. În materia trecerii peste frontieră, Agenţia asigură controlul importului şi exportului de substanţe chimice toxice şi precursori ai acestora, eliberând autorizaţii în vederea obţinerii licenţelor de import-export şi certificate de utilizator final, pentru importurile de substanţe chimice interzise în listele anexă la Legea nr. 56/1997. de asemenea, agenţia are obligaţia să notifice Organizaţiei pentru Interzicerea Armelor Chimice, cu sediul la Haga, transferurile de substanţe chimice înscrise în Lista 1 cu cel puţin 30 de zile înainte de efectuarea lor. Cererea, pentru autorizarea importurilor sau exporturilor de substanţe chimice înscrise în Lista 1212, trebuie adresată Agenţiei Naţionale de Control al Exporturilor Strategice şi a Interzicerii Armelor Chimice cu cel puţin 60 de zile213 înainte de efectuarea operaţiunii. 206 Art. 21 alin. 1 din Legea nr. 56/1997. 207 Art. 21 alin. 2 din Legea 56/1997. 208 Art. 14 coroborat cu art. 1 alin. 7 din Legea nr. 56/1997. 209 Conform art. art. 5 alin. 1 din Legea 56/1997, Agenţia Naţională de Control al Exporturilor Strategice şi a Interzicerii Armelor Chimice este organul de specialitate al Guvernului României, care supraveghează şi coordonează, prin Direcţia de control a interzicerii armelor chimice, toate activităţile, privind regimul aplicării Convenţiei, privind interzicerea dezvoltării, producerii, stocării şi folosirii armelor chimice şi distrugerea acestora. 210 În sensul Legii nr. 56/1997 – art. 3 alin. 2 şi 3 – prin persoane sunt avute în vedere persoanele fizice de cetăţenie română, străinii şi apatrizii rezidenţi în România aflate pe teritoriul României sau în afara teritoriului naţional, în conformitate cu dreptul internaţional; persoanele juridice române; autorităţile publice române. 211 Art. 4 alin. 1 din Legea nr. 56/1997. 212 Lista cuprinde substanţe chimice toxice şi precursorii consideraţi mai periculoşi, de unde şi un regim mai restrictiv specific acestor substanţe. 213 Art. 9 alin. 1 inserează cu privire la persoanele care importă sau exportă substanţe chimice toxice înscrise în Lista 1 că acestea sunt obligate să comunice Agenţiei despre aceasta, cu cel puţin 60 de zile înainte de efectuarea operaţiunii. 106 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Pentru exportul substanţelor chimice toxice considerate ca fiind de un pericol deosebit – enumerate în anexa I a Legii 56/1997 este necesară şi obţinerea – implicit şi prezentarea în faţa autorităţii vamale – unui certificat de utilizator final214, eliberat/avizat de autoritatea de stat desemnata în acest scop din statul destinatar al exportului, sau a unui document echivalent, ce va conţine menţiuni cu privire la utilizarea substanţelor ce constituie obiectul exportului numai pentru scopuri neinterzise de Convenţie; existenţa obligaţiei de a nu le reexporta; tipurile şi cantităţile; utilizarea finală; denumirea şi adresa utilizatorului final. Întrucât autorizaţiile pentru efectuarea operaţiunilor de import-export sunt nominale şi se eliberează pentru fiecare operaţiune în parte, mai trebuie observat că, operaţiunile în cauză, cu substanţele înscrise în Lista nr. 1215, pot fi efectuate numai cu statele părţi la Convenţie şi numai pentru scopuri de cercetare, medicale, farmaceutice sau de protecţie, importatorii din aceste state, în cazul exportului, respectiv importatorii români, în cazul importului, având obligaţia de a nu le reexporta unui stat terţ. În aceste condiţii, Agenţia are obligaţia de a verifica, pentru fiecare operaţiune solicitată la autorizare, ţara de destinaţie şi scopul pentru care respectivele substanţe sunt importate în acea ţară. Operaţiunile de import-export cu substanţe chimice cuprinse în Lista nr. 2216 nu pot fi efectuate, de asemenea, decât cu statele părţi la Convenţie. Substanţele chimice înscrise în Lista nr. 3217, pot fi exportate şi către state care nu sunt părţi la Convenţie. În completarea prevederilor anterioare, în ţara noastră au fost adoptate acte normative prin care este instituit un regim strict cu privire la condiţiile necesare în vederea dobândirii dreptului de a produce, deţine, manipula şi folosi astfel de substanţe, precum şi normele tehnice privind cultivarea plantelor care conţin substanţe toxice. Astfel, în Legea nr. 360/2003 privind regimul substanţelor şi preparatelor chimice periculoase218 prevede în art. 231 că Producătorii, distribuitorii, utilizatorii, importatorii şi exportatorii care desfăşoară activităţi cu substanţe şi preparate toxice şi foarte toxice sunt obligaţi să ia măsurile corespunzătoare pentru asigurarea şi protejarea sănătăţii oamenilor, animalelor şi a mediului, precum şi pentru prevenirea oricăror sustrageri de astfel de substanţe şi preparate ori deturnarea acestora din circuitul legal219. Cadrul legal este completat prin O.U.G. nr. 200/2000220 se fac precizări cu privire la fabricarea, depozitarea, ambalarea, etichetarea şi transportul substanţelor şi produselor toxice periculoase pentru om şi mediu. În art. 7 din O.U.G. nr. 200/2000 se precizează că substanţele şi preparatele toxice sunt acelea care prin inhalare, ingestie sau penetrare cutanată pot cauza moartea sau afecţiuni cronice ori acute ale sănătăţii. În funcţie de gradul de toxicitate aceste substanţe sau preparate sunt clasificate în: foarte toxice, toxice şi nocive. Foarte important este faptul că în actele normative adoptate de legiuitorul român în acest domeniu se menţionează că activitatea cu produse, substanţe şi plante toxice este permisă numai persoanelor juridice, în scop medical, sanitar- veterinar, industrial, agricol, silvic, de învăţământ, de cercetare ştiinţifică şi comercial. Încălcarea normelor cu privire la aceste substanţe periculoase pentru sănătatea publică prezintă un grad de pericol social mărit şi tocmai de aceea astfel de fapte sunt incriminate şi în legea penală. De altfel, în art. 32 din O.U.G. nr. 200/2000 se precizează că „orice faptă a persoanei fizice sau juridice săvârşită în legătură cu activităţile prevăzute în prezenta ordonanţă de urgenţă, care întruneşte condiţiile unei infracţiuni se sancţionează potrivit Codului penal”. Noi apreciem că, în contextul reglementărilor legale, comunicarea se face într-un mod adecvat prin cererea pentru autorizarea operaţiunilor de import-export. 214 Art. 22 alin.1 şi alin. 2 Legea nr. 56/1997. 215 Art. 23 alin. 1 şi 2 din Legea nr. 56/1997. 216 Art. 23 alin. 1 din Legea nr. 56/1997. 217 Art. 26 alin. 3 din legea nr. 56/1997. 218 Publicată în M.Of. nr. 635 din 5 septembrie 2003 şi modificată prin Legea nr. 263/2005 (M.Of. nr. 899 din 7 octombrie 2005). 219 Acelaşi act normativ include şi o normă de trimitere la prevederile Codului penal, în conformitate cu care producerea, deţinerea sau orice operaţiune privind circulaţia substanţelor şi preparatelor toxice şi foarte toxice fără drept constituie infracţiune şi se pedepseşte conform Codului penal (art. 241). 220 M. Of. nr. 593 din 22 noiembrie 2000 şi modificată cel mai recent prin O.G. nr. 53/2006 (M.Of. nr. 746 din 31 august 2006). 107 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE În ceea ce priveşte regimul de trecere peste frontiera al materiilor explozive, acesta este reglementat de Legea 126/.1995 – privind regimul materiilor explozive. Prin materii explozive se înţeleg221: explozivii de uz civil, emulsiile explozive, amestecurile explozive, pirotehnice şi simple, încărcăturile speciale, mijloacele de iniţiere, cele auxiliare de aprindere, precum şi orice alte substanţe sau amestecuri de substanţe destinate să dea naştere la reacţii chimice instantanee, cu degajare de căldură şi gaze la temperatura şi presiune ridicată. Potrivit legii222, producerea de materii explozive şi orice operaţiune de import-export cu acestea, sunt permise numai persoanelor juridice care sunt înregistrate şi posedă autorizaţii, în acest sens, eliberate de organele prevăzute de lege. Pentru ca o persoană juridică să efectueze operaţiuni de export-import cu materii explozive, este necesar ca acestea să parcurgă un proces de autorizare223, ce debutează prin autorizarea obiectului de activitate de către instanţa de judecată competentă, continuă prin obţinerea autorizaţiei de specialitate de la organele investite în acest sens prin lege, urmând a fi autorizată fiecare operaţiune, în parte, de către Ministerul Industriei şi Resurselor224; se va desfăşura operaţiunea, după care este necesară notificarea acesteia la organele care au dat autorizaţia de specialitate. În toate cazurile în care trecerea peste frontieră a substanţelor explozive se face în alte condiţii decât cele stabilite de Legea nr. 126/1995, fapta constituie infracţiune. Pentru observarea îndeplinirii acestei condiţii, trebuie avute în vedere unele prevederi din legea specială. Astfel, în baza art. 7 din ea, persoanele fizice nu au dreptul să deţină, să utilizeze, să transporte, să depoziteze, să experimenteze ori să mânuiască materii explozive, cu excepţia pulberii necesare confecţionării cartuşelor pentru arme de vânătoare, dacă nu fac dovada calităţii de artificier ori de personal special instruit şi nu reprezintă o persoană juridică autorizată şi înregistrată conform legii. Chiar şi persoanele juridice care, prin actul constitutiv al societăţii, au ca obiect de activitate operaţiuni de preparare de materii explozive sunt obligate să obţină în prealabil o autorizaţie din partea inspectoratului teritorial de muncă şi de la Direcţia Generală de Poliţie a Municipiului Bucureşti sau inspectoratul judeţean de poliţie pe raza cărora îşi desfăşoară activitatea. În aceste condiţii, cerinţa esenţială este îndeplinită de fiecare dată când o persoană fizică ce nu este angajata unei persoane juridice autorizate să desfăşoare diferite operaţiuni cu substanţe explozive se implică în producerea, experimentarea, prelucrarea, deţinerea, transportul, folosirea sau sustragerea materiilor explozive. Cerinţa este îndeplinită şi atunci când persoana juridică desfăşoară astfel de activităţi fără a fi obţinut în prealabil autorizaţia pentru aceasta. De fiecare dată trebuie să se constate că o astfel de autorizaţie nu a existat în momentul comiterii comportamentului interzis, fiind indiferent dacă ea a existat vreodată sau nu. Concluzionând, pentru a putea desfăşura operaţiuni de trecere a frontierei cu bunuri speciale în condiţii de legalitate este necesară parcurgerea unui proces de autorizare care presupune autorizarea obiectului de activitate şi autorizaţii speciale din partea unor autorităţi speciale cu atribuţii în domeniu care să aibă ca obiect respectarea condiţiilor legale pentru fiecare operaţiune în parte, îndeplinirea condiţiilor de securitate pentru transportul, depozitarea, prelucrarea şi comercializarea acestora, îndeplinirea condiţiilor privind controlul al destinaţiei finale şi respectarea regulilor de comunicare a realizării operaţiunilor. 3.2.2. Bunurile ce constituie obiectul tranzitării ilicite a frontierei statului român Ancheta va fi interesată, în mod firesc, de natura bunurilor tranzitate ilicit de fiecare dată punându-se problema, înainte de orice conexiune cu încadrarea juridică, luării celor mai eficiente măsuri pentru transportul, manipularea şi depozitarea lor. 221 Art.1 alin.2 din Legea 126/1995. 222 Art2 din Legea 126/1995. 223 Asemănător cu cel descris cu privire la celelalte categorii de bunuri comune al căror regim de import-export a fost analizat în cadrul acestui capitol. 224 N.A. – denumirea ministerului poate suferi modificări în timp 108 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Punctual, de fiecare dată, funcţionarii publici vor trebui să verifice dacă bunurile asupra cărora poartă activitatea ilicită fac parte din categoriile la care se referă legile speciale la care am făcut trimitere mai sus în materia condiţiilor necesare pentru tranzitul legal al frontierei cu bunuri speciale. Ca exprimare generică, bunurile speciale a căror trecere ilicită peste frontieră a fost considerată de către legiuitor deosebit de periculoasă sunt armele, muniţiile, materialele explozibile, drogurile, precursorii, materialele nucleare sau alte substanţe radioactive, substanţele toxice, deşeurile, reziduurile ori materialele chimice periculoase. În concret, în conformitate cu definiţiile legale, anchetatorii îşi vor construi probaţiunea ţinând cont de următoarele: → prin arme225 trebuie înţelese orice dispozitive a căror funcţionare determină aruncarea unuia sau mai multor proiectile, substanţe explozive, aprinse sau luminoase, amestecuri incendiare ori împrăştierea de gaze nocive, iritante sau de neutralizare, în măsura în care se regăseşte în una dintre categoriile prevăzute în anexa legii226; → prin muniţii227 se înţeleg ansamblurile formate din proiectil şi, după caz, încărcătură de azvârlire, capsa de aprindere, precum şi celelalte elemente de asamblare care îi asigură funcţionarea şi realizarea scopului urmărit; → prin materii explozive228 se înţeleg: explozivii de uz civil, emulsiile explozive, amestecurile explozive, pirotehnice şi simple, încărcăturile speciale, mijloacele de iniţiere, cele auxiliare de aprindere, precum şi orice alte substanţe sau amestecuri de substanţe destinate să dea naştere la reacţii chimice instantanee, cu degajare de căldură şi gaze la temperatura şi presiune ridicată; → prin droguri229 se înţeleg plantele şi substanţele stupefiante ori psihotrope sau amestecurile care conţin asemenea plante şi substanţe, înscrise tabelele nr. I-III din Legea 143/2000; → prin precursori ai drogurilor230 se înţeleg substanţele folosite frecvent la fabricarea ilicită a substanţelor stupefiante şi psihotrope231; → expresiei „materiale nucleare sau alte substanţe radioactive” la care face referire art. 271 din Legea 86/2006 apreciez îi este corespondentă enumerarea pertinentă noţiunii de „trafic ilicit” detaliată în conţinutul Anexei II din Legea 111/1996, după cum urmează: materiale nucleare, de interes nuclear, materiale radioactive, echipamente şi dispozitive pertinente pentru proliferarea armelor nucleare, instalaţii nucleare şi radiologice. Astfel232: ─ prin materiale nucleare se înţelege orice materie prima nucleara şi orice material fisionabil special; ─ materialele de interes nuclear sunt apa grea, grafitul, zirconiul şi alte materiale care, datorită unor proprietăţi nucleare specifice, sunt de interes deosebit pentru domeniul nuclear; ─ prin materiale radioactive se înţeleg orice materiale, în orice stare de agregare, care prezintă fenomenul de radioactivitate, inclusiv deşeurile radioactive; 225 Art. 2 alin. 1 pct. 1 din Legea 295/2004 226 N.A. – interesant de observat este că legiuitorul, în materia contrabandei calificate nu a dorit să incrimineze trecerea ilegală peste frontieră a armelor de foc – definite în conţinutul Legii 295/2004 ca arme al căror principiu de funcţionare are la bază forţa de expansiune dirijată a gazelor provenite din detonarea unei capse ori prin arderea unei încărcături; sunt asimilate armelor de foc şi ansamblurile, subansamblurile şi dispozitivele care se pot constitui şi pot funcţiona ca arme de foc – ci o categorie mai largă de bunuri 227 Art. 2 alin. 1 pct. 3 din Legea 295/2004 228 Art.1 alin. 2 din Legea 126/1995. 229 Art. 1 alin. 1 lit. b din Legea 143/2000 230 Art. 1 din O.U.G. 121/2006 231 Aşa cum sunt definite în art. 2 din Regulamentul Parlamentului European şi al Consiliului 273/2004 din 11 februarie 2004 privind precursorii drogurilor şi în art. 2 din Regulamentul Consiliului 111/2005 privind supravegherea comerţului cu precursori de droguri între Comunitate şi statele terţe, măsurile pentru controlul şi supravegherea operaţiunilor cu acestea în vederea evitării deturnării lor, precum şi măsurile de combatere a operaţiunilor ilicite. 232 Definiţiile sunt prevăzute, de asemenea, în Anexa II din Legea 111/1996 109 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE ─ echipamente şi dispozitive pertinente pentru proliferarea armelor nucleare233 sunt cuprinse într-o listă ce cuprinde, printre altele: echipamente aferente special concepute şi fabricate pentru uzine de reprocesare a combustibilului ars; echipamente special concepute sau pregătite pentru uzine de conversie a plutoniului; echipament aferent special conceput sau fabricat pentru fabrici de combustibil nuclear; echipament aferent special conceput sau fabricat pentru uzine de separare a izotopilor de uraniu; echipament aferent pentru uzine sau instalaţii pentru separarea izotopilor de litiu; echipamente aferente special concepute pentru uzine, pentru producerea sau concentrarea apei grele, a deuteriului, a tritiului si a compuşilor lor; echipament de testare şi măsurare folosit la producerea dispozitivelor nucleare explozive; componente pentru dispozitive nucleare explozive; ─ prin instalaţie nucleară se înţelege orice reactor nuclear, cu excepţia aceluia cu care este echipat un mijloc de transport maritim ori aerian spre a fi folosit ca o sursă de putere, dacă este pentru propulsie sau în orice alt scop; orice uzina care foloseşte combustibil nuclear pentru producerea de materiale nucleare, inclusiv orice uzina de retratare a combustibilului nuclear iradiat; orice instalaţie în care sunt stocate materiale nucleare, cu excepţia depozitarilor în vederea transportului de materiale nucleare; ─ prin instalaţie radiologică se înţelege orice generator de radiaţie ionizantă, instalaţia, aparatul ori dispozitivul care extrage, produce, prelucrează sau conţine materiale radioactive, altele decât cele definite ca instalaţii nucleare. → prin substanţă chimică toxică234 se înţelege orice substanţă chimică ce, prin acţiunea sa chimică asupra proceselor biologice, poate cauza moarte, incapacitate temporară ori vătămări permanente la om sau la animale, indiferent de originea sa ori de metoda de producere şi indiferent dacă se obţine în instalaţii, în muniţii binare sau în altă parte. → substanţele şi preparatele periculoase sunt: − substanţe şi preparate explozive: substanţele şi preparatele solide, lichide, păstoase sau gelatinoase, care pot să reacţioneze exoterm în absenţa oxigenului din atmosferă, producând imediat emisii de gaze, şi care, în condiţii de probă determinate, detonează, produc o deflagraţie rapidă sau sub efectul căldurii explodează când sunt parţial închise; − substanţe şi preparate oxidante: substanţele şi preparatele care în contact cu alte substanţe, în special cu cele inflamabile, prezintă o reacţie puternic exotermă; − substanţe şi preparate extrem de inflamabile: substanţele şi preparatele chimice lichide cu un punct de aprindere foarte scăzut şi cu un punct de fierbere scăzut, precum şi substanţele şi preparatele gazoase care sunt inflamabile în contact cu aerul la temperatura şi la presiunea mediului ambiant; − substanţe şi preparate foarte inflamabile cum sunt substanţele şi preparatele care pot să se încălzească şi apoi să se aprindă în contact cu aerul la temperatura ambiantă, fără aport de energie, ş.a.235; − scăzut; − substanţe şi preparate inflamabile - substanţele si preparatele lichide cu un punct de aprindere substanţe şi preparate foarte toxice - substanţele şi preparatele care prin inhalare, ingestie sau penetrare cutanată în cantităţi foarte mici pot cauza moartea sau afecţiuni cronice ori acute ale sănătăţii; − substanţe şi preparate toxice - substanţele şi preparatele care prin inhalare, ingestie sau penetrare cutanata în cantităţi reduse pot cauza moartea sau afecţiuni cronice ori acute ale sănătăţii; − substanţe şi preparate nocive - substanţele şi preparatele care prin inhalare, ingestie sau penetrare cutanată pot cauza moartea sau afecţiuni cronice ori acute ale sănătăţii; − substanţe şi preparate corosive - substanţele şi preparatele care în contact cu ţesuturile vii exercită o acţiune distructivă asupra acestora din urmă; − substanţe şi preparate iritante - substanţele şi preparatele necorosive care prin contact imediat, prelungit sau repetat cu pielea ori cu mucoasele pot cauza o reacţie inflamatorie236. 233 Sunt cuprinse în Anexa I a Legii 111/1996 234 Art. 2, alin. 1, pct. 5 din Legea 56/1997 235 A se vedea enumerarea de la art. 7 din O.U.G. 200/2000 236 Lista este relativ lungă, referirile făcute sunt date doar ca exemplu, pentru precizie a se vedea enumerarea de la art. 7 din O.U.G. 200/2000 110 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE 3.2.3. Făptuitorii şi rolul pe care îl are fiecare în desfăşurarea activităţii ilicite Tranzitul ilicit de bunuri speciale peste frontiera de stat a României presupune, în mod evident, o organizare corespunzătoare a activităţilor astfel încât să poată fie acoperite toate riscurile previzibile. Într-o schemă logică tranzitul ilicit de bunuri speciale include: • o structură infracţională care are controlul asupra unei cantităţi de bunuri speciale pe care intenţionează să le valorifice în schimbul unor avantaje, principial, financiare dar, nu numai; • o structură infracţională ce doreşte să obţină controlul asupra unei cantităţi de bunuri speciale pentru a le introduce în consum ori pentru a le revinde; • un traseu de urmat şi logistica necesară pentru transport; • legăturile infracţionale cu persoane ce au abilităţi sau ocupă funcţii ori au o influenţă determinantă asupra celor care ocupă funcţii prin exercitarea cărora se poate facilita tranzitul ilicit peste frontiera de stat a României; • logistica necesară pentru depozitare, facilitarea folosirii şi luarea măsurilor de securitate; • mecanismul de garanţii pentru asigurarea transferurilor de bunuri şi/sau financiare ori alte modalităţi de decontare; • un sistem spaţio-temporal în care să se facă predarea/primirea bunurilor speciale. Desigur că, în cadrul fiecărei componente, este necesară participarea unor persoane care, prin calităţile, disponibilităţile şi loialitatea faţă de una sau alta dintre structurile infracţionale implicate, pot să contribuie la reuşita operaţiunilor. Ancheta va trebui să identifice fiecare persoană implicată, să stabilească – în concret – rolul pe care l-a avut în organizarea, desfăşurarea şi exploatarea rezultatelor activităţilor ilicite237. Trebuie subliniat că trecerea peste frontieră este doar o componentă a activităţii ilicite legate de bunurile speciale, condiţii în care şi peroanele care au un rol în trecerea frontierei sunt implicate într-un complex de activităţi ilicite pertinente traficului. O observaţie se poate face în legătură cu contribuţia funcţionarilor a căror implicare este echivalentă cu săvârşirea unor infracţiuni în legătură cu serviciul, cu consecinţa directă a aplicării prevederilor art. 276 din Codul vamal referitoare la interzicerea exercitării unor drepturi. Fiind vorba despre activităţi organizate cu mize financiare, politice şi de poziţie economică enorme este foarte posibil ca organizatorii să pluseze în materie de violenţă – folosirea armelor de foc şi a materiilor explozive putând fi necesară din considerente de securitate, pentru a ataca funcţionarii publici care ar putea încerca să influenţeze desfăşurarea activităţilor ilicite ori pentru a da curaj sau uimi partenerii de afacere – situaţia fiind de natură ai-i determina pe anchetatori să verifice posibilitatea aplicării prevederilor art. 274 din Codul vamal cu privire la desfăşurarea activităţii de trecere a frontierei de către persoane înarmate ori de către două sau mai multe persoane împreună. Tot legat de persoanele implicate în trafic, îmi permit să subliniez rezervele pe care le am în legătură cu locul şi rolul datoriei vamale şi a plăţii acesteia în contextul cercetării şi judecării activităţilor pertinente tranzitului ilicit de bunuri speciale peste frontieră. Este greu de acceptat neînceperea urmăririi penale ori nepedepsirea celor care ar accepta să plătească o sumă ca reprezentând echivalenţa datoriei vamale. 3.2.4. Condiţiile ce caracterizează trecerea ilicită a bunurilor peste frontieră – locul, timpul, modul de operare Locul şi perioada de timp în care a fost desfăşurată trecerea peste frontieră a bunurilor speciale sunt deosebit de importante, în primul rând, din punct de vedere operativ. În funcţie de locul prin care au fost trecute bunurile speciale se pot pune concluzii în legătură cu natura şi cantitatea acestora, mijloacele de transport folosite, numărul de persoane ce ar putea fi implicate în operaţiune, legăturile infracţionale necesare – inclusiv în rândul funcţionarilor cu atribuţii în respectarea regimului de trecere a frontierei şi în 237 De observat consideraţiile pertinente expuse în capitolul precedent – Capitolul 2 111 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE combaterea activităţilor ilicite de crimă organizată implicaţi – posibilul traseu urmat pe teritoriul naţional, etc. Exploatarea datelor cu privire la loc şi timp poate ajuta la formarea cercului de suspecţi, căutarea şi identificarea de martori, diseminarea unor cauze şi condiţii care au favorizat ori înlesnit desfăşurarea activităţii ilicite. Practica judiciară, în condiţiile evoluţiei dotării poliţiei de frontieră cu sisteme performante de supraveghere, va evalua doar spre trecerea ilegală cu bunuri speciale prin disimularea activităţii şi bunurilor în cadrul fluxului licit de bunuri comune. Desigur, ca excepţie regretabilă, ar putea fi acceptată şi posibilitatea creării unei breşe în sistemul de supraveghere folosind tehnologii sofisticate sau contribuţia unor funcţionari corupţi. În ceea ce priveşte modul de operare este evidentă preocuparea deosebită a făptuitorilor pentru găsirea de noi locuri şi procedee de ascundere sau disimulare a bunurilor speciale traficate ilegal. Dacă o armă de foc sau o cantitate mică de muniţie, cantităţi mici de bunuri contaminate radioactiv, substanţe toxice sau droguri pot fi ascunse relativ uşor şi nu vor fi găsite dacă nu apar indici de suspiciune care să-i determine pe poliţiştii de frontieră să devină foarte atenţi, atunci când este necesară tranzitarea unor cantităţi mari, ambalate corespunzător, lucrurile se complică foarte mult, fiind necesară, inevitabil în opinia mea, coruperea unor funcţionari publici care să faciliteze activitatea. De la caz la caz, în funcţie de natura bunurilor tranzitate, mai este necesară şi folosirea unor specialişti care să cunoască efectele şi comportamentul bunurilor transportate în diferite condiţii, care să poată asambla, dezasambla, pune în funcţiune, organiza şi aplica măsuri de securitate şi siguranţă a transportului – oricât de inconştienţi ar fi infractorii, chiar şi ei realizează periculozitatea operaţiunii fiind interesaţi, în primul rând, de securitatea personală dar şi de evitarea consecinţelor ce ar putea apare prematur ori de aspectele care ar putea pune în pericol operaţiunea. Analizând comportamentul persoanelor implicate în activităţi teroriste, trebuie avută în vedere şi posibilitatea punerii în scenă a unui act terorist chiar în imediata apropiere a frontierei şi/sau în incinta punctelor de trecere a frontierei. Pe o ipoteză de lucru în care o organizaţie teroristă ar pregăti un terorist care să transporte un dispozitiv exploziv clasic, nuclear, chimic, etc. pentru a-l detona în orice moment favorabil pentru atingerea scopului propus, se poate observa că un astfel de moment poate fi trecerea prin incinta unui punct de trecere a frontierei aglomerat datorită fluxului mare de persoane şi mijloace de transport. 3.2.5. Urmările trecerii ilicite de bunuri speciale peste frontieră Ancheta va putea să constate urmări diverse ale trecerii de bunuri speciale peste frontieră, cele mai multe fiind specifice traficului cu fiecare dintre bunurile speciale în parte – arme, muniţii, materiale explozibile, droguri, precursori, materiale nucleare sau alte substanţe radioactive, substanţe toxice, deşeuri, reziduuri ori materiale chimice periculoase. De observat că, în condiţiile specifice pieţelor ilicite, traficul peste frontieră este ceva neapărat necesar, ceva care condiţionează dimensiunile consumului şi comportamentul jucătorilor, ceva fără de care traficul cu aceste bunuri – în adevăratul sens al cuvântului – nu poate fi desfăşurat, nu se poate dezvolta. De discutat ar fi măsura în care, în domeniul bunurilor speciale ar putea fi aplicabile prevederile de la art. 234 alin. 3 din Codul vamal cu privire la determinarea temeiului de pornire a urmăririi penale şi a pedepselor penale. Răspunsul trebuie să fie nuanţat. Astfel, ca regulă generală, legiuitorul impune – în cadrul aceluiaşi art. 234, la alin. 1 – naşterea datoriei vamale chiar dacă se referă la mărfuri care fac obiectul măsurilor de prohibiţie sau restricţie la import sau la export, indiferent de natura acestora. Pe cale de excepţie, atunci când legiuitorul a considerat necesar să impună cu privire la anumite categorii de bunuri o altă soluţie a făcut-o în mod expres – în alin. 2 din art. 234, imediat următor celui prin care s-a instituit regula – statuând că datoria vamală nu ia naştere la introducerea ilegală pe teritoriul vamal al României a banilor falşi sau la introducerea drogurilor şi substanţelor psihotrope care nu intră în circuitul economic strict supravegheat de autorităţile competente, pentru a fi folosite în scopuri medicale şi ştiinţifice. Soluţia legală este criticabilă prin prisma efectelor pe care le produce în legătură cu începerea urmăririi penale şi executarea pedepselor penale. Pertinent cercetării activităţilor ilicite ce pot întruni 112 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE elementele constitutive ale infracţiunii de contrabandă calificată prevăzută şi pedepsită de art. 271 din Codul vamal se poate concluziona în sensul că: ─ În legătură cu activităţile ilicite prin care se introduc pe teritoriul vamal al României droguri şi substanţe psihotrope, care nu intră în circuitul economic strict supravegheat de autorităţile competente pentru a fi folosite în scopuri medicale şi ştiinţifice, nu se pune problema naşterii unei datorii vamale şi, pe cale de consecinţă, nu se poate pune problema acoperirii cuantumului acesteia în vederea neînceperii urmăririi penale sau neaplicării pedepselor penale; concluzia este aplicabilă şi situaţiei în care bunurile speciale avute în vedere de către legiuitor în conţinutul constitutiv al infracţiunii de contrabandă calificată sunt scoase din ţară – în cazul exporturilor fiind exclusă naşterea unei datorii vamale. ─ În cazul activităţilor ilicite prin care se introduc pe teritoriul vamal al României alte categorii de bunuri speciale precum arme, muniţii, materiale explozibile, precursori, materiale nucleare sau alte substanţe radioactive, substanţe toxice, deşeuri, reziduuri ori materiale chimice periculoase, se creează o datorie vamală ce ar putea fi plătită şi pe cale de consecinţă s-ar putea pune problema neînceperii urmăririi penale ori neaplicării pedepselor penale. Situaţia poate fi considerată ca fiind de neadmis. Este greu de explicat acceptarea situaţiei în care plata unei sume de bani, chiar importantă fiind, să aibă ca rezultat „îngheţarea” oricărei reacţii în domeniul penal a organelor judiciare. Mai mult, s-ar putea observa că plata datoriei vamale, fiind o circumstanţă legată de faptă, poate fi benefică pentru toate persoanele implicate nu numai pentru cel sau cei care contribuie la plată. Deşi nu cunosc despre soluţii pronunţate în sensul arătat de către instanţe din România, îmi permit să subliniez că soluţia potrivit cu care situaţia pe care am arătat-o s-ar putea constitui într-un impediment în dezvoltarea anchetei este una lipsită de profesionalism fiind ignorat faptul că, cel puţin principial, toate persoanele implicate in trecerea ilegală peste frontieră a bunurilor speciale pot să-şi găsească o calitate, pe măsura implicării, în raport cu săvârşirea infracţiunilor de trafic cu fiecare categorie de bunuri speciale în parte – în funcţie de specificul activităţii ilicite – şi, firesc în opinia mea, în raport cu săvârşirea unor infracţiuni specifice crimei organizate sau/şi de implicare în înfiinţarea şi dezvoltarea unei structuri infracţionale. 3.2.6. Legătura activităţii ilicite cercetate cu alte activităţi infracţionale, cu structuri infracţionale organizate şi existenţa concursului de infracţiuni Expunând consideraţii pertinente acestei probleme îmi permit să subliniez necesitatea dezvoltării demersului judiciar până la nivelul lămuririi fiecărei împrejurări, fiecărei activităţi ce poate avea legătură cu trecerea peste frontieră a bunurilor speciale. Cercetările vor porni, de cele mai multe ori, de la persoane şi fapte izolate, urmând ca printr-un management corespunzător să fie pregătite şi desfăşurate activităţi ce prin rezultatele obţinute să-şi dovedească eficienţa în probarea circumstanţelor ce caracterizează desfăşurarea activităţii ilicite şi identitatea persoanelor implicate. Aşa cum am arătat pe parcursul acestei lucrări, desfăşurarea de activităţi ilicite în scopul de a obţine profituri importante nu poate fi concepută decât în contextul unei minime organizări. În aceste condiţii revine rolul anchetei de a lămuri – una dintre cele mai importante probleme – în concret, posibilitatea existenţei unei legături între persoanele cercetate, activitatea ilicită şi structuri infracţionale organizate. Este cunoscută opţiunea structurilor infracţionale pentru a folosi tot felul de cărăuşi – unii mai inteligenţi, alţii mai puţin diligenţi – în scopul trecerii peste frontieră de bunuri speciale evitând expunerea directă a celor consideraţi importanţi. În aceste condiţii anchetatorii vor trebui să depună toate demersurile pentru a depăşi nivelul aparenţelor, al abordărilor ignorante care se pot limita la a constata stări de fapt simple fără a cerceta toate legăturile. O anumită goană pentru realizări cantitative, justificabilă prin presiunea crescută venită atât pe cale administrativă cât şi din exterior, din partea mass-mediei şi societăţii civile, poate determina blocarea efortului judiciar imediat ce s-au obţinut primele elemente pe baza cărora să se poată afirma „misiunea îndeplinită”. 113 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Este evident că structurile infracţionale ce se respectă, care vor să domine unul sau altul dintre domeniile de activitate infracţională au dezvoltat adevărate strategii pentru a trece peste frontieră bunuri speciale în condiţii cât mai bune – pe de o parte să existe o certitudine rezonabilă a succesului operaţiunilor iar pe de altă parte, în cazul intervenţiei organelor judiciare, să nu existe decât pierderi ce pot fi uşor de înlocuit cu costuri minime. În aceste condiţii este de aşteptat, şi practica judiciară din mai multe ţări confirmă aceasta, ca în trecerea ilicită peste frontieră a bunurilor speciale să fie implicat un număr mare de persoane ce, ori nu au suficiente elemente pe baza cărora să-şi dezvolte suspiciuni în legătură cu ceea ce transportă ori pot invoca circumstanţe personale sau legate de faptă prin care să justifice implicarea lor „accidentală” în activitatea ilicită constatată. De asemenea, traseul se „netezeşte”, de cele mai multe ori, prin coruperea unor funcţionari care au atribuţii de control şi care ori facilitează direct ori anunţă „închiderea temporară” a rutei238. Există şi posibilitatea angajării unor „grupuri de intervenţie” care să aibă sarcina de a bloca intervenţia organelor judiciare prin organizarea unor acţiuni care să conducă la mobilizarea acestora în alte locuri, pe alte direcţii. Extinzând cercetările, se poate constata că întregul iter criminis, începând cu obţinerea bunurilor speciale şi terminând cu valorificarea lor conţine activităţi susceptibile de a întruni elementele constitutive ale uneia sau mai multor infracţiuni pertinente domeniului. De asemenea, persoanele implicate pot fi cercetate pentru mai multe, adesea foarte multe, participări în desfăşurarea de activităţi ilicite; fiind vorba despre obţinerea unor venituri constante, mari, din activităţi ilicite este exclusă posibilitatea de a te eschiva de la a intra în conflict cu legea – aşa cum se spune în mediu, este imposibil să te speli pe mâini fără să te şi uzi. 3.3. Particularităţi ale desfăşurării principalelor activităţi de anchetă care se desfăşoară în cadrul investigării traficului ilicit de bunuri peste frontieră 3.3.1. Constatarea infracţiunilor flagrante Constatarea în flagrant a activităţilor ilicite ce se desfăşoară în legătură cu traficul de bunuri peste frontieră prezintă unele particularităţi, impuse atât de specificul acestora cât şi de abilităţile conferite de lege diferitelor organe care pot să le constate şi să le cerceteze. Aşa cum este normal, organele statului nu-şi pot desfăşura activitatea haotic, suprapunându-şi atribuţiile şi competenţele, ci pe baza unei conlucrări de natură să dea prestanţă şi eficienţă activităţilor astfel încât să se obţină rezultate în plan real care să argumenteze constatarea unei scăderi a afluenţei de bunuri pe pieţele ilicite de referinţă. Organele de poliţie şi alte autorităţi publice ce au, potrivit legii, competente în domeniul controlului fiscal, al circulaţiei şi utilizării mărfurilor pe teritoriul vamal al României239 sunt obligate să anunţe, de îndată, autoritatea vamală cea mai apropiată când constată încălcări ale reglementarilor vamale şi să depună la aceasta mărfurile care au făcut obiectul acelor încălcări, precum şi documentele doveditoare. Având în vedere modul de desfăşurare al activităţilor ilicite, locul şi timpul în care este posibilă, se poate aprecia că activitatea de constatare în flagrant se distinge prin complexitate, fiind caracterizată printr-o mare diversitate în ceea ce priveşte aspectele particulare. Trebuie observat, ca regulă, că atunci când făptuitorii încearcă să scoată din ţară bunuri – comune sau speciale – şi sunt surprinşi, se constată, în fapt, o activitate ilicită în stadiul de tentativă, deoarece, aşa cum se arată în textul legal, infracţiunea de contrabandă se consumă la trecerea frontierei, iar în cazul în care s-a petrecut acest fapt, organele române nu mai pot constata în flagrant infracţiunea deoarece şi-ar depăşi competenţa teritorială intrând pe teritoriul altui stat ori în apele internaţionale. Constatarea în flagrant a infracţiunii de contrabandă, ca infracţiune consumată se poate realiza în cazul introducerii de bunuri în ţară, situaţie în care organele de anchetă pot desfăşura activitatea, în timp, 238 N.A. – în cazuri izolate se poate proceda la angajarea unei escorte, care să protejeze transportul de bunuri speciale, chiar din cadrul funcţionarilor corupţi ai organelor judiciare – taxiul VIP 239 Art. 17 alin.2 din Codul vamal 114 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE numai după trecerea frontierei de stat de către făptuitori. Ca aspect deosebit de important, trebuie avut în vedere alegerea momentului oportun pentru desfăşurarea acestei activităţi întrucât contrabanda face parte dintr-o activitate infracţională complexă care necesită o anumită desfăşurare, în timp, anchetatorii putând alege ca moment oportun pentru intervenţie orice segment de desfăşurare a acesteia, de la trecerea frontierei cu evitarea autorităţii vamale sau cu prezentarea de acte nereale ori falsificate până la comercializarea mărfurilor sau bunurilor, constatându-se săvârşirea mai multor infracţiuni, asta fireşte, în funcţie de condiţiile specifice fiecărui caz în parte, de efectivele şi mijloacele şi de posibilităţile de intervenţie – în sens larg, aici avându-se în vedere supravegherea operativă, urmărirea traiectoriei în teritoriu a bunurilor trecute fraudulos frontiera, intervenţia la locurile de reambalare sau transbordare în alte mijloace de transport, etc. – a celor competenţi să constate şi să cerceteze aceste activităţi ilicite. În funcţie de momentul ales pentru constatare trebuie acordată atenţie deosebită unor aspecte cum ar fi: persoanele participante la activitatea ilicită; natura, calitatea şi cantitatea bunurilor comune sau speciale ce constituie obiectul infracţiunii; modul de trecere efectivă a frontierei de stat a României, cum a fost pregătită aceasta, locul exact pe unde s-a trecut sau pe unde se plănuia trecerea, mijloacele de transport folosite, locurile unde au fost ascunse bunurile de contrabandă pe timpul transportului şi pe timpul depozitării, modul cum s-a încercat valorificarea acestora. Ideal ar fi ca locul şi timpul ales pentru constatarea în flagrant a activităţilor ilicite ce se desfăşoară în legătură cu traficul de bunuri peste frontieră să permită identificarea şi desfiinţarea unor porţiuni cât mai întinse, dacă nu totală, a structurilor infracţionale prin probarea implicării în activităţi ilicite cu consecinţa directă a interzicerii desfăşurării unor activităţi în anumite locuri de către unele persoane fizice sau/şi juridice implicate. Din raţiuni de management eficient, trebuie luate măsuri pentru evaluarea riscurilor şi asumarea celor rezonabile, intervenţia, ca dimensiune, trebuie să fie de cât mai mică amploare, forţele implicate chiar în condiţiile, fireşti de altfel, a unei pregătiri riguroase şi scrupuloase trebuind să fie în număr cât mai mic, altfel spus trebuie avut în vedere un raport optim între rezultatele obţinute şi efortul judiciar investit. Ca segmente operaţionale în cadrul constatării infracţiunii flagrante, ce trebuie avute în vedere prin aspectele lor specifice legate de activităţile ilicite ce se desfăşoară în legătură cu traficul de bunuri peste frontieră, subliniez cercetarea la faţa locului, a percheziţiile corporale, ale mijloacelor de transport, domiciliare şi la locurile unde îşi desfăşoară activitatea persoanele juridice, ascultarea de persoane şi chiar efectuarea de reconstituiri. Tot în legătură cu efectuarea constatării în flagrant a activităţilor ilicite ce se desfăşoară în legătură cu traficul de bunuri peste frontieră, trebuie ţinut seama şi de faptul că aceasta presupune asumarea unor riscuri deosebite generate de atitudinea infractorilor care ripostează violent folosind arme de foc, încearcă să-şi asigure scăparea prin abandonarea vehiculelor de transport, să fugă folosind autovehicule performante, fără să ţină seama de nimic; pot proceda, uneori, la luarea de ostatici, la adăpostirea în interiorul unor instituţii unde consideră că nu pot fi căutaţi, etc. În aceste condiţii pregătirea judicioasă a activităţii, modul profesionist de intervenţie, fermitatea şi autocontrolul membrilor echipajelor de intervenţie sunt elemente de natură să asigure succesul unor asemenea activităţi. Atenţie deosebită trebuie acordată ascultării persoanelor în condiţiile constatării în flagrant deoarece, acestea, de obicei, sunt surprinse de acţiunea organelor de anchetă, făptuitorii nu îşi pot elabora în timp util strategii de apărare, declaraţiile martorilor nu sunt viciate, acest segment de activitate, putând lămuri uimitor de multe probleme în condiţiile concrete ale faptei cercetate. Materializarea rezultatelor activităţii trebuie să respecte toate prevederile legale şi să concretizeze în mod util, din punct de vedere procesual penal, fiecare aspect de natură a interesa cercetările. Procesul verbal încheiat de organele competente trebuie să fie argumentat prin trimiteri la înregistrări de sunet şi imagine anexate procesului verbal, să conţină referiri la toate constatările şi activităţile efectuate la faţa locului, să prezinte declaraţiile persoanelor ascultate la persoana I-a singular, urmările intervenţiei – răniri de persoane, pagube materiale, etc. – măsurile luate pentru înlăturarea acestora, etc. Înainte de a încheia această secţiune, apreciez ca importantă prezentarea unor indicii – situaţii de fapt de natură să inducă suspiciuni cu privire la operaţiunea în curs de desfăşurare controlată. Pe lângă comportamentul persoanelor fizice care au legătură cu partida de marfă prezentată autorităţii vamale, 115 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE informaţii deosebite pot fi obţinute din analiza scrisorilor de trăsură240. Astfel, organele de control trebuie să-şi pună o serie de întrebări – logice şi normale ca raţiune (cine, ce, unde, când, de ce), urmând ca răspunsurile să constituie temeiuri pentru controlul amănunţit al bunurilor şi persoanelor care le transportă. Analiza, la import, a identităţii expeditorului, destinatarului sau dacă este necesar a intermediarilor pot oferi informaţii importante cu privire la firescul şi implicit la riscurile operaţiunii. După această analiză241 apar întrebările: cine este agentul intermediar? care este raţiunea existenţei acestuia în cadrul operaţiunii? în cazul mai multor importuri, se foloseşte acelaşi intermediar, dacă nu, de ce? unde s-a ambalat marfa? transportul s-a făcut de o singură firmă, dacă nu, de ce? este adevărată operaţiunea având în vedere ţările de export sau/şi de intermediere? (Nu este normal să imporţi în România din Maroc usturoi produs în China, calculatoare produse în Etiopia, etc.) este adecvat mijlocul de transport pentru operaţiunea efectuată? de ce s-au optat pentru transportul aerian al unor bunuri care nu erau urgent necesare? de ce nu s-a folosit o rută directă? este corect trecut numărul scrisorii de trăsură aeriană, respectiv codul AWB pe conosament? etc. 3.3.2. Verificarea şi ridicarea de înscrisuri Dat fiind complexitatea cercetării activităţilor ilicite ce se desfăşoară în legătură cu traficul de bunuri peste frontieră, această activitate va urmări mai multe documente printre care, apreciez că deosebit de importante sunt următoarele: documentele de însoţire ale mijloacelor de transport: actul de transmitere a garniturii de tren, certificatul de înmatriculare al autovehiculului, manifestul încărcăturii, lista sacilor poştali sau a coletelor; declaraţia proviziilor de bord ori declaraţia comandanţilor aeronavelor cu privire la produsele aflate la bord; actul constatator întocmit de organele căilor ferate în cazul vagoanelor găsite cu sigilii violate sau lipsă, precum şi în cazul vagoanelor care nu pot fi sigilate; actele prin care se constată aplicarea noilor sigilii când se constată că sigiliile nu sunt cele aplicate la expediere; procesul de constatare încheiat de autoritatea vamală semnat şi de transportator, atunci când la controlul exterior al autovehiculului se constată sigilii lipsă sau sigiliile aplicate la expediere au fost violate; declaraţia vamală şi documentele care o însoţesc, scrisoarea de trăsură în cazul transportării mărfurilor pe calea ferată şi pe care autoritatea vamală a aplicat ştampila „marfă sub regim vamal de tranzit”; actele din care rezultă că autoritatea vamală i-a fixat, în scris, declarantului termenul pentru a asista la controlul fizic al mărfurilor; actul prin care s-a notificat declarantului necesitatea prelevării de eşantioane; înscrisul din care rezultă acordarea liberului de vamă; actul de constatare a diferenţelor dintre datele înscrise în documentele de transport şi cele din declaraţia vamală precum şi diferenţele dintre mărfurile descărcate sau transbordate şi datele înscrise în manifestul încărcăturii; cererea pentru eliberarea autorizaţiei de comisionar şi autorizaţia de comisionar în vamă; cererea de relaţii şi informaţii privind reglementările vamale – dacă există; copie de pe certificatul de origine al mărfurilor de import şi actele încheiate cu prilejul acordării regimului preferenţial; actele din care rezultă atribuţiile de serviciu ale persoanelor ce lucrează în cadrul birourilor vamale ori în punctele de control pentru trecerea frontierei; actele societăţilor comerciale care au valorificat bunurile trecute fraudulos peste frontieră – aici trebuie avute în vedere atât actele prin care se identifică persoana juridică cât şi actele contabile. 3.3.3. Efectuarea de percheziţii În condiţiile concrete ale cercetării activităţilor ilicite ce se desfăşoară în legătură cu traficul de bunuri peste frontieră, percheziţiile vor avea ca scop descoperirea mărfurilor şi bunurilor traficate ilicit peste frontieră, acte în legătură cu acestea, sume de bani obţinute din valorificarea bunurilor sau trecute fraudulos 240 Pentru dezvoltări în domeniu a se vedea şi Ion Suceavă – Îndrumar privind controlul vamal antidrog, Bucureşti, 1995. 241 N.A. - Codul vamal conţine referiri în art. 40 alin. 2 la o analiză de risc – Controlul vamal, altul decât cel inopinat, se bazează pe o analiza de risc ce utilizează procedee informatice în scopul de a determina şi cuantifica riscurile şi de a elabora măsurile necesare evaluării acestora, pe baza unor criterii stabilite de autoritatea vamală şi, dacă este cazul, a unor criterii stabilite la nivel internaţional. Pentru punerea in practică a măsurilor de gestionare a riscurilor, autoritatea vamală utilizează un sistem electronic corespunzător. 116 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE peste frontieră destinate să fie folosite pentru achiziţionare sau/şi transportul acestora, pentru dare de mită, alte acte legate de activitatea ilicită. Ca loc de desfăşurare, vor fi avute în vedere domiciliul persoanelor implicate, locul în care îşi desfăşoară activitatea persoanele juridice implicate, reşedinţa unor cetăţeni străini ori apatrizi, etc. În procesul verbal prin care se materializează rezultatele activităţii consider necesar să subliniez importanţa consemnării caracteristicilor cantitative şi calitative ale bunurilor descoperite, actele descoperite, cine sunt proprietarii şi cine sunt persoanele îndreptăţite să dispună cu privire la folosirea locuinţelor, garajelor, sediilor, depozitelor, halelor, complexelor comerciale care au fost percheziţionate. Tot în cuprinsul procesului verbal trebuie consemnate şi declaraţiile persoanelor ascultate, cu privire la provenienţa şi găsirea bunurilor descoperite – la persoana I-a, între ghilimele – aspect de natură să contribuie, dat fiind că aceste declaraţii sunt luate în condiţiile unei adevărate lupte în plan psihologic, la obţinerea unor elemente noi de anchetă, care să contribuie la o mai operativă rezolvare a cauzei. Apreciind natura specială a unor bunuri ce constituie obiectul activităţilor ilicite ce se desfăşoară în legătură cu traficul de bunuri peste frontieră apreciez ca necesară sublinierea atenţiei242 ce trebuie acordată pregătirii şi efectuării acestei activităţi. În ipoteza pe care o analizăm percheziţia trebuie efectuată parcurgând cu stricteţe maximă procedura impusă de către legiuitor – pe baza încheierii motivate a legiuitorului ori în caz de infracţiune flagrantă. Efectuarea percheziţiilor va ţine seama şi de considerentele de timp specifice, momentul oportun trebuind să fie valorificat la maxim, orice întârziere putând conduce la dispariţia bunurilor sau documentelor căutate. Desfăşurarea activităţilor pregătitoare va trebui să contureze informaţional profilul moral şi temperamentul celor la domiciliul cărora ar urma să se efectueze percheziţia, caracteristicile incintei ce urmează să fie percheziţionată, posibilităţile de blocare şi supraveghere, cu consecinţa directă a stabilirii efectivelor care sunt necesare pentru efectuarea activităţii, remarcabil fiind că orice eroare ori superficialitate manifestată putând conduce la ratarea întregii activităţi. 3.3.4. Dispunerea de constatări tehnico-ştiinţifice şi expertize Constatările tehnico-ştiinţifice sau expertizele care se dispun în cadrul cercetării activităţilor ilicite ce se desfăşoară în legătură cu traficul de bunuri peste frontieră au ca obiect, pe de o parte, bunurile trecute fraudulos frontiera iar, pe de altă parte, documentele folosite pentru trecerea frauduloasă peste frontieră a acestora. În cazul investigării traficului ilicit peste frontieră ce a avut ca obiect arme de foc, muniţii, materiale explozibile, droguri, precursori, materiale nucleare sau alte substanţe radioactive, substanţe toxice, deşeuri, reziduuri ori materiale chimice periculoase constatările tehnico-ştiinţifice sau expertizele pot lămuri probleme precum: dacă dispozitivele prezentate pentru examinare constituie sau nu arme de foc în sensul legii; tipul şi modelul armelor de foc; starea de funcţionare a armelor; seria de fabricaţie, modelul, felul gloanţelor, starea lor calitativă şi dacă au fost confecţionate industrial sau artizanal; dacă substanţele, dispozitivele, etc., descoperite fac parte ori nu din categoria materialelor explozive; natura şi compoziţia materiilor explozive în litigiu; dacă materiile explozive analizate sunt sau nu în stare de natură a le face folosibile pentru generarea unei explozii; dacă materialele trimise spre analiză fac parte din categoria materialelor nucleare ori radioactive; natura substanţelor analizate; gradul de radioactivitate al substanţelor analizate; cantitatea de uraniu sau toriu conţinută de substanţa supusă examinării. Astfel, ca exemplu, în cazul investigării traficului ilicit cu bunuri speciale, atunci când există suspiciuni că s-au trecut peste frontieră materiale explozibile, droguri, precursori, materiale nucleare sau alte substanţe radioactive, substanţe toxice, deşeuri, reziduuri ori materiale chimice periculoase, materialele ori substanţele în litigiu vor fi supuse unor constatări tehnico-ştiinţifice sau, după caz, unor expertize care să răspundă la întrebări precum: 242 In acelaşi sens a se vedea şi V. Bercheşan, op. cit., pag. 246. 117 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE − dacă substanţele ori produsele supuse examinării fac sau nu parte din categoria materialelor explozibile, drogurilor, precursorilor, materialelor nucleare sau altor substanţe radioactive, substanţe toxice, deşeuri, reziduuri ori materiale chimice periculoase ? − despre ce produse sau substanţe este vorba ? − care este concentraţia în substanţă activă a drogurilor, precursorilor, materialelor nucleare sau altor substanţe radioactive, substanţe toxice, deşeuri, reziduuri ori materiale chimice periculoase ? − dacă în raport cu numărul şi natura compuşilor existenţi în probele analizate se poate aprecia sursa de provenienţă a lor ?243 Pentru examinarea documentelor asupra cărora planează suspiciuni în legătură cu posibila falsificare a acestora se dispun expertize tehnice a documentelor pentru stabilirea falsului, a naturii, întinderii şi mijlocului prin care a fost creat iar în situaţia falsurilor create prin scrierea cu mâna sau prin contrafacerea semnăturilor se pot dispune expertize grafoscopice pentru identificarea persoanei falsificatorului. În funcţie de natura unor urme descoperite pot fi dispuse şi alte genuri de constatări tehnico-ştiinţifice sau expertize cum sunt cele traseologice, dactiloscopice, biocriminalistice, etc. 3.3.5. Ascultarea martorilor În condiţiile cercetării activităţilor ilicite ce se desfăşoară în legătură cu traficul de bunuri peste frontieră, martorii pot fi identificaţi din rândul persoanelor care cunosc despre pregătirile pe care le-au făcut infractorii pentru scoaterea sau introducerea în ţară, cu fraudarea regimului vamal, de mărfuri sau bunuri, persoanele care au fost căutate în vederea încheierii unor tranzacţii cu astfel de mărfuri, persoanele care au asigurat transportul mărfurilor de contrabandă în condiţii legale în apropierea frontierei sau în incinta unor zone economice libere, persoane care au manipulat mărfurile, le-au ambalat sau sortat în baza unor contracte de muncă fără să fi avut cunoştinţă la momentul efectuării operaţiunilor despre provenienţa ilicită a mărfurilor, etc. Ca probleme de lămurit prin ascultarea acestora, printre altele, vor fi în mod obligatoriu următoarele: − împrejurările în care au luat cunoştinţă despre traficul de bunuri peste frontieră; − persoanele implicate, modul de organizare şi sarcinile fiecărei persoane în cadrul planului infracţional; − natura bunurilor ce constituie obiectul trecerii frauduloase; − locurile prin care s-a făcut trecerea frauduloasă a bunurilor; − mijloacele de transport folosite pentru tranzitarea frauduloasă a frontierei a bunurilor, dacă existau contracte economice, cine erau proprietarii şi dacă aceştia ştiau despre folosirea mijloacelor de transport pentru desfăşurarea de activităţi ilicite; − personalul autorităţilor statale implicat în pregătirea şi desfăşurarea activităţilor ilicite, în ce a constat participarea acestuia, dacă a fost folosită calitatea oficială pe care o aveau, dacă au fost atraşi şi alţi funcţionari, natura foloaselor primite; − modul de valorificare a bunurilor trecute fraudulos frontiera, persoanele fizice şi juridice implicate în activitate, dacă s-au întocmit acte comerciale, dacă au fost făcute evidenţieri în contabilitatea firmelor implicate, funcţionari ai autorităţii statale implicaţi în distribuţie, persoanele care mai cunosc despre faptă şi împrejurările săvârşirii acesteia, precum şi modul în care au luat cunoştinţă despre activitatea infracţională; − alte aspecte legate de modul de operare folosit de infractori – dacă au fost înarmaţi, dacă au folosit armele, dacă au fost în legătură cu agenţi vamali ori ai poliţiei de frontieră244. De subliniat, referitor la ascultarea martorilor în cadrul investigării activităţilor ilicite ce se desfăşoară în legătură cu traficul de bunuri peste frontieră, este, pe lângă dificultatea şi complexitatea 243 Pentru detalii a se vedea şi V. Bercheşan, C. Pletea – Drogurile şi traficanţii de droguri, Ed. „Paralela 45”, Piteşti, 1998, pag. 295-296. 118 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE activităţii în sine, necesitatea alegerii unor procedee de ascultare oportune pentru fiecare martor în parte pe baza cadrului informaţional obţinut cu ocazia efectuării activităţilor pregătitoare; unanim este acceptat că, legat de pregătirea, desfăşurarea şi exploatarea rezultatelor acestor activităţi ilicite, martorii sunt puternic influenţaţi – de interese personale ce au legătură cu activitatea infracţională propriu-zisă, cu modul în care se desfăşoară ancheta, cu rezultatele acesteia – fiecare, în parte, dorind să exploateze la maxim situaţia în interesul său. Nu trebuie uitat că datorită unei conduite echivoce mulţi martori sunt într-un fel sau altul implicaţi în activitatea infracţională, devenind o problemă de analiză şi interpretare a stărilor de lucruri calitatea în care este ascultată şi va participa o persoană în cadrul procesului penal pornit – martor sau învinuit/inculpat. 3.3.6. Ascultarea învinuiţilor/inculpaţilor Ascultarea învinuiţilor/inculpaţilor în condiţiile particulare ale cercetării activităţilor ilicite ce se desfăşoară în legătură cu traficul de bunuri peste frontieră este deosebit de dificilă. Cei care vin, în această calitate, în faţa anchetatorilor fac parte din aşa numita criminalitate a gulerelor albe – inserţia socială este normală sau peste medie, au o pregătire şi o experienţă socială care în mod normal le permit formularea unor apărări deosebite, pot poseda chiar o anumită artă, bazată pe cunoaşterea relaţiilor specifice domeniului de activitate, de a invoca norme juridice şi stări de fapt de natură să justifice şi să conducă la neîntrunirea elementelor constitutive ale infracţiunilor prevăzute de Codul vamal. Activitatea în sine poate fi descrisă ca o adevărată luptă în plan psihologic în care ignoranţii, anchetatorii superficiali, neprofesioniştii nu au nici o şansă în faţa reprezentanţilor crimei organizate. În acest context problematica ce trebuie lămurită prin ascultarea învinuiţilor/inculpaţilor este deosebit de vastă, aici mărginindu-mă să subliniez următoarele probleme – nu trebuie uitat că specificul fiecărui caz în parte poate impune, în ultimă instanţă, ca fiind de interes o problemă sau alta – ca având o importanţă aparte: − − ilicite; − − cadrul spaţio-temporal în care s-a desfăşurat activitatea ilicită; data şi modul cum a intrat în reţeaua care a gestionat pregătirea şi desfăşurarea activităţilor rolul său şi modul cum a fost concepută să funcţioneze structura infracţională; persoana sau persoanele care au iniţiat activitatea infracţională, sursele de finanţare şi modul cum au folosit iniţiatorii, conducătorii sau alte persoane, rezultatele activităţii infracţionale; − provenienţa bunurilor trecute ilicit peste frontieră şi natura acestora; − locul unde s-au încărcat bunurile, persoanele care au participat la această activitate, mijloacele de transport folosite, dacă au avut loc ulterior transbordări pe alte mijloace de transport şi locul unde au fost făcute, provenienţa acestor mijloace de transport, cine a organizat sau/şi finanţat activităţile; − traseul urmat de mijloacele de transport până la frontiera de stat a României; − modalitatea de trecere efectivă a frontierei, eventual modul de ascundere al bunurilor; dacă au fost amenajate ascunzători, care era dispunerea acestora în mijloacele de transport; − dacă au fost atraşi în cadrul activităţii ilicite agenţi vamali sau ai poliţiei de frontieră, identitatea acestora, ce activităţi trebuiau efectuate de către aceştia, modul cum urmau să fie recompensaţi pentru „eforturile” depuse; − actele folosite pentru inducerea în eroare a agenţilor vamali, dacă au fost falsificate, modul cum au fost falsificate, de cine şi locul efectuării operaţiunilor de falsificare; − locurile unde erau depozitate bunurile trecute fraudulos frontiera, cine le descărca de pe mijloacele de transport, cine le gestiona, modul de depozitare, dacă se luau măsuri suplimentare de pază, cine o făcea, modalităţile de acces la locurile respective; − modul cum era recompensat fiecare participant în parte; 244 Pentru problematica şi modul de ascultare al martorilor a se vedea şi E. Stancu – Criminalistica, vol. II, Ed. Actami, Bucureşti, 1999, pag. 153-161. 119 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE − modul cum erau valorificate bunurile trecute ilicit peste frontieră, cine conducea şi organiza reţelele de distribuţie, modul cum se făceau plăţile, cum se puteau recupera sumele de la datornicii rău-platnici; − cantitatea de bunuri tranzitate peste frontieră defalcată pe perioade de timp, moduri de valorificare, sortimente, etc.; − dacă există proprietăţi sau alte bunuri procurate cu sumele de banii proveniţi din activitatea ilicită desfăşurată pe teritoriul României. 3.3.7. Alte activităţi care pot fi efectuate în funcţie de specificul fiecărei cauze în parte Cercetarea la faţa locului – se efectuează, cu predilecţie, atunci când trecerea peste frontieră s-a făcut cu ocolirea punctelor de control a trecerii frontierei. Locul de cercetat va fi delimitat în funcţie de caracteristicile zonei prin care s-a trecut frontiera, traseul urmat de făptuitori pentru trecerea frontierei, locurile de adăpost, locurile de popas, etc. În cadrul cercetării la faţa locului se vor căuta urme de încălţăminte, urme ale animalelor sau altor mijloace folosite pentru transportul bunurilor, urme de natură biologică, bunuri sau resturi de bunuri distruse în timpul transportului, înscrisuri, urme papilare, etc. În funcţie de topografia terenului, activitatea de cercetare la faţa locului trebuie extinsă şi către zonele învecinate – clădiri izolate, cursuri de apă, păduri, căile de acces către acestea – pentru a se putea descoperi, astfel, alte locuri unde s-au ascuns făptuitorii, unde au fost aşteptaţi, unde s-a efectuat transbordarea bunurilor dintr-un mijloc în alt mijloc de transport. De subliniat în context, necesitatea folosirii câinilor de urmărire, natura locului permiţând, de cele mai multe ori, prelucrarea urmei de miros în bune condiţii. Prezentarea pentru recunoaştere – desfăşurată în scopul identificării de persoane, bunuri, cadavre, etc. care au legătură cu fapta cercetată, prin intermediul unei persoane care le-a perceput anterior şi a reţinut în memorie semnalmentele lor, este folosită în cadrul investigării activităţilor ilicite ce se desfăşoară în legătură cu traficul de bunuri peste frontieră mai mult pentru identificarea de persoane, atât cele care au participat la trecerea frauduloasă a bunurilor peste frontieră cât şi pentru identificarea celor care au asigurat valorificarea bunurilor, paza, transportul lor în siguranţă, etc. Luarea măsurilor asigurătorii – au ca raţiune recuperarea prejudiciului cauzat prin desfăşurarea activităţilor ilicite ce se desfăşoară în legătură cu traficul de bunuri peste frontieră, în principal, în paguba bugetului de stat. Dacă luarea măsurilor ca atare – sechestrare, ipotecă, mai rar poprirea – nu ridică dificultăţi deosebite, pentru identificarea bunurilor şi stabilirea unei legături, în condiţiile în care nu sunt în proprietatea făptuitorilor sau a persoanelor juridice responsabile civilmente, între bunuri şi săvârşirea infracţiunilor vamale, trebuie depuse eforturi deosebite. Cum, de obicei, aceasta se realizează cu greutate se oferă posibilitatea celor interesaţi să întârzie punerea în practică a măsurilor asiguratorii şi să se piardă urma oricăror bunuri ce ar putea fi folosite pentru recuperarea prejudiciului. Confruntarea – se poate folosi atunci când, odată câştigată încrederea în buna credinţă a uneia sau a mai multor persoane ascultate, se trece la ascultarea simultană a uneia dintre acestea cu altă persoană care a mai fost ascultată anterior, însă, între declaraţia acesteia şi declaraţia persoanei sau persoanelor acceptate ca fiind de bună credinţă există contraziceri de natură esenţială. Odată cu înlăturarea contrazicerilor de natură esenţială pot fi lămurite aspecte deosebit de importante pentru cauză cum ar fi identitatea unor persoane, gradul de implicare al acestora în activitatea ilicită, împrejurări legate de modul de operare, valorificarea bunurilor trecute fraudulos frontiera, etc. În încheierea acestui capitol consider necesar să subliniez complexitatea şi dificultatea investigării activităţilor ilicite ce se desfăşoară în legătură cu traficul de bunuri peste frontieră. Sunt multe considerente pentru care acestea impun respect şi seriozitate în abordare din partea organelor judiciare în vederea prevenirii şi combaterii unor astfel de conduite ilicite. Depăşind nivelul investigării unei anumite conduite infracţionale trebuie observate implicaţiile acestui fenomen, pentru că, aşa cum confirmă practica judiciară, avem de a face cu un fenomen social aşa cum este şi crima organizată ce conţine, ca şi condiţie ce facilitează 120 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE dezvoltarea, alimentarea economiei subterane cu bunuri trecute ilegal frontiera şi, de aici, posibilitatea finanţării pregătirii şi desfăşurării altor conduite de natură infracţională. 121 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE CAPITOLUL 4 CERCETAREA CRIMINALISTICĂ A TRAFICULUI DE PERSOANE ŞI A TRECERII ILICITE A FRONTIEREI DE STAT DE CĂTRE PERSOANE Aşa cum se poate observa, încă din parcurgerea titlului, obiectul acestui capitol este constituit din consideraţii pertinente cercetării unor activităţi ilicite incriminate ca infracţiuni ce par a ocroti valori sociale oarecum diferite – relaţii sociale a căror existenţă şi dezvoltare este condiţionată de respectarea regulilor şi procedurilor specifice regimului trecerii frontierei de stat şi relaţii sociale ce sunt condiţionate de respectarea unor drepturi fundamentale ale persoanelor aşa cum este dreptul de a fi ocrotit de către organele abilitate ale statului împotriva oricăror forme de exploatare. Am considerat că este necesară o abordare complexă deoarece traficul de persoane presupune, implicit, şi nesocotirea valorilor specifice respectării regimului trecerii frontierei de stat. Mai mult, analizând date ce ţin de actualitatea demersului infracţional, am constat că nu este profesionist să analizez cele două domenii de reglementare separat. Argument şi nu numai – într-o luare de poziţie oficială Organizaţia pentru Securitate şi Cooperare în Europa (OSCE) estima ca aproximativ 200 de mii de femei au căzut victime reţelelor de trafic internaţional, ale căror ramificaţii ajung până în ţările Uniunii Europene. Date ale Organizaţiei Internaţionale pentru Migraţie (OIM) arată că cei mai importanţi exportatori de carne vie către Occident sunt Moldova, România, Ucraina şi Rusia, urmate de Bulgaria245. România ar putea fi considerată centrul acestui gen de comerţ, în principal, din două motive: poziţia sa geografică – care o face o ţară de tranzit şi existenţa unui număr mare de persoane sărace, dispuse să facă aproape orice pentru bani. Cele mai importante rute de trafic ce includ teritoriul României străbat două direcţii „prioritare”: ─ una care merge spre nord, către Ungaria, cu ramificaţie spre sud-vest, spre fosta Iugoslavie şi Albania, apoi peste Marea Adriatică, în Italia; ─ cealaltă, care merge direct înspre sud, prin Bulgaria către Grecia. În cadrul primei rute, fetele sunt racolate din oraşele din sud, îndeosebi din Bucureşti şi Timişoara, apoi vândute reţelelor sârbeşti, care le duc mai departe, fiind puse să se prostitueze pe străzile Belgradului ori re-vândute în Bosnia, Kosovo sau Muntenegru. Unele fete ajung în Albania şi apoi, via Italia, în ţări din vestul continentului. Pe ruta a doua – prin Bulgaria spre Grecia – în Bulgaria, multe dintre fete sunt oprite şi apoi re-vândute diferitelor reţele din Macedonia, Albania sau Italia. În Balcani reţelele de trafic de persoane sunt grupuri de interese care depăşesc conflictele de natură etnică. Ele sunt cel mai adesea grupuri bine organizate ce au colaborat de fiecare dată când a fost necesar făcând şi trafic de droguri sau de arme – doar ca excepţie se poate accepta că există şi traficanţi ce operează pe cont propriu. Totodată, trebuie observat că atât opinia publică, cât şi unii specialişti consideră că traficul de persoane implică nu numai femei şi copii folosiţi în industria sexului. O analiză atentă a fenomenului are ca 245 A se vedea Raportul privind traficul de fiinţe umane în Balcani coordonat de Paul Radu (România) din partea Centrului Român pentru Jurnalism de Investigaţie şi editat de David Quin, de la biroul IWPR – Institute for War and Peace Reporting – din Londra. 122 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE rezultat descoperirea faptului că foarte multe persoane devin victime ale traficului de persoane fiind obligate să efectueze muncă forţată în diferite domenii ale industriei – construcţii, agricultură, hoteluri şi restaurante – şi în servicii casnice. Foarte mulţi cetăţeni români muncesc, fără forme legale, în ţări precum Germania, Franţa, Italia, Spania, Portugalia, etc., unii bucurându-se de o anumită protecţie în schimbul unui procent important din veniturile obţinute. Mai mult decât atât, există cazuri de trafic de persoane pentru cerşetorie şi transplant de organe, victimă, în aceste cazuri, putând deveni aproape oricine. Principial, traficul de fiinţe umane este, aproape întotdeauna, însoţit de traficul de droguri şi alte tipuri de comerţ ilegal. Un studiu efectuat recent de către Ministerul de Externe al Olandei a demonstrat, ca în cincizeci la sută din cazurile de trafic de fiinţe umane examinate, traficanţii erau, de asemenea, implicaţi în trafic ilegal de droguri sau arme246. 4.1. Traficul de persoane, formă de manifestare a criminalităţii organizate Traficul de persoane este un fenomen globalizat care aduce atingere unor drepturi fundamentale ale omului. Generat de cauze complexe, traficul de persoane are implicaţii profunde în plan economic, social, demografic şi psihologic, care alterează valorile umane şi frânează progresul societăţii. Fenomenul traficului afectează în acelaşi timp atât ţările bogate, cât şi ţările sărace. Ţările de origine (ţinta traficanţilor) sunt regiunile cele mai sărace, iar ţările de destinaţie sunt statele puternic dezvoltate şi industrializate, privite ca destinaţii turistice importante şi în care există o cerere mare de persoane pentru prostituţie sau muncă forţată247. Persoanele traficate sunt considerate o „marfă”, profiturile obţinute din exploatarea acestora fiind comparabile cu cele obţinute din traficul de droguri sau de armament. UNICEF estimează că un număr de aproximativ 1.200.000 de copii din întreaga lume cad victime ale traficului. Creşterea semnificativă a fluxurilor migratorii având ca destinaţie ţările din Uniunea Europeană şi descoperirea a tot mai multor reţele de traficanţi, cu conexiuni în întreaga lume a reţelelor de crimă organizată, se constituie într-un semnal de alarmă foarte serios pentru toate statele europene. Traficul de persoane în Europa de Est a crescut în ultimii zece ani, acest lucru datorându-se multiplelor frământări economice, sociale şi politice aduse de tranziţia postcomunistă, frământări agravate de conflictul armat de la mijlocul şi sfârşitul anilor 1990. Impactul acestor schimbări post-comuniste a însemnat creşterea sărăciei, dezintegrarea structurilor sociale şi a reţelelor de suport social, slăbirea instituţională, creşterea valurilor de migraţie, o creştere a discriminărilor de gen şi a violenţei, o corupţie practic imposibil de controlat, proliferarea crimei organizate. Toate aceste lucruri s-au dovedit a constitui un teren propice pentru traficanţi. Delimitări conceptuale Traficul de persoane reprezintă o formă de sclavie, strâns legată de alte segmente ale criminalităţii organizate (traficul de droguri, traficul de armament, spălarea de bani, etc.), care a atins cote alarmante la nivel mondial. Dacă infracţiunea nu este clar definită, atât studiul problemei cât şi elaborarea unor soluţii devin aproape imposibile. De asemenea, soluţiile găsite vor varia în funcţie de modul în care este definită infracţiunea. Lipsa unei definiţii clare îngreunează şi cooperarea transfrontalieră. Atâta vreme cât guvernul, organele judiciare, organizaţiile interguvernamentale şi nonguvernamentale nu se vor concentra pe acelaşi tip de infracţiune şi pe acelaşi tip de victime, strategiile şi soluţiile propuse vor rămâne necoordonate şi ineficiente. Într-un număr considerabil de ţări, legea penală nu prevede traficul de persoane ca infracţiune distinctă. Traficul este pedepsit prin intermediul altor legi sau nu este pedepsit deloc. În astfel de cazuri, traficanţii femeilor în scopul prostituţiei sunt învinuiţi pentru infracţiunea de contrabandă sau pentru 246 William Hill Şeful Misiunii OSCE în Moldova Chişinău 17 noiembrie 2003 www.osce.org/moldova - Traficul de fiinţe umane: Pe cine afectează şi de ce trebuie să ne îngrijoreze? 247 Ion Chipăilă (coordonator) şi colectiv – Globalizarea traficului de copii, Editura Sitech, Craiova, 2006, pag. 9. 123 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE infracţiuni legate de prostituţie, cum ar fi proxenetismul sau favorizarea prostituţiei. Prin caracterul restrâns al acestor legi şi pedepsele minore aplicate, traficanţii scapă cu o pedeapsă destul de mică, poate chiar numai cu o amendă, pe care nu le este greu să o plătească. Această situaţie nu reflectă în nici un fel caracterul grav şi brutal al infracţiunilor de trafic de persoane şi duce la percepţia unor infracţiuni cu „profit înalt şi risc scăzut”, percepţie care încurajează infractorii ce fac parte din reţelele de crimă organizată să se implice în acest tip de activităţi. De mult prea multe ori, victimele sunt judecate pentru pătrunderea ilegală în ţara respectivă sau pentru alte infracţiuni, din simplul motiv că legile sunt aplicate în mod mecanic, împotriva unor persoane care nu au fost încă identificate ca victime ale unor infracţiuni grave. În plus, eforturile de a combate traficul de persoane prin trimiterea în judecată pentru săvârşirea infracţiunii de prostituţie, implică faptul că guvernele consideră traficul de persoane ca fiind egal cu diferitele forme de muncă în industria sexului, indiferent dacă victimele au participat sub constrângere sau nu. Traficul de persoane cuprinde toate formele de muncă forţată, sclavie şi aservire în toate industriile, de exemplu în industria sexului, în producţie sau în agricultură. El nu trebuie confundat cu contrabanda (introducere ilegală de persoane) sau cu prostituţia, fiind vorba de o infracţiune distinctă, care implică grave încălcări ale drepturilor omului. În alte state, chiar dacă traficul de persoane este prevăzut de lege ca infracţiune distinctă, se pedepseşte numai traficul pentru scopuri sexuale şi se omit celelalte forme de exploatare, în care victimele traficate sunt ţinute în condiţii de muncă forţată, sclavie sau aservire. Prin aceasta, legea nu protejează victimele traficate în scopul muncii forţate în gospodărie, în fabrici sau în scopul serviciilor sexuale altele decât prostituţia, cum ar fi pornografie, striptease sau masaj. În toate aceste cazuri, traficanţii nu vor fi urmăriţi în justiţie şi nu vor fi pedepsiţi. Definirea traficului de persoane continuă să fie subiect de dezbatere, existând dezacorduri atât la nivel global, cât şi regional sau chiar naţional, acest lucru fiind elocvent în ceea ce priveşte disputele ideologice ce marchează discursul asupra fenomenului traficului de fiinţe umane. Absenţa consensului asupra definirii fenomenului are implicaţii profunde asupra planificărilor strategice şi posibilităţilor de dezvoltare a unor programe eficiente din moment ce unele definiţii oferă practici concrete ce se pot contrazice între ele. Cu toate acestea însă, trebuie recunoscut faptul că există o serie de elemente ale traficului asupra cărora există un acord general: violenţa, înşelăciunea, utilizarea forţei, lipsirea libertăţii de mişcare şi acţiune, abuzul autorităţii, impunerea unor datorii, munca forţată şi alte forme de exploatare. La nivel regional şi internaţional nu a existat mult timp o definiţie universal valabilă şi obligatorie din punct de vedere legal, fiind utilizate diferite definiţii, care deseori se suprapuneau sau se dublau. Această problemă a fost rezolvată prin efectuarea unor cercetări, care au dus la elaborarea şi publicarea Protocolului Organizaţiei Naţiunilor Unite pentru prevenirea, combaterea şi pedepsirea traficului de persoane, în special femei şi copii, ca anexă la Convenţia Naţiunilor Unite împotriva crimei organizate transfrontaliere. Această convenţie, cunoscută mai mult sub numele ei scurt de „Protocolul de la Palermo”, a stabilit un standard referitor la infracţiunile de trafic de persoane. În multe state, legislaţia în domeniul traficului de persoane a fost elaborată având la bază în întregime prevederile acestui protocol. Protocolul248 defineşte infracţiunea de trafic de persoane ca fiind „recrutarea, transportarea, transferarea, cazarea sau primirea unei persoane prin ameninţare, violenţă sau prin alte forme de constrângere, prin răpire, fraudă ori înşelăciune, abuz de autoritate sau profitând de imposibilitatea acelei persoane de a se apăra sau de a-şi exprima voinţa, ori prin oferirea, darea, acceptarea sau primirea de bani ori de alte foloase pentru obţinerea consimţământului persoanei care are autoritate asupra altei persoane, în scopul exploatării acestei persoane. Exploatarea include, minimum, exploatarea prostituţiei altor persoane sau alte forme de exploatare sexuală, executarea unei munci sau îndeplinirea de servicii, în mod forţat, ţinerea în stare de sclavie sau alte procedee asemănătoare de lipsire de libertate ori de aservire sau prelevarea de organe. Recrutarea, transportarea, transferarea, cazarea sau primirea unui copil, în scopul exploatării, vor fi considerate trafic de persoane, chiar dacă nu s-a folosit nici unul din 248 Art. 3 din Protocolul Naţiunilor Unite pentru prevenirea, combaterea şi pedepsirea traficului de persoane, în special femei şi copii. Protocolul a fost adoptat la 15 noiembrie 2000 şi a fost ratificat de România prin Legea nr. 565/2002. 124 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE mijloacele susmenţionate. Prin copil se înţelege orice persoană cu vârsta sub 18 ani”. Această definiţie progresivă şi modernă prezintă multe aspecte pozitive, reflectând realitatea actuală a traficului de persoane249: În primul rând, ea înglobează toate formele de trafic. Noţiunea de trafic nu mai este restrânsă la exploatarea sexuală. Definiţia se concentrează pe condiţiile de muncă forţată, aservire, pe practicile asemănătoare sclaviei şi pe sclavie, fiecare dintre acestea fiind definite în mod distinct. În al doilea rând, ea nu se concentrează în mod exclusiv pe femei şi fete, ci recunoaşte că victimele pot fi atât femei, cât şi bărbaţi, fete şi băieţi. În al treilea rând, definiţia nu cere ca victima să treacă peste o frontieră recunoscută în mod internaţional, ci ţine cont de faptul că există persoane traficate în interiorul graniţelor unei ţări, dintr-o regiune în alta. În al patrulea rând, cu excepţia traficării persoanelor cu vârsta sub 18 ani, Protocolul cere o formă oarecare de distorsionare a voinţei victimei informate, respectiv prin violenţă, înşelăciune sau abuz de autoritate, respectând astfel faptul că persoanele adulte sunt apte de a lua decizii autodeterminate privind viaţa lor, în special în ce priveşte munca şi migraţia. Protocolul Organizaţiei Naţiunilor Unite este un element important al unui ansamblu de instrumente din ce în ce mai numeroase care definesc traficul ca o deplasare de fiinţe umane doar în scopul exploatării sexuale şi comerciale şi n-a făcut deci obiectul măsurilor legislative adecvate. Recomandarea nr. R(2000) 11, adoptată de Comitetul Miniştrilor Consiliului Europei se referă la traficul de fiinţe umane, în scopul exploatării sexuale, pe care îl defineşte astfel: „traficul de fiinţe umane, în scopul exploatării sexuale include recrutarea de către una sau mai multe persoane fizice sau juridice şi/sau organizarea exploatării şi transportului sau migraţiei legale sau ilegale a persoanelor, chiar şi cu consimţământul altora, în scopul exploatării lor sexuale, prin intermediul, printre altele, al coerciţiei, în special a violenţei sau ameninţărilor, abuzului de încredere, de autoritate sau abuzului unei situaţii de vulnerabilitate”. Convenţia Europol defineşte traficul de persoane ca reprezentând „metodele de supunere a unei persoane la dispoziţia reală şi ilegală a altor persoane, prin folosirea forţei, a ameninţării cu forţa, a abuzului de autoritate, sau a inducerii în eroare, în scopul exploatării prostituţiei, al exploatării sexuale de orice fel, al abuzului minorilor sau al comerţului cu minori abandonaţi”. Toate aceste definiţii prezintă unele caracteristici comune: - se referă atât la traficul intern, cât şi la traficul în afara graniţelor ţărilor; - nici una dintre definiţii nu se reduce la utilizarea forţei, ci toate includ o gamă largă de strategii de control şi de constrângere, prin care victimele sunt determinate să consimtă la traficare. Organizaţia Internaţională pentru Migraţie (O.I.M.) consideră că elementele definitorii ale situaţiei de trafic sunt: - existenţa unui intermediar (traficantul); - bani sau alte forme de plată care sunt vehiculaţi între persoanele participante la trafic; - trecerea graniţelor teritoriale, între regiuni sau ţări; - intrarea şi şederea ilegală în ţara de tranzit sau în ţara de destinaţie. Definirea traficului de persoane este un subiect sensibil, căci nu este vorba de o noţiune univocă, cu atât mai mult când este vorba de traficul în scopul exploatării sexuale. Diversele instrumente internaţionale care se referă la traficul de persoane şi textele naţionale, atuci când există, definesc mai mult sau mai puţin acea formă de trafic care se referă la toate fiinţele umane sau numai la cele mai vulnerabile dintre ele, care urmăresc sau nu un obiectiv de represiune. Traficul în scopul exploatării sexuale este un fenomen divers şi neuniform. Numeroşi parametri variază: numărul de persoane implicate, tipul de traficanţi, de victime şi de asemenea gradul de organizare pe care se bazează şi extinderea lui faţă de care traficul rămâne în interiorul frontierelor naţionale sau se extinde pe diferite state sau chiar continente. 249 Ion Chipăilă (coordonator) şi colectiv – Globalizarea traficului de copii, Editura Sitech, Craiova, 2006, pag. 84. 125 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE În legislaţia română traficul de persoane250 este definit ca fiind “recrutarea, transportarea, transferarea, cazarea sau primirea unei persoane, prin ameninţare, violenţă sau prin alte forme de constrângere, prin răpire, fraudă ori înşelăciune, abuz de autoritate sau profitând de imposibilitatea acelei persoane de a se apăra sau de a-şi exprima voinţa, ori prin oferirea, darea, acceptarea sau primirea de bani ori de alte foloase pentru obţinerea consimţământului persoanei care are autoritate asupra altei persoane, în scopul exploatării acestei persoane“. Legea română cuprinde o definiţie similară Protocolului de la Palermo, cu omisiunea sintagmei “prin utilizarea unei situaţii vulnerabile“, în timp ce în textul legii apare „profitând de imposibilitatea acelei persoane de a se apăra sau de a-şi exprima voinţa”, însă aceasta nu înseamnă sau, mai bine zis, nu acoperă aria posibilităţilor unei situaţii vulnerabile. Traficul de copii este definit în aceeaşi manieră, diferenţa constând în vârsta victimei, (termenul de „copil” fiind similar cu cel adoptat de Convenţia O.N.U. cu privire la Drepturile Copilului: orice persoană sub 18 ani) şi mijloacele de recrutare, în cazul copiilor neavând importanţă dacă s-au folosit sau nu metode de constrângere. Legea nr. 678/2001 defineşte251 traficul de minori ca fiind “recrutarea, transportarea, transferarea, găzduirea sau primirea unui minor, în scopul exploatării acestuia”. Modalitatea agravantă constă în săvârşirea faptei prin ameninţare, violenţă sau alte forme de constrângere, prin răpire, fraudă ori înşelăciune, abuz de autoritate sau profitând de imposibilitatea minorului de a se apăra ori de a-şi exprima voinţa sau prin oferirea, darea, acceptarea ori primirea de bani sau de alte foloase pentru obţinerea consimţământului persoanei care are autoritate asupra minorului. Traficarea copilului în scopuri sexuale este definită ca fiind „transportul, adăpostirea şi vinderea de persoane în interiorul unei ţări sau în exteriorul ei, uzând de forţă, coerciţie, răpire, înşelăciune sau fraudă, în scopul de a plasa persoanele respective în situaţia de a munci sau presta forţat diferite servicii - cum ar fi prostituţia, sclavia domestică sau alte forme de sclavie“.252 Multe documente internaţionale şi legi naţionale care incriminează traficul de fiinţe umane nu fac nici o diferenţă între traficul de adulţi (în special femei) şi traficul de copii. Aceasta se întâmplă datorită faptului că traficul este o activitate clandestină şi că este greu să obţii date precise despre acest fenomen. Dinamica traficului de persoane la nivel intern şi internaţional În ultimul deceniu, traficul de persoane a devenit o problemă majoră atât la nivel naţional, cât şi internaţional, problemă ce se agravează constant. Fenomenul traficului de persoane nu este unul episodic, ci unul cu profunde implicaţii sociale sau economice, ce afectează un număr considerabil de segmente ale societăţii. În fiecare an, aproximativ 600.000-800.000 bărbaţi, femei şi copii sunt traficaţi peste graniţele diferitelor ţări. Numărul persoanelor traficate în interiorul propriilor ţări este chiar mai mare. Infractorii câştigă anual din traficul de fiinţe umane aproximativ 7,7 miliarde de euro253. Unul dintre subiectele cele mai fierbinţi şi a cărui actualitate se menţine în mod constant, atât pe agendele şi discursurile socio-politice din spaţiul european, dar mai ales în mass media ţărilor occidentale, este cel al migraţiei ilegale, al traficului cu femei şi copii. În acest context, creşterea semnificativă a fluxurilor migratorii având ca destinaţie finală ţările din Uniunea Europeană, precum şi descoperirea a tot mai multe şi mai complexe reţele de traficanţi de persoane, cu conexiuni în aproape întreaga lume a crimei organizate, se constituie într-un semnal de alarmă foarte serios pentru toate statele europene şi în mod deosebit pentru ţările candidate la Uniunea Europeană254. Consecinţele negative ale tranziţiei au condus la degradarea standardului de viaţă a unei proporţii ridicate din populaţie, în special a familiilor cu copii. 250 Art. 12 din Legea nr. 678/ 2001 privind prevenirea şi combaterea traficului de persoane, modificată şi completată prin Ordonanţa de urgenţă a Guvernului nr. 79/2005. 251 Art. 13 din Legea nr. 678/ 2001 privind prevenirea şi combaterea traficului de persoane, modificată şi completată prin Ordonanţa de urgenţă a Guvernului nr. 79/2005. 252 Richard J. Estes, Ph.D. and Neil Alan Weiner, Ph. D. The Commercial Sexual Exploatation of Children in the U.S., Canada and Mexico, University of Pennsylvania, 2001, pag. 11. 253 Ion Chipăilă (coordonator) şi colectiv – Globalizarea traficului de copii, Editura Sitech, Craiova, 2006, pag. 88. 254 Cristian Eduard Ştefan- Traficul de copii şi crima organizată, Revista Poliţia Română nr. 12 (822) / 2006. 126 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Diferenţele dintre diferitele segmente ale populatiei au fost accentuate în această perioadă. Procesul de transformare economică, politică si socială a fost însoţit de o crestere explozivă a sărăciei, adâncind starea de extremă sărăcie. Dacă în 1989 un procent estimat de 7% din populaţie era sub pragul sărăciei, rata sărăciei a atins un procent de 44% în 2000 (Carta Albă a Guvernului). În aceste condiţii, tot mai mulţi tineri percep migrarea către ţările vestice ca unica şansă a unei vieţi mai bune, ca unica soluţie de a scăpa de sărăcie255. Deschiderea graniţelor a însemnat creşterea cooperării economice, culturale şi politice a României cu alte state, dar a condus şi la extinderea criminalităţii organizate. Astfel, s-a dezvoltat şi extins traficul de femei, copii şi persoane cu dizabilităţi. Prin poziţia sa geografică, ţara noastră a devenit loc de origine, nu numai de tranzit a victimelor traficului. Mobilitatea şi flexibilitatea grupărilor de crimă organizată ce acţionează pe linia traficului de fiinţe umane, în raport de situaţia şi cerinţele pieţei, subliniază capacitatea acestora de a valorifica şi exploata lacunele legislative, diferenţele dintre sistemele juridice ale ţărilor în care se manifestă şi chiar competenţele agenţiilor de aplicare a legii. Toate acestea ne arată că o abordare secvenţială a fenomenului nu poate avea succes, motiv pentru care se impune o replică coerentă la nivel internaţional. Analizând fenomenul din punct de vedere geografic, spaţiul balcanic reprezintă o zonă predilectă de interes, determinante fiind neajunsurile de ordin social sau economic, schimbările politice, marcate adesea de violenţe, compoziţia multietnică a populaţiei, situaţii ce favorizează activităţile ilicite ale reţelelor de trafic de persoane. Restabilirea libertăţii de mişcare transfrontalieră după căderea comunismului în 1989 a condus la apariţia pieţei de trafic de persoane în Europa Centrală şi de Est. Ţările din regiunea central şi sud-est europeană reprezintă atât ţări sursă, cât şi ţări de tranzit pentru traficul de persoane. Astfel, după anul 1990, pe lângă zonele tradiţionale de origine (nordul şi centrul Africii, America Latină, Asia), ţările din centrul şi estul Europei constituie cele mai importante surse de femei şi copii traficaţi pentru exploatare sexuală sau muncă forţată pentru Europa Occidentală256. Adoptarea de politici coerente pentru prevenirea şi combaterea traficului de persoane întâmpină o serie de dificultăţi rezultate din necunoşterea dimensiunilor reale ale fenomenului. Acest lucru se datorează intensei circulaţii peste graniţe a persoanelor şi bunurilor. Statisticile existente scot la iveală doar un aspect al fenomenului traficului, cel referitor la persoanele cercetate pentru trafic de persoane sau persoanele returnate în ţările de origine. Traficul de copii în Europa de Est a crescut în ultimii zece ani, acest lucru datorându-se multiplelor frământări economice, sociale şi politice aduse de tranziţia postcomunistă, frământări agravate de conflictul armat de la mijlocul şi sfârşitul anilor 1990. Impactul acestor schimbări post-comuniste a însemnat creşterea sărăciei, dezintegrarea structurilor sociale şi a reţelelor de suport social, slăbirea instituţională, creşterea valurilor de migraţie, o creştere a discriminărilor de gen şi a violenţei, o corupţie practic imposibil de controlat, proliferarea crimei organizate. Toate aceste lucruri s-au dovedit a constitui un teren propice pentru traficanţi. În plan regional, criza din Balcani din ultimul deceniu a favorizat dezvoltarea fenomenului, România fiind citată ca ţară generatoare, dar şi de tranzit a marilor reţele de trafic de persoane, provenind mai ales din Asia, dar şi din ţările vecine (Republica Moldova, Ucraina, Belarus). România se poziţionează între fostul bloc sovietic şi ţările fostei Iugoslavii care au suferit nu doar efectele negative ale tranziţiei, ci şi consecinţele războiului. Între grupările criminale organizate din România şi cele din ţările de tranzit şi destinaţie există legături infracţionale care configurează adevărate reţele specializate în traficul de fiinţe umane, chiar dacă în ceea ce priveşte ierarhia, nu sunt date clare care să permită identificarea structurii piramidale. Acţionând în strânsă legătură cu infractorii autohtoni, persoanele angajate în cumpărarea/vânzarea de copii au recurs şi la alte forme, disimulând traficul, inclusiv sub aparenţa adopţiilor internaţionale, care, în fapt, sunt profund 255 Gabriela Alexandrescu (coordonator) şi colectiv- Raport privind traficul de copii, Organizaţia Salvaţi Copiii, Editura Speed Promotion, Bucureşti, 2004, pag. 4. 256 Gheorghiţă Mateuţ, Tiberiu Rudică (referenţi ştiinţifici) şi colectiv - Traficul de fiinţe umane. Infractor. Victimă. Infracţiune, Asociaţia Alternative Sociale Iaşi, 2005, pag. 12. 127 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE ilegale. Această activitate este deosebit de periculoasă, mai ales că, în subsidiar poate disimula o altă infracţiune mult mai gravă, traficul de organe257. Reţelele de trafic sunt răspândite peste tot în Balcani şi includ marile sindicate ale crimei organizate, dar şi mici celule, fără o structură specifică. Traficanţii operează transfrontalier (spre exemplu, fete traficate din Albania au fost găsite tocmai pe teritoriul Africii de Sud), întărind ideea globalizării fenomenului. Traficul în scopul exploatării sexuale urmează adesea aceleaşi rute ca şi cel al drogurilor sau al traficului de arme şi este considerat a treia mare categorie de afaceri ilegale din lume, generând profituri de miliarde de dolari. Cei care implică în trafic copiii de vârste mici, cu scopul de a-i folosi la munca forţată sau la cerşit, operează adesea independent sau în contextul unor reţele ale crimei organizate de mai mică anvergură258. Nu există statistici exacte referitoare la numărul copiilor traficaţi, iar cifrele variază. Acest fapt se datorează naturii clandestine a fenomenului, corelat cu dificultăţile legate de identificarea victimelor, precum şi cu reţinerea victimelor în a denunţa autorităţilor experienţele prin care au trecut, de teama unor repercursiuni. Naţiunile Unite estimează că, la nivel mondial, aproximativ 1,2 milioane de copii sunt traficaţi în scopul exploatării prin muncă sau sexuale, în timp ce Departamentul de Stat al SUA, estimează că între 800.000 şi 900.000 de femei şi copii sunt traficaţi anual, fără a pune la socoteală şi traficul intern259. Potrivit Raportului Departamentului de Stat al SUA pe anul 2006 privind traficul de fiinţe umane, România este o ţară sursă şi de tranzit pentru femeile şi fetele traficate în scopuri de exploatare sexuală. Femei din Moldova, Ucraina si Rusia sunt traficate prin România către Italia, Spania, Germania, Grecia, Franţa, Austria şi Canada. Totodată raportul susţine că fete românce sunt traficate în interiorul ţării în scopuri de exploatare sexuală comercială, iar băieţii sunt traficaţi din estul şi nordul României către centre urbane în scopuri de muncă forţată, inclusiv furturi minore forţate. Raportul Departamentului de Stat al SUA privind traficul de persoane la nivel mondial, publicat în data de 12 iunie 2007, remarcă faptul că România continuă să înregistreze progrese importante în ceea ce priveşte combaterea traficului de fiinţe umane, printre acestea numărându-se implementarea unor programe de coordonare a asistenţei acordate victimelor şi crearea unei baze naţionale centralizată de evidenţă a datelor privind traficul de persoane, stabilirea unor centre regionale de asistenţă pentru victime, creşterea numărului de traficanţi aduşi în faţa justiţiei, precum şi măsuri de îmbunătăţire a cooperării cu organizaţiile negeuvernamentale260. În perioada de tranziţie parcursă de România după Revoluţia din Decembrie 1989, criminalitatea organizată naţională şi internaţională şi-a făcut apariţia şi s-a dezvoltat, grupurile criminale acţionând structurat în diverse domenii ale vieţii sociale şi economice. O parte a cetăţenilor români uzitând de dreptul la liberă circulaţie au săvârşit fapte penale în afara teritoriului naţional, pentru ca ulterior, în baza “experienţei” acumulate, să iniţieze pe teritoriul României forme organizate de criminalitate, deja existente în alte zone geografice261. În acest context s-a ajuns la o specializare a grupărilor criminale în domenii în care profitul este maxim, prejudiciind de cele mai multe ori sistemul economic şi social prin traficarea de persoane în vederea exploatării sexuale şi a persoanelor cu handicap în vederea practicării cerşetoriei În România, ca în majoritatea ţărilor est-europene, tranziţia spre o societate democratică s-a dovedit a fi un proces lung şi anevoios, mai ales din punct de vedere al securităţii sociale. Unul dintre efectele acestei tranziţii prelungite a fost scăderea calităţii vieţii. Numărul locurilor de muncă a scăzut drastic, iar rata şomajului a crescut. Pe fundalul sărăciei, lipsei de perspective, a violenţei în familie, a apartenenţei la familii dezorganizate, multe persoane ajung în situaţia de a accepta migraţia ilegală către Occident. Statisticile262 257 Cristian Eduard Ştefan- Traficul de copii şi crima organizată, Revista Poliţia Română nr. 12 (822)/2006. 258 Galit Wolfensohn- Răspuns la problema traficului de copii. Ghid introductiv cu privire la intervenţiile bazate pe drepturile copilului, extras din experienţele Organizaţiei Salvaţi copiii în Europa de sud-est, Editura Speed Promotion, Bucureşti, 2004. 259 Ion Chipăilă (coordonator) şi colectiv – Globalizarea traficului de copii, Editura Sitech, Craiova, 2006, pag. 91. 260 Raport privind situaţia traficului de persoane în România (ianuarie-iunie 2007), Agenţia Naţională împotriva Traficului de Persoane, Bucureşti, 2007. 261 Hotărârea Guvernului nr. 2209 din 09.12.2004 privind aprobarea Strategiei naţionale de combatere a criminalităţii organizate în perioada 2004-2007. 262 Date ale Organizaţiei Internaţionale pentru Migraţie. 128 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE arată că cei mai importanţi exportatori de carne vie către Occident sunt Moldova, România, Ucraina, Rusia şi Bulgaria. Până în 2002, zona Balcanilor reprezenta principala arie către care erau traficate persoane din România, de aici fiind repatriate numărul cel mai mare de victime. Persoanele din România şi Republica Moldova erau traficate prin România cel mai adesea în Serbia şi Muntenegru, iar de aici în alte ţări balcanice sau vest europene263. Poziţia geografică şi situaţia economico-socială a României au făcut ca ţara noastră să fie o importantă ţară de origine şi tranzit pentru victimele traficului de fiinţe umane în scopul exploatării sexuale şi a muncii forţate, incluzând reţele organizate de cerşetorie, în ţări din Balcani şi din Uniunea Europeană, în special Franţa, Spania şi Italia. Persoanele traficate prin România provin în general din Moldova, Ucraina şi Rusia264. În anul 2004, un număr important de femei din România au călătorit spre Canada cu viză temporară de muncă pentru a lucra ca dansatoare în cluburi de noapte, însă evidenţele sugerează faptul că traficanţii de carne vie au forţat şi obligat o parte din aceste femei să practice prostituţia pe teritoriul Canadei265. La nivel regional se estimează că 10% - 15% din numărul persoanelor traficate îl reprezintă adolescente sub 18 ani traficate în scopul practicării prostituţiei. Copiii sub 13 ani, atât fete cât şi băieţi, sunt traficaţi din Albania, Moldova si România în ţările vestice în special în scopul exploatării prin muncă. De asemenea, numărul copiilor neînsoţiţi şi al femeilor care migrează a crescut, aceştia având un grad ridicat de risc de a deveni victime ale traficului.266 Evoluţia contextului social şi economic din România anilor ’90 a favorizat adâncirea diferenţelor sociale şi, implicit, apariţia unor categorii de populaţie vulnerabile la trafic. Apropierea geografică de zonele conflictuale din fostele ţări iugoslave a determinat, la sfârşitul anilor ’90 şi începutul anilor 2000, o incidenţă mai mare a fenomenului şi în România. După căderea comunismului, instabilitatea economică şi slăbirea controlului graniţelor au condus la extinderea alarmantă a traficului de fiinţe umane în sud-estul Europei. Astfel, copii, femei, persoane cu dizabilităţi sau alte grupuri vulnerabile au fost vândute şi exploatate în diverse ţări (fostele state Iugoslave, ţări vestice dar şi asiatice). Astfel, România este ţară de origine în special pentru femei şi fete traficate în Bosnia, Serbia, Macedonia, Kosovo, Albania, Grecia, Italia şi Turcia în scopul exploatării sexuale, iar ca ţară de tranzit, România este folosită de reţelele de crimă organizată în scopul transportului în ţările vestice a victimelor traficului originare din Republica Moldova, Ucraina şi, uneori, din unele ţări asiatice.267 Raportul de Monitorizare al Comisiei Europene, prezentat în luna mai 2006, menţionează progresele înregistrate de ţara noastră în domeniul luptei împotriva traficului de persoane, în principal în ceea ce priveşte combaterea reţelelor de traficanţi şi afirmă că România rămâne o ţară de tranzit şi cu o mai mică amploare, o ţară de origine şi destinaţie pentru traficul de persoane. În perioada ianuarie-iunie 2007, aproximativ jumătate dintre victimele de cetăţenie română au fost traficate în Italia (255) şi Spania (209), unde numărul victimelor exploatate sexual, deşi mai mare, este comparabil cu cel al victimelor exploatate prin muncă forţată268. S-a constatat că, alături de ţările tradiţionale de destinaţie pentru traficul de persoane, respectiv Italia, Spania, Grecia, în primul semestru al anului 2007, a apărut şi Cehia ca una dintre principalele destinaţii, în special pentru traficul de persoane în scopul xeploatării prin muncă. Schimbul de informaţii realizat între partea română şi partea cehă demonstrează faptul că, de cele mai multe ori, reţelele de traficanţi sunt compuse din cetăţeni români, ucrainieni şi cehi, fiecare având un rol bine stabilit în cadrul grupului infracţional269. Este extrem de greu de stabilit relaţia 263 A Human Rights Report on Trafficking of Persons, Especially Women and Children- Protection Project, 2002. 264 Trafficking in Persons Report, June 2005- Department of State, U.S.A. 265 Trafficking in Persons Report, June 2005- Department of State, U.S.A. 266 Trafficking in Human Beings in South Eastern Europe, UNICEF, UNOHCHR, OSCE- ODIHR, 2003. 267 Victims of Trafficking and Violence Protection Act 2000- Trafficking in Persons Report, June 2002. 268 Raport privind situaţia traficului de persoane în România (ianuarie-iunie 2007), Agenţia Naţională împotriva Traficului de Persoane, Bucureşti, 2007. 269 Raport privind situaţia traficului de persoane în România (ianuarie-iunie 2007), Agenţia Naţională împotriva Traficului de Persoane, Bucureşti, 2007. 129 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE dintre vârsta şi sexul copiilor traficaţi şi cererea din ţara de destinaţie. Din practică s-a evidenţiat însă faptul că reţelele de traficanţi devin din ce în ce mai specializate în ceea ce priveşte caracteristicile minorilor. Traficanţii iau în considerare faptul că minorii sunt mai vulnerabili, mai uşor de influenţat şi controlat decât adulţii (prin violenţe şi alte abuzuri), dar şi faptul că sub o anumită vârstă minorii nu răspund în faţa legii pentru infracţiunile comise. În concluzie, din statisticile întocmite de instituţiile cu competenţe în acest domeniu, minorii sunt traficaţi în scopul exploatării sexuale si a exploatării prin muncă, fără a minimaliza extinderea sau efectele traficului în scopul transplantului de organe sau a adopţiilor ilegale. La peste zece ani de la căderea zidului Berlinului, traficul de femei din Europa Centrală şi de Est a ajuns să fie recunoscut de toată lumea ca fiind o problemă majoră ce se agravează constant. Pe parcursul unei perioade scurte, această regiune a lumii a depăşit sau a ajuns să rivalizeze cu surse tradiţionale cum ar fi America Latină, Asia de sud-est şi Africa. Cunoaşterea dimensiunilor activităţilor infracţionale este îngreunată de mobilitatea acestor fenomene, de intensa circulaţie peste frontiere a persoanelor şi bunurilor. De exemplu, pornografia infantilă este produsă pe teritoriul unui stat, cu copii provenind din alt stat, în timp ce distribuirea materialelor pornografice se localizează într-un al treilea stat ori distribuirea acestor materiale se realizează prin Internet. De aici decurge dificultatea prevenirii şi descoperirii acestor fapte şi necesitatea cooperării internaţionale în acest domeniu. Etapele traficului internaţional de persoane Procesul traficului internaţional de persoane are mai multe faze, fiecare însemnând o grea încercare pentru victime, dar abuzurile fizice şi psihice iau amploare abia în fazele finale, când traficantul este convins că victima nu mai are cale de întoarcere. Traficul internaţional depersoane este organizat după concepţii bine gândite de persoanele implicate şi cuprinde următoarele etape: recrutarea (racolarea), transportul şi trecerea frontierei, vânzarea şi exploatarea. Traficanţii aplică în general aceleaşi metode la toate formele de exploatare. Recrutarea este momentul în care o persoană “binevoitoare”, prima verigă a traficului, intră în contact cu viitoarea victimă, făcându-i promisiuni neadevărate de găsire a unui loc de muncă în străinătate. Recrutorii se dovedesc a fi persoane foarte imaginative când este vorba de a-şi minţi viitoarele victime. Copiii şi familiile lor pot fi ademeniţi de traficanţii care fac false promisiuni de angajare într-un loc de muncă, de căsătorie sau de oportunităţi de educare în alte ţări. Mulţi tineri sunt atraşi de promisiunea libertăţii personale, a demnităţii şi a unei mai bune calităţi a vieţii pe care le oferă Occidentul, în timp ce alţii văd în asta doar o ocazie de a câştiga bani pentru a-şi întreţine familia şi pe ei înşişi. În unele cazuri, copiii se pot angaja în cunoştinţă de cauză să lucreze în industria sexului, dar asta nu înseamnă că realizează ce condiţii brutale îi aşteaptă odată ajunşi acolo270. Recrutor poate fi un independent sau o firmă cu profil aparent de impresariat artistic sau de plasare de forţă de muncă în străinătate. Aproximativ 70% dintre recrutori sunt bărbaţi cu vârsta cuprinsă între 20 şi 30 de ani, uneori chiar mai în vârstă. Femeile recrutori reprezintă un procent mai mic şi au vârsta cuprinsă între 18 şi 35 de ani. Există chiar şi familii în care atât soţia, cât şi soţul se ocupă de racolarea şi transportul victimelor. O altă categorie de recrutori sunt persoanele care au fost în străinătate, au stabilit anumite relaţii şi au revenit acasă cu misiunea de a recruta. Ele sunt special angajate în această activitate de către foştii lor proxeneţi, fiind şantajate de aceştia că le vor divulga numele, atrăgând atenţia opiniei publice asupra lor. Victimele şi traficanţii sunt adesea originari din aceeaşi ţară, cel puţin în faza de recrutare. Grupările criminale bosniace prezintă o particularitate în raport cu schema tradiţională a traficului. Aceste grupări nu mai cumpără fete de la alte reţele de traficanţi, ci dimpotrivă se deplasează direct în ţările de origine pentru a recruta victimele. În acest caz traficanţii şi victimele nu au aceeaşi naţionalitate. De multe ori, victima îl cunoştea dinainte pe traficant sau pe recrutor, uneori este vorba chiar de o rudă care îi inspiră încredere. Ei au 270 Galit Wolfensohn - Răspuns la problema traficului de copii. Ghid introductiv cu privire la intervenţiile bazate pe drepturile copilului, extras din experienţele Organizaţiei Salvaţi copiii în Europa de sud-est, Editura Speed Promotion, Bucureşti, 2004. 130 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE ocupaţii legate de locuri unde există posibilitatea unui contact intens cu publicul cum ar fi barman, taximetrist, vânzător într-un magazin, vânzător de bilete pentru jocuri de noroc. Un studiu al Institutului pentru Politici Publice din Republica Moldova, intitulat „Prevenirea traficului de copii în Moldova”271 evaluează la 48% cazurile în care victimele au fost recrutate de o cunoştinţă, 13% cele care au fost cauzate de membri ai comunităţilor de rromi, 11% cazuri de răpiri de către necunoscuţi, 4% recrutări de către membrii familiei, 2% cazurile de recrutare de către agenţiile de ocupare a forţei de muncă şi doar 2% au plecat singure şi au fost recrutate. În cazul traficului internaţional de persoane în scopul exploatării sexuale, modalităţile de recrutare (racolare) cel mai des folosite sunt: ● publicarea de reclame, anunţuri, oferte de muncă sau pentru studii în străinătate, în presa scrisă sau pe Internet (se adresează de obicei fetelor cu vârste mai mari de 16 ani, iar în conţinutul anunţurilor este prevăzut ajutor financiar acordat persoanelor interesate şi procurarea documentelor necesare călătoriei). Recrutarea prin intermediul anunţurilor de mică publicitate este o metodă folosită din ce în ce mai des, având în vedere rapiditatea cu care circulă mijloacele de informare în masă. ● recrutarea tinerelor interesate prin contactarea directă în baruri, cafenele, cluburi de noapte, discoteci, cazinouri La început, recrutorii le oferă tinerelor bani, le fac cadouri (haine, bijuterii scumpe), însă ulterior le spun că au rămas fără bani şi le roagă să facă sex cu un prieten de-al lor, în schimbul cadourilor oferite. Fetele se simt obligate faţă de recrutori şi acceptă să facă acest lucru, însă în scurt timp îşi dau seama că au fost înşelate şi că urmează să întreţină raporturi sexuale şi cu alte persoane. În acest moment ele sunt vândute altor proxeneţi, care le vor exploata în ţară sau în străinătate. ● recrutarea prin reţele "particulare", în familii şi în cercuri de prieteni. Recrutorul abordează victima într-un spaţiu familiar şi îi câştigă încrederea prin bunăstarea pe care o afişează- haine scumpe, bijuterii, bani sau prin relatarea unor cazuri de succes în străinătate. ● invitaţii pentru vizite particulare în străinătate Se realizează prin intermediul agenţiilor care oferă locuri de muncă, studii sau călătorii în străinătate (în ultima perioadă de timp traficanţii au ajuns până acolo încât să ia parte la târguri de locuri de muncă pentru studenţi în vederea recrutării victimelor). ● căsătorii fictive Fetele părăsesc ţara fiind convinse că în străinătate le va aştepta viitorul soţ pe care în mod eronat consideră că l-au văzut într-o fotografie sau cu care au corespondat pentru o scurtă perioadă de timp prin telefon sau e-mail. După o perioadă de corespondenţă, bărbatul propune fetei să vină în ţara lui pentru a se cunoaşte mai bine, expediind deseori şi bani pentru cheltuielile de transport. Un număr foarte redus de fete realizează faptul că visul de a-şi îmbunătăţi situaţia materială se transformă într-un coşmar, fata devenind o sclavă. “Soţul” ei poate fi deja căsătorit sau pur şi simplu este un proxenet. Ea poate fi forţată să ofere servicii sexuale sau poate fi vândută dintr-un bordel în altul. Sunt înregistrate cazuri de „căsătorii în serie”, când un bărbat s-a căsătorit cu mai multe fete pentru a le duce în altă ţară şi a le forţa să muncească272. ● constrângerea totală prin furt sau răpire Această metodă nu mai este aşa de rar întâlnită ca înainte. Apar din ce în ce mai multe cazuri în Albania şi Kosovo, iar în anumite regiuni din Asia este o metodă uzuală. În aceste cazuri recrutorul foloseşte violenţa încă de la început. În cazul răpirilor, posibilitatea de a trece graniţa în mod legal este scăzută, astfel încât traficanţii apelează la călăuze care, contra cost, facilitează trecerea frontierei ocolind punctele de control. Recrutarea (racolarea) persoanelor cunoscute că au practicat sau că practică prostituţia se realizează prin: - prezentarea unor posibilităţi mai mari de câştig în ţara de destinaţie; - cumpărarea de la alţi proxeneţi; 271 Jana Costachi, Tatiana Catana, Oleg Chiriţă - Traficul de copii în scopul exploatării sexuale în Republica Moldova, Centrul de prevenire al traficului de femei, Chişinău, 2003, pag. 7. 131 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE - prezentarea unor activităţi sexuale liniştite, paşnice (în săli de masaj, cluburi cu circuit închis). În cele mai multe cazuri pregătirile pentru părăsirea ţării durează foarte puţin timp (2-3 zile), recrutorii nu lasă timp de gândire victimelor pentru ca acestea să nu se răzgândească ori să fie influenţate de alte persoane să nu părăsească ţara273. Pentru a justifica rapiditatea părăsirii ţării, traficanţii inventează poveşti potrivit cărora o persoană tocmai a renunţat la contractul pe care îl avea în străinătate şi datorită faptului că toate formalităţile sunt îndeplinite şi contractul trebuie respectat, se impune urgentarea plecării. Victimele, din cauza lipsei de informare şi a naivităţii lor, cad astfel foarte uşor în plasa traficanţilor. Odată recrutată, victima este pusă într-o situaţie de dependenţă faţă de exploatatorii săi, pe întreg parcursul procesului traficului. Proprietatea asupra victimei se transmite de la un traficant la altul până la sosirea în ţara de destinaţie. Tendinţele recente274 arată faptul că pentru a-şi desfăşura activităţile ilicite traficanţii preferă să închirieze apartamente particulare, decât să folosească baruri publice sau bordeluri. Locaţiile clandestine complică sarcina autorităţilor de a găsi victimele. Traficanţii se folosesc de metodele menţionate mai sus şi îşi concentrează atenţia asupra fetelor aflate în căutarea unei şanse de a pleca în străinătate. În cele mai multe cazuri, acestea au o situaţie financiară şi familială precară, iar traficanţii le oferă meserii bănoase în străinătate, cum ar fi: muncă la domiciliu, muncă în industria prestărilor de servicii (chelneriţe, barmaniţe), industria de divertisment (dansatoare, artiste), servicii de escortă, femei de serviciu pentru familii sau cosmeticiene, muncă în construcţii, fabrici, agricultură, muncă în industria sexului (fetele intenţionează să practice prostituţia, dar nu acceptă să fie tratate ca sclave). Şi agenţiile matrimoniale internaţionale pot fi numai o "faţadă" pentru reţelele de trafic de persoane. De multe ori, fetele realizează de-abia după ce au ajuns în ţara de destinaţie că au fost înşelate de traficant şi descoperă că vor fi exploatate forţat ca prostituate. Există puţine criterii prin care fetele îşi pot da seama dacă este vorba de agenţii serioase, care oferă locuri de muncă legale, sau dacă este vorba de „acoperiri” pentru traficul de persoane. În unele cazuri, fetele sunt vândute fără consimţământul lor, de către rude, de către „prietenul lor” sau de instituţii de stat cum ar fi căminele de copii orfani. Se descoperă din ce în ce mai multe cazuri în care adolescentele au fost răpite cu forţa de acasă şi traficate în altă regiune în ţara lor de origine sau în străinătate. Se estimează că mai mult de 25% dintre fetele recrutate îşi dau seama de la început că în străinătate vor lucra în industria sexului. Ele sunt însă induse în eroare în ce priveşte condiţiile muncă în care li se cere să lucreze. Ele se aşteaptă la un grad ridicat de independenţă, cred că vor putea lua decizii în legătură cu munca lor şi îşi închipuie că vor lucra ca dansatoare, artiste de striptease, în „peep-show-uri” sau ca prostituate „clasice”, făcând numai „sex clasic”275. Fetelor care pleacă de bună voie în străinătate pentru a lucra în industria sexului nu li dezvăluie condiţiile în care vor lucra în ţara de destinaţie: un număr mare de ore de muncă, servicii sexuale periculoase, raporturi sexuale neprotejate, etc. De asemenea nimeni nu le spune că vor fi utilizate mijloace severe de constrângere, dacă ele încearcă să refuze munca sau să fugă. În unele cazuri, e posibil ca victima să bănuiască la ce fel de muncă va fi obligată, dar totuşi nu îşi dă seama în ce condiţii va lucra. Dacă unele dintre fete sunt complet conştiente că îşi părăsesc ţara de origine pentru a lucra în prostituţie, totuşi ele nu-şi dau seama cât de mult se vor îndatora, cât de tare vor fi intimidate, exploatate şi controlate. În România principalele judeţe de recrutare276 sunt: Iaşi, Vaslui, Suceava, Caraş-Severin, Bacău, Botoşani, Timiş şi Bucureşti. În cazul traficului internaţional de copii în scopul exploatării prin muncă, familia copilului se transformă în traficant, dar şi în exploatator. Părinţii îşi dau acordul ca minorii să părăsească ţara pentru a munci în străinătate, fiind însoţiţi de rude sau cunoştinţe care deja activează ca transportatori, facilitând procesul de deplasare până în ţara de destinaţie. Unii dintre aceştia se ocupă şi de plasarea copiilor în reţelele 272 Viorelia Rusu, Ana Revenco, Daniella Nichitin - Asistenţa socială victimelor traficului de persoane, în special femei, Îndrumar practic pentru asistenţi sociali şi psihologi, Chişinău, 2005, pag. 28. 273 Gabriela Alexandrescu (coordonator) şi colectiv- Raport privind traficul de copii, Organizaţia Salvaţi Copiii, Editura Speed Promotion, Bucureşti, 2004, pag. 23. 274 Raportul de ţară pentru România al Ambasadei S.U.A. privind respectarea Drepturilor Omului în 2004. 275 Ion Chipăilă (coordonator) şi colectiv – Globalizarea traficului de copii, Editura Sitech, Craiova, 2006, pag. 108. 276 Statistica Organizaţiei Internaţionale pentru Migraţie Bucureşti în perioada ianuarie 2000-februarie 2004. 132 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE de exploatare. Părinţii ignoră pericolele la care sunt expuşi copiii, considerând că le oferă acestora şansa unei vieţi mai bune277. Influenţaţi de grupul de prieteni şi considerând că rămânând în ţară nu au nici o perspectivă, o mare parte din aceşti copii pleacă pe cont propriu, majoritatea fiind băieţi. Şi în aceste cazuri există însă adulţi care facilitează cel puţin transportul. Aceste persoane sunt cunoscute prin intermediul prietenilor sau cunoştinţelor. Din momentul recrutării scenariul presupune staţionarea temporară a victimei într-o locaţie (apartament, casă etc.), prestabilit de către recrutor, până la crearea unui grup de mai mulţi copii şi perfectarea actelor necesare deplasării. Victimele sunt supravegheate foarte strict şi nu au acces la nici un mijloc de contact cu exteriorul, cu alte persoane. Apoi, de regulă, recrutorul predă victimele unor călăuze, în sarcina cărora este trecerea frontierei în siguranţă278. După procesul de recrutare, urmează faza transportului şi trecerii frontierei, care presupune cazarea şi primirea victimei în mai multe stagii, inclusiv preluarea iniţială şi transferul victimei pe teritoriul ţării de origine. Transportul este organizat de recrutor şi se face pe trasee stabilite anterior de acesta. Transportul are loc la scurt timp după recrutare, astfel încât victima să nu aibă timpul necesar pentru a se răzgăndi. În urma transportului, victimele sunt deseori vândute de mai multe ori. Traficanţii se succed pe tot parcursul călătoriei, dar soarta fetelor nu se schimbă, violurile şi torturile la care sunt supuse fiind frecvente. Trecerea frontierei spre ţara de destinaţie (de cele mai multe ori alta decât cea promisă victimei) se poate face: a) autentice. b) în mod legal, sub pretextul unei excursii, în cazul persoanelor care deţin acte de identitate în mod ilegal, situaţie în care călăuzele promit trecerea graniţei în siguranţă în schimbul unei sume de bani sau chiar fără plată. În acest caz intrarea în ţară se face prin prezentarea unor documente de intrare falsificate (paşapoarte din Uniunea Europeană furate sau falsificate), mai ales în cazul copiilor care datorită aspectului fizic arată ca persoane majore sau prin prezentarea unor documente valabile, autentice, în care s-au aplicat vize de intrare false. Traficarea copiilor din categoria de vârstă 15-18 ani presupune cele mai mici riscuri pentru traficanţi, deoarece actele lor pot fi cu uşurinţă falsificate, prin schimbarea vârstei, totodată această categorie de victime aduce cele mai mari câştiguri pentru traficanţi279. Dacă vârsta copilului este prea mică, probabilitatea unei treceri frauduloase a frontierei creşte, deoarece pentru trecerea legală sunt necesare prea multe acte. De obicei, trecerea ilegală presupune transportarea victimei până în apropierea graniţei cu un autovehicul şi apoi trecerea graniţei, pe jos sau cu barca, cu ajutorul unei călăuze. Acolo începe şirul vânzărilor şi revânzărilor, victima fiind analizată şi evaluată ca orice marfă. De fiecare dată, noul „proprietar” îi impune acesteia răscumpararea preţului pe care l-a plătit pentru ea, suma fiind din ce în ce mai mare280. Trecerea frontierei se face adesea în mod fraudulos. Victima trece graniţa însoţită de recrutor şi de o călăuză, fiind apoi preluată de primul ei cumpărător, care drept garanţie îi opreşte paşaportul sau actul de identitate. Din această tranzacţie recrutorul câştigă o sumă variabilă de bani. În timpul călătoriei în ţara respectivă sau în străinătate, drepturile fundamentale ale persoanelor sunt încălcate în mod grav, fiind supuse abuzurilor sau altor infracţiuni. Multe dintre victime n-au mai fost niciodată în străinătate şi sunt total dependente de traficanţii lor. Unele fete părăsesc ţara de origine fără un act de identitate valabil pentru călătorii internaţionale, pentru că li s-a spus că nu au nevoie de el, sau că vor primi un paşaport mai târziu. Dacă totuşi victimele sunt în posesia actului de identitate, de multe ori documentul le este confiscat, rămânând la traficant drept garanţie a faptului că victima se va supune. 277 Gabriela Alexandrescu (coordonator) şi colectiv- Raport privind traficul de copii, Organizaţia Salvaţi Copiii, Editura Speed Promotion, Bucureşti, 2004, pag. 24. 278 Jana Costachi, Tatiana Catana, Oleg Chiriţă- Traficul de copii în scopul exploatării sexuale în Republica Moldova, Centrul de prevenire al traficului de femei, Chişinău, 2003, pag. 9. 279 Jana Costachi, Tatiana Catana, Oleg Chiriţă- Traficul de copii în scopul exploatării sexuale în Republica Moldova, Centrul de prevenire al traficului de femei, Chişinău, 2003, pag. 4. 280 Gabriela Alexandrescu, G. Păunescu (coordonatori) şi colectiv- Ghid de bune practici pentru asistarea copiilor victime ale traficului în scopul exploatării sexuale, Editura Speed Promotion, Bucureşti, 2004, pag. 6. 133 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Transportarea copiilor peste graniţă reprezintă un aspect esenţial al traficului internaţional de persoane. În cele mai multe cazuri, recrutorii se bazează pe faptul că traficanţii vor procura documentele şi mijloacele de transport. Acest lucru le conferă traficanţilor un grad mai înalt de control în faza de tranzit. Nu trebuie neglijat faptul că, deseori, ţara de destinaţie finală nu este prima ţară din Uniunea Europeană în care intră persoana traficată; de aceea se va face distincţia între rute de tranzit extern şi intern. Unele filiere de trafic transportă victimele direct din ţara de origine în ţara de destinaţie, fără să mai treacă prin ţări de tranzit. Multe victime ale traficului sunt transportate peste graniţă cu camionul, autoturisme particulare sau cu trenul, deoarece aceste mijloace de transport sunt mai flexibile decât avionul. De multe ori, victimele sunt transportate cu vehicule de mare capacitate pentru transport de lungă distanţă, cum ar fi linii aeriene, vapoare şi trenuri cu destinaţii îndepărtate. Unii traficanţi, pentru a reduce cheltuielile şi a evita riscurile suplimentare evită traversarea frontierelor prin punctele vamale şi folosesc „frontiera verde”, deplasarea pe jos cu călăuze prin râuri, munţi, mlaştini indiferent de condiţiile climaterice281. Marea majoritate a companiilor de transport iau la bord numai pasagerii care sunt în posesia unui bilet de călătorie valabil (deci autentic şi achitat) şi a vizelor corespunzătoare, iar personalul acestor companii nu permite urcarea la bord a pasagerilor decât după ce au verificat că aceştia deţin într-adevăr documentele necesare. Într-un număr redus de cazuri, companiile de transport mai puţin corecte şi cu mai puţine scrupule preiau numai responsabilitatea pentru verificarea biletelor de drum, aşteptându-se ca instituţiile abilitate ale statului să controleze dacă documentele de călătorie (paşaport şi viză) sunt valabile şi autentice. Companiile din această categorie sunt animate de dorinţa de profit. În ciuda faptului că amenzile primite pentru transportarea pasagerilor fără documente de călătorie micşorează profitul, ele totuşi încalcă des obligaţiile lor legale de a verifica şi documentele de călătorie. Nu există indicii că aceste companii ar fi implicate în infracţiunile de trafic de persoane, dar ele le favorizează în mod inevitabil prin acceptarea la bord a pasagerilor, fără să controleze dacă aceştia au voie să călătorească. În concluzie, traficanţii vor folosi imediat serviciile companiilor care nu efectuează controale severe şi rutele respective. Europol descrie în raportul său de evaluare a traficului de persoane282 „geografia” celor mai importante rute utilizate de traficanţi pentru a ajunge în ţările de destinaţie din Uniunea Europeană. Principalele rute internaţionale folosite de traficanţi sunt: ▪ Ruta Baltică – din Rusia şi statele baltice se merge pe rute terestre până la Marea Baltică, apoi cu feribotul în ţările Scandinave; mai rar se merge pe rute terestre direct în Finlanda şi nordul Suediei. ▪ Ruta Nordică – din Estul Europei prin Polonia, Ungaria şi Republica Cehă, în Germania şi apoi Scandinavia. Această rută este folosită şi ca ultimă etapă în călătoria migranţilor care vin cu avionul din Extremul Orient, Africa şi America de Sud. ▪ Ruta Centrală – din ţările Europei Centrale se foloseşte reţeaua densă de autostrăzi sau legăturile feroviare de lungă distanţă, pentru a ajunge în Austria şi Nordul Italiei. ▪ Ruta Balcanilor Centrali – se pleacă din statele Caucazului, Asia şi Europa de Est, trecând prin ţările Balcanilor Centrali, apoi prin Ungaria până în statele Uniunii Europene. ▪ Ruta Balcanilor de Sud – se pleacă din statele Caucazului, Asia şi Europa de Est, trecând prin Republica Moldova, România, Bulgaria şi Albania, intrând în Uniunea Europeană prin Italia sau Grecia. ▪ Ruta Sudică – din Africa de Vest prin Algeria şi Maroc, traversând cu vaporul strâmtoarea Gibraltar, ajungând în Portugalia şi Spania. ▪ Ruta Vestică – se porneşte din America Centrală şi de Sud, se intră în Uniunea Europeană prin Peninsula Iberică. Această rută este folosită şi ca ultimă etapă în călătoria migranţilor care vin cu avionul din Extremul Orient, Africa şi America de Sud. România se află situată pe următoarele rute ale traficului de persoane: 281 Jana Costachi, Tatiana Catana, Oleg Chiriţă- Traficul de copii în scopul exploatării sexuale în Republica Moldova, Centrul de prevenire al traficului de femei, Chişinău, 2003, pag. 11. 282 Europol "Evaluarea activităţii infracţionale – Traficul de persoane spre Uniunea Europeană”, octombrie 2001. 134 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE - prima rută de trafic începe în Republica Moldova, tranzitează România şi de aici, prin Ungaria, ajunge în Europa Occidentală; - a doua rută de trafic se conturează via Serbia, Belgradul fiind cunoscut ca centru al traficului de persoane, către celelalte ţări din fosta Iugoslavie, Italia şi Grecia; - cea de-a treia rută străbate Bulgaria şi merge fie spre Grecia şi Turcia, fie spre Italia, prin Macedonia şi Albania. În Bulgaria, multe persoane sunt oprite şi apoi revândute diferitelor reţele de trafic de persoana din Macedonia, Albania sau Italia. Multe din victimele traficului de copii ajung să fie scoase la licitaţie în Piaţa Arizona, ce se află în partea de nord-vest a Bosniei. Pentru fetele din Bulgaria, România, Ucraina şi alte ţări Piaţa Arizona este considerată a fi centrul comerţului cu carne vie în Europa de sud-est şi cea mai mare piaţă de sclavi din Europa283. Începând din anul 2003, printre noile ţări de destinaţie s-au aflat şi Spania, Portugalia, Austria, Franţa, Germania, Ţările Nordului, etc. Din 2003 s-au schimbat rutele traficului, datorită noilor politici care permit cetăţenilor români să călătorească în ţările Uniunii Europene fără viză, ceea ce a condus la creşterea numărului victimelor traficate în ţările Europei Occidentale284. Vânzarea ilicită are loc în ţările de destinaţie (în cazul vânzărilor repetate pot fi doar ţări de tranzit) fără ştirea victimelor care devin “proprietatea” unor persoane. Criteriile stabilirii preţului de vânzare sunt aspectul fizic al persoanei traficate şi vârsta acesteia. Dacă în Rusia o fată se vinde cu 400 de dolari, atunci în Emiratele Arabe ajunge până la 4.500 dolari, virginitatea fetelor fiind mult mai preţuită de către traficanţi. Victimele sunt transformate forţat în marfă şi sortate ca atare de traficanţii-cumpărători. În acest stadiu, victimele îşi dau seama că scopul traficantului este exploatarea. Din momentul în care victimele ajung în ţara de destinaţie finală, ele descoperă că vor trăi în condiţii de sclavie, de cele mai multe ori în industria sexului, dar şi ca femei de serviciu la persoane particulare sau ca muncitoare în fabrici, lucrând un mare număr de ore în condiţii inumane. Deseori, fetele sunt mutate din oraş în oraş şi din ţară în ţară. Aceste deplasări au scopul de a le dezorienta, astfel încât ele să nu aibă timp să-şi facă prieteni şi să nu se poată familiariza cu împrejurimile. Alt motiv este împiedicarea poliţiei să descopere traficul şi să strângă informaţii285. Exploatarea victimelor este totală. Amenintaţe şi abuzate, victimele sunt supuse unor tratamente inumane şi exploatate în regim de sclavie. Cele mai vulnerabile sunt tinerele care provin din familii dezorganizate sau dintr-un mediu în care au suferit abuzuri, situaţie care creşte riscul de a accepta o falsă propunere de lucru în străinătate. Nivelul scăzut de educaţie împiedică viitoarea victimă să evalueze corect şi realist informaţiile şi planurile de recrutor. Esenţa fenomenului de trafic îl reprezintă decizia de a pleca, susţinută de credinţa nefondată că, în străinătate, realizarea personală este mai uşoară. O atare decizie se minifestă mai puternic la persoanele care se confruntă cu o situaţie materială grea şi cu lipsa de perspective în propria lor ţară. Tinerele cred că realizarea personală înseamnă în primul rând a avea bani, iar pentru a-i obţine sunt capabile să înfrunte orice pericol. Nu toate persoanele vulnerabile devin victime ale traficului de fiinţe umane. Există însă, anumite momente dificile, aparent fără ieşire pentru aceste persoane, iar ”oferta” de muncă în străinătate pare să fie “soluţia salvatoare”. Recrutorii aleg cu grijă aceste momente pentru recrutarea viitoarelor victime. Sub pretextul unor slujbe onorabile, dar care nu necesită o înaltă calificare (chelneriţă, baby-sitter, menajeră, bucătăreasă pe vase de croazieră etc.) în ţările occidentale, recrutorii profită de lipsa de informare şi de naivitatea celor ce vor deveni victime. În faza de propunere, exploatarea sau prostituţia sunt excluse complet din discuţie. Aflată încă în faza incipientă, promisiunea mincinoasă nu este decât un mijloc interzis de lege de a convinge victimele să treacă frontiera de bunăvoie. 283 Jana Costachi, Tatiana Catana, Oleg Chiriţă - Traficul de copii în scopul exploatării sexuale în Republica Moldova, Centrul de prevenire al traficului de femei, Chişinău, 2003, pag. 11. 284 Raportul Traficului de fiinţe umane al Biroului de Monitorizare şi Combatere a Traficului de Persoane al S.U.A., 2004. 285 Ion Chipăilă (coordonator) şi colectiv – Globalizarea traficului de copii, Editura Sitech, Craiova, 2006, pag. 115. 135 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Fetele care încep să lucreze în industria sexului sunt forţate să se prostitueze pe stradă în cartierele tipice acestor servicii (zonele cu „lumini roşii”), în baruri, agenţii de escortă sau în apartamente folosite ca bordeluri. Ele sunt obligate să lucreze un număr foarte mare de ore pe zi, servind numeroşi clienţi cu practici sexuale periculoase şi efectuate fără prezervativ. În multe cazuri, ele nu vorbesc limba ţării respective, folosind un „meniu” scris de servicii sexuale pentru a comunica cu clienţii. Multe victime sunt supuse unor abuzuri fizice şi sexuale, fiind ţinute în condiţii de captivitate reală sau psihologică. Există cazuri în care victimele sunt chiar omorâte, ca un avertisment pentru alte victime, pentru a le împiedica să depună plângere sau să caute ajutor. Ameninţarea cu represalii împotriva victimelor sau a familiilor lor şi lipsa actelor de identitate, respectiv posesia unor acte nevalabile sunt motivele pentru care multe victime nu încearcă să scape. Fiind supuse permanent abuzurilor fizice, emoţionale şi sexuale, ele nu mai au altceva de făcut decât să rămână în situaţia respectivă. Principalul scop al traficanţilor este obţinerea unor sume mari de bani din exploatarea victimelor pe o perioadă mare de timp. Ei vor să îşi protejeze investiţiile, ceea ce înseamnă că vor lua toate măsurile ca victima să continue să muncească, fără să încerce să scape. De aceea, traficantul vrea să aibă un control permanent asupra victimelor. Pentru controlul victimelor traficului în faza de exploatare se folosesc diferite mijloace. Fiecare mijloc poate fi utilizat separat, dar în majoritatea cazurilor se folosesc mai multe deodată, urmărind crearea unei situaţii de captivitate reală sau psihologică. Unul dintre mijloacele de bază este constrângerea cauzată de datorii. Victimei i se cere să plătească înapoi sume exagerate, pretinzându-se că aducerea ei în ţara de destinaţie a costat foarte mult. La aceste sume se adaugă dobânzi exorbitante şi cumulative, de asemenea chirii la suprapreţ pentru cazare şi locul de muncă la bordel, costurile pentru reclama serviciilor de prostituţie şi pentru transport. Toate aceste pretenţii culminează în sume care cresc permanent şi devin pur şi simplu imposibil de achitat. Un alt mijloc constă în confiscarea documentelor de identitate şi de călătorie ale victimelor imediat după sosirea în ţara de destinaţie. Astfel li se răpeşte identitatea oficială, confirmând statutul lor de imigranţi ilegali. Victimele nu mai pot cere ajutor şi nu mai pot evada într-o altă ţară de destinaţie. Având în vedere că multe victime provin din ţări în care poliţia nu este considerată o sursă de sprijin, ci o forţă de oprimare, este clar că femeile nu vor cere ajutorul poliţiei. Traficanţii întăresc această percepţie, spunând victimelor că sunt libere să plece şi să contacteze poliţia, dar că rezultatul va fi expulzarea lor imediată şi supunerea la represalii acasă, în ţara de origine. S-a constatat că, de cele mai multe ori, traficantul nu minte cu astfel de afirmaţii, căci, în statele Uniunii Europene, majoritatea victimelor traficate care ajung în atenţia poliţiei şi care nu pot prezenta documente valabile sunt expulzate imediat, în loc să fie tratate ca victime ale unor infracţiuni grave. Traficanţii exploatează lipsa documentelor şi frica de poliţie, pentru a se asigura că victimele nu vor încerca să scape sau să facă sesizări la poliţie împotriva lor286. Un alt mijloc eficace de control al victimelor este folosirea violenţei şi a ameninţării cu violenţa. Pentru a le supune, deseori victimele sunt bătute şi violate, închise, ţinute în lungi perioade de izolare, lipsite de mâncare şi apă, drogate, torturate cu cuţite sau arse pe corp cu ţigări. Abuzurile pot fi o consecinţă a încălcării de către copil a unor reguli sau sunt folosite ca avertisment, pentru ca acesta să ştie ce se întâmplă dacă va încălca din nou regulile. În alte cazuri, nu există alt motiv decât pur şi simplu sadismul sexual al traficantului. În situaţia exploatării sexuale, ruşinea este şi ea un mecanism puternic de control. Traficantul ameninţă victima că va spune familiei sale că lucrează ca prostituată. De multe ori, traficantul face fotografii în timp ce victima este violată, utilizate pentru a o şantaja şi a o obliga să respecte cu stricteţe ordinele traficantului. În funcţie de cultura din care provine victima, sunt folosite şi diferite constrângeri de ordin psihologic. De exemplu, pentru fetele din vestul Africii (Nigeria), ritualurile Voodoo sunt o sursă de angoasă teribilă şi folosirea lor garantează supunerea. Alt exemplu este impactul dublu pe care îl poate avea pentru femeile musulmane ameninţarea cu dezvăluirea muncii ca prostituată – în unele cazuri, aceste fete riscă să fie mai violent maltratate de propriile familii decât de traficant. 286 Ion Chipăilă (coordonator) şi colectiv – Globalizarea traficului de copii, Editura Sitech, Craiova, 2006, pag. 116. 136 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Mijlocul cel mai eficace constă în ameninţarea cu represalii violente împotriva familiei victimei, acasă, în ţara de origine. Traficantul obţine date despre situaţia familiei victimei, cum ar fi numele, porecla sau domiciliul unei rude apropiate sau a altei persoane iubite. Nici măcar nu este nevoie ca el să ştie foarte multe detalii despre familia respectivă pentru a controla victima, este de ajuns ameninţarea şi percepţia care se formează în mintea ei. Problema victimei este că ea nu poate risca soarta şi siguranţa celor dragi, pentru că nu are de unde să afle dacă traficantul minte când spune că ştie amănunte despre familia ei, sau dacă într-adevăr va folosi violenţa împotriva celor dragi, dacă ea va încerca să se opună sau să scape. Luând în consideraţie toate aceste mijloace de control în ansamblu, rezultatul concret este un regim de captivitate şi tortură psihologică. Victima este singură într-o ţară străină, izolată de compatrioţii săi, aflându-se în imposibilitatea de a comunica în limba ei maternă, i s-au luat documentele de identitate şi de călătorie şi nu are voie să ia legătura cu familia, fiind supusă unor abuzuri fizice şi sexuale repetate. Ea este supusă unui regim de ameninţări şi represalii îndreptate împotriva ei şi/sau familiei ei. 4.2. Reglementare Pentru a concluziona cu privire la care sunt formele infracţionale ce trebuie avute în vedere de către organele judiciare în cadrul anchetării activităţilor ilicite pertinente, apreciez că trebuie făcută o analiză atentă a modului în care legiuitorul român a reglementat domeniul în cadrul legislaţiei promulgate după anul 2000. Astfel, ca punct de plecare, trebuie observate prevederile Legii 243 din 29 Aprilie 2002, ce a aprobat şi completat Ordonanţa de Urgenţă a Guvernului 105 din 27 Iunie 2001, prevederi care constituie actuala Lege privind frontiera de stat a României. Fiind a doua lege, după 1990, această reglementare se constituie într-o normă ce, se apreciază, că asigură în mod optim o congruenţă necesară cu legislaţia comunităţii europene. În materie penală se realizează o reformă a prevederilor, comparativ cu vechea lege – Legea 56/1992, republicată în 2000 – infracţiunile fiind mai sistematizate şi mai clar definite. În fapt, apreciez că, potrivit legii arătate, avem două infracţiuni specifice regimului de trecere a frontierei de stat: ● Infracţiunea de trecere ilegală a frontierei – art. 70 alin 1287; ● Infracţiunea de trafic de migranţi – art. 71 alin. 1288. În legătură cu infracţiunea de trecere ilegală a frontierei legiuitorul a reglementat o formă agravată289, calificată prin scop – sustragerea de la executarea unei pedepse. De asemenea, în ceea ce priveşte infracţiunea prevăzută la art. 71 alin. 1, legiuitorul a prevăzut, la alin. 2 şi alin. 3 al aceluiaşi articol, două modalităţi agravate una calificată după modul de operare – dacă a fost pusă în pericol viaţa sau securitatea migranţilor ori aceştia au fost supuşi la un tratament inuman sau degradant; cea de a doua calificată după urmările desfăşurării activităţii ilicite – s-a produs moartea sau sinuciderea victimei. Important de observat este că legiuitorul a prevăzut pentru trecerea ilegală a frontierei o cauză de nepedepsire ce ţine de calitatea persoanei – o circumstanţă personală ce nu poate beneficia decât persoanelor în cauză – activitatea ilicită este desfăşurată de către o persoană ce este victimă a traficului de persoane290. Oarecum surprinzător, la art. 74, legiuitorul reglementează o formă specială a infracţiunii de abuz în serviciu contra intereselor persoanelor, prevăzută şi pedepsită de art. 315 din Legea nr. 301/2004, dispunând – orice utilizare a datelor din SIF (Sistemul de informare naţional privind circulaţia persoanelor şi bunurilor prin frontieră) care nu este conformă cu dispoziţiile legii constituie abuz în serviciu contra 287 Intrarea sau ieşirea din ţară prin trecerea ilegală a frontierei de stat constituie infracţiune şi se pedepseşte cu închisoare de la 3 luni la 2 ani. 288 Racolarea, îndrumarea sau călăuzirea uneia sau mai multor persoane în scopul trecerii frauduloase a frontierei de stat, precum şi organizarea acestor activităţi constituie infracţiunea de trafic de migranţi şi se pedepseşte cu închisoare de la 2 la 7 ani. 289 Art. 70 alin. 2 din O.U.G. 105 din 2001 actualizată prin mai multe legi promulgate succesiv, ultima fiind Legea 278/2006 290 Art. 70 alin. 4 din O.U.G. 105 /2001 actualizată 137 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE intereselor persoanelor şi se pedepseşte conform Codului Penal. Prezenţa acestei forme speciale a infracţiunii de abuz în serviciu contra intereselor persoanelor într-o lege a frontierei poate părea insolită, însă legiuitorul român a dorit, în mod expres, să sublinieze, în aceeaşi lege în care a reglementat înfiinţarea, funcţionarea, gestionarea şi regimul de exploatare al SIF, necesitatea aplicării unei pedepse penale pentru orice persoană ce şi-ar permite, având acces prin natura funcţiei ce o îndeplineşte, să utilizeze, dincolo de dispoziţiile legii, date din SIF. Legiuitorul român, considerând problematica de importanţă deosebită, a apreciat necesar reluarea în Legea nr. 301/2004 a incriminării unor activităţi ilicite considerate grave291. Astfel, la art. 330 sub titlul de „Trecerea frauduloasă a frontierei de stat” este incriminată, în cuprinsul alin.1, într-o formă cadru, intrarea sau ieşirea din ţară prin trecerea ilegală a frontierei de stat – în fapt avem de a face cu un text identic cu cel din cuprinsul legii frontierei, o diferenţă existând în ceea ce priveşte natura pedepsei cu închisoarea – închisoare strictă, cuantumul pedepsei, atât minimul cât şi maximul fiind mărite: minimul 1 an în loc de 3 luni, maximul 3 ani în loc de 2 ani. La alin. 2, ca formă agravată se preia, de asemenea, textul din legea frontierei – intrarea sau ieşirea din ţară prin trecerea ilegală a frontierei de stat săvârşită în scopul sustragerii de la executarea unei pedepse – modificări apărând tot în ceea ce priveşte pedeapsa – închisoarea strictă de la un an la 5 ani, în loc de închisoare de la 6 luni la 3 ani. Ca noutate apare, la alin. 3 o nouă formă infracţională intrarea frauduloasă pe teritoriul ţării a străinului declarat indezirabil ori căruia i-a fost interzis în orice mod dreptul de intrare sau de şedere în ţară, se pedepseşte cu închisoare de la 2 la 6 ani – poate fi acceptată ca o formă calificată după calitatea făptuitorului. Alin. 4 conţine o normă juridică, de noutate, ce conţine ca formă agravată după modul de operare – intrarea sau ieşirea din ţară prin trecerea ilegală a frontierei de stat săvârşită în scopul sustragerii de la executarea unei pedepse săvârşită în mod repetat, pedeapsa fiind închisoarea de la 3 la 7 ani. La alin. 5 se preia norma juridică ce era stipulată în O.U.G. 105 din 2001, forma neactualizată, la art. 71 alin. 1. – infracţiunea de racolare, îndrumare sau călăuzire de persoane ori organizarea acestor activităţi în scopul trecerii frauduloase a frontierei de stat – diferenţa fiind făcută, faţă de prevederile normei juridice de la art. 71 alin. 1, tot în materia pedepsei – închisoare strictă de la 3 la 7 ani în loc de închisoare de la 2 la 7 ani. În legătură cu traficul de migranţi, îmi permit să observ că există două abordări legale: ─ Racolarea, îndrumarea sau călăuzirea uneia sau mai multor persoane în scopul trecerii frauduloase a frontierei de stat, precum şi organizarea acestor activităţi constituie infracţiunea de trafic de migranţi – art. 71 alin. 1 din O.U.G. 105 /2001 actualizată; ─ Prin trafic de migranţi se înţelege asigurarea intrării ilegale pe teritoriul unui stat a unei persoane care nu are cetăţenia acelui stat sau nu domiciliază pe teritoriul acelui stat – art. 331 alin. 5 din Legea nr. 301/2004. Trebuie subliniat că, dincolo de contextul în care se manifestă cele două norme juridice – una în vigoare, alta promulgată dar, încă, neintrată în vigoare – situaţie în care, fără precizări legale suplimentare, nu se poate vorbi despre abrogarea primei de către cea de a doua, avem de a face cu două abordări ce sunt sau, cel puţin, par a fi diferite. În viziunea O.U.G. 105/2001 actualizată, traficul cu migranţi este caracterizat de racolarea, îndrumarea sau călăuzirea uneia sau mai multor persoane ori organizarea acestor activităţi în scopul trecerii frauduloase a frontierei de stat, spre deosebire de Legea nr. 301/2004, în viziunea căreia, traficul de migranţi este caracterizat de asigurarea intrării ilegale pe teritoriul unui stat a unei persoane care nu are cetăţenia acelui stat sau nu domiciliază pe teritoriul acelui stat. Analizând cele două abordări, se pot constata următoarele: 291 N.A. – trecerea frauduloasă a frontierei a fost incriminată în Codul penal înainte de anul 1990, condiţii în care soluţia incriminării în Codul penal a activităţilor ilicite pertinente poate fi acceptată ca făcând parte din normalitate 138 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE • Pe de o parte avem o enumerare restrictivă de activităţi formulate generic – racolare, îndrumare, călăuzire, organizarea acestor activităţi – ce trebuie desfăşurate în scopul trecerii frauduloase a frontierei de stat; pe de altă parte se foloseşte o exprimare generică – asigurarea intrării ilegale pe teritoriul unui stat a unei persoane. În ambele texte legale sunt folosite exprimări generice ce presupun o subsumare a diferite acţiuni care trebuie să conducă ca rezultat la o stare de lucruri de natură să poată fi echivalată cu înţelesul comun al noţiunilor folosite, indiferent că este vorba despre racolarea, îndrumarea, călăuzirea, organizarea acestor activităţi ori despre asigurarea intrării ilegale pe teritoriul unui stat. Se poate pune problema unei echivalenţe, pe fond, a celor două exprimări folosite de către legiuitor, în sensul că prin racolare, îndrumare, călăuzire, organizarea acestor activităţi s-ar putea înţelege asigurarea intrării ilegale pe teritoriul unui stat. În opinia mea, avem de a face cu o evoluţie în abordarea legală a fenomenului – legiuitorul constatând că racolarea, îndrumarea, călăuzirea, organizarea acestor activităţi generează probleme în probaţiune, demersul judiciar fiind deseori blocat prin apărări ce sunt invocate tocmai în considerarea caracterului echivoc al multora dintre acţiunile făptuitorilor, observând inoperabilitatea pedepsirii tentativei tot datorită caracterului echivoc al acţiunilor ce pot fi desfăşurate, a considerat necesar să renunţe la incriminarea unor conduite considerate aprioric ca fiind de pericol în favoarea unei abordări care să vizeze un rezultat obiectiv constatabil – asigurarea intrării ilegale pe teritoriul unui stat – aceasta putând include racolarea, îndrumarea, călăuzirea sau/şi organizarea acestor activităţi. • Există o diferenţă de abordare în ceea ce priveşte calitatea persoanelor traficate: pe de o parte sunt avute în vedere orice persoane, important fiind ca acestea să accepte necesitatea trecerii frauduloase a frontierei statului român; pe de altă parte sunt avute în vedere persoane care nu au cetăţenia statului pe teritoriul căruia au intrat ilegal. • Există o diferenţă în ceea ce priveşte frontiera de stat care este trecută de către migranţi: pe de o parte este avută în vedere doar frontiera statului român; pe de altă parte este avută în vedere frontiera oricărui alt stat, important fiind ca persoana ce trece în condiţii de ilegalitate să nu aibă cetăţenia statului a cărui frontieră o trece. • Există o diferenţă sesizabilă la nivelul exprimării naturii activităţii ilicite fiind folosite două noţiuni trecerea frauduloasă, respectiv, trecere ilegală292. Mai trebuie observat că revenirea în conţinutul art. 330 alin. 5 din Legea nr. 301/2004 la racolarea, îndrumarea sau călăuzirea de persoane ori organizarea acestor activităţi în scopul trecerii frauduloase a frontierei de stat ar putea presupune renunţarea la noţiunea de trafic de migranţi ca şi denumire de infracţiune. Nu este aşa. Aşa cum am arătat, legiuitorul readuce în prim-plan noţiunea incriminând în conţinutul art. 331 din Legea nr. 301/2004, sub denumirea de „Trafic de migranţi”, orice acţiune sau inacţiune prin care se asigură intrarea ilegală pe teritoriul unui stat a unei persoane care nu are cetăţenia acelui stat sau nu domiciliază pe teritoriul acelui stat. De subliniat că în conţinutul infracţiunii de Trafic de migranţi prevăzută şi pedepsită de art. 331 din Codul penal sunt stipulate şi două forme calificate, chiar şi forma cadru fiind condiţionată de urmărirea unui scop explicit. Este clar că, pe fond, legiuitorul este interesat de reprimarea traficului de migranţi a cărui raţiune de desfăşurare este obţinerea de foloase materiale. Astfel, avem următoarele forme: ♦ Traficul de migranţi săvârşit în scopul de a obţine, direct sau indirect, un folos material, este pedepsit cu închisoare strictă de la 3 la 7 ani – art. 331 alin. 1 Legea nr. 301/2004; ♦ Traficul de migranţi de natură să pună în pericol viaţa sau securitatea victimei ori să o supună unui tratament inuman sau degradant, este pedepsit cu închisoarea strictă de la 5 la 10 ani – art. 331 alin. 2 Legea nr. 301/2004. În conexiune cu traficul de migranţi, art. 331 din Legea nr. 301/2004 reglementează încă două forme infracţionale ce, se apreciază că, sunt de natură a facilita traficul de persoane, după cum urmează: 292 N.A. – asupra acestui aspect voi reveni pe parcursul acestui capitol, în cadrul secţiunii destinate prezentării unor consideraţii cu privire la problema probării activităţii ilicite. 139 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE • Fapta persoanei care, pentru a facilita traficul de migranţi, produce documente de călătorie sau acte de identitate false ori procură, furnizează sau posedă asemenea documente, în scopul de a obţine, direct sau indirect, un folos material, pedepsită cu închisoare strictă de la 2 la 7 ani – art. 331 alin. 3 din Legea nr. 301/2004. • Fapta persoanei care facilitează rămânerea pe teritoriul României a unei persoane care nu are cetăţenia română şi nici domiciliul în România, prin orice mijloace ilegale, în scopul de a obţine, direct sau indirect, un folos material, pedepsită cu închisoare strictă de la 2 la 7 ani – art. 331 alin. 4 din Legea nr. 301/2004. Dincolo de cele două acte normative arătate O.U.G. 105 /2001 actualizată şi Legea nr. 301/2004, mai trebuie subliniată şi existenţa Legii Nr. 252 din 29 aprilie 2002 pentru aprobarea Ordonanţei de urgenţă a Guvernului nr. 112/2001 privind sancţionarea unor fapte săvârşite în afara teritoriului ţării de cetăţeni români sau de persoane fără cetăţenie domiciliate în România ce introduce – ca noutate absolută în legislaţia română sub aspectul obiectului juridic – ocrotirea unor relaţii diplomatice şi a unor valori general recunoscute – ce introduce o formă specială a infracţiunilor specifice regimului trecerii frontierei de stat. Astfel, sunt impuse ca forme infracţionale: ─ Trecerea ilegală a frontierei unui stat străin; ─ Racolarea, îndrumarea sau călăuzirea uneia ori a mai multor persoane în scopul trecerii frauduloase a frontierei unui stat străin precum şi organizarea uneia sau a mai multora dintre activităţile arătate293; ─ Iniţierea sau constituirea unei asocieri în scopul săvârşirii infracţiunii de racolare, îndrumare sau călăuzire de persoane ori organizare a acestor activităţi în scopul trecerii frauduloase a frontierei de stat. Trecerea ilegală a frontierei unui stat străin este reglementată în două forme: una cadru şi una agravată, calificată prin scop. În forma cadru se are în vedere intrarea sau ieşirea dintr-un stat străin prin trecerea ilegală a frontierei acestuia, săvârşită de către un cetăţean român sau de o persoana fără cetăţenie domiciliată pe teritoriul României. Forma agravată este calificată prin urmărirea scopului sustragerii de la executarea unei pedepse. A doua formă infracţională este caracterizată de fapta cetăţeanului român sau a persoanei fără cetăţenie domiciliate pe teritoriul României, care racolează, îndrumă sau călăuzeşte una ori mai multe persoane în scopul trecerii frauduloase a frontierei unui stat străin sau care organizează una ori mai multe dintre aceste activităţi ilegale. Forma infracţională ce are ca obiect asocierea în scopul săvârşirii unei infracţiuni294 constă în iniţierea sau constituirea unei asocieri în scopul săvârşirii infracţiunii de racolare, îndrumare sau călăuzire de persoane ori organizare a acestor activităţi în scopul trecerii frauduloase a frontierei de stat ori aderarea sau sprijinirea sub orice formă a unei astfel de asocieri. Trebuie observat că, în mod evident, legiuitorul român, considerând necesar să incrimineze prin mijloace specific penale activitatea cetăţenilor români şi a persoanelor fără cetăţenie ce domiciliază pe teritoriul României ce trec ilegal frontiera unui stat străin ori desfăşoară activităţi în legătură cu trecerea frauduloasă a frontierei unui stat străin, a acceptat să preia structura şi textul din O.U.G. 105 /2001 actualizată şi să recunoască acestora efecte juridice într-un alt context – legat de frontiera unui stat străin. Aşa cum am arătat, mai sus, a fost introdusă, ca noutate absolută, ocrotirea intereselor unui stat străin, situaţie în care trebuie făcută o subliniere în legătură cu obiectul juridic. Este prima oară când 293 Legea 252/2002 introduce o normă juridică – la art. 1 – în conformitate cu care art. 2 din O.U.G. 112/2001 conţine la alin. 2 următoarea incriminare: racolarea uneia sau mai multor persoane în scopul trecerii frauduloase a frontierei unui stat străin sau organizarea unei asemenea activităţi, săvârşită pe teritoriul României de alte persoane decât cele prevăzute la alin. (1). Apreciez că avem de a face cu un exces de zel. Din interpretarea prevederilor de la alin. 1 rezultă, în mod cât se poate de clar că avem de a face cu incriminarea activităţilor de racolare, îndrumare sau călăuzire a uneia ori a mai multe persoane în scopul trecerii frauduloase a frontierei unui stat străin sau care organizează una ori mai multe dintre aceste activităţi ilegale indiferent de locul unde sunt desfăşurate acestea – prin natura lucrurilor astfel de activităţi putându-se desfăşura pe teritoriul naţional al mai multor state 294 N.A. – a se vedea, în condiţiile unui tratament similar, observaţiile prezentate în capitolul 2. 140 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE legiuitorul se pronunţă în sensul creării unei excepţii de la principiul teritorialităţii – legea penală română apără, acum, valori sociale a căror apărare, ca principiu, cade în sarcina altor state. Dincolo de a remarca insolitul, îmi permit să subliniez necesitatea apariţiei unei asemenea incriminări. În mod obiectiv, datorită condiţiilor actuale – garantarea libertăţii circulaţiei persoanelor, desfiinţarea vizelor de călătorie pentru ţările din Uniunea Europeană – cetăţenii români au posibilitatea de a circula, în străinătate, în condiţii de normalitate absolută. Este necesar, în aceste condiţii, ca România să îşi asume şi unele angajamente în legătură cu respectarea valorilor comunitare, foarte importante devenind, în context, cele legate de procedura specifică tranzitării graniţelor comunitare sau/şi ale fiecărei ţări membre. Ceea ce excede normalului devine deosebit de periculos astfel că, în temeiul unei normale colaborări, cei care pun în pericol valorile arătate trebuie, înainte de toate, pedepsiţi de către legea română. În ceea ce priveşte traficul de persoane, în România, Legea 678 din 21 Noiembrie 2001, privind prevenirea şi combaterea traficului de persoane, incriminează ca infracţiuni mai multe activităţi pe care le consideră de o periculozitate deosebită. De asemenea, legiuitorul român a preluat textele din Legea 678/2001 în Legea nr. 301/2004, le-a adus unele modificări, dând, astfel, forma actuală a incriminării faptelor pertinente fenomenului juridic ce are ca obiect traficarea şi exploatarea fiinţelor umane, o analiza a diferenţelor dintre cele două abordări legale urmând a fi prezentată după descrierea infracţiunilor prevăzute de către Legea nr. 301/2004. Astfel, putem accepta următoarele forme infracţionale reglementate de Legea nr. 301/2004: → Infracţiunea de trafic cu persoane adulte – prevăzută de art. 204, este reglementată în două forme: 1. O formă simplă, caracterizată de două modalităţi: • una, care are ca subiect pasiv cetăţeni români, ce constă în recrutarea, transportarea, transferarea, cazarea sau preluarea unei persoane prin ameninţare sau prin alte forme de constrângere, prin răpire, fraudă ori înşelăciune, abuz de autoritate sau profitând de imposibilitatea persoanei de a se apăra ori de a-şi exprima voinţa, ori prin darea, acceptarea sau primirea de bani ori de alte foloase pentru obţinerea consimţământului persoanei care are autoritate asupra altei persoane în scopul exploatării acestei persoane • cea de a doua, care era ca subiect pasiv persoane care nu sunt cetăţeni români, ce constă în determinarea sau permiterea, cu intenţie, direct sau indirect, a intrării sau rămânerii pe teritoriul României a unei persoane care nu este cetăţean român sau nu are domiciliul în România, victimă a traficului de persoane, săvârşită în una din următoarele împrejurări: o folosind faţă de victimă mijloace frauduloase, violenţă, ameninţări sau orice altă formă de constrângere; o abuzând de starea specială în care se găseşte victima, din cauza situaţiei sale ilegale ori precare de intrare sau şedere în ţară ori din cauza stării de graviditate, unei boli sau infirmităţi ori unei deficienţe fizice sau mintale; – pedeapsa fiind închisoarea strictă de la 3 la 12 ani şi interzicerea unor drepturi, pentru ambele modalităţi. 2. O formă agravată, caracterizată prin existenţa, de asemenea, a două modalităţi: • prima, circumstanţiată după modul de operare şi după rezultatele desfăşurării activităţii ilicite, în ipoteza în care subiect pasiv sunt cetăţeni români, astfel:  fapta a fost săvârşită de două sau mai multe persoane împreună – formă calificată după modul de operare;  s-a cauzat victimei o vătămare gravă a integrităţii corporale sau a sănătăţii – formă calificată în funcţie de urmările săvârşirii infracţiunii;  fapta a produs beneficii materiale importante – formă calificată tot în funcţie de urmări, aici fiind vorba despre o categorie aparte ce ţine, în primul rând de amploarea activităţii infracţionale desfăşurate;  fapta a avut ca urmare moartea sau sinuciderea victimei – la fel precum cea de a treia, această formă este calificată tot în funcţie de urmările săvârşirii infracţiunii, fiind, în fapt, o completare necesară a acesteia; – pedepsele fiind detenţiunea severă de la 15 la 20 de ani şi interzicerea unor drepturi pentru primele trei ipoteze şi detenţiunea severă de la 15 la 25 de ani şi interzicerea unor drepturi, pentru cea de a treia; 141 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE • ce de a doua, circumstanţiată după modul de operare, în ipoteza în care subiect pasiv sunt persoane care nu au calitatea de cetăţeni români, ce constă în aceea că activitatea ilicită se săvârşeşte în mod repetat – situaţie în care maximul special al pedepsei prevăzută pentru forma simplă se majorează cu 2 ani. → Infracţiunea de trafic cu minori – prevăzută de art. 205 din Legea nr. 301/2004, este reglementată în mai multe forme, după cum urmează: ● o formă simplă, ce constă în recrutarea, transportarea, transferarea, cazarea sau preluarea unei persoane cu vârsta cuprinsă între 15 şi 18 ani, în scopul exploatării acesteia – pedepsită cu închisoare strictă de la 3 la 12 ani şi interzicerea unor drepturi. ● o formă agravată, cu mai multe modalităţi calificate astfel: □ prin calitatea persoanei vătămate: o persoană care nu a împlinit vârsta de 15 ani; □ după caracteristicile modului de operare: • fapta a fost săvârşită prin ameninţare, violenţă sau prin alte forme de constrângere, prin răpire, fraudă ori înşelăciune, abuz de autoritate sau profitând de imposibilitatea minorului de a se apăra ori de a-şi exprima voinţa, ori prin darea, acceptarea sau primirea de bani ori de alte foloase pentru obţinerea consimţământului persoanei care are autoritate asupra minorului; • fapta a fost săvârşită de două sau mai multe persoane împreună; □ după urmările desfăşurării activităţii ilicite: • s-a cauzat victimei o vătămare gravă a integrităţii corporale sau a sănătăţii; • fapta a avut ca urmare moartea sau sinuciderea victimei; • fapta a produs beneficii materiale importante. Pedeapsa este detenţiunea severă de la 15 la 20 de ani şi interzicerea unor drepturi pentru toate modalităţile, mai puţin cea care este calificată prin producerea, ca urmare, a morţii sau sinuciderii victimei, caz în care pedeapsa este detenţiunea pe viaţă sau detenţiunea severă de la 15 la 25 de ani şi interzicerea unor drepturi. De observat că ambele infracţiuni de trafic – infracţiunea de trafic cu persoane adulte şi infracţiunea de trafic cu minori sunt infracţiuni care, chiar şi în forma pe care eu am denumit-o simplă, sunt, în fapt forme infracţionale calificate prin scop; pentru realizarea elementelor constitutive ale celor două infracţiuni fiind necesară existenţa şi probarea unui scop explicit – exploatarea. În cuprinsul art. 207 din Legea nr. 301/2004 se dă o definiţie legală a exploatării unei persoane după cum urmează: Prin exploatarea unei persoane se înţelege: → executarea unei munci sau îndeplinirea de servicii, în mod forţat, cu încălcarea normelor legale privind condiţiile de muncă, salarizare, sănătate şi securitate; → aservire; → ţinerea în stare de sclavie sau alte procedee asemănătoare de lipsire de libertate ori de obligarea la practicarea prostituţiei, la manifestări pornografice în vederea producerii şi difuzării de materiale pornografice sau la alte forme de exploatare sexuală; → obligarea la practicarea cerşetoriei; → prelevarea de organe. Consimţământul victimei traficului de persoane, în conformitate cu prevederile art. 206 din Legea nr. 301/2004, nu constituie o cauză justificativă – aspectul, apreciez că este deosebit de important atât pentru anchetă cât şi pentru tratamentul juridic. Aici, apreciez că trebuie făcută distincţie între împrejurările ce ţin de persoana făptuitorilor şi împrejurările ce ţin de persoana adulţilor ori minorilor traficaţi în vederea exploatării. Cei traficaţi au motive diverse, de esenţă fiind posibilitatea obţinerii unor sume de bani. Traficanţii, de asemenea au motive diverse, de esenţă fiind, şi în cazul acestora, posibilitatea obţinerii unor sume de bani. Legiuitorul este interesat, aici, de incriminarea şi, implicit, combaterea activităţii traficanţilor. Aşa cum arătat în debutul secţiunii, legiuitorul român a preluat textele din Legea 678/2001 în Legea nr. 301/2004, le-a adus unele modificări, de interes fiind de văzut în ce măsură există un conflict de norme juridice, dacă se pune problema abrogării prevederilor din Legea 678/2001 în totalitate sau, numai, în parte. 142 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Din punctul de vedere al structurii295 Legea nr. 301/2004 plasează ceea ce Legea 678/2001 numeşte „infracţiuni privind traficul de persoane” în capitolul VI – Crime şi delicte contra libertăţii persoanei – dându-le şi denumiri pe care le apreciez ca, nu numai, sugestive cât şi precise pentru natura activităţii ilicite ce se doreşte combătută: „traficul de persoane adulte” şi „traficul de minori”. Cu referire, strict, la text, între norma juridică de la art. 204. din Legea nr. 301/2004 şi cea de la art. 12 din Legea 678/2001 există următoarele deosebiri: 1. La alin. 1, unde se formulează, pe fond, conţinutul constitutiv al infracţiunii de trafic de persoane adulte: ♦ în enumerarea acţiunilor ce constituie elementul material termenul de „primire” este înlocuit cu cel de „preluare”; ♦ în prima parte a enumerării modalităţilor considerate ilicite de către legiuitor prin care subiectul activ poate determina acceptarea sau impunerea traficării este scos termenul de violenţă, fiind preferată expresia „prin ameninţare sau prin alte forme de constrângere...” în loc de „prin ameninţare, violenţă sau prin alte forme de constrângere...”; ♦ în partea finală a enumerării modalităţilor ilicite la care am făcut referire mai sus, este scos termenul oferire, textul din Legea nr. 301/2004 enumerând „darea, acceptarea sau primirea de bani ori de alte foloase ...”, în loc de „oferirea, darea, acceptarea sau primirea de bani ori de alte foloase ...”, aşa cum era prevăzut în Legea 678/2001; ♦ natura pedepsei este adaptată la sistemul introdus de Legea nr. 301/2004 – închisoare strictă de la 3 la 12 ani şi interzicerea unor drepturi, în loc de închisoare de la 3 la 12 ani şi interzicerea unor drepturi. Cu privire la deosebirile arătate, o subliniere merită făcută în legătură cu enumerarea care are ca obiect „darea, acceptarea sau primirea de bani ori de alte foloase ...”, în loc de „oferirea, darea, acceptarea sau primirea de bani ori de alte foloase ...”, Legea nr. 301/2004l dezincriminând acţiunea de a oferi bani ori alte foloase pentru obţinerea consimţământului persoanei care are autoritate asupra altei persoane în scopul exploatării acestei persoane. Situaţia poate părea ambiguă în condiţiile în care acceptarea continuă să fie incriminată. O explicaţie ar fi că dezincriminarea oferirii este de natură a uşura activitatea organelor judiciare dat fiind ambiguitatea acţiunilor ce pot fi subsumate noţiunii de oferire. 2. La alin. 2, art. 204 din Legea nr. 301/2004 a mai fost introdusă o formă agravată calificată în funcţie de urmările săvârşirii infracţiunii – fapta a produs beneficii materiale importante – iar cuantumul şi natura pedepsei a fost sporit, respectiv, adaptată: detenţiunea severă de la 15 la 20 de ani şi interzicerea unor drepturi în loc de închisoare de la 5 la 15 ani şi interzicerea unor drepturi. 3. La alin 3, în Legea nr. 301/2004a fost modificată natura pedepsei – detenţiunea severă de la 15 la 25 de ani şi interzicerea unor drepturi în loc de închisoare de la 15 la 25 de ani şi interzicerea unor drepturi. De asemenea, mai trebuie observat că legiuitorul inserează în conţinutul art. 204 din Legea nr. 301/2004, la alin. 4 şi alin.5, prevederi pe care le-a tratat în cuprinsul Legii 678/2001 la art. 17, alin. 1 şi alin.2, ca infracţiuni în legătură cu traficul de persoane. Totuşi, la fel ca în cazul precedent, există unele diferenţe după cum urmează: 1. Textul din Legea nr. 301/2004 conţine expresia „a determina sau de a permite, cu intenţie, direct sau indirect”, în loc de „a determina sau de a permite, cu ştiinţă, fie direct, fie prin intermediar”; 2. În acelaşi context se foloseşte expresia „intrarea sau rămânerea pe teritoriul României” în loc de „intrarea sau rămânerea pe teritoriul ţării”; 3. Se foloseşte expresia „unei persoane care nu este cetăţean român sau nu are domiciliul în România” în loc „de unei persoane care nu este cetăţean român” – se restrânge sfera calităţii pe care o poate avea persoana victimă a traficului de persoane; 4. Se foloseşte expresia, „victimă a traficului de persoane” în loc de „supusă traficului de persoane” 295 N.A. – Pentru precizie, consider oportună introducerea în discuţie a categoriei de obiect juridic 143 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE De asemenea, se foloseşte: „folosind faţă de victimă” în loc de „folosind faţă de aceasta”; „victima” în loc de „acea persoană”; „din cauza stării de graviditate” în loc de „datorită sarcinii”. Apreciez că sensul este acelaşi, exprimarea din Legea nr. 301/2004 fiind caracterizată de mai multă precizie. Legea 678/2001 mai reglementează – în cadrul art. 18 alin. 1 şi alin. 2 – şi infracţiunea de pornografie infantilă. Legea nr. 301/2004 preia textul, îi aduce unele modificări şi incriminează, la rândul său, fapta de pornografie infantilă în cadrul Capitolului X – CRIME ŞI DELICTE CONTRA BUNELOR MORAVURI – situaţie în care consider că problematica poate fi analizată oportun în cadrul unui demers centrat pe investigarea formelor infracţionale prin a căror săvârşire se aduce atingere bunelor moravuri. Mai trebuie observat că formele infracţionale, care au ca obiect organizarea desfăşurării de activităţi ilicite sau asocierea ori aderarea sau sprijinirea sub orice formă a unei asocieri care are ca scop efectuarea de activităţi ilicite incriminate prin infracţiunile pe care le-am prezentat, constituie o problemă ce ţine, în primul rând, de domeniul prevenirii şi combaterii criminalităţii organizate, situaţie în care consider că este bine ca acestea să beneficieze de o analiză corespunzătoare în cadrul domeniului arătat. Concluzionând, arăt că pertinent fenomenului în anchetă vom avea activităţi infracţionale caracterizate, din punctul de vedere al unor elemente comune, prin: → trecerea ilegală sau frauduloasă a frontierelor de stat – frontiera statului român sau a altui stat; → traficul de migranţi → abuzul în serviciu contra intereselor persoanelor prin utilizarea datelor din SIF care nu este conformă cu dispoziţiile legii. 4.3. Situaţia premisă Toate activităţile ilicite la care am făcut referire, considerate de către legiuitor ca fiind deosebit de periculoase, astfel încât să fie necesară incriminarea lor ca infracţiuni sunt caracterizate, înainte de elementele constitutive specifice, de faptul că se desfăşoară în condiţiile create de către o situaţie premisă la ale cărei coordonate principale voi face referire în continuare Situaţia premisă, în situaţia dată, este fundamentată pe regimul trecerii frontierei de stat a României, regim circumscris unor instituţii precum: infracţiuni de frontieră, frontieră de stat, puncte de trecere, control de frontieră, etc. Astfel în cercetarea infracţiunilor săvârşite la regimul frontierei de stat trebuie avute în vedere următoarele definiţii legale date de către legiuitor296: ⇒ frontieră de stat este linia reală sau imaginară care trece, în linie dreaptă, de la un semn de frontieră la altul ori, acolo unde frontiera nu este marcată în teren cu semne de frontieră, de la un punct de coordonate la altul; la fluviul Dunărea şi celelalte ape curgătoare frontiera de stat este cea stabilită prin acordurile, convenţiile şi înţelegerile dintre România şi statele vecine, cu luarea în considerare a faptului că principiul general acceptat de dreptul internaţional fluvial este acela că frontiera trece pe mijlocul şenalului navigabil principal, iar la apele curgătoare nenavigabile, pe la mijlocul pânzei de apă; la Marea Neagră frontiera de stat trece pe la limita exterioară şi limitele laterale ale mării teritoriale a României; ⇒ culoarul de frontieră este fâşia de teren situată de o parte şi de alta a frontierei de stat, stabilită în baza acordurilor şi convenţiilor de frontieră încheiate de România cu statele vecine în scopul evidenţierii şi protejării semnelor de frontieră; ⇒ fâşia de protecţie a frontierei de stat este fâşia de teren constituită de-a lungul frontierei de stat în scopul protejării semnelor de frontieră şi asigurării controlului accesului în apropierea liniei de frontieră; ⇒ frontierele interne sunt frontierele comune terestre ale României cu fiecare dintre statele vecine cu care s-au încheiat acorduri, convenţii sau alte înţelegeri internaţionale privind eliminarea controlului la frontiera comună, precum şi aeroporturile pentru zborurile externe, curse regulate şi neregulate, porturile maritime şi fluviale pentru liniile regulate de pasageri şi mărfuri care au ca punct de 144 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE plecare sau ca destinaţie exclusivă alte aeroporturi sau porturi de pe teritoriile statelor sau comunităţilor de state cu care România a încheiat acorduri, convenţii sau alte înţelegeri internaţionale privind eliminarea controalelor la frontieră, fără escale în aeroporturi sau porturi din afara teritoriului acestora; ⇒ frontierele externe sunt frontierele terestre şi maritime, precum şi aeroporturile şi porturile maritime şi fluviale, dacă acestea nu reprezintă frontiere interne; ⇒ zborul intern este orice zbor care are ca punct de plecare sau ca destinaţie teritoriul României, precum şi orice zbor care are ca punct de plecare sau ca destinaţie exclusivă teritoriile statelor sau comunităţilor de state cu care România a încheiat acorduri, convenţii sau alte înţelegeri internaţionale privind eliminarea controlului la frontieră, fără escală pe teritoriul unui stat terţ; ⇒ statul terţ este orice alt stat, altul decât statele cu care România a încheiat acorduri, convenţii sau alte înţelegeri internaţionale privind eliminarea controlului la frontieră; ⇒ străinul semnalat ca inadmisibil este persoana care nu îndeplineşte condiţiile de intrare în ţară prevăzute de legislaţia în vigoare privind regimul străinilor şi persoana care nu îndeplineşte condiţiile pentru acordarea unei forme de protecţie, conform dispoziţiilor referitoare la statutul şi regimul refugiaţilor; ⇒ punctul de trecere a frontierei este orice loc organizat şi autorizat de Guvernul României pentru trecerea frontierei de stat; ⇒ punctul de mic trafic şi punctul destinat trecerilor simplificate sunt locuri organizate şi autorizate de Guvernul României pentru trecerea frontierei de stat a persoanelor din zona de frontieră, într-o formă simplificată, convenită prin convenţii şi acorduri încheiate cu statele vecine; ⇒ controlul la frontieră este activitatea desfăşurată de personalul autorităţilor competente pentru asigurarea respectării condiţiilor prevăzute de lege pentru trecerea frontierei de stat a persoanelor, mijloacelor de transport, mărfurilor şi a altor bunuri; ⇒ infracţiunea de frontieră este fapta prevăzută de lege ca infracţiune, săvârşită în scopul trecerii ilegale peste frontiera de stat a persoanelor, mijloacelor de transport, mărfurilor sau altor bunuri; ⇒ trecere ilegală a frontierei de stat este trecerea peste frontiera de stat în alte condiţii decât cele prevăzute de legea română; ⇒ transportator este orice persoană fizică sau juridică care asigură, cu titlu profesional, transportul de persoane şi bunuri pe cale aeriană, navală sau terestră; ⇒ regimul de control al poliţiei de frontieră este constituit din totalitatea normelor prevăzute de lege cu privire la verificările desfăşurate de poliţiştii de frontieră asupra persoanelor, activităţilor sau imobilelor aflate în zonele de competenţă ale poliţiei de frontieră, pentru constatarea şi sancţionarea faptelor de încălcare a normelor prevăzute de lege. Pentru asigurarea executării pazei şi controlului trecerii frontierei de stat se constituie zona de frontieră ce cuprinde teritoriul aflat pe o adâncime de 30 km faţă de frontiera de stat şi ţărmul Mării Negre, către interior. Regimul de control al poliţiei de frontieră mai este instituit şi asupra fâşiilor de teren, situate pe o adâncime de 10 km de o parte şi de cealaltă a malurilor Dunării interioare, deschisă navigaţiei internaţionale. De asemenea în judeţele din interiorul ţării unde funcţionează aeroporturi şi porturi deschise traficului internaţional suprafaţa aeroportului sau a portului cu platformele, imobilele şi instalaţiile aferente reprezintă zonă supusă regimului de control al poliţiei de frontieră. Regimul juridic al frontierei de stat cuprinde totalitatea normelor prevăzute de legislaţia internă care privesc frontiera de stat şi desfăşurarea diferitelor activităţi în zona de frontieră, în zona aeroporturilor şi porturilor deschise traficului internaţional. Asigurarea respectării regimului juridic al frontierei de stat revine autorităţilor care au atribuţii privind controlul la trecerea frontierei de stat şi autorităţilor administraţiei publice locale. În considerarea regimului trecerii frontierei de stat trebuie observate, ca raţiune principală, acele relaţiile sociale căror existenţă, formare şi dezvoltare depinde de respectarea regulilor şi procedurilor specifice, de necesitatea impunerii de restricţii sau interdicţii pentru trecerea peste frontieră a unor persoane 296 Cap I din O.U.G. 105 /2001 actualizată 145 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE şi mărfuri. În doctrină297 se pune accentul pe buna desfăşurare a activităţii autorităţilor statului, ca purtătoare şi realizatoare a suveranităţii naţionale, aceste considerente făcând necesară includerea infracţiunilor, în discuţie, în categoria „infracţiunilor contra autorităţii”, un argument fiind şi acela că, înainte de 1990 infracţiunea de trecere frauduloasă a frontierei era prevăzută de art. 245 din Titlul V al Părţii speciale a Codului Penal, ce are ca obiect reglementarea infracţiunilor contra autorităţii. Desigur, valorile arătate au o importanţă deosebită, însă tocmai din acest punct de vedere, apreciez eu, că nu trebuie expuse ostentativ, în legătură cu conduite ilicite ce nu au, în condiţiile actuale – caracterizate de fenomenul imigraţiei, traficului cu orice, inclusiv cu oameni – legătură directă cu valorile sociale importante invocate. Accesul persoanelor, în conformitate cu prevederile art. 7 din O.U.G. 105/2001 actualizată, se poate face cu respectarea unor reguli precum: * în fâşia de protecţie a frontierei de stat până la culoarul de frontieră sau malul apelor, după caz, este permis în baza documentelor de identitate, cu aprobarea administraţiei publice locale şi cu avizul şefului formaţiunii locale a poliţiei de frontieră. * pentru efectuarea unor activităţi dincolo de fâşia de protecţie a frontierei de stat, în situaţia în care aceasta se constituie mai în adâncime, precum şi în insulele şi ostroavele aparţinând statului român, situate în apele de frontieră, este permis numai prin locurile şi în condiţiile stabilite de administraţia publică locală şi cu avizul şefului formaţiunii locale a poliţiei de frontieră. * în insulele şi ostroavele de formaţiune nouă din apele de frontieră este permis numai după determinarea apartenenţei acestora, pe baza înţelegerilor încheiate între statul român şi statul vecin. Important de observat aici este că dacă din punct de vedere terminologic – aşa cum prevede art. 1 din O.U.G. 105/2001 actualizată Legea 243/2002 – infracţiunea de frontieră este fapta prevăzută de lege ca infracţiune, săvârşită în scopul trecerii ilegale peste frontiera de stat a persoanelor, mijloacelor de transport, mărfurilor sau altor bunuri, trecerea ilegală a frontierei a frontierei de stat este definită ca fiind trecerea peste frontiera de stat în alte condiţii decât cele prevăzute de legea română. Cum este necesară o interpretare „per a contrario”, devine important de văzut care este procedura prescrisă de legiuitor pentru a trece frontiera de stat a României. Legea română stabileşte că trecerea frontierei de stat a României298 de către persoane, mijloace de transport, mărfuri299 şi alte bunuri se face prin punctele de trecere a frontierei de stat deschise traficului internaţional sau/şi prin alte locuri, în condiţiile stabilite de comun acord prin documentele bilaterale încheiate de România cu statele vecine. În mod firesc, trecerea frontierei de către persoane se face cu respectarea regimului frontierei iar trecerea frontierei a mijloacelor de transport, mărfurilor şi altor bunuri se face cu respectarea regimului vamal. În punctele de trecere se organizează şi se efectuează controlul de frontieră al persoanelor, mijloacelor de transport, mărfurilor şi altor bunuri atât la intrarea cât şi la ieşirea din ţară, în vederea verificării şi constatării îndeplinirii condiţiilor prevăzute de lege în legătură cu aceste operaţiuni. De asemenea, în punctele de trecere îşi desfăşoară activitatea personalul tuturor autorităţilor publice care au, potrivit legii, competenţe pe linia controlului la trecerea frontierei de stat. De mare importanţă pentru activitatea anchetatorilor, mai ales în legătură cu posibila cercetarea unor infracţiuni de abuz în serviciu contra intereselor persoanelor prin utilizarea datelor din SIF care nu este conformă cu dispoziţiile legii, este înfiinţarea, în condiţiile legii300 a Sistemului de Informare Naţional privind circulaţia persoanelor şi bunurilor prin frontieră, denumit SIF, sistem unitar la nivel naţional, prin care se ţine evidenţa, se prelucrează şi se valorifică informaţiile cu privire la criminalitatea 297 A se vedea în acest sens şi A. Ungureanu, A.Ciopraga în Dispoziţii penale din legi speciale române, vol. 6, Edit. Lumina Lex 1996. pag 350 298 Art. 10-11 din Legea 243/2002 299 N.A. – potrivit art.8 alin 2 din H.G. 445/2002 pentru aprobarea Normelor metodologice de aplicare a O.U.G. 105/2001privind frontiera de stat României, trecerea peste frontiera de stat a mărfurilor şi a mijloacelor care le transportă se face numai prin punctele de trecere deschise traficului internaţional, anume destinate, potrivit legii. 300 Cap 4 din Legea 243/2002 146 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE transfrontalieră şi infracţiunile de frontieră, la persoane şi bunuri. Scopul funcţionării SIF constă în sprijinirea acţiunilor de menţinere a ordinii publice şi siguranţei naţionale şi aplicarea prevederilor legale cu privire la circulaţia persoanelor şi bunurilor pe teritoriul României. Autoritatea publică centrală care gestionează şi răspunde de SIF este Ministerul Internelor şi Reformei Administrative. SIF cuprinde acele categorii de date referitoare la persoane fizice şi bunuri care sunt furnizate de autorităţile publice, necesare asigurării respectării regimului juridic al frontierei de stat, precum şi altor interese legitime ale statului. Utilizarea SIF se face cu respectarea dispoziţiilor legale privind protecţia datelor, precum şi protecţia persoanei împotriva prelucrării automate neautorizate a datelor referitoare la persoane. În SIF pot să introducă date, să le modifice, să le şteargă şi să le prelucreze autorităţile cu atribuţii în domeniul apărării naţionale, ordinii publice şi siguranţei naţionale, cele cu atribuţii în domeniul respectării regimului juridic al frontierei de stat, precum şi autoritatea judecătorească, potrivit competenţelor legale, pe baza protocoalelor încheiate de Ministerul Internelor şi Reformei Administrative cu fiecare autoritate. Cu privire la persoane sunt introduse următoarele date: o numele şi prenumele, numele anterior, pseudonimele sau poreclele care au fost eventual înregistrate separat; o semnele fizice particulare, obiective şi inalterabile; o prima literă a celui de-al doilea prenume; o data şi locul naşterii; o sexul; o cetăţenia; o menţiunea că persoanele în cauză sunt înarmate, după caz; o menţiunea că persoanele în cauză sunt violente, după caz; o motivul semnalării; o măsura care trebuie luată. Datele privind străinii semnalaţi ca inadmisibili sunt introduse în SIF în temeiul unei comunicări făcute de o autoritate administrativă sau judecătorească, potrivit legii. Datele privind persoanele căutate în vederea extrădării sau expulzării se introduc sau se transmit de către autoritatea care a dispus măsura, potrivit legii. În situaţia în care motivul semnalării este săvârşirea unei infracţiuni, autoritatea semnalantă comunică, o dată cu semnalarea, documentele şi următoarele informaţii care privesc cazul: ─ autoritatea care a emis cererea; ─ începerea urmăririi penale, existenţa unui mandat de arestare, a unui mandat de aducere ori a unei hotărâri judecătoreşti executorii; ─ natura şi calificarea juridică a infracţiunii; ─ descrierea circumstanţelor săvârşirii infracţiunii, inclusiv momentul, locul, gradul de participare la infracţiuni a persoanei semnalate; ─ consecinţele infracţiunii, în măsura posibilităţilor. În SIF pot fi introduse, de către autorităţile autorizate sau la solicitarea autorităţilor interesate, şi date referitoare la persoanele care necesită o formă de protecţie, potrivit legii. Pentru a preveni săvârşirea infracţiunilor de frontieră şi ameninţărilor la ordinea publică în SIF pot fi introduse date provizorii referitoare la persoane sau bunuri, în scopul urmăririi lor şi al controlului la frontieră, dacă: ♦ există indicii temeinice că persoana în cauză intenţionează să comită sau comite infracţiuni; ♦ aprecierea persoanei în cauză permite, în temeiul faptelor sancţionate de lege, comise până în prezent, să se presupună că aceasta va comite şi în viitor alte asemenea fapte. Fiecare autoritate ce utilizează SIF-ul adoptă, în ceea ce priveşte domeniul său de responsabilitate din cadrul SIF, măsurile necesare pentru: 1. a preveni accesul oricărei persoane neautorizate la instalaţiile utilizate pentru prelucrarea datelor personale; 2. a preveni citirea, copierea, modificarea sau eliminarea suporturilor de date de către persoane neautorizate; 147 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE 3. a preveni introducerea neautorizată a unor date în fişier şi orice consultare, modificare sau ştergere neautorizată a unor date personale introduse în fişier; 4. a preveni utilizarea sistemului de prelucrare automată a datelor de către persoane neautorizate prin intermediul echipamentelor de transmitere a datelor; 5. a garanta că, în ceea ce priveşte utilizarea unui sistem automat de prelucrare a datelor, persoanele autorizate au acces numai la datele pentru care sunt responsabile; 6. a garanta că se pot controla şi stabili autorităţile cărora li s-au transmis date personale prin echipamentul de transmitere a datelor; 7. a garanta că se poate controla şi stabili, ulterior, care date personale au fost introduse în sistemul de prelucrare automată a datelor, precum şi momentul şi persoanele care le-au introdus; 8. a preveni citirea, copierea, modificarea sau ştergerea datelor personale în timpul transmiterii lor sau al transportului suporturilor de date. Pentru prelucrarea datelor în secţiunea sa fiecare autoritate poate desemna numai persoane cu calificare specială, supuse controalelor de securitate la accesul în spaţiile de lucru şi la instalaţiile utilizate pentru prelucrarea datelor personale – aspect foarte important în cadrul cercetării utilizării abuzive a datelor din SIF. Nici cu privire la traficul de persoane lucrurile nu stau mai simplu. Şi aici trebuie observată existenţa unei situaţii premise constituite din obligaţiile autorităţilor publice în legătură cu prevenirea şi combaterea traficului de persoane. Astfel, în conformitate cu prevederile H.G. 299/2003 pentru aprobarea Regulamentului de aplicare a dispoziţiilor Legii nr. 678/2001 privind prevenirea şi combaterea traficului de persoane Ministerul Internelor şi Reformei Administrative: o realizează şi menţine în actualitate baza de date privind fenomenul traficului de persoane, monitorizează şi evaluează periodic acest fenomen – cu sprijinul şi a altor ministere; o realizează studii privind cauzele şi evoluţia traficului de persoane la nivel naţional, pe care le prezintă instituţiilor interesate şi Grupului interministerial; o organizează culegerea de date şi informaţii în legătură cu fenomenul traficului de persoane, verificarea, prelucrarea şi stocarea acestora; o asigură, la cerere, pe teritoriul României protecţia fizică a persoanelor victime ale traficului, care sunt părţi în procesul penal; o suportă sumele necesare asigurării protecţiei fizice a persoanelor victime ale traficului de persoane prevăzute din fondurile bugetare alocate anual cu această destinaţie; o asigură, prin structurile sale specializate, la toate punctele de trecere a frontierei de stat a României, personal special instruit pentru identificarea şi preluarea victimelor, în vederea îndrumării acestora către instituţiile specializate; o organizează cursuri de formare şi specializare a personalului propriu implicat în cercetarea cazurilor de trafic de persoane şi în audierea victimelor traficului; o informează populaţia, în zonele de risc ridicat, despre fenomenul traficului de persoane; o i-a măsuri pentru identificarea persoanelor implicate în desfăşurarea de activităţi legate de migraţia ilegală şi traficul de persoane, precum şi a locurilor de desfăşurare a acestor activităţi; o sprijină programele alternative organizate de instituţiile abilitate pentru victimele traficului care nu doresc să se întoarcă în ţara de origine; o înfiinţează o linie telefonică permanentă, cu apeluri gratuite pentru sesizarea cazurilor de trafic şi pentru asistenţa victimelor traficului; Cercetarea cazurilor de trafic de persoane se efectuează de ofiţeri anume desemnaţi, specializaţi în audierea victimelor traficului. Audierea femeilor victime ale traficului de persoane se realizează, de regulă, de ofiţeri femei. Misiunile diplomatice, respectiv oficiile consulare ale României în străinătate, sunt responsabile de aplicarea metodologiei de repatriere a cetăţenilor români victime ale traficului de persoane. Acestea pun la dispoziţie victimelor traficului de persoane materiale informative privind drepturile pe care le au, procedurile 148 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE judiciare, precum şi condiţiile şi regulile de cazare existente în centrele de asistenţă şi protecţie a victimelor traficului de persoane din ţară. De îndată ce intră în posesia unei informaţii privind existenţa în ţara de reşedinţă a unor cetăţeni români victime ale traficului de persoane, misiunile diplomatice, respectiv oficiile consulare ale României în străinătate, solicită autorităţilor locale competente datele de identificare a persoanelor în cauză, precum şi alte informaţii utile în vederea repatrierii, în special, dacă persoana în cauză posedă paşaport sau alt document de identitate, doreşte să fie repatriată şi dispune de mijloacele necesare procurării biletului de transport. În situaţia în care persoana în cauză nu dispune de paşaport sau de un alt document de identitate, Inspectoratul Naţional pentru Evidenţa Persoanelor asigură identificarea acesteia şi comunică misiunii diplomatice sau oficiului consular, prin intermediul Direcţiei relaţii consulare, imediat sau în cel mult 5 zile lucrătoare de la primirea solicitării, aprobarea pentru eliberarea documentului de călătorie în vederea repatrierii. După eliberarea documentelor de identitate şi obţinerea documentului de transport, misiunile diplomatice, respectiv oficiile consulare ale României în străinătate, comunică Inspectoratului General al Poliţiei de Frontieră numele şi prenumele persoanei, numărul şi seria documentului de identitate, mijlocul de transport, punctul de frontieră prin care urmează să intre în ţară, data şi ora sosirii la punctul de frontieră, precum şi solicitarea victimei de a fi cazată într-un centru de asistenţă şi consiliere a victimelor traficului. Misiunile diplomatice, respectiv oficiile consulare ale României în străinătate, colaborează cu autorităţile locale pentru asigurarea cazării şi întreţinerii victimelor traficului de persoane, până la repatrierea acestora, precum şi a biletului de transport. În situaţia în care în statul de reşedinţă nu este posibilă cazarea gratuită a persoanelor victime ale traficului de persoane, părinţii sau rudele apropiate ale acestora vor fi anunţate să transmită la misiunea diplomatică, respectiv la oficiul consular, sau să depună la casieria Ministerului Afacerilor Externe contravaloarea costului cazării, biletului de transport şi întreţinerii până la data repatrierii. În situaţia în care persoana care urmează să fie repatriată sau familia acesteia nu dispune de mijloacele necesare achitării contravalorii cazării, întreţinerii şi biletului de transport, suma respectivă va fi transferată în contul Ministerului Afacerilor Externe de consiliul local din localitatea de domiciliu a acesteia. Inspectoratul General al Poliţiei de Frontieră comunică datele privitoare la victimele traficului de persoane, punctului de frontieră unde urmează să sosească victima, pentru ca aceasta să fie preluată de ofiţerii special desemnaţi, precum şi unităţii de poliţie în a cărei rază funcţionează centrul de asistenţă şi consiliere în care victima a solicitat să fie cazată, pentru a prelua victima de la punctul de frontieră şi pentru a-i asigura protecţia fizică până la cazarea în centru. Ofiţerii special desemnaţi vor aduce la cunoştinţă victimelor de îndată faptul că au dreptul să depună plângere împotriva persoanelor care le-au traficat, precum şi să se constituie parte vătămată şi parte civilă în procesul penal, întocmind despre aceasta un proces-verbal semnat de victimă şi de persoana care l-a întocmit. Dacă persoana nu cunoaşte limba română, i se va pune la dispoziţie, în mod gratuit, un interpret. În cazul în care starea de sănătate şi starea psihică a victimei permit, ofiţerii special desemnaţi vor lua o declaraţie victimei, cu acordul acesteia, cu privire la fapta a cărei victimă este, la făptuitori, precum şi la orice alte împrejurări care prezintă interes pentru activitatea organelor judiciare. Dacă victima a solicitat să fie cazată într-un centru de asistenţă şi consiliere, aceasta va fi cazată, de regulă, în centrul solicitat de aceasta sau în centrul cel mai apropiat de localitatea sa de domiciliu, în funcţie de capacitatea de cazare şi de gradul de ocupare ale acestor centre. La primirea în centru victimelor li se vor aduce la cunoştinţă drepturile şi obligaţiile pe perioada şederii în centru. Durata cazării victimei într-un centru de asistenţă şi consiliere nu poate depăşi 10 zile, putând fi prelungită, la solicitarea organelor judiciare, cu cel mult până la 3 luni sau, după caz, pe perioada procesului penal. Victimelor traficului de persoane, cazate temporar, li se asigură acordă o protecţie şi o asistenţă specială – fizică, juridică şi socială. Personalul centrelor şi lucrătorii Ministerului Internelor şi Reformei Administrative asigură respectarea vieţii private şi a confidenţialităţii identităţii victimelor traficului de 149 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE persoane primite în centre. Programele de asistenţă derulate în centre vor urmări recuperarea fizică, psihologică şi socială. Minorilor li se acordă protecţie şi asistenţă specială, în raport cu vârsta lor. Femeilor victime ale traficului de persoane, precum şi celor care sunt supuse unui risc ridicat de a deveni victime ale acestor infracţiuni li se acordă o protecţie şi o asistenţă socială specifică. Victimele traficului de persoane primite în centrele de asistenţă şi protecţie sunt informate cu privire la procedurile judiciare şi administrative aplicabile, precum şi cu privire la posibilitatea de a beneficia, potrivit legii, de măsuri specifice de protecţie a martorilor. Autorităţile române facilitează cetăţenilor străini victime ale traficului de persoane întoarcerea în ţara lor de origine fără nici o întârziere nejustificată şi le asigură transportul în deplină securitate până la frontiera statului român, dacă nu este prevăzut altfel în acordurile bilaterale sau multilaterale la care România este parte. Victimele traficului de persoane, cetăţeni străini, sunt informate în locurile de cazare, într-o limbă pe care o înţeleg, cu privire la procedurile judiciare şi administrative aplicate, putând beneficia de consiliere psihică şi psihologică, precum şi de asistenţă medicală şi socială, într-o limbă pe care o înţeleg. În cazul aducerii în România de către o companie de transport de victime ale traficului de persoane, cunoscând caracterul ilicit al traficului, compania de transport este obligată să asigure cazarea şi întreţinerea acestora pe perioada stabilită de Ministerul Internelor şi Reformei Administrative şi să suporte transportul lor până la frontiera română. 4.4. Principalele probleme pe care trebuie să le soluţioneze cercetarea 4.4.1. Activitatea ilicită Dat fiind complexitatea problemelor, voi începe cu unele referiri în legătură trecerea ilegală sau frauduloasă a frontierelor de stat – frontiera statului român sau a altui stat. Trebuie observat, poate înainte de toate, că multe dintre acţiunile incriminate gravitează în jurul noţiunilor de trecere ilegală şi trecere frauduloasă a frontierei de stat. Astfel: intrarea sau ieşirea din ţară trebuie să fie făcute prin trecerea ilegală a frontierei de stat; străinul, declarat indezirabil ori căruia i s-a interzis dreptul de intrare sau şedere în ţară, intră fraudulos în ţară; racolarea, îndrumarea sau călăuzirea uneia sau a mai multor persoane se fac în scopul trecerii frauduloase a frontierei de stat; organizarea activităţilor de racolare, îndrumare sau călăuzire uneia sau a mai multor persoane se fac în scopul trecerii frauduloase a frontierei de stat; asocierea sau iniţierea constituirii unei asocieri în scopul racolării, îndrumării sau călăuzirii uneia sau a mai multor persoane se fac în scopul trecerii frauduloase a frontierei de stat, etc. Ce presupune trecerea ilegală a frontierei de stat ? – trecerea peste frontiera de stat cu încălcarea regimului legal301. Practic, avem de a face cu nerespectarea, încălcarea regimului legal pentru trecerea frontierei de stat, trecerea trebuind să fie, iar în aceste condiţii, devine, efectiv ilegală. Întrucât formularea poate apărea ca nouă faţă de vechea lege – Legea 56/1992 privind frontiera de stat a României, republicată în 2000 – consider necesară o minimă analiză, aceasta fiind necesară pentru claritatea şi rigoarea demersului ştiinţific. Astfel Legea 56/1992 prevedea la art. 69: „Intrarea sau ieşirea din ţară prin trecerea frauduloasă a frontierei de stat constituie infracţiune şi se pedepseşte cu închisoare de la 3 luni la 2 ani”. Pe lângă forma cadru, vechea lege prevedea mai multe modalităţi agravate, calificate prin scop sau prin modul de operare, după cum urmează: − trecerea frauduloasă a frontierei de stat săvârşită în scopul sustragerii de la executarea unei pedepse; − trecerea frauduloasă a frontierei de stat săvârşită prin forţă sau prin atacarea poliţiştilor de frontieră, poliţiştilor sau a lucrătorilor vamali; 301 N.A. – la care am făcut referire în cadrul secţiunii ce are ca obiect situaţia premisă 150 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE − trecerea frauduloasă a frontierei de stat săvârşită de către două sau mai multe persoane împreună sau de către persoane înarmate; − trecerea frauduloasă a frontierei de stat săvârşită în scopul scoaterii din ţară a unor bunuri din patrimoniul cultural naţional sau de valoare deosebită, al traficării de arme, muniţii, materiale explozive sau radioactive, a produselor şi substanţelor stupefiante, psihotrope ori toxice. O întrebare apare ca firească – care este raţiunea pentru care legiuitorul român a introdus această inovaţie, trecere ilegală în loc de trecere frauduloasă formulare promovată de vechile reglementări ? Din punct de vedere noţional, cele două expresii pot fi acceptate ca identice? Iar dacă da, atunci de ce a mai fost necesară introducerea unei noţiuni noi? – asta, mai ales în condiţiile în care cuprinsul următoarelor alineate – art. 330 alin.3, 4 şi 5 din Legea nr. 301/2004– în materia unor conduite infracţionale conexe, se revine la expresia consacrată de trecere frauduloasă a frontierei. O logică minimă, presupune, în analiză, că cele două noţiuni nu sunt identice. Prin „trecere” se înţelege faptul de „a trece”, ceea ce presupune, între altele, a merge fără oprire printr-un loc302, în cazul de faţă, pe traseul ce se intersectează, ce trece peste frontiera de stat. Termenul de „fraudulos” este definit ca fiind ceva bazat pe înşelăciune, pe rea credinţă303. Pe cale de consecinţă, prin „trecere frauduloasă a frontierei” se va înţelege intrarea ori ieşirea din ţară uzând de inducerea în eroare a organelor abilitate de lege să supravegheze respectarea regimului de trecere a frontierei. În ceea ce priveşte „Trecerea ilegală a frontierei”, aceasta beneficiază de o definiţie legală în cuprinsul art.1 lit. m din Legea 243/2002 – trecerea peste frontiera de stat în alte condiţii decât cele prevăzute de legea română. Aşa cum se poate observa, orice trecere frauduloasă este o trecere ilicită, însă nu orice trecere ilicită este şi o trecere frauduloasă. Trecerea frauduloasă este caracterizată de o intenţie calificată, manifestă, situaţie ce nu mai este valabilă pentru trecerea ilegală. În acest context apreciez că legiuitorul român, înlocuind termenul de „fraudulos” cu termenul de „ilegal”, a dorit să extindă sfera acţiunii legii penale şi la alte conduite ilicite, ce sub imperiul vechii legi ar fi putut să se eschiveze tratamentului penal. Revenind la acţiunile incriminate, acestea sunt numeroase, însă, fiecare, în parte, prezintă un grad de pericol social suficient pentru a fi incriminate în conţinutul constitutiv al unor infracţiuni. ■ Intrarea sau ieşirea din ţară prin trecerea ilegală a frontierei de stat presupune tranzitarea frontierei dinspre teritoriul naţional spre teritoriul altui stat ori invers cu încălcarea procedurilor impuse prin regimul trecerii frontierei de stat. ■ Intrarea frauduloasă pe teritoriul ţării, precum şi trecerea frauduloasă a frontierei de stat presupune tranzitarea frontierei dinspre teritoriul naţional spre teritoriul altui stat ori invers prin inducerea în eroare a organelor abilitate de lege să supravegheze respectarea regimului de trecere a frontierei. În ceea ce priveşte incriminarea ce are ca obiect racolarea, îndrumarea sau călăuzirea uneia sau a mai multor persoane în scopul trecerii frauduloase a frontierei de stat ori organizarea unor asemenea activităţi, legiuitorul a avut în vedere acţiuni alternative, nefiind exclusă nici posibilitatea ca o activitate infracţională să fie caracterizată de efectuarea a două ori a întregului ansamblu de acţiuni. Pentru mai multă precizie sunt necesare unele explicaţii. Prin „racolare” se înţelege o atitudine activă din partea făptuitorilor ce depun toate eforturile pentru a recruta, strânge, atrage, selecţiona prin diferite mijloace care, pornind de la simple promisiuni sau vânzări de ponturi persoanelor interesate, ajung până la exercitarea de presiuni şi ameninţări304. „Îndrumarea” presupune, în limbaj comun305, punerea unei persoane pe un anumit drum, pe o anumită direcţie, arătarea drumului cuiva, a da relaţii pentru ca o persoană să poată realiza ceva. 302 N.A. – a se vedea DEX, Editura Academiei Române, 2002, pag 1109 303 N.A. – a se vedea DEX Editura Academiei Române, 2002, pag 397 304 A se vedea F. Dumitrescu în DCR , pag 396 305 DEX pag. 528 151 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Prin „călăuzire” este presupusă acţiunea unei persoane de a conduce o altă persoană pe un drum, îndrumarea, învăţarea, povăţuirea, sfătuirea, orientarea cuiva306 pentru a efectua o anumită activitate. „Organizarea” activităţilor arătate, în mod firesc, presupune gestionarea resurselor, contactarea de persoane, angajarea de servicii, managementul aferent, etc., totul pentru realizarea obiectivelor propuse. Se poate observa că primele trei variante au un conţinut asemănător, diferenţele fiind mai mult de nuanţă. În doctrină307 s-a arătat că legiuitorul le-a folosit împreună din scrupulozitate, astfel încât să nu rămână nesancţionată nici o activitate ce favorizează ajută ori pregăteşte trecerea frauduloasă a frontierei de stat. În mod practic, legiuitorul, ca excepţie, a incriminat actele premergătoare, toate variantele elementului material putând constitui o antecedenţă a trecerii frauduloase308. Pentru existenţa infracţiunii, în discuţie, este irelevant că activitatea ilicită este finalizată prin trecerea frauduloasă a frontierei de stat de către persoanele racolate, îndrumate, etc. Consumarea acestei infracţiuni are loc în momentul desăvârşirii acţiunii ce constituie obiectul activităţii ilicite, indiferent de durata şi consistenţa acesteia309. În aceste condiţii, deşi este incriminată separat în art. 332 din Legea nr. 301/2004, tentativa este greu de imaginat. Orice act material menit să ajute o persoană să treacă fraudulos frontiera – iar aici variantele faptice sunt diverse – intră în sfera noţiunilor ce sunt avute în vedere de elementul material al infracţiunii. Mai trebuie observat că în trei din cele patru variante de săvârşire – îndrumare, călăuzire, organizare – activitatea ilicită poate deveni continuă, astfel că se va putea analiza un moment în care infracţiunea se consumă şi un moment în care infracţiunea se epuizează, odată cu finalizarea ultimului act de executare. Existenţa infracţiunii în forma consumată ori ca tentativă nu este influenţată de săvârşirea unei singure variante, a două ori a tuturor variantelor, cu privire la o singură persoană sau cu privire la mai multe persoane, în mod independent ori constituite în grup. Aceste împrejurări sunt de natură să dea un conţinut complex activităţii ilicite care, fără îndoială, vor trebui să fie avute în vedere pe parcursul anchetei. În ipoteza unei activităţi organizate, apreciez că săvârşirea infracţiunii în mod repetat – se racolează mai multe persoane, în timp, ce sunt călăuzite, îndrumate şi organizate pentru a trece fraudulos frontiera de stat – conferă activităţii ilicite caracter continuat, infracţiunea nu va rămâne una singură, cu caracter continuu deoarece vor fi mai multe activităţi infracţionale în baza aceleiaşi rezoluţii. Lucrurile nu sunt foarte simple, pentru că dacă organizarea depăşeşte anumite limite, pe care le consider fragile, având în vedere că în practică a organiza o activitate de felul celei pe care o analizăm nu poate fi concepută în afară unui grup, unei asocieri ce are un număr minim de membri, ce îşi asumă sarcini precise, suportă un anumit management, participă la împărţirea şi valorificarea profiturilor, etc., caz în care ancheta trebuie să urmărească prevederile legale ce acoperă tocmai asocierea, iniţierea ori sprijinirea unei asociaţii care să aibă ca scop pregătirea, desfăşurarea şi exploatarea rezultatelor activităţilor ilicite în discuţie. Asocierea, iniţierea, aderarea sau sprijinirea unei asocieri urmărind pregătirea, desfăşurarea şi exploatarea rezultatelor unor activităţi ilicite de racolare, îndrumare sau călăuzire de persoane ori organizare a acestor activităţi în scopul trecerii frauduloase a frontierei de stat, ca şi activităţi ilicite pot fi desfăşurate independent de realizarea efectivă a racolării, îndrumării, etc. Dacă ancheta poate proba existenţa asocierii şi, eventual, a altor acţiuni conexe, apreciez că nu este nevoie să se fi pus în acţiune scopul asocierii. În ceea ce priveşte abuzul în serviciu contra intereselor persoanelor prin utilizarea datelor din SIF care nu este conformă cu dispoziţiile legii, aşa cum este reglementată de art. 74 din Legea 243/2002 – orice utilizare a datelor din SIF (Sistemul de informare naţional privind circulaţia persoanelor şi bunurilor prin frontieră) care nu este conformă cu dispoziţiile legii, constituie abuz în serviciu contra intereselor persoanelor şi se pedepseşte conform Codului Penal – s-ar putea trage concluzia că avem de a face cu o 306 DEX pag. 148 şi DLRM pag 124 307 A. Ungureanu, A.Ciopraga în Dispoziţii penale din legi speciale române, vol. 6, edit. Lumina Lex 1996 pag. 368 308 N.A. – am introdus nota de relativitate fiind evident că trecerea frauduloasă poate fi săvârşită şi fără să fie implicată o racolare, îndrumare, călăuzire sau organizarea acestora. 309 A. Ungureanu, A.Ciopraga în Dispoziţii penale din legi speciale române, vol. 6, Edit. Lumina Lex 1996 pag. 369 152 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE infracţiune de pericol, în cadrul laturii obiective rezultatul socialmente periculos – prejudicierea intereselor legale ale unei persoane – neproducând efecte juridice legate de existenţa infracţiunii, raportul de cauzalitate rezultând „ex re” din însăşi materialitatea săvârşirii infracţiunii. Îmi permit să observ că, în aceste condiţii, situaţia ar putea deveni paradoxală: am avea, pe de o parte, o infracţiune cadru, prevăzută de Codul penal (Legea nr. 301/2004) ca infracţiune de rezultat, a cărei existenţă este condiţionată de realizarea unui anume rezultat socialmente periculos – vătămarea intereselor legale ale unei persoane – şi de existenţa unui raport de cauzalitate între elementul material al infracţiunii – în varianta cadru, o acţiune sau o inacţiune şi rezultatul socialmente periculos arătat iar, pe de altă parte, o formă specială a aceleiaşi infracţiuni prevăzută de o lege specială – legea frontierei de stat – ce, în conţinutul constitutiv nu face nici o referire la realizarea sau nu a unui rezultat. Apreciez că o asemenea soluţie trebuie nuanţată. În opinia mea şi forma prevăzută de Legea 243/2002 este condiţionată de existenţa unui rezultat socialmente periculos, în fapt identic cu cel prevăzut de varianta cadru din Legea nr. 301/2004 – vătămarea intereselor legale ale unei persoane – atât doar că acesta este prezumat, fiind imposibil de acceptat, cel puţin în viziunea legiuitorului, că săvârşirea acţiunii caracteristice elementului material să nu producă o vătămare intereselor legitime ale persoanei ale cărei date sunt utilizate. Care ar fi argumentele în sprijinul unei asemenea soluţii ? Aşa cum am arătat atunci când am expus situaţia premisă, fiecare autoritate ce are acces la datele introduse în SIF răspunde pentru prejudiciul cauzat unei persoane prin utilizarea fişierului SIF, fiind obligată, în ceea ce priveşte domeniul său de responsabilitate din cadrul SIF să ia măsurile necesare pentru preveni orice scurgere de informaţii. Pentru a clarifica lucrurile apreciez ca necesară o subliniere cu privire la obiectul juridic pe care îl apreciez ca fiind complex. Pe de o parte, există relaţiile sociale a căror formare şi normală desfăşurare este condiţionată de respectul ce trebuie acordat regimului juridic stabilit de legiuitor pentru SIF. În altă ordine de idei, vor trebui observate relaţiile sociale ce gravitează în jurul persoanei, a intereselor legale ale acesteia ce trebuie ocrotite. Foarte important este de observat că legiuitorul face o concesie, pe cale de excepţie, reglementând funcţionarea SIF, având ca raţiune înmagazinarea şi exploatarea unor date, în virtutea unui interes general, socialmente declarat ca mai important decât interesele particulare ale persoanelor implicate privite separat la nivel individual. Cum în virtutea interesului general – fundamentat pe scopuri ce ţin de combaterea criminalităţii transfrontaliere, prevenirea şi combaterea infracţiunilor ce se săvârşesc la regimul frontierei, siguranţa naţională, etc. – nu pot fi prejudiciate interesele fireşti ale persoanelor, exploatând date din SIF pentru realizarea unor interese ce exced celor avute în vedere de legiuitor şi, pe cale de consecinţă, crearea unui prejudiciu persoanelor la care se referă datele exploatate ilegal, a fost nevoie de reglementarea formei infracţionale analizate în această subsecţiune. Pe cale de consecinţă, trebuie observat că legiuitorul nu a făcut o referire expresă la rezultatul socialmente periculos întrucât nu a fost nevoie, rezultatul periculos, la nivel social, este prezumat, dat fiind natura datelor ce sunt cuprinse în SIF. O problemă, firească, apare în latura practică a anchetei. Activitatea ilicită constă, generic, într-o acţiune – utilizarea datelor din SIF – circumstanţiată prin nerespectarea dispoziţiilor legii. Cercetarea va stabili existenţa elementelor constitutive ale infracţiunii, identitatea făptuitorului, circumstanţele săvârşirii faptei, etc., iar acţiunea penală va fi satisfăcută. Persoana vătămată prin săvârşirea infracţiunii, pe calea promovării acţiunii civile, va fi nevoită, alături de rezultatul anchetei, să demonstreze îndeplinirea condiţiilor specifice răspunderii civile delictuale ? Nu cred că este necesară introducerea, în analiză, a altor situaţii în care persoane vătămate, prin săvârşirea unor infracţiuni declarate de pericol, promovează acţiunea civilă solicitând recuperarea prejudiciului material sau/şi moral, dar, pe ipoteza dată, consider că discuţia trebuie canalizată pe existenţa şi pe posibilitatea de determinare cu certitudine a prejudiciului. Astfel, infracţiunea există, făptuitorul va constitui subiectul răspunderii penale, însă, în materia acţiunii civile, partea civilă solicită acoperirea unui prejudiciu ce, înainte de toate trebuie determinat ca întindere iar aceasta nu se poate face decât după ce, în prealabil, s-a probat existenţa acestuia. 153 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Mai trebuie observat că, sub aspectul desfăşurării şi anchetării activităţii ilicite, consumarea infracţiunii are loc în momentul în care ia sfârşit primul act de utilizare nelegală a datelor din SIF, infracţiunea, în forma aceasta specială, fiind susceptibilă de o continuare în timp a activităţii infracţionale, devenind, astfel, infracţiune continuată – caz în care vom distinge, pe lângă momentul consumării şi un moment al epuizării. Tentativa, datorită contextului, nu este incriminată, în practică fiind imposibil de stabilit limita între îndeplinirea firească a sarcinilor de serviciu şi această formă a infracţiunii. Cert este că în momentul în care conduita capătă relevanţă sub aspectul pericolului social, atunci când se încalcă dispoziţiile legii, infracţiunea este deja consumată. Ce se întâmplă atunci când o persoană din afara sistemului autorităţilor statului sau chiar un funcţionar public din sistem dar care nu are ca sarcină de serviciu, nefiind abilitat să ia la cunoştinţă despre datele din SIF, reuşeşte, în mod fraudulos, să intre în posesia unor date din SIF şi, eventual, să le folosească ? Consider că activitatea ilicită arătată nu intră în sfera de incriminare a textului art. 74 din Legea 243/2002, ancheta urmând a fi direcţionată în sensul constatării elementelor constitutive ale altor infracţiuni. O subliniere consider că trebuie făcută şi în legătură cu aşa-numitul mod de operare folosit pentru desfăşurarea activităţilor ilicite. Trecerea ilicită poate fi făcută – ca exemplu – atacând poliţiştii de frontieră aflaţi în misiune, prezentând acte falsificate sau care sunt ale altei persoane, corupând funcţionarii publici din punctele de trecere a frontierei, prin ascunderea în diferite locuri din mijloacele de transport, etc. Apreciez că folosirea unor moduri de operare care presupun, prin însăşi natura lor, efectuarea de acţiuni specifice elementelor constitutive ale altor infracţiuni trebuie cercetate – de preferat – ca activităţi ilicite ce presupun săvârşirea unui concurs real sau ideal, după caz, de infracţiuni. Aşa cum am arătat în prezentarea generală a infracţiunilor, traficul de persoane şi traficul de minori sunt caracterizate de desfăşurarea nemijlocită a unor activităţi considerate de către legiuitor pertinente la noţiunea de trafic: recrutarea, transportarea, transferarea, cazarea sau preluarea unei persoane – în cazul traficului de persoane; şi recrutarea, transportarea, transferarea, găzduirea sau preluarea unei persoane – în cazul traficului de minori. Există o diferenţă de nuanţă între cele două formulări legale: folosirea cuvântului „cazarea” în incriminarea traficului de persoane, respectiv, folosirea cuvântului „găzduirea” la traficul de minori, explicabilă prin dorinţa legiuitorului de a folosi o exprimare cât mai precisă – minorii sunt găzduiţi, aceştia neputându-se caza întrucât nu sunt acceptaţi de către întreprinderile hoteliere pentru a încheia astfel de contracte în nume propriu. Trebuie observat că dincolo de activităţile pertinente traficului, în cazul traficului de persoane, legiuitorul are în vedere folosirea unor mijloace de natură a eluda exprimarea voinţei persoanei a cărei muncă urmează a fi exploatată: prin ameninţare, violenţă sau prin alte forme de constrângere, prin răpire, fraudă ori înşelăciune, abuz de autoritate sau profitând de imposibilitatea acelei persoane de a se apăra sau de a-şi exprima voinţa, ori prin oferirea, darea, acceptarea sau primirea de bani ori de alte foloase pentru obţinerea consimţământului persoanei care are autoritate asupra altei persoane. În cazul minorilor nu a mai fost necesar ca să se prevadă expres folosirea unor astfel de mijloace întrucât folosirea minorilor la muncă este, cel puţin ca principiu, interzisă, iar dacă se poate accepta dreptul unui persoane mature de a decide liber ce vrea să facă cu corpul său – în sensul de a fi de acord să presteze diverse activităţi cunoscând că o parte importantă a veniturilor care i s-ar cuveni pentru munca prestată va fi însuşită de către alte persoane – persoanele minore nu pot beneficia, şi nici nu este normal să beneficieze de exerciţiul acestui drept. Activitatea ilicită în cadrul traficului de persoane mature sau minori cuprinde, ca regulă, toate etapele avute în vedere de către legiuitor. Deşi legiuitorul a incriminat mai multe acţiuni, care pentru realizarea laturii obiective a infracţiunilor pot fi realizate alternativ, neinteresând decât pentru evaluarea amplorii activităţii infracţionale şi individualizarea pedepselor, dacă a fost efectuată doar una, mai multe sau toate activităţile incriminate. În mod clar raţiunea desfăşurării activităţilor ilicite este obţinerea de avantaje materiale de pe urma exploatării persoanelor traficate, situaţie în care organizaţia criminală se implică în toate acţiunile incriminate de către legiuitor, pentru obţinerea de bani fiind necesară, ca principiu, recrutarea de persoane, transportul, desfăşurarea de activităţi „productive”, etc. 154 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Recrutarea persoanelor ce urmează să fie traficate implică metode diverse, în funcţie de nivelul de organizare al reţelelor infracţionale, de calităţile şi de posibilităţile logistice pe care le au cei care sunt direct implicaţi în această activitate, metodele curente folosite pentru recrutare fiind următoarele: − recrutarea prin baruri, cafenele, cluburi, discoteci, etc. de persoane care trec prin „perioade dificile” sau care îşi manifestă un anumit interes pentru munca în străinătate; − recrutarea prin cunoştinţe de familie şi cercuri de prieteni; − recrutarea prin reclame, anunţuri, oferte de muncă sau oferte de studii în străinătate; − recrutarea prin intermediul unor agenţii care oferă locuri de muncă, studii sau căsătorii în străinătate; − căsătorii formale, încheiate doar pentru a putea înşela vigilenţa persoanelor traficate şi a apropiaţilor acestora. Făptuitorii îşi focalizează demersul criminal asupra persoanelor aflate în căutarea unei şanse de a pleca în străinătate ca un fel de izbăvire din sărăcie, de plecare într-un fel de rai în care totul este bun şi corect, având o situaţie financiară şi familială precară. Sunt oferite meserii bănoase în străinătate – ca exemplu pentru femei: chelneriţe, dansatoare, artiste, servicii de escortă, femei de serviciu pentru familii sau cosmeticiene. Una dintre cele mai tentante promisiuni pentru persoanele ce vin din Europa Centrală şi de Est este oferta unei cazări proprii, ceea ce reprezintă un nivel de independenţă inimaginabil în ţările lor de origine. Persoanele traficate sunt lăsate să creadă că vor pleca într-o ţară bogată din Europa Occidentală, unde în scurt timp vor câştiga sume mari de bani, pe care le pot folosi pentru ele şi familiile lor, în scopul ieşirii din sărăcie şi disperare. Principial, trebuie observat că există doar foarte puţine criterii prin care persoanele traficate îşi pot da seama dacă este vorba de oferte serioase, pentru activităţi care să fie desfăşurate în condiţii de legalitate, sau dacă este vorba de "faţade" pentru traficul de persoane. În cazul femeilor, uneori acestea sunt vândute fără consimţământul lor, de către rude, de către "prietenul lor" sau de instituţii de stat cum ar fi căminele de copii orfani. Se descoperă din ce în ce mai multe cazuri în care femeile şi adolescentele au fost răpite cu forţa de acasă şi traficate în altă regiune în ţara lor de origine sau în străinătate. Problema este deosebit de complexă. În cazul persoanelor mature, trebuie acceptat că multe dintre acestea realizează cam ce fel de munci vor trebui să presteze însă sunt induse în eroare cu privire la condiţiile în care li se va cere să lucreze. Astfel, se estimează că mai mult de 25% din femeile recrutate îşi dau seama de la început, că în străinătate, vor lucra în industria sexului. Ele sunt însă induse în eroare în ce priveşte condiţiile muncă în care li se cere să lucreze. Se aşteaptă la un grad ridicat de independenţă, cred că vor putea lua decizii în legătură cu munca lor şi îşi închipuie că vor lucra ca artiste de strip-tease, în „peep-show-uri” sau ca prostituate „clasice”, făcând numai „sex clasic”. Răspunsul la întrebarea dacă o persoană a fost sau nu constrânsă, înşelată sau dacă a consimţit de bună voie să fie traficată, este un element central în raţionamentul organelor judiciare – este vorba de o „victimă a traficului de persoane” sau nu ? După procesul de recrutare urmează transportul şi transferul persoanelor traficate, care presupune cazarea şi primirea victimei în mai multe locuri, pe diferite perioade de timp, inclusiv preluarea iniţială şi transferul victimei pe teritoriul ţarii ei de origine. Este posibil ca pe timpul călătoriei persoanele traficate să fie vătămate prin desfăşurarea a diferite activităţi ilicite precum: violuri, furturi, tâlhării, etc. Cele mai multe dintre persoanele traficate n-au mai fost niciodată în străinătate şi sunt total dependente de traficanţii lor, părăsesc ţara de origine fără un paşaport valabil pentru călătorii internaţionale, pentru că li s-a spus că nu au nevoie de el, sau că vor primi un paşaport mai târziu. Dacă, totuşi, sunt în posesia unui paşaport, de cele mai multe ori documentul le este confiscat, rămânând la traficant ca un fel de garanţie că victima se va supune. Persoanele care nu au documente valabile de identitate sunt şi mai vulnerabile la capriciile agenţilor lor, care ştiu că e puţin probabil ca ele să obţină protecţia poliţiei sau a statului respectiv, în cazurile în care procesul de transfer a fost întrerupt, sau au cerut ajutor din proprie iniţiativă. 155 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Reacţia organelor judiciare faţă de persoanele care se află în faza de transferare, trebuie fie adecvată, fiind necesar să fie analizate, cu atenţie, toate aspectele desfăşurării activităţilor ilicite, în vederea acordării de asistenţă şi începerii anchetei pentru săvârşirea de infracţiuni privind sau în legătură cu traficul de persoane. Important pentru desfăşurarea unor activităţi de constatare în flagrant a infracţiunilor arătate este faptul că transportul se face, de obicei, cu camioane, autoturisme sau cu trenul deoarece aceste mijloace de transport sunt mai flexibile decât avionul – poliţia, poliţia de frontieră, jandarmeria putând organiza în cooperare activităţile necesare pentru identificarea persoanelor traficate şi a reţelelor de traficanţi. Companiile de transport au obligaţia să ia la bord numai pasagerii care sunt în posesia unui bilet de călătorie valabil (deci autentic şi achitat) şi a vizelor corespunzătoare, personalul acestor companii nepermiţând urcarea la bord a pasagerilor decât după ce au verificat că aceştia deţin într-adevăr documentele necesare. Într-un număr redus de cazuri, companiile de transport mai puţin corecte şi cu mai puţine scrupule preiau numai responsabilitatea pentru verificarea biletelor de drum, aşteptându-se ca Serviciul de Paşapoarte şi Migraţie să controleze dacă documentele de călătorie (paşaport şi viză) sunt valabile şi autentice. Companiile din această categorie sunt conduse de dorinţa de profit – în ciuda faptului că amenzile primite pentru transportarea pasagerilor fără documente de călătorie micşorează profitul, ele, totuşi, încalcă des obligaţiile lor legale de a verifica şi documentele de călătorie. Ajungând la destinaţie victimele îşi dau seama că scopul traficantului este exploatarea. Din momentul în care persoanele traficate ajung în ţara de destinaţie finală, ele descoperă că vor trăi în condiţii de sclavie, de cele mai multe ori în industria sexului sau trebuind să efectueze munci necalificate la persoane particulare ori ca muncitori pe şantiere sau în fabrici care funcţionează la limita legalităţii, lucrând un mare număr de ore în condiţii inumane. Persoanele traficate sunt adesea mutate din oraş în oraş şi, uneori, din ţară în ţară. Aceste deplasări au scopul, pe lângă acela de a acoperi cererea pe piaţa neagră a forţei de muncă, de a le dezorienta, astfel încât să nu fie timp pentru dezvoltarea de relaţii sociale, de prietenii, etc. şi să nu se poată familiariza cu împrejurimile. Alt motiv este împiedicarea poliţiei să descopere traficul de persoane şi să strângă informaţii. Multe victime sunt supuse unor abuzuri fizice şi sexuale, fiind ţinute în condiţii de captivitate reală sau psihologică. Există cazuri în care victimele sunt chiar omorâte, ca un avertisment pentru alte victime, pentru a le împiedica să depună mărturie sau să caute ajutor. Ameninţarea cu represalii împotriva victimelor sau a familiilor lor şi lipsa actelor de identitate, respectiv posesia unor acte false sunt motivele pentru care multe victime nu încearcă să scape. Fiind supuse permanent abuzurilor fizice, emoţionale şi sexuale, ele nu mai au altceva de făcut decât să rămână în situaţia respectivă. Aşa cum arătat principalul ţel al traficanţilor este obţinerea unor sume mari de bani din exploatarea victimelor pe o perioadă mare de timp. Ei vor să îşi protejeze investiţiile, ceea ce înseamnă că vor lua toate măsurile ca victima să continue să muncească, fără să încerce să scape. De aceea, traficantul vrea să aibă un control permanent asupra victimelor. Pentru controlul victimelor traficului în faza de exploatare se folosesc diferite metode. Fiecare metodă poate fi utilizată separat, dar în majoritatea cazurilor se folosesc mai multe deodată, urmărind crearea unei situaţii de captivitate reală sau psihologică. Printre cele mai folosite metode sunt: o Constrângerea cauzată de datorii – persoanele traficate sunt nevoite să împrumute sume de bani cu care să-şi plătească transportul, cazarea şi alte cheltuieli aferente formalităţilor de intrare în ţară; apoi li se cere să restituie sume exagerate. Principial, sumele ce trebuie restituite cresc permanent şi devin, în mod evident imposibil de achitat. o Izolarea prin confiscarea documentelor de identitate şi/sau a celor de călătorie – odată cu confiscarea documentelor personale, persoanele traficate încep să se autoizoleze. Acestea încep să realizeze că, în fapt, nu există, nimeni nu este interesat de existenţa lor. Autorităţile statale nu le recunosc statutul, nu sunt încântate de cheltuielile care ar trebui efectuate pentru anchetarea şi expulzarea lor; ba chiar evită să înceapă ancheta pentru dispariţia sau găsirea cadavrului unui emigrant. Cetăţenii statului devenit de adopţie îi evită, îi privesc cu suspiciune, îi asimilează cu răufăcătorii, cu o concurenţă neloială 156 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE pe piaţa forţei de muncă, îi tratează ca pe unii veniţi să le facă viaţa mai grea. Traficanţii sunt singurii care deşi îi ţin în stare de semi-sclavie le oferă o anumită protecţie, scump plătită, dar protecţie. o Folosirea violenţei fizice şi psihice – atunci când persoanele traficate se declară nemulţumite de statutul lor, când metodele folosite par a fi depăşite, se apelează la violenţă fizică şi psihică. Bătăi, izolare pe perioade lungi fără hrană şi fără apă, supunerea la orgii sexuale, ameninţări legate de rudele şi prietenii rămaşi în ţară, înregistrări de imagini care au ca obiect scene sexuale sau de altă natură care dacă ar fi prezentate ar conduce la deteriorarea imaginii şi statutului social din ţară, etc. pentru traficanţi totul este permis, ei au puterea absolută iar în caz de necesitate pot recurge la omorârea persoanelor care nu se supun. 4.4.2. Locul şi timpul desfăşurării activităţii ilicite Fiecare formă infracţională ce este condiţionată de trecerea frontierei de stat se consumă odată cu trecerea frontierei de stat a României. Întrucât tentativa este pedepsită – în conformitate cu prevederile art. 332 din Legea nr. 301/2004, combinat cu art. 72 din Legea 243/2002 – foarte important este de stabilit momentul consumării; moment care este diferit în funcţie de felul frontierei şi de modalităţile concrete alese de făptuitori pentru desfăşurarea activităţii ilicite, şi aceasta, indiferent că este vorba despre frontiera României ori a altui stat. Astfel310: ─ În situaţia trecerii frontierei aeriene de stat, consumarea are loc în momentul decolării sau aterizării aeronavei care vine ori pleacă dintr-o cursă internaţională. ─ În condiţiile paraşutării pe teritoriul României, consumarea are loc în momentul aterizării celui sau celor paraşutaţi. ─ În cazul deplasării cu o navă, consumarea are loc în momentul plecării navei din portul de la care pleacă nava spre graniţa României, în cazul ieşirii, iar la intrare, în momentul coborârii făptuitorului pe ţărmul român cu încălcarea procedurilor legale. ─ Atunci când deplasarea se face cu alte mijloace de transport – tren, autovehicul, etc. – consumarea are loc în momentul traversării frontierei de stat. În literatura juridică311 a fost evidenţiată importanţa stabilirii corecte a locului şi timpului săvârşirii infracţiunii, atât legat de forma infracţiunii – infracţiune consumată ori tentativă – cât şi în ceea ce priveşte competenţa teritorială a organelor de urmărire penală şi, implicit a instanţelor de judecată. Activitatea ilicită poate cunoaşte o amplificare, în cazul în care una şi aceeaşi persoană, la diferite intervale de timp, trece ilegal frontiera unui stat. În această situaţie se găsesc, în primul rând, călăuzele şi contrabandiştii, raţiunea activităţii lor infracţionale fiind indisolubil legată de trecerea ilegală a frontierei. Situaţia va impune o încadrare ca infracţiune, unică, continuată, a cărei epuizare va avea loc în momentul desăvârşirii ultimei activităţi infracţionale ce întruneşte elementele constitutive ale infracţiunii de trecere ilegală a frontierei. Dacă se vor demonstra, în antecedenţă, mai multe rezoluţii infracţionale va intra în discuţie un concurs real de infracţiuni. În condiţiile desfăşurării unor activităţi ilicite care ar putea consta în racolarea, îndrumarea sau călăuzirea uneia sau a mai multor persoane în scopul trecerii frauduloase a frontierei de stat, în asocierea sau iniţierea constituirii unei asocieri în scopul racolării, îndrumării sau călăuzirii uneia sau a mai multor persoane în scopul trecerii frauduloase a frontierei de stat, precum şi organizarea acestei activităţi ori aderarea sau sprijinirea sub orice formă a unei astfel de asocieri – numai una sau un complex de activităţi – problema locului şi timpului săvârşirii infracţiunii capătă accente de complexitate. Anchetatorii vor avea de a face cu spaţii de dimensiuni deosebite, de multe ori teritoriul mai multor state, fiind foarte posibil ca întreaga activitate ilicită să fie desfăşurată în străinătate. De asemenea, elementul 310N.A. – A se vedea în acest sens şi A. Ungureanu, A.Ciopraga în Dispoziţii penale din legi speciale române, vol. 6, Edit. Lumina Lex 1996 pag. 351 311 N.A. – a se vedea Maria Zolyneak, Clasificarea infracţiunilor. Clasificarea în raport cu latura obiectivă. Infracţiuni materiale şi formale – în DP II pag. 337. 157 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE timp capătă o configurare asemănătoare, mai ales în ancheta unor activităţi de organizare a trecerii persoanelor peste frontierele de stat – atât frontiera de stat a României cât şi frontiera de stat altui stat. Referitor la problema în discuţie, trebuie observat că apar implicaţii ce ţin de aplicarea legii penale în spaţiu, cu privire la persoane, cu privire la măsurile ce trebuie luate pentru readmisia persoanelor de cetăţenie română şi de altă cetăţenie ce au trecut în mod ilicit frontiera română mergând către ţările din Uniunea Europeană. Din punct de vedere operativ, împrejurările de loc şi timp sunt importante atât pentru felul şi posibilele rezultate ale activităţilor de cercetare cât şi pentru a analiza problemele sistemelor care asigură impunerea regimului de tranzitare a frontierelor de stat. Astfel, atunci când trecerea frontierei a fost făcută prin alte locuri decât cele legal prevăzute pentru aceasta, odată cu stabilirea locurilor şi modalităţilor efective de trecere se vor putea stabili cauzele şi condiţiile care au favorizat desfăşurarea activităţii ilicite în sectoarele respective. Abuzul în serviciu contra intereselor persoanelor prin utilizarea datelor din SIF care nu este conformă cu dispoziţiile legii implică un sistem spaţiio-temporal special: locul este cel amenajat pentru amplasarea computerelor ce deservesc staţiile de lucru de unde se poate accesa SIF-ul; intervalul de timp este cel în care făptuitorul trebuie să-şi îndeplinească sarcinile de serviciu specifice. Sunt mai greu de presupus disfuncţionalităţi atât de mari în fluxul de activităţi care se desfăşoară la sediul unei instituţii care are acces la datele din SIF astfel încât să fie posibilă pătrunderea şi accesarea SIF în afara programului de lucru de către funcţionari ori de către persoane străine. Recrutarea, transportarea, transferarea, cazarea sau preluarea unei persoane prin ameninţare sau prin alte forme de constrângere, prin răpire, fraudă ori înşelăciune, abuz de autoritate sau profitând de imposibilitatea persoanei de a se apăra ori de a-şi exprima voinţa, ori prin darea, acceptarea sau primirea de bani ori de alte foloase pentru obţinerea consimţământului persoanei care are autoritate asupra altei persoane în scopul exploatării acestei persoane – ca şi complex de activităţi, necesită sisteme spaţiio-temporale ale căror coordonate trebuie avute în vedere, în mod deosebit, de către anchetă. Probaţiunea nu poate fi completă până nu există clarificările necesare cu privire la: ▪ locul şi intervalul de timp în care a avut loc recrutarea; ▪ traseul urmat, locurile de popas, punctele prin care s-a făcut trecerea frontierei, când şi cât a durat fiecare segment al transportului; ▪ în ce localitate a avut loc transferul, în ce imobil sau loc public au fost perfectate înţelegerile, cât au stat persoanele traficate în acele locuri; ▪ unde şi cât timp au fost cazate persoanele traficate, dacă au fost mutate în mai multe locaţii; ▪ unde şi când activităţile de ameninţare, alte forme de constrângere, răpirea, înşelăciunea, acceptarea sau primirea de bani ori alte foloase; etc. Determinarea sau permiterea, cu intenţie, direct sau indirect, a intrării sau rămânerii pe teritoriul României a unei persoane care nu este cetăţean român sau nu are domiciliul în România, victimă a traficului de persoane – în aceleaşi condiţii de complexitate ca şi precedentele activităţi ilicite – face necesară lămurirea împrejurărilor de loc şi de timp în care făptuitorii desfăşoară acţiunile care au ca rezultat determinarea sau pot fi subsumate noţiunii de permitere a intrării sau rămânerii pe teritoriul României a unui cetăţean străin, victimă a traficului de persoane ce nu are domiciliul în România. Natura activităţii ilicite face ca amploarea demersului judiciar să fie deosebită – dacă este să facem, chiar şi numai, deducţii logice fundamentate pe repere ale practicii judiciare putem să observăm că determinarea unei persoane să intre sau să rămână pe teritoriul României poate să fie atât urmarea unui demers unic cât şi rezultatul mai multor acte desfăşurate în sisteme spaţiio-temporale diferite, pe teritoriul României, al statelor vecine ori al altor state din zonă. 158 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE 4.4.3. Făptuitorii, contribuţia fiecăruia la desfăşurarea activităţii ilicite Activitatea ilicită poate fi desfăşurată de către orice persoană, indiferent dacă este cetăţean român sau străin, dacă are ori nu domiciliul în România, cu o rezervă legată tot de infracţiunea de folosire nelegală a datelor din S.I.F., caz în care subiectul activ, principal, este calificat – o persoană ce în virtutea funcţiei şi a sarcinilor de serviciu are acces la aceste date. Aceasta are calitatea de funcţionar în cadrul uneia din autorităţile autorizate să introducă şi să folosească date din SIF, este o persoană instruită pentru a lucra în baza unor sarcini de serviciu cu datele din SIF; ea cunoaşte în amănunt regimul de exploatare a datelor precum şi consecinţele nerespectării reglementărilor legale. În cazul în care se trece la acţiune făptuitorul este, cu certitudine, în cunoştinţă de cauză, săvârşirea infracţiunii are o raţiune foarte clară – exploatarea datelor din SIF în mod nelegal – el cunoaşte, cu certitudine, că prin activitatea sa ilicită o persoană este vătămată în drepturile sale legale. Participaţia proprie – în materia trecerii ilegale sau frauduloase a frontierei – este posibilă numai sub forma instigării sau complicităţii, infracţiunea săvârşindu-se numai în „persoană proprie”312, nu este de conceput coautoratul. În ipoteza în care mai multe persoane trec ilegal frontiera, fiecare, în parte, săvârşeşte infracţiunea, ca atare, indiferent dacă fapta ilicită este săvârşită de două sau mai multe persoane, separat sau împreună313. Lucrurile se pot complica în cazul în care se analizează activitatea de ajutorare între cei ce trec în acelaşi timp frontiera ilegal. Accept ca soluţie314, pe această ipoteză, concursul real de infracţiuni, un participant săvârşeşte ca autor infracţiunea de trecere ilegală a frontierei ce îl are ca subiect activ şi, în acelaşi timp, este complice la infracţiunea ce o săvârşeşte cel pe care îl ajută. O subliniere trebuie făcută în legătură cu anumite calităţi ce pot fi avute de către cei ce desfăşoară activitatea ilicită specifică infracţiunilor ce se săvârşesc la regimul trecerii frontierei. Astfel, legiuitorul român leagă importante efecte juridice, iar ancheta, nu numai că trebuie să ţină seama de acestea, ci este, chiar, influenţată, condiţionată în desfăşurare, alocarea resurselor, planificarea activităţilor, etc., de următoarele împrejurări ce ţin de persoana făptuitorilor: • făptuitorul este o persoană condamnată la executarea unei pedepse; • făptuitorul este o persoană cu cetăţenie străină declarată indezirabilă ori căreia i-a fost interzis în orice mod dreptul de intrare sau de şedere în ţară; • făptuitorul este o persoană care are abilităţile necesare şi pe care le-a pus în practică pentru organizarea unor activităţi de racolare, îndrumare sau călăuzire, determinare transportare, transferare, cazare sau preluare a unei persoane; • făptuitorul este o persoană care este membră a unei asocieri sau a iniţiat constituirea unei asocieri în scopul racolării, îndrumării sau călăuzirii uneia sau a mai multor persoane în scopul trecerii frauduloase a frontierei de stat, ori a organizat astfel de activităţi, a aderat sau a sprijinit, sub orice formă, o astfel de asociere. Întrucât cea mai mare parte a activităţilor ilicite analizate nu pot fi săvârşite, decât ca excepţie cu caracter insolit, de către persoane izolate, ancheta are o sarcină importantă în a stabili rolul fiecărui făptuitor în economia conceperii şi desfăşurării efective a acţiunilor ce concură la realizarea scopului urmărit prin activitatea ilicită. 4.4.4. Identitatea şi ţara de origine a persoanelor traficate Ancheta trebuie să acorde toată atenţia şi stabilirii identităţii persoanelor traficate. Practica judiciară a scos în evidenţă că sunt traficate – trafic de persoane sau doar trecere frauduloasă (aşa-numita contrabandă cu persoane) – peste frontiera română, situaţia fiind asemănătoare şi în ceea ce priveşte frontiera ţărilor din Uniunea Europeană, persoane din multe ţări: 312 A. Ungureanu, A.Ciopraga în Dispoziţii penale din legi speciale române, vol. 6, edit. Lumina Lex 1996 pag 352 313R. M. Stănoiu – în „Trecerea frauduloasă a frontierei”, comentariu în E.T. pag 64. 159 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE a. Cetăţeni români; b. Cetăţeni ai unor ţări central şi est europene; c. Cetăţeni din orientul îndepărtat, Africa sau chiar America de Sud. Problema este importantă nu numai pentru ancheta propriu-zisă a activităţilor ilicite ce constituie obiectul acestui capitol ci şi pentru repatrierea persoanelor traficate, protecţia şi asistarea acestora. Astfel, aşa cum am arătat când am prezentat principalele repere ale situaţiei premisă315 de îndată ce intră în posesia unei informaţii privind existenţa în ţara de reşedinţă a unor cetăţeni români victime ale traficului de persoane, misiunile diplomatice, respectiv oficiile consulare ale României în străinătate, solicită autorităţilor locale competente datele de identificare a persoanelor în cauză, precum şi alte informaţii utile în vederea repatrierii, în special: ● dacă persoana în cauză posedă paşaport sau alt document de identitate; ● dacă persoana care urmează să fie repatriată doreşte acest lucru şi dacă dispune de mijloacele necesare procurării biletului de transport. Foarte important de observat este – prin prisma problemei analizate – că traficul cu fiinţe umane reprezintă mult mai mult decât deplasarea organizată a persoanelor în vederea obţinerii unui profit. Factorul adiţional care diferenţiază traficul cu fiinţe umane de contrabanda este prezenţa forţei, coerciţiei sau înşelăciunii, pe tor parcursul sau în anumite faze ale procesului – înşelăciunea, forţa sau coerciţia fiind folosite în scopul exploatării. Chiar dacă anumite elemente care diferenţiază traficul de contrabandă pot fi evidente, în multe cazuri diferenţa dintre acestea este dificil de demonstrat fără o anchetă activă. Neidentificarea adecvată a persoanei traficate poate avea ca rezultat negarea drepturilor persoanei respective. Organele judiciare din statele implicate au obligaţia de a se asigura că identificarea corectă poate şi va avea loc. În conformitate cu PRINCIPII RECOMANDATE de către ORGANIZATIA NATIUNILOR UNITE – CONSILIUL ECONOMIC ŞI SOCIAL ŞI LINIILE DIRECTOARE CU PRIVIRE LA DREPTURILE OMULUI ŞI TRAFICUL CU FIINŢE UMANE → Copiii victime ale traficului vor fi identificaţi ca atare. Interesele lor vor fi considerate prioritare în orice moment. Victimelor copii ale traficului cu fiinţe umane li se va oferi asistenţă şi protecţie adecvată. De asemenea, se vor lua în considerare vulnerabilităţile, drepturile şi nevoile acestora; → Reîntoarcerea în siguranţă (şi dacă este posibil, voluntară) va fi garantată persoanelor traficate atât de către statul gazdă cât şi de către statul de origine. → Persoanelor traficate li se vor oferi alternative legale la posibilitatea repatrierii în cazurile în care repatrierea ar reprezenta un risc serios pentru siguranţa victimelor şi/sau a familiilor lor. Statele sau organizaţiile interguvernamentale şi neguvernamentale ar trebui să acorde o atenţie deosebită unor considerente precum: ─ Dezvoltarea liniilor directoare şi procedurilor pentru autorităţile statelor şi instituţiilor precum Poliţia, Poliţia de Frontieră, Serviciile de emigrare, precum şi alţi oficiali implicaţi în detenţia, primirea migranţilor ilegali, pentru a permite identificarea rapidă şi corectă a persoanelor traficate; ─ Pregătirea autorităţilor şi oficialilor statelor în vederea identificării persoanelor traficate şi aplicării corecte a liniilor directoare şi celor mai eficiente proceduri; ─ Cooperarea între autorităţile şi organizaţiile ne-guvernamentale în vederea facilitării, identificării şi asistării persoanelor traficate. Organizarea şi implementarea unei asemenea cooperări ar trebui formalizată pentru a-i maximiza eficienţa; ─ Identificarea paşilor de intervenţie pentru ca migranţii sau potenţialii migranţi să fie avertizaţi cu privire la posibilele pericole şi consecinţe ale traficului şi să primească informaţii care să le permită să solicite asistenţă; 314N. A. – în acelaşi sens a se vedea A. Ungureanu, A.Ciopraga în Dispoziţii penale din legi speciale române, vol. 6, Edit. Lumina Lex 1996 pag 353 315A se vedea pentru detalii H.G. 299/2003 pentru aprobarea Regulamentului de aplicare a dispoziţiilor Legii nr. 678/2001 privind prevenirea şi combaterea traficului de persoane 160 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE ─ Persoanele traficate nu vor fi persecutate pentru încălcarea legilor cu privire la migranţi sau pentru activităţi în care sunt implicaţi ca o consecinţă directă a situaţiei lor de persoane traficate; ─ Persoanele traficate nu vor fi în nici o situaţie, ţinute în detenţie sau alte forme de custodie. ─ Procedurile şi procesele sunt aplicate pentru primirea şi analizarea cererilor de azil, atât pentru persoanele traficate cât şi pentru solicitanţii de azil astfel încât principiul non-refoulement să fie respectat în orice situaţie. Ciclul traficului nu poate fi întrerupt fără a acorda o atenţie deosebită drepturilor şi nevoilor celor care au fost traficaţi. O protecţie şi asistenţă adecvată ar trebui extinsă către toate persoanele traficate fără discriminare. Pentru aceasta: 1. Trebuie să fie înfiinţate centre sigure şi adecvate, în cooperare cu organizaţiile neguvernamentale, în vederea îndeplinirii nevoilor persoanelor traficate. Primirea în astfel de centre nu va fi condiţionată de cooperarea victimelor în timpul proceselor penale. Persoanele traficate nu ar trebui deţinute în centre de emigrare sau alte facilităţi de detenţie. 2. Persoanele traficate trebuie să aibă acces la servicii sanitare minime şi la asistenţă din partea autorităţilor, în cooperare cu organizaţiile neguvernamentale. Persoanelor traficate nu li se va solicita să accepte asemenea asistenţă şi nu ar trebui testaţi pentru anumite boli, inclusiv SIDA. 3. Persoanele traficate trebuie să fie informate cu privire la dreptul de acces la reprezentanţii diplomatici şi consulari din statele de origine. Personalul din ambasade şi consulate vor fi pregătiţi pentru a răspunde cererilor pentru informaţii şi asistenţă din partea persoanelor traficate. Aceste prevederi nu ar trebui aplicate solicitanţilor de azil. 4. Procesele în care persoanele traficate sunt implicate nu trebuie să prejudicieze, în nici un fel, drepturile, demnitatea, bunăstarea fizică sau psihică a acestora. 5. Persoanelor traficate trebuie să li se ofere asistenţă juridică în legătură cu orice proces civil sau penal împotriva traficanţilor şi exploatatorilor. Victimelor li se vor oferi informaţii într-o limbă pe care o înţeleg. 6. Persoanele traficate trebuie să fie protejate de ameninţări, intimidări din partea traficanţilor sau persoanelor asociate acestora. În acest scop, identitatea victimelor nu ar trebui făcută publică iar intimitatea acestora ar trebui respectată şi protejată pe cât posibil, luând în considerare dreptul fiecărei persoane la un proces corect. Persoanele traficate ar trebui avertizate cu privire la dificultatea de a le proteja identitatea şi nu ar trebui induşi în eroare cu privire la posibilităţile instituţiilor de aplicare a legii în acest sens. 7. Trebuie să fie asigurată întoarcerea voluntară a persoanelor traficate şi analizarea opţiunii şederii în ţara de destinaţie sau într-o ţară terţă în condiţii specifice ( ex: pentru prevenirea retraficării, în cazuri în care acest lucru este probabil) 8. Persoanelor traficate care se întorc în ţara de origine trebuie să li se ofere asistenţa necesară pentru asigurarea bunăstării, facilitarea integrării sociale şi prevenirea retraficării. Măsurile ar trebui luate pentru a se prevedea asistenţa fizică şi psihică adecvată, educaţie, sănătate pentru victimele traficate reîntoarse în ţara de origine. 4.4.5. Scopul desfăşurării activităţii ilicite Scopul este acceptat, îndeobşte, ca o problemă importantă – mai ales sub aspectul operativităţii desfăşurării anchetei – în cadrul investigării unei game foarte largi de infracţiuni. Aici, în condiţiile în care, din punctul de vedere al laturii subiective este necesară intenţia directă, calificată prin scop, trebuie observat că, la unele forme infracţionale, acesta este declarat, manifest: sustragerea de la executarea unei pedepse, trecerea frauduloasă a frontierei de stat, exploatarea unei persoane, obţinerea consimţământului unei persoane ce are autoritate asupra altei persoane, obţinerea de beneficii materiale importante. Pentru existenţa formelor infracţionale la care am făcut referire, este irelevant că activitatea ilicită este finalizată prin trecerea frauduloasă a frontierei de stat de către persoanele racolate, îndrumate, etc. sau că persoanele ce au trecut sau au încercat să treacă ilegal frontiera au reuşit să se sustragă de la executarea unei 161 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE pedepse, a fost exploatată persoana traficată, a fost obţinut consimţământul persoanei ce are autoritate asupra persoanei ce ar urma să fie traficate ori, nu – ar fi fost lipsit de sens să se incrimineze, distinct, ceea ce ar fi constituit deja activităţi tipice de instigare şi/sau complicitate. Esenţial este existenţa scopului explicit determinat şi determinant în momentul efectuării activităţilor incriminate. Tot ţinând de scop este important să se stabilească şi foloasele obţinute prin desfăşurarea activităţii ilicite fiind de aşteptat să apară sume importante de bani – raţiunea desfăşurării unor activităţi precum: racolarea, îndrumarea sau călăuzirea uneia sau a mai multor persoane în scopul trecerii frauduloase a frontierei de stat; organizarea activităţilor de racolare, îndrumare sau călăuzire uneia sau a mai multor persoane în scopul trecerii frauduloase a frontierei de stat; asocierea sau iniţierea constituirii unei asocieri în scopul racolării, îndrumării sau călăuzirii uneia sau a mai multor persoane în scopul trecerii frauduloase a frontierei de stat, precum şi organizarea acestei activităţi ori aderarea sau sprijinirea sub orice formă a unei astfel de asocieri, exploatarea unei persoane, oferirea consimţământului în vederea exploatării unei persoane, etc.; fiind tocmai obţinerea de bani şi alte foloase, activitatea ilicită fiind, în fapt, o afacere. Sumele de bani, eventual, alte foloase obţinute ca urmare a desfăşurării activităţii ilicite interesează atât pentru probarea activităţii ilicite, implicării unor persoane, legăturii dintre persoanele implicate şi activitatea ilicită, cât şi pentru individualizarea pedepselor, extinderea cercetărilor ori confiscarea specială. O observaţie în legătură cu obţinerea de beneficii materiale importante ca scop urmărit şi rezultat implicit al desfăşurării traficului de persoane adulte sau de minori – aceasta constituie o formă agravată atât în cazul traficului de persoane adulte cât şi în cazul traficului de minori. În mod normal o asemenea activitate nu se organizează şi nu se desfăşoară decât dacă sunt întrevăzute, sunt presupuse, sunt de aşteptat beneficii materiale importante. Noţiunea de beneficii materiale importante este caracterizată de o anumită doză de relativitate – ceea ce pentru o persoană poate constitui beneficiu material important, pentru o alta, pentru organul judiciar sau pentru legiuitor beneficiul să nu fie important. Cum nu este normal ca orice activitate de trafic de persoane adulte sau de minori să fie considerată aprioric formă agravată calificată complex – după rezultatul obţinut ce poate constitui şi scop declarat sau, cel puţin urmărit – trebuie găsit un reper în funcţie de care organele judiciare să poată evalua rezultatul activităţii ilicite ca beneficiu important sau nu şi, în funcţie de aceasta să facă aplicarea formei agravate sau nu. Legiuitorul nu dă nici o definiţie noţiunii în discuţie. În Legea nr. 301/2004 TITLUL IX – ÎNŢELESUL UNOR TERMENI SAU EXPRESII ÎN LEGEA PENALĂ – există o definiţie, la art. 60, ce are ca obiect consecinţele deosebit de grave: Prin consecinţe deosebit de grave se înţelege o pagubă materială mai mare de 3.000.000.000 lei sau o perturbare deosebit de gravă a activităţii, cauzate vreuneia dintre unităţile la care se referă art. 159 ori altei persoane juridice sau fizice. În opinia mea orice asemănare forţată între noţiunile de „consecinţe deosebit de grave” şi „beneficii materiale importante” este puţin oportună. În aceste condiţii, ce se poate face ? O soluţie ce ar putea fi agreată – în stadiul actual al dezvoltării legislaţiei – este aceea potrivit cu care „fapta a produs beneficii materiale importante” să fie acceptată ca o circumstanţă ale cărei coordonate sunt lăsate la aprecierea organelor judiciare. În ultimă instanţă, analizând beneficiile efectiv realizate în urma desfăşurării activităţii ilicite, ţinând cont şi de echivalentul valorii de 300.000 RON – sumă pe care legiuitorul o declară ca importantă – instanţele judecătoreşti pot să se pronunţe dacă este cazul sau nu să se facă aplicarea formei agravate sau nu. Ca alte repere, ar mai putea fi avute în vedere condiţiile economice din zona în care s-a desfăşurată, de unde provin făptuitorii ori unde s-a valorificat produsul infracţiunii. Cu certitudine că vor exista critici întemeiate de fiecare dată când organele judiciare vor forţa nota încercând să facă aplicarea formei agravate în condiţiile în care nu s-a probat întinderea unui beneficiu cu adevărat semnificativ. 162 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE 4.4.6. Consecinţele desfăşurării activităţii ilicite Principial toate formele infracţionale pertinente regimului trecerii frontierei de stat sunt de pericol nefiind necesară realizarea efectivă a vreunui rezultat. Din punctul de vedere al dreptului penal material rezultatul socialmente periculos este prezumat: atingerea adusă relaţiilor sociale aferente regimului legal de trecere a frontierelor de stat, respectiv, relaţiile sociale ce respectă, garantează şi promovează libertatea persoanei. Desigur că, analizând acţiunile incriminate este de aşteptat să apară şi consecinţe cât se poate de evidente, ce trebuie tratate corespunzător în cadrul anchetei. Astfel organizarea activităţilor de trecere ilegală a frontierei şi a celor conexe – racolare, călăuzire, îndrumare, etc. – este de natură să producă sume importante de bani, să se constituie un segment important în desfăşurarea unor activităţi ample de trafic cu persoane sau bunuri comune ori speciale. Mai mult, în cazul traficului de persoane – adulte sau minori – sunt prevăzute urmări de realizarea cărora este condiţionată aplicarea unor forme agravate: victima a suferit o vătămare gravă a integrităţii corporale sau a sănătăţii, au fost produse beneficii materiale importante316, a urmat moartea sau sinuciderea victimei. Ancheta traficului de persoane ce a avut ca rezultat vătămarea gravă a integrităţii corporale sau a sănătăţii este condiţionată de observarea prevederilor art. 187 din Legea nr. 301/2004317 - vătămarea corporală gravă. În cazul în care traficul de persoane a fost urmat de moartea victimei vor trebui urmărite împrejurările avute în vedere de către legiuitor la reglementarea art. 178 – omorul; art. 179 – omorul calificat; art. 181 – uciderea din culpă. Cercetarea va trebuie să observe că traficul de persoane ce a avut ca urmare moartea persoanei traficate este o formă infracţională complexă ce absoarbe, în cazul de faţă, toate împrejurările avute în vedere de către legiuitor la reglementarea infracţiunilor la care am făcut referire ce se caracterizează, din punctul de vedere al rezultatului socialmente periculos, prin moartea unei persoane. Pe cale de consecinţă este exclusă orice situaţie în care să se aprecieze, pe ipoteza dată, că poate fi vorba despre un concurs de infracţiuni între traficul de persoane şi omorul, omorul calificat sau uciderea din culpă; observaţia este valabilă şi pentru ipoteza vătămării grave a integrităţii corporale sau a sănătăţii când, de asemenea, nu poate fi vorba despre un concurs de infracţiuni. O observaţie mai trebuie făcută şi în legătură cu abuzul în serviciu contra intereselor persoanelor prin utilizarea datelor din SIF care nu este conformă cu dispoziţiile legii, infracţiune prevăzută de art. 74 din Legea 243/2002318 combinat cu art. 315 din Legea nr. 301/2004. În opinia mea şi forma prevăzută de Legea 243/2002 este condiţionată de existenţa unui rezultat socialmente periculos, în fapt identic cu cel prevăzut de varianta cadru din Legea nr. 301/2004 – vătămarea intereselor legale ale unei persoane – atât doar că acesta este prezumat – fiind imposibil de acceptat, cel puţin în viziunea legiuitorului, că săvârşirea activităţii ilicite caracteristice elementului material să nu producă o vătămare intereselor legitime ale persoanei ale cărei date sunt utilizate. Care ar fi argumentele în sprijinul unei asemenea soluţii ? Aşa cum am arătat atunci când am expus situaţia premisă, fiecare autoritate ce are acces la datele introduse în SIF răspunde pentru prejudiciul cauzat unei persoane prin utilizarea fişierului SIF, fiind obligată, în ceea ce priveşte domeniul său de responsabilitate din cadrul SIF măsurile necesare pentru preveni orice 316 N.A. – a se vedea observaţiile de la problema ce are ca obiect scopul desfăşurării activităţii ilicite 317 (1) Fapta prin care s-a pricinuit integrităţii corporale sau sănătăţii o vătămare care necesită pentru vindecare îngrijiri medicale mai mult de 60 de zile se pedepseşte cu închisoare strictă de la 2 la 7 ani. (2) Dacă fapta a produs vreuna din următoarele consecinţe: pierderea unui simţ sau organ, încetarea funcţionării acestora, o infirmitate permanentă fizică sau psihică, sluţirea, avortul ori punerea în primejdie a vieţii persoanei, pedeapsa este închisoarea strictă de la 2 la 10 ani. (3) Când fapta a fost săvârşită în scopul producerii consecinţelor prevăzute în alin. (1) şi (2), pedeapsa este închisoarea strictă de la 3 la 12 ani. 318 N.A. – de fiecare dată când se face referire la prevederile Legii 243/2002 trebuie avute în vedere, în fapt, prevederile O.U.G. 105 /2001 actualizată, pe care o aprobă. 163 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE scurgere de informaţii. Pentru a clarifica lucrurile apreciez ca necesară o subliniere cu privire la obiectul juridic pe care îl consider ca fiind complex – pe de o parte avem acele relaţii sociale condiţionate de respectarea regimului juridic al frontierei de stat, iar, pe de altă parte, avem relaţiile sociale condiţionate de respectarea intereselor legitime ale fiecărei persoane. 4.4.7. Concursul de infracţiuni şi legăturile celor care au desfăşurat activitatea ilicită cu segmente ale crimei organizate Întrucât spaţiul nu poate permite o analiză exhaustivă a tuturor elementelor importante pentru anchetă, aici, pentru a sublinia complexitatea problemelor şi faptul că în acest domeniu activităţile ilicite incriminate nu se săvârşesc în mod izolat, îmi permit să fac unele sublinieri în legătură cu controlul şi exploatarea persoanelor traficate. Aşa cum am arătat, principalul ţel al traficanţilor este obţinerea unor sume mari de bani din exploatarea victimelor pe o perioadă mare de timp. Ei vor să îşi protejeze investiţiile, ceea ce înseamnă că vor lua toate măsurile ca victima să continue să muncească, fără să încerce să scape. De aceea, traficantul vrea şi trebuie, pentru consistenţa activităţilor ilicite, să aibă un control permanent asupra victimelor. Pentru controlul persoanelor traficate, în faza de exploatare se folosesc diferite mecanisme. Fiecare mecanism poate fi utilizat separat, dar în majoritatea cazurilor se folosesc mai multe deodată, urmărind crearea unei situaţii de captivitate reală sau psihologică. ⇒ Constrângerea cauzată de datorii – Unul dintre mecanismele de bază este constrângerea cauzată de datorii. Victimei i se cere să plătească înapoi sume exagerate, pretinzându-se că aducerea ei în ţara de destinaţie a costat foarte mult. La aceste sume se adaugă dobânzi exorbitante şi cumulative, de asemenea chirii la suprapreţ pentru cazare şi locul de muncă – adesea un bordel – costurile pentru reclama serviciilor pe care le prestează persoanele traficate şi pentru transport. Toate aceste pretenţii culminează cu sume care cresc permanent şi devin pur şi simplu imposibil de achitat. ⇒ Izolarea prin deposedarea de documentele de identitate şi/sau de cele de călătorie – De obicei, victimelor li se confiscă documentele de identitate şi de călătorie imediat după sosirea în ţara de destinaţie. Astfel, lor li se răpeşte identitatea oficială, confirmând statutul lor de imigranţi ilegali. Ele nu mai pot cere ajutor şi nu mai pot evada într-o altă ţară de destinaţie. Având în vedere că multe victime provin din ţări în care poliţia nu este considerată o sursă de sprijin, ci o forţă de oprimare, este clar că persoanele traficate nu vor cere ajutorul poliţiei. Traficanţii întăresc această percepţie, spunând victimelor că sunt libere să plece şi să contacteze poliţia, dar că rezultatul va fi expulzarea lor imediată şi represalii acasă, în ţara de origine. Din experienţă s-a constatat că, de cele mai multe ori, traficantul nu minte cu astfel de afirmaţii, căci, în statele Uniunii Europene, majoritatea victimelor traficate care ajung în atenţia poliţiei şi care nu pot prezenta documente valabile sunt expulzate imediat, în loc să fie tratate ca victime ale unor infracţiuni grave. În alte cazuri, traficantul îi spune victimei că nu are nici un rost să ceară ajutorul poliţiei, deoarece poliţia este coruptă şi a fost deja plătită de traficanţii respectivi. Traficanţii exploatează lipsa documentelor şi frica de poliţie, pentru a se asigura că victimele nu vor încerca să scape sau să facă sesizări la poliţie împotriva lor. ⇒ Folosirea violenţei şi a fricii – Un alt mijloc eficace de control al victimelor este folosirea violenţei şi a ameninţării cu violenţa. Pentru a le supune, deseori victimele sunt bătute şi violate, închise, ţinute în lungi perioade de izolare, lipsite de mâncare şi apă, drogate sau torturate cu cuţite sau ţigări. Abuzurile pot fi o consecinţă a încălcării de către persoanele traficate a unor reguli sau sunt folosite ca avertisment, pentru ca victima să ştie ce se întâmplă dacă va încălca din nou regulile. În alte cazuri, nu există alt motiv decât pur şi simplu sadismul sexual sau de altă natură al traficantului. ⇒ În situaţia exploatării sexuale, ruşinea este şi ea un mecanism puternic de control. Traficantul ameninţă victima că va spune familiei ei că lucrează ca prostituată. De multe ori, traficantul face fotografii în timp ce victima este violată, utilizate pentru a o şantaja şi a o obliga să respecte cu stricteţe ordinele traficantului. 164 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE ⇒ În funcţie de cultura din care provine victima, sunt folosite şi diferite constrângeri de ordin psihologic. De exemplu, pentru femeile din Vestul Africii (Nigeria), ritualurile Voodoo sunt o sursă de angoasă teribilă, şi folosirea lor garantează supunerea. Alt exemplu este impactul dublu pe care îl poate avea pentru femeile musulmane ameninţarea cu dezvăluirea muncii ca prostituată – în unele cazuri, aceste femei riscă să fie mai violent maltratate de propriile familii decât de traficant. ⇒ Utilizarea ameninţării victimei cu represaliile împotriva familiei acesteia – Ameninţarea cea mai eficace, cea mai problematică şi care poate îngreuia în mod extrem investigaţiile crimelor de trafic este ameninţarea cu represalii violente împotriva familiei victimei, acasă în ţara de origine. Traficantul se va îngriji să afle o serie de amănunte despre situaţia familiei, cum ar fi numele, porecla sau adresa unei rude apropriate sau a altei persoane iubite. Nici măcar nu este nevoie ca el să ştie foarte multe detalii despre familia respectivă – pentru a controla victima este de ajuns ameninţarea şi percepţia care se formează în mintea ei. Problema victimei este că ea nu poate risca soarta şi siguranţa celor dragi, pentru că nu are de unde să afle dacă traficantul minte când spune că ştie amănunte despre familia ei, sau dacă într-adevăr va folosi violenţa împotriva celor dragi, dacă ea va încerca să se opună sau să scape. ⇒ Captivitate şi tortură psihologică – deşi o exprimare dură, surprinde, în fapt, condiţiile în care sunt ţinute persoanele exploatate. Nu au voie să dezvolte relaţii personale cu clienţii, cu alte persoane exploatate ori cu alte persoane cu care intră în contact. Trebuie marginalizate, nimeni nu trebuie să aibă vreo nevoie în legătură cu o persoană exploatată, cu excepţia exploatării, trebuie să simtă că sunt fiinţe inferioare, oricând la dispoziţia tuturor celorlalţi, singura protecţie putând să vină doar de la cel care le trafică. În concluzie, dacă luăm în consideraţie toate mecanismele de control, la care am făcut referire, în ansamblu, rezultatul concret este un regim de captivitate şi tortură psihologică. Important este ca anchetatorii să nu nesocotească modul cum persoanele traficate percep situaţia – de cele mai multe ori persoana traficată este singură într-o ţară străină, izolată de compatrioţii săi, aflându-se în imposibilitatea de a comunica în limba ei maternă; i s-au luat documentele de identitate şi de călătorie; nu are voie să ia legătura cu familia, este dezorientată datorită schimbărilor permanente de adresă sau de localitate; este supusă unor abuzuri fizice şi sexuale repetate; nu poate cere ajutorul poliţiei pentru că se teme de consecinţe; este obligată să presteze munci dificile, să practice contacte sexuale periculoase din toate punctele de vedere, riscă să se îmbolnăvească lucrând zilnic un mare număr de ore fără să poată comunica verbal; este supusă unui regim de ameninţări şi represalii îndreptate împotriva ei şi/sau a familiei ei. 4.4.8. Cauze, condiţii şi împrejurări care au generat, favorizat ori înlesnit desfăşurarea activităţilor ilicite Fără a intra în detalii, apreciez că, aici, trebuie făcute referiri la acele situaţii pe care legiuitorul, conştientizând pericolul şi faptul că acestea pot favoriza săvârşirea de infracţiuni pertinente regimului trecerii frontierei de stat şi de trafic de persoane le-a incriminat administrativ. Astfel la art. 75 din Legea 243/2002 sunt incriminate administrativ dacă potrivit legii penale nu constituie infracţiuni, fapte precum: □ aducerea în România de către transportatorii aerieni, navali sau tereştri a cetăţenilor străini sau apatrizi fără documente de trecere a frontierei, cu documente sau vize false ori falsificate, sau ascunşi în mijloacele de transport; □ refuzul sub orice formă de a permite autorităţilor de frontieră vizitarea aeronavelor, navelor, mijloacelor de transport rutiere sau feroviare, a magaziilor, hambarelor şi a altor locuri ce prezintă interes pentru controlul de frontieră; □ refuzul unei persoane de a da relaţii pentru stabilirea identităţii sale, de a se legitima cu actele de identitate ori de a prezenta la control bagajele sau mijloacele de transport, la cererea organelor poliţiei de frontieră sau ale poliţiei; □ accesul la uscat fără aprobarea şefului punctului de trecere al membrilor echipajelor navelor româneşti de transport de mărfuri care din motive justificate sunt obligate să staţioneze în raza portului; 165 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE neprezentarea după plecarea navei a marinarilor rămaşi pe teritoriul României, la agenţia companiei de navigaţie de care aparţine nava, pentru a li se rezolva situaţia; □ accesul la bord al membrilor de familie ai marinarilor străini îmbarcaţi pe navele aflate în porturile româneşti care navighează între porturile Constanţa, Sulina şi Moldova Veche fără paşaport ori alte documente de trecere a frontierei sau fără avizul şefului punctului de trecere; □ desfăşurarea oricărei activităţi în punctele de trecere a frontierei de stat, alta decât efectuarea controlului de frontieră, fără avizul şefului direcţiei teritoriale a poliţiei de frontieră competente, al şefului structurii de coordonare a punctelor de trecere aeroportuare, al administraţiei publice locale sau al altei autorităţi prevăzute de lege, după caz; □ accesul persoanelor în fâşia de protecţie a frontierei de stat până la culoarul de frontieră sau malul apelor, după caz, fără documente de identitate sau fără aprobarea administraţiei publice ori fără avizul şefului formaţiunii locale a poliţiei de frontieră; □ accesul persoanelor pentru efectuarea unor activităţi dincolo de fâşia de protecţie a frontierei de stat, în situaţia în care aceasta se constituie mai în adâncime, precum şi în insulele şi ostroavele aparţinând statului român, situate în apele de frontieră, prin alte locuri sau în alte condiţii decât cele stabilite de administraţia publică locală sau fără avizul şefului formaţiunii locale a poliţiei de frontieră; □ accesul persoanelor în insulele şi ostroavele de formaţiune nouă din apele de frontieră înainte de determinarea apartenenţei acestora; □ efectuarea pescuitului în apele de frontieră în alte locuri sau în alte sectoare decât cele stabilite de autorităţile competente; □ păstrarea bărcilor şi ambarcaţiunilor aflate pe apele de frontieră sau pe apele maritime interioare în alte locuri decât cele stabilite de autorităţile competente sau neluarea de către cei care le deţin a măsurilor necesare pentru a preveni folosirea acestora la trecerea ilegală a frontierei de stat, la practicarea contrabandei sau la alte activităţi ilicite; □ desfăşurarea activităţilor de agrement şi sportive în apele de frontieră fără aprobarea căpităniei de port sau, după caz, a administraţiei publice locale ori fără avizul şefului sectorului poliţiei de frontieră; □ acostarea fără drept a navelor, ambarcaţiunilor cu excursionişti în alte locuri decât porturile sau locurile special amenajate în acest scop sau lipsa avizului direcţiei teritoriale a poliţiei de frontieră competente în cazul navelor şi ambarcaţiunilor străine care navighează pe Dunărea interioară pe braţul Tulcea şi braţul Sulina; □ păşunatul animalelor în timpul nopţii în alte locuri decât cele stabilite de autorităţile administraţiei publice locale sau fără avizul şefului sectorului poliţiei de frontieră; □ vânătoarea de-a lungul frontierei de stat, pe adâncimea de 500 metri de la fâşia de protecţie a frontierei de stat, la frontiera externă, sau de la culoarul de frontieră, la frontiera internă, către interior, pentru frontiera de uscat, şi de la limita terenului inundabil, pentru frontiera de apă. 4.5. Particularităţile principalelor activităţi care se desfăşoară pentru administrarea probatoriului 4.5.1. Aspecte specifice pe care le îmbracă constatarea infracţiunilor în flagrant Datorită specificului, se apreciază în doctrină319 că infracţiunile flagrante pertinente regimului trecerii frontierei de stat se constată spontan şi numai în anumite cazuri, când se deţin date şi informaţii precise se organizează prinderea în flagrant. Având în vedere modul în care este gândită funcţionarea Poliţiei de Frontieră – aceasta are ca atribuţie principală descoperirea, reţinerea şi cercetarea persoanelor ce săvârşesc infracţiuni la regimul juridic al frontierei de stat – faptul că există un sistem de supraveghere a zonei de frontieră, că se execută misiuni de patrulare, filtre, razii, etc., se poate accepta, ca regulă, că trecerea ilegală a frontierei se constată spontan – 319 Nicolae Văduva Criminalistica – Curs de tactică şi metodică, Edit. Universitaria 2002, pag. 373 166 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE dacă spontană poate fi o activitate desfăşurată în urma unui plan de intervenţie bine pus la punct de către persoane special pregătite320 pentru aceasta. Cu privire la celelalte forme infracţionale – racolarea, îndrumarea sau călăuzirea uneia sau a mai multor persoane în scopul trecerii frauduloase a frontierei de stat; organizarea activităţilor de racolare, îndrumare sau călăuzire uneia sau a mai multor persoane în scopul trecerii frauduloase a frontierei de stat; asocierea sau iniţierea constituirii unei asocieri în scopul racolării, îndrumării sau călăuzirii uneia sau a mai multor persoane în scopul trecerii frauduloase a frontierei de stat, precum şi organizarea acestei activităţi ori aderarea sau sprijinirea sub orice formă a unei astfel de asocieri, traficul de persoane – lucrurile trebuie privite nuanţat. În opinia mea, a constata spontan astfel de activităţi ilicite este delicat, prea puţin oportun pentru a se insista în a da curs la o astfel de activitate. Succesul anchetei, într-un astfel de context, nu poate fi asigurat decât printr-o laborioasă pregătire, atât a activităţii de constatare în flagrant, ca atare, cât şi prin desfăşurarea unor activităţi de supraveghere operativă sau de anchetă efectivă care să documenteze împrejurările desfăşurării activităţii ilicite. O atenţie deosebită trebuie acordată modului de acţiune atunci când făptuitorii sunt înarmaţi, situaţie în care locul unde se desfăşoară constatarea în flagrant trebuie ales cu grijă astfel încât acesta să poată fi exploatat în folosul echipei ce acţionează pentru constatare şi, mai ales, să permită evitarea oricărui accident care să implice alte persoane aflate ocazional în zonă. De asemenea, numărul şi dotarea celor ce formează echipa ce intervine nemijlocit pentru imobilizarea şi identificarea persoanelor implicate trebuie să fie adecvate. Foarte important devine şi modul în care intervine echipa, materializarea rezultatelor trebuind să surprindă suficiente elemente de fapt care să formeze convingerea că, în mod efectiv, se desfăşurau activităţi de natură a fi subsumate noţiunilor de racolare, îndrumare, călăuzire, organizare, recrutarea, transportare, transferare, cazare, preluarea unei persoane prin ameninţare sau prin alte forme de constrângere, răpire, fraudă ori înşelăciune, abuz de autoritate sau profitând de imposibilitatea persoanei de a se apăra ori de a-şi exprima voinţa, ori prin darea, acceptarea sau primirea de bani ori de alte foloase, etc. 4.5.2. Cercetarea la faţa locului Componentă a constatării în flagrant ori ca activitate distinctă trebuie să fie adaptată particularităţilor activităţilor ilicite şi spaţiilor în care se desfăşoară. La trecerea ilegală a frontierei, atunci când aceasta se face ocolind punctele de trecere a frontierei, cercetarea la faţa locului va trebui să aibă în vedere întreg traseul parcurs de către călăuze şi persoanele pe care le însoţesc încă de la intrarea pe teritoriul naţional. O atenţie deosebită se va acorda locurilor de popas, locurilor folosite pentru găzduire, mijloacelor de transport, perimetre care sunt susceptibile de a păstra o cantitate mare de urme, de natură să orienteze ancheta cu privire la numărul persoanelor care au trecut ilegal frontiera, sexul, dotarea, direcţiile de deplasare a acestora, dacă există persoane rănite, etc. Se vor căuta şi examina o gamă variată de urme, începând cu urme de încălţăminte, ale mijloacelor de transport, lăsate de diferite părţi ale corpului uman, etc. şi terminând cu urme biologice, de miros ori resturi alimentare. În cazul investigării traficului de persoane, cercetarea la faţa locului începe de îndată ce locul faptei a fost pus sub pază. Ca particularităţi trebuie observate următoarele: • Locul faptei nu este întotdeauna evident şi nu poate fi determinat cu uşurinţă; • Locul faptei se schimbă permanent şi deseori infracţiunea începe în străinătate; Locul faptei este numai unul din elementele unui context mai larg; • Locul în care se află victima trebuie considerat ca fiind primul loc al faptei; 320 N.A. – când fac referire la persoane special pregătite am în vedere funcţionari care cunosc terenul, s-au antrenat pentru a interveni în diferite zone ale teritoriului de competenţă, ştiu să acţioneze în funcţie de numărul şi dotarea persoanelor implicate în activitatea ilicită, etc. 167 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE • De multe ori, traficantul continuă să deplaseze victima pe parcursul diferitelor faze, ceea ce înseamnă că şi locul faptei se modifică permanent; mijloacele de probă trebuie strânse din toate locurile cunoscute de poliţie. Modul în care se caută şi se ridică materialul probator în cadrul efectuării cercetării la faţa locului este foarte important, deoarece s-a constat, din experienţă, că, de multe ori, aceste probe reprezintă o garanţie pentru condamnarea traficanţilor la proces. „Regula de aur" în căutarea probelor este: în limitele legii, poliţia trebuie să ridice toate obiectele care pot constitui o probă. Dacă există îndoieli asupra unor obiecte, este mai bine să se ridice şi acestea, urmând să fie returnate ulterior, decât să fie lăsate la locul lor şi să nu mai fie găsite în momentul în care s-a realizat semnificaţia lor probatorie. În limita resurselor disponibile poliţiei, se vor efectua căutări specifice cercetării la faţa locului la toate adresele şi spaţiile implicate în infracţiune: cele din faza de recrutare, „casele sigure", bordelurile, alte spaţii, de asemenea şi domiciliile suspecţilor, dacă ei nu locuiesc în „casele sigure". Este posibil ca traficanţii să fi făcut mari eforturi pentru a ascunde mijloace de probă, de exemplu documente de identitate şi bani în numerar. De aceea poliţia trebuie să investească mult timp în planificare şi în percheziţionarea minuţioasă a adreselor respective, în special a domiciliilor suspecţilor. Pe cât posibil, înainte de a se începe cercetarea la faţa locului (deci înainte de a se modifica poziţia diferitelor obiecte), se vor face înregistrări de sunet şi imagine în fiecare cameră în care traficanţii s-au aflat împreună cu victimele. Imaginile de la "locul crimei" pot avea o importanţă deosebită, dacă victima afirmă că a fost atacată sexual sau fizic într-unul dintre aceste locuri, deoarece este puţin probabil, dat fiind, ca exemplu, activităţile de prostituată ale victimei, că se vor mai găsi urmele medico-legale ale unui presupus viol petrecut cu timp în urmă. Tocmai din acest motiv, fixarea pe bandă video a spaţiilor respective este un element esenţial în coroborarea afirmaţiilor victimei. Dacă este vorba despre prostituţie, se vor înregistra pe video încăperile bordelului, fixându-se toate detaliile: tipul încăperilor, reclame, materiale pornografice, accesorii folosite în activităţile sexuale, prezervative, liste de preţuri etc. Cunoaşterea poziţiei exacte a fiecărui obiect este deosebit de importantă, în cazul în care suspectul pretinde ulterior că nu a ştiut că victima se prostituează, cu toate că există martori care l-au văzut vizitând adresele respective. Chiar dacă s-au făcut înregistrări de sunet şi imagine a locurilor respective, toate obiectele care pot constitui mijloc de probă vor ridicate, ambalate corespunzător şi consemnate într-un proces verbal. De asemenea se vor filma şi percheziţiona toate vehiculele folosite de suspecţi. Neglijenţele intervenite în această fază pot avea consecinţe grave, de exemplu respingerea mijloacelor de probă la proces pe motivul nerespectării prevederilor legale. Înainte de încheierea cercetării la faţa locului şi părăsirea adresei respective, atât suspecţii cărora li s-au confiscat obiecte, cât şi celelalte persoane prezente vor fi solicitate de poliţie să citească şi să confirme prin semnătura lor lista cu obiectele ridicate şi procesul verbal în care au fost consemnate declaraţiile celor în cauză. Principalul scop al acestor măsuri este reducerea riscului ca suspectul să acuze ulterior organele de urmărire penală că au „introdus" la locul faptei, cu rea-intenţie, un mijloc de probă covârşitor împotriva lui. În ceea ce priveşte căutarea mijloacelor materiale de probă, acestea pot fi diferite, de la caz la caz, un inventar putând conţine: • Orice documente legate de procesul de recrutare, cum ar fi reclame, agende, corespondenţă cu şcoli de limbi străine sau cu secţii consulare ale ambasadelor etc.; • Bani în numerar, carduri de credit, caiete de cecuri sau alte documente legate de tranzacţii financiare, indiferent dacă e vorba de sume mai mari sau mai mici; • Orice fel de înscrisuri referitoare la plăţile efectuate de victime către traficanţi, de exemplu: caiete cu evidenţa plăţilor zilnice, liste de plată scrise de mână, chitanţe ale unor plăţi bancare sau poştale etc.; • Orice acte de identitate sau documente de călătorie, bilete, cupoane, chitanţe, bilete de bord, bilete de bagaj etc.; 168 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE • Orice înscrisuri referitoare la eliberarea paşapoartelor şi a vizelor, scrisori de sponsorizare, contracte de dans, contracte cu agenţii de escortă sau agenţii matrimoniale, formulare de înscriere la şcoli de limbi străine etc.; • Orice documente legate de organizarea cotidiană a activităţilor de prostituţie: reclame, liste cu orele prestate, "liste de bucate" cu serviciile sexuale oferite, liste de preţuri, texte standard pentru serviciile de sex la telefon etc.; • Orice obiecte folosite în activitatea de prostituţie, cum ar fi uniforme, instrumente/accesorii sexuale, cantităţi mari de prezervative, materiale pornografice etc.; • Orice înscrisuri referitoare la închirierea şi modul de plată a spaţiilor locative, a „caselor sigure" sau a altor adrese; • Toate sistemele de telecomunicaţii şi echipamentele informatice: computere, telefoane mobile, aparate de fax, mini-computer/agende electronice etc.; • Orice lucruri de valoare, pe care suspectul le are în posesie sau le-a achiziţionat pentru altcineva, indicând cheltuieli care depăşesc în mod evident mijloacele financiare legale cunoscute ale suspectului, de exemplu autovehicule, bijuterii, mobiliar sau aparate tehnice scumpe, etc. 4.5.3. Căutarea, examinarea şi ridicarea de obiecte şi înscrisuri, Complex de activităţi desfăşurat în contextul constatării în flagrant, cercetării la faţa locului ori ca activitate distinctă, va urmări – în principal – planuri, schiţe, hărţi, corespondenţă, fotografii, acte de identitate, dicţionare, obiecte vestimentare, arme de foc, alte obiecte cu destinaţie diversă – ce pot fi folosite atât ca arme cât şi pentru alte utilităţi – echipamente ce pot fi folosite la trecerea prin diferite sectoare dificile de drum ce pot purta urmele efectuării activităţii ilicite. De interes sunt, aici, şi mijloacele de transport – ambarcaţiuni, autovehicule, avioane, planoare, parapante, etc., ce au fost folosite în cadrul desfăşurării activităţilor ilicite. 4.5.4. Ascultările de persoane Cu privire la particularităţile problemelor ce pot fi lămurite prin desfăşurarea ascultărilor de persoane, trebuie făcută distincţie în funcţie de calitatea procesuală a persoanei ascultate şi de caracteristicile activităţii ilicite cercetate. Astfel, un migrant ilegal – după ce au fost depăşite barierele de limbă şi necesităţile medicale, fiziologice şi psihice reuşindu-se stabilizarea acestuia – va fi întrebat cu privire la aspecte precum: o Datele de identitate, cetăţenia, locul din care a plecat şi ţara unde şi-a propus să ajungă; o Modul în care a tranzitat frontierele de stat până la graniţa română; o Dacă cunoaşte că a trecut ilegal graniţa României; o Cum s-a pregătit, cine l-a ajutat, ce mijloace a folosit şi cum a procedat, efectiv, pentru a intra pe teritoriul României; o Care a fost traseul urmat pentru a intra ilegal în România; o Cum a intrat în legătură, cum a ţinut legătura şi cum s-a achitat de datorii faţă de cei care l-au călăuzit, îndrumat ori ajutat în vreun fel; o Cine şi cum i-au fost procurate mijloacele pe care le-a folosit în activitatea sa ilicită, ce a mâncat, unde a fost ascuns, unde a fost găzduit, ce alte persoane a mai cunoscut pe parcursul trecerii ilicite a frontierei. Ascultând un membru al unui grup infracţional organizat se va încerca lămurirea unor probleme precum: o Când a fost format grupul, câţi membri are, cine conduce şi care sunt atribuţiile fiecărui membru, care sunt relaţiile în interiorul grupului, cui se subordonează, pe cine comandă, cum ţine legătura cu cei care conduc grupul; o Ce activităţi a desfăşurat efectiv, cu ce mijloace, în ce locuri, ce persoane l-au ajutat, ce persoane mai cunosc despre activităţile desfăşurate de el; 169 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE o Cum a intrat în legătură cu persoanele tranzitate fraudulos, ce măsuri de siguranţă a luat în legătură cu aceste persoane, care era conduita pe care trebuia să o aibă faţă de acestea, ce măsuri a luat pentru propria siguranţă; o Care a fost conduita funcţionarilor publici care au atribuţii în legătura cu impunerea respectării regimului de trecere a frontierei de stat – a beneficiat de ignoranţa lor, de slăbiciunile sistemului de supraveghere, a dat mită ? o Dacă a primit direct sume de bani sau alte foloase de la persoanele tranzitate fraudulos frontiera, dacă cunoaşte cum acestea trebuia să-şi plătească serviciile de care au beneficiat, cine trebuia să primească banii, cum erau aceştia împărţiţi, care era partea lui; o Dacă cunoaşte despre destinaţia finală a persoanelor trecute fraudulos frontiera, dacă ştie despre exploatarea acestor persoane – muncă forţată, servicii de natură sexuală, etc. – participarea la săvârşirea altor activităţi ilicite. În ceea ce priveşte procedeele tactice folosite la ascultarea liderului unui grup infracţional implicat în activităţi infracţionale ce au ca obiect regimul trecerii frontierei de stat, apreciez ca recomandabilă folosirea unei strategii care să presupună utilizarea graduală a materialului probator împotriva învinuitului sau inculpatului. Procedeul se foloseşte în ascultarea persoanei nesincere care încearcă să denatureze adevărul, să îngreuneze cercetările (mai ales dacă este cazul unor activităţi infracţionale ce au avut o durată relevantă în timp) şi care, de regulă, recunoaşte faptele numai în măsura în care este convinsă de existenţa şi temeinicia probelor administrate împotriva sa. Este absolut necesară cunoaşterea poziţiei liderului grupării. Obţinerea de rezultate bune este asigurată de respectarea unor cerinţe printre care: - cunoaşterea temeinică de către organul de urmărire penală a tuturor probelor din dosar, a legăturii ce există între acestea şi activitatea ilicită desfăşurată de învinuit; - cunoaşterea valorii fiecărei probe din dosar; stabilirea celui mai indicat moment pentru folosirea probelor de vinovăţie şi a ordinii în care acestea vor fi prezentate; - stabilirea judicioasă a întrebărilor ce vor însoţi prezentarea probelor. Atenţia care trebuie acordată folosirii acestui procedeu de ascultare se explică prin aceea că orice eroare din partea anchetatorului poate compromite întreaga muncă desfăşurată pentru determinarea învinuitului să facă declaraţii veridice şi complete; luând cunoştinţă prematur de probele existente, cel ascultat va recunoaşte numai ce este dovedit sau, convingându-se de ineficienţa sau de forţa probantă redusă a dovezilor de vinovăţie prezentate, va continua să persevereze în a refuza orice colaborare cu organul de anchetă, în a respinge învinuirea adusă. În raport cu personalitatea şi psihologia liderului, se poate proceda la prezentarea frontală sau prezentarea progresivă a probelor de vinovăţie. Prima metodă presupune prezentarea în mod neaşteptat, de la început, a probelor care dovedesc vinovăţia şi adresarea de întrebări directe cu privire la fapta săvârşită. Înaintea acestui moment, liderul grupului criminal organizat trebuie să fie întrebat în legătură cu împrejurările dovedite prin probele ce urmează a fi folosite, astfel urmărindu-se a se crea momentul psihologic necesar recunoaşterii faptelor şi renunţării la poziţia de nesinceritate. În practica organelor de urmărire penală este mai frecvent folosită prezentarea progresivă a probelor de vinovăţie, ce constă în ascultarea în mod treptat, plecându-se de la aspecte mai puţin importante, cu prezentarea de probe care nu dovedesc nemijlocit săvârşirea faptei, continuându-se cu cele ce au relevanţă deosebită, din care rezultă direct vinovăţia. Ca probleme, vor fi avute în vedere, ca exemplu, următoarele: ⇒ Condiţiile în care a fost constituită asocierea de persoane în scopul racolării, îndrumării sau călăuzirii uneia sau a mai multor persoane în scopul trecerii frauduloase a frontierei de stat a României ori a altui stat; ⇒ Identitatea persoanelor asociate, în curs de aderare ori care sprijină asocierea, care sunt condiţiile pentru intrarea în grup, cine hotărăşte aceasta; 170 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE ⇒ Care sunt sarcinile asumate de fiecare persoană în parte, care sunt relaţiile dintre persoanele implicate în activitatea asocierii, modul în care conduce asocierea, cum controlează executarea sarcinilor, cum are controlul asupra foloaselor obţinute, cum le împarte, cum rezolvă conflictele dintre membri; ⇒ Ce măsuri a luat pentru a preveni „situaţiile delicate” ce pot apare în legătură cu persoanele racolate, călăuzite ori îndrumate, cu funcţionarii instituţiilor abilitate să impună respectarea regimului trecerii frontierei; ⇒ Cum a intrat în legătură, cum păstrează legătura, cum colaborează, cum împarte riscurile cu grupurile care acţionează în afara teritoriului naţional al României; ⇒ A efectuat demersuri pentru extinderea activităţii ilicite şi pe teritoriul altor state, care sunt relaţiile cu funcţionarii organelor judiciare şi administrative din străinătate, cum păstrează controlul asupra activităţii din străinătate şi asupra sumelor de bani obţinute ca urmare a activităţii din afara României; ⇒ Dacă sunt păstrate date cu privire la numărul, identitatea, traseele urmate, sumele încasate de la persoanele tranzitate ilegal peste frontiere; ⇒ Dacă a avut contact nemijlocit cu persoanele tranzitate ilegal, dacă o parte sau toate persoanele tranzitate ilegal au fost exploatate, modul cum au fost exploatate, consecinţele exploatării. Desigur problemele pe care le-am expus au caracter exemplificativ, demersul anchetatorului trebuind să fie adaptat de la caz la caz în funcţie de particularităţile situaţiei cu care se confruntă. Dat fiind specificul problematicii, consider necesar să fac şi unele referiri cu privire la modul de abordare al poliţiei faţă de persoanele traficate. Astfel este recomandabil ca, cel puţin, reacţia iniţială a poliţiei vis-à-vis de o victimă a traficului de persoane trebuie să fie în concordanţă cu următoarele principii umanitare de conduită optimă: ► Este important ca persoanele care sunt într-adevăr victime traficate să fie tratate ca victime ale unor infracţiuni grave şi să nu fie re-victimizate sau învinuite de săvârşirea de alte infracţiuni de către organele de poliţie; ► Siguranţa victimelor, a familiilor şi a celor dragi lor rămâne permanent un element esenţial, de care anchetatorul răspunde în mod direct. Cu toate că lupta eficientă împotriva traficului de persoane nu poate fi realizată decât prin cooperarea dintre diferite organizaţii şi organele de urmărire penală, siguranţa victimelor rămâne în sarcina şi în responsabilitatea unică a anchetatorului - ea neputând fi cedată sau delegată către alte instituţii. ► Anchetatorul trebuie să evalueze şi să ţină cont permanent de gradul de risc asupra vieţii sau sănătăţii victimei şi a familiilor acesteia, în fiecare fază a anchetei, în timpul procesului penal şi după încheierea lui. Siguranţa victimei şi eventualitatea unor represalii îndreptate împotriva ei sau a familiei ei sunt considerente specifice în contextul traficului de persoane, iar factorii de risc nu vor putea fi niciodată eliminaţi complet. Totuşi, anchetatorul are obligaţia să ia de la început măsuri pentru evaluarea continuă a riscului, în fiecare caz în parte. Anchetatorul este responsabil de siguranţa victimei şi după încheierea procesului penal în care ea a depus mărturie. ► Anchetatorul are obligaţia clară de a fi permanent sincer cu victimele, informându-le despre toate aspectele, responsabilităţile, consecinţele şi riscurile impuse de deciziile care vor fi luate. Colaborarea cu poliţia va include întotdeauna un element de risc pentru victima traficului, eventual şi pentru familia ei. Punctul critic este ca victima să fie informată de anchetator asupra tuturor aspectelor şi riscurilor legate de deciziile pe care ea va trebui să le ia, aşa încât ea să ia o decizie în cunoştinţă de cauză. Înşelarea victimelor este o temă constantă în infracţiunile de trafic; de aceea victima trebuie tratată cu sinceritate, pentru ca ea să nu aibă motiv să reclame ulterior, în mod justificat, că a fost înşelată a doua oară, de data aceasta de poliţie. ► Anchetatorul are obligaţia clară de a lua toate măsurile ca victimele să fie informate despre mijloacele şi serviciile de ajutorare, care li se pot pune la dispoziţie pentru a depăşi situaţia de chin în care se află. Anchetatorul va organiza contactul dintre victime şi organizaţiile respective. S-ar putea ca victimele traficului de persoane să nu se refacă niciodată complet după suferinţele fizice, sexuale sau psihologice la care au fost supuse. Totuşi este deosebit de important ca ele să aibă acces nelimitat la întreaga gamă de servicii de asistenţă şi ajutorare. Nu este rolul poliţiei de a oferi aceste servicii, ci ele sunt acordate de 171 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE organizaţiile OIG-ONG, care sunt mult mai calificate decât poliţia în acest domeniu umanitar. Anchetatorul are deci obligaţia de a informa victimele în legătură cu ajutorul şi asistenţa de care acestea pot dispune. Anchetatorul are şi obligaţia să ia toate măsurile ca ele să poată intra în contact cu organizaţiile de profil. În acest scop, anchetatorii trebuie să întreţină contacte cu cele mai importante organizaţii guvernamentale şi ne-guvernamentale care oferă astfel de servicii de asistenţă. Noţiunea de victimă nu a fost prevăzută în Codul penal român sau în Codul de procedură penală. Totuşi, Legea nr. 678/2001 privind prevenirea şi combaterea traficului de persoane face referire la o serie de drepturi şi obligaţii pentru victimele traficului de persoane. În această situaţie, se naşte întrebarea: cînd o persoană devine victimă a traficului de persoane? Codul de procedură penală defineşte doar partea vătămată, partea civilă şi martorul. Odată cu adoptarea Convenţiei Consiliului Europei privind lupta împotriva traficului de fiinţe umane, a apărut o primă definiţie a victimei traficului de persoane: “victimă înseamnă orice persoană fizică ce face obiectul traficului de fiinţe umane”. De la apariţia legii, organele judiciare s-au confruntat cu problema identificării victimei traficului de persoane, mai ales că principiul de bază în investigarea cazurilor de trafic de persoane este următorul: “Dacă nu ai victime, nu ai caz de trafic de persoane”. Practica judiciară a demonstrat că din anul 2001 şi până în prezent nu a existat nici o condamnare definitivă pentru trafic de persoane fără mărturia a cel puţin 2 victime. Deşi Codul de procedură penală precizează că nicio probă nu are valoare dinainte stabilită, şi că se aplică principul liberei aprecieri a probelor, totuşi faptul demonstrat deja că nu există caz de trafic de persoane fară victime, ne face să considerăm că judecătorul acordă o importanţă deosebită mărturiei victimelor, chiar dacă la dosarul cauzei există o multitudine de alte probe care coroborate întregesc probaţiunea. De aici rezidă importanţa pe care o are identificarea victimei traficului de persoane şi participarea acesteia în procesul penal. Experienţa pozitivă a organelor judiciare a scos în evidenţă faptul că există mai multe tipuri de victime: ¾ victime identificate de organele judiciare, dar care nu doresc să declare nimic, din raţiuni dintre cele mai diverse: ruşinea faţă de părinţi sau comunitatea din care provin, frica faţă de traficant, neîncrederea în organele judiciare, neîncredere inoculată de cele mai multe ori de către traficant, care susţine că “are relaţii în poliţie”. ¾ victime identificate de organele judiciare, care doresc să dea informaţii, dar nu doresc să participe în vreun fel în procesul penal. În această situaţie organele judiciare au obligaţia profesională de a le asculta şi de a valorifica informaţiile transmise, fără însă a implica în vreun fel victima; ¾ victime identificate de organele de anchetă şi care doresc să participe în procesul penal, acesta fiind cazul ideal, dar şi cel mai rar întâlnit. ¾ victime neidentificate, în ciuda eforturilor susţinute făcute de organele judiciare şi care rămân undeva, în societate fără a beneficia de protecţia legii, de cele mai multe ori într-o stare de exploatare accentuată. Caracterul transfrontalier al infracţiunii de trafic de persoane face dificilă investigarea cazurilor în ţara de origine a victimelor, în special activitatea de identificare şi audiere a acestora, întrucât în cele mai multe cazuri, victimele traficului de persoane sunt recrutate din ţara de origine şi exploatate în ţara de destinaţie. De aceea, o componentă importantă a activităţii de cercetare este cooperarea între organele judiciare, prin schimbul operativ de date şi informaţii, dar şi prin aplicarea de comisii rogatorii internaţionale. Odată stabilită noţiunea de victimă a traficului de persoane, trebuie stabilită calitatea în care aceasta participă în procesul penal, şi anume martor sau parte vătămată. Persoana vătămată (victima) se poate constitui parte vătămată în tot cursul urmăririi penale şi în cursul judecăţii până la citirea actului de sesizare. Ea poate participa în cadrul procesului penal şi în calitate de martor dacă nu s-a constituit parte civilă sau nu participă în calitate de parte vătămată. Depoziţia ca martor are însă unele dezavantaje. Adesea, au avut loc reveniri ale martorilor asupra unor declaraţii iniţiale, în mod cu totul nejustificat, fără a oferi o motivarea credibilă, ceea ce a determinat înlăturarea acestora ca fiind nesincere. Motivul revenirii este adesea primirea 172 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE unor sume de bani consistente de la traficant sau de la familia acestuia. Teoretic, această persoană poate fi acuzată de mărturie mincinoasă, faptă sancţionată de Codul penal. Practic, acest lucru nu se întâmplă Audierea victimei traficului de persoane, indiferent de calitatea pe care aceasta o are în procesul penal (martor sau parte vătămată) se face cu respectarea principiilor drepturilor omului, în special a evitării revictimizării şi a protejării intimităţii persoanei. În ceea ce priveşte evaluarea riscurilor, acesta trebuie să fie un proces continuu. Reacţia organelor de urmărire penală la informaţii privind traficul de persoane, respectiv momentul reacţiei şi mijloacele utilizate, depind de rezultatul procesului de evaluare a riscurilor, care va începe imediat ce poliţia a luat cunoştinţă de existenţa unei victime. Ca principii procesul de evaluare a riscurilor trebuie să aibă la bază considerente precum: ♦ Unităţile de poliţie au obligaţia umanitară clară de a se îngriji de siguranţa victimelor traficului de persoane. ♦ Conform diferitelor convenţii de drept internaţional, unităţile de poliţie pot fi obligate prin lege să asigure siguranţa victimelor traficate. ♦ Un element deosebit de important în îndeplinirea acestei obligaţii este evaluarea riscurilor pentru victimele existente şi pentru persoanele care pot deveni victime ale traficului. ♦ Procesul de evaluare a riscurilor trebuie să înceapă cât de curând posibil după ce poliţia a luat cunoştinţă de existenţa unei victime, şi trebuie să devină un proces continuu. Evaluarea riscurilor trebuie să se refere la următoarele trei categorii de victime: • Actuala victimă - poliţia a luat cunoştinţă de existenţa ei şi evaluează riscul acesteia • Alte victime expuse riscului, care sunt exploatate în continuare • Alte persoane care pot deveni victime şi sunt pe cale să fie traficate şi exploatate. Organul de urmărire penală trebuie însă să ştie că gradul de risc trebuie evaluat ţinând cont de următoarele două contexte: -- de anchetator. Riscul deja existent pentru siguranţa şi sănătatea victimelor şi a celor dragi ei; Noile riscuri, numite şi riscuri suplimentare, apărute ca rezultat al măsurilor de reacţie alese Anchetatorul va trebuie să îşi răspundă la întrebări precum: 1. Care este gradul de risc al actualei victime ? 2. Există victime expuse riscului care trebuie luate în consideraţie - dacă da, care este gradul acestora de risc ? 3. Există persoane care pot deveni victime şi sunt pe cale să fie traficate - dacă da, care este gradul de risc al acestora ? 4. Riscul actualelor victime, al celor supuse riscului sau al potenţialelor victime este aşa de mare încât necesită efectuarea activităţii pe care tocmai ce o planifică ? Care sunt principalele riscuri ce trebuie luate în analiză ? ⇒ Riscul care are ca sursă activitatea grupului de infractori implicaţi în activitatea ilicită; ⇒ Riscul pentru siguranţa victimei şi a familiei acesteia; ⇒ Riscul declanşat de descoperirea cooperării victimei cu poliţia. Atunci când devine actuală introducerea unei persoane traficate în anchetă, este rezonabilă observarea unor priorităţi, după cum urmează:Intrarea în contact cu victima şi acordarea unui timp de gândire. Obţinerea declaraţiei de martor Dacă declaraţiile victimei includ informaţii despre abuzuri sexuale şi/sau fizice recente, se va dispune imediat, cu permisiunea victimei, o analiză medico-legală sau criminalistică a urmelor acestor abuzuri. Clarificarea statutului de rezidenţă a victimei în ţara respectivă, în prezent şi în viitor. Credibilitatea victimei şi coroborarea informaţiilor 173 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Timpul de gândire – Metoda prin care victimei i se lasă timp de gândire pentru a decide dacă să colaboreze sau nu cu poliţia, este recunoscută la ora actuală ca o măsură efectivă de conduită optimă şi ca un act umanitar. Timpul de gândire este o problemă destul de delicată, care presupune relaţii de colaborare strânsă, bazate pe încredere, între anchetatori şi personalul organizaţiilor OIG-ONG care asistă victima. Victimei trebuie să i se acorde un timp de gândire, pentru a reflecta asupra situaţiei în care se găseşte - acesta este un standard minim, valabil în toate cazurile. Anchetatorul trebuie să discute cu victima deschis şi sincer despre întregul proces de cooperare într-un cadru neutru şi în prezenţa unui consilier independent, care sfătuieşte şi asistă victima. Înainte să ia o decizie, victima va reflecta asupra tuturor aspectelor, de exemplu pericolul în care se va afla în urma cooperării cu poliţia. Această măsură de conduită optimă se aplică şi în cazurile când victima declară imediat că doreşte să coopereze: după informarea orală şi în scris a victimei în legătură cu drepturile ei, este bine să fie solicitată să îşi lase timp de gândire pentru a lua o decizie. Principalele trei temeri ale victimei traficate – Din experienţa cazurilor de trafic de persoane s-a constatat că victimele nu vor depune mărturie atâta vreme cât anchetatorii nu încearcă să rezolve următoarele probleme. Victimele sunt într-o stare acută de anxietate şi vor dori un răspuns sincer şi acordarea unor garanţii referitoare la trei categorii de probleme: ⇒ Siguranţa lor şi a familiilor lor; ⇒ Câteodată, victimele se tem ca nu cumva familiile lor, mass-media sau "lumea" în general să afle, în cursul sau ca rezultat al procedurilor penale, de implicarea lor în prostituţie; ⇒ Victimele se tem ca nu cumva, pe parcursul anchetei sau a procedurilor penale, să fie obligate să depună mărturie în prezenţa traficantului, sau să se afle în prezenţa lui sau a complicilor lui. Dezavantajul timpului de gândire – Totuşi, acordându-i victimei timp de gândire, pentru anchetator se pune problema a aprecia cât şi în ce condiţii să se desfăşoare alte activităţi de anchetă, dacă e cazul să îi interogheze pe suspecţi, să se propună arestarea acestora şi să ia măsuri pentru a strânge şi a asigura mijloacele de probă, înainte ca victima să fi luat o decizie. Cele două considerente se contrazic în mod inerent. Dacă investigatorul acţionează urgent pentru a fi arestaţi infractorii şi pentru a strânge sau a asigura urmele infracţiunii, obiectele şi înscrisurile probatorii, victima oricum nu mai are ce să decidă – deoarece traficanţii vor deduce din dezvoltarea anchetei cu privire la persoana lor că victima se află în custodia poliţiei, ceea ce duce la escaladarea riscului unor represalii împotriva victimei, aspect esenţial în procesul de decizie al victimei dacă să depună sau nu mărturie împotriva traficantului. Pe de altă parte, dacă organul de urmărire penală întârzie efectuarea activităţilor de anchetă urgente până când victima va lua o decizie, suspecţii au posibilitatea să fugă şi/sau se pierd ori se distrug urmele infracţiunii, obiecte şi înscrisuri probatorii de o importanţă vitală. Totuşi, având în vedere că soarta victimei şi respectarea drepturilor ei fundamentale trebuie să aibă prioritate maximă, anchetatorul trebuie să fie conştient de faptul că analiza situaţiei poate duce la amânarea desfăşurării activităţilor urgente şi acceptarea riscului de a pierde mijloace de probă, tocmai pentru a oferi victimei timpul necesar luării unei decizii. În ceea ce priveşte ascultarea persoanelor traficate, aceasta este o activitate de maximă importanţă care trebuie desfăşurată cu diligenţă. Investigatorul are obligaţia de a trata victima-martoră cu sensibilitate, profesionalism şi respect faţă de drepturile ei fundamentale. În mod inevitabil, depunerea mărturiei poate fi o experienţă destul de traumatizantă pentru victimă. Ţelul investigatorului este de a crea condiţiile optime, pentru ca această traumatizare să fie redusă la minimum. Se recomandă ca investigatorul să trateze echitabil victima nu numai din motive umanitare sau profesionale, ci şi pentru a maximiza şansele ca victima să menţină declaraţia ei pe toată durata procesului penal, contribuind astfel la condamnarea celui care a traficat-o. Anchetatorul nu trebuie să uite atunci când ascultă o persoană traficată că : ♦ De cele mai multe ori, victimele traficului de persoane au avut o experienţă traumatizantă, iar în timpul ascultării trebuie să-şi aducă aminte de fiecare detaliu, fiind vorba de experienţe dureroase şi, adesea, extrem de intime; ♦ Persoanele traficate au fost înşelate şi exploatate în mod sistematic în toate stagiile traficului, şi pot recunoaşte acum cu uşurinţă când cineva încearcă să le înşele sau să le mintă; 174 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE ♦ În majoritatea cazurilor, la început victimele sunt nesigure şi bănuitoare faţă de poliţişti. Victimele au tendinţa de a privi autorităţile cu ostilitate şi neîncredere, de aceea investigatorii trebuie să încerce să creeze o relaţie de încredere între ei şi victime; ♦ Pentru a pune bazele acestei relaţii de încredere, anchetatorul trebuie să fie sincer şi să explice victimei, de la primul contact, cum va decurge ascultarea – fazele ascultării, împrejurările care interesează, etc. Încurajarea persoanelor traficate şi informarea lor cu privire la ceea ce urmează să se întâmple sunt factori-cheie în acest context. Principalele lor temeri sunt în legătură cu: siguranţa, expunerea în mass-media şi întâlnirea cu exploatatorul (prezenţa lui). Aceste temeri trebuie abordate şi rezolvate imediat, pentru ca victimele să se relaxeze şi să dea o declaraţie amănunţită. Siguranţa – Victimelor trebuie să li garanteze că atât ele cât şi familiile lor sunt în afara oricărui pericol (dacă protejarea familiilor este posibilă). În acest stadiu, ele deja îi cunosc bine pe traficanţi şi ştiu mai bine ca oricine că aceştia sunt în stare de orice. Este foarte important ca victima să nu observe că poliţiştii încearcă să reducă riscurile la minimum. Expunerea la mass-media – În cazurile de exploatare sexuală ori în alte cazuri când exploatarea vizează aspecte dezonorante, persoanele traficate vor fi foarte îngrijorate ca nu cumva să fie deconspirate în public. Aceste persoane nu vor fi dispuse să vorbească pe această temă şi vor dori să ştie cât de mare este riscul să fie descoperite, mai ales de către familiile lor. Majoritatea au dus vieţi duble – o viaţă de familie şi una în care au făcut concesii ruşinoase pentru a-şi procura bani – şi se tem ca nu cumva familia şi cei apropiaţi, la care ţin şi de al căror respect se bucură să descopere cealaltă latură. Există soluţii şi pentru această problemă de confidenţialitate, cum ar fi identitatea sub pseudonim sau audierea la proces în şedinţă secretă, dar investigatorul trebuie să fie sincer în legătură cu riscurile. Prezenţa traficantului – Dacă victima se teme de prezenţa traficantului, legea prevede şi posibilitatea ca victima să nu fie de faţă la proces, declaraţia ei de martor iniţială fiind acceptată ca probă. Astfel ea îşi poate învinge această frică. Dacă organul judiciar nu este de acord cu absenţa victimei, se va cere permisiunea ca victima să depună mărturie din altă încăpere, prin intermediul unei camere video, sau, cel puţin, să depună în absenţa inculpatului, ori, ca opţiune finală, să depună din spatele unui panou, aşa încât nici ea să nu îl vadă pe inculpat, şi nici invers321. Condiţiile şi modul în care persoanele traficate sunt audiate au o importanţă vitală pentru obţinerea unei declaraţii valoroase pentru anchetă. În cadrul ascultării vor fi avute în vedere aspecte, atât de ordin general cât şi specifice, în funcţie de particularităţile traficului, precum: • Anchetatorul trebuie ales în funcţie de capacitatea lui (sau a ei) de a trata persoana traficată cu sensibilitate şi compasiune şi de a crea o relaţie atât cu victima, cât şi cu consilierul independent, prezent la ascultare; • Cel care conduce audierea trebuie să aibă un comportament respectuos, profesional şi să nu dea impresia că o judecă pe victimă. El trebuie să folosească aceiaşi termeni pe care îi foloseşte şi victima când aceasta îi descrie pe exploatatori şi (în cazul exploatării sexuale) pe clienţi, respectiv când vorbeşte de activităţi sexuale; • Anchetatorul nu trebuie să dea dovadă de un comportament exagerat de familiar cu victima. Este esenţial ca el să nu lase impresia că victima valorează mai puţin decât alte persoane, numai pentru faptul că a fost implicată în trafic de persoane; • Foarte importantă este şi utilizarea unui limbaj corect şi profesional. Nu se vor folosi expresii sau aluzii cu tentă sexuală; • Pe cât posibil, cel ce conduce ascultarea ar trebui să fie de acelaşi sex cu victima – este recomandabil ca persoana traficată să fie întrebată cu privire la preferinţele pe care le are iar acestea să fie respectate; • Anchetatorul trebuie să aibă cunoştinţe ample despre infracţiunile conexe traficului de persoane şi să fie instruit cu privire la metodele de investigare a infracţiunilor sexuale grave, deoarece este probabil ca victima să fi suferit astfel de abuzuri; 321 N.A. – pentru rigoare, a se vedea prevederile Codului de Procedură Penală 175 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE • Este recomandabil să fie implicat acelaşi anchetator pe toată perioada anchetei, astfel încât să se menţină relaţia de încredere. Continuitatea este un element important în crearea încrederii între poliţie şi victime; • O atitudine formalistă, autoritară, însoţită de un cadru de ascultare asemănător, pot avea ca rezultat supunerea victimei, dar nu vor duce la crearea unui raport de încredere şi cooperare. Şansele de a afla de la persoana traficată detalii importante cresc cu atât mai mult, cu cât cadrul şi atmosfera audierii sunt mai familiare, mai plăcute; • Victima trebuie ascultată într-un loc neutru, în prezenţa consilierului ei – astfel ea nu va mai fi aşa de bănuitoare, nu-i va mai fi frică şi se va relaxa; • Probabil că victimei i se va cere să furnizeze multe detalii, să relateze toate evenimentele petrecute într-o perioadă destul de lungă. Ca exemplu, traficul de persoane în scopul exploatării sexuale este prin natura lucrurilor o infracţiune tipică unui anumit stil de viaţă, şi, de cele mai multe ori, în micile amănunte se ascund cele mai importante mijloace de probă; • Persoana care conduce ascultarea va trebui să extragă din declaraţia victimei cât mai multe fapte. Obţinerea unei declaraţii amănunţite poate dura uneori zile întregi, acest efort fiind deosebit de solicitant atât pentru victimă, consilier, cât şi pentru organul de urmărire penală. De aceea se recomandă acordarea unei pauze după fiecare două ore de audiere; • Rămâne la latitudinea celui care conduce audierea şi a consilierului să decidă câte sesiuni de câte două ore vor fi vor fi programate într-o zi – numărul acestora va depinde de circumstanţele cazului, de starea fizică şi psihică a victimei şi de gravitatea traumelor declanşate de relatarea evenimentelor. • În cazul victimelor cazate în adăposturi sau centre, se va cere consilierului să obţină din timp avizul psihologului de la centrul respectiv, referitor la durata maximă a unei sesiuni de audiere la care poate fi supusă victima. • Este foarte important ca evenimentele să fie relatate logic şi cronologic. Acest lucru o ajută pe victimă să îşi aducă mai bine aminte de cele întâmplate, iar declaraţia ei de martor devine mai uşor de citit şi de înţeles pentru ceilalţi investigatori şi pentru procurori. Totuşi, pentru anchetator este destul de greu să obţină de la început o relatare cronologică, mai ales când are de-a face cu o victimă traumatizată. De aceea se recomandă să investească timp în întocmirea unei schiţe cu cronologia punctelor esenţiale, aşa încât ele să apară într-o ordine logică. Aceste notiţe pot fi utilizate ca schemă în procesul de consemnare a declaraţiei de martor în scris sau pe bandă video. „Notiţele" reprezintă prima relatare a victimei şi pot fi solicitate la proces pentru a fi analizate. Din acest motiv, ele trebuie păstrate pentru a fi prezentate în caz de solicitare; • De multe ori anchetatorii sunt stăpâniţi de o prejudecată uzuală, dar nefondată, prin care victimele prostituate sunt considerate de la început ca fiind incapabile de a spune adevărul, având ca martore o credibilitate redusă. De aceea este foarte important să se strângă un număr suficient de probe care pot fi coroborate separat de declaraţie, pentru a înlătura această prejudecată. În acest scop va fi necesară analizarea cât mai amănunţită a evenimentelor petrecute, incluzând descrieri detaliate a locurilor, rutelor, îmbrăcămintei, a persoanelor, documentelor, a obiectelor de decoraţie şi a mobilelor din încăperile în care victimele au fost ţinute prizoniere sau atacate etc. Toate aceste detalii sunt necesare, întrebările pot deveni obositoare şi frustrante pentru victimă –s-a constatat că, uneori, dacă persoanei traficate i se spune că scopul audierii minuţioase este de a se decide dacă declaraţia ei este demnă de crezut, atunci aceasta va coopera fără reţineri şi nu se va mai simţi deranjată de întrebările puse de anchetator. Este esenţial ca această explicaţie să fi însoţită de un avertisment strict, referitor la obligaţia victimei de a spune de la început tot adevărul; • Persoana traficată trebuie să înţeleagă că organele de urmărire penală vor face o investigare completă a trecutului şi a vieţii ei, acesta fiind un element fundamental al anchetei. La fel şi avocaţii traficanţilor vor încerca în cursul procedurii penale ulterioare să afle totul despre victimă. Persoana traficată trebuie să fie conştientă că, dacă în această fază minte, spune jumătăţi de adevăruri sau face omisiuni intenţionate, aceste neadevăruri vor fi descoperite de poliţie, având ca rezultat discreditarea ei şi periclitarea întregului proces penal. Minciunile din această fază a cercetării penale pot avea ca efect şi respingerea cererii ei de permisiune de şedere în ţara respectivă, dacă victima este cetăţean străin; 176 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE • Cronologia infracţiunii este un element foarte important în acest tip de cazuri – totuşi e posibil ca victima să nu îşi aducă aminte precis ordinea evenimentelor. Anchetatorul trebuie să reţină că, tocmai în cazul faptelor petrecute de-a lungul mai multor săptămâni sau luni, s-ar putea ca victima să nu mai ştie data exactă a evenimentelor. Se recomandă compararea cu datele care au o semnificaţie aparte pentru victimă, cum ar fi ziua ei de naştere, sau ziua de naştere a mamei sau a copilului ei, sau o sărbătoare specifică religiei sau culturii respective – de exemplu Crăciunul, Paştele sau Ramadan-ul. Este posibil ca victima să fi reţinut unele date semnificative, cum ar fi data la care l-a întâlnit prima oară pe traficant sau data transportului. Scopul acestor întrebări este stabilirea unor puncte de reper cronologice. Celelalte evenimente pot fi identificate, stabilind dacă s-au petrecut "înainte" sau "după" punctele de reper respective. După stabilirea elementelor generale de conduită optimă referitoare la condiţiile şi metodologia de ascultare, trebuie stabilite principalele probleme care se vor lămuri prin ascultarea persoanei traficate. Se va încerca reconstituirea traficului din ţara de origine prin ţara de tranzit şi cea de destinaţie, punându-se întrebări despre: reclama, adresele, transportul, mijloacele de telecomunicaţie şi tranzacţiile financiare utilizate în diferitele faze ale traficului. Cu privire la recrutarea şi plecarea din ţara de origine – pe ipoteza unei femei răpite şi traficate, ca exemplu se vor pune întrebări cu privire la: • Care au fost circumstanţele în care a fost desfăşurată răpirea? • Unde a fost ţinută în captivitate? – Descrierea completă a locului, felul în care era mobilat, condiţiile în care a fost ţinută, etc. • În ce condiţii a fost stabilit contactul iniţial între victimă şi traficant - Cine a iniţiat contactul? Ce metodă a fost folosită pentru stabilirea contactului? - reclamă, contact personal direct cu traficantul, contact prin intermediul unei terţe persoane? Dacă a fost ameninţată sau atacată, dacă s-au folosit alte mijloacele de constrângere? Ce mijloace de comunicaţie au fost utilizate? • Care a fost natura aranjamentului? Ce a înţeles victima din acest aranjament? Victima a ştiut în ce tip de activitate va fi implicată? Victima a fost conştientă că este vorba de prostituţie? Despre ce formă de prostituţie s-a discutat – prostituţie de stradă, în bordeluri sau în agenţii de „call-girl”? • Victima a fost indusă în eroare în ce priveşte adevăratul scop al traficării? Dacă da: Ce fel de muncă a fost oferită? Munca într-un birou sau era vorba de activităţi periferice în industria sexului, cum ar fi dansul striptease sau activităţi de escortă ("hostess work")? • Ce i s-a spus victimei în legătură cu locul de cazare în ţara de destinaţie? I s-a spus cu cine va locui împreună? • Care au fost aranjamentele financiare? Victima a plătit vreo sumă ca avans, sau s-a vorbit de datorii pe care victima urma să le plătească pe parcurs – cât de mare era suma datorată de victimă şi în ce perioadă urma să plătească aceste datorii? Cum urmau să fie plătite sumele – direct către traficant în ţara de destinaţie, sau prin virarea lor în bancă, sau prin trimiterea lor în ţara de origine sau într-o ţară terţă, prin poştă sau alte forme similare? Victima a fost informată că urmează să suporte costuri suplimentare în ţara de destinaţie, cum ar fi chiria spaţiului de la bordel, banii de cazare sau reclamă? • Traficanţii cunoşteau adresa ei de-acasă sau ştiau amănunte despre familia ei sau persoanele dragi ei? Traficanţii au pretins că deţin astfel de informaţii înainte ca victima să fie traficată? Înainte să plece din ţara de origine, victima a stat şi la altă adresă decât cea de-acasă? • I s-a spus cât timp va fi plecată şi ce traseu va urma? A ştiut vreun membru al familiei sau vreo persoană apropiată care este aranjamentul? • S-au plătit bani sau alte obiecte de valoare către vreun membru al familiei ei sau alte persoane care aveau vreun grad de control asupra ei, pentru a obţine consimţământul la traficarea victimei? • Victima a fost scoasă ilegal din ţara de origine, sau a călătorit “pe faţă”? • Înainte de a fi traficată, victima a fost abuzată sexual, fizic sau psihologic sau a fost ţinută în mod ilegal în captivitate? În ce condiţii s-au petrecut toate acestea? A existat vreun martor la evenimentele menţionate mai sus – identitatea şi despre ce împrejurări cunoaşte? • Traficantul a ştiut ce vârstă are persoana traficată? 177 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE • Poate face o descriere cât mai completă a persoanelor întâlnite care au legătură cu traficul şi exploatarea ei? În legătură cu ţările de tranzit – transportarea, la audiere, trebuie luată în consideraţie fiecare ţară de tranzit în parte, urmărindu-se aflarea unor date precum: 1.Data, locul, ora de plecare din ţara de origine şi ora de sosire în ţara de tranzit? Ce metodă a fost utilizată pentru tranzitul frontierelor? Cu cine se afla victima, care a fost mijlocul de transport? Vehiculul a fost oprit la punctul de trecere a frontierei? Victima a fost controlată la frontieră de vreun funcţionar al poliţiei de frontieră, a trebuit să completeze vreun formular – bilet de aterizare, declaraţie de vamă etc.? 2.Ce identitate a folosit victima? Ce documente de identitate au fost folosite? 3.Persoanele care călătoreau împreună cu ea au fost controlate la punctele de frontieră, la ieşire sau la intrare – aceste persoane au completat vreun formular? 4.Cât timp a petrecut victima în ţara de tranzit respectivă şi în ce condiţii a fost ţinută? Dacă şi în ce condiţii victima a fost abuzată fizic, sexual sau psihologic în timp ce se afla în ţara de tranzit? 5.Dacă şi în ce condiţii poliţia sau altă autoritate de stat a aflat de prezenţa ei în ţara de tranzit? Dacă victima a completat vreun formular oficial, indiferent din ce motiv? 6.Victimei i s-a cerut să se prostitueze în ţara de tranzit – felul prostituţiei, locurile folosite, aranjamentele financiare etc.? Dacă victima a fost exploatată într-un alt fel în timpul tranzitului? 7.Data, ora, locul plecării şi mijloacele de transport folosite pentru părăsirea ţării de tranzit? Persoanele care au călătorit împreună cu victima au fost controlate de poliţiştii de frontieră la ieşirea din ţara respectivă? Au fost completate documente cu această ocazie? 8.Descriere amănunţită a tuturor suspecţilor, locurilor şi vehiculelor care au fost implicate în faza de tranzit – dacă a existat vreun martor la evenimentele menţionate petrecute în ţara de tranzit? Cu privire la ţările de destinaţie - primirea şi exploatarea, anchetatorul va ţine cont şi de următoarele aspecte suplimentare: 1. Data, ora şi locul de intrare în ţara de destinaţie, modul cum a fost efectuată intrarea? Ce metodă a fost utilizată? Cu cine se afla victima, care a fost mijlocul de transport? Vehiculul a fost oprit la punctul de trecere a frontierei? Dacă s-a folosit o navă pe apă, în ce loc a ajuns victima pe mal şi cine a întâmpinat-o? Victima a fost controlată la frontieră de vreun funcţionar, a trebuit să completeze vreun formular, de exemplu bilet de aterizare, declaraţie de vamă etc.? 2. Ce identitate a folosit victima? Ce documente de identitate au fost folosite, unde sunt acestea? Persoanele care călătoreau împreună cu ea au fost controlate la punctele de frontieră, la intrare? Aceste persoane au completat vreun formular? 3. Victima a fost întâmpinată de cineva la punctul de intrare în ţara respectivă? Victimei i s-a permis să îşi păstreze identitatea şi/sau documentele de identitate şi după momentul intrării, sau i-au fost luate – de către cine şi când s-a petrecut acest lucru? Unde au fost păstrate documentele? 4. Care a fost prima adresă la care a fost condusă? Cine a dus-o şi cum a călătorit până acolo? Când a ajuns acolo, mai erau şi alte persoane/ victime de faţă? Ce se găsea la această adresă? Era vorba de o "casă sigură" sau era deja bordelul în care urma să lucreze? Victima poate descrie amănunţit locul respectiv? 5. A fost ţinută ilegal în captivitate sau a fost atacată fizic, sexual sau psihologic în această fază iniţială? În ce condiţii s-au petrecut toate acestea? Cum a fost exploatată victima: prostituţie, muncă, aservire etc.? A fost implicată în prostituţie? 6. În ce moment a început exploatarea ca prostituată? Victima a ştiut că va lucra ca prostituată? Când şi de la cine a descoperit adevărul cu privire la natura şi modul în care urma să fie exploatată? 7. În ce fel de prostituţie a fost implicată: prostituţie stradală sau nestradală în apartamente sau bordeluri, centre de saună sau masaj, baruri cu animatoarea ("hostesses") sau cu dans striptease, agenţii de escortă sau de "call-girl"? 8. Ce zone specifice a frecventat? Cum ajungea acolo? Era ţinută sub supraveghere de un traficant, în timp ce lucra? 9. Poliţia sau altă autoritate de stat a aflat de existenţa ei? A fost oprită de poliţie? A fost arestată şi condamnată pentru infracţiunea de prostituţie? Când, unde şi ce identitate a folosit victima? 178 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE 10. Unde a lucrat, cum ajungea acolo, cine o ducea la muncă? Care dintre traficanţi ştia că lucrează ca prostituată, cum au aflat acest lucru? Aceste persoane erau prezente în bordelurile respective sau pe stradă? Dacă s-a discutat şi cu cine despre munca ei? 11. Victima era ţinută sub supraveghere? Ce grad de libertate avea? Putea să părăsească nesupravegheată bordelul, barul sau agenţia? 12. Lucra împreună cu alte prostituate sau cu alte "fete" sau recepţioniste? Poate da numele acestora, le poate descrie? 13. Poliţia sau alte organe de stat au inspectat vreodată bordelul, barul sau agenţia unde lucra? Dacă da: când, cine a venit în inspecţie? Victima a trebuit să îşi declare numele şi datele personale? Dacă da: Ce nume şi ce date personale a folosit? 14. Ce program de lucru avea, ce servicii trebuia să presteze clienţilor? Avea vreo posibilitate să decidă pe care clienţi îi serveşte şi pe care nu, respectiv ce servicii sexuale prestează sau nu? I s-a cerut să presteze servicii sexuale fără prezervativ? Dacă refuza, care erau consecinţele? 15. Cât de bine ştia limba vorbită în ţara respectivă? Victima lucra după o listă, un "meniu" scris? Dacă ea nu ştia limba respectivă, cine traducea pentru ea şi clienţi? 16. Ce preţ cerea victima pentru serviciile prestate? Poate să estimeze ce venit mediu realiza pe zi, poate estima cât a câştigat în total din prostituţie pe perioada exploatării ei? 17. Ce se întâmpla cu sumele câştigate de ea? Le preda unui traficant/recepţionist/fată, după servirea fiecărui client, sau le preda la sfârşitul turei? Se ţinea o evidenţă? 18. A cumpărat din venitul realizat ca prostituată lucruri pentru exploatatorii ei, cum ar fi bijuterii sau îmbrăcăminte – poate să facă descrierea lor, care este preţul obiectelor, unde sunt păstrate acestea, dacă există chitanţe pentru ele? 19. La sfârşitul turei era dusă înapoi la „casa sigură” sau rămânea la bordel? Dacă mergea la o „casă sigură”, cum ajungea şi cine o ducea acolo? 20. Împărţea banii câştigaţi (procente) cu traficantul sau îi preda toată suma? Cine a instruit-o în legătură cu nivelul preţurilor pentru serviciile ei? 21. Exista un aranjament pentru plata unor datorii? Cât de mari erau datoriile victimei, în câte rate trebuia să le plătească? Cum plătea aceste rate, direct în ţara de destinaţie sau trimiţând banii în ţara de origine? Prin cine sau prin ce metode, pe ce nume se trimiteau banii? Există o evidenţă a datoriilor plătite? 22. Victima era obligată să plătească cheltuieli suplimentare de infrastructură, cum ar fi chiria zilnică sau plata reclamei – ce i s-a spus înainte să plece din ţara de origine despre aceste costuri suplimentare? 23. Dacă victima, în momentul plecării din ţara de origine, nu a ştiut că va deveni prostituată, care dintre mijloacele de constrângere au fost folosite – a fost ameninţată sau supusă la violenţă sau la abuzuri sexuale; a fost ameninţată cu represalii împotriva familiei ei sau a celor dragi; sau cu dezvăluirea activităţii ei de prostituată faţă de familia ei sau prin mass-media; au mai existat şi alte mecanisme de control, de exemplu mijloace de constrângere de natură culturală sau religioasă? Traficanţii au folosit aceleaşi mecanisme de control pentru a se asigura că victima îndeplineşte instrucţiunile traficantului? 24. Ce grad de libertate avea victima? Se putea mişca liberă? Ce impresie avea victima: credea că traficanţii vor aplica într-adevăr mecanismele de control menţionate mai sus? 25. Ar fi fost posibil pentru victimă să scape şi să ceară ajutorul poliţiei? A încercat să scape? 26. Victima a fost abuzată sexual, fizic sau psihologic sau a fost ţinută în mod ilegal în captivitate, cu alte ocazii? 27. Victima a fost salvată printr-un concurs de împrejurări ori s-a salvat singură? Este necesară obţinerea unei descrieri complete a tuturor persoanelor, locurilor şi vehiculelor implicate în faza din ţara de destinaţie, care au apărut în plus faţă de persoanele, locurile şi vehiculele menţionate deja în fazele din ţara de origine şi de tranzit. O atenţie deosebită trebuie să acorde anchetatorul detaliilor specifice şi coroborării acestora. Astfel: • Alături de descrierea tuturor vehiculelor şi/sau a locurilor respective, se va solicita o descriere completă şi amănunţită a fiecărui suspect, indiferent dacă victima cunoaşte sau nu numele acestuia. 179 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE • Este necesar să se obţină cât mai multe detalii despre interiorul încăperilor şi vehiculelor implicate în infracţiune. Ulterior, descrierea acestor încăperi (a intrărilor, lacătelor, a mobilei, a obiectelor de decoraţie, tablourilor sau a oricăror elemente mai ieşite din comun) se poate dovedi deosebit de importantă. • În general, victimele traficate nu reţin numărul de înmatriculare al vehiculelor cu care au mers, de aceea ele trebuie să descrie exteriorul şi interiorul acestor mijloace de transport, de exemplu: porţiuni avariate, abţibilduri lipite pe geamuri, imprimeul stofei scaunelor, jucării atârnate pe geamul din spate etc. • Întotdeauna victima trebuie întrebată dacă este în posesia unor materiale probatorii cum ar fi chitanţe, reclame etc. Dacă da, ele trebuie imediat predate anchetatorilor şi ambalate în plase speciale pot fi protejate. Aceste mijloace de probă trebuie descrise amănunţit. Ele vor fi prezentate la proces în contextul declaraţiei de martor a victimei • Întotdeauna victima va fi întrebată dacă a păstrat o evidenţă (jurnal) a evenimentelor, deoarece, în general, victimele îşi fac astfel de notiţe. De multe ori, jurnalele conţin liste amănunţite cu veniturile realizate de victimă prin prostituţie sau prin alte forme de exploatare, sau alte informaţii de o importanţă vitală. Anchetatorul trebuie să abordeze această temă cu multă discreţie, căci dacă într-adevăr există un jurnal, victima s-ar putea să îl ţină secret, el conţinând, în cele mai multe cazuri, detalii intime şi jenante pentru victimă. • Dacă victima a scris un jurnal, acesta trebuie predat organelor de urmărire penală, ambalat corespunzător, urmând a fi prezentat la proces ca mijloc de probă, după ce victimei i s-a permis să facă referire la el în declaraţia ei de martor. Traficul de persoane este o activitate ilicită deosebit de gravă, situaţie în care devin importante şi detaliile, referitoare la impactul acesteia asupra situaţiei victimei. Astfel la sfârşitul ascultării, cel ce conduce ascultarea va întreba victima cu privire la ce a avut de suferit din punct de vedere fizic şi psihologic de pe implicării în activitatea ilicită. Relatările trebuie să includă reacţia ei la desfăşurarea propriu-zisă a activităţii ilicite, la abuzuri, la inducerea în eroare, starea de sclavie, la prostituţie şi exploatare. Victima va fi încurajată să vorbească despre efectele ulterioare ale infracţiunii asupra calităţii vieţii ei. Despre gradul de frică pentru propria persoană şi cei dragi. Dacă este capabilă, la fel ca oricare alt cetăţean, să ia decizii în legătură cu viaţa ei. Dacă are impresia că se poate reîntoarce acasă fără teamă. Care sunt sentimentele victimei privind propria demnitate şi valoare. Cu privire la consemnarea declaraţiei, de la caz la caz, poate fi util în cazurile în care legea, din diferitele state în care se pot desfăşura actele de anchetă, prevede acest lucru, victimelor trebuie să li se permită să apară sub o identitate de tip pseudonim, pentru a nu fi recunoscute. Această metodă are însă şi riscuri. Victima trebuie să fie informată că folosirea pseudonimului o protejează într-adevăr faţă de familia ei sau de mass-media, în sensul că aceştia nu mai pot afla cine este victima şi faptul că ea a fost implicată în traficul de persoane. Pe de altă parte, declaraţia ei de martor conţine detalii din care traficanţii pot deduce care a fost rolul ei în procesul penal. Înregistrările de sunet şi imagine trebuie utilizate în toate cazurile în care ea este admisibilă ca probă la proces322, deoarece: • este o metodă de audiere mai rapidă, nemaifiind nevoie de o consemnare în scris; astfel se reduce gradul de stres atât al victimei, cât şi al consilierului şi al anchetatorului care conduce audierea; • este o metodă care permite o relatare mai naturală şi mai expresivă, cu propriile cuvinte ale victimei; • înregistrarea video a declaraţiei de martor poate fi folosită şi ca probă la proces, dar numai dacă judecătorul care conduce procesul este de acord cu acest lucru. 4.5.5. Examinarea medico-legală În cazurile în care este necesară o examinare medico-legală este recomandabil să se ia în considerare două aspecte importante: • Victima trebuie să fie de acord cu examinarea – acordul ei urmând a fi consemnat în scris; 322 N.A. – în funcţie de cum şi cât permit prevederile procedurale 180 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE • Victimei trebuie să i se permită să aleagă sexul medicului legist care urmează să o examineze; opţiunea ei trebuind respectată, pe cât posibil. În funcţie de posibilităţi se va alege un medic autorizat şi cu experienţă în examinarea victimelor atacurilor sexuale. Se vor nota şi fotografia toate semnele vizibile ale unui atac petrecut cu un interval de timp mai mic sau mai mare în urmă. În cazurile în care se ştie de la început că există acuzaţii de atacuri sexuale recente, se vor lua toate măsurile pentru evitarea contaminării sau amestecării probelor medico-legale. Victima şi suspecţii nu vor fi transportaţi cu aceleaşi vehicule şi nu vor fi duşi sau reţinuţi în acelaşi loc. În această fază critică, regulile privind evitarea contaminării sau amestecării probelor se aplică şi pentru strângerea şi ambalarea tuturor obiectelor sau mijloacelor de probă care ar putea reprezenta o sursă de contaminare, de confuzie etc. Indiferent cine efectuează examinarea medicală a victimei, în toate fişele medicale şi în documentaţia întocmită pentru autorităţi, victima va figura sub identitatea de pseudonim, aşa încât adevărata ei identitate să rămână confidenţială. În rapoartele de expertiză, medicii nu vor face referire la victimă sub numele ei adevărat, căci aceste documente vor fi puse la dispoziţia avocaţilor inculpaţilor şi a instanţei de judecată. Un cuvânt trebuie spus şi cu privire la cooperarea dintre diferitele organe judiciare competente material şi teritorial să efectueze cercetarea infracţiunilor ce constituie obiectul acestui demers ştiinţific. În condiţiile existenţei mai multor instituţii care pot efectua acte premergătoare şi activităţi de anchetă în domeniul cercetării infracţiunilor ce se săvârşesc la regimul frontierei de stat cooperarea este indispensabilă. Dacă demersul judiciar nu are caracter unitar şi este fragmentat de competenţe teritoriale şi materiale, de disponibilitatea autorităţilor din diferitele state de a colabora cercetarea nu va avea rezultate semnificative, nu va fi eficientă, se va poticni în investigarea unor segmente de activitate infracţională puţin relevante faţă de complexitatea şi anvergura activităţilor ilicite desfăşurate de către grupuri infracţionale ce au reuşit să tranziteze un număr mare de persoane peste frontierele diferitelor stat şi, implicit, să acumuleze sume însemnate de bani. Activităţile ilicite organizate din domeniu sunt vulnerabile datorită faptului că au nevoie de publicitate, de reclamă. Cei care doresc să treacă ilicit frontiera şi sunt în căutarea unei soluţii trebuie să afle unde trebuie să se adreseze iar, pentru aceasta, este necesară desfăşurarea unor minime demersuri în presa locală sau centrală, la posturi de radio, răspândirea de fluturaşi, afişe, etc. această împrejurare, la care se adaugă şi faptul că cei care se pregătesc ori au trecut odată sau de mai multe ori fraudulos frontiera comunică la diferite persoane din cercul social modul în care s-au descurcat „atât de bine”, poate fi exploatată în interesul anchetei numai prin cooperarea diferitelor structuri – în primul rând poliţia, poliţia de frontieră şi jandarmeria – ce sunt abilitate să desfăşoare activităţi de supraveghere şi control în diferite zone şi medii. De ademenea, este o realitate că organele judiciare din ţările membre ale Uniunii Europene sunt dornice, au nevoie de colaborare pentru a putea controla migraţia ilegală. Rămâne doar ca managerii susţinuţi de puterea politică să găsească cele mai bune şi mai eficiente modalităţi de cooperare. 181 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE CAPITOLUL 5 CERCETAREA CRIMINALISTICĂ A TRAFICULUI ILICIT DE DROGURI ŞI PRECURSORI 5.1. Dimensiunea globală a traficului ilicit de droguri Unul din cele mai răspândite mituri este cel potrivit căruia ne găsim în mijlocul unei „epidemii de droguri”323. Producţia şi traficul ilicit de droguri reprezintă una din formele cele mai active de manifestare a crimei organizate transnaţionale. Profiturile obţinute din această activitate ilicită, care depăşesc cu mult unele afaceri legale, au făcut ca, pe lângă organizaţiile mafiote tradiţionale, să apară zeci şi sute de grupări şi bande criminale care pun în prim planul preocupărilor lor producţia şi traficul de droguri. Îngrijorător este faptul că, în unele ţări, aceste activităţi se desfăşoară sub privirile îngăduitoare ale autorităţilor, context în care organizaţiile criminale posedă mii de hectare de pământ arabil pentru culturile de plante opiacee, angajaţi pentru întreg procesul de fabricare a drogurilor, grupuri de protecţie, specialişti în domeniul chimiei, informaticii, economico-financiar şi întreaga logistică, inclusiv minisubmarine şi elicoptere necesare derulării activităţilor lor infracţionale324. În Africa, Asia şi America Latină, banii obţinuţi din vânzarea drogurilor ilicite sunt folosiţi la achiziţionarea armelor şi la sprijinirea războiului şi a rebeliunii325. Odată cu dezvoltarea societăţii şi înflorirea ştiinţei, s-a amplificat chimia alcaloizilor, având ca urmare obţinerea unor substanţe cu efecte mult mai puternice decât plantele din care provin, fapt care a impulsionat şi traficul de droguri. Intuind posibilitatea de câştig fără muncă şi exploatând slăbiciunile fiinţei umane, anumiţi indivizi s-au lansat în una din cele mai nocive afaceri, traficul ilicit de droguri. În prezent, producţia şi consumul de droguri au cunoscut o explozie extraordinară, explozie ce a decurs din profiturile obţinute în urma traficului ilicit de către organizaţii bine puse la punct. Vechile locuri geografice unde se cultivau plante din care se obţineau droguri, au atras atenţia traficanţilor care au preluat acest obicei, transformându-l într-o activitate organizată. Rutele traficului de droguri urmează de mult timp itinerarii ocolitoare, folosindu-se zonele mai puţin frecventate şi slab controlate. Obiectivul traficanţilor este acapararea marilor pieţe de consum, limitând la minim riscurile de confiscare a drogurilor. Anumite zone de pe glob constituie încă de demult locurile de tranzit al traficului de droguri. Este cazul vechii rute a mătăsii şi opiului, care constituia, încă din antichitate, o axă comercială esenţială între Asia şi Occident. Încă din anii ’80, această rută care trece prin Kashi (fostul Kachgar) între podişul Pamir şi munţii Tian Chaui, în vestul Chinei, a redevenit o rută a drogurilor, potrivit spuselor preşedintelui Kîrghîzstan, Astor Akalo326. Regiunea montană situată la nordul frontierei dintre Thailanda, Birmania şi Laos, cunoscută sub numele de „Triunghiul de Aur”, a fost acaparată de traficanţii de droguri. Culturile mari au putut exista datorită zonei semisălbatice, a populaţiei seminomade precum şi inaccesibilităţii zonei datorită vegetaţiei sălbatice de junglă. Obiceiul locuitorilor acestei zone este acela de a arde pădurile, iar terenurile rezultate să fie cultivate cu mac opiaceu. După recoltare, terenul este părăsit, iar activitatea este reluată în altă zonă. Plantele sunt preluate de traficanţi, care le prelucrează în laboratoare clandestine situate în apropierea culturilor, produsele obţinute luând calea pieţelor de desfacere. Toate eforturile autorităţilor de a împiedica 323 J. W. Coleman, D. R. Cresey – Social problems, Harper-Row, New York, pag. 362. 324 Raport de evaluare a fenomenului drogurilor în România, Agenţia Naţională Antidrog, Bucureşti, 2004. 325 Raportul Organului Internaţional de Control al Stupefiantelor pentru anul 2005, Organizaţia Naţiunilor Unite. 326 Ioan Dascălu (coordonator) şi colectiv – Organizaţia criminală a drogurilor, Editura Sitech, Craiova, 2008, pag.59 182 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE culturile de mac opiaceu au fost sortite eşecului. Aceasta s-a întâmplat din cauza sărăciei populaţiei care supravieţuieşte din punct de vedere economic de pe urma acestor culturi, obţinând venituri foarte mici, însă sigure în comparaţie cu sumele finale rezultate din traficul de droguri. Împiedicarea cultivării de plante specifice în zonă nu a fost posibilă nici în urma intervenţiei în forţă a autorităţilor. Instabilitatea politică din zonă, controlul acesteia din punct de vedere militar de către forţe care încurajează pe ascuns activităţile ilicite, precum şi corupţia factorilor de răspundere implicaţi în combaterea traficului din zonă care atinge cote alarmante, sunt alţi factori care nu permit eradicarea flagelului în acest colţ de lume327. Instabilitatea politică şi militară, precum şi sărăcia în care se află populaţia a permis traficanţilor de droguri să stăpânească şi zona cunoscută sub denumirea de „Semiluna de aur”, ce cuprinde Afganistanul, Pakistanul şi Iranul. Aici populaţia seminomadă, care se bucură de obţinerea unor venituri sigure din traficul ilicit de droguri, cultivă pe suprafeţe mari mac opiaceu şi cannabis, pe care traficanţii le transformă în renumita „heroină persană”. Regiunea Matran din Pakistan, regiune aridă şi puţin frecventată, loc de contrabandă, serveşte ca punct de plecare a exportării heroinei din „Semiluna de aur”. În Penjab şi în regiunea de nord-vest a Pakistanului se găsesc peste 800 de laboratoare clandestine care produc o heroină de calitate superioară care alimentează piaţa naţională şi internaţională, exportând drogul către SUA, ţările Europei şi Orientul Mijlociu. Laboratoarele de rafinare a heroinei sunt situate pe dealurile Chagai din Balouchistan şi în centura tribală din apropiere de Peshawar şi Karachi. Mafia drogurilor din Pakistan a profitat de instabilitatea politică a ţării şi de lipsa de reacţie a autorităţilor. Pakistanul este considerat un narcostat, adică o ţară în care statul sau un sector de activitate din societate este implicat în traficul ilicit de droguri, realizând profituri în urma acestei activităţi. Conflictul din Afganistan a provocat o extindere considerabilă a producerii opiului, cauzată de inexistenţa unei puteri centrale care să deţină controlul asupra teritoriilor. În 2006, din întreaga cantitate de opiacee care a părăsit teritoriul afgan, 53% a trecut prin Iran, 33% prin Pakistan şi 15% prin Asia Centrală (în principal, prin Tadjikistan). Ruta de trafic din Afganistan continuă să traverseze Pakistanul, Iranul, Turcia şi ţările balcanice către centrele de distribuţie din Europa Occidentală. Localizaţi în Afganistan şi în toate cele cinci republici din Asia Centrală, mafia drogurilor se identifică prin reţelele naţionale şi prin caracterul exclusiv familial sau etnic al acestora. Rolul lor pe piaţa drogurilor constă în cumpărarea opiaceelor de la fermieri şi vânzarea lor cumpărătorilor internaţionali. Mafia drogurilor din regiune este formată din grupări originare din Kazakhstan, Kîrghîzstan, Tadjikistan, Uzbekistan, dar aceste grupări nu sunt la fel de bine implementate precum grupările afgane. A doua categorie de grupări implicate în traficul de droguri în Asia Centrală sunt organizaţiile criminale transnaţionale. Aceste grupări sunt următoarele328: ¾ reţelele de traficanţi afgani, kîrghîzi şi ruşi care transportă încărcăturile de opiacee spre Asia Centrală, Ţările Baltice, Rusia şi Uniunea Europeană; ¾ reţelele de traficanţi afgani, turkmeni şi turci care fac trafic cu opiacee către Turcia, traversând Turkmenistanul, Armenia sau Azerbaidjan; ¾ reţelele de traficanţi caucazieni responsabili cu traficul de droguri din Federaţia Rusă; ¾ grupările afgano-iraniene şi afgano-pakistaneze; ¾ grupările independente din Tadjikistan şi Uzbekistan, care realizează contactul cu diaspora din Afganistan; ¾ grupările de kîrghîzi şi turkmeni, care încearcă să dezvolte legăturile cu mafia afgană a drogurilor; ¾ în ultima perioadă de timp, încearcă să pătrundă în traficul regional de droguri grupările chineze, coreene, latino-americane şi nigeriene. Operaţiunile organizaţiilor criminale transnaţionale nu îşi au originile întotdeauna în Afganistan. Pe lângă stocarea opiaceelor în Afganistan, grupările transnaţionale depozitează de asemenea drogurile în centre regionale diferite, precum Osh, Shymkent şi Samarkand, unde se implementează din ce în ce mai multe laboratoare clandestine. Ultima categorie de grupări implicate în traficul de droguri din Asia Centrală sunt grupările armate nestatale şi grupările teroriste, precum talibanii, Al-Qaeda şi Mişcarea islamică din Uzbekistan. Grupările armate nestatale sunt comandate de „lorzi ai războiului”, persoane cu experienţă în derularea unor războaie civile. Ei domină comerţul cu droguri în două modalităţi: prin colectarea taxelor de la cultivatorii locali sau de la traficanţii care tranzitează teritoriul lor şi prin controlul procesului de fabricare a drogurilor în laboratoarele clandestine. 327 Boroi Alexandru, Neagu Norel, Sultănescu Valentin-Radu – Infracţiuni prevăzute de Legea nr. 143/2000 privind combaterea traficului şi consumului ilicit de droguri, Editura Rosetti, Bucureşti, 2001, pag. 13. 328 Ioan Dascălu (coordonator) şi colectiv – Organizaţia criminală a drogurilor, Editura Sitech, Craiova, 2008, pag.61 183 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Relieful Asiei nu este un obstacol pentru traficanţi: numeroase puncte de trecere permit traversarea celor 2087 km. de frontieră dintre Afganistan şi vecinii de nord, de-a lungul a trei mari posturi de frontieră: Kuska (pe ruta Nerat din Achgabat pe unde traversează Turkmenistan), Turmez (pe ruta Mazâr–e Charif spre Karshi şi Boukhara, mai exact prin Uzbekistan) şi în final Nizhiny Pyandz (pe ruta Kaboul - Duşanbe, capitala Tadjikistan). Mai mult, munţii din nord-estul Afganistanului prezintă trecători dificile, dar foarte puţin supravegheate. Traficanţii descoperă astfel provincii tadjikistaneze care sunt autonome de Duşanbe înainte de a trece prin Uzbekistan sau Kazakhstan. Din cauza faptului că Iranul a adoptat o legislaţie severă în domeniul combaterii traficului de droguri (legea din 12 ianuarie 1989 care prevede pedeapsa capitală în cazul deţinerii a cel puţin 5 kg. de opiu brut sau 30 de grame de heroină), traficanţii au început să caute noi rute de transport la începutul anilor ’90, dar confiscările efectuate de agenţiile de aplicare a legii confirmă faptul că Iranul rămâne un loc privilegiat de tranzit al heroinei afgane. Tadjikistanul reprezintă în acest moment, principala cale de acces a opiaceelor ce provin din zona „Semilunei de aur”. Traficul de droguri ce tranzitează Tadjikistan relevă în mod clar importanţa acestor teritorii aflate sub controlul Alianţei de Nord, în special zonele din jurul Jirgatalului şi Garm din Tadjikistan. Aproximativ 3% din familiile agricultorilor din Tadjikistan se ocupă de cultivarea opiului şi între 10 000 şi 40 000 de tadjikistanezi (0,4% din populaţia totală) se ocupă cu comerţul de opiu, fiind folosiţi de traficanţi ca transportatori sau intermediari. De altfel, nici o regiune a globului pământesc unde situaţia geografică şi social-politică au permis, nu a scăpat de prezenţa traficanţilor de droguri, care la preţuri mici reuşesc cultivarea şi transformarea culturilor în droguri ilicite pentru consum, după care le comercializează la preţuri exorbitante, profiturile fiind fabuloase. Altă ţară puternic afectată de invazia drogurilor şi creşterea numărului de consumatori a devenit India. Întinsa suprafaţă a teritoriului, lungimea frontierelor maritime şi terestre nu au permis autorităţilor să efectueze un control sever asupra circulaţiei. Handicapul a fost imediat speculat de traficanţii de droguri care la început au folosit India ca ţară de tranzit pentru drogurile aduse din „Triunghiul de Aur”, după care s-au orientat către populaţie, numărul consumatorilor crescând continuu. În prezent există trei centre distincte de producţie a opiaceelor care aprovizionează trei pieţe principale, şi anume329: ¾ Afganistanul care aprovizionează ţările învecinate, Orientul Mijlociu, Africa şi, în mod deosebit, Europa; ¾ Myanmar/Laos care furnizează opiacee ţărilor învecinate (în special Chinei) şi continentului Oceania (în principal, Australiei); ¾ America latină (Mexic, Columbia, Guatemala, Peru) care aprovizionează America de Nord (în mod deosebit, Statele Unite ale Americii). Într-un comunicat de presă din data de 2 septembrie 2006, Directorul Executiv al Biroului Naţiunilor Unite privind Drogurile şi Criminalitatea, Antonio Maria Costa, preciza că recolta de mac opiaceu obţinută în anul 2006 în Afganistan reprezintă aproape 92% din producţia la nivel mondial şi depăşeşte cererea globală cu 30%. „Opinia publică este din ce în ce mai frustrată de faptul că în Afganistan culturile de mac opiaceu nu pot fi ţinute sub control. Investiţiile politice, militare şi economice făcute de ţările coaliţiei nu au un impact vizibil asupra acestor culturi. Prin urmare, opiul din Afganistan finanţează insurgenţii, mafia internaţională şi duce la decesul a peste o sută de mii de persoane în fiecare an”, a mai adăugat domnul Costa330. În data de 7 septembrie 2006 atrăgea atenţia un articol dat publicităţii de BBC NEWS prin care se aducea la cunoştinţă că generalul James Jones, comandantul NATO solicită ţărilor membre NATO să acorde întăriri pentru misiunea din sudul Afganistanului, recunoscând că trupele aliate nu mai fac faţă violenţei din regiune. La data de 12 septembrie 2006, Antonio Maria Costa făcea următorul apel pentru distrugerea industriei opiului în Afganistan: „Fac apel la forţele NATO pentru distrugerea laboratoarelor de heroină, dezafectarea pieţelor de opiu, atacarea convoaielor de opiu şi aducerea comercianţilor în faţa justiţiei. Invit ţările coaliţiei să ofere NATO mandatul şi resursele necesare”. În prezent, în Afganistan, numai în 6 din cele 329 Raport de evaluare Semestrul I/2007 privind stadiul realizării activităţilor prevăzute pentru semestrul I/2007 în Planul de acţiune în vederea implementării Strategiei Naţionale Antidrog, în perioada 2005-2008, Agenţia Naţională Antidrog, Bucureşti, 2007, pag. 14. A se vedea şi UNODC, World Drug Report, 2006, pag. 63. 330 Raport de evaluare 2007 privind stadiul realizării activităţilor prevăzute pentru anul 2006 în Planul de acţiune în vederea implementării Strategiei Naţionale Antidrog, în perioada 2005-2008, Agenţia Naţională Antidrog, Bucureşti, 2007, pag. 5. 184 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE 34 de provincii nu se cultivă mac opiaceu. Aproximativ 12,6% din totalul populaţiei este implicată în cultivarea opiului. În anul 2002, înalţi funcţionari din Kandahar şi chiar ministrul de interne afgan au fost acuzaţi că ar avea legături cu reţelele de trafic de droguri. Concluzia la care au ajuns mai multe organisme internaţionale însărcinate cu lupta împotriva traficului de droguri este că în Africa, traficul de droguri constituie o problemă majoră, reprezentând un obstacol suplimentar în calea dezvoltării continentului. Deja, în 2001, un raport al Organului Internaţional de Control al Stupefiantelor afirma că „graţie experienţei lor în domeniul traficului cu haşiş şi heroină, cartelurile drogurilor din Africa occidentală căutau noi contacte în America Latină pentru a extinde traficul cu cocaină în întreaga regiune a Africii subsahariene”. Este vorba de o turnură fundamentală în strategia traficului de droguri la nivel mondial, care poziţionează Africa ca o regiune „pivot” pentru distribuirea drogurilor în lumea întreagă. De la începutul anilor ’90, Africa era situată pe rute de tranzit ale drogurilor. Turnura a avut loc în anul 1993, când au fost confiscate în Nigeria 300 kg. de heroină provenind din Thailanda. Aceasta a reprezentat semnalul unei schimbări care arată transformarea numeroşilor mici contrabandişti africani (majoritatea nigerieni) din simpli transportatori pentru profitul altora, în membri ai unor bande conduse de cetăţeni africani, în măsură de a trata de la egal la egal cu organizaţii similare din alte continente. Afirmarea mafiilor nigeriene derivă de asemenea din apartenenţa Nigeriei la Commonwealth, care a permis legarea de relaţii strânse comerciale cu subcontinentul indian, producător de opiu şi heroină şi cu lumea consumatoare anglo-saxonă. La sfârşitul anilor ’80 se înregistrează o creştere importantă a rolului Nigeriei ca centru strategic. În anul 1992, urmare a confiscărilor de cocaină din aeroportul Lagos, autorităţile nigeriene au suspendat zborurile directe către Rio de Janeiro. De atunci, traficanţii nigerieni sunt consideraţi ca principalii vectori ai drogului, o adevărată industrie a serviciului de comerţ de heroină şi cocaină. Ei sunt prezenţi în toate punctele cheie ale producerii şi traficului de droguri. Graţie compatrioţilor lor rezidenţi în străinătate, ei au format clanuri criminale comparabile cu cele columbiene, turce şi chineze. Organizaţiile mafiote nigeriene, ca şi altele, se bazează pe solidaritatea etnică, de clan şi de familie. Deja în 1995, autorităţile americane estimau că 50% din heroina care circulă în ţara lor era introdusă de către nigerieni care utilizau Polonia şi Ungaria ca punct de tranzit pentru cocaina destinată Europei occidentale. Prezenţa acestor organizaţii criminale, urbanizarea puternică, distrugerea valorilor tradiţionale africane, difuzarea unei culturi hedoniste sunt de asemenea factori care au creat premisele pentru un progres al traficului de droguri pe continentul african. Confiscările de opiacee în Africa au înregistrat o creştere în aceşti ultimi ani. Potrivit statisticilor ONU, în anul 2004 s-a înregistrat o creştere a confiscării de heroină cu 60% în comparaţie cu anul precedent. Cea mai mare parte a acestei creşteri este datorată confiscărilor care au avut loc în Africa centrală şi occidentală, care s-au dublat între 2003 şi 2004. Heroina care trece prin Africa este destinată în primul rând pieţelor europene şi în al doilea rând celor din nordul Americii. Heroina provine din ţările Asiei de Sud-Vest şi de Sud-Est. Cantitatea totală a opiaceelor confiscate în Africa este totuşi modestă (0,3% din totalul confiscărilor la nivel mondial). Trebuie să ţinem cont totuşi că nu există statistici fiabile şi că nivelul confiscărilor nu reflectă adevăratul flux al drogurilor care tranzitează Africa din cauza slăbiciunii forţelor de poliţie locală care au dificultăţi în interceptarea transporturilor ilicite. În ceea ce priveşte utilizarea opiaceelor în Africa, potrivit statisticilor Biroului Naţiunilor Unite privind Drogurile şi Criminalitatea (UNODC), se remarcă o creştere a consumării lor pe continentul african, îndeosebi în Africa orientală, în Africa sudică şi în mai multe ţări din Africa occidentală. După experţii ONU, creşterea consumului de heroină în aceste regiuni provine din faptul că ele sunt folosite ca locuri de tranzit de către narcotraficanţi, care nu se dedau totuşi de la a-şi crea o piaţă locală. Raportul Biroului Naţiunilor Unite privind Drogurile şi Criminalitatea (UNODC) asupra traficului de stupefiante din 2007 remarcă faptul că „o parte mică, dar în creştere din producţia de opiacee afgane este trimisă în America septentrională fie prin Africa orientală şi Africa occidentală, fie prin Europa”. În 2004, 50% din confiscările de cocaină de pe continentul African au fost înregistrate în Africa occidentală şi centrală. Zona de trecere cea mai utilizată de către traficanţii de cocaină este cea a Golfului de Guineea, de unde cocaina este transportată în Europa în cantităţi mici de către „cărăuşi”. Traficanţii de cocaină încearcă într-o măsură ascendentă să utilizeze ca rute ale tranzitului Africa din două motive. Primul provine din îmbunătăţirea sistemelor de supraveghere desfăşurate de autorităţile locale şi de autorităţile americane în regiunea Caraibe şi America centrală, ruta tradiţională folosită de traficanţi. În aceşti ultimi ani de exemplu, s-au ridicat baze de supraveghere americane din Anzi în Insulele Caraibe. În plus 185 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE autorităţile olandeze au intensificat supravegherea cu patrule aeriene poziţionate în insulele Curaqao şi Saint Martin. Al doilea factor este legat de diminuarea consumului de cocaină înregistrată în SUA, faţă de o creştere a cererii în Europa. Africa este deci o rută comodă şi sigură pentru a ajunge o piaţă în creştere. Ca efect colateral, s-a creat, în plus, o piaţă africană care înregistrează în ultimii ani creşteri însemnate. Pe când Africa nu este pentru moment decât un loc de tranzit şi o piaţă reziduală pentru droguri precum cocaina şi heroina, principala producţie locală de substanţe stupefiante este cea de cannabis. Conform raportului Biroului Naţiunilor Unite privind Drogurile şi Criminalitatea (UNODC) pe anul 2006, iarba de cannabis este cultivată, adeseori în mod ilegal, în 176 de ţări din lumea întreagă. Africa reprezintă 27% din producţia mondială şi principalii producători sunt Marocul (3700 de tone), Africa de Sud (2200 de tone) şi Nigeria (2000 de tone). Producţia de droguri sintetice este limitată în Africa, cu excepţia Africii de Sud unde fabricarea de metamfetamine a crescut în ultimii ani. Datele privind descoperirea de laboratoare clandestine confirmă această tendinţă. Columbia este statul cu cea mai mare suprafaţă cultivată cu coca, în ciuda scăderii cu 9%, de la 86.000 de hectare la 78.000 de hectare a suprafeţei de cultură. La nivel statal, 72% din numărul global de capturi de cocaină se concentrează pe teritoriul a 5 state: Columbia, Statele Unite ale Americii, Venezuela, Spania şi Ecuador331. Organizaţiile mexicane de trafic de droguri sunt cele mai influente dintre organizaţiile care operează pe teritoriul SUA, prezentând pericolul cel mai mare din punct de vedere organizaţional. Acestea reprezintă principalii transportatori de cocaină şi distribuitorii de cantităţi mari în ţară, de asemenea wlw sunt impolicate în producţia, transportul şi distribuţia heroinei, marijuanei şi metamfetaminei disponibile pe piaţa de droguri din SUA332. Sediul local al DEA din New York a constatat recent că grupările criminale mexicane se aprovizionează de la grupările criminale columbiene, acestea fiind sursa cantităţilor mari, la nivelul kilogramelor de cocaină existente în multe zone din oraşul New York. În Europa, heroina se găseşte sub două forme de import: heroina brună obişnuită (forma sa chimică de bază) şi heroina albă (sub formă de sare) care este mai rar întâlnită şi, de obicei, mai scumpă, provenind de obicei din Asia de Sud-Est. Pe lângă heroina importată, unele droguri pe bază de opiacee sunt produse în Uniunea Europeană, dar fabricarea este în esenţă limitată la producerea pe scară redusă a preparatelor „de casă” din mac opiaceu (ex. tulpini de mac opiaceu, concentrat de mac opiaceu obţinut din tulpini sau capsule zdrobite de mac) într-o serie de state din estul Uniunii Europene, cum ar fi Lituania, unde piaţa de tulpini de mac opiaceu şi concentrat de mac opiaceu din tulpini pare să se fi stabilizat, precum şi Polonia, unde se pare că producţia de „heroină poloneză” este în descreştere333. Pe lângă implicaţiile acestui flagel asupra sănătăţii populaţiei şi a costurilor tot mai mari pentru menţinerea sa sub control, trebuie relevate şi cele legate de câştigurile imense realizate de traficanţi, parte din acestea fiind folosite pentru comiterea altor activităţi ilicite, inclusiv pentru finanţarea actelor teroriste. La nivel mondial se constată o creştere continuă a numărului de consumatori de droguri. În anul 2004, peste două sute milioane de persoane (peste 5% din populaţia lumii), cu vârste cuprinse între 15 şi 64 de ani, au consumat droguri cel puţin o dată. Până nu de mult, la noi în ţară s-a considerat că fenomenul drogurilor nu a fost cunoscut niciodată, drogurile reprezentând ceva cunoscut numai de către Occidentul decadent, această idee fiind indusă de propaganda comunistă. Înainte de anul 1990, consumul ilicit de droguri în România constituia un aspect cu caracter excepţional, în cele câteva cazuri înregistrate consumatorii fiind cetăţeni străini, în marea lor majoritate marinari. De asemenea, în evidenţa autorităţilor vremii se regăsea un număr mic de persoane, devenite dependente ca urmare a unor tratamente îndelungate cu morfină sau alte medicamente cu conţinut stupefiant334. În perioada de tranziţie parcursă de România după Revoluţia din Decembrie 1989, criminalitatea organizată naţională şi internaţională şi-a făcut apariţia şi s-a dezvoltat, grupurile criminale acţionând structurat în diverse domenii ale vieţii sociale şi economice. O parte a cetăţenilor români uzitând de dreptul la libera circulaţie au săvârşit fapte penale în afara teritoriului naţional, pentru ca ulterior, în baza experienţei 331 Raport de evaluare Semestrul I/2007 privind stadiul realizării activităţilor prevăzute pentru semestrul I/2007 în Planul de acţiune în vederea implementării Strategiei Naţionale Antidrog, în perioada 2005-2008, Agenţia Naţională Antidrog, Bucureşti, 2007, pag. 16. 332 Ioan Dascălu (coordonator) şi colectiv – Organizaţia criminală a drogurilor, Editura Sitech, Craiova, 2008, pag.67 333 http://ar2006.emcdda.europa.eu 334 Raport de evaluare a fenomenului drogurilor în România, Agenţia Naţională Antidrog, Bucureşti, 2004. 186 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE acumulate, să iniţieze pe teritoriul României forme organizate de criminalitate, deja existente în alte zone geografice. Poziţia geografică deosebită pe care o ocupă România a făcut ca aceasta să fie luată în calcul de către reţelele de traficanţi de droguri ca un important „cap de pod” ce face legătura între Orient şi Occident. Arealul favorabil al României, care include toată gama căilor de transport, a permis reţelelor de traficanţi să folosească diverse mijloace pentru tranzitarea teritoriului ţării. O serie de factori determinanţi, precum factori de ordin social-politic-economic, cadrul legislativ insuficient reglementat în materie antidrog şi inexistenţa organelor judiciare specializate în combaterea acestui gen de infracţiuni, care să aibă dotarea tehnică corespunzătoare, au influenţat în timp, evoluţia României în ceea ce priveşte traficul de droguri. Situaţia conflictuală dintre statele ex-iugoslave a făcut ca pentru o perioadă de timp centrul de greutate al traficului de droguri să se transfere pe cel de-al doilea segment al “rutei balcanice” care include şi România. În dorinţa lor de expansiune, organizaţiile criminale privesc România nu numai ca o ţară de tranzit, dar şi ca o piaţă de desfacere şi consum ilicit a drogurilor. Deschiderea graniţelor României, care a condus la o creştere enormă a numărului de mijloace de transport şi mărfuri ce intră şi ies, în şi din ţară, conferă organizaţiilor criminale posibilităţi largi de camuflare a drogurilor şi de tranzitare a teritoriului ţării. România reprezintă principalul tronson al celei de-a doua rute balcanice de transport al drogurilor către Europa Occidentală. Ruta a doua balcanică de transport al drogurilor porneşte din Turcia, traversează Bulgaria, intră în România prin punctele de frontieră sudice (Negru Vodă, Vama Veche, Bechet, Giurgiu), trece prin Bucureşti, după care continuă prin zona subcarpatică spre Vest, iar prin punctele de frontieră Nădlac, Borş, Petea intră în Ungaria. În continuare, trece prin Budapesta, intră în Slovacia prin Rajka, iar după traversarea teritoriului slovac, ajunge prin zona sud-vestică, în Cehia, de unde pătrunde în Germania prin punctul de frontieră dintre cele două ţări335. O altă variantă a celei de-a doua rute balcanice, care include şi un tronson maritim, este: Istanbul-Constanţa (pe Marea Neagră)-Bucureşti, după care intră pe traseul mai sus descris. Din cea de-a doua rută balcanică se desprinde o altă variantă care pleacă din Bucureşti, traversează zona estică a României, după care intră în Ucraina, unde se bifurcă, un traseu continuând prin Polonia către Germania, iar celălalt spre aceeaşi destinaţie, dar prin Slovacia şi Cehia. Prima rută balcanică ce ocoleşte România, dar care poate oricând să includă şi variante care să vizeze ţara noastră, are următorul traseu: Turcia-Bulgaria-Serbia-Ungaria, iar la Budapesta intră pe ruta a doua balcanică. Caracterul relativ stabil al rutelor de transport nu exclude şi alte variante care să vizeze România, depistarea acestora depinzând în mare măsură de abilitatea instituţiilor implicate în combaterea traficului şi consumului ilicit de droguri şi, mai ales, de modul în care acestea cooperează cu instituţiile similare ale altor state. Transformarea Afganistanului în principal producător de heroină a format, în opinia analiştilor internaţionali, convingerea că transporturile de heroină către Europa nu se vor mai efectua prin România, în principal, ci prin ocolirea acesteia prin nord, urmând ruta Turkmenistan/Iran – traversând Marea Caspică-Azerbaidjan-Georgia-traversând Marea Neagră-Ucraina şi de aici către vest (este puţin probabil ca transporturile de heroină din Afganistan să traverseze Turcia, datorită conflictelor cu reţelele locale de traficanţi de droguri). Din cazuistica ultimilor ani, rezultă că pentru drogurile sintetice se prefigurează dezvoltarea unor rute dinspre vest (Olanda, Belgia, Germania) spre est (România), dar şi dinspre nord (Ţările Baltice, Ucraina) pentru produsele stupefiante de sinteză (amfetamine, MDMA, LSD şi altele), care ar urma să devină active pe teritoriul României. Principalele tendinţe privind evoluţia fenomenului criminalităţii în domeniul drogurilor sunt următoarele336: ¾ amplificarea şi diversificarea fenomenului infracţional transfrontalier; ¾ modificarea continuă a rutelor utilizate şi a tipurilor de droguri traficate în funcţie de cerinţele pieţei ilicite; ¾ extinderea fenomenului infracţional din acest domeniu pe întreg teritoriul ţării; ¾ amplificarea si diversificarea criminalităţii asociate consumului de droguri; ¾ diversificarea modalităţilor de spălare a banilor rezultaţi din operaţiunile ilicite cu droguri prin racolarea unor specialişti din domeniul financiar-bancar şi coruperea unor funcţionari publici; 335 Raport naţional privind situaţia drogurilor, Agenţia Naţională Antidrog - Observatorul Român de Droguri şi Toxicomanii, Bucureşti, 2005. 336 Hotărârea Guvernului nr. 73/2005 privind aprobarea Strategiei Naţionale Antidrog în perioada 2005-2012. 187 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE ¾ creşterea numărului de consumatori de droguri şi, în special, a celor care preferă amfetaminele şi cannabisul. Potrivit Strategiei naţionale antidrog în perioada 2005-2012, principalii factori de risc care pot influenţa nivelul ofertei de droguri sunt: poziţia României la intersecţia principalelor rute tradiţionale utilizate de traficanţii internaţionali de droguri şi faptul că începând cu data de 01 ianuarie 2007 ţara noastră reprezintă graniţa estică a Uniunii Europene; creşterea fluxului de imigranţi spre România şi alte state membre ale Uniunii Europene; dezvoltarea traficului comercial prin punctele de frontieră cu consecinţe asupra scăderii timpilor de control; creşterea consumului de droguri şi în special a celui de droguri sintetice; implicarea în fapte de corupţie a unor funcţionari publici care au atribuţii directe în activitatea de control la frontieră; proliferarea reţelelor teroriste interesate în obţinerea de fonduri din traficul ilicit de droguri; cooperarea insuficientă între instituţiile abilitate în reducerea ofertei de droguri. Constant şi nu pe un teren viran, ci ca o consecinţă a dezvoltării rapide a narcotraficului internaţional, şi a unei cereri crescânde de stupefiante şi pe piaţa internă, traficul intern cu droguri şi în special cel stradal s-a intensificat, atingând în prezent cote alarmante, atât pe raza Capitalei, cât şi în alte centre urbane din ţară materializate prin sporirea numărului de vânzători stradali şi din locuinţe, amplificarea cererii de droguri în instituţiile de învăţământ, discoteci, locuri şi medii infracţionale. Numai în Bucureşti, de exemplu, există deja locuri cvasinotorii unde se comercializează, aproape ostentativ, „moartea albă”. În aceste activităţi, organizate pe scheletul unor veritabile reţele de comercianţi, sunt implicaţi atât în calitate de dealeri, cât şi de consumatori, grupuri de români, preponderent din etnia rromilor. Este o situaţie surprinzătoare, la care specialiştii nu sa-u gândit cu ceva timp în urmă, în sensul că asemenea indivizi vor renunţa la clasica bişniţă cu produse agroalimentare, flori, ţigări, cu aur şi valută şi se vor lansa în afaceri cu stupefiante. În prezent, ţara noastră nu reprezintă o ameninţare majoră din punct de vedere al producţiei şi distribuţiei de stupefiante, datorită consolidării legislaţiei interne privind controlul drogurilor şi precursorilor cât şi a structurilor administrative şi de coordonare337. 5.2. Reglementare Pentru înţelegerea în cât mai bune condiţii a demersului ştiinţific este necesară prezentarea unor precizări de ordin noţional, punct de vedere adoptat şi de legiuitor atunci când a reglementat Legea nr.143/2000 privind prevenirea şi combaterea traficului şi consumului ilicit de droguri şi O.U.G. 121/2006 privind regimul juridic al precursorilor de droguri ce constituie sediul materiei în domeniu338. Astfel voi prezenta definiţii legale date de legiuitor unor termeni ce vor fi folosiţi pe parcursul acestei secţiuni, după cum urmează: • Substanţe aflate sub control naţional – drogurile şi precursorii înscrişi în tabelele nr. I-IV care fac parte integrantă din Legea 143/2000, tabelele putând fi modificate prin Ordonanţă de Urgenţă a Guvernului, prin înscrierea unei noi plante sau substanţe, prin radierea unei substanţe sau plante ori prin transferarea acestora dintr-un tabel în altul, la propunerea ministrului sănătăţii; • Droguri – plantele şi substanţele stupefiante ori psihotrope sau amestecurile care conţin asemenea plante şi substanţe, înscrise tabelele nr. I-III din Legea 143/2000; • Droguri de mare risc – drogurile înscrise în tabelele nr. I şi II din Legea 143/2000; • Droguri de risc – drogurile înscrise în tabelul nr. III; • Inhalanţi chimici toxici – substanţele stabilite ca atare prin ordin al ministrului sănătăţii; • Consum ilicit de droguri – consumul de droguri aflate sub control naţional, fără prescripţie medicală; • Consumator – persoana care îşi administrează sau permite să i se administreze droguri, în mod ilicit, prin înghiţire, fumat, injectare, prizare, inhalare sau alte căi prin care drogul poate ajunge în organism; 337 Raportul Organului Internaţional de Control al Stupefiantelor pentru anul 2005, Organizaţia Naţiunilor Unite. 338 N.A. – definiţiile prezentate sunt definiţii legale date în cuprinsul legilor la care s-a făcut referire. 188 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE • Consumator dependent – consumatorul care, ca urmare a administrării drogului în mod repetat şi sub necesitate ori nevoie, prezintă consecinţe fizice şi psihice conform criteriilor medicale şi sociale; • Program terapeutic - totalitatea serviciilor şi a măsurilor medicale şi psihologice integrate, individualizate prin evaluare, planificare, monitorizare şi adaptare continuă pentru fiecare consumator dependent, în vederea întreruperii consumului, a înlăturării dependenţei psihice şi/sau fizice şi/sau a reducerii riscurilor asociate consumului; • Program integrat de asistenţă a consumatorilor şi a consumatorilor dependenţi de droguri – totalitatea serviciilor de sănătate şi a serviciilor de asistenţă psihologică şi socială asigurate în mod integrat şi coordonat persoanelor consumatoare de droguri, prin unităţile medicale, psihologice şi sociale, publice, private şi mixte; • Circuit integrat de asistenta a consumatorilor si a consumatorilor dependenţi de droguri – totalitatea programelor integrate de asistenţă asigurate consumatorilor şi consumatorilor dependenţi în vederea ameliorării stării de sănătate în sensul bunăstării fizice, psihice şi sociale a individului; • Livrarea supravegheată – metoda folosită de instituţiile sau organele legal abilitate, cu autorizarea şi sub controlul procurorului, care constă în permiterea trecerii sau circulaţiei pe teritoriul ţării de droguri sau precursori, suspecţi de a fi expediaţi ilegal, sau de substanţe care au înlocuit drogurile ori precursorii, în scopul descoperirii activităţilor infracţionale şi al identificării persoanelor implicate în aceste activităţi; • Investigatori acoperiţi – poliţişti special desemnaţi să efectueze, cu autorizarea procurorului, investigaţii în vederea strângerii datelor privind existenţa infracţiunii şi identificarea făptuitorilor şi acte premergătoare, sub o altă identitate decât cea reală, atribuită pentru o perioadă determinată; • Precursori – substanţele utilizate frecvent în fabricarea drogurilor, înscrise în tabelul IV din Legea 143/2000; substanţele chimice folosite la fabricarea ilicită a drogurilor, prevăzute în anexa nr. 1 O.U.G. 121/2006, sărurile acestora, precum şi amestecurile ce conţin astfel de substanţe, cu excepţia preparatelor farmaceutice şi a altor preparate cu aceste substanţe, care nu pot fi recuperate sau utilizate în acest scop prin metode de laborator; • Operator - persoana fizică sau juridică ce efectuează operaţiuni de fabricare, producere, tratare, sinteză, extracţii, condiţionare, distribuire, punere în vânzare, plasare pe piaţă, livrare, procurare, folosire, ambalare, transport, stocare-depozitare, manipulare sau orice altă activitate legală de import, export, tranzit ori intermediere de precursori, denumite în continuare operaţiuni cu precursori. Legea nr.143/2000 privind prevenirea şi combaterea traficului şi consumului ilicit de droguri reglementează mai multe infracţiuni după cum urmează339: 1. Infracţiunea de trafic de droguri care este reglementată în trei340 modalităţi principale: a) traficul de droguri b) traficul de droguri peste frontieră sau contrabanda specială cu droguri c) traficul de droguri pentru consumul propriu Traficul de droguri, în forma cadru, constă în cultivarea, producerea, fabricarea, experimentarea, extragerea, prepararea, transformarea, oferirea, punerea în vânzare, vânzarea, distribuirea, livrarea cu orice titlu, trimiterea, transportul, procurarea, cumpărarea, deţinerea ori alte operaţiuni privind circulaţia drogurilor, fără drept. Traficul de droguri peste frontieră urmăreşte incriminarea introducerii sau scoaterii din ţară, precum şi importul sau exportul de droguri, fără drept. Traficul de droguri pentru consumul propriu are în vedere cultivarea, producerea, fabricarea, experimentarea, extragerea, prepararea, transformarea, cumpărarea sau deţinerea de droguri pentru consumul propriu, fără drept. 339 N.A. – denumirile infracţiunilor prezentate aici nu sunt denumiri legale ci sunt de mine în ideea în care astfel va căpăta mai multă precizie şi va fi uşurată atât analiza cât şi reţinerea ideatică a acestor infracţiuni. 340 Art. 2 – 4 din Legea 143/2000 189 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE 2. Infracţiunea de favorizare a consumului ilicit de droguri constă în341 punerea la dispoziţie, cu ştiinţă, cu orice titlu, a unui local, a unei locuinţe sau a oricărui alt loc amenajat, în care are acces publicul, pentru consumul ilicit de droguri ori tolerarea consumului ilicit în asemenea locuri. 3. Infracţiunea de prescriere, eliberare sau obţinere abuzivă de droguri are în vedere342, pe de o parte, prescrierea abuzivă de droguri de mare risc, cu intenţie, de către medic, fără ca aceasta să fie necesară din punct de vedere medical, iar pe de altă parte, eliberarea sau obţinerea cu intenţie, de droguri de mare risc, pe baza unei reţete medicale falsificate sau prescrise fără să fie necesar din punct de vedere medical. 4. Infracţiunea de administrare de droguri de mare risc343 unei persoane, în afara condiţiilor legale. 5. Infracţiunea de furnizare344, în vederea consumului, de inhalanţi chimici toxici unui minor. 6. Infracţiunea de organizare, conducere sau finanţare345 a infracţiunilor relative la regimul sancţionării traficului şi a altor operaţiuni ilicite cu substanţe aflate sub control naţional. 7. Infracţiunea de a îndemna la consumul ilicit de droguri346. De noutate, în cuprinsul Legii nr.143/2000, este introducerea, cu caracter special a unor circumstanţe agravante de natură a se alătura celor prevăzute de Legea nr. 301/2004, totul pentru a asigura o cât mai adecvată pedepsire a conduitelor ilicite ce cad sub incidenţa regimului sancţionării traficului şi a altor operaţiuni ilicite cu substanţe aflate sub control naţional. Astfel, instanţele de judecată vor trebui să ţină seama ca circumstanţe agravante de următoarele împrejurări: 9 persoana care a comis infracţiunea îndeplinea o funcţie ce implică exerciţiul autorităţii publice, iar fapta a fost comisă în exercitarea acestei funcţii; 9 fapta a fost comisă de un cadru medical sau de o persoană care are, potrivit legii, atribuţii în lupta împotriva drogurilor; 9 drogurile au fost trimise sau livrate, distribuite sau oferite unui minor, unui bolnav psihic, unei persoane aflate într-un program terapeutic ori s-au efectuat alte asemenea activităţi interzise de lege cu privire la una dintre aceste persoane ori dacă fapta a fost comisă într-o instituţie sau unitate medicală, de învăţământ, militară, loc de detenţie, centre de asistenţă socială, de reeducare sau instituţie medical-educativa, locuri în care elevii, studenţii şi tinerii desfăşoară activităţi educative, sportive, sociale ori în apropierea acestora; 9 folosirea minorilor în săvârşirea infracţiunilor ce sunt prevăzute în cadrul regimului sancţionării traficului şi a altor operaţiuni ilicite cu substanţe aflate sub control naţional; 9 drogurile au fost amestecate cu alte substanţe care le-au mărit pericolul pentru viaţa şi integritatea persoane. De asemenea, O.U.G. 121/2006 conţine trei texte ce incriminează conduite ilicite considerate periculoase din punct de vedere penal. Primul text347 are ca obiect punerea pe piaţă, importul, exportul, producerea, fabricarea, oferirea, furnizarea, vânzarea, transportul, livrarea cu orice titlu, trimiterea, plasarea pe piaţă, procurarea, cumpărarea, sinteza, extracţia, experimentarea, activităţile intermediare348, cumpărarea sau deţinerea de substanţe clasificate, echipamente ori materiale, fără drept. 341 Art. 5 din Legea 143/2000 342 Art. 6 alin. 1 şi 2 din Legea 143/2000 343 Art. 7 din Legea 143/2000 344 Art. 8 din Legea 143/2000 345 Art. 10 din Legea 143/2000 346 Art. 11 din Legea 143/2000 347 Art. 22 alin. 1 din O.U.G. 121/2006 348 Astfel cum sunt acestea definite in art. 2 lit. e) din Regulamentul Consiliului 111/2005 privind supravegherea comerţului cu precursori de droguri intre Comunitate si statele terţe 190 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Al doilea text349 incriminează comercializarea – de către operatori economici autorizaţi – de substanţe clasificate către operatori economici ori persoane fizice neautorizate sau neînregistrate. Al treilea text350 constituie, în fapt o normă de trimitere, arătându-se că trecerea peste frontieră a substanţelor clasificate, fără documentele legale, constituie infracţiunea de contrabandă calificată, prevăzută şi pedepsită de art. 271 din Legea 86/2006 privind Codul vamal al României. De asemenea, actul normativ la care am făcut referire cuprinde şi o formă agravată, calificată prin scopul desfăşurării activităţilor ilicite prevăzute la art. 22 alin. 1 şi 2 – utilizarea lor la cultivarea, producerea sau fabricarea ilicită a drogurilor. Legiuitorul, recunoscând importanţa domeniului, recrudescenţa fenomenului de trafic şi consum ilicit de droguri a preluat textele din Legea 143/200 – lege devenită, probabil, veche – le-a sistematizat într-o anumită logică şi a dat actuala incriminare a conduitelor considerate periculoase în Legea nr. 301/2004, după cum urmează: → Traficul ilicit de droguri – art. 386 din Legea nr. 301/2004; Incriminarea promovată de către legiuitor, la art. 386 din Legea nr. 301/2004, cuprinde trei forme infracţionale: 1. traficul ilicit de droguri – ce constă în cultivarea, producerea, fabricarea, experimentarea, extragerea, prepararea, transformarea, oferirea, punerea în vânzare, vânzarea, distribuirea, livrarea cu orice titlu, trimiterea, transportul, procurarea, cumpărarea, deţinerea sau alte operaţiuni privind circulaţia drogurilor de risc (alin.1) sau de mare risc (alin. 2), fără drept; 2. contrabanda specială cu droguri351 – ce constă în introducerea sau scoaterea din ţară, precum şi importul ori exportul de droguri de risc (alin.3) sau de mare risc (alin. 4), fără drept; 3. organizarea, conducerea sau finanţarea traficului ilicit de droguri sau a contrabandei speciale cu droguri (alin. 5). → Nerespectarea dispoziţiilor privind administrarea ilicită de droguri – art. 387 din Legea nr. 301/2004; În conţinutul art. 387 din Legea nr. 301/2004 sunt enumerate opt forme infracţionale: 1. Traficul de droguri pentru consumul propriu – constă în cultivarea, producerea, fabricarea, experimentarea, extragerea, prepararea, transformarea, cumpărarea sau deţinerea, introducerea şi scoaterea din ţară de droguri pentru consum propriu, fără drept, (alin. 1); 2. Favorizarea consumului ilicit de droguri – constă în punerea la dispoziţie, cu intenţie, cu orice titlu, a unui local, a unei locuinţe sau a oricărui alt loc amenajat în care are acces publicul pentru consumul ilicit de droguri ori tolerarea consumului ilicit în asemenea locuri, (alin. 2); 3. Prescrierea abuzivă de droguri – constă în prescrierea drogurilor de mare risc, cu intenţie, de către medic, fără ca aceasta să fie necesară din punct de vedere medical, (alin. 3); 4. Eliberarea sau obţinerea abuzivă de droguri – constă în eliberarea sau obţinerea, cu intenţie, de droguri de mare risc pe baza unei reţete medicale prescrise de către medic, fără ca aceasta să fie necesară din punct de vedere medical, (alin. 4 teza I) sau pe baza unei reţete medicale falsificate, (alin.4 teza a II-a); 5. Administrarea de droguri de mare risc unei persoane, în afara condiţiilor legale (alin. 5); 6. Furnizarea, în vederea consumului, de inhalanţi chimici toxici unui minor (alin 6); 7. Îndemnul la consumul ilicit de droguri, prin orice mijloace, urmat de executare sau neurmat de executare (alin. 7 teza I şi teza a II-a); 8. Organizarea, conducerea sau finanţarea activităţilor de nerespectare a dispoziţiilor privind administrarea ilicită de droguri (alin. 8). → Traficul şi administrarea ilicită de droguri care a avut ca urmare moartea victimei – art. 388 din Legea nr. 301/2004; 349 Art. 22 alin. 2 din O.U.G. 121/2006 350 Art. 23 din O.U.G. 121/2006 351 A se avea în vedere şi prevederile art. 175 din Codul vamal în legătură cu drogurile 191 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE → Nerespectarea dispoziţiilor privind regimul precursorilor – art. 389 din Legea nr. 301/2004. În conţinutul art. 389 din Legea nr. 301/2004 sunt enumerate cinci forme infracţionale: 1. Traficul cu precursori – constă în producerea, sinteza, extracţia, experimentarea, deţinerea, transportul, vânzarea, plasarea pe piaţă sau efectuarea oricăror alte operaţiuni cu precursori, fără drept (alin.1) şi în comercializarea de precursori către agenţii economici sau persoane fizice neautorizate (alin. 2); 2. Traficul cu precursori, echipamente ori materiale în scopul utilizării lor la cultivarea, producerea sau fabricarea ilicită de droguri de mare risc – constă în producerea, fabricarea, importul, exportul, oferirea, vânzarea, transportul, livrarea cu orice titlu, trimiterea, procurarea, cumpărarea sau deţinerea de precursori, echipamente ori materiale în scopul utilizării lor la cultivarea, producerea sau fabricarea ilicită de droguri de mare risc (alin. 5); 3. Traficul de precursori către agenţii economici sau persoane fizice neautorizate în scopul producerii sau fabricării ilicite a altor droguri decât cele de mare risc (alin. 3); 4. Contrabanda specială cu precursori – constă în trecerea peste frontieră a precursorilor, fără documente legale ( alin. 4)352. Potrivit legii353 ,,nu se pedepseşte persoana care mai înainte de începerea urmăririi penale denunţă autorităţilor competente participarea sa la o asociaţie sau înţelegere în vederea comiterii uneia din infracţiunile prevăzute de lege, permiţând astfel identificarea şi tragerea la răspundere a celorlalţi participanţi”. Din analiza textului de lege, rezultă că este exonerată de răspundere penală persoana care aduce la cunoştinţa organelor judiciare care au competenţă în cercetarea infracţiunilor prevăzute de Legea nr. 143/2000 faptul că este implicată în activităţi infracţionale prevăzute de lege, facilitând în acest scop identificarea şi tragerea la răspundere a altor persoane care sunt implicate în activităţi legate de traficul sau consumul ilicit de droguri. Raţiunea instituirii acestei cauze de nepedepsire este dublă. Pe de-o parte, s-a avut în vedere faptul că persoana care, după ce a participat la comiterea unei infracţiuni legate de droguri, s-a autodenunţat, regretă fapta comisă şi nu prezintă un pericol social ridicat. Pe de altă parte, s-a ţinut seama de interesul descoperirii şi pedepsirii celor vinovaţi de comiterea acestor fapte, care, de cele mai multe ori nu au interes să denunţe faptele lor, cum ar fi, de exemplu, cazul producătorilor ori distribuitorilor de droguri, care şi-ar pierde avantajele materiale pe care le obţin din activitatea ilicită. Or, această cauză de nepedepsire s-a introdus şi în vederea sporirii posibilităţilor de a se ajunge la adevăr şi de a uşura activitatea organelor judiciare în migăloasa acţiune de probaţiune354. Legiuitorul a urmărit să ofere o şansă acelei persoane care, făcând parte dintr-o structură organizată având ca obiect traficul ilicit de droguri, să denunţe apartenenţa sa la acea structură, apărându-l de pedeapsă. Se apreciază că astfel, se realizează atât scopul preventiv şi educativ al legii, cât şi funcţia de garant al relaţiilor sociale având ca obiect sănătatea publică. Pentru ca o persoană să beneficieze de prevederile art. 15 din Legea nr. 143/2000, trebuie întrunite cumulativ mai multe condiţii: a) să aibă loc o denunţare din partea persoanei Denunţarea poate fi scrisă sau orală, putând îmbrăca oricare dintre modurile de sesizare ale organelor judiciare prevăzute în art. 221 CPP: plângere penală sau denunţ. Această denunţare nu este sinonimă cu recunoaşterea săvârşirii faptei, conţinutul celor două noţiuni fiind diferit. Chiar dacă există asemănări, fiindcă atât în cazul recunoaşterii cât şi în cazul denunţării, autorul aduce la cunoştinţa organelor judiciare propria faptă, nu există identitate, deoarece în cazul denunţării, autorul dezvăluie fapta săvârşită de el din proprie iniţiativă, în mod spontan, fără a fi provocat la aceasta de către autorităţi, pe când în cazul recunoaşterii, dezvăluirea este totdeauna determinată de intervenţia organului de urmărire penală ca urmare a audierilor şi, de cele mai multe ori, cu neputinţă de evitat datorită prezenţei altor probe, care fac inutilă orice tăgadă. Denunţarea intervine, de cele mai multe ori, înainte ca organul de urmărire penală să aibă certitudini asupra comiterii infracţiunii de către denunţător, pe când, recunoaşterea faptei poate interveni abia după ce 352 A se avea în vedere şi prevederile art. 175 din Codul vamal în legătură cu precursorii 353 Art. 15 din Legea nr. 143/ 2000 privind prevenirea şi combaterea traficului şi consumului ilicit de droguri, modificată şi completată de Legea nr. 522/2004. 354 Laura Codruţa Kövesi - Cauze de nepedepsire prevăzute în legi speciale din domeniul combaterii criminalităţii organizate, articol publicat în Revista „Dreptul” nr. 5/2003, pag. 94. 192 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE organele judiciare aduc la cunoştinţa persoanei care a comis infracţiunea că este învinuită de o anumită faptă, este audiată cu privire la acea faptă despre care organele de urmărire penală au deja anumite date şi probe şi pusă în faţa acestora, persoana recunoaşte fapta comisă. Denunţul trebuie să fie făcut din iniţiativa făptuitorului, să fie urmarea voinţei liber exprimate a acestuia, fără a exista o intervenţie în acest sens din partea organelor judiciare. Dacă şi simpla recunoaştere ar avea ca efect impunitatea, ar însemna că nu pot fi pedepsiţi decât făptuitorii care n-au recunoscut comiterea infracţiunii, ceea ce, desigur, nu a putut fi în intenţia legiuitorului. b) denunţul să fie făcut înainte de începerea urmăririi penale împotriva denunţătorului Astfel, deşi se efectuează acte premergătoare de către organele judiciare în cauză, dacă se denunţă fapta înainte de a se începe urmărirea penală în vreunul din modurile arătate în art. 228 CPP, se pot aplica prevederile art. 15 din Legea nr. 143/2000. Aşadar, făptuitorul beneficiază de impunitate atunci când denunţul său s-a produs în timpul în care se efectuau acte premergătoare, potrivit art. 224 CPP, deci înainte de a se dispune începerea urmăririi penale pentru faptele comise de el (,,in rem”) sau faţă de persoana lui (,,in personam”). Putem trage concluzia că această cauză de nepedepsire este specifică doar fazei urmăririi penale, ea neputându-se aplica dacă denunţarea are loc în faza judecăţii şi cu atât mai mult în faza de executare a hotărârilor judecătoreşti. c) denunţul să privească participarea la o asociaţie sau înţelegere în vederea comiterii unei infracţiuni legate de droguri Denunţătorul poate fi exonerat de răspundere penală numai în cazul în care a participat la o asociere sau înţelegere ce are drept scop comiterea infracţiunilor incriminate în art. 2 – 10 din Legea nr. 143/2000. Având în vedere acestă reglementare expresă, denunţătorul nu va beneficia de această cauză de nepedepsire în cazul comiterii unei infracţiuni care nu este prevăzută de aceste articole de lege sau fără să fi existat o înţelegere ori asociere cu alte persoane în vederea comiterii unor astfel de fapte. Spre exemplu, cel care deţine, fără drept, droguri pentru consum propriu şi nu s-a asociat cu alte persoane şi nici nu s-a înţeles cu aceştia în vederea producerii, comercializării ori deţinerii de droguri, nu va beneficia de cauza de nepedepsire. Noţiunea de ,,participaţie la asociaţie sau înţelegere” presupune o asociere, o reunire a mai multor persoane, în vederea comiterii infracţiunilor prevăzute în prezenta lege, iar persoana care denunţă fapta să cunoască această înţelegere, să participe la această asociere. d) denunţul făcut de persoana respectivă să conducă la identificarea şi tragerea la răspundere a celorlalţi participanţi Această condiţie presupune îndeplinirea a două cerinţe cumulative şi anume: - identificarea celorlalţi participanţi; - tragerea la răspundere penală a acestora. Pentru a fi aplicabilă această cauză, autorul denunţului va trebui să colaboreze cu organele judiciare atât pentru identificarea celorlalţi autori, cât şi pentru probarea faptelor comise de aceştia, colaborare care se va desfăşura în timp de la identificarea autorilor şi până la condamnarea acestora. Pe lângă această cauză de nepedepsire, în lege mai este prevăzută şi o cauză de înjumătăţire (diminuare) a limitelor pedepsei. Potrivit textului de lege355 ,,persoana care a comis vreuna din infracţiunile prevăzute de Legea nr. 143/2000, dacă denunţă faptele după începerea urmăririi penale şi facilitează identificarea şi tragerea la răspundere penală a altor persoane care săvârşesc infracţiuni legate de droguri, beneficiază de o reducere la jumătate a limitelor pedepsei prevăzute de lege pentru acea infracţiune”. Pentru a fi aplicabilă această cauză de diminuare a răspunderii penale, trebuie întrunite mai multe condiţii cumulative: a) să existe un denunţ din partea persoanei care a săvârşit infracţiuni legate de droguri; b) denunţul să fie făcut în timpul urmăririi penale; în acest caz, denunţul trebuie făcut după începerea urmăririi penale şi până la punerea în mişcare a acţiunii penale. Legea nu stabileşte un termen fix, 355 Art. 16 din Legea nr. 143/2000 privind prevenirea şi combaterea traficului şi consumului ilicit de droguri, modificată şi completată prin Legea nr. 522/2004. 193 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE ci precizează că denunţul poate fi făcut imediat după începerea urmăririi penale şi în tot cursul desfăşurării activităţilor de urmărire penală. Odată încheiată faza de urmărire penală, denunţul nu mai poate avea efectul stabilit prin art. 16 al Legii nr. 143/2000. c) denunţul să faciliteze identificarea şi tragerea la răspundere penală a altor persoane care au săvârşit infracţiuni legate de droguri; dacă cel care denunţă comiterea unei infracţiuni nu oferă organelor judiciare date exacte, precise, concrete pe baza cărora să poată fi identificaţi sau traşi la răspundere cei care au săvârşit infracţiuni legate de droguri, acesta nu va putea beneficia de această cauză de diminuare a răspunderii penale. Din interpretarea legii356 rezultă faptul că relevant este momentul în care o persoană denunţă autorităţilor competente implicarea sa în activităţi infracţionale prevăzute de Legea nr. 143/2000: înainte sau după începerea urmăririi penale. Dacă persoana denunţă autorităţilor implicarea sa în activităţi infracţionale înainte de începerea urmăririi penale împotriva sa, este protejată de lege şi nu răspunde penal, iar dacă aduce la cunoştinţa autorităţilor implicarea sa în activităţi infracţionale după începerea urmăririi penale, ajutând la identificarea şi tragerea la răspundere a altor persoane implicate în infracţiuni legate de droguri, va beneficia de reducerea la jumătate a limitelor pedepsei prevăzute de lege pentru infracţiunea săvârşită. Introducerea în legislaţia naţională a acestor cauze de nepedepsire oferă un avantaj organelor judiciare în activitatea lor, întrucât acestea au un instrument cu ajutorul căruia pot determina făptuitorii să colaboreze pentru înfăptuirea actului de justiţie. Cu alte cuvinte, legea oferă posibilitatea negocierii poziţiei procesuale a acestora, dacă doresc sau nu să beneficieze de aceste cauze de nepedepsire prevăzute de lege. Până la urmă, instanţa de judecată va fi singura în drept să aprecieze dacă respectivul făptuitor şi-a adus într-un fel contribuţia la identificarea şi tragerea la răspundere penală a altor persoane implicate în săvârşirea de infracţiuni la regimul drogurilor. 5.3. Situaţia premisă Infracţiunile prezentate, îmi permit să observ că, nu pot subzista în afara unei situaţii premise ce constă în regimul conceput de legiuitor pentru traficarea357 în condiţii de legalitate a drogurilor, măsurile de prevenire a consumului ilicit de droguri, măsurile de combatere a traficului şi consumului ilicit de droguri, măsurile destinate reducerii consecinţelor consumului de droguri, etc. Cum situaţia premisă despre care am făcut vorbire este caracterizată de multiple determinări358, am să fac referire doar la cele pe care le consider mai importante. ● Prescrierea de către medici, în scop terapeutic, a substanţelor aflate sub control naţional, astfel cum sunt definite în Legea nr. 143/2000, se face în conformitate cu prevederile legale în vigoare şi cu normele de practică medicală stabilite de Colegiul Medicilor din România şi de Ministerul Sănătăţii. ● Substanţele aflate sub control naţional se livrează numai unităţilor autorizate de Ministerul Sănătăţii. ● Aprovizionarea, deţinerea şi eliberarea către pacienţi a substanţelor aflate sub control naţional se realizează în conformitate cu prevederile legale în vigoare. ● Farmaciştii, cu ocazia eliberării medicamentelor, au obligaţia de a atrage atenţia consumatorilor asupra substanţelor aflate sub control naţional cuprinse de acestea. ● Calificarea ca drog a unui produs provenit din traficul şi consumul ilicit de droguri nu depinde de concentraţia substanţei stupefiante sau psihotrope depistate în acest produs. Nu sunt considerate droguri medicamentele care conţin plante, substanţe stupefiante şi psihotrope sau amestecuri de asemenea plante şi 356 Stancu Şerb, Adrian Iacob, Cristian Ştefan ş.a.- Traficul şi consumul de droguri. Prevenire şi combatere, Editura Tritonic, Bucureşti, 2006, pag. 65. 357 N.A. – aici cu sensul dat de legiuitor prin incriminarea tuturor acţiunilor ce constituie elementul material al infracţiunii descris mai jos. 358 N.A. – a se vedea şi Hotărârea Guvernului 860/2005 pentru aprobarea Regulamentului de aplicare a dispoziţiilor Legii nr.143/2000 privind combaterea traficului şi consumului ilicit de droguri 194 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE substanţe aflate sub control naţional atunci când sunt folosite în cadrul actului medical, conform legislaţiei în vigoare. ● Activităţile de prevenire a consumului ilicit de droguri sunt următoarele: 1) organizarea de programe educative adresate preşcolarilor, ce presupun promovarea unui stil de viaţă sănătos în familie şi/sau în comunitate, vizând sănătatea publică; 2) organizarea de programe educative adresate elevilor, ce presupun activităţi de instruire, informare, comunicare, incluse în programa şcolară; 3) organizarea de programe educative pentru adolescenţi, în afara şcolii, ce presupun organizarea de către instituţiile de învăţământ de activităţi alternative pentru petrecerea timpului liber; 4) realizarea de campanii mass-media ce presupun activităţi de informare a populaţiei prin mijloace precum: articole în presa scrisă, anunţuri publice, emisiuni, reportaje, concursuri, video şi audio clipuri tematice; 5) furnizarea de informaţii şi sfaturi privind efectele negative ale consumului de droguri, consecinţele deţinerii şi traficului ilicit de droguri, precum şi posibilităţile de prevenţie şi tratament, care pot fi aduse la cunoştinţă părinţilor, profesorilor, tinerilor şi consumatorilor de droguri prin linii telefonice de informare şi ajutorare; 6) organizarea de programe comunitare ce presupun activităţi care implică o largă participare a membrilor unei comunităţi; 7) organizarea de programe de consiliere psihologică şi psihoterapeutică ce presupun activităţi specializate. ● Activitatea de combatere a traficului şi/sau a consumului ilicit de droguri sau de formele farmaceutice care le conţin se organizează şi se realizează de organele administraţiei publice şi organele judiciare, de unităţile de învăţământ, unităţile medicale şi alte unităţi din sistemul serviciilor de sănătate, de centrele de reeducare pentru minori, penitenciare, organizaţiile neguvernamentale, precum şi de alte instituţii interesate ● Măsurile de combatere şi reducere a consumului de droguri, realizate de Ministerul Sănătăţii, constau în activităţile de prevenţie primară şi în măsurile destinate reducerii consecinţelor consumului de droguri, precum şi în tratamentul medical şi reabilitarea persoanelor dependente de droguri. ● Măsurile de combatere a consumului de droguri, întreprinse de Formaţiunea centrală de reprimare a traficului şi consumului ilicit de droguri din cadrul Inspectoratului General al Poliţiei Române, constau în: 1. organizarea şi coordonarea activităţilor cu caracter preventiv în problematica drogurilor atât pentru populaţie, cât şi pentru cadrele Ministerului Internelor şi Reformei Administrative implicate în astfel de activităţi; 2. instruirea cadrelor în scopul acţionării pentru reducerea cererii de droguri; 3. elaborarea unor materiale instructiv-educative pentru pregătirea antiinfracţională a populaţiei; 4. participarea prin personalul propriu specializat, alături de specialiştii altor instituţii, la acţiunile de tipul "formare de formatori". ● Măsurile de combatere a traficului de droguri întreprinse de organele vamale în zona proprie de competenţă constau în: 1) efectuarea de supravegheri şi verificări pentru depistarea situaţiilor de încălcare a legislaţiei vamale de către persoanele fizice şi juridice, verificarea de registre, corespondenţe şi evidenţe financiar-contabile, inclusiv cele pe suport informatic, precum şi solicitarea altor documente şi informaţii care au legătură directă sau indirectă cu bunurile importate, exportate sau tranzitate pe teritoriul naţional ori cu alte operaţiuni vamale; 2) verificarea operativă şi supravegherea clădirilor, depozitelor, terenurilor, sediilor sau ale altor obiective unde se găsesc sau ar putea să se găsească droguri, substanţe chimice esenţiale şi precursori, precum şi prelevarea de probe în condiţiile legii, în vederea identificării şi expertizării bunurilor care au făcut obiectul operaţiunilor vamale; 195 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE 3) controlul magazinelor şi al punctelor de desfacere aflate în zonele speciale vamale, în vederea identificării drogurilor, substanţelor chimice esenţiale şi precursorilor, a căror provenienţă nu poate fi justificată cu documente vamale; 4) executarea măsurilor prevăzute de lege pentru reţinerea şi confiscarea, după caz, a drogurilor, substanţelor chimice esenţiale şi precursorilor, în cazul nerespectării prevederilor legale aplicabile în domeniul vamal; 5) organizarea, exploatarea şi instituirea unui sistem propriu de consemne pentru persoanele fizice şi juridice, a căror respectare are caracter obligatoriu pentru personalul din sistemul vamal; 6) analizarea activităţii şi a rezultatelor specifice în domeniul vamal din teritoriu şi elaborarea programelor de control, testări şi investigaţii pe domenii; 7) verificarea accesului, depozitării, prelucrării, manipulării şi transportului drogurilor, substanţelor chimice esenţiale şi precursorilor în zonele libere, de către Serviciul Antidrog din cadrul Autorităţii Naţionale a Vămilor; 8) îndeplinirea de către Serviciul Antidrog din cadrul Autorităţii Naţionale a Vămilor a sarcinilor privind cooperarea pe plan intern şi internaţional cu instituţiile specializate în domeniu, pentru asigurarea schimbului de informaţii şi documente, precum şi pentru derularea de acţiuni operative specifice; 9) realizarea de către Serviciul Antidrog din cadrul Autorităţii Naţionale a Vămilor de controale şi verificări inopinate, urmărirea şi identificarea persoanelor suspecte de încălcarea reglementărilor vamale privind traficul ilicit cu substanţe stupefiante şi psihotrope, substanţe chimice esenţiale şi precursori; 10) participarea Serviciului antidrog din cadrul Autorităţii Naţionale a Vămilor, împreună cu organele abilitate, la efectuarea livrărilor supravegheate, pe întregul teritoriu al României. ● Măsurile de combatere a traficului şi consumului ilicit de droguri, întreprinse de organele judiciare, sunt cele prevăzute de Codul de Procedură Penală şi de legile speciale în domeniu. ● Autorizarea de către procuror a efectuării unei livrări supravegheate precizează organele legal abilitate ale Ministerului Internelor şi Reformei Administrative care se implică în desfăşurarea acestei acţiuni. ● Formaţiunea Centrală de Reprimare a Traficului şi Consumului Ilicit de Droguri din cadrul Inspectoratului General al Poliţiei coordonează şi centralizează toate datele cu caracter naţional şi internaţional care vizează livrările supravegheate cu substanţe pe teritoriul României, care intră sub incidenţa Legii nr. 143/2000. ● Dacă în timpul desfăşurării controlului vamal, organul vamal descoperă produse care intră sub incidenţa Legii nr. 143/2000, acesta poate propune organelor competente iniţierea unei livrări supravegheate, urmând ca desfăşurarea acesteia să se realizeze cu personalul specializat din structurile Ministerului Internelor şi Reformei Administrative. ● Organele constatatoare abilitate, respectiv organele de poliţie şi organele vamale în zonele proprii de competenţă, au dreptul să reţină mijloacele de probă consemnate în actul de constatare şi în adeverinţa de reţinere eliberată care este înregistrată în evidenţele unităţii de poliţie, respectiv ale unităţii vamale. ● Probele ridicate din marfa suspectă pot fi transportate spre laboratoarele de analiză din cadrul Autorităţii Naţionale a Vămilor numai dacă sunt însoţite de adrese de înaintare de care să reiasă acest scop, de la cine a fost reţinută, precum şi cantitatea deţinută şi transportată de funcţionarul vamal. ● Se consideră deţinute legal cantităţile corespunzătoare solicitate în scris de la Formaţiunea centrală de reprimare a traficului şi consumului ilicit de droguri din cadrul Inspectoratului General al Poliţiei în scop didactic şi de cercetare ştiinţifică. ● Supravegherea cultivării plantelor ce conţin droguri este, conform prevederilor legale în vigoare, o activitate care implică, pe de o parte, verificarea autorizaţiilor eliberate de organele abilitate pentru culturile ce au ca destinaţie prelucrarea licită a acestora, iar pe de altă parte, obligativitatea celor care cultivă pe bază de autorizaţie astfel de plante şi le prelucrează de a declara scopul culturilor, ce trebuie menţionat în mod expres în autorizaţie. 196 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE ● Autorizarea, conform prevederilor legale în vigoare, pentru cultivarea plantelor ce conţin droguri şi sunt prelucrate în scop licit se realizează de Ministerul Sănătăţii prin direcţiile judeţene de sănătate publică, respectiv a municipiului Bucureşti. Dacă din punct de vedere teoretic, lucrurile pot fi, totuşi, discutabile, din punctul de vedere al anchetei, al reacţiei societăţii, ce trebuie să fie neapărat adecvată, se impune sublinierea necesităţii unei colaborări eficiente între instituţiile ce îşi desfăşoară activitatea în domeniu, un exemplu, în acest sens, constituind insistenţa legiuitorului de a impune atribuţii specifice organelor vamale în domeniul traficului de substanţe aflate sub control naţional şi un mecanism eficient de colaborare cu Formaţiunea Centrală de Reprimare a Traficului şi Consumului Ilicit de Droguri din cadrul Inspectoratului General al Poliţiei. 5.4. Direcţii metodologice ce trebuie urmărite în cadrul cercetării criminalistice a activităţilor ilicite care se desfăşoară în vederea traficării şi consumului ilicit de droguri În prezent, traficul ilicit de droguri este o activitate ilicită devenită, de multă vreme, lucrativă, cu caracter supranaţional, ce este guvernată de legile economiei de piaţă, care are ca scop imediat alimentarea centrelor de consum şi, ca finalitate, obţinerea unor beneficii importante. În aceste condiţii devine justificat interesul statului pentru orientarea, în mod cât mai eficient, a propriei politici în lupta antidrog, către apărarea sănătăţii propriilor cetăţeni şi conservarea valorilor socio-morale caracteristice societăţii. Traficul de droguri este un fenomen social care se caracterizează prin faptul ca antrenează imense valori financiare şi activitatea unor grupuri criminale organizate din anumite cercuri sociale, dintr-un cartier, oraş, regiune, ţară, continent etc. Aceste structuri formează un mediu social având ca preocupare permanentă săvârşirea de infracţiuni şi crearea unui sistem de apărare împotriva controlului social, prin diverse acţiuni ilegale (corupţie, trafic de influenţă, teroare, escrocherie, delapidare, intimidare, violenţă s.a.). Apariţia în societatea românească a fenomenului traficului şi consumului ilicit de droguri a pus în faţa organelor judiciare o realitate, cu caracter de noutate, care îmbracă formele criminalităţii organizate transnaţionale de tip mafiot. Traficul ilicit de droguri reprezintă un întreg mecanism ce implică producţia, comercializarea, transportul, distribuirea şi vânzarea. Acţiunile organelor judiciare specializate în lupta antidrog trebuie să vizeze în mod sistematic toate stadiile activităţii ilicite ce se desfăşoară în interiorul reţelelor de traficanţi. Cercetările întreprinse trebuie să nu se limiteze la reţinerea sau arestarea unui singur traficant şi la confiscarea drogurilor deţinute de acesta, obiectivul fiind destrămarea întregii reţele de distribuţie a drogurilor, lucru ce nu se poate realiza decât dacă este probată activitatea infracţională a tuturor persoanelor implicate în reţea359. La nivel naţional, competenţa exclusivă de cercetare şi efectuare a urmăririi penale în cazul infracţiunilor de trafic şi consum ilicit de droguri, aparţine procurorilor specializaţi din cadrul Direcţiei de Investigare a Infracţiunilor de Criminalitate Organizată şi Terorism (DIICOT)360, care dispun efectuarea actelor de cercetare penală prin ofiţerii şi agenţii de poliţie judiciară special desemnaţi în acest scop de către Ministrul Internelor şi Reformei Administrative, cu avizul favorabil al procurorului general al Parchetului de pe lângă Înalta Curte de Casaţie şi Justiţie. Competenţa de a judeca în primă instanţă aceste infracţiuni revine tribunalului. Ofiţerii şi agenţii de poliţie judiciară anume desemnaţi efectuează numai acele acte de cercetare penală dispuse de procurorii Direcţiei de Investigare a Infracţiunilor de Criminalitate Organizată şi Terorism, sub directa supraveghere şi controlul nemijlocit al acestora. Actele întocmite de ofiţerii şi agenţii de poliţie judiciară din dispoziţia scrisă a procurorului sunt întocmite în numele acestuia. 359 Ioan Dascălu (coordonator) şi colectiv – Organizaţia criminală a drogurilor, Editura Sitech, Craiova, 2008, pag. 285 360 Art.12, alin.7 din Legea nr. 508/2004 privind înfiinţarea, organizarea şi funcţionarea în cadrul Ministerului Public a Direcţiei de Investigare a Infracţiunilor de Criminalitate Organizată şi Terorism. 197 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Conform art.221 Cpp361, modurile generale de sesizare ale organelor de urmărire penală sunt plângerea, denunţul şi sesizarea din oficiu362. Dacă în cursul efectuării activităţilor specifice de investigare, organele de poliţie constată că fapta care formează obiectul cauzei este una din infracţiunile prevăzute de Legea nr. 143/2000, acestea au obligaţia de a înainta de îndată lucrarea procurorului competent. În continuare voi prezenta, în subsecţiuni distincte, principalele direcţii metodologice pertinente cercetării activităţilor ilicite ce gravitează în jurul traficului şi consumului ilicit de droguri folosind structura reglementării din Legea nr. 301/2004. 5.4.1. Particularităţile cercetării traficului ilicit de droguri Traficul ilicit de droguri constituie un fenomen social complex, abordarea juridică trebuind să fie pe măsură. Infracţiunea de trafic ilicit de droguri este reglementată în cadrul Titlului VIII – Crime şi delicte de pericol public, Capitolul IV – Crime şi delicte contra sănătăţii publice. Raţiunea incriminării constă în apărarea acelor relaţii sociale a căror naştere şi normală desfăşurare este condiţionată, generic, de respectarea regimului impus de lege pentru droguri în vederea folosirii, cu toate precauţiile necesare, astfel încât să fie folosite doar în măsura în care efectele lor pot fi controlate şi puse în folosul omului. Totul trebuie subordonat respectului necesar pentru valoarea supremă reprezentată de viaţa, sănătatea şi integritatea fizică şi psihică a omului. Sănătatea publică reprezintă una dintre valorile de o importanţă deosebită în cadrul societăţii incluzând, ca noţiune, totalitatea condiţiilor şi măsurilor menite să asigure cât mai deplin sănătatea unui grup social organizat – sat, comună, oraş, etc. – şi starea pe care o are acel grup sub aspectul sănătăţii sale363. O primă problemă de anchetă trebuie să aibă în centru atenţiei obiectele sau substanţele asupra cărora poartă activitatea ilicită – substanţele cuprinse în tabelele I-III anexă la Legea 143/2000, aceleaşi substanţe regăsindu-se în tabelele anexă la Convenţia asupra substanţelor psihotrope din 1971 sau la Convenţia asupra traficului ilicit de stupefiante şi substanţe psihotrope, la care România a aderat prin Legea 118/1992 şi care constituie, astfel, drept intern. Clarificarea naturii produselor ori substanţelor este importantă, înainte de toate, pentru încadrarea juridică. În funcţie de identificarea uneia sau a alteia dintre substanţele interzise, de apartenenţa la grupa drogurilor de risc sau de mare risc, vor fi întrunite elementele constitutive ale uneia dintre formele infracţionale reglementate în conţinutul art. 386 din Legea nr. 301/2004. Numărul substanţelor incluse pe lista celor supuse controlului a crescut permanent, fapt ce evidenţiază, pe de o parte tendinţa traficanţilor pentru cercetare, pentru identificarea şi folosirea de noi substanţe ca droguri, iar pe de altă parte preocuparea legiuitorului pentru menţinerea sub control a fenomenului. Dinamica situaţiei operative de pe piaţa ilicită a drogurilor pune organele judiciare în situaţia de a investiga o gamă largă de produse şi substanţe cu concentraţii variabile, în limite mari, de la o probă la alta, pornind de la drogurile pure (concentraţie de peste 90%) până la amestecurile contrafăcute364. Ca regulă, descoperirile organelor judiciare pot fi grupate în două categorii: 1. preparate industriale preparate ilegal, îndeosebi tablete şi capsule; 2. substanţe sub formă de pulbere sau soluţii, de cele mai multe ori fără proprietăţi externe365. Imediat după descoperire apare suspiciunea cu privire la natura lor – sunt droguri sau nu – cu consecinţe directe în legătură cu luarea unor măsuri de maximă urgenţă: reţineri de persoane, efectuarea de percheziţii, identificarea şi ascultarea tuturor persoanelor implicate în desfăşurarea activităţii ilicite, etc. 361 Codul de Procedură Penală. 362 Modalităţile concrete în care se realizează sesizarea din oficiu sunt multiple. Astfel, organul de urmărire penală poate afla că s-a comis o infracţiune la regimul drogurilor, pe baza constatării personale a unei infracţiuni flagrante sau prin primirea unui denunţ anonim. Este de asemenea posibil ca sesizarea acestor fapte penale să se facă prin intermediul mijloacelor de informare în masă. 363 V. Dongoroz şi colaboratorii – Explicaţii teoretice ale Codului Penal român, op. cit. vol. IV, pag 588 364 V. Bercheşan; C. Pletea – Drogurile şi traficanţii de droguri, Edit. Paralela 45, Piteşti, 1998, pag.233 365 A. Pop – Contribuţii la analiza chimică a stupefiantelor, Teză de doctorat – Academia Tehnică Militară, Bucureşti 1996, pag. 33-34 198 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Beneficiind de un minim indiciu cu privire la natura substanţelor oferit de folosirea truselor specializate antidrog toate aceste activităţi urgente pot fi desfăşurate366, rezultatele fiind, de cele mai multe ori, remarcabile. Cu privire la activitatea ilicită avem de a face cu un complex de activităţi care pot fi desfăşurate şi anchetate în mod individual – din considerente ce ţin de operativitatea anchetei se poate considera oportun disjungerea unei anumite cauze pe fiecare faptă şi făptuitor astfel încât să nu treacă perioade mari de timp până când se finalizează cercetarea cu privire la ansamblul activităţii ilicite şi, bineînţeles, la toate persoanele implicate. În toate modalităţile normative, infracţiunea de trafic ilicit de droguri este reglementată ca o infracţiune de pericol, fiindu-i caracteristic desfăşurarea de activităţi ilicite, principial, alternative, nefiind de interes pentru existenţa infracţiunii dacă se săvârşeşte doar una sau se săvârşesc mai multe dintre acţiunile cuprinse în sfera elementului material. Din punct de vedere noţional, ancheta va trebui să urmărească următoarele: „Cultivarea” presupune atât însămânţarea, răsădirea, îngrijirea, recoltarea plantelor ce conţin substanţe stupefiante cât şi orice alte operaţiuni conexe ce ţin de lucrul terenului, administrarea de pesticide, de îngrăşăminte, etc. Nu este necesar ca aceste plante să fie introduse într-un proces tehnologic, să se treacă efectiv la extragerea substanţei active, esenţial fiind, pentru această modalitate, ca plantele să conţină substanţe stupefiante, indiferent de concentraţie sau cantitate. Prin „producerea” de droguri se înţelege367 realizarea, printr-o activitate oarecare – amestecare, topire, fierbere, ardere, combinare, etc. – a unuia dintre compuşii chimici cuprinşi în categoria drogurilor. „Fabricarea” trebuie acceptată ca o treaptă mai complexă a producerii, presupunând un flux tehnologic ce, bazându-se pe prelucrarea de materii prime are ca rezultat obţinerea, în serie, de droguri. „Experimentarea” ilicită, avută în vedere de legiuitor, excede laboratoarelor agreate în care acest lucru este permis. Experienţele vizează atât metodele de obţinere a drogurilor, de creştere a purităţii acestora cât şi efectele, neinteresând dacă experimentarea se face asupra propriului corp al celui ce derulează experimentul ori asupra corpului altor persoane sau, chiar, asupra unor animale, indiferent dacă, din punct de vedere al intenţiei, aceasta nu este canalizată pentru trafic şi consum ilicit de droguri ci pentru alte scopuri, eventual cu un caracter declarat nobil cum ar fi tratarea unor boli sau alinarea unor suferinţe, esenţial fiind ca experimentarea să se facă fără drept. „Extragerea” presupune separarea substanţei active, ce stă la bază producerii sau fabricării unui drog, dintr-un compus folosind diverse procedee chimice sau fizice. „Prepararea” are în vedere folosirea combinarea, tratarea substanţei active, orice alte operaţii ce au ca rezultat final obţinerea de droguri cu diferite concentraţii apte fie pentru a putea fi utilizate pentru consumul final fie pentru transport din ţările de origine în ţările de consum, de la laboratoarele de prelucrare intermediară la cele ce prepară dozele pentru a fi distribuite consumatorilor, etc. „Transformarea” constă în modificarea unor elemente caracteristice ale unei substanţe pentru disimulare sau obţinerea unui produs ce poate avea utilizări legale, în cazul când este vorba despre drog sau, în sens invers, modificarea unor produse cu întrebuinţări legale pentru a se obţine droguri. „Oferirea” presupune punerea la dispoziţia uneia sau mai multor persoane de droguri. De observat că acţiunea acceptă diferite grade de intensitate, chiar o anumită agresivitate în limbaj sau comportament, mergând de la simpla atitudine pasivă, aparent indiferentă, până la modalităţi active ce presupun propunerea prin diferite mijloace a procurării de substanţe aflate sub control naţional. „Distribuirea” de droguri precede oferta către consumatorii finali sau poate fi subsecventă ofertei celor ce aduc drogurile din ţările unde se produc în zonele vizate pentru consum. În fapt, avem de a face cu 366 N.A. – pe lângă rezultatele folosirii truselor antidrog, de mare importanţă este şi sesizarea aşa-numiţilor indici de suspiciune în legătură cu aspectul şi comportamentul persoanelor, natura bagajelor, natura şi aspectul mijloacelor de transport etc. 367 A. Boroi, N. Neagu, V.R. Sultănescu – Infracţiuni prevăzute de Legea 143/2000 privind combaterea traficului şi consumului ilicit de droguri, Edit. Rosetti, pag. 57 199 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE activităţi de împărţire, de repartizare a drogurilor, dintr-un lot mare în posesia mai multor persoane, verigi pe traseul ce are ca punct final consumatorul ilicit de droguri. „Livrarea” este un termen folosit în relaţiile comerciale ce presupune predarea către un destinatar a mărfurilor, ce constituie obiectul unei tranzacţii, în cazul de faţă predarea drogurilor. „Trimiterea” de droguri are legătură cu acţiunea traficanţilor ce expediază droguri, în principiu, de la zonele de producţie către cele de consum. Ca noţiune este într-o conexiune logică şi precede transportul. „Transportul” presupune preluarea drogurilor, gestionarea lor pe o perioadă determinată pe timpul necesar cărăuşului să le deplaseze, şi predarea lor destinatarului. „Procurarea” este o noţiune folosită de legiuitor pentru a desemna orice acţiune ce are ca rezultat obţinerea drogurilor în sensul de a face rost, fireşte în alt fel decât prin preparare, extragere, producere, etc. „Cumpărarea”, specie a procurării, are ca element caracteristic plata, pentru a intra în posesia drogurilor, a unui preţ, de obicei un echivalent bănesc. „Deţinerea” este caracterizată de apropierea, posibilitatea unei persoane de a dispune acţional în orice moment de droguri ce se găsesc la domiciliul său, într-un depozit, garaj, ascunzătoare, etc., loc pe care îl cunoaşte, îi este accesibil şi asupra căruia deţine un control, cel puţin formal. Apreciez că legiuitorul a urmărit o reglementare cât mai vastă, menită să acopere orice comportament legat de încălcarea regimului legal privind drogurile. Fiind o normă cu caracter general, s-a procedat la o enumerare exemplificativă, completată, în mod oportun, cu expresia „orice alte operaţiuni”, prin care se are în vedere orice altă activitate ce contravine circulaţiei legale a drogurilor de risc sau de mare risc. Contrabanda specială cu droguri, ca specie, este reglementată ca o formă agravată – atât pentru drogurile de risc cât şi pentru cele de mare risc – ce se leagă, prin voinţa legiuitorului, de un domeniu special de activitate – tranzitul peste frontiera de stat a României – considerându-se că operaţiunile ilicite cu droguri ce se efectuează la intrarea ori la ieşirea din ţară sunt mai periculoase, astfel încât să fie necesară o pedeapsă mai mare368. Legiuitorul a urmărit incriminarea a patru acţiuni, a căror enumerare, datorită specificităţii domeniului, numai are caracter exemplificativ, ci restrictiv. Astfel se incriminează: • introducerea sau scoaterea din ţară; • importul ori exportul de droguri. Cele două planuri sunt paralele, nu se poate spune că o persoană poate, în acelaşi timp, să introducă în ţară droguri şi să importe droguri. Activitatea ilicită ori se manifestă în cadrul regimului vamal, atunci când trecerea drogurilor se face prin incinta punctelor de control a trecerii frontierei, în care se găsesc şi birouri vamale la care se desfăşoară o parte din procedura vamală, ori se manifestă în plan general, făptuitorii identifică o breşă în sistemul activităţilor organelor abilitate să urmărească şi să impună respectarea regimului de trecere a frontierei şi o valorifică făcând ca drogurile să tranziteze ilicit frontiera de stat. O discuţie trebuie făcută sub aspectul concursului de texte legale dintre art. 3 din Legea nr. 143/2000 şi art. 271 din Codul vamal. Am spus concurs de texte legale deoarece, în opinia mea, nu poate fi vorba despre un concurs de infracţiuni, ambele texte legale incriminând, într-o anumită măsură, aceeaşi conduită ilicită. Raportul dintre cele două texte este raportul specific dintre general şi special. În opinia mea, norma juridică din Codul vamal este o normă generală ce are ca obiect incriminarea trecerii peste frontieră a mai multe categorii de bunuri considerate speciale printre care substanţele stupefiante şi psihotrope, fără autorizaţie. Norma juridică cuprinsă în Legea nr. 143/2000 este o normă specială, menită să deroge de la cea cuprinsă în Codul vamal. Ea are ca obiect incriminarea trecerii peste frontieră a drogurilor, fără drept, indiferent că se face în cadrul procedurii vamale ori nu369. 368 detenţiunea severă de la 15 la 20 de ani sau 15 la 25 de ani şi interzicerea unor drepturi în funcţie de cum activitatea ilicită poartă asupra drogurilor de risc ori de mare risc. 369 N.A. – termenii de substanţe stupefiante şi psihotrope şi droguri sunt echivalaţi fiind vorba despre aceleaşi substanţe care au fost prezentate cu denumiri diferite pe baza unor clasificări – când se foloseşte termenul de substanţe stupefiante şi psihotrope este avut în vedere efectul imediat al acţiunii acestor substanţe iar atunci când se foloseşte termenul de droguri este avut în vedere un efect ce se instalează în timp, în principal, dependenţa psihică sau/şi fizică. 200 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE În condiţiile arătate, răspunsul la întrebarea – care este textul legal ce se va aplica ? – pare a se simplifica: art. 3 din Legea nr. 143/2000. Soluţia se bazează şi pe împrejurarea că art. 271 din Codul vamal prevede că infracţiunea de contrabandă calificată se pedepseşte cu închisoare de la 3 la 12 ani şi interzicerea unor drepturi, dacă legea penală nu prevede o pedeapsă mai mare. În aceste condiţii, dacă obiectul contrabandei calificate este reprezentat de droguri de risc sau de mare risc, fapta reprezintă infracţiunea din art. 3 din Legea nr. 143/2000 privind prevenirea şi combaterea traficului de droguri370 şi nu cea de contrabandă calificată din art. 271 Cod vamal, deoarece sancţiunea prevăzută de Legea nr. 143 este mai aspră. Din punct de vedere terminologic, în cadrul demersului ştiinţific, am folosit termenul de contrabandă specială cu droguri – nestipulat, ca atare în nici un text legal, nici în Codul vamal nici în Legea nr. 301/2004. Am considerat oportună folosirea unui asemenea termen în condiţiile în care am considerat că activitatea ilicită, pe ipoteza legală, depăşeşte sfera procedurilor vamale însă, nu o exclude, o include cuprinzând mai mult. Din punct de vedere practic poziţia geografică a României, ca şi a Republicii Moldova, favorizează traficul internaţional de droguri, mari cantităţi de opium, heroină, cocaină şi canabis fiind traficate pe următoarele trasee strategice: a) Asia Mijlocie – Rusia – Ucraina – România; b) Turcia – Ucraina – Moldova – Turcia; c) Turcia – România – Ungaria – Slovacia – Cehia – Germania –Olanda; d) Turcia – Bulgaria– România – Ungaria – Austria – Germania – Olanda; e) Turcia – Bulgaria – România – Ucraina – Polonia – Germania etc. În ceea ce priveşte organizarea, conducerea sau finanţarea traficului ilicit de droguri sau a contrabandei speciale cu droguri avem în analiză trei activităţi ce pot fi săvârşite atât alternativ cât şi concomitent, fiind o problemă de conjunctură, dacă subiectul activ organizează, conduce şi finanţează ori desfăşoară doar una sau alta dintre aceste activităţi. Organizarea se caracterizează printr-o activitate meticuloasă de punere în rol a fiecărui element astfel încât totul format să funcţioneze ca un sistem. Prin conducere se înţelege conduita unei persoane care comandă, dirijează o activitate, este în fruntea unor persoane care fac ceva – demersuri precise în vederea atingerii unui scop. Finanţarea presupune furnizarea fondurilor necesare pentru derularea, pentru funcţionarea unei afaceri. Atât din punct de vedere teoretic cât, mai ales, sub aspectul anchetei trebuie remarcată grija pe care legiuitorul o manifestă pentru combaterea traficului şi consumului ilicit de droguri. Dincolo de gravitatea şi aspectele specifice ale fiecărei activităţi incriminate, organizarea, conducerea sau finanţarea activităţilor specifice traficului şi contrabandei speciale cu droguri implică atragerea unei răspunderi penale mai grave pentru cei ce reprezintă creierul activităţilor ilicite, persoanele care, niciodată, nu vor efectua direct activităţile ilicite avute în vedere de legiuitor în materia traficului şi consumului ilicit de droguri. De ce a fost nevoie de incriminarea separată a unor activităţi care, în fapt, pot fi analizate şi ca acte de instigare, complicitate sau coautorat în materia efectuării de activităţi ilicite în materia traficului şi contrabandei speciale cu droguri, ca să nu mai pun în discuţie infracţiunea de asociere în vederea săvârşirii de infracţiuni ? Consider că legiuitorul român a apreciat că incriminarea separată a organizării, conducerii şi finanţării este oportună, din considerente ce ţin de metodologia cercetării, pentru a evita dificultăţile ce ar putea apare în anchetă în legătură cu apărările şi nuanţele ce pot fi invocate de către, în fond, cei care dau realitate noţiunii de crimă organizată şi care, astfel, ar putea crea dificultăţi şi pune în discuţie demersul organelor judiciare – în scopul eradicării grupurilor organizate ce acţionează, cu şi în legătură, cu drogurile şi 370 Publicată în Monitorul Oficial al României, Partea I, nr. 362 din 3 august 2000, modificată cel mai recent prin O:U.G. nr. 121/2006 privind regimul precursorilor de droguri, publicată în Monitorul Oficial al României, Partea I, nr. 1039/2006. 201 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE precursorii – condamnate să se piardă în rutina capturării unor persoane cu rol minim şi care pot fi înlocuibile, trunchiul structurii, elementul ce produce şi gestionează răul rămânând intangibil. Observând practica judiciară, trebuie constatate anumite particularităţi ale desfăşurării activităţilor ilicite. Astfel, înainte de toate, săvârşirea traficului ilicit ca principală preocupare, activitate aducătoare de venituri necesare traiului zilnic, ca profesie, presupune, cu necesitate, organizarea unor companii sau, chiar, adevărate concerne, care să aibă ca obiect de activitate desfăşurarea de activităţi ilicite cu droguri. Schematic, activităţile ilicite de anvergură desfăşurate cu droguri – cel puţin în ceea ce priveşte drogurile de natură vegetală – parcurg următoarele etape:  cultivarea şi prelucrarea primară în substanţe de puritate mare care să poată fi cât mai uşor de transportat, de ascuns sau de disimulat în timpul transportului – activităţi care se desfăşoară în ţări slab dezvoltate din America de Sud, Asia sau Africa;  transportul depozitarea şi, eventual, o prelucrare intermediară în centre situate în apropierea marilor pieţe de consum;  transportul şi distribuirea pe reţele locale care îşi au propriile teritorii de desfacere;  prelucrarea finală în doze de consum şi distribuirea către consumatori. În funcţie de amploarea abordării, de scopurile propuse şi de mijloacele ce pot fi folosite, cercetarea se poate canaliza pe una sau alta dintre etapele la care am făcut referire. Referitor la ceea ce este vizibil pentru orice cetăţean, ceea ce poate constitui o invitaţie la consum şi, implicit, la dezvoltarea traficului de droguri – organizarea distribuirii şi distribuirea efectivă către consumatori – trebuie observat că şi aici, la fel ca în cazul celor mai multe activităţi de trafic, activitatea are un punct slab ce poate fi exploatat eficient de către organele judiciare: necesitatea unei reclame. Cine vinde droguri trebuie să fie cunoscut de consumatori şi dacă consumatorii pot să-i descopere pe vânzători, atunci, cu certitudine, şi poliţiştii pot sau, cel puţin, trebuie să poată. Mai mult, pentru a prospera, este nevoie de continuitate, de siguranţă şi certitudine. Consumatorii trebuie să cunoască ce, unde şi cum să procedeze pentru a-şi procura doza zilnică, trebuie să aibă încredere în cel care vinde şi în calitatea mărfii. Ca problemă de anchetă, făptuitorii, calitatea şi contribuţia fiecăruia la desfăşurarea activităţii ilicite, în condiţiile cercetării infracţiunii de trafic ilicit de droguri este caracterizată prin existenţa unor elemente specifice ce ţin de calitatea, abilităţile şi profilul socio-moral al persoanelor implicate. Trebuie observat că activitatea ilicită poate fi desfăşurată de către orice persoană ce îndeplineşte condiţiile generale impuse pentru tragerea la răspundere penală, legea neimpunând o anumită circumstanţiere. De asemenea, instigatorii şi complicii nu sunt calificaţi iar participaţia penală este posibilă sub toate formele sale. Cei implicaţi în activităţile de trafic ilicit de droguri îşi desfăşoară activitatea respectând o ierarhie şi o anumită specializare în asumarea şi realizarea sarcinilor. În prima linie sunt întâlniţi un fel de agenţi comerciali responsabili cu identificarea consumatorilor şi alimentarea lor cu dozele necesare. Ei sunt evaluaţi pe baza aceloraşi criterii de performanţă ca orice agent comercial – dacă cresc vânzările şi se respectă regulile privind desfăşurarea în siguranţă a activităţii totul este bine, dacă nu se produce suficient apar măsuri dure din partea conducerii: se dă prioritate în aprovizionare altora, este acceptată sau trimisă altă persoană pe teritoriul său ori, mai rău, este predat poliţiei – sunt oferite informaţii relevante cu privire la activitatea lui infracţională – fiind catalogat ca pierdere tehnologică. În spatele acestora se găsesc cei care au ca sarcină aprovizionarea, asigurarea protecţiei, strângerea sumelor de bani şi, la nevoie, impunerea deciziilor conducătorilor. În structură mai pot apare directorii executivi sau locotenenţii, ce asigură managementul zonal, iar în vârful ierarhiei se găseşte capul ori un organ colectiv – oameni cât mai respectabili – ce asigură conducerea strategică. Structura la care am făcut referire este una principală, în practică putând exista diferenţe în funcţie de particularităţile şi cultura mediului în care se desfăşoară traficul de droguri sau de gradul de dezvoltare al organizaţiei. O subliniere trebuie făcută în legătură cu periculozitatea deosebită a celor ce organizează, conduc sau finanţează desfăşurarea traficul ilicit de droguri. Astfel de persoane trăiesc periculos, în principiu, deciziile pe care le iau în momente de criză generează săvârşirea de noi infracţiuni, gestionarea crimei poate fi făcută doar prin crimă, conservarea şi 202 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE dezvoltarea sistemului presupunând soluţii extreme. De asemenea, făptuitorul trebuie să aibă capacitatea să desfăşoare activităţile ce formează elementul material al infracţiunii, fiind necesare calităţi, ce pot fi apreciate ca deosebite, pentru, bunăoară, a organiza şi a conduce activitatea ilicită din domeniul drogurilor. Diplomaţie, tact, fermitate, cruzime, capacitate de a anticipa comportamentul pieţei, inteligenţă în relaţiile cu persoanele ce pot favoriza dezvoltarea activităţii, cu poliţia, în modul de valorificare a produsului activităţilor ilicite, în gestionarea modului cum sunt împărţite beneficiile, etc., sunt doar o parte din calităţile, cu caracter contradictoriu, pe care le au cei în discuţie. În ceea ce priveşte finanţarea, desigur, persoanele implicate trebuie să poată dispune de mijloace financiare apte de a constitui suportul logistic necesar pentru susţinerea activităţilor ilicite din domeniul drogurilor. Nu interesează titlul cu care dispune, important este doar că în virtutea unei calităţi atrage mijloace financiare pe care le alocă desfăşurării activităţii ilicite – putând fi şi o altă persoană care să aibă în patrimoniu mijloacele financiare şi care să nu cunoască modul cum se folosesc acestea. În oricare dintre situaţii, organele judiciare au de dus o luptă acerbă cu persoane ce au o inteligenţă peste medie, ce sunt pregătite şi acceptă ca inevitabilă această luptă. Sunt desfăşurate diferite activităţi de natură să creeze o mască credibilă pentru opinia publică – se dau bani grei pentru interviuri, manifestări sociale şi culturale, alte investiţii în sport, cultură ori organizaţii sociale implicate în realizarea unora dintre cele mai nobile scopuri, ajutoare pentru copii şi bătrâni, burse de studii, etc. – astfel încât atunci când intervine acţiunea organelor judiciare, aceasta să fie resimţită ca nedreaptă, drept comandă politică sau solicitare pentru a da bani pentru unul sau altul dintre partide. Consecinţele desfăşurării activităţii ilicite nu par a fi de interes pentru legiuitor, cel puţin analizând textul legal. Urmarea imediată constă în crearea unei stări de pericol pentru valorile ce caracterizează obiectul juridic, legiuitorul neimpunând ca activitatea criminală să aibă un anume rezultat, eventual înfiinţarea unei organizaţii criminale – ca să organizezi, să conduci ori să finanţezi ceva, acest ceva trebuie să existe, să aibă o existenţă obiectivă recunoscută în mediu astfel încât să se poată presupune că poate funcţiona şi poate aduce profituri. Nu interesează limitele activităţii infracţionale pentru conturarea elementelor constitutive ale infracţiunii, însă nu se poate spune că organele judiciare pot rămâne fără reacţie la elemente precum volumul tranzacţiilor, numărul persoanelor implicate, legăturile infracţionale la nivel naţional şi internaţional, etc. Foarte important, pentru anchetă, este ca desfăşurarea activităţilor ilicite prevăzute în textul art. 386 din Legea nr. 301/2004 să fie în curs. Nu este neapărat necesar ca infracţiunea să se fi consumat ori, după caz, să se fi epuizat, făptuitorul trebuind să se găsească undeva în curs de a străbate ceea ce doctrina numeşte „iter criminis”. Sub aspectul formei de vinovăţie specifice acestei infracţiuni ancheta va trebui să probeze intenţia directă, făptuitorii fiind în deplină cunoştinţă de cauză cu privire la natura activităţii pe care o desfăşoară, la rezultatele şi la implicaţiile sociale ale acesteia. În ceea ce priveşte scopul şi mobilul, legiuitorul nu a dorit să complice norma juridică prin includerea unor efecte juridice specifice legate de urmărirea, de către infractori, a unor anume rezultate în legătură cu săvârşirea infracţiunii, rezultate care să întrunească condiţiile legale prevăzute pentru categoriile juridice de scop şi mobil, astfel că organele judiciare vor trebui să aprecieze, de la caz la caz, dacă tratează subiectul, ca simplă circumstanţă ori ca element de natură a impune dezvoltarea anchetei, extinderea cercetărilor la alte fapte şi persoane. Practica judiciară subliniază tratarea problemei de către capii crimei organizate ca pe o afacere, poate mai puţin obişnuită, dar, totuşi, afacere; se organizează, se conduce, se finanţează ceva în vederea obţinerii de profituri. Anticipez ca deosebit de delicat şi dificil probarea, de către anchetă a altor scopuri ce ar putea ţine, bunăoară, de urmărirea unor rezultate ce ar avea legătură directă cu periclitarea vieţii, sănătăţii, comportamentului social, imaginii, etc., unei persoane sau grup de persoane. Realitatea evidenţiază faptul că activitatea infracţională în materia drogurilor la acest nivel, este canalizată asupra obţinerii de profituri. Este greu de evidenţiat acţiuni ce vizează direct afectarea sănătăţii persoanelor ce consumă droguri ca principal scop. În principiu, aşa cum am arătat, se urmăreşte desfăşurarea de activităţi care să producă profituri cât mai mari iar dacă, pentru aceasta este necesar să fie încălcată legea penală, să fie afectată fundamental sănătatea unui număr important de persoane, totul este asumat ca risc al afacerii. 203 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Detaliind aspectul, îmi permit să observ că la nivel internaţional discuţia pare a se deplasa din sfera punerii în pericol a vieţii şi sănătăţii persoanei în domeniul afectării economiilor mai mult sau mai puţin statale, a climatului de afaceri dintr-un anumit spaţiu geografic371. Statul, ca principal apărător al ordinii sociale, este tentat să considere, în anumite limite că problema consumului de droguri poate fi tratată, înainte de toate, ca o problemă personală a fiecărui individ în parte ce, în deplină cunoştinţă de cauză asupra efectelor consumului de droguri, poate să ia ori nu hotărârea de a-şi administra droguri – condiţii în care intervenţia organelor specializate, şi aici în mod firesc un loc central îl ocupă organele judiciare, trebuie să capete o consistenţă sporită atunci când se conştientizează volumul deosebit al mijloacelor financiare ce se pot obţine sau chiar se obţin, efectiv, din organizarea, conducerea sau finanţarea traficului de droguri. De la nivel de individ sau grup de indivizi implicaţi în traficul şi consumul ilicit de droguri problema translează la nivel social, mijloacele financiare provenite din infracţiune, trecând peste necesitatea „albirii” lor, creează diferite blocaje, falimente, dezechilibre în economie, etc. De mare importanţă, atât pentru anchetă cât şi pentru păstrarea unui anumit control asupra fenomenului, este identitatea consumatorilor de droguri ce beneficiază, cărora se adresează întreg efortul făptuitorilor – se spune că nu ar exista trafic ilicit de droguri dacă nu ar exista consumatori. Este, în continuare, o adevărată „emoţie” în legătură cu modul în care trebuie trataţi consumatorii de droguri în anchetă. Pe de o parte se observă, analizând textele legale de la art. 386 şi 387 din Legea nr. 301/2004, că legiuitorul a evitat incriminarea explicită a consumului de droguri. Pe de altă parte, sunt incriminate toate acţiunile care, desfăşurate de către o persoană un consumator sau doar un traficant, anticipează, preced – atât din punct de vedere logic cât şi faptic, efectiv – consumul de droguri: cultivarea, producerea, fabricarea, experimentarea, extragerea, prepararea, transformarea, cumpărarea sau deţinerea, introducerea şi scoaterea din ţară de droguri, etc. În aceste condiţii se pune problema dacă un consumator este, aprioric, un infractor sau nu. Privind lucrurile cu obiectivitate putem observa că o persoană, ca excepţie, poate consuma droguri fără să desfăşoare vreuna dintre activităţile incriminate de către legiuitor – poate să consume fără să deţină, în condiţiile în care i se administrează la domiciliu, într-un loc în care este organizată administrarea: un club, discotecă, restaurant, locuinţa altei persoane, etc. Dincolo de această excepţie, şi aceasta discutabilă sub aspectul deţinerii – cel puţin sub aspectul apropierii, a posibilităţii de a dispune obiectual consumatorul este un infractor, în momentul consumului deja a săvârşit o infracţiune în formă consumată. În aceste condiţii, cunoaşterea identităţii consumatorilor de droguri capătă relevanţă pentru extinderea cercetărilor. Evoluţia, în timp, a fiecărui toxicoman este presărată cu segmente ilicite. Este vorba despre două tipuri de activităţi ilicite: □ activităţi, directe, de trafic şi consum ilicit de droguri; □ activităţi desfăşurate în vederea obţinerea sumelor de bani necesare pentru procurarea drogurilor şi activităţi desfăşurate ca urmare a efectelor consumului de droguri. Cercetarea este în faţa unui efort de anchetă deosebit de mare, va trebui să lămurească deosebit de multe aspecte legate de comportamentul fiecărui toxicoman în parte. Cu certitudine pot fi descoperite fapte şi persoane implicate astfel încât demersul judiciar să se finalizeze cu destrămarea unei părţi cât mai mari din reţeaua implicată în traficul şi consumul de droguri. O problemă interesantă, de anchetă şi nu numai, o constituie identificarea persoanelor vătămate ca urmare a desfăşurării activităţii ilicite. Problema este sensibilă având în vedere că administrarea de droguri pune grav în pericol sănătatea consumatorilor, ajungându-se până la deces. Pe cale de consecinţă, există persoane care sunt prejudiciate atât moral cât şi material. Ca urmare a desfăşurării unei activităţi ilicite ce constituie infracţiune s-a produs un prejudiciu determinat sau, oricum, determinabil şi este normal ca cei prejudiciaţi să aibă asigurate condiţiile necesare pentru a promova o acţiune civilă – conexă sau nu cu cea penală – pentru a-şi putea recupera prejudiciul. Ca temei, ar putea fi folosită desfăşurarea activităţii ilicite – 371 P.A. O’Hare, R. Newcombe, A. Matthews, E.C. Buning, E. Drucker - The reduction of drug-related harm, Routledge London and New York, 2000 edition 204 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE împotriva învinuitului/inculpatului – sau lipsa preocupării ori a măsurilor necesare pentru prevenirea şi combaterea efectivă a traficului şi consumului ilicit de droguri – împotriva statului român. Fără a avea pretenţia unei analize detaliate, la nivelul acestei lucrări apreciez că există preocupare, există programe în derulare, există reglementări legale, astfel încât există cadrul necesar pentru prevenirea şi combaterea fenomenului de trafic şi consum de droguri. În ceea ce priveşte activitatea ilicită caracteristică infracţiunilor de trafic ilicit de droguri, este necesar să se observe că fiecare consumator de droguri îşi administrează ori acceptă să i se administreze droguri ca un act voit – s-ar putea invoca dreptul de a dispune de propriul corp aşa cum doreşte fiecare persoană în parte. Astfel că prejudiciul apare ca urmare a unui act de voinţă, a implicării propriei voinţe, este adevărat, în succesiunea directă a unei activităţi ilicite, însă hotărâtor este propriul act de voinţă372. Un drept de dezdăunare ar trebui valorificat de statul român faţă de învinuiţi/inculpaţi având ca temei costul măsurilor de tratament şi reinserţie socială a celor care consumă droguri. 5.4.2. Particularităţi cercetării nerespectării dispoziţiilor legale privind administrarea ilicită de droguri În cuprinsul art. 387 din Legea nr. 301/2004 intitulat nerespectarea dispoziţiilor privind administrarea ilicită de droguri sunt incriminate mai multe activităţi ilicite pe care le-am sintetizat în formulări care surprind esenţa voinţei legiuitorului, astfel: → → → → → → de executare; → Traficul de droguri pentru consumul propriu; Favorizarea consumului ilicit de droguri; Prescrierea, eliberarea sau obţinerea abuzivă de droguri de mare risc; Administrarea de droguri de mare risc unei persoane, în afara condiţiilor legale; Furnizarea, în vederea consumului, de inhalanţi chimici toxici unui minor; Îndemnul la consumul ilicit de droguri, prin orice mijloace, urmat de executare sau neurmat Organizarea, conducerea sau finanţarea activităţilor de nerespectare a dispoziţiilor privind administrarea ilicită de droguri. Întrucât activităţile ilicite sunt eterogene îmi permit să prezint observaţii care să surprindă specificitatea fiecărei formulări, în parte. TRAFICUL DE DROGURI PENTRU CONSUMUL PROPRIU, consider că trebuie analizat ca modalitate a traficului ilicit de droguri, ce se caracterizează, din punct de vedere al activităţilor ilicite, prin mai multe acţiuni ce fac parte dintr-o enumerare care, spre deosebire de modalitatea cadru ce are caracter exemplificativ, este precisă având un caracter restrictiv. Astfel, legiuitorul a dorit incriminarea: • cultivării; • producerii; • fabricării; • experimentării; • extragerii; • preparării; • transformării; • cumpărării; • deţinerii de droguri pentru consumul propriu. Aşa cum se poate observa, sunt preluate acele acţiuni specifice elementului material, de la modalitatea cadru, susceptibile de a se realiza în vederea consumului propriu. Consumul propriu trebuie privit şi probat de cercetare ca un scop urmărit, nu neapărat şi realizat. Practic, legiuitorul a dorit să ofere un tratamentul juridic mai puţin dur pentru consumatorii de droguri, probabil în considerarea dependenţei psihice şi fizice care se instalează în scurt timp de la debutul consumului şi îi forţează pe aceştia să devină disperaţi în găsirea, procurarea şi administrarea drogurilor – închisoare strictă de la 2 la 5 ani faţă de închisoare strictă de la 3 la 15 ani şi interzicerea unor drepturi. 372 N.A. – se poate discuta mult pe tema relaţiei dintre punerea la dispoziţie a drogurilor şi consum, despre dependenţă, despre imposibilitatea de a putea refuza a narcomanilor, despre faptul că actul de voinţă – act de dispoziţie în sens juridic – al unui dependent este viciat. Aici, fundamental trebuie să fie, pentru precizia soluţiei juridice, un element obiectiv. 205 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Practica a scos în evidenţă că, fiind în interesul făptuitorilor, traficul de droguri pentru consumul propriu este invocat în apărare, condiţii în care de mare importanţă devine lămurirea unei probleme ce să aibă ca obiect cantitatea de droguri asupra căreia poartă activitatea ilicită. Legiuitorul nu face nici o trimitere la vreun reper de natură a orienta organele judiciare în a încadra o activitate ilicită ca trafic ilicit de droguri pe ipoteza legală de la art. 386 ori pe cea de la art. 387 din Legea nr. 301/2004 – şi, probabil, este bine aşa – lăsând organele judiciare ca, în funcţie de toate circumstanţele desfăşurării activităţii ilicite să aprecieze în ce măsură aceasta întruneşte elementele constitutive ale traficului pentru consum propriu sau nu. Totuşi, cam ce cantitate de droguri poate fi deţinută de o persoană astfel încât să poată fi acceptat consumul propriu ca scop direct şi imediat ? Se spune, în practică, că atunci când cantitatea descoperită asupra unui individ depăşeşte nivelul necesar pentru administrarea dozelor o zi sau două, cu certitudine nu este vorba doar despre consum propriu. Ideea este corectă, mai ales dacă acceptăm fenomenul în limitele comportamentului firesc cotidian – dacă îmi trebuie ceva este normal să îmi procur o cantitate mai mare astfel să pot consuma fără grijă, însă, dacă apare cineva care îmi oferă un preţ care să mă satisfacă, la fel de normal este să renunţ la stoc şi să savurez câştigul financiar sau, posibil, de altă natură. Mai mult, este bine cunoscută practica celor care vând doze de droguri direct consumatorilor de a avea asupra lor cantităţi mici de droguri astfel încât dacă sunt depistaţi cu prilejul efectuării de controale să poată justifica deţinerea în vederea consumului propriu – numai efectuarea activităţilor de anchetă putând să conducă la concluzia că făptuitorul a avut în vedere consumul propriu sau distribuirea către alte persoane. Aici problema locului şi timpului desfăşurării activităţii ilicite, capătă o complexitate deosebită, putând avea o contribuţie semnificativă în lămurirea scopului. Dacă, spre exemplu, deţinerea este constatată în condiţii de loc şi timp de natură a crea şi dezvolta suspiciuni cu privire la distribuirea de droguri devine puţin probabil ca activitatea ilicită să fie desfăşurată în vederea consumului propriu – o persoană stă într-un loc intens circulat şi se „întreţine” cu diverse persoane sau trece printr-un loc aglomerat şi se salută într-o anumită ordine cu mai mulţi „prieteni”. La fel de importante sunt atitudinea făptuitorului şi obiectele sau bunurile pe care le are asupra sa. Într-un fel va fi tratată o persoană surprinsă cu droguri asupra sa în timp ce desfăşoară activităţi cotidiene, obişnuite – eventual chiar la scurt timp după ce şi-a procurat droguri – şi alta va fi atitudinea organelor judiciare faţă de o persoană care a întâlnit mai multe persoane, a înmânat şi a primit bunuri sau/valori, are asupra sa droguri şi sume de bani care „exced normalului”. Întrucât, aşa cum este formulată incriminarea – desfăşurarea unor activităţi „fără drept” – există posibilitatea autorizării desfăşurării de activităţi cu droguri pentru consumul propriu – ca principiu, în scopuri medicale – trebuie verificată existenţa sau nu a acestei autorizări373. FAVORIZAREA CONSUMULUI ILICIT DE DROGURI are ca obiect o conduită ce nu era oportun să fie trecută în enumerarea de acţiuni ce caracterizează traficului ilicit de droguri dar care, prin modul cum este reglementată, este intrinsecă traficului. Între cele două infracţiuni există raporturi deosebite, favorizarea consumului ilicit de droguri reprezintă, practic, o componentă a acestuia, o completare firească a traficului. Ca element specific, îmi permit să atrag atenţia asupra problemei făptuitorilor, calităţii şi contribuţiei acestora la săvârşirea infracţiunii – pe ipoteza acestei incriminări este necesar ca făptuitorii să fie persoane ce au calitatea de administrator ori care au un drept real asupra localului, locuinţei sau locului amenajat pe care îl pun la dispoziţie ori în care tolerează consumul ilicit de droguri. Aspectul trebuie detaliat. Fără nici un dubiu, subiect activ al infracţiunii de favorizare a consumului ilicit de droguri poate fi persoana care un drept personal – minim – asupra amenajării care se pune la dispoziţie ori în care se tolerează consumul de droguri. O problemă apare în legătură cu situaţia administratorului. Legat de noţiunea de administrator consider că aceasta poate fi orice persoană ce beneficiază de un drept delegat din partea titularului. Am în vedere, aici, atât delegarea formală ce are drept consecinţă transferarea pazei juridice asupra bunului cât şi titularul unei stări de fapt. Trebuie observat că, în ultimă instanţă, încredinţarea pentru sau tolerarea consumului ilicit de droguri poate fi săvârşită doar de o 373 N.A. – a se vedea observaţiile din secţiunea destinată prezentării unor elemente specifice situaţiei premise 206 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE persoană ce poate să facă aceasta, actul de voinţă fiind capacitat de o latură aptitudinală, de posibilitatea oferită de un drept, fie el şi delegat, ori de o stare de fapt. Din punct de vedere structural activitatea ilicită conţine două componente: punerea la dispoziţie şi tolerarea – ancheta trebuind să probeze elemente atitudinale care au ca rezultat facilitarea consumului ilicit de droguri. Punerea la dispoziţie a unui local, locuinţe sau a oricărui loc amenajat, în care să aibă acces publicul, presupune o atitudine activă din partea făptuitorului, acesta, având un anumit drept de dispoziţie, se manifestă în sensul de a facilita consumul de droguri. Important de observat este că legiuitorul nu a legat de desfăşurarea activităţii ilicite, în această modalitate, un anumit rezultat, fiind suficient ca spaţiul să fie pus la dispoziţie, neinteresând dacă consumul ilicit de droguri a existat în realitatea obiectivă, sau nu, ca urmare a desfăşurării activităţii ilicite specifice – infracţiunea, pe această ipoteză, fiind o infracţiune de pericol, cu un raport de cauzalitate determinat de însăşi materialitatea infracţiunii. Tolerarea consumului ilicit de droguri presupune o atitudine pasivă din partea unei persoane ce are obligaţia legală de a lua măsuri pentru folosirea localului, locuinţei sau amenajării în concordanţă cu respectarea legilor şi a bunelor moravuri. Interesant este că legiuitorul nu a incriminat consumul de droguri, aceasta implicând o discuţie mai vastă în legătură cu libertatea persoanei, dreptul fiecăruia de a decide cu privire la propria persoană, la viaţa, sănătatea sa şi a mediului în care trăieşte, însă a luat toate măsurile pentru a descuraja, pentru a face cât mai greu accesibil drogul, pentru a limita şi restrânge fenomenul – în acest sens a incriminat procurarea drogurilor în vederea consumului propriu, a incriminat orice activitate ce facilitează aproprierea drogurilor de consumator. Revenind strict la tolerarea consumului de droguri, această modalitate vine în completarea punerii la dispoziţie, începe acolo unde se termină punerea la dispoziţie, iar, diferit faţă de aceasta, presupune, cu necesitate, realizarea rezultatului socialmente periculos. Nu poţi tolera sau facilita, ceva ce nu există cu obiectivitate; în aceste condiţii consumul ilicit de droguri trebuind să aibă în antecedenţa sa, ca una dintre cauze, tolerarea în incinta unui spaţiu amenajat. Ancheta va trebui să demonstreze, în acest caz, existenţa consumului ilicit de droguri, faptul facilitării de către o persoană fizică şi legătura sau raportul de cauzalitate, determinarea consumului ilicit de droguri în acel loc de facilitare. Am promovat expresia „favorizare a consumului ilicit de droguri” bazându-mă pe o interpretare logică a textului art. 387 alin. 2 din Legea nr. 301/2004 şi pe o anumită asemănare cu infracţiunea prevăzută de art. 340 din Legea nr. 301/2004 – favorizarea infractorului – totul oprindu-se aici, nefiind vorba, nici pe departe, ca infracţiunea ce se referă la consumul de droguri să fie considerată o formă specială a infracţiunii de favorizare a infractorului sau să existe alte consecinţe juridice care să izvorască din asemănarea de titlu, mai ales că titulatura de la art. 340 din Legea nr. 301/2004 este dată de legiuitor iar din acest capitol este dată de mine, din considerente de oportunitate bazate pe uşurarea înţelegerii şi memorării. În ceea ce priveşte forma de vinovăţie cu care acţionează făptuitorul, ancheta trebuie să probeze intenţia. Favorizarea consumului ilicit de droguri se poate săvârşi doar cu intenţie şi nu orice fel de intenţie ci una calificată. Făptuitorii se comportă în deplină cunoştinţă de cauză – cu „intenţie”, aşa cum spune legiuitorul – în vederea favorizării consumului ilicit de droguri. El a înţeles, iar ancheta trebuie să scoată în evidenţă acest lucru, că pune la dispoziţie un spaţiu în ideea, cu scopul declarat, ca în acel spaţiu să se petreacă o stare de lucruri care să se caracterizeze, să aibă în compunere, alături poate şi de alte activităţi mai mult sau mai puţin ilicite, consumul de droguri ori tolerează naşterea şi dezvoltarea acestei stări de lucruri. Scopul este declarat – favorizarea consumului ilicit de droguri. Mobilul, privit ca acel impuls intern care a dinamizat, care a dat raţiune comportamentului ilicit, este un element facultativ în abordarea legiuitorului, principial, este vorba despre obţinerea de foloase materiale însă pot exista şi alte considerente, oricum, importante pentru anchetă, pentru reţinerea, dacă este cazul, a concursului de infracţiuni sau a unor circumstanţe, în vederea individualizării pedepselor. PRESCRIEREA, ELIBERAREA SAU OBŢINEREA ABUZIVĂ DE DROGURI DE MARE RISC este o formă infracţională în cadrul căreia trebuie observată, în ceea ce priveşte condiţiile preexistente, o anumită specificitate a obiectului juridic special, constituit din relaţiile sociale referitoare la sănătatea publică care, în mod necesar, sunt condiţionate de respectarea regimului impus de legiuitor pentru prescrierea, eliberarea sau obţinerea drogurilor de mare risc. 207 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Activitatea ilicită este caracterizată de elemente specifice fiecărei modalităţi în parte: prescriere, eliberare, obţinere de droguri de mare risc. Prin prescrierea de droguri de mare risc se înţelege scrierea unei reţete speciale – reţetă cu timbru sec – de către un medic şi predarea ei unei persoane ce o solicită. Eliberarea de droguri de mare risc pe baza unei reţete prescrisă de abuziv ori falsificată presupune, în opinia mea, mai mult decât simpla predare a drogurilor către persoana solicitantă374, aici fiind implicată o anumită complexitate în conduită; farmacistul trebuie să primească reţeta, să o analizeze, să conştientizeze că aceasta este prescrisă abuziv – eventual şi pe baza unor date cunoscute iniţial – ori este falsificată. Obţinerea de droguri de mare risc pe baza unei reţete medicale prescrisă abuziv ori falsificată cuprinde toate demersurile făcute de către subiectul activ pentru a intra în posesia drogurilor de mare risc folosind reţeta arătată. Făptuitorul îşi poate atinge scopul, fie câştigând conivenţa farmacistului, fie exploatând ignoranţa acestuia în cazul folosirii reţetei falsificate. Apreciez că în cazul obţinerii drogurilor de mare risc pe baza unei reţete falsificate suntem în prezenţa unei forme speciale – pedepsită mai grav – a uzului de fals375. Există, deja, consumată o infracţiune de fals, în sensul art. 470 din Legea nr. 301/2004, săvârşită de către cel ce foloseşte reţeta falsificată – caz în care vom avea de a face cu un concurs de infracţiuni – ori de către o altă persoană, caz în care, demonstrându-se că cel ce a săvârşit falsul a făcut-o pentru ca pe baza lui să poată fi obţinute droguri de mare risc, vom fi în prezenţa unui act de participaţie la săvârşirea infracţiunii prevăzute de art. 387, alin. 4 din Legea nr. 301/2004 în concurs cu infracţiunea de fals material în înscrisuri oficiale prevăzută de art. 470 din Legea nr. 301/2004. Eliberarea şi obţinerea, ca modalităţi infracţionale, sunt conexe, prima constituie cauza iar cea de a doua efectul. Legiuitorul nu a legat explicit un anumit rezultat socialmente periculos de cele două acţiuni ca şi condiţii pentru existenţa infracţiunii. Totuşi, îmi permit să observ că „eliberarea” şi omologa „obţinerea” au implicit un rezultat logic – aproprierea de către o persoană interesată, intrarea acestei persoane în posesia drogurilor de mare risc. Fără realizarea acestui rezultat cele două modalităţi normative rămân lipsite de sens. În aceste condiţii, infracţiunea, consider că, devine de rezultat fiind necesar, ca element al laturii obiective şi o relaţie de cauzalitate, firească şi normală, de altfel, între „eliberare” şi „obţinere”, pe de o parte şi rezultatul specific – intrarea în posesia unor cantităţi de droguri de mare risc – pe de altă parte. Ceea ce în cazul prescrierii era doar o posibilitate, în cazul eliberării şi obţinerii devine certitudine, persoana interesată are la dispoziţie droguri de mare risc, le va putea folosi pentru consum propriu ori le va putea trafica în alt mod. Cu privire la problema făptuitorilor, ancheta va trebui să probeze, în două din cele trei modalităţi, o anumită calitate a persoanelor implicate ca făptuitori, în funcţie de modalitatea de săvârşire a faptei. Prescrierea drogurilor de mare risc, aşa cum se subliniază şi în textul legal, se poate face doar de către un medic. Aici consider că trebuie detaliată o ipoteză – ce se întâmplă atunci când persoana care prescrie are calificarea necesară însă i s-a interzis ori, din alte motive, nu mai poate practica această meserie sau, pur şi simplu, este un impostor ? Întrucât legiuitorul a avut în vedere o specializare strictă a subiectului activ, apreciez că subiectul activ trebuie să rămână calificat – dat fiind specificitatea elementului material – însă trebuie acceptată şi includerea celor două categorii amintite: cei care nu mai au dreptul să profeseze şi simplii impostori, esenţială fiind, aici, convingerea celui căruia i se prescriu droguri de mare risc, potrivit cu care acesta se găseşte în faţa unui medic. Soluţia satisface un aspect de oportunitate – în alte condiţii conduita în discuţie ar trebui ori nepedepsită în contextul acestui domeniu special ori asimilată, oarecum artificial, cu una din acţiunile avute în vedere de legiuitor la incriminarea traficului de droguri – şi, în acelaşi timp, presupune concursul de infracţiuni, de la caz la caz, cu infracţiuni de fals, uz de fals, înşelăciune, etc., mai ales în condiţiile în care 374 Idem, pag. 69 375 Art. 473 din Legea nr. 301/2004 208 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE sunt necesare formulare şi înregistrări cu caracter special. Mai mult, reţetele medicale ce conţin ca recomandări de tratament droguri de mare risc pot fi date doar de către medici primari, şefi de secţie numiţi de direcţiile sanitare sau de directorii spitalelor, pentru cazuri deosebite, atent selecţionate, fără a fi depăşite dozele pentru 24 de ore prevăzute în Farmacopeea Română X, pentru fiecare substanţă, în parte, şi pentru fiecare cale de administrare posibilă. Eliberarea drogurilor de mare risc pe baza unei reţete medicale prescrisă abuziv sau falsificată poate fi făcută numai de către un farmacist. Situaţia farmaciştilor fără drept de a profesa precum şi cea a impostorilor, apreciez că trebuie tratată în mod identic cu cea arătată în cazul prescrierii. Obţinerea drogurilor de mare risc, pe baza unei reţete medicale prescrise abuziv sau falsificată, poate cădea în sarcina oricărei persoane ce întruneşte condiţiile cerute de lege pentru a răspunde penal376, aici ancheta nemaitrebuind să probeze vreo calitate. Importantă pentru anchetă este şi lămurirea problemei intenţiei cu care au acţionat făptuitorii. Sub aspectul formei de vinovăţie, prescrierea, eliberarea sau obţinerea abuzivă de droguri de mare risc, este caracterizată de intenţia directă. Avem de a face cu o intenţie calificată prin scop. Astfel, medicul ce prescrie drogurile de mare risc este în deplină cunoştinţă de cauză, el cunoaşte că prin acţiunea lui creează posibilitatea ca o persoană să folosească pentru consum propriu ori să poată face alt trafic, legiuitorul plasând acţiunea lui în legătură directă cu lipsa unei necesităţi medicale. Aici este exclusă culpa medicală, eroarea medicului asupra stării de sănătate a unei persoane caz în care medicul îşi formulează sau acceptă o ipoteză greşită urmând ca, prescriind droguri, să acopere o necesitate medicală. Farmacistul ce eliberează drogurile, de asemenea, conştientizează lipsa necesităţii medicale, el primeşte reţeta, o analizează, realizează faptul că aceasta este prescrisă abuziv ori este falsificată, după care trece la acţiune cunoscând, în mod evident, că prin activitatea sa facilitează alte conduite incriminate de legiuitor. Practic el este participant la infracţiunea de trafic ilicit de droguri, întrucât el solicită reţeta doar pentru a justifica, formal, eliberarea drogurilor iar legiuitorul, cunoscând aceasta, a voit să incrimineze separat acest act de participare. Persoana ce obţine droguri, este şi subiect activ al traficului de droguri – art. 386 sau 387 alin. 1 – ea numai foloseşte o reţetă, în condiţiile arătate, pentru procurarea de droguri de mare risc, această modalitate fiind, în fapt, o modalitate a traficului de droguri pe care legiuitorul a vrut să o incrimineze şi să o pedepsească separat. În aceste condiţii, s-ar putea pune o întrebare în legătură cu motivul ce a stat la baza hotărârii legiuitorului de a incrimina şi pedepsi separat acte de participare sau de executare a traficului de droguri. Explicaţia vine de la specificitatea domeniului ce nu permite traficarea unor cantităţi importante de droguri, orice complicaţie de natură a spori gradul de pericol social constituind infracţiuni în concurs – cazul omorului, violului, vătămarea gravă a sănătăţii, instigarea persoanei ce consumă droguri la săvârşirea de infracţiuni, etc. ADMINISTRAREA DE DROGURI DE MARE RISC UNEI PERSOANE, ÎN AFARA CONDIŢIILOR LEGALE – ca formă infracţională – are ca raţiune impunerea respectării regimului legal privind administrarea drogurilor de mare risc persoanelor. Consider că, principial nu sunt implicate şi alte categorii de relaţii sociale – legate de viaţa, sănătatea, integritatea persoanelor, decât în plan secundar – întrucât, dacă acestea vor fi lezate în vreun fel, se va putea admite un concurs de infracţiuni ori o infracţiune de rezultat în cadrul căreia administrarea abuzivă de droguri să aibă doar rolul de mijloc în vederea atingerii unui scop. Activitatea ilicită este caracterizată de desfăşurarea unor acţiuni ce pot fi subsumate, atât din punct de vedere noţional cât, mai ales, din punct de vedere faptic, termenului de administrare. Este suficientă o singură administrare a drogurilor de mare risc pentru consumarea infracţiunii urmând ca, în condiţiile în care administrarea are loc în mod repetat, activitatea infracţională să dobândească un caracter continuat. Din punct de vedere al existenţei infracţiunii nu interesează nici dacă persoana căreia i se administrează drogul a 376 A. Boroi, N Neagu, V.R. Sultănescu – Infracţiuni prevăzute de Legea 143/2000 privind combaterea traficului şi consumului ilicit de droguri, Edit. Rosetti, Bucureşti, 2001, pag. 68 209 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE fost sau nu de acord cu aceasta, putând fi, practic, indusă în eroare cu privire la natura operaţiunii sau/şi cu privire la natura substanţei administrate, nici modul cum s-a făcut administrarea. O subliniere trebuie făcută în legătură cu condiţiile ce circumscriu desfăşurarea activităţii ilicite. Administrarea trebuie făcută în afara condiţiilor legale, legiuitorul voind să instituie o rigoare cât mai puţin flexibilă în domeniu. Nu s-a făcut nici o referire, în textul legal, la ceea ce se numeşte în doctrină medicală „necesitate medicală” şi, cel puţin la nivel teoretic, nu poate fi de acceptat un concurs, încălcarea condiţiilor legale în favoarea satisfacerii unei necesităţi medicale apărută intempestiv – aici problema punându-se în legătură cu satisfacerea condiţiilor legate de latura subiectivă, în special forma de vinovăţie. Din punct de vedere al urmărilor desfăşurării activităţii ilicite, administrarea de droguri de mare risc unei persoane în afara condiţiilor legale trebuie acceptată ca o formă infracţională de pericol. Totuşi, trebuie observat că administrarea drogurilor de mare risc poate genera şi efecte deosebite asupra sănătăţii persoanei căreia i se administrează aceste substanţe, putându-se ajunge până la decesul acesteia. În aceste condiţii, urmează a se analiza intenţia făptuitorului, sub aspectul fiecărui rezultat periculos în parte, urmând a se stabili dacă administrarea de droguri de mare risc a fost doar un mijloc în vederea obţinerii rezultatului presupus de infracţiunile contra vieţii, sănătăţii, integrităţii corporale, etc. – ce sunt infracţiuni de rezultat – caz în care administrarea de droguri de mare risc unei persoane este absorbită de infracţiunile arătate, ori rezultatul apare ca praeterintenţionat, caz în care culpa din ipoteză impune tot absorbirea, dar în alte infracţiuni – infracţiuni reglementate ca atare pentru a satisface ipoteza praeterintenţiei, cum este cea de lovituri sau vătămări cauzatoare de moarte, prevăzută şi pedepsită de art. 188 din Legea nr. 301/2004. Făptuitorii nu trebuie să îndeplinească o calitate anume, putând fi orice persoană ce răspunde penal. Drogurile de mare risc pot fi administrate în mod abuziv – „în afara condiţiilor legale” specifică in terminis legea – atât de către o persoană calificată, respectiv un cadru medical, cât şi de o persoană necalificată, urmând ca, în funcţie de posibilele consecinţe, să fie analizat şi gradul de vinovăţie faţă de acestea. Sub aspectul locului şi timpului săvârşirii infracţiunii trebuie observat că acestea capătă o importanţă deosebită pentru anchetă. Persoanele care cunosc date despre persoanele implicate trebuie căutate în zona în care a avut loc desfăşurarea activităţii ilicite. Reperele de timp sunt vitale pentru luarea unor măsuri necesare în legătură cu tratamentul persoanei căreia i-au fost administrate drogurile. Rezultatele cercetării la faţa locului sunt, în mod esenţial, condiţionate de intervalul de timp scurs de la efectuarea activităţii ilicite. Principial, ţinând seama de aspectele de ordin practic, prin administrarea ilicită de droguri de mare risc unei persoane este urmărit un anumit scop, important pentru extinderea cercetărilor asupra unor alte activităţi ilicite subsecvente şi cu privire la rolul fiecărei persoane implicate în economia desfăşurării activităţii ilicite – ce poate fi alinarea unor suferinţe patologice sau, din potrivă, crearea unei dependenţe, înscenarea unei acuzaţii grave, punerea unei persoane în imposibilitatea de a se apăra ori de a se opune desfăşurării unor activităţi ilicite, etc. Analiza scopului şi a mobilului nu sunt relevante sub aspectul existenţei infracţiunii însă trebuie reţinute pentru individualizarea pedepselor, reţinerea unui posibil concurs de infracţiuni sau absorbirii într-o infracţiune mai periculoasă, de rezultat. Forma de vinovăţie impusă de norma de incriminare – şi care trebuie probată de anchetă – este intenţia directă377, făptuitorul cunoscând sau trebuind să cunoască faptul că administrarea drogurilor de mare risc se poate face doar în anumite condiţii impuse restrictiv prin lege. FURNIZAREA, ÎN VEDEREA CONSUMULUI, DE INHALANŢI TOXICI UNUI MINOR – are ca raţiune ocrotirea minorilor, crearea unor condiţii cât mai bune care să asigure dezvoltarea sănătoasă a acestora. Substanţele ce constituie obiectul activităţii ilicite fac parte din categoria substanţelor chimice care, pe lângă alte proprietăţi, o au pe aceea de a se volatiliza iar inhalarea gazelor toxice este de natură a genera efecte deosebit de negative asupra comportamentului fizic şi psihic al oamenilor, asupra stării de sănătate a acestora. Lista acestor substanţe este stabilită prin ordin al ministrului sănătăţii. Trebuie observat că cea mai 377 A se vedea şi A. Boroi, N. Neagu, V.R.Sultănescu – Infracţiuni prevăzute de Legea 143/2000 Edit. Rosetti Bucureşti, 2001 pag. 72. 210 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE mare parte dintre acestea, prin efectele lor, se includ în definiţia dată armelor chimice astfel încât folosirea acestor substanţe, urmărindu-se rezultatele acţiunii lor asupra oamenilor, este deosebit de atent incriminată. Făptuitorii nu trebuie să aibă nici o calitate specială, furnizarea putând fi făcută atât de către o persoană majoră cât şi de către un minor, esenţial fiind ca să existe o substanţă din categoria celor ce constituie obiectul material al infracţiunii la dispoziţia persoanei solicitate să furnizeze. În practică se poate face distincţie între furnizori care au o calitate recunoscută social – comercianţi, producători, utilizatori autorizaţi – şi persoane care produc sau îşi procură astfel de substanţe pentru diferite activităţi casnice, atelier personal ori propriul-uz. Conduita fiecăruia va fi analizată în cadrul cercetărilor astfel încât să se dispună cele mai adecvate masuri pentru prevenirea desfăşurării altor activităţi ilicite de acest gen. Activitatea ilicită este caracterizată de o serie de elemente acţionale, specifice noţiunii de furnizare, ce, însumate, au ca rezultat punerea la dispoziţie de inhalanţi chimici toxici unui minor. Noţiunea de furnizare presupune, în mod efectiv, a da inhalanţi chimici, a preda, a face o ofertă urmată de acceptare, manifestată în plan obiectiv, unui minor. Deşi, la prima vedere, lucrurile pot părea clare, problema, consider, că nu trebuie abordată simplist. Astfel, apreciez că legiuitorul a urmărit, aici, ca minorii să fie feriţi, să nu aibă la dispoziţie substanţe chimice ce pot fi folosite, prin inhalare, în vederea obţinerii unor efecte aparent plăcute. Din formularea textului legal reiese că a fost incriminată o etapă ce anticipează consumul – inhalarea efectivă a substanţelor chimice – pentru existenţa infracţiunii, neinteresând cine urmează să inhaleze, o singură persoană sau mai multe, un minor, numai minori, numai adulţi sau şi minori şi adulţi. De asemenea, nu interesează dacă vânzătorul furnizează astfel de substanţe unui major, urmând ca acesta, eventual, să faciliteze consumul unuia sau mai multor minori; aici majorul care procură devine el însuşi subiect activ. Ceea ce rămâne, ca fiind esenţial, este întrunirea a două condiţii în legătură cu activitatea ilicită: • Furnizarea să se facă către un minor; • Furnizarea să se facă în vederea consumului. Întrucât nu este solicitat, prin textul legal, un anumit rezultat, furnizarea de inhalanţi toxici unui minor în vederea consumului este o formă infracţională de pericol. Furnizarea se face în vederea consumului însă nu este important, sub aspectul întrunirii elementelor constitutive ale infracţiunii, dacă s-au inhalat, în mod efectiv, substanţele toxice, dacă numai s-a început inhalarea ori alte elemente legate de această operaţiune scop. Esenţial pentru anchetă este stabilirea identităţii şi vârstei persoanei ce achiziţionează, căreia i se furnizează inhalanţii toxici întrucât subiectul pasiv, aici, este calificat378 – acesta trebuind să aibă, cu necesitate, calitatea de minor. De asemenea, va trebui probată intenţia cu care făptuitorul a desfăşurat activitatea ilicită – forma de vinovăţie specifică este intenţia directă. Avem de a face cu o intenţie calificată, furnizarea are un scop clar determinat, se face „în vederea consumului”. În ceea ce priveşte mobilul, legiuitorul nu leagă, direct, efecte juridice, însă, ancheta va trebui să lămurească cât mai clar această problemă, întrucât depăşindu-se un interes oneros – specific comercial, legat de valorificarea unei mărfi – ar putea fi evidenţiate, în cauză, existenţa unor urmări, aparent ascunse, pe care făptuitorul să le fi urmărit şi care să fi constituit acea raţiune, acel impuls intern determinant în luarea hotărârii de a săvârşi infracţiunea – toate acestea fiind de natură să genereze extinderea cercetărilor şi posibilă conturare a evidenţei săvârşirii şi a altor infracţiuni, cu certitudine, mai periculoase. ÎNDEMNUL LA CONSUMUL ILICIT DE DROGURI, PRIN ORICE MIJLOACE, URMAT DE EXECUTARE sau NEURMAT DE EXECUTARE – într-o reglementare, ce se vrea cât mai completă, era firesc ca legiuitorul să introducă în discurs şi o normă juridică care să aibă ca obiect îndemnul de a consuma ilicit droguri. Astfel, la alin. 7 al art. 387 din Legea nr. 301/2004, este incriminat îndemnul la 378 A se vedea şi A. Boroi, N. Neagu, V.R.Sultănescu – Infracţiuni prevăzute de Legea 143/2000 Edit. Rosetti Bucureşti, 2001 pag. 73. 211 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE consumul ilicit de droguri în două forme – una de rezultat 379 şi una de pericol 380– în funcţie de cum îndemnul este sau nu urmat de consumul ilicit de droguri. Făptuitorii, calitatea şi contribuţia lor la desfăşurarea activităţii ilicite, ca problemă de anchetă, va trebui să urmărească surprinderea circumstanţierilor – dacă este cazul – cu privire la minori ori la persoanele ce au anumite calităţi speciale. Cu certitudine, dacă făptuitorul are calitatea de educator iar persoana îndemnată este minor, că îndemnul va avea o eficienţă deosebită, situaţie în care şi pericolul este mai mare, fiind necesare luarea unor măsuri urgente care să aibă ca rezultat suspendarea contactului dintre educator şi minori. Indiferent de situaţie, apreciez că în cazul de faţă – ca element caracteristic – cercetarea trebuie să aibă în vedere, pentru a identifica făptuitorii, acele relaţii sociale ce permit, pe baza încrederii – mai mult sau mai puţin conjuncturale – pe care o acordăm fiecare dintre noi, uneia sau unora dintre persoanele ce sunt în preajma noastră la un moment dat, ca aceste persoane – beneficiind de o anumită carismă ori numai de propria noastră slăbiciune – să ne poată influenţa comportamentul atât de mult încât să inducă hotărârea de a accepta consumul de droguri sau, mai mult, de a dori să se consume droguri. Cu certitudine, dacă de îndemnat poate oricine îndemna, nu oricine poate convinge. Regula este că în anchetă îi vom avea pe cei care, din păcate, au reuşit să convingă – odată cu identificarea consumatorilor de droguri, analiza condiţiilor în care aceştia au început să consume droguri fiind un element de maximă importanţă pentru orice anchetă. Cum de cele mai multe ori cei care îndeamnă sunt şi traficanţi, problema concursului de infracţiuni va urmări atât, în concret, care dintre acţiunile specifice traficului au fost desfăşurate cât şi mijloacele prin care se îndeamnă, existând posibilitatea ca şi acestea să fie ilicite. Activitatea ilicită se poate realiza prin orice acţiune ce poate fi subsumată noţiunii de „a îndemna”. Se poate aprecia că prezintă relevanţă juridică, în context, atât ceea ce se desfăşoară pentru a determina o persoană să consume droguri, cât şi ceea ce se poate desfăşura pentru a întări o hotărâre ce este deja luată, însă persoana în cauză încă mai şovăie cu privire la împrejurarea în care va consuma droguri, la natura drogurilor pe care să le consume, la momentul în care o va face, etc.381. Din punct de vedere practic lucrurile nu sunt simple. Putem întâlni multe expresii verbale sau atitudinale, gesturi, invitaţii, descrierea stărilor de bine, povestiri despre aventurile vedetelor din industria showbiz-ului, sportului, poezii, opere epice, picturi, fotografii, etc. – toate cu mare potenţial de convingere. Dintre toate acestea trebuie relevate doar acelea care faţă de persoana îndemnată pot avea succes, pot crea acea tensiune specifică de natură a determina naşterea dorinţei de a consuma droguri. Se poate accepta că în viaţa socială există suficiente elemente care să inspire, să creeze curiozitate, să indice ca sursă de plăcere, să îndemne indirect la consumul de droguri – ca exemplu există marcă de parfumuri, opere de artă, curente muzicale, etc. Ceea ce constituie demers infracţional trebuie să exceadă obişnuitului, să fie desfăşurat cu convingerea că poate înfrânge refuzul, tendinţa firească de reţinere cu privire la consumul de droguri. Cum consumul este un act voluntar şi individual este necesar ca demersul infracţional să urmărească, mai mult decât simpla acceptare ca posibilitate cândva sau undeva, efectiv consumul – este adevărat că acesta poate să se producă sau nu – însă, esenţial pentru anchetă este să probeze capacitatea acţiunilor efectuate de către făptuitori de a se putea constitui într-un îndemn, existenţa persuasiunii. În ceea ce priveşte urmările desfăşurării activităţii ilicite, aceasta este diferenţiată după cum suntem în prezenţa ipotezei de la teza I ori de la teza a II-a a alin. 7 din art. 387 din Legea nr. 301/2004. Dacă îndemnul este urmat de către persoana căreia i se adresează şi aceasta, efectiv, consumă droguri suntem în prezenţa unei forme infracţionale de rezultat, iar ancheta va trebui să urmărească probarea legăturii de cauzalitate dintre acţiunea sau complexul de acţiuni desfăşurat de către făptuitor şi consumul drogurilor. Dacă îndemnul nu este urmat de consumul de droguri sau legătura de cauzalitate nu se poate proba, putând fi posibil ca cel care consumă droguri, deşi a fost îndemnat în acest sens, să nu fi trecut la act, la consumul în 379 Teza I 380 Teza a II- a 381 N.A. – în acelaşi sens A. Boroi, N. Neagu, V.R. Sultănescu op. cit. pag. 78 212 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE sine, ca urmare a îndemnului ci să fi consumat droguri în alte împrejurări, independent de demersurile făptuitorului, vor fi aplicabile prevederile de la teza a II-a, fiind, practic, în prezenţa incriminării tentativei la conduita descrisă de legiuitor teza I, dar, de data aceasta, ca o formă infracţională de pericol. Forma de vinovăţie ce trebuie probată în anchetă este intenţia, atât intenţie directă cât şi intenţie indirectă. În ceea ce priveşte scopul, acesta este explicit – determinarea persoanei ce constituie obiectul demersului la a consuma droguri – de realizarea acestuia fiind condiţionată încadrarea juridică şi limitele pedepsei. Aplicarea unei pedepse sensibil mai mici382 – în limita superioară şi, chiar ca natură: zile amendă – atunci când îndemnul nu este urmat de executare, neatingându-şi astfel scopul, are ca raţiune preocuparea legiuitorului pentru a oferi instanţelor de judecată un instrument eficient pentru materializarea evaluării mijloacelor şi metodelor, agresivitatea mai mult sau mai puţin semnificativă, a activităţii, catalogate ca fiind de natură să constituie îndemn, posibilitatea, în concret, a fiecărei persoane îndemnate de a rezista la demersurile făptuitorului. În ceea ce priveşte mobilul, acesta, nerelevant în context de către legiuitor, gravitează în sfera specifică domeniului traficului de droguri. Din punct de vedere practic, cercetarea va trebui să scoată în evidenţă şi un aspect legat de persoana îndemnată – vătămarea sănătăţii, decadenţa morală şi fizică urmând să se manifeste faţă de o anumită persoană, persoană faţă de care făptuitorul a avut în momentul faptei un ascendent moral bazat pe o legătură, în primul rând, personală. Sigur, probabil făptuitorul a urmărit să dezvolte afacerea, să realizeze profituri mai mari, prin introducerea în rândul clienţilor a încă unei persoane, însă ancheta poate scoate în evidenţă şi alte aspecte, cum ar fi: dorinţa făptuitorului de a vedea dependentă o anumită persoană de el, de a suprastimula potenţa fizică a persoanei ori persoanelor îndemnate, pentru a le folosi forţa de muncă, de a satisface sentimente de ură, gelozie, etc. Organele judiciare, în fiecare caz în parte, vor trebui să facă o evaluare atentă a persoanei făptuitorului, a persoanei îndemnate şi a modului în care a fost materializată acţiunea de a îndemna, astfel încât să se poată da o pedeapsă corespunzătoare pericolului reprezentat de activitatea ilicită desfăşurată de către făptuitor, iar dacă este necesar, să se extindă cercetările până la lămurirea tuturor aspectelor cu relevanţă juridică. ORGANIZAREA, CONDUCEREA SAU FINANŢAREA ACTIVITĂŢILOR DE NERESPECTARE A DISPOZIŢIILOR PRIVIND ADMINISTRAREA ILICITĂ DE DROGURI – exprimă, fără îndoială, preocuparea legiuitorului pentru o legislaţie completă care să nu scape nici un segment de activitate ce ar putea fi desfăşurată în domeniul drogurilor. Fără a relua consideraţii prezentate atunci când am tratat organizarea, conducerea sau finanţarea traficului ilicit de droguri, îmi permit să arăt că, în mod normal, este doar o problemă de nuanţă în ceea ce priveşte obiectul activităţilor de organizare, conducere sau finanţare: activităţi incriminate prin prevederile art. 386 ori prin prevederile art. 387 din Legea nr. 301/2004. Mai mult, este foarte posibil ca în practică să se constate săvârşirea unui concurs de infracţiuni, esenţial pentru infractori fiind realizarea de profituri ilicite, fără să mai conteze cum. Important este mărimea profitului, timpul necesar şi riscul asumat. 5.4.3. Particularităţi ale cercetării traficului şi administrării ilicite de droguri care a avut ca urmare moartea victimei Dat fiind potenţialul de pericol pe care îl au activităţile ilicite care se pot desfăşura cu droguri, faptului că posibilitatea, eventualitatea morţii victimei devine realitate în multe cazuri, legiuitorul a avut în vedere un tratament special pentru astfel de cazuri prin redactarea unui articol separat – art. 388 din Legea nr. 301/2004– ce prevede o pedeapsă al cărei maxim este identic cu cel prevăzut pentru infracţiunile de omor. În fapt, legiuitorul a prevăzut o pedeapsă în limite foarte largi – detenţiunea severă de la 1 la 25 de ani şi interzicerea unor drepturi – urmând ca individualizarea pedepselor să fie făcută în funcţie de amploarea 382 N.A. – închisoare strictă de la un an la 2 ani sau zile amendă faţă de închisoare strictă de la un an la 5 ani 213 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE activităţilor desfăşurate, de circumstanţele personale ale inculpaţilor şi de ponderea pe care au avut-o acestea în procesele complexe care au avut loc în antecedenţa producerii morţii. Prevederile art. 388 vizează următoarele conduite ilicite ce au avut ca urmare moartea victimei: → traficul ilicit de droguri – art. 386 alin. 1 şi 2 din Legea nr. 301/2004; → organizarea, conducerea sau finanţarea traficului ilicit de droguri sau a contrabandei speciale cu droguri – art. 386 alin. 5 din Legea nr. 301/2004 – ori a activităţilor de nerespectare a dispoziţiilor privind administrarea ilicită de droguri – art. 387 alin. 8 din Legea nr. 301/2004; → traficul de droguri pentru consumul propriu – art. 387 alin.1 Legea nr. 301/2004; → prescrierea abuzivă de droguri – constă în prescrierea drogurilor de mare risc, cu intenţie, de către medic, fără ca aceasta să fie necesară din punct de vedere medical – art. 387 alin. 3; → → alin. 5; → eliberarea sau obţinerea abuzivă de droguri – art. 387 alin. 4 teza I şi teza a II-a; administrarea de droguri de mare risc unei persoane, în afara condiţiilor legale – art. 387 furnizarea, în vederea consumului, de inhalanţi chimici toxici unui minor – art. 387 alin 6. Fundamental pentru anchetă este probarea intenţiei cu care au acţionat făptuitorii. Dacă ancheta va putea proba faptul că făptuitorii au acţionat cu intenţia de a ucide, activităţile pertinente drogurilor fiind doar mijloace, se va putea concluziona că în cauză sunt aplicabile prevederile legale referitoare la omor – art. 178 sau art. 179 din Legea nr. 301/2004. Dacă moartea victimei apare ca un rezultat praeterintenţionat soluţia va viza aplicarea prevederilor art. 388 din Legea nr. 301/2004. 5.4.4. Particularităţi ale cercetării nerespectării dispoziţiilor privind regimul precursorilor de droguri În cuprinsul art. 389 din Legea nr. 301/2004 intitulat nerespectarea dispoziţiilor privind regimul precursorilor sunt incriminate mai multe activităţi ilicite383 pe care le-am sintetizat în formulări care surprind esenţa voinţei legiuitorului384, astfel: → Traficul cu precursori; → Traficul cu precursori, echipamente ori materiale în scopul utilizării lor la cultivarea, producerea sau fabricarea ilicită de droguri de mare risc; → Traficul de precursori către agenţii economici sau persoane fizice neautorizate în scopul producerii sau fabricării ilicite a altor droguri decât cele de mare risc; → Contrabanda specială cu precursori. În considerarea caracterului complet al acestei lucrări voi prezenta aspecte specifice fiecărei formulări, în parte. TRAFICUL CU PRECURSORI 383 În considerarea caracterului complet al lucrării, trebuie observat şi modul în care legiuitorul a tratat problema în conţinutul O.U.G. 121/2006, la art. 22 şi art. 23, după cum urmează: ART. 22 (1) Punerea pe piaţa, importul, exportul, producerea, fabricarea, oferirea, furnizarea, vânzarea, transportul, livrarea cu orice titlu, trimiterea, plasarea pe piaţa, procurarea, cumpărarea, sinteza, extracţia, experimentarea, activităţile intermediare, astfel cum sunt acestea definite in art. 2 lit. e) din Regulamentul 111/2005, cumpărarea sau deţinerea de substanţe clasificate, echipamente ori materiale, fără drept, constituie infracţiune şi se pedepsesc cu închisoare de la 1 an la 5 ani. (2) Constituie infracţiune si comercializarea de substanţe clasificate către operatori economici ori persoane fizice neautorizate sau neînregistrate, in conformitate cu art. 6-8 din Regulamentul 111/2005, pentru activitatea cu astfel de substanţe si se sancţionează cu pedeapsa prevăzuta la alin. (1). (3) Săvârşirea faptelor prevăzute la alin. (1) si (2) in scopul utilizării lor la cultivarea, producerea sau fabricarea ilicita a drogurilor se pedepseşte cu închisoare de la 3 ani la 10 ani si interzicerea unor drepturi. ART. 23 Trecerea peste frontiera a substanţelor clasificate, fără documentele prevăzute de prezenta ordonanţa de urgenta, constituie infracţiunea de contrabanda calificata, prevăzuta si pedepsita de art. 271 din Legea nr. 86/2006 privind Codul vamal al României. 214 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE În materia traficului cu precursori, legiuitorul a optat pentru reglementarea mai multor forme. Aici, pe ipoteza alin.1 şi alin. 2 putem accepta că avem de a face cu o formă cadru – spre deosebire de cele de la alin. 3 şi alin. 5, ce sunt calificate prin scop. Raţiunea incriminării constă în impunerea respectării regimului juridic al precursorilor – O.U.G. 121/2006 reglementează regimul juridic al precursorilor de droguri, autorizarea şi desfăşurarea operaţiunilor cu precursori, precum şi măsurile de combatere a operaţiunilor ilicite cu precursori. În rezolvarea problemei activităţii ilicite, dat fiind natura acţiunilor specifice elementului material – o enumerare vastă ce urmăreşte ca rezultat incriminarea oricărei activităţi legate de precursori – ancheta va trebui să observe complexitatea aspectelor ce caracterizează regimul juridic al acestor substanţe, o anumită echivocitate ce trebuie acceptată prin prisma posibilităţilor de utilizare – acestea pot fi folosite atât pentru obţinerea de droguri cât şi pentru obţinerea unor produse care, prin calităţile lor, să fie acceptate în uz pentru tratamente medicale pe scară largă ori în alte scopuri licite. O observaţie este necesară pentru a sublinia mecanismul de funcţionare al incriminării. În cuprinsul alin.1 este incriminată orice operaţiune ce ar putea fi efectuată cu precursori, fără drept. În cuprinsul alin. 2 este avută în vedere valorificarea precursorilor, în sensul că este incriminată comercializarea de către agenţii economici autorizaţi să efectueze operaţiuni cu precursori atunci când beneficiarii operaţiunilor, indiferent că sunt agenţi economici ori persoane fizice, nu sunt autorizaţi să efectueze operaţiuni cu precursori. Aşa cum este gândită reglementarea, s-a urmărit incriminarea oricăror acţiuni neautorizate în legătură cu precursorii. Forma infracţională este de pericol, legiuitorul arătându-se interesat de păstrarea sub control a activităţilor ce se pot desfăşura cu, şi în legătură cu o categorie de substanţe considerate speciale, dat fiind posibilitatea de a putea fi folosite la obţinerea de droguri. Aici nu interesează dacă desfăşurarea activităţilor incriminate a avut ca urmare obţinerea efectivă de droguri, fiind suficient, doar, să fie săvârşită una dintre acţiunile prevăzute în textul legal. În raport cu urmarea imediată ce constă într-o stare de pericol la adresa valorilor sociale a căror ocrotire a fost avută în vedere la reglementarea infracţiunii, nu se pune problema ca cercetarea să probeze legătura de cauzalitate între faptă şi rezultat, aceasta rezultând „ex re”, din însăşi materialitatea faptei. Esenţial pentru anchetă este stabilirea existenţei autorizaţiei pentru fiecare participant la activităţile incriminate. Autorizaţia pentru efectuarea de operaţiuni cu precursori este, în fapt, un proces de autorizare ce debutează cu constituirea persoanei juridice şi se termină cu obţinerea autorizaţiei pentru o anumită operaţiune. În ceea ce priveşte bunurile ce au constituit obiectul activităţii ilicite, ancheta va trebui să probeze natura specială a acestora: precursori de droguri – substanţe folosite frecvent la fabricarea ilicită a substanţelor stupefiante şi psihotrope385 aşa cum sunt definite în art. 2 din Regulamentul Parlamentului European şi al Consiliului 273/2004 din 11 februarie 2004 privind precursorii drogurilor şi în art. 2 din Regulamentul Consiliului 111/2005 privind supravegherea comerţului cu precursori de droguri între Comunitate şi statele terţe386. La fel de important pentru anchetă este probarea intenţiei cu care a acţionat făptuitorul. Săvârşirea infracţiunii implică din partea subiectului activ intenţia, ce poate fi, atât directă cât şi indirectă, spre deosebire de formele calificate prin scop, situaţie în care se va proba doar intenţia directă – o intenţie calificată prin scop, element ce conduce la calificarea, însăşi, a infracţiunii. Dacă făptuitorul a cunoscut că substanţele asupra cărora poartă activitatea ilicită fac parte din categoria precursorilor de droguri ori că pentru efectuarea de operaţiuni cu astfel de substanţe este nevoie de autorizare este o problemă de cunoaştere a legii. Singurul aspect ce poate ridica anumite probleme este eroarea cu privire la substanţe – idee în care făptuitorul ar fi fost convins că desfăşoară activităţi cu substanţe de altă natură, care nu au un regim special, bazându-se pe asemănări de culoare, miros, granulaţie, etc. 384 N.A. – am procedat la fel ca la redactarea secţiunilor precedente 385 Art. 1 din O.U.G. 121/2006 386 Lista substanţelor clasificate folosite în mod frecvent la fabricarea ilicită a drogurilor este cea prevăzută în anexa nr. I la Regulamentul Consiliului 273/2004, precum şi în anexa la Regulamentul 111/2005. 215 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE TRAFICUL CU PRECURSORI, ECHIPAMENTE ORI MATERIALE ÎN SCOPUL UTILIZĂRII LOR LA CULTIVAREA, PRODUCEREA SAU FABRICAREA DE DROGURI DE MARE RISC Ca problemă specifică de anchetă, aici mobilul şi scopul capătă o importanţă deosebită. Dincolo de importanţa pe care o au cele două elemente ale laturii subiective în planul larg al investigaţiei penale, pentru extinderea cercetărilor şi pentru individualizarea pedepselor, legiuitorul acordă o atenţie deosebită scopului, calificând infracţiunea atunci când făptuitorul a urmărit cultivarea, producerea sau fabricarea drogurilor de mare risc cât. Acest aspect este oportun, mai ales din punctul de vedere al practicienilor, astfel că, atunci când, din diferite motive, ancheta intră în impas devenind imposibil de probat scopul, legat de producerea sau fabricarea drogurilor, conduita ilicită, datorită, în primul rând, echivocităţii sale, va putea fi urmărită, judecată şi pedepsită. De observat că, dacă s-ar schimba datele din ipoteză, multe persoane de rea credinţă şi-ar putea masca şi continua activitatea ilicită sub paravanul folosirii precursorilor pentru realizarea unor scopuri, absolut, nepericuloase. Modul în care este formulat explicit scopul – cultivarea, producerea sau fabricarea drogurilor de mare risc – exprimă voinţa legiuitorului pentru a incrimina orice element acţional de natură a facilita obţinerea drogurilor de mare risc. De asemenea, din punctul de vedere al bunurilor ce au constituit obiectul activităţii ilicite, ca aspect specific, trebuie observat că activitatea ilicită poartă asupra unei categorii mai largi de bunuri decât cea avută în vedere de către legiuitor la incriminarea formai cadru – precursori, echipamente ori materiale. Extinderea categoriei este oportună în condiţiile în care scopul este determinat complex – obţinerea drogurilor de mare risc, pentru aceasta fiind necesare mai multe operaţiuni care, fiecare în parte, presupun minime dotări. Activitatea ilicită este caracterizată de formulări ce prezintă unele diferenţe faţă de forma cadru. Astfel, forma calificată impune cercetării probarea desfăşurării următoarelor activităţi grupate într-o enumerare restrictivă: producerea, fabricarea, importul, exportul, oferirea, vânzarea, transportul, livrarea cu orice titlu, trimiterea, procurarea, cumpărarea sau deţinerea. Forma cadru incriminează următoarele activităţi grupate într-o enumerare cu caracter enunţiativ: producerea, sinteza, extracţia, experimentarea, deţinerea, transportul, vânzarea, plasarea pe piaţă sau … efectuarea oricăror alte operaţiuni. Analizând cele două enunţuri se poate constata că traficul cu precursori, echipamente ori materiale în scopul utilizării lor la cultivarea, producerea sau fabricarea ilicită de droguri de mare risc este caracterizat de noţiuni ce acoperă multe dintre acţiunile ce pot fi efectuate în urmărirea scopului. Practic, este greu de găsit o activitate, ce poate fi desfăşurată în scopul cultivării, producerii sau fabricării ilicite de droguri de mare risc, care să nu poată fi subsumată noţiunilor folosite de către legiuitor în elaborarea textului legal. Există diferenţe faţă de forma cadru – un enunţ ce cuprinde noţiuni mai puţin generale care sunt completate cu expresia “oricare alte operaţiuni” – însă, îmi permit să observ că, din punct de vedere practic ambele enunţuri se vor atotcuprinzătoare în ceea ce priveşte elementele acţionale ce pot fi încadrate în conţinutul constitutiv. TRAFICUL CU PRECURSORI CĂTRE AGENŢII ECONOMICI SAU PERSOANE FIZICE ÎN SCOPUL PRODUCERII SAU FABRICĂRII ILICITE A ALTOR DROGURI DECÂT CELE DE MARE RISC La fel precum în cazul precedentei forme calificate, şi în cazul de faţă, cercetarea va urmări să probeze scopul desfăşurării activităţii ilicite – producerea sau fabricarea ilicită a altor droguri decât cele de mare risc. Nu este suficient să se probeze doar eludarea regimului legal în materia precursorilor, eventual deturnarea precursorilor de la întrebuinţările declarate şi autorizate sau crearea de plusuri care să fie disponibile pentru desfăşurarea de activităţi ilicite. În practică se descoperă căutarea şi stabilirea de legături infracţionale; realizarea de înţelegeri privind modalităţile de livrare, plată, determinare a calităţii, etc.; începerea şi derularea unor procese tehnologice; plata unor sume în avans; etc. 216 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Făptuitorii, deşi nu trebuie să îndeplinească vreo calitate anume, sunt, de cele mai multe ori, persoane cu abilităţi profesionale în domeniu ce posedă cunoştinţe, deprinderi şi o minimă practică, fapt care le permite să aibă o anumită uşurinţă în mişcări şi în rezolvarea problemelor specifice domeniului. CONTRABANDA SPECIALĂ CU PRECURSORI Fără a repeta consideraţiile expuse în secţiunea destinată tratării contrabandei calificate (art.271 din Codul vamal), aici, îmi permit să observ o diferenţă în ceea ce priveşte textele legale: expresia „fără drept” a fost înlocuită cu cea „fără documente legale”. Ca problemă de anchetă specifică – existenţa documentelor legale – capătă accente de complexitate. Din punct de vedere al efectelor juridice apreciez că cele două expresii sunt echivalente, aşa cum am arătat la contrabandă nu este vorba despre un singur document – o autorizaţie – ci despre un întreg proces de autorizare şi, deci, mai multe documente. Analizând procedurile vamale există şi posibilitatea adoptării unei soluţii diferite – în sensul că legiuitorul ar fi avut în vedere, pe ipoteza tranzitării frontierei de stat prin punctele de control pentru trecerea frontierei, toate documentele necesar a fi prezentate de către titularul operaţiunii vamale în faţa autorităţii vamale. Din considerente de oportunitate îmi permit să fac câteva referiri cu privire la trecerea peste frontieră a substanţelor aflate sub control naţional387. În aceste condiţii, trecerea peste frontiera română a substanţelor aflate sub control naţional, este interzisă atât pentru persoanele fizice cât şi pentru persoanele juridice, indiferent de naţionalitate. Persoanele fizice ce trec frontiera, odată cu prezentarea pentru controlul de la punctele de control pentru trecerea frontierei, au obligaţia să declare şi să predea organelor de control drogurile de risc sau de mare risc pe care le deţin. În cazul persoanelor fizice ce tranzitează teritoriul României, în funcţie de legislaţia internaţională şi cea a ţărilor de destinaţie, după declararea cantităţii şi calităţii drogurilor deţinute, se poate accepta aplicarea de sigilii şi tranzitarea teritoriului României pe baza procedurii prevăzute de art. 35 coroborat cu art. 37 din Legea nr. 243/2002388. Persoanele juridice, ca excepţie, pot trece peste frontieră substanţele aflate sub control naţional pe bază de licenţă, în vederea folosirii în scopuri licite, în realizarea obiectului de activitate. Anchetatorii vor urmări respectarea unei proceduri de autorizare, ce începe cu autorizarea obiectului de activitate şi se termină cu autorizarea fiecărei operaţiuni, în parte. Trebuie observat că, în legislaţia română, avem două acte normative-cadru care au ca obiect substanţele aflate sub control naţional: Legea nr. 143/2000 privind prevenirea şi combaterea traficului şi consumului ilicit de droguri şi Legea 339/2005 privind regimul juridic al plantelor, substanţelor şi preparatelor stupefiante şi psihotrope. Legiuitorul român a adoptat, în domeniu, şi Legea nr. 118/1992 pentru aderarea României la Convenţia asupra substanţelor psihotrope389, şi la Convenţia contra traficului ilicit de stupefiante şi substanţe psihotrope390, act normativ potrivit cu care prevederile celor două convenţii devin parte integrantă din dreptul intern. De asemenea, tabelele conţinute de convenţii sunt preluate de Legea nr. 143/2000 care, introducând în legislaţia română termenul de substanţe aflate sub control naţional, precizează, făcând trimitere la fiecare tabel în parte, trei categorii, în funcţie de pericolul pe care îl prezintă fiecare substanţă în parte: droguri de mare risc – tabelul I şi II; droguri de risc – tabelul III; precursori – tabelul IV. Legea română a adoptat un important mijloc de anchetă: livrarea supravegheată, definită ca fiind o metodă folosită de instituţii sau organele legal abilitate, cu autorizarea şi sub controlul procurorului, care constă în permiterea trecerii sau circulaţiei pe teritoriul ţării de droguri ori precursori, suspecţi de a fi expediaţi ilegal, sau de substanţe care au înlocuit drogurile ori precursorii, în scopul descoperirii activităţilor infracţionale şi al identificării persoanelor implicate în aceste activităţi. Convenţia, contra traficului ilicit de stupefiante şi substanţe psihotrope, adoptată în 1988 tratează problema livrărilor supravegheate condiţionând- 387 N.A. – potrivit terminologiei folosit de către legiuitor în cadrul Legii 143/2002 388 Pentru aspectele esenţiale în materia tranzitului a se vedea supra 1.2 în materia armelor. 389 Adoptată la Viena în 21.02.1971. 217 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE o de principiile fundamentale ale sistemelor juridice din ţările semnatare. Astfel, ţinându-se cont de posibilităţile pe care le au ţările implicate, pentru a permite recurgerea adecvată şi oportună la livrări supravegheate pe scară internaţională, pe bază de acorduri sau aranjamente, se poate recurge la livrări supravegheate, în scopul identificării indivizilor, în infracţiunile stabilite în cuprinsul convenţiei – principial, infracţiuni adoptate de legislaţia română în domeniul traficului de droguri şi spălării de bani murdari – şi de a începe urmărirea penală împotriva lor. Decizia de a recurge la livrări supravegheate trebuie luată în fiecare caz, în parte, şi trebuie să ţină cont, şi de aranjamentele sau alte înţelegeri financiare în materia exercitării competenţei de către părţile interesate. Expedierile ilicite, pentru care s-a convenit ca livrarea să fie supravegheată, pot, dacă există consimţământul părţilor interesate, să fie interceptate şi autorizate, în continuare, în trimiterea lor, fie aşa cum sunt, fie după ce stupefiantele sau substanţele psihotrope au fost sustrase sau au fost înlocuite total sau parţial cu alte produse. Traficul ilicit de droguri; organizarea, conducerea sau finanţarea traficului ilicit de droguri sau a contrabandei speciale cu droguri; traficul de droguri pentru consumul propriu; favorizarea consumului ilicit de droguri; prescrierea abuzivă de droguri; eliberarea sau obţinerea abuzivă de droguri; administrarea de droguri de mare risc unei persoane, în afara condiţiilor legale; furnizarea, în vederea consumului, de inhalanţi chimici toxici unui minor; îndemnul la consumul ilicit de droguri, prin orice mijloace, urmat de executare sau neurmat de executare; organizarea, conducerea sau finanţarea activităţilor de nerespectare a dispoziţiilor privind administrarea ilicită de droguri sunt forme infracţionale incriminate atât în formă consumată cât şi ca tentativă391. Ca noutate, legiuitorul a asimilat392 tentativei şi unele acţiuni, ce se disting prin caracterul lor echivoc, care, altfel, ar fi fost analizate, cel mult, ca acte premergătoare neincriminate. Astfel, producerea, procurarea de mijloace ori instrumente, precum şi luarea oricăror măsuri, în vederea săvârşirii formelor infracţionale enumerate mai sus au fost avute în vedere, în dorinţa creării unui complex incriminator ce să aibă capacitatea de a descuraja orice activitate care să exceadă regimului acceptat ca legal de legiuitor. O discuţie poate fi făcută, aici, în legătură cu expresia „luarea de măsuri în vederea comiterii infracţiunilor...”. Fără a detalia, în mod deosebit subiectul, consider ar trebuie acceptat faptul că legiuitorul a dorit să evite orice enumerare, mai mult sau mai puţin exhaustivă, concluzionând ferm, aşa cum am arătat mai sus, în sensul creării unui complex incriminator atot-potent, care să asigure combaterea eficientă a fenomenului infracţional legat droguri. Circumstanţe agravante speciale. Art. 14 din Legea 143/2000 introduce, cu caracter derogatoriu, de la norma de bază prevăzută de Legea nr. 301/2004, noi împrejurări, care, alături de cele avute în vedere în cuprinsul art. 89 din Legea nr. 301/2004393, vor constitui, în cadru cercetării infracţiunilor prevăzute de Legea privind combaterea traficului şi consumului ilicit de droguri, circumstanţe agravante. Astfel ancheta va trebui să lămurească şi următoarele împrejurări: ♦ persoana care a comis infracţiunea îndeplinea o funcţie ce implică exerciţiul autorităţii publice, iar fapta a fost comisă în exercitarea acestei funcţii; ♦ Fapta a fost comisă de către un cadru medical sau de o persoană care are, potrivit legii, atribuţii în lupta împotriva drogurilor; ♦ Drogurile au fost trimise şi livrate, distribuite sau oferite unui minor, unui bolnav psihic, unei persoane aflate în cură de dezintoxicare sau sub supraveghere medicală ori s-au efectuat alte asemenea activităţi interzise de lege cu privire la una dintre aceste persoane ori dacă fapta a fost comisă într-o instituţie sau unitate medicală, de învăţământ, militară, loc de detenţie, centre de asistenţă socială, de 390 Adoptată tot la Viena, dar la 20.12.1988. 391 art. 393 alin. 1 din Codul penal 392 art. 393 alin. 2 din Codul penal 393 N.A. – apreciez că aplicarea acestor circumstanţe rămâne în vigoare, chiar în condiţiile aplicării noului Cod Penal, dat fiind caracterului lor special, aplicabil domeniului combaterii activităţilor ilicite ce se săvârşesc în legătură cu drogurile şi precursorii acestora 218 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE reeducare sau instituţie medical-educativă, locuri în care elevii, studenţii şi tinerii desfăşoară activităţi educative, sportive, sociale ori în aproprierea acestora; ♦ Folosirea minorilor la săvârşirea faptelor incriminate ca infracţiuni în domeniul combaterii activităţilor ilicite cu droguri şi precursorii acestora; ♦ Drogurile au fost amestecate cu alte substanţe care le-au mărit pericolul pentru viaţa şi integritatea persoanelor. În condiţiile în care noul Cod penal, va intra în vigoare se pune problema conflictului de texte legale între Legea 143/2000 şi prevederile din Legea nr. 301/2004, problema prezentând un interes deosebit sub aspectul intrării în vigoare a prevederilor Legea nr. 301/2004 şi abrogării, totale sau în parte, a prevederilor Legii 143/2000. Astfel: ⇒ Infracţiunea de traficul ilicit de droguri prevăzută de art. 386 din Legea nr. 301/2004 intră în conflict cu prevederile art. 2 alin. 1 şi 2, art. 3 alin. 1 şi 2 şi art. 10 din Legea 143/2000. Astfel, în art. 386 alin. 1 şi 2 este preluată reglementarea de la art. 2 alin. 1 şi 2 din Legea 143/2000. o diferenţă apare sub aspectul pedepselor: pe lângă modificările ce ţin de natura pedepselor, traficul cu droguri de mare risc va fi pedepsit cu închisoare strictă de la 15 la 20 de ani, faţă de închisoare de la 10 la 20 ani în condiţiile prevederilor art. 2 alin. 2 din Legea 143/2000. În cazul traficului cu droguri peste frontieră, atunci când sunt traficate droguri de risc pedeapsa care se va aplica va fi detenţiunea severă de la 15 la 20 de ani, iar atunci când sunt traficate droguri de mare risc pedeapsa va fi detenţiunea severă de la 15 la 25 de ani – pedeapsa prevăzută de Legea 143/2000 pentru fapte similare fiind închisoare de la 10 la 20 de ani, respectiv de la 15 la 25 de ani. De asemenea, organizarea, conducerea sau finanţarea traficului de droguri se va pedepsi cu maximul prevăzut pentru fiecare infracţiune organizată, condusă sau finanţată în parte iar dacă acest maxim este neîndestulător se poate aplica o pedeapsă până la maximul ei general. ⇒ Nerespectarea dispoziţiilor privind administrarea ilicită de droguri prevăzută de art. 387 din Legea nr. 301/2004 intră în conflict cu prevederile cu prevederile art. 4, 5, 6 alin. 1 şi 2, 7, 8, 10 şi 11 din Legea 143/2000. Astfel: textul de la alin. 1 al art. 387 din Legea nr. 301/2004 preia incriminarea din art. 4 al Legii 143/2000 adăugând, la acţiunile avute în vedere în cadrul elementului material, scoaterea din ţară de droguri pentru consum propriu. Incriminarea favorizării consumului ilicit de droguri este preluat fără modificări, maximul pedepsei fiind mărit la 10 ani, faţă de 5 ani cât era prevăzut în art. 5 din Legea 143/2000. Prescrierea, eliberarea, sau obţinerea abuzivă de droguri – alin. 3 şi 4 al art. 387 din Legea nr. 301/2004 – preia în întregime, atât sub aspectul conţinutului constitutiv cât şi sub aspectul cuantumului pedepsei textul art. 6 alin. 1 şi 2 din Legea 143/2000. În ceea ce priveşte administrarea de droguri de mare risc unei persoane, în afara condiţiilor legale, cuantumul pedepsei este mărit – de la 6 luni la 1 an, în Legea 143/2000, la 1 la 5 ani, în Legea nr. 301/2004; situaţie asemănătoare fiind întâlnită şi în cazul furnizării, în vederea consumului, de inhalanţi chimici toxici unui minor – 1 an la 3 ani faţă de 6 luni la 2 ani – respectiv, îndemnului la consumul ilicit de droguri – 1 an la 5 ani, faţă de 6 luni la 5 ani, atunci când îndemnul este urmat de executare; 1 an la 2 ani faţă de 6 luni la 2 ani, în cazul în care îndemnul nu este urmat de executare. Organizarea, conducerea sau finanţarea activităţilor ilicite ce întrunesc elementele constitutive ale infracţiunii de nerespectare a dispoziţiilor privind administrarea ilicită de droguri sunt sancţionate cu maximul pedepsei pentru faptele incriminate iar dacă acest maxim este neîndestulător se poate aplica o pedeapsă până la maximul ei general, faţă de pedeapsa prevăzută pentru fiecare faptă în parte la care se putea adăuga un spor de 3 ani, în Legea 143/2000. ⇒ Traficul şi administrarea ilicită de droguri care a avut ca urmare moartea victimei, infracţiune prevăzută de art. 388 din Legea nr. 301/2004, prin modul în care este construită, vine şi modifică regimul juridic specific. Astfel, consecinţa morţii victimei căpăta relevanţă juridică – în condiţiile Legii 143/2000 – atunci când se întruneau unele condiţii, relativ, mai restrictive: dacă activitatea ilicită era desfăşurată de către persoane care făceau parte dintr-o organizaţie sau asociaţie ori dintr-un grup de cel puţin 3 persoane, cu 219 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE structuri determinate şi care erau constituite în scopul comiterii de infracţiuni prevăzute de Legea 143/2000 şi al obţinerii de beneficii materiale sau de alte foloase ilicite. În reglementarea din Legea nr. 301/2004 este suficientă desfăşurarea oricărei fapte prevăzute în art. 386 alin. (1), (2) şi (5) şi art. 387 alin. (1), (3)-(6) şi (8) ce au avut ca urmare moartea victimei. În ceea ce priveşte săvârşirea activităţilor incriminate de către persoane care fac parte dintr-o organizaţie sau asociaţie ori dintr-un grup de cel puţin 3 persoane, cu structuri determinate şi care au fost constituite în scopul comiterii de infracţiuni prevăzute de Legea 143/2000 şi al obţinerii de beneficii materiale sau de alte foloase ilicite, apreciez că suntem în prezenţa unei forme infracţionale calificate care continuă să subziste chiar în condiţiile în care o parte importantă a prevederilor de natură penală din Legea 143/2000 sunt abrogate prin intrarea în vigoare a Legii nr. 301/2004. O soluţie identică trebuie acceptată şi faţă de prevederile art. 14 din Legea 143/2000 unde sunt stipulate unele împrejurări ce constituie circumstanţe agravate speciale ce produc efecte juridice doar în domeniul infracţiunilor pertinente traficului şi consumului ilicit de droguri. ⇒ Nerespectarea dispoziţiilor privind regimul precursorilor, infracţiune prevăzută de art. 389 Legea nr. 301/2004 intră în conflict cu prevederile art. 22 din O.U.G. nr. 121/2006 Concluzionând, apreciez că modul cum legiuitorul a construit şi forma în care sunt incriminate faptele ce presupun traficul şi consumul ilicit de droguri sau precursori folosiţi la producerea drogurilor constituie un pas înainte. Reglementarea este mai clară, mai bine sistematizată, cu privire la concursul de infracţiuni şi abrogarea unor prevederi de natură penală din legislaţia în vigoare, în prezent, urmează ca atât doctrina cât şi activitatea legiuitorului să contribuie la clarificarea lucrurilor. 5.5. Particularităţile desfăşurării principalelor activităţi ce se desfăşoară pentru administrarea probatoriului în cadrul investigării conduitelor ilicite efectuate în legătură cu drogurile sau/şi precursorii acestora 5.5.1. Particularităţile constatării în flagrant Activitatea de constatare în flagrant a activităţilor ilicite care au ca obiect traficul de droguri şi de precursori este deosebit de importantă. Analizând modul cum legiuitorul a conceput incriminarea activităţii ilicite îmi permit să observ că, în mod necesar, ancheta trebuie să debuteze cu activitatea de constatare în flagrant, activitate ce, în context, devine de importanţă crucială atât pentru evoluţia în timp cât şi pentru rezultatele anchetei. Este, dacă îmi este permisă comparaţia, ceea ce constituie cercetarea la faţa locului pentru infracţiunile la care modul de săvârşire presupune crearea de urme pe baza cărora să poată fi identificat făptuitorul şi stabilită vinovăţia acestuia. De remarcat că, în cadrul investigării traficului de droguri, cercetarea la faţa locului nu este exclusă, atât doar că deplasarea în câmpul infracţional a organelor judiciare dobândeşte o complexitate specifică dată de dinamicitatea, de caracterul activ, participativ al intervenţiei „oamenilor legii” în desfăşurarea activităţii ilicite. Constatând în flagrant infracţiunea de trafic de droguri, anchetatorii intervin în derularea activităţii ilicite împiedicând amplificarea rezultatelor. În cazul traficului de droguri sau/şi de precursori constatat în flagrant locul şi timpul săvârşirii infracţiunii devin cunoscute încă din faza iniţială a cercetărilor394, prinderea unuia dintre făptuitori putând conduce la identificarea tuturor participanţilor. Pentru realizarea în cât mai bune condiţii a constatării infracţiunii flagrante, atunci când situaţia permite, apreciez că trebuie urmărite următoarele aspecte ce ţin de particularităţile tactice de efectuare a acestei activităţi. Pregătirea activităţii, consider că trebuie să debuteze cu o analiză atentă a datelor ce impun constatarea infracţiunii flagrante. Aici poate fi vorba despre informaţiile obţinute pe fluxul informaţional ce se realizează la nivel regional, în cadrul organismelor internaţionale create pentru a combate crima organizată ori în cadrul acordurilor de cooperare şi asistenţă reciprocă în domeniul vamal încheiate de România la nivel 394 V Bercheşan, C. Pletea – Drogurile şi traficanţii de droguri, Edit. Paralela 45, Piteşti, 1998, pag.264. 220 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE bilateral. De asemenea vor fi avute în vedere informaţiile furnizate de exponenţi ai unor interese concurente, denunţuri ale unor persoane interesate sau care au aflat date în mod întâmplător, analiza aşa-numiţilor indici de suspiciune alimentaţi de anormalitatea unor operaţiuni, a comportamentului unor persoane, în general a insolitului constatat în diferite stări de lucruri ori fapte. Pornind de la această analiză se va urmări stabilirea unor elemente precum: ∗ particularităţile locului şi intervalul de timp considerate oportune pentru desfăşurarea activităţii. ∗ persoanele implicate în activitatea infracţională şi posibila lor apartenenţă la crima organizată iar în acest caz, la care dintre grupările ce acţionează în zonă, care este impactul activităţii acestor activităţi infracţionale în zonă, etc. ∗ stabilirea modalităţilor concrete de acţiune, a efectivelor – număr, calificare, sarcinile concrete ale fiecăruia în parte – a echipamentelor şi a altor mijloace ce vor fi implicate. ∗ stabilirea unor variante de rezervă, cuantificarea în spaţiu şi timp a reacţiilor posibile pe care le-ar putea avea făptuitorii ori grupurile din care fac parte aceştia. Recomandabil ar fi ca zona aleasă pentru acţiune să fie foarte bine cunoscută de către participanţi, aceasta să ofere condiţii cât mai bune pentru înregistrările de sunet şi imagine, pentru afluirea şi defluirea rapidă a personalului şi a mijloacelor ce vor fi folosite, pentru păstrarea sub control a accesului în zonă. În cadrul pregătirii, un loc central îl ocupă planul pe baza căruia se va desfăşura constatarea în flagrant. Persoana ce va conduce activitatea are un rol esenţial în elaborarea acestui plan, însă, apreciez ca oportun participarea sau cel puţin consultarea unora dintre cei ce vor participa la activitate – cei cu o experienţă mai mare, lideri informali ori cei selecţionaţi ca reprezentativi pe categorii de implicare şi experienţă. Planul va conţine, printre altele, ca aspecte ce trebuie subliniate, referiri la: • Participanţi, specializarea, din ce structuri provin aceştia, numărul şi sarcinile echipelor ce vor participa; • Poziţionarea în sistemul de referinţă de la locul unde se va efectua constatarea a celor ce vor conduce activitatea, a echipei de supraveghere, a echipei de intervenţie nemijlocită, a echipei de rezervă, a anchetatorilor; • Specificarea modului de acţiune şi a sarcinilor concrete pentru fiecare participant în parte; • Stabilirea intervalului de timp în care se va desfăşura activitatea; • Mijloace tehnice ce vor fi folosite pe parcursul activităţii; • Măsurile pentru prevenirea accidentelor395 şi acordarea primului ajutor în caz de nevoie; • Variantele de acţiune prevăzute pentru situaţii deosebite generate de schimbarea caracteristicilor acţiunii avute în vedere iniţial datorită comportamentului deosebit al făptuitorilor, implicarea neprevăzută a unor persoane străine de desfăşurarea activităţii ilicite ce necesită o ocrotire deosebită, eşuării unor acţiuni stabilite a se desfăşura, etc. Foarte important este ca planul de acţiune să acopere suficiente variante de răspuns la posibilele reacţii la nivel de individ sau de grup ce pot să se manifeste în timpul derulării activităţii ori după sfârşitul acesteia. În legătură cu acest plan, apreciez ca foarte importantă, o evaluare, de preferat, prealabilă a stării psihice şi fizice a celor ce vor participa la activitate. Desigur, nu se poate efectua o analiză asemănătoare cu cea necesară în cazul sportivilor de performanţă, însă cum activitatea presupune, în cele mai multe dintre cazuri, un consum nervos şi fizic deosebit, o implicare totală, aspectul nu trebuie neglijat. Odată cu rezolvarea tuturor problemelor organizatorice legate de analiza datelor cu privire la: configuraţia locului şi intervalul de timp apreciat ca oportun pentru intervenţie, componenţa echipei şi stabilirea sarcinilor până la nivel individual, dotarea tehnico-materială, asigurarea prezenţei altor specialişti, a echipajelor de salvare şi prim ajutor, etc., se poate aprecia ca încheiat complexul de activităţi ce se poate efectua la sediu, înainte de deplasarea la locul unde se va desfăşura constatarea în flagrant a activităţii ilicite. 221 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE O anumită pregătire este necesară la faţa locului, înainte de trecerea la acţiunea propriu-zisă. Astfel, înainte de toate, trebuie făcută o evaluare a situaţiei de la faţa locului. Aspectul trebuie privit cu seriozitate, putându-se întâmpla ca, independent sau mai bine spus, mai presus de orice implicare a activităţii organelor judiciare ce trebuie să facă constatarea, să fi intervenit schimbări radicale ale, ceea ce practicienii numesc „situaţie operativă”. Există posibilitatea ca amploarea elementelor ce caracterizează starea de fapt de la faţa locului să depăşească posibilităţile de acţiune ale dispozitivului ce poate fi desfăşurat pentru efectuarea constatării, planul prevăzut fiind depăşit. În această situaţie, întrucât perspectivele de finalizare, cel puţin conform planului de acţiune iniţial, sunt, într-o măsură importantă, compromise, şeful echipei, analizând necesitatea şi oportunitatea constatării infracţiunii în flagrant, se află în faţa unei decizii greu de luat. Pe de o parte, poate hotărî să se insiste în efectuarea activităţii bazându-se pe o eventuală redimensionare în timp util al numărului de persoane din cadrul echipei şi a mijloacelor aflate la dispoziţie astfel încât să se reechilibreze situaţia la nivelul avut în vedere la elaborarea planului iniţial. În altă ordine de idei poate dispune anularea acţiunii în aşteptarea unui alt moment operativ prielnic care să asigure perspective sigure de finalizare cu rezultate caracterizate de oportunitate sub raportul efort – rezultat. O a treia opţiune ce s-ar referi la o acţiune hazardată este cel mai puţin de preferat întrucât pune în pericol evident persoanele ce fac parte din echipă, dotarea materială şi nu de puţine ori persoane şi bunuri neimplicate în activităţile ilicite sau investigatori acoperiţi. Acceptând că totul este în ordine, atunci când se face evaluarea situaţiei existente în teren, se va trece – în condiţii de stres şi criză de timp specifice – la stabilirea elementelor de amănunt în ceea ce priveşte sarcinile fiecărui participant şi la desfăşurarea membrilor echipei în teren. În mod firesc aceasta se va face conform planului, nemaifiind, aici de subliniat decât scrupulozitatea ce trebuie manifestată atunci când se pune problema blocării căilor de acces, aceasta trebuind să fie realizată cât mai ermetic şi în timp util. În ceea ce priveşte desfăşurarea activităţii propriu-zise, aceasta este caracterizată de unele particularităţi, principial, în funcţie de loc, timp, numărul persoanelor prezente la faţa locului şi natura activităţii ilicite desfăşurate. La o analiză globală a fenomenului se poate observa că activitatea de constatare în flagrant se poate efectua în oricare din următoarele etape pe care le parcurge drogul până la consumul final: • Cultivarea plantelor ce conţin substanţe utilizate producerea diferitelor categorii de droguri, transportul acestor plante la punctele de colectare, prelucrarea acestora astfel încât să devină apte pentru a fi transportate în zonele de consum – ţinând cont de toate obstacolele ce pot interveni, legate de furturi săvârşite de către proprii membri ai reţelei, atacuri ale unor organizaţii rivale, controale ale organelor abilitate, etc. • Transportul din zonele de producţie la zonele de consum, prelucrarea astfel încât marfa să poată fi vândută distribuitorilor locali ori, chiar în vederea obţinerii dozelor pentru consumul curent al toxicomanilor. • Depozitarea, prelucrarea finală – dacă mai este cazul – distribuţia drogurilor către cei care vând dozele gata preparate consumatorilor finali în diverse locuri, mai mult sau mai puţin dinainte stabilite, dar în mod cert cu luarea tuturor măsurilor de siguranţă. • Cumpărarea, eventuala depozitare, administrarea drogurilor. Etapele arătate au în vedere aşa-numitele droguri clasice, la drogurile de sinteză trebuind introduse în discuţie precursorii şi, ca regulă, o singură prelucrare – direct în pastile care să poată fi manevrate cu cât mai mare uşurinţă. Constatarea în flagrant a activităţii ilicite, având în vedere conlucrarea la nivel internaţional şi incriminarea, aproape universală, pe baza convenţiilor internaţionale a traficului de droguri, poate fi desfăşurată în oricare dintre etape, ca problemă de strategie punându-se doar oportunitatea intervenţiei într-un moment sau altul. Idealul tinde spre destrămarea întregii reţele de infractori, ancheta trebuind să-şi propună 395 N.A. accident poate fi considerat aici orice stare de lucruri în care un membru al echipei ce efectuează constatarea infracţiunii flagrante sau orice altă persoană implicată, într-un fel sau altul, este rănită 222 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE ca scop practic anihilarea întregului complex infracţional şi nu vânarea numai a unor simpli consumatori sau vânzători finali ce pot fi înlocuiţi cu uşurinţă. Din punct de vedere al locului unde se va desfăşura activitatea, practica organelor judiciare relevă particularităţi ce influenţează de multe ori însăşi esenţa desfăşurării activităţii – pentru aceasta trebuie realizate diferenţele ce apar atunci când în discuţie este o constatare în flagrant în legătură cu consumul organizat de droguri în diferite incinte, o altă activitate ce urmăreşte un transport de droguri sau precursori, o tranzacţie în curs de desfăşurare ori activitatea dintr-un laborator în care se obţin sau se prelucrează droguri şi precursori. Întrucât spaţiul acestui material nu permite o dezvoltare deosebită a subiectului, în continuare voi face referire, în primă instanţă, doar la unele aspecte legate de constatarea în flagrant a infracţiunii de trafic de droguri focalizată pe etapa de transport, punând accent pe locurile unde se ascund droguri şi în legătură cu care, o activitate calificată desfăşurată de profesioniştii adevăraţi poate să conducă la neutralizarea activităţii ilicite, prinderea făptuitorilor şi probarea vinovăţiei acestora. Traficul de droguri, în sensul celor arătate mai sus, îmbracă două aspecte diferite: - traficul derulat de amatori cu cantităţi minime (câteva grame) ce sunt destinate uzului personal sau al apropriaţilor, în prezent constatându-se o creştere constantă a acestei metode; - traficul internaţional vizând, în general, mari cantităţi de opium, heroină, cocaină, canabis ori droguri de sinteză sau precursori. În acest caz, marfa este transportată sub supraveghere de către veritabili profesionişti în domeniul traficului cu droguri, ce sunt în legătură – probabil corect spus – fac parte din organizaţii criminale, adesea la nivel internaţional. În ambele situaţii, ingeniozitatea în a găsi locuri şi modalităţi de ascundere este nelimitată. Traficanţii profesionalizaţi analizează totul, de la condiţiile economice, politice, sociale din zonele de traficare până la automatisme ale organelor de control, influenţa unor lideri de opinie, obiceiuri, persoane aflate în risc social, etc., de cele mai multe ori anticipând posibilităţile de reacţie a organelor abilitate în prevenirea şi combaterea acestui fenomen. Lupta împotriva traficului ilicit de droguri şi de precursori, din punct de vedere al activităţii de constatare în flagrant, trebuie să se bazeze în primul rând pe profesionalismul şi motivaţia celor ce fac parte din echipa destinată pentru efectuarea acestei activităţi, în funcţie de indicii de suspiciune şi de cunoaşterea mijloacelor de traficare cel mai frecvent utilizate. Voi face, în continuare, scurte referiri la aspecte privind : 1. traficul feroviar şi expediţiile poştale 2. traficul aerian 3. traficul rutier 4. traficul maritim 5. folosirea corpului uman pentru a transporta drogurile. Traficul feroviar Constatarea în flagrant în traficul feroviar de mărfuri şi de persoane prezintă dificultăţi deosebite şi anume: - timpul scurt destinat controlului uzual - numeroasele posibilităţile de ascundere - dificultăţi cauzate de obligativitatea efectuării de controale itinerante. Aceste criterii demonstrează că rezultatele activităţii vor depinde, în mod deosebit, de iniţiativa personală a membrilor echipei, de atenţia permanentă şi de observarea continuă a pasagerilor pe toată durata efectuării constatării. Mijloacele de ascundere utilizate mai frecvent se împart în două categorii: 1. Locuri care nu au fost special amenajate pentru ascunderea de mărfuri şi bunuri: compartimentele vagoanelor - sub banchete, sub masa rabatabilă, lăcaşul corpurilor de iluminat, sub saltelele paturilor, în lenjeria de pat, în dulapuri, în plasa de bagaje, oglinda, tablourile de pe pereţi, sistemul de alarmă, plafon, jaluzele, conducta de aer de sub fereastră, numărul locului, difuzorul montat în plafon, strapontină, cutia comutatorului, tapetul plafonului; toaletele vagoanelor – sub chiuvetă, distribuitorul 223 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE şervetelor de hârtie, coş de gunoi, ruloul de hârtie igienică, robinetul de apă, dulapuri, oglindă, distribuitorul de săpun, rezervorul veceului şi capacul acestuia, conducta de sub chiuvetă. 2. Locuri amenajate special: deşurubarea pereţilor din spatele toaletei, desfacerea spătarelor scaunelor(canapelelor) prin simpla deşurubare a şurubului de fixare, desfacerea radiatoarelor, desfacerea tetierelor, cutia de frâna, sistemul siguranţelor, conducta de alimentare cu apă, aer, căldură, zonele sub tensiune, compartimentul de mărfuri. Expediţiile poştale Expedierea drogurilor pe cale poştală constituie o metodă de traficare deloc neglijabilă. Mijlocul cel mai răspândit constă în ascunderea drogurilor într-un plic obişnuit, lipit între două foi sau două cărţi poştale. Următorii indici pot conduce la depistarea unui astfel de trafic: - plic cu o grosime sau o greutate neobişnuită; - plic lipit cu bandă adezivă; - lipsa adresei expeditorului; - diverse menţiuni pe plic ca: urgent, film nedevelopat, expediere dintr-o regiune considerată zonă de risc din punct vedere al traficului ilicit de droguri; - plicul nu conţine menţiunea –valoare declarată – sau are o declarată inferioară în raport cu conţinutul său; - utilizarea unei adrese false. Subliniem ca o ultimă tendinţă de traficare a drogurilor pe cale poştală aplicarea de mărci poştale sau abţibilduri pe spatele cărora se află o doză de LSD. Traficul aerian Valizele, mapele şi genţile cu fund dublu, pereţi dubli, capace duble rămân mijloace curent folosite pentru traficarea drogurilor. Pachetele mici de toate felurile, conţinând amintiri sau cadouri, transportate sau trimise în mod separat sunt, de asemenea, folosite în traficul ilicit de droguri. Ca locuri de ascundere a drogurilor, frecvent întâlnite în traficul aerian menţionăm: a) locuri legate de construcţia tehnică a aeronavei: cabina echipajului, bucătărie, toaletă, scaunele pasagerilor, plafon, pereţii laterali. b) marfă transportată şi efectele personale ale călătorilor: florile şi plantele naturale şi artificiale, sticlele de băuturi, materialele sportive, alimentele pentru aprovizionarea aeronavei. Traficul rutier În cadrul traficului rutier, controlul efectuat în cadrul constatării în flagrant a traficului de droguri poate avea ca obiect două categorii de vehicule: autoturisme şi automarfare. Membrii echipei trebuie să aibă cunoştinţe generale privind construcţia tehnică a vehiculului pentru a fi în măsură să selecteze posibilele locuri de ascundere. Astfel, la controlul autovehiculului se vor scoate şi se vor asigura cheile maşinii după care se va examina autovehiculul într-o ordine logică. Se recomandă a trata vehiculul ca fiind alcătuit din cinci părţi componente: exteriorul, interiorul, interiorul portbagajului, compartimentul motorului şi dedesubtul maşinii. Raţionamentul ar putea funcţiona în felul următor: 1. Exteriorul vehiculului Privit vehiculul din afară, acesta arată cum trebuie ? Suspensiile sunt slabe sau cauciucurile sunt moi? – poate fi un indiciu că vehiculul este într-un fel supraîncărcat. La luarea de măsuri trebuie manifestată atenţie – unele vehicule sunt alterate intenţionat pentru motive mecanice sau de manipulare. Trebuie examinată partea inferioară a capacelor roţilor. Se recomandă scoaterea unei cantităţi mici de aer din fiecare cauciuc, neuitând de cel de rezervă. Miroase a canabis ? Se va examina interiorul barelor de protecţie, stopurilor şi farurilor, precum şi alte accesorii exterioare. Nu trebuie uitate aripile laterale având în vedere faptul că unele maşini au compartimente special construite în arcadele de la roţi. Nu este lipsit de interes, deşi poate părea ca excesiv verificarea şi presiunii roţilor. 2. Interiorul vehiculului Se scot toate bagajele şi obiectele personale ale ocupantului (ocupanţilor) din interiorul maşinii şi din portbagaj. Vopseaua, masticul, banda adezivă şi uneltele care nu sunt folosite în scop de întreţinere normală 224 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE a maşinii pot fi folosite sau adaptate pentru traficare. Cuţitele găsite pot fi folosite la tăierea unor bucăţi din răşina de canabis şi pot da o reacţie pozitivă când sunt verificate ulterior. Se recomandă ca un membru al echipei să se aşeze în interiorul vehiculului. Dacă se închid geamurile şi uşile există un miros puternic în maşină, de exemplu: canabis, parfum, odorizant de maşină (brăduleţ) sau alte mirosuri care să denatureze, să mascheze mirosul drogurilor ? Trebuie examinat interiorul căptuşelii tavanului, cavităţile din interiorul portierelor, în interiorul bordului şi sub sau în spatele scaunelor din spate. Dacă unele acte sau documente sunt descoperite este necesar să fie reţinute informaţiile mai dubioase şi notate pe un carnet astfel încât să poată fi valorificate la întocmirea procesului-verbal. Dacă este necesar, se poate scoate mocheta de pe podea şi examina pragurile urmărind plăci din cauciuc sau metal lipite sau sudate care pot fi scoase. Sunt urme de sudură proaspete, de mastic, de vopsea care să indice că s-a umblat la structura podelei ? Există o podea falsă ? Trebuie încercat caloriferul – intră aerul prin toate orificiile ? Dacă nu, de ce ? Miroase a canabis printr-unul din orificiile de la bord ? Este necesară examinarea accesoriilor din rulote sau vehicule tip caravană. Frigiderul şi celelalte aparate din dotare funcţionează ? Buteliile conţin gaz ? Rezervorul de apă al chiuvetei conţine numai apă ? Funcţionează toaleta ? Nu trebuie uitat că există zone largi de ascundere ce pot fi folosite la contrabandă. Dimensiunile interioare corespund cu cele exterioare ? S-au construit locuri de ascundere speciale? S-a vopsit proaspăt vreun obiect ? 3. Interiorul portbagajului Se va examina podeaua, tavanul, lateralele şi spatele portbagajului. O atenţie deosebită trebuie acordată semnelor proaspete de vopsea sau praf. Funcţionează plutitorul de la rezervor? Dacă nu, de ce nu ? Dacă înregistrează, se va stabili capacitatea rezervorului, precum şi cantitatea de benzină/motorină care există în rezervor. Schimbarea poziţiei maşinii poate afecta citirea de la plutitor. Se va examina atât rezervorul cât şi bolţurile de susţinere ale acestuia. Ca indicii de suspiciune va fi reţinut faptul că bolţurile se pot mişca uşor şi că rezervorul nu este atât de murdar cum ar trebui să fie. Ca măsură de prevedere nu se va fuma sau permite aprinderea de scântei sau flăcări în apropierea rezervorului. 4. Compartimentul motorului Se va examina zona de sub baterie, cea din spatele radiatorului, rezervorului de apă pentru parbriz, caloriferului şi furtunelor. Nu trebuie uitate accesoriile servo precum şi alte rezervoare în funcţie de tipul autovehiculului. 5. Sub maşină Este necesară examinarea exteriorului şasiului, avându-se în vedere, în mod obligatoriu, cutiile, pragurile din zona arcadelor de la roţi şi tobele de eşapament. Suspiciuni trebuie să genereze urmele proaspete de chit, silicon, vopsea sau sudură. Sintetizat, ca posibile locuri de ascundere într-un autoturism, trebuie avute în vedere: tavanul dublu, colţurile tavanului, parasolarele, trapa din acoperiş, rafturi cu fund dublu, partea posterioară a scaunelor, cavitatea dintre scaunele din spate şi portbagaj, scaunele ca atare, tunelul de transmisie, barele de structură de sub scaunele din faţă sau spate, volanul şi butonul pentru claxon, instrumentele de bord, spaţiul din portiere, pragurile, compartimentul pentru bagaje, peretele dublu din lateralele portbagajului, rezervorul cu toate posibilităţile sale de ascundere, semnalizatoarele şi accesul la aripile din spate, aripile din spate cu pereţi dubli, portbagajul în ansamblu şi toate posibilităţile de ascundere, compartimentul roţii de rezervă, capacele de la roţi, buşonul de la rezervor şi accesul în rezervor, sistemul de ventilare a motorului, radiatorului şi habitaclului destinat persoanelor, lăcaşul farurilor şi zona din spate, ventilatoarele, radiatoarele, barele de protecţie, filtrul de aer, rezervoarele de apă, bateria, anexe ale motorului ce ar putea fi scoase din uz fără să afecteze un anumit regim de funcţionare a motorului, orificiile prin care se realizează schimbul de aer pentru habitaclul persoanelor, bara de structură din faţă, fundul băii de ulei, camera de evacuare, fundul dublu al podelei, sistemul de amortizare, cavităţile din aripile din faţă, axul frontal, cavităţile din aripile din spate, bara de structură din spate cauciucuri, roata de rezervă. Nu trebuie pierdut din vedere evidenţa actelor autoturismului, prezenţa unor scule şi echipamente neobişnuite, şuruburi sau alte elemente ale unor sisteme de închidere slăbite, modificate ori lipsă. 225 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Ca posibile locuri de ascundere în automarfare sunt importante: spaţiul de încărcătură, podeaua şi pereţii ce pot fi dublaţi, rezervorul de combustibil, cabina şoferilor, locul de prindere a remorcii de autotractor. În practică, au apărut, cu o anumită frecvenţă, ca locuri special amenajate pentru ascunderea de bunuri de contrabandă, următoarele: locuri în compartimentul destinat mărfurilor cu căi de acces aferente bine disimulate, ascunzători în instalaţia de producere a frigului pentru compartimentul de marfă, în locaşul acumulatorilor, ascunzători create prin dublarea podelei şi a pereţilor compartimentului destinat transportului de mărfuri, ascunzători în cabina şoferului în torpedou, în locaşul siguranţelor electrice, în salteaua sau alte componente ale paturilor, de-a lungul axului volanului. Şi aici trebuie analizate cu atenţie, elemente de fapt considerate, indici de suspiciune precum semne evidente ale reparaţiilor recente – vopsea proaspăt aplicată, urme de sudură, şuruburi noi, etc. – porţiuni ruginite artificial, suspensie nefiresc de joasă, nefuncţionarea sistemului de încălzire, geamuri care nu se deschid, roată de rezervă sau anvelope nefiresc de uzate. Traficul maritim În domeniul traficului maritim, având în vedere volumul şi complexitatea operaţiunilor comerciale care se derulează în portul Constanţa, în principal, dar şi în celelalte porturi mai mici – Galaţi, Brăila, Turnu-Severin, etc. – trebuie observat că, în ceea ce priveşte controlul vamal, totul trebuie să fie caracterizat de rigoare, eficienţă, operativitate şi profesionalism. Înainte de toate, este bine să se analizeze: naţionalitatea vasului şi a membrilor echipajului, istoricul voiajului, tipul vasului, dacă vasul, agentul sau companiile comerciale implicate figurează pe liste sau consemne internaţionale, fiind de natură să genereze suspiciuni vase sub pavilionul unor state recunoscute ca având legături cu traficul diferitelor categorii de bunuri speciale, personal ce provine din astfel de state, escale în porturi cu risc mare, etc. Controlul se va desfăşura pe două planuri: controlul vasului şi controlul mărfurilor. Controlul vasului se va face conform construcţiei tehnice, avându-se în vedere planul vasului. Se vor verifica, principial toate compartimentele, o atenţie deosebită trebuind acordată sălii maşinilor, sălii radio, cabinelor echipajului, compartimentului combustibilului, compartimentului destinat păstrării unor bunuri speciale cum ar fi armele şi muniţiile, cel destinat păstrării proviziilor de alimente, ţigări, băuturi alcoolice, etc. Controlul mărfurilor se va face conform cargoplanului şi manifestului încărcăturii. Se va stabili natura şi structura mărfurilor fiind analizate, cu predilecţie, mărfurile încărcate în porturi suspecte sau în timpul voiajului. În timpul controlului se va da o atenţie deosebită containerelor goale unde accesul este uşor, mărfurilor ambalate ori reambalate, dar pe care nu apar marcajele specifice, precum şi mărfurilor ce nu apar în manifestul încărcăturii. De asemenea, se vor examina spaţiile dintre marfă şi structura vasului precum şi fundul dublu al tancurilor de carburant. În cazul mărfurilor neambalate se va acorda atenţie verificării în timpul descărcării existând posibilitatea ascunderii unor cantităţi importante de bunuri, mai ales din categoria celor speciale, în masa acestor mărfuri, la terminare fiind necesară o inspecţie atentă a gurilor de aerisire, podelei şi fundurilor duble ale silozurilor de marfă. Dacă sunt descărcate mărfuri toxice ori petroliere va fi avută în vedere staţia de pompare şi puntea de vizitare. Cum cea mai mare parte a transporturilor de mărfuri pe cale maritimă se face containerizat apreciez ca necesară o scurtă analiză. Principalele locuri de ascundere într-un container sunt: pereţii sau uşile false, compartimente special create în partea inferioară ori superioară, modificări ale componentelor structurale, rama. În practică sau catalogat ca indici de suspiciune, în legătură, cu containerele următoarele: mirosul de substanţe chimice ce emană din container, container proaspăt vopsit, numere sau alte inscripţii de pe container aplicate neprofesional, numerele din interiorul şi din exteriorul containerului nu coincid – se modifică numerele din exterior pentru a corespunde cu conosamentul – solicitări de a muta containerul în locuri neobişnuite pentru dezinsecţie sau manipulări în alte scopuri decât cele socotite uzuale, sunetul gol obţinut ca urmare a lovirii pereţilor în diferite puncte alese în funcţie de jocul barelor de susţinere din interior şi exterior. 226 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE La containerele cisternă trebuie să atragă atenţia sudurile recente de la muchii, vopseaua proaspătă sau alte reparaţii recente ce pot ascunde modificări ale cisternei. La containerele frigorifice, dacă partea frigorifică nu funcţionează, dacă este absent spaţiul normal deschis ori grătarul ce permite circulaţia aerului în zona ce adăposteşte unitatea de răcire, dacă dispozitivul de prindere al unităţii de răcire prezintă urme recente de mişcare, este foarte probabil ca la un control amănunţit să fie descoperite bunuri de contrabandă, cel mai adesea droguri. Folosirea corpului uman pentru a transporta drogurile Deşi nu poate fi vorba de un volum important, contrabandiştii396 folosesc adesea şi corpul uman pentru transportul de bunuri speciale, îndeosebi droguri. Tehnicile de ascundere folosite diferă de la caz la caz, metoda aleasă depinzând, bunăoară în cazul traficului de droguri, de cantitatea de droguri ce se voieşte a fi traficată, de destinaţia acestora şi, foarte important, de percepţia contrabandiştilor despre sistemul de control pe parcursul rutei. Şi aici practica a relevat, printr-o anumită frecvenţă, existenţa unor indici de suspiciune precum: costul călătoriei nu corespunde cu funcţia şi venitul pasagerului ce se prezintă la controlul vamal; aspectul exterior nu concordă cu bagajul şi cu statutul declarat; nervozitate crescută şi nejustificată; un număr nefiresc de bagaje – prea multe ori prea puţine; tentativă de contrabandă cu obiecte de valoare nu foarte mare pentru a focaliza atenţia funcţionarilor asupra unor aspecte lipsite de importanţă; încercări de a distrage atenţia funcţionarilor vamali folosind diferite tertipuri; schimbarea tonalităţii, volumului sau debitului verbal; preocuparea de a întreţine un dialog de complezenţă despre vreme, sport, bancuri, etc.; manifestarea unei amnezii selective pe parcursul controlului – răspunsuri prompte alternative la situaţii când nu înţelege întrebarea, nu îşi găseşte cuvintele ori a uitat anumite date; folosirea unui limbaj ori comportament provocator manifestat faţă de lucrătorii vamali ori faţă de alţi cetăţeni ce aşteaptă în cadrul procedurilor vamale; date eronate în cuprinsul declaraţiilor vamale din cauza emoţiilor ori neînvăţării corespunzătoare a istoriei ce trebuie servită autorităţilor vamale; imposibilitatea de a răspunde la întrebări privitoare la costul biletului, cine şi cum l-a cumpărat; lipsa unei motivaţii de călătorie în România, lipsa unei rezervări de cazare, lipsa banilor. O atenţie mărită trebuie acordată analizei aspectului exterior al persoanelor suspecte. Am arătat mai sus ce se acceptă a fi indici de suspiciune, dincolo de aceştia, consider fundamentală prestanţa persoanei la momentul contactului cu organele abilitate cu exerciţiul autorităţii. Funcţionari cu atribuţii în domeniu vor putea constata semne că persoana se droghează – pupile mărite, ochi injectaţi, paloare nefirească, transpiraţie abundentă pe frunte şi palme, tremurături, ticuri nervoase, stare de tensiune a buzelor şi umezirea lor deosebit de frecventă, pulsul mărit al carotidei, grimase, zâmbete sau suspine la momente nepotrivite; mişcări ale corpului ce denotă o tensiune deosebită – balansarea de pe un picior pe altul, balansarea corpului înainte şi înapoi, aranjarea frizurii, scărpinarea nasului, urechii, nesiguranţă în mişcare; o expresivitate deosebită a feţei – evitarea presiunii create de privirea în ochi în timpul conversaţiei, sprâncene ridicate, agitaţie, nervozitate vizibilă prin mişcarea mărului lui Adam; semne suspecte de ascunderea în interiorul corpului a drogurilor – faţă palidă, persoana roşeşte brusc, are aspect obosit, ochii săi au pupile dilatate, pretinde că este bolnavă de stomac (nu se poate apleca, elimină gaze, merge legănat, preferă să stea în picioare). Persoanele implicate în contrabandă şi în traficul de droguri pot ascunde bunuri speciale397 în: • Interiorul corpului – sunt înghiţite, introduse în cavităţile corporale (anus, vagin, etc.), mascate între picioare (praful este ambalat într-o pungă de plastic iar apoi totul este învelit într-o pânză), puse în pachete fixate în jurul corpului, înăuntrul pleoapelor, creaţi sâni falşi, etc. 396 N.A. - am folosit noţiunea de „contrabandişti” în condiţiile în care practica a evidenţiat folosirea corpului uman pentru transportul drogurilor în special pentru trecerea frontierelor vamale nefiind exclusă nici folosirea procedeului la transportul de droguri pe teritoriul unui stat atunci când controalele autorităţilor abilitate pentru aceasta sunt dese şi orice bagaj sau alt obiect purtat poate crea suspiciuni. 397 N.A. – este folosit termenul de bunuri speciale deoarece acestea prezintă mare interes pentru reţelele de infractori, în principal drogurile, dar nu numai generează, adesea, adevărate furii în trecerea frontierei României, desigur în vederea obţinerii de profituri cât mai mari. 227 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE • În îmbrăcăminte sau în încălţăminte – îmbibate, învelite în obiectele de uz personal, în manşeta pantalonilor, în buzunare, în centură, corset sau portjartier, în ciorapi (eventual murdari pentru a crea un disconfort cât mai mare pentru cei care controlează), în brâuri sau alte mijloace ce pot fi învelite în jurul corpului, în vestă, anexe de design ale hainelor, căptuşeli false, în mănuşi, îmbibate în prosoape, ascunzători create ori spaţii apte pentru aceasta existente din fabricaţie în talpa pantofilor sau a altor tipuri de încălţăminte, în talpa falsă la încălţămintea cu talpă groasă, în obiecte de încălţăminte uzate. • În bagaje de mână, valize, saci, alimente – în pereţi falşi, buzunare mascate, fund fals, mânere, cutii de carton, jucării, alimente ori alte obiecte pentru nou-născuţi, saci de dormit, diferite alimente cu volum adecvat (pâine, mezeluri, caşcaval, etc.) • În cosmetice – în trusa de toaletă, portfard, cutii cu diverse loţiuni, flacoane de şampon, pastă de dinţi, cutii de săpun, de parfum, ceară pentru epilat, etc. • Recipiente de sticlă ori de altă natură – sticle cu băuturi alcoolice, termos, borcane cu dulceaţă, băuturi răcoritoare, cutii de bere, etc. • Cutii, lăzi – cutii special amenajate cu fund ori pereţi dublaţi, cutii conţinând diferite mărfuri (ciocolată, zahăr, legume deosebite, fructe, lapte praf, ceai, cafea clasică ori solubilă, şerveţele, măsline, covoare, ţigări, medicamente, etc.) cutii ce conţin documente de afaceri, mostre, anvelope, etc. • Cărţi, albume, obiecte de artă – impregnări în coperţile sau paginile cărţilor mai vechi ori mai noi indiferent de valoarea lor culturală sau istorică, în cavităţi create în interiorul cărţilor, în albumele de fotografii, în coletele cu publicaţii diverse (ziare, reviste, anale ale universităţilor de prestigiu, etc.), plicuri de corespondenţă, lămpi, veioze, măşti, figurine, tablouri, ornamente diverse, statuete398, etc. • Aparatură electronică, foto, de măsură şi control – în interiorul carcaselor, în interiorul tuburilor sau altor recipiente ce conţin consumabile ori anexe, în interiorul ambalajelor pentru acestea, etc. Cele arătate sunt, desigur, doar cu caracter exemplificativ, atât posibilităţile cât şi imaginaţia infractorilor sunt greu de limitat, practic, orice, în anumite condiţii, poate fi folosit pentru a ascunde, depinde doar de profesionalismul funcţionarilor competenţi să identifice orice este sau poate părea suspect, să efectueze controlul cu profesionalism şi să valorifice în plan procesual penal constatările. Ca regulă generală, îmi permit să subliniez că activitatea de constatare în flagrant a infracţiunilor de trafic de droguri şi de precursori trebuie circumscrisă unor etape care, deşi nu impietează caracterului unitar al activităţii, trebuie respectate, fiind scoase în evidenţă de practica pozitivă a organelor judiciare, ele constituind adevărate repere fără de care nu se poate concepe activitatea adevăraţilor profesionişti în confruntarea cu activitatea infracţională. Astfel, în ansamblu, activitatea de constatare în flagrant va avea în vedere următoarele399: • Constatarea activităţii ilicite, luarea măsurilor necesare pentru încetarea pentru prevenirea extinderii rezultatelor acesteia şi pentru conservarea urmelor şi mijloacelor materiale de probă create ca urmare a săvârşirii şi a producerii consecinţelor infracţiunii; • Evaluarea rezultatelor măsurilor întreprinse, salvarea victimelor şi acordarea primului ajutor persoanelor aflate în stare de nevoie; • Urmărirea, localizarea, prinderea, imobilizarea şi identificarea suspecţilor care au fugit de la locul faptei; • Identificarea, percheziţionarea şi ascultarea tuturor persoanelor găsite la faţa locului; • Efectuarea cercetării la faţa locului; • Luarea de măsuri în vederea restabilirii situaţiei anterioare, limitarea oricăror efecte ce au apărut ori sunt în curs de a apare ca urmare a săvârşirii infracţiunii; • Dispunerea aducerii ori conducerii la sediul organului judiciar a persoanelor ce sunt implicate şi a celor ce prin declaraţiile lor pot contribui la elucidarea tuturor aspectelor legate de săvârşirea infracţiunii; 398 N.A. – sau în accesorii ale acestora – rame, postamente, etc. 399 N.A. – consider acestea ca reguli generale ce trebuie avute în vedere atât la organizarea activităţii cât, mai ales la efectuarea ca atare a acesteia, fiecare participant trebuind să le cunoască 228 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE • Dispunerea măsurilor legale cu privire la drogurile traficate şi obiectele şi valorile implicate în săvârşirea infracţiunii. Constatarea în flagrant a infracţiunilor de trafic de droguri este o activitate foarte importantă, însă ancheta nu se poate opri aici fiind necesară valorificarea rezultatelor obţinute prin alte activităţi astfel încât să poată fi lămurite absolut toate problemele specifice investigării acestei categorii de infracţiuni. Consider necesară o subliniere legată de cantităţile de droguri sau precursori implicate în trafic, cu privire la personalul ce a lucrat sub acoperire şi la persoanele ce au contribuit, prin activitatea desfăşurată ori prin informaţiile date, la reuşita activităţii. În ceea ce priveşte drogurile, trebuie distins între cantităţile de droguri cu privire la care se cunoaşte, cu certitudine, natura – cum este cazul drogurilor ce constituie obiectul livrărilor supravegheate – şi cantităţile de substanţe cu privire la care există suspiciuni legate de natura lor – pot fi droguri, precursori, alte substanţe interzise ori substanţe care nu se află sub control naţional. Probabil este de prisos să insist asupra măsurilor severe ce trebuie luate astfel încât să fie prevenită săvârşirea de infracţiuni – cum ar fi furtul sau traficare pentru alţii ori pentru consumul propriu al poliţiştilor implicaţi în activitate – înlocuirea lor cu alte substanţe ce au aspect asemănător, etc. Atunci când natura substanţelor nu este stabilită cu certitudine trebuie luate toate măsurile necesare astfel încât, în vederea dispunerii constatărilor tehnico-ştiinţifice sau expertizelor criminalistice, să nu fie posibilă alterarea calităţilor, combinarea cu alte substanţe care să aibă ca rezultat schimbarea naturii, schimbarea eşantioanelor sau alte incidente de natură să pună în discuţie activitatea de constatare în flagrant, ori rezultatul final al anchetei. Investigatorii acoperiţi, ca de altfel şi celelalte persoane ce au contribuit într-un fel sau altul la reuşita activităţii, trebuie tratate cu toată atenţia, nu trebuie uitat că fără aportul acestora, activitatea ar fi avut şanse mici de reuşită. Natura acestui demers ştiinţific nu îmi permite să dezvolt modul cum trebuie tratate aceste persoane pe parcursul desfăşurării anchetei, cum trebuie ocrotite de simplele bănuieli din partea reţelelor crimei organizate, de răzbunarea criminalilor ce, într-un fel sau altul, au scăpat de răspunderea penală, cum trebuie asigurate bunurile acestora sau familia. Trebuie observat că în ceea ce-i priveşte totul trebuie să fie fără cusur, de la grija ce trebuie manifestată în timpul intervenţiilor riscante în forţă, până la retragerea lor din mediul infracţional în legătură cu care şi-au desfăşurat activitatea. Fixarea rezultatelor activităţii de constatare în flagrant a traficului de droguri are ca particularitate, faţă de alte activităţi, folosirea pe scară largă a înregistrărilor de sunet şi imagine, atât a celor făcute la vedere cât şi a celor făcute în secret, caz în care cel puţin una dintre persoanele al căror comportament este înregistrat nu cunoaşte despre aceasta. Dincolo de îndeplinirea condiţiilor impuse de lege pentru efectuarea şi pentru folosirea ca probe a acestora în cadrul procesului penal trebuie remarcat că personalul destinat să efectueze înregistrări de sunet şi imagine, pentru reuşita activităţii trebuie să beneficieze de o colaborare deosebită din partea celorlalţi membri ai echipei – tehnica este valoroasă însă ea singură nu poate face minuni – cei care intră în câmpul infracţional vor acţiona în aşa fel încât să favorizeze înregistrările de sunet şi imagine şi să ocrotească mijloacele tehnice, cunoscut fiind că, adesea, aceste înregistrări stau ca mărturie asupra, în primul rând, a legalităţii desfăşurării activităţii, în ansamblu, dar, şi a fiecărui membru al echipei în parte şi poate, în plan secund, asupra modului şi gradului de implicare în activitatea infracţională a participanţilor. Concluzionând, constatarea în flagrant a traficului de droguri este o activitate deosebit de importantă şi de complexă ce desfăşurată cu profesionalism poate avea un rol capital în investigarea acestei categorii de infracţiuni. 5.5.2. Dispunerea şi valorificarea rezultatelor efectuării constatărilor tehnico-ştiinţifice şi expertizelor criminalistice şi medico-legale În cadrul investigării criminalistice a infracţiunilor ce se săvârşesc în legătură cu drogurile şi precursorii acestora poate fi dispusă orice constatare tehnico-ştiinţifică sau expertiză criminalistică în raport cu natura urmelor descoperite cu prilejul desfăşurării diverselor activităţi de anchetă – constatarea în flagrant, cercetarea la faţa locului, percheziţia, etc. Indiscutabil, în anumite situaţii, se poate pune problema 229 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE identificării autorului unui înscris sau dovedirii prezenţei unei persoane într-un anumit loc, după urmele papilare, plantare, de încălţăminte, urme lăsate de alte părţi ale corpului uman, etc.400. Ca elemente specifice investigării infracţiunilor ce constituie obiectul prezentului capitol apreciez că este necesară sublinierea unor aspecte pertinente dispunerii şi valorificării în cadrul cercetărilor a constatărilor tehnico-ştiinţifice sau expertizelor toxicologice şi a celor fizico-chimice401. Constatarea tehnico ştiinţifică sau expertiza toxicologică are ca scop stabilirea naturii şi concentraţiei produsului ori substanţei descoperite cu ocazia desfăşurării activităţilor de anchetă asupra unor persoane ori ascunse în diferite locuri. Principial interesează dacă ceea ce interesează este drog sau precursor. Încă din timpul desfăşurării constatării în flagrant, cercetării la faţa locului, percheziţiei, etc. se fac primele teste cu ajutorul unei truse cu reactivi. Ca metodă de identificare preliminară, aflată la îndemâna oricărui, se află TRUSA NARCOTEST402. În trusă sunt opt cutii numerotate de la 1 la 8 ce conţin reactivi şi o cutie cu pungi de polietilenă destinată recoltării probelor care urmează a fi trimise pentru analiză la laboratorul antidrog. În fiecare din cele opt cutii există câte zece tuburi din material plastic prevăzute cu o fiolă din sticlă ce conţine reactivii specifici pentru identificarea substanţelor suspecte. În ceea ce priveşte modul de lucru se disting trei etape principale: 1. Prepararea materialului suspect; 2. Efectuarea analizei; 3. Interpretarea rezultatelor obţinute. 1. Prepararea materialului suspect Se va reţine întotdeauna o cantitate suficientă din proba suspectă pentru analize ulterioare de laborator. În funcţie de aspectul şi proprietăţile fizice ale substanţei suspecte, în vederea efectuării testului de culoare se va proceda astfel: Pastile (comprimat) – substanţa suspectă se pisează obţinându-se o pulbere fină. Se îndepărtează capacul de protecţie aflat la partea superioară a eprubetei (tubul de plastic) ce conţine fiola de reactivi şi se introduce o cantitate mică din proba suspectă. Materiale solide (blocuri comprimate, răşini) – frecvent întâlnit în cazul haşişului sau opiumului. Se procedează astfel: se taie sau se răzuie o cantitate mică din proba suspectă, iar după îndepărtarea capacului de protecţie, aflat la partea superioară a eprubetei, se introduce o cantitate neglijabilă din proba suspectă. Substanţe lichide – se pune o singură picătură de substanţă suspectă în eprubetă, după îndepărtarea capacului de protecţie. Plante – de exemplu: iarba de canabis (cânepa indiană ) – se pune o cantitate mică din substanţa suspectă în eprubetă după îndepărtarea capacului de protecţie. 2. Efectuarea analizei. Se striveşte partea inferioară a tubului de plastic, după care se agită bine amestecul format. Se aşteaptă un minut şi apoi se interpretează rezultatul obţinut în funcţie de culoarea din diagramă. 3. Interpretarea rezultatelor obţinute. Reactivul din cutia nr.1( reactiv Mayer) – iodomercurat de potasiu403. Apariţia unui precipitat galben uleios ce tinde să treacă în formă cristalină indică posibila prezenţă a apomorfinei. Stricnina dă un precipitat albicios, veratrina va forma un precipitat alb-gălbui, etc. Reactivul din cutia nr.2 (reactiv Marquis )404Apariţia unei coloraţii violet închis indică posibila prezenţă a opiumului sau a heroinei în proba suspectă. Atropina se colorează în castaniu ce trece în verde 400 C. Pletea, V. Bercheşan – Drogurile şi traficanţii de droguri, Edit. Paralela 45, Piteşti, 1998, pag. 294 401 C. Pletea, V. Bercheşan – Drogurile şi traficanţii de droguri, Edit. Paralela 45, Piteşti, 1998, pag. 296 402 N.A. – pentru dezvoltarea problemei am folosit metodologia prezentată în Îndrumarul privind controlul vamal antidrog, lucrare la care am mai făcut referire pe parcursul acestui capitol 403 Se poate prepara prin dizolvarea a 1,35 g clorură mercurică în 60 ml de apă la care se adaugă o soluţie preparată din 5 g iodură de potasiu în 10 ml apă, urmând a se adăuga apă până la completarea a 100 ml 404 Se prepară din 25 g acid sulfuric amestecat cu 1 g soluţie formaldehidă 40% 230 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE murdar la cald. Apomorfina dă un roşu aprins ce tinde să vireze în violet iar morfina, roşu carmin ce, de asemenea, trece în violet. Reactivul Marquis mai este utilizat şi pentru determinarea calitativă a unor substanţe de genul metadonei, când, în final, se obţine o culoare roz. Acelaşi reactiv formează cu amfetaminele un produs portocaliu iar cu metamfetamina un produs galben-verzui. Dacă substanţa ce urmează a fi testată se prezintă sub forma unei pulberi de culoare maro cu miros caracteristic, a unei substanţe granulate de culoare maro cu miros specific, sau dacă substanţa ce urmează a fi testată este o pulbere de culoare albă, gri sau bej deschis se recomandă folosirea reactivul nr. 2. Reactivul din cutia nr.3 (acidul azotic) În reacţie cu opiumul şi heroina formează un produs de culoare galben-portocaliu, portocaliu – în reacţie cu morfina, galben ce trece în roşu – în reacţie cu codeina. Reactivul din cutia nr.4 (tiocinatul de cobalt) În reacţie cu cocaina dă o culoare specifică – albastru-turcoaz, novocaina şi tetracaina formează un produs de culoare roz. Reactivul din cutia nr.5 (reactivul Dille-Koppany) Dacă testele efectuate cu reactivii precedenţi nu au dat rezultate, odată cu folosirea acestui reactiv, s-ar putea obţine un produs de culoare violet-deschis, rezultat ce indică prezenţa în probă a unui barbituric. Reactivul din cutia nr. 6 (reactivul Mandelin)405 În funcţie de substanţele testate se pot obţine diferite reacţii de culoare. Astfel dacă produsul obţinut este verde-oliv, este posibilă prezenţa în probă a amfetaminelor; dacă se obţine un produs roşu ce virează în portocaliu, poate fi vorba despre atropină; dacă produsul este portocaliu, avem cocaină; dacă se obţine o nuanţă roşcată ce trece în albastru-violet, este posibil să fie morfină; dacă se obţine o culoare verde ce mai apoi trece în albastru, suspiciunea vizează codeina; Reactivul din cutia nr. 7 (reactivul Erlich) Dacă nu a fost obţinută o reacţie de culoare odată cu folosirea reactivilor prezentaţi se poate insista şi în măsura în care se obţine un produs de culoare mov-închis există posibilitatea ca substanţa suspectă să fie LSD. Reactivul din cutia nr. 8 (reactivul Duquenois-Levime) Şi folosirea acestui reactiv dă tot o reacţie de culoare. Astfel dacă se obţine o substanţă de culoare bleu-marin se poate aprecia că proba analizată conţine canabis; dacă culoarea obţinută este violetul, probabil este vorba despre haşiş; Trebuie observat că testele realizate cu astfel de truse au caracter orientativ – este vorba despre o suspiciune argumentată – fiind de un real ajutor cu ocazia desfăşurării de activităţi în teren când cel ce reprezintă organul judiciar trebuie să aibă la îndemână un instrument care să-l orienteze. Toate testările de acest fel se bazează pe reacţii de precipitare sau de colorare, pe lângă reactivii arătaţi, în compunerea altor truse, se mai folosesc reactivi precum: acidul picric, reactivul Dragendorf-Kraut406, reactivul Bouchardat-Wagner407, reactivul Erdmann408, reactivul Frohde409, reactivul Zwicher410, reactivul Mecke411, reactivul Young, ş.a. Rezultatul testelor constituie doar un indiciu orientativ, chiar dacă testul este efectuat de un specialist în materie. Tot ca indiciu trebuie acceptat rezultatul folosirii câinilor sau a altor animale special dresate. Cum mijloc de probă este numai raportul de constatare tehnico-ştiinţifică ori de expertiză numai specialiştii sau experţii din cadrul laboratoarelor de profil pot să se pronunţe cu privire natura şi concentraţia substanţelor ori produselor suspecte. În actul prin care se prin care se dispune efectuarea constatării tehnico-ştiinţifice sau expertizei se vor menţiona, în funcţie de situaţie, următoarele întrebări:  Dacă produsele ori substanţele supuse examinării sunt droguri ori precursori;  Care este denumirea substanţei active şi gradul de concentraţîe; 405 Este deosebit de util şi se prepară relativ uşor, fiind o soluţie de 0,5 g metavanadat de amoniu în 100 g de acid sulfuric 406 Are la bază nitratul de bismut 407 Iodură de potasiu, iod pur şi apă până la 100 ml 408 Este obţinut din amestecul a 20 ml de acid sulfuric cu 10 picături dintr-o soluţie preparată din 8 picături de acid nitric 25% şi 100 ml apă 409 Sau reactivul sulfomolipdenic, conţine 0,1 g molibdat de amoniu dizolvat în 10 ml de acid sulfuric 410 Sulfat de cupru 10% - 4 ml la care se adaugă 1 ml piridină şi 5 ml apă 411 1 g acid selenic combinat cu 100 g acid sulfuric 231 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE  Dacă în raport cu numărul şi natura compuşilor existenţi în probele analizate se poate aprecia sursa de provenienţă şi modalitatea de preparare a drogurilor;  Care este greutatea specifică a probelor şi substanţelor prezentate pentru examinare. Trebuie remarcat că datorită progresului tehnologic există aparate şi dispozitive cu grad maxim de automatizare, sensibilitate şi putere de rezoluţie care permit identificarea – ca specie – a oricărei urmă de substanţă chimică. Constatarea tehnico-ştiinţifică sau expertiza fizico-chimică se dispune pentru stabilirea existenţei unor urme de droguri pe obiectele găsite asupra unor persoane precum pipe, pahare, ace de seringă sau seringi, linguriţe, etc. Din raţiuni ce ţin de costuri, expertul va proceda la efectuarea unor examinări comparative, coroborând rezultatul analizei probei în litigiu cu cel al probei model de comparaţie ori cu datele existente cu privire la caracteristicile fizico-chimice ale diferitelor substanţe existente în bazele de date ale laboratoarelor de specialitate. Vor fi puse întrebări precum: o Dacă pe obiectele trimise pentru examinare pot fi puse în evidenţă urme de droguri; o Denumirea drogului; o Puritatea drogului, modul de preparare şi, eventual, sursa de provenienţă. Deosebit de utilă se poate dovedi dispunerea şi efectuarea de constatări sau expertize medico-legale. Principalele probleme ce pot fi lămurite sunt următoarele:  Dacă persoana prezentată pentru examinare este sau nu consumatoare de droguri;  Ce fel de droguri a consumat;  De când consumă droguri – interesează în ce măsură s-a instalat dependenţa, natura acesteia şi cât de mult este influenţat comportamentul în anchetă;  Dacă decesul a fost cauzat de administrarea unei supradoze;  Dacă există urme pe baza cărora să se concluzioneze că administrarea drogurilor a fost făcută în mod forţat;  Dacă persoana examinată suferă de afecţiunile pentru care este recomandat tratamentul cu medicamente ce conţin substanţe din categoria celor aflate sub control naţional. 5.5.3. Ascultarea persoanelor Într-o secţiune care îşi propune să abordeze aspectele specifice ascultărilor de persoane ca activităţi de anchetă în cadrul investigării infracţiunilor ce se săvârşesc în legătură cu drogurile şi precursorii acestora, apreciez că este utilă, înainte de toate, prezentarea unor consideraţii cu privire la particularităţi ale comportamentului persoanelor ce consumă droguri. Trebuie acceptat că persoanele ce consumă droguri au un comportament deosebit de complex, neputându-se asocia cauzalităţi ori consecinţe invariabile deoarece numărul de componente ce pot fi implicate este mare – fiecare componentă fiind diferită de oricare alta – ceea ce face ca schimbările să fie diferite de la un caz la altul. În general, consumul de droguri precum: heroina, cocaina, drogurile de sinteză, tranchilizantele, etc. are o percepţie socială clară – consumatorul suferă o deteriorare fizică şi psihică importantă. Pe cale de consecinţă, în cazuri extreme, consumatorul ajunge într-o situaţie de marginalizare socială importantă, cele mai multe dintre droguri conducând la o stare de, efectivă, invaliditate fizică cu repercusiuni importante în mediul social. Ca regulă, un consumator îşi pierde locul de muncă. Implacabil apar consecinţe în plan personal, familial şi social – se instalează o jenă financiară şi o precaritate emoţională. Percepţia eronată a realităţii şi alte tulburări asociate percepţiei sociale conduc, inevitabil, la creşterea riscurilor legate sarcini nedorite, boli cu transmitere sexuală, comportamente violente – dispute, confruntări, accidente de circulaţie, autolezări, suicid, etc. Consider utilă, în context, prezentarea unor elemente ce ţin de efectele pe termen scurt sau/şi lung ale celor mai întâlnite droguri412. 412 Îndreptar privind alcoolul, tutunul şi alte droguri, Edit. Ministerului de Interne, 2002, pag. 128 şi următoarele 232 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Opiumul: ⇒ asupra sistemului respirator – micşorarea frecvenţei respiraţiei, a cantităţii de aer inspirat; împreună cu deteriorarea ritmului respirator produce o oxigenare mai redusă a organismului ce, pe termen lung, favorizează apariţia de congestii pulmonare, astm sau emfizem pulmonar; ⇒ asupra sistemului nervos central – iniţial se produce o stare de euforie şi o senzaţie de beţie intensă care se transformă, în scurt timp, într-o toropeală a simţurilor, scade acuitatea senzorială şi, foarte important, coordonarea musculară; are loc o depresie generalizată a reflexelor; ca element specific, apare contractarea pupilei. ⇒ asupra sistemului digestiv – apare o relaxare nefirească a muşchilor stomacului şi ai intestinului; scade secreţia gastrică şi creşte presiunea pe căile biliare; se atenuează activitatea intestinului, a mişcărilor sale peristaltice, cu consecinţa provocării unei constipaţii severe. ⇒ asupra sistemului genito-urinar – apare o creştere de contracţie a vezicii scăzând fluxul urinar; la bărbaţi scade producţia de hormoni masculini iar la femei se produce o inhibiţie a procesului de ovulaţie. Morfina – îndepărtează durerea, apare o senzaţie plăcută de relaxare şi de bine; apar greţuri, vărsături, constipaţie, confuzie, schimbări ale stărilor sufleteşti; euforia şi diminuarea durerii determină nevoia continuă de a consuma mai mult; unele efecte sunt asemănătoare cu cele ale opiului: produce somnolenţă, analgezie, confuzie mentală, schimbări nefireşti ale stărilor sufleteşti; ca element particular, pe lângă micşorarea pupilelor, se deprimă centrul respirator cu risc mare de instalare a morţii. Heroina ⇒ pe termen scurt: după o posibilă reacţie a corpului neplăcută (vărsături, ameţeli) apare o senzaţie de bine, sedare, o anumită euforie, dispariţia oricărei indispoziţii sau tensiuni; la nivel fizic se poate constata un disconfort general: uscare gurii, micşorarea pupilelor, deprimarea centrului respirator, constipaţie şi scăderea temperaturii corpului. Dependenţa se instalează foarte repede, indiferent de modul de administrare, şi este atât de puternică încât la câteva ore după ultima doză se instalează sindromul de abstinenţă, manifestat prin nelinişte generală, agitaţie, transpiraţie, dilatarea pupilelor, tremurături şi spasme, dureri musculare şi osoase. ⇒ pe termen lung: apar complicaţii legate de bolile ce se pot transmite prin utilizarea aceloraşi ace şi din cauza amestecării heroinei cu substanţe toxice cu acţiune farmacologică proprie – zahăr pudră, talc, lactoză, colacao, cafeină, fenobarbital, diazepam, paracetamol; la locul unde se face injectarea pot apare abcese, ulcere varicoase, etc.; scade pofta de mâncare, apare deshidratarea organismului, se pierd obiceiurile alimentare cu consecinţa scăderii forţei organismului I creşterea riscului de îmbolnăvire; heroinomanul va slăbi excesiv, va avea constipaţii severe, tulburări psihice, boli cardio-vasculare. Barbituricele – produc plăcere, sedare, relaxare musculară, somn, alterarea echilibrului, reducerea anxietăţii; dozele mici induc starea de linişte şi somnul; în doze mari sunt diminuate reflexele şi apar probleme respiratorii ce pot provoca starea de comă şi moartea; consumul cronic generează anemie, depresii, lipsa coordonării motorii, incoerenţă; întreruperea administrării determină apariţia unui sindrom de abstinenţă deosebit de periculos. Benzodiazepine – au efect sedativ, diminuând starea de veghe şi agitaţia ; au efect anxiolitic, calmând reacţiile exagerate şi tensiunea psihică; nu au efect hipnotic; în doze mari provoacă ameţeli, confuzie, reducerea coordonării psiho-motorii; în combinaţie cu alcoolul se amplifică acţiunea specifică, putând apare comă; sindromul de abstinenţă se manifestă prin tremurături, palpitaţii, iritabilitate, greţuri, insomnie, creşterea anxietăţii, disforie, tensiune musculară, durere de cap şi convulsii. Amfetamina – produce euforie, dispariţia somnului şi scăderea poftei de mâncare, îmbunătăţirea relativă a stării fizice şi intelectuale, accelerarea respiraţiei şi bronhodilatare, uscăciunea gurii, diaree/constipaţie, creşterea temperaturii corporale şi a tensiunii arteriale Administrarea îndelungată sau supradozarea generează iritabilitate şi paranoia, halucinaţii şi delir413, depresia centrului respirator, aritmii cardiace şi leziuni la nivelul muşchiului inimii, inhibarea ejaculării, convulsii, comă şi moarte. 413 depresie reactivă şi pihoză amfetaminică 233 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Frunzele de coca – cocaina – consumată în formă pură sau amestecată cu heroină este deosebit de periculoasă provocând adesea stop cardio-respirator; în funcţie de concentraţie provoacă dilatarea pupilelor şi imobilizarea irisului, uscăciunea gurii, transpiraţie şi creşterea abundentă a temperaturii corporale, spasme şi tremur, tulburări ale ritmului cardiac, hipertensiune, carenţă de vitamine şi scăderea poftei de mâncare, perforarea peretelui nazal, depresie şi crize de anxietate, iritabilitate generală. În doctrină414 este evidenţiată o psihopatologie specifică care se manifestă prin trei tipuri de tulburări: ⇒ depresia reactivă – apare atunci când se opreşte administrarea drogului, este periculoasă conducând, principial, la sinucidere. ⇒ psihoza cocainică – se produce în mod spontan la consumatori ocazionali caracterizându-se prin halucinaţii auditive (strigăte, insulte) şi vizuale (dedublare polidimensională a obiectelor) care pot provoca stări de agresivitate extremă. ⇒ Sindromul Mangan – caracterizat prin aceea că cocainomanul simte pe pielea corpului şi mâini animale, insecte (furnici, păduchi, etc.); halucinaţia este atât de reală încât consumatorul de cocaină face orice pentru a scăpa de acestea. Xantinele – în doze mari sau la consumatorii cronici, produc nervozitate, tremurat, convulsii, sensibilitate excesivă şi dureroasă, anxietate, insomnie, hipertensiune, diureză, încetinirea gândirii, tulburări gastrice. Halucinogenele – produc iluzii prin distorsionarea realităţii celor care le consumă, sunt amestecate senzaţiile (se văd sunete şi se aud imagini) sunt distorsionate distanţele. Efectele halucinogenelor nu sunt identice, ele fiind condiţionate de starea fizică sau psihică a consumatorului – uneori starea consumatorului putându-se schimba în rău, până la suicid sau demenţă. În mod normal apar efecte fizice precum: dilatarea pupilelor, creşterea temperaturii corporale şi a tensiunii arteriale, vertij, greţuri şi somnolenţă, debilitate musculară, parestezii, mâncărimi şi furnicături în piele. În plan psihic, distorsiunea percepţiei şi depersonalizarea pot dezlănţui crize de panică şi tulburări depresive cu episoade de nebunie – consumatorul se crede urmărit şi acţionează violent sau se crede de neînvins şi îşi pune în pericol viaţa, crezând că este de indestructibil, poate zbura, etc. Cannabisul – generează relaxare musculară ce poate provoca pierderea coordonării şi a echilibrului, precum şi creşterea timpului de reacţie la stimuli; diminuarea forţei musculare şi uşoară somnolenţă; dilatarea vaselor sanguine care se manifestă, inclusiv, prin înroşirea ochilor; creşterea pulsului; uscăciunea gurii şi hiposalivaţia; tuse şi iritaţii ale tractului respirator. Pe termen lung, cele mai importante efecte sunt: bronşita şi alte boli ale aparatului respirator; anxietate şi crize de nelinişte; alterarea poftei de mâncare şi a somnului; diminuarea reflexelor şi a capacităţii de judecată; alterări importante ale memoriei şi ale capacităţii de concentrare; tulburări sexuale; alterarea funcţiei imunitare,, posibile schimbări cromozomiale. Inhalantele415 – produc efecte precum vorbire confuză şi limbaj ininteligibil; vedere în ceaţă sau/şi dublă; dezorientare; confuzie mentală şi lipsa coordonării musculare; hipersalivaţie; conjunctivită – iritarea ochilor din cauza vaporilor; rinită, iritaţie nazală, iritarea aparatului respirator în partea superioară; lăcrimare continuă, pierderea poftei de mâncare; dureri de cap; tulburări gastrice – senzaţii de arsură în zona epigastrică şi pe esofag; aritmii, în unele cazuri, stop cardio-respirator. Drogurile de sinteză ⇒ au ca efecte pe termen scurt – tahicardii, alterări importante şi neprevăzute ale ritmului cardiac; palpitaţii, tremurături şi mişcări involuntare ale părţilor corpului; contracţia involuntară a muşchilor ridicători ai mandibulei ce produce imposibilitatea de a deschide gura; pareze, senzaţii anormale pe piele – furnicături, amorţeli sau arsuri; uscăciunea gurii – se consumă multă apă 414 Îndreptar privind alcoolul, tutunul şi alte droguri, Edit. Ministerului de Interne, 2002, pag. 142 415 N.A. – deşi nu sunt droguri, apreciez că în timpul efectuării cercetărilor anchetatorii pot să aibă în faţa persoane care sunt sub efectul unor substanţe care în contact cu aerul eliberează compuşi chimici capabili să altereze funcţionarea normală a creierului. Ca exemplu, pot fi enumerate benzina, substanţe adezive, vopsele, lacuri, baiţuri, acetona, etc. 234 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE deoarece se pare că aceste droguri, mai ales MDMA, inhibă dorinţa de a bea alcool; transpiraţie şi greaţă; tulburări de vedere, vedere înceţoşată şi halucinaţii vizuale. ⇒ pe termen lung provoacă insomnie, oboseală, crize de anxietate şi stări depresive; halucinaţii repetate pot apare chiar şi după abandonarea consumului. În condiţiile cercetării infracţiunilor ce se săvârşesc în legătură cu drogurile şi cu precursorii acestora, martorii pot fi identificaţi din rândul persoanelor care cunosc despre pregătirile pe care le-au făcut infractorii pentru desfăşurarea activităţilor ilicite efectuate cu droguri sau cu precursorii acestora; persoanele care au fost căutate în vederea încheierii unor tranzacţii cu astfel de mărfuri; persoanele care au asigurat transportul drogurilor ori precursorilor, le-au manipulat, le-au ambalat sau sortat cunoscând sau fără să fi avut cunoştinţă, la momentul efectuării operaţiunilor, despre natura bunurilor; persoane care au rude, prieteni, alte cunoştinţe care sunt implicate în traficul şi consumul de droguri; funcţionari ai autorităţilor vamale ce au înregistrat operaţiuni vamale ori au descoperit droguri sau precursori desfăşurând activităţi specifice, etc. Ca probleme de lămurit prin ascultarea acestora, printre altele vor fi, în mod obligatoriu, următoarele: împrejurările în care au luat cunoştinţă despre săvârşirea infracţiunilor; persoanele implicate în desfăşurarea activităţilor ilicite, modul de organizare şi sarcinile fiecărei persoane în cadrul planului infracţional; natura bunurilor ce constituie obiectul activităţilor ilicite; circumstanţele de loc şi timp ce au caracterizat desfăşurarea activităţilor ilicite; alte aspecte legate de modul de operare folosit de infractori – dacă au fost înarmaţi, dacă au folosit armele, dacă au fost în legătură cu agenţi vamali, ai poliţiei, poliţiei de frontieră sau alţi funcţionari ai statului; mijloacele de transport folosite pentru tranzitarea frauduloasă a drogurilor ori precursorilor, dacă existau contracte economice, cine erau proprietarii şi dacă aceştia ştiau despre folosirea mijloacelor de transport la săvârşirea de infracţiuni ce se săvârşesc în legătură cu drogurile sau precursorii acestora; personalul autorităţilor statale implicat în desfăşurarea activităţilor ilicite, în ce a constat participarea acestuia, dacă s-a folosit de calitatea oficială pe care o avea, dacă a atras şi alţi funcţionari, natura foloaselor primite; modul de valorificare a drogurilor ori precursorilor, persoanele fizice şi juridice implicate în activitate, dacă s-au întocmit acte comerciale, dacă au fost făcute evidenţieri în contabilitatea firmelor implicate, funcţionari ai autorităţii statale implicaţi în distribuţie, persoanele care mai cunosc despre faptă şi împrejurările săvârşirii acesteia, precum şi modul în care au luat cunoştinţă despre activitatea infracţională416. De subliniat în legătură cu ascultarea martorilor în cadrul investigării infracţiunilor ce se săvârşesc în legătură cu drogurile şi cu precursorii acestora, este pe lângă dificultatea şi complexitatea activităţii în sine, necesitatea alegerii unor procedee de ascultare oportune pentru fiecare martor, în parte, pe baza cadrului informaţional obţinut cu ocazia efectuării activităţilor pregătitoare, unanim fiind acceptat că legat de săvârşirea acestor infracţiuni compartimentul martorilor este puternic influenţat de interese personale legate de activitatea infracţională propriu-zisă, legate de modul în care se desfăşoară ancheta, de rezultatele acesteia, fiecare, în parte, dorind să exploateze la maxim situaţia în interesul său. Nu trebuie uitat că datorită unei conduite echivoce multe persoane sunt, într-un fel sau altul, implicate în activitatea infracţională, devenind o problemă de analiză şi interpretare a stărilor de lucruri calitatea în care este ascultată şi va participa o persoană în cadrul procesului penal pornit – martor sau învinuit/inculpat. Şi în cazul de faţă, o problemă deosebită o constituie ascultarea martorilor nesinceri, de rea credinţă417. În continuare voi încerca să punctez principalele motive care generează declaraţii mincinoase şi, în raport de fiecare situaţie în parte, ce poziţie trebuie să adopte organul judiciar pentru a determina martorul să renunţe la poziţia sa şi să colaboreze în anchetă418. 416 Pentru problematica şi modul de ascultare al martorilor a se vedea şi E. Stancu – Criminalistica, vol. II, Edit. Actami, Bucureşti, 1999, pag. 153-161. 417 Detalii în legătură cu ascultarea martorilor de rea credinţă sunt analizate şi în E. Stancu op. cit pag 406 şi următoarele; V. Bercheşan, I.E. Sandu - Ascultarea martorilor în Tratat de Tactică Criminalistică, op. cit. pag. 121 şi următoarele etc. 418 N.A. – în observaţiile ce urmează am beneficiat şi de experienţa prof. Aurel Ciopraga care a sintetizat problematica într-un mod corespunzător în Tratat de tactică criminalistică, Edit. Gama, Iaşi 1996, pag 227-236 235 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Mulţi martori mint sau evită să declare împrejurări esenţiale aproape instinctual. Sunt incomodaţi de calitatea de martori, de elemente ce pot arbitra o dispută între autorităţile publice şi persoane particulare. Sunt interesaţi să formeze o imagine în care declaraţiile lor sunt irelevante, chemarea în faţa organelor judiciare este inutilă, un timp pierdut atât pentru ei cât şi pentru anchetatori. Ce pot face reprezentanţii justiţiei ? Indicat este ca cel care desfăşoară ancheta să încerce să câştige încrederea celui pe care îl ascultă. Este adevărat că un martor, fără interese particulare în cauză, are puţine motive să se implice – în sensul pozitiv, pentru lămurirea împrejurărilor săvârşirii activităţilor ilicite – în anchetă. Anchetatorul va fi pregătit şi va face tot ce depinde de el pentru a crea şi gestiona o imagine corectă asupra stării de lucruri. Fiecare individ are un rol şi un loc în societate iar regulile trebuie respectate. Sunt multe cazuri în care legea se încalcă, sunt multe persoane care încalcă legea, însă, anchetatorul este un profesionist, asta este meseria lui şi el şi-o face cu bună credinţă, are şi eşecuri dar are foarte multe realizări, este un om normal şi în cazul anchetat va face tot ceea ce va trebui astfel încât legea să fie respectată iar cei care o încalcă să suporte rigorile ei, nu este pătimaş, este serios şi îşi va face datoria indiferent în ce condiţii. Martorii pot denatura adevărul datorită resentimentelor pe care le au faţă de cei implicaţi în activitatea infracţională, în sensul de a exagera de a mări amploarea unor împrejurări, astfel încât, pe cât posibil răspunderea penală să se agraveze419. Poate fi vorba despre concurenţă – pe piaţa de referinţă a drogurilor sau/şi a precursorilor – despre invidie, răzbunare, alte probleme de natură personală. Aici, încă din faza activităţilor pregătitoare, anchetatorul se va documenta în legătură cu relaţiile dintre martor şi cei implicaţi în activitatea infracţională şi va identifica cele mai bune soluţii pentru a exploata împrejurarea în interesul anchetei, al aflării adevărului, iar, eventualele avantaje ce ar putea apare în urma desfăşurării anchetei şi soluţionării cauzei să nu aibă la bază minciuni, ci numai elemente care au la bază o probaţiune solidă. Martorul tentat să mintă trebuie determinat să înţeleagă că îşi poate atinge scopurile, mai mult sau mai puţin fireşti, spunând adevărul. Un martor nu declară tot ceea ce cunoaşte sau denaturează adevărul şi din cauză că realizează faptul că cercetările vor scoate la lumină împrejurări legate de încălcări ale legii, mai vechi sau mai noi, care pot să-i atragă răspunderea penală sau se poate pune problema, chiar, a inculpării în cauza în care se desfăşoară cercetările. Şi aici este de preferat ca anchetatorul, pe baza activităţilor pregătitoare, să aibă cel puţin unele indicii în legătură cu aspectele mai puţin curate ale celor pe care intenţionează să îi asculte în calitate de martori. Nu este de conceput să se facă un fel de târg – mă ajuţi şi te ajut – însă se poate pune o problemă legată de oportunitatea desfăşurării cercetărilor: se cercetează, cu prioritate, activităţile ilicite acceptate ca fiind mai periculoase şi cu privire la care sunt cunoscute mai multe date. Un comportament necooperant al martorului poate fi determinat şi de existenţa unor resentimente faţă de persoana organului judiciar sau de activitatea desfăşurată de către acesta. Resentimentele provin, principial, ca urmare a experienţei personale a martorului în relaţiile cu organul judiciar sau cu anchetatorul. Dacă lipsa de cooperare este dată de imposibilitatea stabilirii unei comunicări, din cauze ce ţin de raporturile cu anchetatorul, o decizie înţeleaptă este să se schimbe anchetatorul, cel nou trebuie să se asigure, după o documentare a cauzelor care stau la baza imposibilităţii de comunicare, că este în măsură să depăşească impasul şi să obţină maximul de date de la cel ascultat. În situaţia că eşecul comunicării se datorează imaginii proaste a activităţii organului judiciar, situaţia se poate remedia numai prin oferirea unei imagini coerente asupra eforturilor judiciare depuse în cauză. Sunt aspecte negative, dar acestea sunt de domeniul trecutului, pot fi aduse în prim-planul discuţiei numai în măsura în care au fost probleme de înţelegere şi de interpretare justificabile – dacă au avut consecinţe deosebite asupra persoanei martorului se renunţă aprioric – concentrarea urmând să fie focalizată asupra aspectelor esenţiale ale cauzei în anchetă. Dacă se poate remedia ceva, se va remedia, martorul trebuind să fie convins că este tratat cu toată consideraţia, că persoana lui este importantă atât pentru rezolvarea problemelor, în cauza dată, cât şi, în general, în societate, că va fi respectat, iar dacă va fi nevoie, va fi protejat, atât el ca persoană particulară, cât şi interesele lui legale. Odată apreciat 419 Acest aspect este detaliat într-un alt context şi de către Hazelwood R, Rebousisn R, Warren J. în Prediction of Rapist Type and Violence from Verbal, Physical, and Sexual Scales – Journal of Interpersonal Violence vol. 6, March 1999 pag 55-67 236 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE cum se cuvine, se va putea induce o stare de confort psihic firească pentru activitatea de ascultare în desfăşurare iar martorul va avea suficiente motive să-şi schimbe atitudinea şi să ofere date de importanţă pentru anchetă. Un alt impediment care apare în ascultarea martorilor este frica – frica cu privire la siguranţa personală şi a familiei, cu privire la bunuri, la interesele socio-economice pe care le poate avea, etc. Presiuni, ameninţări, răzbunări, totul pare a se prăvăli, liniştea unui trai tihnit pare de domeniul trecutului; rude, persoane din anturajul celor implicaţi în activitatea ilicită, persoane cu activităţi identice care manifestă un accentuat spirit de frondă, toată lumea, parcă, ar putea să-i facă rău dacă colaborează cu organele judiciare. Organizaţiile criminale sunt puternice, au legături peste tot – politică, firme, justiţie – iar poliţiştii, magistraţii, alţi funcţionari publici sunt – sau dacă nu sunt, pot fi – corupţi. Ce poate face un om într-un război dintre un sistem infracţional bine pus la punct şi statul care, dacă nu are picioarele de plumb, are soldaţi care pot fi, mai degrabă, interesaţi în folosirea şi traficarea funcţiei publice pentru obţinerea de avantaje personale decât pentru a impune respectul legii. Ce şanse are anchetatorul având în faţă oameni care ar prefera să apere interese nefireşti decât să colaboreze onest pentru aflarea adevărului. Înainte de toate trebuie identificate resorturile care generează frica. Apoi este bine să se găsească un interes special. Societatea este interesată în a impune respectul unor legi. Interesul societăţii este şi interesul fiecărei persoane, în parte. În cazul de faţă, martorul poate să trăiască mai bine, poate prospera dacă legile sunt respectate, încălcarea legii înseamnă şi încărcarea intereselor proprii. Spre exemplu, el poate să … , dacă legea este respectată şi cei implicaţi în activitatea ilicită vor fi traşi la răspundere. Fără doar şi poate, trebuie să se treacă, nu numai demonstrativ, la instituirea unor măsuri de protecţie420 care sporească încrederea martorului. Martorul trebuie să înţeleagă, în final, că are o singură şansă: să treacă de partea legii. Anchetatorii sunt profesionişti adevăraţi, îşi fac datoria, aceleaşi riscuri şi le asumă şi ei, doar împreună pot duce la bun sfârşit ancheta. De partea cealaltă, criminalii nu-i pot oferi nici o şansă, dacă miza este mare – şi de cele mai multe ori, în cadrul infracţiunilor vamale, miza este mare – şi au cea mai mică îndoială, pot trece, chiar, la suprimarea vieţii lui sau a apropiaţilor lui. Există posibilitatea ca martorul să aibă o atitudine de rea credinţă, să refuze orice idee de cooperare cu organul judiciar pentru că are un interes personal important în cauză care, pentru a nu fi compromis, depinde de eşecul sau direcţionarea anchetei către, doar, anumite stări de fapt a căror anchetă şi, implicit publicitate, să nu poată afecta situaţia care favorizează realizarea interesului pe care îl urmăreşte şi îl consideră, esenţial, mai important decât ancheta judiciară. Aici, situaţia este mai complexă decât în situaţiile expuse mai sus. Se poate accepta că, dincolo de disponibilităţi de ordin personal, comportamentul omului – poate, şi mai mult, atunci când este implicat într-un proces penal – este condiţionat de modul cum sistemul de interese o cere. Omul nu are un singur interes, este vorba, aşa cum am spus, despre un sistem de interese în interiorul căruia există o ierarhie şi reguli care impun persoanei să aloce o parte mai mică ori mai însemnată a energiei pentru realizarea fiecăruia, în parte. Atunci când este vorba despre un interes important, persoana în cauză pare că ar face orice pentru realizarea lui. Pare, pentru că instinctual apare o limită raţionabilă prin aceea că dincolo nu numai că nu apare câştigul, că nu există plăcere, ci, din contră, începe să se distrugă ceea ce este clădit, începe să moară ceea ce este viu şi frumos. În anchetă se recomandă, în primul rând, identificarea interesului ce guvernează negarea concursului la înfăptuirea justiţiei, după care, probabil lucrul cel mai important, trebuie găsit – unii anchetatori cu experienţă spun că, dacă nu se poate găsi, se inventează – un interes, care să graviteze în jurul persoanei martorului de rea credinţă, de natură a contrabalansa interesul ce îi impune comportamentul necooperant, astfel încât să fie tentat să renunţe la realizarea celui din urmă în favoarea celui care presupune – pentru a putea fi îndeplinit – cooperarea cu organele judiciare, concursul activ pentru elucidarea tuturor împrejurărilor cu privire la care deţine informaţii. Nu pot intra în discuţie abuzuri sau provocări, ambele categorii constituind încălcări ale legii. Dacă după toate eforturile anchetatorilor, martorii persistă în atitudinea de rea credinţă, declaraţiile lor fiind contrazise de probele existente în cauză, din punct de vedere tactic, nu se recomandă dezvăluirea 420 N.A. – dacă este nevoie, se vor face demersurile necesare pentru includerea într-un program de protecţie a martorilor 237 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE imediată a contradicţiilor421, a inexactităţilor, ci acestea trebuie consemnate exact şi păstrate în rezervă, pentru cel mai potrivit moment psihologic, când demascare poziţiei nesincere, aducerea la cunoştinţă a repercusiunilor pe care le va avea această atitudine, va avea cele mai mari şanse de a schimba poziţia martorului, în sensul cooperării lui în anchetă422. În altă ordine de idei, succesul în audierea celor direct implicaţi în activitatea ilicită, a învinuiţilor/inculpaţilor, este condiţionat de prestanţa anchetatorului, impactul personal fiind de cele mai multe ori hotărâtor. Prestanţa trebuie să aibă la bază documentarea detaliată asupra condiţiilor generale de desfăşurare a activităţii ilicite; cu privire la relaţiile pe care le întreţine cu persoane politice, din sistemul judiciar sau administrativ şi pe ce se bazează aceste relaţii; relaţiile cu persoanele din cercul social (apropiaţii) şi cu familia; averea personală; comportamentul general în societate şi în momente de criză; ticuri şi reacţii nervoase ce apar frecvent; etc. Obţinerea de informaţii referitoare la aspectele arătate, apreciez, că este vitală pentru succesul anchetei. Informaţiile pot fi obţinute relativ uşor, în cazul persoanelor cu o anumită notorietate publică, şi mult mai greu, atunci când este vorba despre persoane cărora le place o anumită obscuritate. Pregătirea ascultării presupune un efort susţinut şi o bună stăpânire a tuturor posibilităţilor de informare. Foarte important este că lipsa pregătirii sau o pregătire superficială pune în pericol rezultatele activităţii – de obicei nu se poate stabili dialogul, comunicarea fiind obstrucţionată fundamental de cauze ce ţin de anchetator. Am folosit expresia „prestanţă” din considerente ce ţin de poziţia anchetatorului în relaţia cu cel pe care îl ascultă. Aici pot interveni elemente de natură – paradoxal – a-l pune pe anchetator în situaţie de inferioritate. Cine sunt cei care sunt ascultaţi în calitate de învinuiţi/inculpaţi ? De multe ori sunt oameni bogaţi sau, dacă nu sunt bogaţi, au, oricum un standard social ce depăşeşte cu mult posibilităţile unui funcţionar public. Sunt oameni cu o cultură generală şi profesională bună sau foarte bună, au, chiar o carismă deosebită ce le permite să se facă plăcuţi şi să fie acceptaţi în apropierea celor din înalta societate – asta dacă nu cumva ei înşişi fac parte din această categorie. Îşi pot permite să angajeze personal foarte bine pregătit pentru a gestiona afacerile, iar în probleme juridice, angajează avocaţi reputaţi – ei înşişi personalităţi în domeniu juridic şi în politică, oameni cu imagine care pot influenţa percepţia publicului în legătură cu o problemă sau alta. Sunt oameni care lasă să se înţeleagă că totul şi oricine are un preţ, că preţul este fixat de ei, că preţul trebuie acceptat – altfel, problema va fi preluată de un altul care acceptă sau, deja, a acceptat iar cel care nu acceptă va fi marginalizat şi scos de pe lista celor care promit o carieră cu ascensiuni în funcţii superioare. Cine este anchetatorul ? Un tip ambiţios, bun profesionist, este bine pregătit profesional – licenţiat, cursuri de perfecţionare, masterat, poate stagii de pregătire în străinătate, poate un doctorat, etc. – este bine integrat social – familie, prieteni, oameni care îl stimează şi îi respectă munca – însă, are o mare problemă. Suportă greu perioade de jenă financiară, se simte handicapat într-o lume a banilor, bani pe care îi are, dar are şi cheltuieli sociale obligatorii şi de fiecare dată când apare o propunere de investiţie spune „să mai vedem” sau „este posibil peste vreo două-trei luni”. Problema lui este problema tuturor care nu pot să înţeleagă de ce unii inferiori ca pregătire şi capacitate intelectuală pot să o ducă mai bine. Anchetatorul, deci, trebuie să aibă prestanţă, în sensul că de o parte şi de alta a mesei din camera de ascultare trebuie să stea doi oameni cu poziţii sensibil egale. Problema lor este problema anchetei, unul este bine pregătit şi este înarmat cu un întreg arsenal de mijloace, metode şi dovezi cu care trebuie să realizeze scopul ascultării. Celălalt, este bine încălzit de poziţia unui om cu disponibilităţi materiale şi intelectuale, convins fiind că nu are cum să piardă disputa cu un om care pe lângă probleme profesionale, oricând, poate exact în momentul în care stă în faţa lui, este acaparat de preocuparea de a găsi bani pentru o nevoie oarecare. Întreaga atmosferă va depinde de modul în care cei implicaţi înţeleg să manifeste înţelegere. Elementul activ care creează şi gestionează o atmosferă de înţelegere umană a rolului şi locului fiecăruia în ancheta penală, propice pentru comunicare deschisă – fără ascunzişuri de la om la om. Dacă aceasta nu se realizează, dacă fiecare încearcă să promoveze o superioritate situaţională, ascendentul lui faţă de celălalt, 421 A. Ciopraga – op. cit. pag. 231 422 Thomas D. Colbridge – Probationers, Parolees and Fourth Amendament în FBI Law Enforcement, July 2003 238 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE rezultatul cert este caracterizat prin animozitate, încordare, poate, chiar, ostilitate şi, în final, eşecul activităţii. Primul contact dintre învinuit/inculpat şi organul judiciar, care oferă acestora posibilitatea de a se cunoaşte reciproc este decisiv pentru obţinerea unor declaraţii sincere, ceea ce se petrece în acest moment putând determina succesul sau, dimpotrivă, eşecul acestei activităţi423. O mină prea aspră, prea severă sau o atitudine arogantă, de superioritate, afişarea satisfacţiei faţă de poziţia critică a învinuitului/inculpatului, atotputernicia organului de anchetă afişată împreună cu dispreţul faţă de cel care urmează a fi arestat, indiferent de rezultatele ascultării, punerea statuii atotştiutorului pe masă – cum spun unii practicieni – sunt elemente care vor conduce cu siguranţă la eşecul ascultării. În timpul desfăşurării ascultării, vor fi alese cele mai adecvate procedee tactice de ascultare în funcţie de personalitatea şi trăsăturile temperamentale ale celui ascultat, de cunoaşterea şi explicarea adevăratelor motive ce explică rezistenţa opusă424, de starea în care se află – este consumator de droguri, prezintă simptome ce preced intrarea în sevraj, etc. De observat că, anchetatorul trebuie să facă o analiză serioasă a apărărilor învinuitului/inculpatului – formulate atât în timpul ascultării, cât şi a celor ce ar putea fi promovate pe parcursul desfăşurării anchetei. Apreciez că un inventar al posibilelor apărări ce pot fi invocate de învinuiţi-inculpaţi trebuie efectuat anterior derulării ascultării întrucât trebuie evaluat impactul acestora asupra materialului incriminator existent şi asupra desfăşurării viitoare a anchetei. Mai mult, consider oportun ca, în măsura posibilităţilor, odată identificate acestea, să fie desfăşurate activităţi ale căror rezultate fie să le confirme, fie să le combată. Un cuvânt şi despre relaţia anchetator – avocat. Ambii sunt profesionişti ai domeniului judiciar, ambii cunosc foarte bine care le sunt drepturile şi obligaţiile în cadrul procesului penal, trebuie să se stimeze şi să se respecte reciproc. Pentru amândoi ancheta în curs de desfăşurare constituie o provocare, îi mobilizează să-şi facă cât mai bine treaba. Avocatul caută să speculeze fiecare greşeală, fiecare inadvertenţă din materialul de inculpare pentru al folosi pentru susţinerea clientului său care, la rândul lui, trebuie să stimuleze financiar fiecare efort al avocatului de a-şi depăşi condiţia. Anchetatorul trebuie să îşi respecte meseria, are orgoliu profesional şi ştie că orice greşeală va fi atent analizată şi speculată atât de către adversarii din anchetă cât şi de cei care-i controlează activitatea, care îi doresc funcţia, care vor să-l compromită pentru al exploata. Consider că este bine ca în fiecare dosar, cu privire la fiecare învinuit, anchetatorul să aibă o întrevedere profesională cu avocatul, să îl asculte pe acesta cu privire la modul în care vede participarea la o activitate sau alta şi să stabilească – de comun acord, dacă se poate – limitele în care avocatul se poate desfăşura, acţional, în timpul ascultării. Orice încălcare a limitelor trebuie să aibă, ca răspuns, o replică hotărâtă şi adecvată din partea anchetatorului. Astfel, este inutil să continui o ascultare care este sistematic obstrucţionată de către avocat, pentru că nu se va putea obţine nici un rezultat. Ideal este ca, într-o anumită măsură, cei trei – anchetatorul, învinuitul/inculpatul şi avocatul acestuia – să coopereze pentru obţinerea unor rezultate cât mai bune pentru că, în opinia mea, ascultarea învinuitului/inculpatului este, înainte de toate o exprimare, ce trebuie să fie plenară, a dreptului de apărare. Anchetatul are dreptul, cu prilejul desfăşurării acestei activităţi, să cunoască acuzaţiile, să-şi facă cunoscute apărările, să propună mijloace de probă care să-i susţină apărările, astfel că este în interesul lui ca să comunice cât mai bine cu anchetatorul, acesta putând să-l ajute – conform prevederilor procedurale – desfăşurând cu profesionalism activităţile propuse, consemnând şi exploatând operativ datele obţinute cu prilejul desfăşurării acestor activităţi425. Desigur, şi anchetatorul are un interes profesional în desfăşurarea ascultării. El cunoaşte multe date despre activitatea infracţională, există multe probe la dosar, însă, mai trebuie ceva; ceva care ori nu-i este cunoscut, ori nu este probat sau este probat insuficient. Conducând adecvat ascultarea se pot realiza ambele scopuri – respectarea dreptului la apărare şi rezolvarea interesului operativ de anchetă. 423 David Vessel – Conducting Successful Interrogations în FBI Law Enforcement Bulletin, Oct. 1998, pag. 27 424 A. Ciopraga, op. cit. pag. 259 425Detective Wesley Clark, Connecticut State Police Department, Western District Major Crime Squad – Deceptive but Truthful: Is it Possible ? în FBI Law Enforcement Bulletin nov. 2000, pag. 59 239 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE În măsura în care se scontează pe un efect folositor pentru anchetă, ascultarea învinuitului poate continua cu una sau mai multe confruntări426, după care se poate reveni la ascultare. În încheiere, apreciez că ascultarea învinuitului/inculpatului, desfăşurată cu profesionalism, poate oferi anchetei, pe lângă respectarea drepturilor procesuale ale persoanelor implicate, şansa obţinerii unor informaţii deosebit de utile anchetei, informaţii care nu pot fi obţinute pe altă cale – deloc sau cu foarte mare dificultate. 5.5.4. Procedee şi tehnici speciale de investigare Capitolul I din Recomandarea Consiliului Europei (2005)10 cu privire la tehnicile speciale de investigaţii din 25 aprilie 2005 defineşte tehnicile speciale de anchetă ca fiind “tehnicile aplicate în contextul investigaţiilor penale în scopul depistării şi anchetării unor crime grave şi suspecţilor, menite să colecteze informaţii astfel încît să nu alarmeze persoanele vizate.”427 Metodele şi tehnicile speciale de investigare trebuie utilizate de organele judiciare în conformitate cu respectarea unor principii fundamentale, respectiv principiul legalităţii, principiul respectării drepturilor persoanelor, principiul utilităţii şi proporţionalităţii acestor mijloace. Principiul legalităţii este o regulă fundamentală şi se exprimă prin obligativitatea existenţei unui cadru legislativ cu privire la utilizarea acestor metode sau tehnici, situaţiile şi durata de timp în care se pot folosi, limitele acţiunii lor şi procedurile de autorizare. Pentru înfăptuirea eficientă a acestor măsuri în conformitate cu standardele europene în domeniul drepturilor omului, statele şi guvernele trebuie să elaboreze un cadru juridic cuprinzător şi o structură instituţională adecvată cu mecanisme eficiente de control, precum şi să asigure un personal bine pregătit pentru implementarea practică a măsurilor în cauză. Tehnicile speciale de anchetă sunt numeroase, variate şi evolutive, prezintă un caracter secret şi pot îngrădi anumite drepturi şi libertăţi fundamentale ale persoanelor. Principiul utilităţii metodelor şi tehnicilor speciale de investigare se referă la necesitatea coroborării acţiunii şi rezultatelor folosirii acestor mijloace cu întreg materialul informativ sau probator, în aşa fel încât utilitatea lor să se raporteze la întregul registru de mijloace şi tehnici de culegere de informaţii sau de cercetare şi urmărire penală. Curtea Europeană a Drepturilor Omului a statuat faptul că mijloacele speciale de investigaţii sunt necesare în cazul investigării traficului ilicit de droguri de către organele judiciare. Totuşi, ea cere ca amestecul în viaţa privată şi gradul acestui amestec să fie necesar şi proporţionat. Şi, probabil, ceea ce este mai important, ea cere ca acest amestec să fie însoţit de garanţii procedurale suficiente în ceea ce ţine de efectuarea şi autorizarea lor, pentru a asigura că ele nu sunt utilizate în mod arbitrar, imprevizibil şi necontrolat. Principiul proporţionalităţii se referă la faptul că legea trebuie să prevadă limitarea folosirii metodelor şi tehnicilor speciale de investigare la cazurile deosebite, în raport cu gravitatea infracţiunii, dificultăţile legate de stabilirea situaţiei de fapt, a culegerii informaţiilor prin alte mijloace legale. Cercetarea infracţiunilor de trafic ilicit de droguri necesită folosirea pe scară largă a celor mai moderne metode tehnice criminalistice, a unor procedee superioare de tactică şi metodică a cercetării unor astfel de fapte şi mai ales utilizarea mijloacelor moderne de investigaţie. Principalele tehnici speciale de investigare folosite în combaterea traficului de droguri au fost enunţate în cuprinsul art.20 din Convenţia Naţiunilor Unite privind combaterea crimei organizate transnaţionale428, recomandându-se statelor implementarea mecanismelor de acţiune a acestora şi legislaţia aferentă. Aceste tehnici sunt următoarele: înregistrările audio-video, supravegherea şi controlul comunicaţiilor şi transmisiilor electronice, folosirea martorilor sub protecţie şi acordarea de imunităţi pentru aceştia, livrările supravegheate. În condiţiile în care modalităţile concrete de pregătire ori de săvârşire a infracţiunilor de trafic şi consum ilicit de droguri prezintă forme tot mai diversificate, în faţa cărora posibilităţile de identificare şi de stabilire a vinovăţiei devin tot mai anevoioase, s-a impus cu necesitate introducerea în legislaţia românească a 426 N.A. – dacă aceasta este posibil sub aspectul timpului şi dacă învinuitul/inculpatul acceptă 427 Ioan Dascălu (coordonator) şi colectiv – Organizaţia criminală a drogurilor, Editura Sitech, Craiova, 2008, pag. 322 428 Convenţia Naţiunilor Unite privind combaterea crimei organizate transnaţionale şi protocoalele anexă au fost semnate la 15 decembrie 2000 la Palermo, Italia şi apoi la sediul Naţiunilor Unite din New York la data de 15 decembrie 2002. 240 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE unor noi instituţii, menite să crească şi posibilităţile organelor judiciare în descoperirea, cercetarea şi combaterea acestui fenomen. Astfel, Legea nr. 143/2000 privind prevenirea şi combaterea traficului şi consumului ilicit de droguri prevede metode şi tehnici speciale de investigare, cum ar fi livrarea supravegheată, investigatorul sub acoperire, procurarea de droguri, substanţe chimice esenţiale şi precursori de către investigatorul şi colaboratorul sub acoperire, accesul la sistemele de telecomunicaţii sau informatice. Livrarea supravegheată În ultimii ani au existat din ce în ce mai multe preocupări pe plan internaţional pentru cooperarea între organele abilitate cu lupta antidrog din diferite state, în scopul depistării şi combaterii activităţilor ilicite ale traficanţilor de droguri. Art.1, lit.k din Convenţia asupra traficului ilicit de stupefiante şi substanţe psihotrope, semnată la Viena la 20 decembrie 1988 arată că prin livrare supravegheată se înţelege tehnica de a permite expedierile ilicite sau suspecte de droguri, narcotice, substanţe psihotrope sau substanţe cu care au fost înlocuite acestea pentru a le scoate din, a tranzita prin sau a introduce în teritoriul uneia sau mai multor ţări cu ştiinţă şi sub supravegherea autorităţilor competente, în vederea identificării persoanelor implicate în comiterea infracţiunilor. Tehnica livrărilor supravegheate a drogurilor este considerată ca fiind o invenţie a sistemului judiciar american, existând date conform cărora era folosită încă din anul 1931, ulterior fiind utilizată şi reglementată şi de către alte state429. Metoda livrării supravegheate presupune colaborarea mai multor state în vederea depistării şi prinderii traficanţilor de droguri, care îşi desfăşoară activitatea infracţională sau o parte din această activitate pe teritoriul acestor state. Livrările supravegheate se realizează pentru a se descoperi întreaga reţea de traficanţi de droguri, începând de la cultivator, producător şi până la distribuitor, cumpărător şi consumator430. Livrările supravegheate sunt autorizate într-un mare număr de ţări, dar nu în toate statele. Sunt ţări în care431: ¾ legislaţia autorizează, în mod expres, recurgerea la livrările supravegheate; ¾ legislaţia interzice, în mod expres, recurgerea la livrările supravegheate; ¾ nu există în legislaţie referiri la asemenea activităţi, însă tehnica livrărilor supravegheate este utilizată. Dacă principiile fundamentale ale sistemelor lor juridice interne o permit, statele iau măsurile necesare, ţinând cont de posibilităţile lor, pentru a permite recurgerea adecvată la livrări supravegheate pe scară internaţională, pe bază de acorduri sau angajamente pe care ele le-au încheiat, în scopul identificării şi prinderii persoanelor implicate în infracţiunile de trafic de droguri432. De aceea, o primă condiţie este aceea ca, fiecare stat în parte, dintre cele care participă la livrări supravegheate să obţină aprobările necesare de la organele lor interne, abilitate în acest sens, pentru a putea participa la livrări supravegheate. Convenţia de punere în aplicare a Acordului Schengen433 prevede faptul că părţile contractante se angajează să adopte măsuri în conformitate cu Constituţia şi cu sistemele de drept naţionale pentru a permite efectuarea de livrări controlate în contextul traficului ilegal de substanţe narcotice şi substanţe psihotrope. În fiecare caz individual, decizia de a permite livrări controlate se ia în temeiul unei autorizări prelabile din partea fiecărei părţi contractante interesate. Fiecare parte contractantă poartă răspunderea şi deţine controlul pentru fiecare operaţie efectuată pe teritoriul său şi are dreptul să intervină. Doctrina franceză434 foloseşte două noţiuni pentru a defini această activitate- „livrările supravegheate”, pentru a desemna simpla supraveghere a transporturilor de mărfuri interzise de către autorităţile poliţieneşti şi „livrările controlate”, atunci când agenţii autorităţii joacă un rol mai activ în aceste operaţiuni, putând fi folosiţi în acest caz şi investigatorii sub acoperire. 429 Nadelmann E.A. – Cops Across Borders, University Park, The Pennsylvania State University Press, 1993, pag. 236. 430 Ioan Dascălu (coordonator) şi colectiv – Organizaţia criminală a drogurilor, Editura Sitech, Craiova, 2008, pag. 325 431 Blanda Petru, Ţical George – Legislaţie antidrog internaţională, Editura Pildner&Pildner, Târgovişte, 2003, pag. 84. 432 Art.11 din Convenţia asupra traficului ilicit de stupefiante şi substanţe psihotrope, semnată la Viena la 20 decembrie 1988. 433 Art.73 din Convenţia de punere în aplicare a Acordului Schengen din 14 iunie 1985 privind eliminarea graduală a controalelor la frontierele comune, semnată în localitatea Schengen, Luxemburg, la data de 19 iunie 1990. 434 Totodată, unii agenţii ai vămii franceze disting livrările supravegheate pasive de cele active, care necesită o operaţie de infiltrare. 241 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Ţara noastră s-a angajat alături de comunitatea internaţională în lupta împotriva flagelului drogurilor, prin crearea structurilor necesare combaterii traficului ilicit de droguri şi prin permanenta perfecţionare a sistemului legislativ. Livrările supravegheate sunt reglementate în legislaţia naţională în următoarele acte normative: Legea nr. 143/2000 privind prevenirea şi combaterea traficului şi consumului ilicit de droguri, Legea nr. 39/2003 privind prevenirea şi combaterea criminalităţii organizate, Legea nr. 218/2002 privind organizarea şi funcţionarea Poliţiei Române şi Legea nr.118/1992435, prin care România a aderat la Convenţia asupra substanţelor psihotrope din 1971 şi la Convenţia contra traficului ilicit de stupefiante şi substanţe psihotrope din 1988. Legea nr. 143/2000436 reglementează instituţia livrării supravegheate, stabilind că Parchetul de pe lângă Înalta Curte de Casaţie şi Justiţie poate autoriza, la solicitarea instituţiilor sau organelor legal abilitate, efectuarea de livrări supravegheate, cu sau fără substituirea totală a drogurilor sau precursorilor. Potrivit dispoziţiilor legale437, livrarea supravegheată constituie metoda folosită de instituţiile sau organele legal abilitate, cu autorizarea şi sub controlul procurorului, care constă în permiterea trecerii sau circulaţiei pe teritoriul ţării de droguri ori precursori, suspecţi de a fi expediaţi ilegal, sau de substanţe care au înlocuit drogurile ori precursorii, în scopul descoperirii activităţilor infracţionale şi al identificării persoanelor implicate în aceste activităţi. Din categoria organelor legal abilitate să participe la efectuarea livrărilor supravegheate fac parte Inspectoratul General al Poliţiei Române438, Inspectoratul General al Poliţiei de Frontieră Române şi autoritatea vamală439. Livrările supravegheate pot fi de două feluri440: • cu substituirea drogurilor, care la rândul ei poate fi substituire totală sau parţială441; • fără substituirea drogurilor, în funcţie de particularităţile fiecărui caz în parte. Expedierile ilicite pentru care s-a convenit ca livrarea să fie supravegheată pot, cu consimţământul părţilor interesate, să fie interceptate şi autorizate în continuare, în trimiterea lor, fie aşa cum sunt, (în acest caz este vorba de livrare supravegheată fără substituirea drogurilor), fie după ce drogurile au fost înlocuite total sau parţial cu alte produse (livrare supravegheată cu substituirea drogurilor). În momentul în care se culeg informaţii ori date care duc la suspiciuni că o substanţă este importată, exportată sau în tranzit în scopul fabricării ilicite de stupefiante sau substanţe psihotrope, fiecare stat semnatar informează, cît mai rapid posibil, autorităţile şi serviciile competente ale părţilor interesate, mai ales furnizându-le informaţii privind numele şi adresa exportatorului şi importatorului şi, atunci cînd este cunoscut, cel al destinatarului, desemnarea substanţei, cantitatea de substanţă exportată, punctul de intrare în ţara interesată şi data expedierii, modalităţile de plată utilizate şi toate celelalte elemente esenţiale pe care se bazează convingerea sa. În organizarea livrărilor supravegheate, este necesar ca după ce se transmit toate aceste informaţii statelor pe teritoriul cărora se vor tranzita drogurile, să se obţină aprobările din partea organelor abilitate, iar aceste aprobări, împreună cu actele procedurale se trimit autorităţilor străine competente. La solicitarea organelor sau instituţiilor legal abilitate, procurorul din cadrul Direcţiei de Investigare a Infracţiunilor de Crimă Organizată şi Terorism poate autoriza efectuarea acestei activităţi sau o poate 435 Publicată în Monitorul Oficial nr. 341/1992. 436 Art.20 din Legea nr. 143/2000 privind prevenirea şi combaterea traficului şi consumului ilicit de droguri, modificată şi completată prin Legea nr. 522/2004. 437 Art.1, lit.j din Legea nr. 143/2000 privind prevenirea şi combaterea traficului şi consumului ilicit de droguri, modificată şi completată prin Legea nr. 522/2004. 438 Art.32 din Legea nr. 218/2002 privind organizarea şi funcţionarea Poliţiei Române: „Pentru combaterea infracţiunilor săvârşite în condiţiile crimei organizate ori în interesul urmăririi penale poliţia poate utiliza metoda livrării supravegheate”. 439 Art.14, alin.2 din Legea nr. 86/2006 privind Codul Vamal al României: „Autoritatea vamală poate participa, în condiţiile legii, la realizarea livrărilor supravegheate.” 440 Potrivit art.20 din Convenţia Naţiunilor Unite privind combaterea crimei organizate transnaţionale, livrările supravegheate la care s-a hotărât să se recurgă la nivel internaţional pot include, cu consimţământul statelor părţi respective, metode de interceptare a mărfurilor şi de autorizare a urmăririi dirijării lor, fără modificare sau după sustragerea ori înlocuirea în întregime sau în parte a acestora. 441 Livrările supravegheate cu înlocuirea drogurilor au loc atunci când există riscul să se piardă urma transportului şi scopul este acela, ca în cazul în care are loc pierderea transportului, drogurile să nu ajungă la destinaţie. Înlocuirea va fi efectuată întotdeauna de personal calificat în desfacerea ambalajelor, înlocuirea drogurilor, reambalarea coletelor, etc. 242 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE respinge. În vederea soluţionării unei cereri de efectuare a unei livrări supravegheate, trebuie avute în vedere mai multe criterii de apreciere: • de legalitate, şi anume respectarea competenţei funcţionale a fiecărei instituţii implicate în această activitate, iar cu privire la cererile autorităţilor judiciare ale altor state să se respecte condiţiile de fond şi formă cuprinse în acordurile ce reglementează cooperarea internaţională în această materie. De asemenea, se va urmări existenţa unor date sau indicii temeinice din care să rezulte săvârşirea unor infracţiuni prevăzute la art.2-14 din Legea nr.143/2000, iar activităţile ce urmează a fi efectuate sunt permise de lege, în sensul că nu constituie prin ele infracţiuni. • de oportunitate, în sensul în care utilizarea acestei metode se impune pentru dovedirea faptelor infracţionale ori pentru identificarea persoanelor implicate în trafic de droguri şi este singura modalitate eficientă de obţinere a informaţiilor şi mijloacelor de probă necesare aflării adevărului. Potrivit dispoziţiilor legale442, livrarea supravegheată este autorizată prin ordonanţă motivată care trebuie să cuprindă următoarele menţiuni: ¾ indiciile temeinice care justifică măsura şi motivele pentru care măsura este necesară; ¾ detalii cu privire la bunurile care fac obiectul livrării supravegheate şi, după caz, la bunurile care urmează a fi sustrase ori substituite, precum şi la bunurile care urmează a le înlocui pe acestea; ¾ timpul şi locul efectuării livrării sau, după caz, itinerarul ce urmează a fi parcurs în vederea efectuării livrării, dacă acestea sunt cunoscute; ¾ datele de identificare a persoanelor autorizate să supravegheze livrarea. Nu se poate autoriza efectuarea livrărilor supravegheate în cazul în care prin acestea s-ar pune în pericol siguranţa naţională, ordinea sau sănătatea publică. Livrarea supravegheată se consideră realizată în momentul în care substanţele ajung la destinatar, iar obiectivele propuse sub aspect tactico-informativ şi judiciar-operativ au fost atinse. Despre modul în care s-a realizat livrarea supravegheată va fi informat procurorul care a emis autorizaţia. Investigatorul şi colaboratorul sub acoperire Printre metodele de noutate care se practică cu succes în lupta împotriva traficului ilicit de droguri de mai mulţi ani de către organele judiciare din ţările occidentale şi, mai recent, şi de către autorităţile competente din ţara noastră, se află şi aceea a infiltrării investigatorilor sub acoperire în grupurile de infractori. Noţiunea de „investigator sub acoperire”443 este reprodusă din conceptul anglo-saxon (undercover investigator or agent), având în linii generale aceeaşi conotaţie, respectiv de a se infiltra şi a lucra cu sau printre cei ce urmează a fi observaţi în legătură cu furnizarea de informaţii, date, indicii sau probe privind activitatea de trafic de droguri, aşa cum a fost reglementată prin Legea nr.143/2000. Experienţa luptei împotriva criminalităţii organizate a dovedit că utilizarea investigatorilor sub acoperire constituie o componentă importantă a acţiunilor de urmărire penală proactive din cazurile instrumentate în zilele noastre. Aceste metode sunt cu deosebire utile în cauzele penale, unde există puţine probe şi nu sunt identificate persoane dispuse să depună mărturie444. Aşa cum s-a arătat în literatura de specialitate445, o operaţiune sub acoperire prezintă trei caracteristici esenţiale: secretul (agentul disimulează calitatea sa de poliţist sau de terţ care lucrează pentru poliţie), viclenia (agentul construieşte un scenariu în scopul de a câstiga încrederea unei persoane, în vederea constatării unei infracţiuni sau a strângerii de informaţii referitoare la o infracţiune) şi interacţiunea. Operaţiunile sub acoperire pot fi de scurtă sau de lungă durată şi îmbracă forme diverse ca pseudo-cumpărarea şi varianta sa flsh-roll, pseudo-vânzarea şi penetrarea de reţele sau de grupuri. Pseudo-cumpărarea constă în prezentarea în faţa unei persoane ca şi cumpărător potenţial a unui bun, care este produsul sau obiectul infracţiunii. Flash-roll-ul este faptul de a etala sume de bani unor vânzători potenţiali de mărfuri interzise sau de origine delictuoasă în vederea simulării intenţiei de cumpărare. Pseudo-vânzarea este scenariul invers al pseudo-cumpărării. Agentul tinde să vândă mărfuri, constituind produsul sau 442 Art.16, alin.2 din Legea nr. 39/2003 privind prevenirea şi combaterea criminalităţii organizate. 443 The Oxford English Reference Dictionary (Dicţionarul de referinţă Oxford), ed. II, Oxford University Press, New York, 1966, pag. 1568. 444 Butoi Tudorel – Investigatorul acoperit (posibilităţi şi limite), articol publicat în Revista “Lumea Detectivilor” nr. 15/2005, pag. 35. 445 Mateuţ Gheorghiţă – Protecţia martorilor. Utilizarea martorilor anonimi în faţa organelor procesului penal, Editura Lumina Lex, Bucureşti, 2003, pag. 97. 243 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE obiectul unei infracţiuni446. Doctrina americană distinge între noţiunile de „undercover techniques”, „intelligence techniques” şi „detection techniques”, specifice competenţelor poliţieneşti. Tehnicile sub acoperire sunt folosite când o persoană este bănuită de participare la activităţi infracţionale fără însă a se fi dovedit comiterea vreunei fapte penale, tocmai în vederea descoperirii acelor probe sau mijloace de probă care să conducă la stabilirea implicării acesteia în faptele cercetate. Tehnicile informative sunt folosite când nu există indicii de identificare a unui suspect şi a circumstanţelor comiterii unei infracţiuni. Aceste metode sunt îndreptate spre culegerea de informaţii din mediul de relaţii criminogen, din identificarea unor elemente comune între infracţiunile comise într-o anumită perioadă sau zonă de interes, din analiza modului de operare specific grupurilor de crimă organizată. Tehnicile de identificare sau descoperire a autorului sunt folosite când o infracţiune a fost comisă, dar suspectul nu a fost identificat sau identificarea nu s-a realizat cu precizie. În SUA, activitatea desfăşurată pe acest domeniu este mai veche şi este strict reglementată, poliţiştii sub acopeire făcând parte din cadrul Ministerului de Justiţie al SUA, Biroul Federal de Investigaţii, Direcţia Anchete Penale, Secţia Sprijin Anchete, Unitatea Operaţiuni conspirate şi delicate. Această scurtă prezentare a doctrinei americane relevă că într-adevăr folosirea investigatorilor sub acoperire în cadrul general al tehnicilor sub acoperire are drept scop culegerea de date şi indicii privind existenţa infracţiunii şi identificarea făptuitorilor. Investigatorii sub acoperire reprezintă o categorie nouă de subiecţi oficiali judiciari447, care alături de activităţile de livrare supravegheată reprezintă noi instrumente judiciar-operative448, introduse în legislaţia noastră prin Codul de Procedură Penală, Legea nr. 143/2000 privind prevenirea şi combaterea traficului şi consumului ilicit de droguri, Legea nr. 218/2002 privind organizarea şi funcţionarea Poliţiei Române şi Legea nr. 39/2003 privind prevenirea şi combaterea criminalităţii organizate. Infiltrarea poliţiştilor în grupurile de infractori se poate realiza în următoarele situaţii449: atunci când despre grupul de infractori nu pot fi obţinute informaţii pe alte căi, privind intenţiile şi mijloacele prin care se săvârşesc infracţiunile; când despre activitatea grupului nu se pot obţine probe prin care faptele lor să fie demascate; atunci când cercetarea directă a suspecţilor ce alcătuiesc grupul de infractori nu ar duce la nici un rezultat, neputându-se obţine probe în cauză; când folosirea tehnicii acoperite într-un caz concret ar duce sigur la reducerea cheltuielilor şi a timpului lucrării informative a grupului de suspecţi. Investigaţia acoperită reprezintă o tehnică specială de cercetare, utilizată de o formaţiune special prevăzută în lege, care constă în intrarea sub o identitate conspirată a unui poliţist în contact cu un grup determinat de indivizi care participă la traficul şi consumul ilicit de droguri sau menţinerea legăturii cu un astfel de grup, determinat, faţă de care există elemente obiective ce conduc la presupunerea ca aceştia comit infracţiuni legate de droguri, ori că sunt pe cale de a le comite. Legea nr. 143/2000450 defineşte investigatorii acoperiţi ca fiind ,,poliţişti special desemnaţi să efectueze, cu autorizarea procurorului, activităţi specifice în vederea strângerii datelor privind existenţa infracţiunii şi identificarea făptuitorilor şi acte premergătoare, sub o altă identitate decât cea reală, atribuită pentru o perioadă determinată”. Investigatorul sub acoperire a fost definit în doctrina penală ca o persoană ce acţionează sub o altă identitate decât cea reală, care cercetează minuţios şi sistematic, în scopul descoperirii datelor privind existenţa unei infracţiuni sau pregătirea comiterii acesteia, cât şi a persoanelor care au săvârşit-o sau urmează să o săvârşească451. Din modul de definire se pot desprinde condiţiile cumulative pe care trebuie să le întrunească 446 Ioan Dascălu (coordonator) şi colectiv – Organizaţia criminală a drogurilor, Editura Sitech, Craiova, 2008, pag. 331 447 Lascu Laura Codruţa – Investigatorul acoperit, articol publicat în „Revista de Drept penal”, nr. 3/2002, pag. 69. 448 Bălan George – Combaterea traficului şi consumului de droguri prin noile măsuri prevăzute de Legea nr. 143/2000, articol publicat în „Revista de Criminologie, de Criminalistică şi de Penologie”, nr. 7/2000, pag. 78. 449 Ioan Dascălu (coordonator) şi colectiv – Organizaţia criminală a drogurilor, Editura Sitech, Craiova, 2008, pag. 332 450 Art.1, lit.k din Legea nr. 143/2000 privind prevenirea şi combaterea traficului şi consumului ilicit de droguri, modificată şi completată prin Legea nr. 522/2004. 451 Voica Daniel – Investigatorul sub acoperire, o nouă instituţie a dreptului procesual penal român, articol publicat în Revista „Dreptul” nr. 5/2004, pag. 8. 244 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE persoana care poate fi investigator acoperit, şi anume452: ¾ persoana desemnată ca investigator sub acoperire trebuie să aibă calitatea de poliţist; ¾ persoana trebuie să fie special desemnată să efectueze această activitate; Pentru desemnarea politiştilor care vor lucra sub acoperire sunt necesare măsuri temeinice de recrutare, selecţie şi instruire, fiind necesar a se avea în vedere şi gradul de pregătire profesională, onestitatea, motivarea, abilităţile de negociator, disponibilitatea de a lucra în echipă, rezistenţa la stres. Un bun investigator acoperit trebuie să aibă mai multe aptitudini, cum ar fi: ¾ să aibă cunoştinţă despre lumea interlopă, metodele ei şi modurile de operare; ¾ să fie familiarizat cu felul lor de a vorbi; ¾ să fie la curent cu preţurile drogurilor pe piaţa ilicită; ¾ să aibă cunoştinţă despre drogul sau marfa ce urmează a fi cumpărată; ¾ să aibă talentul, deprinderile şi îndemânările necesare în domeniu; ¾ să nu fie cunoscut în zona de acţiune; ¾ să aibă aceeaşi origine sau cel puţin o ,,educaţie” compatibilă cu a traficanţilor. Pe lângă aceste aptitudini, investigatorul acoperit trebuie să aibă şi anumite calităţi, cum ar fi: inteligenţa, încrederea în sine, curajul, capacitatea de a cântări faptele (de a evalua corect lucrurile), spiritul de iniţiativă, inventivitatea, memorie bună, răbdare, condiţie fizică, pasiune pentru tehnică. Totodată, el trebuie să ştie să comunice (să fie comunicativ), să fi acumulat suficientă experienţă prealabilă pentru a-şi putea îndeplini acest rol, să dea dovadă de un simţ practic. Situaţia de a desfăşura activitatea sub o altă identitate presupune nu numai schimbarea datelor de stare civilă, ci a oricăror date referitoare la o persoană. Astfel, investigatorul sub acoperire va putea dobândi în activitatea sa acoperită un alt loc de muncă, o altă ocupaţie şi funcţie, de multe ori o altă înfăţişare. Aceasta înseamnă că, pentru a-şi derula activităţile sale, investigatorul sub acoperire poate să apară ca funcţionar al unei instituţii, administrator al unei societăţi comerciale, agent de asigurări, şi alte diferite meserii, ocupaţii. ¾ consimţământul poliţistului care urmează să fie investigator acoperit; Nimeni nu poate fi obligat să exercite această misiune fără consimţământul său verbal sau scris, deoarece în cele mai multe cazuri desfăşurarea acestei activităţi presupune şi asumarea unor riscuri. Potrivit legislaţiei americane, pentru declanşarea unei operaţiuni sub acoperire, odată cu autorizarea ei, atât agentul federal care o propune, cât şi procurorul federal ce face evaluarea propunerii pentru a fi prezentată judecătorului, trebuie să cântărească riscurile şi beneficiile operaţiunii, luând în considerare foarte serios mai mulţi factori, cum ar fi: riscul de rănire pentru anumiţi indivizi, pagube materiale, pierderi financiare, distrugerea reputaţiei unor persoane, riscul de răspundere civilă al statului, riscul încălcării intimităţii sau al ingerinţei în relaţii cu caracter privilegiat ori confidenţial, riscul ca persoanele autorizate să fie implicate în asemenea operaţiuni şi să ajungă implicaţi în activităţi cu caracter ilegal453. Din reglementările legale expuse, rezultă că autorizarea folosirii investigatorului sub acoperire este de competenţa exclusivă a procurorului şi aceasta are loc numai în faza urmăririi penale, nu şi a judecăţii, scopul său fiind identificarea autorilor şi obţinerea mijloacelor de probă. De asemenea, această autorizare intervine înaintea începerii urmăririi penale, scopul ei fiind obţinerea de probe pentru dovedirea existenţei infracţiunii şi identificarea autorilor acesteia. În cererea de autorizare adresată procurorului de unitatea de poliţie care solicită introducerea într-o cauză a unui investigator sub acoperire se menţionează datele şi informaţiile care se referă la faptele şi persoanele faţă de care există presupunerea că se ocupă cu traficul ilicit de droguri, precum şi perioada pentru care se cere autorizarea. Cererea formulată de către organul specializat de poliţie în vederea autorizării folosirii investigatorului sub acoperire se face în scris şi trebuie să cuprindă o expunere de motive a necesităţii folosirii acestei metode şi mai ales a faptului că activitatea propusă este singura modalitate eficientă de a obţine informaţiile necesare probării activităţii infracţionale şi a participanţilor la comiterea ei. De asemenea, în cerere se va prezenta şi planul investigaţiei care va detalia descrierea operaţiunii ce urmează a se efectua, a modalităţilor de conspirare, durata operaţiunii, date despre persoanele implicate în operaţiune, infracţiunile care fee obiectul cercetării sau orice date sau elemente necesare formării convingerii procurorului că această activitate este necesară şi utilă în cauza aflată spre cercetare. 452 Lascu Laura Codruţa – Investigatorul acoperit, o nouă instituţie introdusă prin Legea nr. 143/2000, articol publicat în Revista “Dreptul”, nr. 9/2002, pag. 109-117. 453 Butoi Tudorel – Investigatorul acoperit (posibilităţi şi limite), articol publicat în Revista “Lumea Detectivilor” nr. 15/2005, pag. 35. 245 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Se va avea în vedere că această activitate să fie fundamentată pe elemente de fapt anterioare cererii şi autorizării, cum ar fi spre exemplu existenţa unor date materializate în rapoarte şi acte premergătoare că anumite persoane care fac parte dintr-o reţea de distribuitori de droguri, livrează mici doze de heroină, iar introducerea investigatorului acoperit este necesară aflării şi dovedirii participaţiei penale a tuturor membrilor reţelei. Ordonanţa procurorului prin care este autorizată introducerea într-o cauză penală a unui investigator sub acoperire trebuie să cuprindă următoarele menţiuni454: ¾ indiciile temeinice şi concrete care justifică măsura şi motivele pentru care măsura introducerii investigatorului sub acoperire este necesară; ¾ activităţile pe care este autorizat să le desfăşoare investigatorul sub acoperire; ¾ indicarea persoanelor faţă de care există presupunerea că se ocupă cu traficul ilicit de droguri; ¾ identitatea sub care investigatorul sub acoperire urmează să desfăşoare activităţile pe parcursul procesului penal; ¾ numele lucrătorului din structura specializată, desemnat ca persoană de legătură a investigatorului sub acoperire; ¾ perioada de timp pentru care este autorizat investigatorul sub acoperire. Datele şi informaţiile care sunt obţinute de investigatorul sub acoperire pot fi folosite numai în cauza penală în care a fost introdus şi în legătură cu persoanele la care se referă autorizaţia emisă de procuror. Aceste date şi informaţii vor putea fi folosite şi în alte cauze sau în legătură cu alte persoane, dacă sunt concludente şi utile. Referitor la durata pentru care se poate emite această autorizare, Legea nr. 143/2000, precum şi art. 224 Cpp stabilesc că perioada autorizării este de ,,cel mult 60 de zile şi poate fi prelungită pentru motive temeinic justificate, fiecare prelungire neputând depăşi 30 de zile, iar durata totală a autorizării, în aceeaşi cauză şi cu privire la aceeaşi persoană, nu poate depăşi un an.” Concluzionând, investigatorul sub acoperire acţionează pentru descoperirea faptelor, identificarea autorilor şi obţinerea datelor necesare începerii urmăririi penale ori mijloacelor de probă. Astfel, legea nu stabileşte concret activităţile pe care acesta le poate desfăşura, ci numai scopul în care trebuie să acţioneze. Investigatorului sub acoperire îi revine sarcina de a culege date şi informaţii pentru a realiza scopul pentru care s-a emis autorizarea. Identitatea reală a investigatorilor sub acoperire nu poate fi dezvăluită în timpul ori după terminarea acţiunii acestora. Procurorul competent să autorizeze folosirea unui investigator sub acoperire are dreptul să-i cunoască adevărata identitate, cu respectarea secretului profesional. În ceea ce priveşte valorificarea activităţii investigatorului sub acoperire, legile speciale nu fac vreo precizare în legătură cu actul în care se materializează şi valorifică activitatea investigatorilor acoperiţi. Doar art.22, alin.2 din Legea nr. 143/2000 prevede că actele încheiate de poliţiştii care acţionează ca investigatori acoperiţi pot constitui mijloace de probă. Potrivit reglementării actuale, actele premergătoare efectuate se constată printr-un proces verbal, care poate constitui mijloc de probă. Potrivit legii455 ,,poliţiştii din formaţiunile de specialitate care lucrează ca investigatori acoperiţi, precum şi colaboratorii acestuia pot procura droguri, substanţe chimice esenţiale şi precursori, cu autorizarea prealabilă a procurorului în vederea descoperirii activităţilor infracţionale şi a identificării persoanelor implicate în astfel de activităţi”. Colaboratorul sub acoperire este persoana care, în baza şi în limitele autorizării date de procuror în condiţiile legii, efectuează anumite acte şi activităţi pentru descoperirea faptelor antisociale, identificarea participanţilor şi obţinerea datelor, în vederea stabilirii existenţei infracţiunii şi tragerii la răspundere penală a infractorilor456. În literatura juridică, colaboratorul a fost definit ca fiind persoana care furnizează informaţii investigatorului sub acoperire sau care îl ajută pe acesta să se infiltreze în reţeaua infracţională, în scopul descoperirii activităţilor infracţionale şi a identificării persoanelor implicate în astfel de activităţi. Autorizarea procurării de droguri de către investigatorul sub acoperire sau colaboratorul acestuia este tot de competenţa exclusivă a procurorului şi are loc numai în faza de urmărire penală, nu şi în faza judecăţii, 454 Art.224, alin.4 CPP. 455 Art.22, alin.1 din Legea nr. 143/2000 privind prevenirea şi combaterea traficului şi consumului ilicit de droguri, modificată şi completată prin Legea nr. 522/2004. 456 Ioan Dascălu (coordonator) şi colectiv – Organizaţia criminală a drogurilor, Editura Sitech, Craiova, 2008, pag. 337 246 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE iar pentru a se putea autoriza procurarea de droguri, substanţe chimice esenţiale şi precursori este necesară întrunirea următoarelor condiţii cumulative: ¾ să existe date sau informaţii că s-a comis sau că se pregăteşte comiterea unei infracţiuni prevăzute în Legea nr. 143/2000; ¾ activităţile infracţionale şi persoanele implicate în acestea să nu poată fi identificate în alt mod; ¾ scopul procurării de droguri sau de substanţe chimice esenţiale şi precursori să fie descoperirea activităţilor infracţionale şi identificarea persoanelor implicate în astfel de activităţi. După obţinerea autorizaţiei, investigatorul sau colaboratorul sub acoperire poate să procure drogurile sau substanţele chimice înscrise în autorizaţie şi în cantitatea menţionată. Astfel, persoana care acţionează ca investigator sub acoperire şi are autorizaţie de procurare de droguri nu va fi pedepsită pentru că le-a procurat, fiind apărată de sancţiunea penală. Prevăzând expres că investigatorul sau colaboratorul sub acoperire poate doar ,,procura” droguri cu autorizare prealabilă, acesta este protejat de lege numai în ce priveşte această activitate, de procurare şi nu altă activitate care este incriminată, cum ar fi, de exemplu cultivarea, prepararea, fabricarea, vânzarea, etc. Dacă legiuitorul ar fi vrut să extindă sfera actelor materiale pe care investigatorul sau colaboratorul sub acoperire le poate desfăşura în scopul pentru care este autorizat, atunci nu ar fi prevăzut expres şi limitativ activitatea care poate fi autorizată. Pe cale de consecinţă, orice altă activitate pe care investigatorul sau colaboratorul sub acoperire o desfăşoară în afara celei de procurare, intră in sfera ilicitului. În situaţia în care, însă, poliţistul infiltrat săvârşeşte un act material sau chiar mai multe, care intră în conţinutul laturii obiective a uneia sau mai multor infracţiuni - fie că este nevoit a comite acele fapte pentru a nu trezi suspiciunea grupului infracţional penetrat, fie că este ,,pus la încercare”, ori verificat de membrii reţelei infracţionale penetrate, atunci legea română nu oferă posibilităţi de exonerare de răspundere penală, ci oferă doar posibilitatea aplicării unor circumstanţe atenuante. În cazuri urgente şi temeinic justificate se poate solicita autorizarea şi a altor activităţi decât cele pentru care există autorizare, procurorul urmând să se pronunţe de îndată. Desigur, soluţia ideală este ca poliţistul infiltrat să se abţină de la orice act care ar putea constitui faptă penală, iar atunci când este constrâns la a păşi spre o astfel de manifestare să comunice poliţistului de legătură situaţia, pentru a se întrerupe întreaga activitate a grupului infracţional ţintă. Aceste reguli sunt aplicabile în aceeaşi măsură şi colaboratorului sub acoperire. Interceptările şi înregistrările audio sau video Folosirea unor dotări adecvate culegerii de informaţii în legătură cu persoanele implicate în comiterea de infracţiuni cu pericol social ridicat se practică în toate statele democratice. Acceptându-se ideea că organele judiciare desfăşoară o activitate utilă din punct de vedere social şi este în interesul societăţii, ca ea să fie cât mai eficientă, în majoritatea statelor democratice s-a creat un cadru juridic care reglementează dreptul acestor organe de a folosi tehnica operativă, inclusiv interceptarea convorbirilor telefonice sau a discuţiilor purtate în spaţii închise, limitându-se prin lege posibilităţile de a se abuza de asemenea mijloace. Înregistrarea pe bandă magnetică a convorbirilor, precum şi înregistrările de imagini sunt apreciate în lucrările de specialitate ca fiind mijloace de investigaţie folosite de organele de urmărire penală în vederea descoperirii infracţiunilor, a identificării infractorilor şi a stabilirii adevărului în procesul penal457. Ca orice alt mijloc de probă, interceptările şi înregistrările audio sau video au drept scop aflarea adevărului în cauză, ele având menirea de a dovedi împrejurările care au precedat, însoţit sau succedat săvârşirea infracţiunii, participanţii la comiterea acesteia, gradul de participaţie, bunurile care au făcut obiectul activităţii infracţionale, mijloacele folosite pentru punerea în aplicare a rezoluţiei infracţionale, etc.458 Includerea acestor mijloace de probă, după o perioadă în care a fost manifestată reţinere faţă de ele, în special datorită faptului că pot fi trucate relativ uşor, reprezintă o modernizare a sistemului probaţiunii în cadrul procesului penal. Legiuitorul a instituit unele măsuri care, pe de o parte, să preîntâmpine trucarea lor, iar, pe de altă parte, să contribuie la verificarea ulterioară a autenticităţii lor459. Interceptările şi înregistrările audio sau video reglementate de art.911–916 CPP reprezintă o categorie importantă de mijloace de probă în procesul penal. Ca orice mijloc de probă, interceptările şi înregistrările 457 Mateuţ Gheorghiţă – În legătură cu noua reglementare privind înregistrările audio sau video în probaţiunea penală, articol publicat în Revista “Dreptul” nr. 8/1997, pag. 70. 458 Bercheşan Vasile – Cercetarea penală (criminalistică-teorie şi practică). Îndrumar complet de cercetare penală, ediţia a II-a revăzută şi adăugită, Editura şi Tipografia ICAR, Bucureşti, 2002, pag. 182. 459 Neagu Ion – Drept procesual penal: tratat, Editura Global Lex, Bucureşti, 2004, pag. 350. 247 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE audio sau video contribuie la înfăptuirea scopului procesului penal, asigurând obţinerea unor probe indispensabile în cadrul cercetării şi urmăririi penale. Datorită mecanismului concret de realizare şi naturii preponderent informativ-operativă, rezultă că acest mijloc investigativ prezintă un grad sporit de dificultate în administrare, astfel încât se recurge la utilizarea sa numai în situaţia în care soluţionarea unei cauze complexe nu este posibilă prin alte mijloace probatorii. Interceptarea şi înregistrarea unor convorbiri sau înregistrarea unor imagini, fără acordul persoanei vizate, reprezintă o restrângere a exerciţiului dreptului la respectarea şi ocrotirea de către autorităţile publice a vieţii intime, familiale şi private, precum şi a exerciţiului dreptului la inviolabilitatea secretului convorbirilor şi al celorlalte mijloace legale de comunicare, drepturi fundamentale consacrate prin art.26, alin.1 şi art.28 din Constituţie460. În literatura de specialitate s-a exprimat opinia că înregistrările audio sau video sunt procedee probatorii, de relevare şi conservare a probelor, iar rezultatele folosirii lor, înmagazinate pe suporţii magnetici de stocare, fac parte din „categoria generală şi cuprinzătoare a mijloacelor materiale de probă a înscrisurilor”461. De asemenea, s-a apreciat că nu pot fi acceptate ca mijloace de probă, fiind interzise de lege înregistrările cu caracter obscen, a căror realizare ori deţinere în vederea răspândirii este pedepsită, înregistrările aferente prin folosirea ilegală a mijloacelor specifice de interceptare a comunicaţiilor, precum şi înregistrările ambientale realizate prin orice mijloc, în afara cadrului legal462. Pe plan internaţional s-a convenit că interceptarea este o metodă de captare a corespondenţei emise prin sisteme de telecomunicaţii, de reţinere a unei convorbiri telefonice sau a unei corespondenţe electronice. Înregistrarea este înmagazinarea, stocarea pe suport magnetic a comunicaţiilor interceptate, transcrierea constă în transpunerea în scris, sub formă de proces-verbal a convorbirilor înregistrate, iar reperarea este determinarea adresei de origine a comunicaţiilor electronice. Interceptările şi înregistrările convorbirilor sau comunicărilor se autorizează în principal de instanţa de judecată şi în mod excepţional de procuror. Art.911, alin.1 Cpp stabileşte condiţiile în care se pot autoriza efectuarea de interceptări şi înregistrări pe bandă magnetică463: ¾ dacă sunt date sau indicii temeinice privind pregătirea sau săvârşirea unei infracţiuni pentru care urmărirea penală se efectuează din oficiu; ¾ infracţiunile să fie cele enumerate la art.911, alin.2 CPP: infracţiuni contra siguranţei naţionale prevăzute de Codul penal şi alte legi speciale, infracţiuni de trafic de stupefiante, trafic de arme, trafic de persoane, acte de terorism, spălare a banilor, falsificare de monedă sau alte valori, infracţiunile prevăzute de Legea nr. 78/2000 pentru prevenirea, descoperirea şi sancţionarea faptelor de corupţie, alte infracţiuni grave care nu pot fi descoperite sau ai căror făptuitori nu pot fi identificaţi prin alte mijloace, cât şi infracţiunile care se săvârşesc prin mijloace de comunicare telefonică sau prin alte mijloace de telecomunicaţii. ¾ interceptarea şi înregistrarea se impun pentru aflarea adevărului, adică atunci când stabilirea situaţiei de fapt ori identificarea sau localizarea participanţilor nu poate fi făcută prin alte mijloace ori cercetarea ar fi mult întârziată; ¾ să existe autorizarea instanţei de judecată (a preşedintelui instanţei căreia i-ar reveni competenţa să judece cauza în fond) la cererea procurorului. Dacă în cursul activităţii realizate în conformitate cu dispoziţiile art.911 CPP, se descoperă infracţiuni noi, altele decât cele pentru care s-a solicitat autorizarea sau alte categorii de infracţiuni decât cele pentru care se poate dispune interceptarea şi înregistrarea audio-video, procesul-verbal întocmit conform art.913 CPP constituie act de constatare pentru infracţiunile nou descoperite. Evaluând datele şi indiciile existente în cauză, privind pregătirea sau săvârşirea unei infracţiuni pentru care urmărirea penală se efectuează din oficiu, procurorul apreciază cu privire la necesitatea şi oportunitatea autorizării unui astfel de mijloc de investigaţii, putând emite în situaţii excepţionale, cu titlu provizoriu o 460 Paraschiv Carmen-Silvia – Drept procesual penal, Editura Lumina Lex, Bucureşti, 2002, pag. 246. 461 I. Gh. Gorgăneanu – Noi reglementări privind perfecţionarea legislaţiei procesuale penale, articol publicat în „Revista de drept penal” nr. 2/1996, pag.34. 462 Augustin Lazăr – Accesul şi supravegherea sistemelor de telecomunicaţii sau informatice. Mijloace de probă, articol publicat în Revista „Dreptul” nr. 7/2003, pag. 154. 463 Ioan Dascălu (coordonator) şi colectiv – Organizaţia criminală a drogurilor, Editura Sitech, Craiova, 2008, pag. 341 248 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE ordonanţă motivată sau de regulă solicită instanţei autorizarea acestei măsuri464. În situaţia în care apreciază că se impune autorizarea unei astfel de măsuri, procurorul emite după caz o ordonanţă motivată sau o cerere adresată instanţei, acte procedurale care trebuie să cuprindă în principiu, următoarele menţiuni: unitatea de parchet emitentă, data, locul şi ora emiterii; numele şi prenumele procurorului emitent, desemnat cu emiterea ordonanţei sau a cererii, menţiuni privind titularul cererii de autorizare şi la necesitatea folosirii acestui mijloc de probă; precizarea cu exactitate a categoriilor de procedee probatorii care s-au autorizat sau care urmează a se autoriza; precizarea persoanelor cercetate ale căror convorbiri, comunicaţii sau transmiteri sunt interceptate; descrierea generală a locului sau mediului în care urmează a fi efectuată activitatea de interceptare şi înregistrare; organul împuternicit cu executarea; durate de valabilitate a autorizaţiei, semnătura procurorului solicitant sau emitent465. De asemenea, normele care reglementează interceptările şi înregistrările audio sau video stabilesc şi o interdicţie în sensul în care înregistrările convorbirilor dintre avocaţi şi justiţiabili nu pot fi folosite ca mijloc de probă. Conform dispoziţiilor legale, autorizarea interceptărilor şi înregistrărilor audio sau video se emite de către preşedintele instanţei căreia i-ar reveni competenţa să judece cauza în primă instanţă, în camera de consiliu, când s-a apreciat că această măsură este indispensabilă pentru aflarea adevărului şi sunt îndeplinite şi celelalte condiţii prevăzute de lege. Actul procedural prin care se dispune cu privire la cererea procurorului este încheierea motivată prin care se respinge sau se admite şi se autorizează interceptarea şi înregistrarea audio sau video. Încheierea instanţei trebuie să cuprindă: indiciile concrete şi faptele care justifică măsura; motivele pentru care măsura este indispensabilă aflării adevărului; persoana, mijlocul de comunicare sau locul supus supravegherii; perioada pentru care sunt autorizate interceptarea şi înregistrarea. Autorizarea se dă pe durata necesară interceptării şi înregistrării, dar nu mai mult de 30 de zile, putând fi prelungită în aceleaşi condiţii pentru motive temeinic justificate, fiecare prelungire neputând depăşi 30 de zile. Durata totală a interceptărilor şi înregistrărilor autorizate, cu privire la aceeaşi persoană şi aceeaşi faptă, nu poate depăşi 120 de zile. Instanţa, din oficiu sau la cererea procurorului poate ridica înainte de expirarea duratei de autorizare, măsurile de interceptare şi înregistrare dacă au încetat motivele care au justificat măsurile dispuse. Interceptările şi înregistrările autorizate de instanţă se pun în aplicare de procuror, iar în lipsa mijloacelor tehnice corespunzătoare, acesta poate dispune ca operaţiunile să fie efectuate de organul de cercetare penală. Activitatea practică de realizare din punct de vedere tehnic a interceptărilor şi înregistrărilor necesită un sprijin logistic din partea unor specialişti din cadrul instituţiilor cu atribuţii în domeniul culegerii de informaţii. Aceşti specialişti sunt obligaţi să păstreze secretul operaţiunilor efectuate, iar încălcarea acestei obligaţii poate intra sub incidenţa dispoziţiilor art.196 din Codul penal. În situaţii de urgenţă, când întârzierea obţinerii autorizării prevăzute în art.911, alin.l Cpp ar prejudicia grav activitatea de urmărire penală, procurorul care efectuează sau supraveghează urmărirea penală poate dispune, cu titlu provizoriu, prin ordonanţă motivată, interceptarea şi înregistrarea pe bandă magnetică sau pe orice alt suport a convorbirilor sau comunicărilor, pe o durată de cel mult 48 de ore. Procurorul este obligat să prezinte instanţei în termen de 48 de ore de la expirarea termenului susmenţionat, ordonanţa împreună cu suportul pe care sunt fixate interceptările şi înregistrările efectuate şi un proces-verbal de redare rezumativă a convorbirilor. Judecătorul trebuie să se pronunţe în cel mult 24 de ore 464 Legiuitorul a înţeles să adopte un sistem apropiat celor din Italia şi Germania, îmbinând regula ca un judecător să dispună asupra interceptărilor şi înregistrărilor convorbirilor, cu excepţia ce constă în posibilitatea ca şi procurorul să ia o astfel de măsură cu titlu provizoriu şi numai în situaţii excepţionale. În Europa se remarcă mai multe sisteme procedurale în această materie, unele apropiate de sistemul românesc, altele diferite, după cum urmează: - în Franţa, în conformitate cu Legea nr. 91-646/1991 privind secretul corespondenţei transmise pe căi de telecomunicaţii, judecătorul de instrucţie este organul judiciar competent să dispună asupra interceptărilor convorbirilor telefonice; - în Marea Britanie, în conformitate cu Legea privind interceptările comunicaţiilor din 1985, acestea se realizează în baza unui mandat emis de Ministrul de Interne (Home Secretary) pe o durată de 6 luni; - în Italia, interceptarea convorbirilor telefonice se realizează pe baza dispoziţiilor art.266 şi 267 din Codul de procedură penală, măsură ce este dispusă de judecătorul cu cercetarea preliminară, iar în cazuri de urgenţă şi de Ministerul Public, cu obligaţia ca măsura să fie validată de un judecător. 465 D. I. Cristescu – Interceptarea comunicaţiilor, înregistrările audio-video, filmările şi fotografierile - procedee probatorii în procesul penal român, Editura Almanahul Banatului, Timişoara, 2000, pag. 31. 249 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE asupra legalităţii şi temeiniciei ordonanţei procurorului şi, dacă o confirmă şi este necesar, se va dispune autorizarea în continuare a interceptării şi înregistrării. Instanţa poate ca în urma verificării măsurilor cu titlu provizoriu luate de procuror să dispună încetarea de îndată, a interceptărilor şi înregistrărilor şi distrugerea celor efectuate. De asemenea, instanţa dispune, ca până la terminarea urmăririi penale, să se aducă la cunoştinţă, în scris, persoanelor ale căror convorbiri sau comunicări au fost interceptate şi înregistrate, datele la care s-au efectuat acestea. Despre efectuarea interceptărilor şi înregistrărilor, organul de urmărire penală întocmeşte un proces-verbal la care vor fi ataşate redările integrale ale convorbirilor stocate pe suporţi magnetici. Procesul-verbal va respecta condiţiile de fond şi formă prevăzute de lege, respectiv va trebui să fie întocmit de procuror sau de lucrătorul din cadrul poliţiei judiciare delegat de procuror şi va cuprinde: autorizaţia dată de instanţă, numărul sau numerele posturilor telefonice între care s-au purtat convorbirile, numele persoanelor care le-au purtat, dacă sunt cunoscute, data şi ora fiecărei convorbiri în parte şi numărul de ordine al benzii magnetice sau al oricărui alt tip de suport pe care se face imprimarea. După ataşarea redării integrale, în formă scrisă a convorbirilor înregistrate, procesul-verbal va fi certificat pentru autenticitate, verificat şi contrasemnat de procuror ori, după caz, de procurorul ierarhic, în condiţiile dispoziţiilor art.913, alin.2 Cpp. În situaţia în care interceptarea şi înregistrarea s-a realizat într-o limbă străină, se va proceda la traducerea convorbirilor purtate şi transcrierea lor în procesul-verbal în limba română, traducerea fiind certificată de un traducător autorizat. Banda magnetică sau orice alt suport cu înregistrarea convorbirii, redarea scrisă a acesteia şi procesul-verbal întocmit de organul de urmărire penală se înaintează instanţei care, după ce ascultă procurorul şi părţile, dispune care dintre datele obţinute prezintă interes în cercetarea şi soluţionarea cauzei, încheind un proces-verbal în acest sens. Dacă printre informaţiile obţinute se află şi date rezultate ale unor convorbiri sau comunicări care conţin secrete de stat, consemnarea acestora se va face în procese-verbale separate. Potrivit dispoziţiilor art.914 Cpp, condiţiile şi modalităţile de efectuare a interceptărilor şi înregistrărilor prevăzute în art.911–913 Cpp, se aplică, în mod corespunzător şi în cazul înregistrărilor în mediul ambiental, localizării sau urmăririi prin GPS ori prin alte mijloace electronice de supraveghere. Introducerea acestor prevederi a fost necesară pentru a se da eficienţă acestui mijloc de investigaţie în faţa formelor tot mai diversificate de comitere a infracţiunilor şi în special a infracţionalităţii informatice care adeseori este asociată cu crima organizată şi spălarea banilor. De asemenea, extinderea sferei de aplicare a interceptării şi înregistrării convorbirilor şi comunicaţiilor s-a impus şi datorită dezvoltării mijloacelor de comunicare şi a dezvoltării tehnologiilor în cadrul comunicaţiilor. Legile speciale din domeniul combaterii criminalităţii organizate prevăd în mod expres, ca mijloace de probă, accesul la sisteme de telecomunicaţii ori informatice, stabilind modul şi condiţiile de autorizare. Astfel, dispoziţiile art.23 din Legea nr. 143/2000 privind prevenirea şi combaterea traficului şi consumului ilicit de droguri stabileşte că atunci „când sunt indicii temeinice că o persoană care pregăteşte comiterea unei infracţiuni dintre cele prevăzute Legea nr. 143/2000 sau care a comis o asemenea infracţiune foloseşte sisteme de telecomunicaţii sau informatice, organul de urmărire penală poate, cu autorizarea procurorului, să aibă acces pe o perioadă determinată la aceste sisteme şi să le supravegheze”466. În lucrările de specialitate s-a încercat definirea sistemelor de telecomunicaţii şi a echipamentelor de acces, după cum urmează467: • sistemele de telecomunicaţii reprezintă ansamblul echipamentelor tehnice care formează o reţea şi prin care se transmit şi se receptează informaţii alcătuite din semne, sunete sau imagini. Sistemele de telecomunicaţii sunt organizate în reţele locale, regionale şi globale (Internet), putând fi publice sau private. Accesul utilizatorului la Internet este asigurat de prestatorii de servicii (provideri), care vor efectua accesul ori supravegherea sistemului în baza unei autorizări legale. Principalele modalităţi de comunicare electronică sunt poşta electronică (e-mail) şi serviciile instant messenger. • echipamentele de acces sunt totalitatea dispozitivelor prin care un utilizator accesează o anumită 466 Ioan Dascălu (coordonator) şi colectiv – Organizaţia criminală a drogurilor, Editura Sitech, Craiova, 2008, pag. 346 467 Kovesi Laura Codruţa – Accesul şi supravegherea sistemelor de telecomunicaţii sau informatice, articol publicat în Revista „Pro Lege” nr. 2/2003, pag. 80-85. 250 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE reţea de telecomunicaţii. Principalele echipamente de acces ce pot fi supuse supravegherii electronice sunt: postul telefonic fix, postul telefonic public, telefonia mobilă, pagerele, faxurile, computerele, cât şi sistemele de înregistrare şi plăţi electronice (casele de marcat, bancomatele şi cititoarele de carduri). Dispoziţiile art.911 şi 912 Cpp se aplică în mod corespunzător şi în cazul înregistrării de imagini. Înregistrările video constituie o modalitate tehnică superioară de fixare judiciară a momentelor operative ale activităţii infracţionale. Banda videomagnetică asigură o înregistrare de ansamblu şi continuă, astfel încât poate fi considerată ca având un grad sporit de obiectivitate şi exactitate în raport cu alte mijloace tehnice de înregistrare. Avantajele de ordin tehnic şi tactic operativ prezentate de acest tip de înregistrare, respectiv manevrarea facilă a camerei video în orice condiţii, obţinerea imaginii instantaneu, posibilitatea vizualizării pe loc a înregistrării, posibilitatea reluării sau completării sale, a determinat utilizarea pe scară largă a înregistrărilor video în practica investigativă468. Procedura de certificare este cea prevăzută de art. 912 Cpp, cu excepţia redării în formă scrisă, după caz. Conform normelor care reglementează procedura efectuării de interceptări şi înregistrări audio şi video, dar şi de certificare a acestora, procurorul trebuie să procedeze personal la realizarea lor sau poate dispune ca acestea să fie efectuate de organul de cercetare penală. Pentru stabilirea autenticităţii înregistrărilor audio este necesar să se respecte două reguli tactice şi metodologice, respectiv să se prezinte înregistrarea audio în original, dar şi sistemul tehnic de înregistrare care a fost utilizat la momentul interceptării. Verificarea autenticităţii înregistrărilor audio se face în cadrul unei expertize tehnice care, potrivit standardelor internaţionale în materie, trebuie să realizeze o analiză asupra: • integrităţii fizice a benzii magnetice; • a formei de undă şi a spectogramelor semnalelor audio înregistrate; • a caracteristicilor tehnice ale echipamentului utilizat la înregistrarea acestora469. 468 Stancu Emilian – Tratat de Criminalistică, ediţia a II-a revăzută şi adăugită, Editura Universul Juridic, Bucureşti, 2002, pag. 93. 469 C. Grigoraş – Expertiza înregistrărilor audio, articol publicat în Revista “Dreptul” nr. 1/2003, pag. 163. 251 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE CAPITOLUL 6 INVESTIGAREA CRIMINALISTICĂ A ACTIVITĂŢILE ILICITE DESFĂŞURATE CU ARME ŞI MUNIŢII În materia armelor şi muniţiilor sunt reglementate mai multe infracţiuni, după cum urmează: ⇒ infracţiunea de nerespectare a regimului armelor şi muniţiilor – reglementată la art. 279 din Codul penal.; ⇒ infracţiunea de ştergere sau modificare, fără drept, a marcajelor de pe arme letale – reglementată în cuprinsul art. 137 din Legea 295/2004 privind regimul armelor şi al muniţiilor. ⇒ infracţiunea de uz de armă letală, fără drept – reglementată în cuprinsul art. 136 din Legea 295/2004, privind regimul armelor şi muniţiilor. ⇒ Infracţiunea de deţinere sau port de armă neletală din categoria celor supuse autorizarii, fără drept – reglementată în art. 1361 din Legea 295/2004, privind regimul armelor şi muniţiilor ⇒ Infracţiunea de uz de armă neletală din categoria celor supuse autorizării, fără drept – reglementată de art. 1362 din Legea 295/2004, privind regimul armelor şi muniţiilor Aşa cum se poate observa, sunt incriminate mai multe activităţi pe care legiuitorul le consideră deosebit de periculoase pentru desfăşurarea normală a vieţii sociale. În condiţiile date, consider necesară o prezentare a textelor legale în funcţie de caracteristicile conţinutului constitutiv – în principal, de cele ale laturii obiective ale fiecăreia. Astfel, în conţinutul constitutiv al infracţiunii de nerespectare a regimului armelor de foc şi muniţiilor trebuie observate următoarele componente: ● Traficul cu arme de foc, reglementat în două forme: una cadru şi una agravată, după cum urmează: Forma tip470 – deţinerea, portul, confecţionarea, transportul, precum şi orice operaţii privind circulaţia armelor de foc şi muniţiilor. Forma agravată – ea însăşi având ca element caracteristic existenţa mai multor forme după cum urmează: ⇒ deţinerea, înstrăinarea sau portul, fără drept, de arme ascunse471 ori de arme militare, precum şi a muniţiei pentru astfel de arme; ⇒ deţinerea, înstrăinarea sau portul, fără drept, al mai multor arme, altele decât armele ascunse şi armele militare, precum şi a armelor de panoplie ori a muniţiei respective în cantităţi mari; ⇒ portul de arme, fără drept, în localul autorităţilor sau al instituţiilor publice, la întruniri publice sau în localuri de alegeri. ● Funcţionarea atelierelor de reparat arme fără drept. 470 N.A. – acţiunile incriminate aici sunt avute în vedere şi de art. 138 din Legea 295/2004 privind regimul armelor şi muniţiilor sub denumirea de ”Efectuarea, fără drept, a operaţiunilor cu arme sau muniţii”; 471 N.A. – arme fabricate sau confecţionate astfel încât existenţa lor să fie disimulată, de obicei, în obiecte uzuale, nepericuloase, care să nu facă posibilă perceperea directă a armei de foc iar dacă este posibil nici să nu dea de bănuit cu privire la posibilitatea folosirii obiectului respectiv ca armă de foc. 252 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE ● Nedepunerea armei sau a muniţiei, în termenul fixat de lege, la organul competent de către cel căruia i s-a respins cererea pentru prelungirea valabilităţii permisului. În ceea ce priveşte uzul de armă letală, fără drept, şi ştergerea sau modificarea marcajelor de pe arme letale, fără drept, însăşi denumirea infracţiunilor caracterizează suficient de clar activităţile pe care legiuitorul le-a incriminat. 6.1. Situaţia premisă Infracţiunile pe care le-am prezentat sunt caracterizate, înainte de elementele constitutive specifice, de o situaţie premisă, conturată de însuşi regimul juridic al armelor şi muniţiilor reglementat de Legea 295/2004, lege ce prevede la art. 1, „in terminis” – prezenta lege stabileşte categoriile de arme şi muniţii, precum şi condiţiile în care deţinerea, portul, folosirea şi operaţiunile cu aceste arme şi muniţii sunt permise pe teritoriul României; exprimarea dorindu-se suficient de clară pentru a determina obiectul regimului juridic al armelor şi muniţiilor. Pentru a putea înţelege starea de normalitate acceptată, şi de legiuitor, ca licită, precum şi raţiunea incriminării penale a anumitor conduite trebuie observate, ca deosebit de importante, tocmai prevederile ce au ca obiect stabilirea acelei limite, între licit şi ilicit, avute în vedere de legiuitor când a introdus în textul din Codul penal expresia „fără drept”. Astfel în conformitate cu prevederile Legii 295/2004 → armele militare pot fi deţinute şi folosite numai de către structurile specializate care au competenţe în domeniul apărării, ordinii publice şi siguranţei naţionale. → armele letale pot fi deţinute sau, după caz, purtate şi folosite de persoanele fizice numai în baza permisului de armă, iar de către persoanele juridice pot fi deţinute şi folosite numai în baza autorizaţiei eliberate în condiţiile legii. → armele neletale pot fi deţinute şi, după caz, purtate şi folosite de persoane fizice sau juridice, cu condiţia înregistrării acestora la autorităţile competente, în condiţiile prevăzute de lege. Evidenţa posesorilor de arme letale şi neletale, a armelor deţinute de aceştia, precum şi a documentelor prin care se acordă dreptul de a le deţine, purta şi folosi se ţine, la nivel local, de către inspectoratele de poliţie judeţene şi de către Direcţia Generală de Poliţie a Municipiului Bucureşti – acestea fiind şi cele care au competenţă în eliberarea acestor documente – iar, la nivel central, pentru armele de apărare şi pază, de către Inspectoratul General al Poliţiei Române. În ceea ce priveşte regimul armelor şi dispozitivelor militare, acesta este apreciat de către legiuitor şi trebuie să fie, unul, special – persoanele fizice şi persoanele juridice române, cu unele excepţii ce au caracter special, neputând desfăşura operaţiuni cu arme şi dispozitive militare. Pe lângă armele şi dispozitivele militare este interzis pentru persoanele fizice sau juridice – cu excepţia instituţiilor publice ce au atribuţii în domeniul apărării, ordinii publice şi siguranţei naţionale – efectuarea oricăror operaţiuni cu următoarelor sisteme şi dispozitive destinate armelor, considerându-se că acestea induc în mediul social un pericol nepermis de mare: a) sisteme de ochire care funcţionează pe principiul laser; b) sisteme de ochire pe timp de noapte; c) dispozitive destinate sau adaptate diminuării zgomotului cauzat prin arderea unei încărcături. Principial, legiuitorul român acceptă că orice persoană fizică sau juridică care îndeplineşte anumite condiţii, considerate ca deosebit de importante, are dreptul să deţină la domiciliul, reşedinţa sau sediul său arme şi muniţii. Înainte de orice, datorită pericolului deosebit pe care îl pot reprezenta armele şi muniţiile pentru desfăşurarea firească a vieţii sociale, persoanele fizice şi juridice care au dreptul să deţină, să poarte, să folosească, să comercializeze sau, după caz, să repare arme sunt obligate să asigure securitatea acestora. Armele deţinute legal la domiciliul, reşedinţa sau la sediul persoanei fizice sau juridice, pot fi transferate de 253 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE proprietarul lor în alt spaţiu decât cel menţionat în documente numai cu acordul scris al poliţiei, în conformitate cu procedura special reglementată în acest sens Deţinătorii armelor letale sunt obligaţi să anunţe de îndată, dar nu mai târziu de 24 de ore, cel mai apropiat organ de poliţie despre dispariţia, pierderea sau furtul acestor arme. De asemenea, este interzisă înstrăinarea de către titular a autorizaţiei de procurare a armei, a certificatului de deţinător şi a permisului de armă, cu excepţia situaţiei în care documentul este depus la organul de poliţie competent. Dat fiind situaţiile ce pot apare, a fost instituită o obligaţie generală în sarcina tuturor persoanelor care iau la cunoştinţă despre existenţa unei arme militare sau a unei arme letale ori a muniţiilor deţinute ilegal, pierdute sau abandonate, acestea trebuind să anunţe, de îndată, cel mai apropiat organ de poliţie. De asemenea persoana care găseşte o armă militară sau o armă letală ori muniţii este obligată să le predea sau să anunţe la cel mai apropiat organ de poliţie, de îndată ce este posibil, dar nu mai târziu de 24 de ore. Rudele sau persoanele care locuiesc împreună cu o persoană ce deţine în mod legal arme sau muniţii au obligaţia ca, în cazul în care deţinătorul decedează sau este declarat dispărut, să depună armele şi muniţiile respective la cel mai apropiat armurier, în termen de 15 zile de la data decesului sau, după caz, a rămânerii definitive a hotărârii judecătoreşti de declarare a dispariţiei. Persoanele fizice care îndeplinesc condiţiile legale pot procura, deţine, purta şi folosi arme letale şi arme neletale, precum şi muniţia corespunzătoare acestora; armele letale – de la data emiterii, de către autorităţile competente, a autorizaţiei de procurare a armei sau, după caz, a permisului de armă, armele neletale – după ce acestea au fost a armelor înregistrate la autorităţile competente. Armele de apărare şi pază pot fi procurate numai de către următoarele categorii de persoane: − demnitarii, magistraţii, diplomaţii, militarii şi poliţiştii, pe perioada cât sunt în activitate şi după pensionare, trecerea în rezervă sau retragere, după caz, cu excepţia situaţiei în care aceştia şi-au pierdut calitatea din motive imputabile lor; − persoanele prevăzute de lege, care îndeplinesc o funcţie ce implică exerciţiul autorităţii publice, pe perioada în care au această calitate, cu excepţia personalului de pază din cadrul societăţilor specializate de pază; − persoanele incluse în programe de protecţie a martorilor, pe perioada în care au această calitate. Armele de vânătoare pot fi procurate de către vânători şi colecţionarii de arme. Armele de tir pot fi procurate de către sportivii şi antrenorii de tir, precum şi de către vânătorii şi colecţionarii de arme. Vânătorii pot procura numai arme de tir din categoria armelor lungi. Armele de colecţie letale, aflate în stare de funcţionare, pot fi procurate numai de către colecţionarii de arme. Procurarea armelor letale, la care am făcut referire – armele de apărare şi pază, armele de vânătoare, armele de tir, armele de colecţie – se poate realiza prin cumpărare, donaţie, moştenire, închiriere sau comodat, după caz. În ceea ce priveşte cantitatea de arme ce pot fi procurate, aceasta trebuie să corespundă scopului pentru care urmează a fi folosite, o limită legală fiind stabilită doar pentru armele de apărare şi pază – cel mult două – şi pentru procurarea de arme din străinătate – cel mult două, direct, pentru o călătorie în străinătate. Armele letale pot fi procurate în baza autorizaţiei de procurare valabile de la orice armurier autorizat să comercializeze în România arme letale, precum şi de la orice persoană din străinătate autorizată, care comercializează în condiţiile legii din ţara în care se află arme din această categorie. Procurarea armelor de la altă persoană fizică sau juridică se poate face numai prin intermediul unui armurier din România ori din străinătate. Armele procurate din străinătate pot fi introduse în România numai prin punctele de trecere a frontierei de stat, special stabilite în acest sens. Persoanele care îndeplinesc o funcţie de demnitar sau care implică exerciţiul autorităţii publice pot procura arme de apărare şi pază şi de la instituţiile în care sunt încadrate sau, după caz, le pot primi în dar sau recompensă de la aceste instituţii. Persoanele incluse într-un program de protecţie a martorilor pot procura arme de apărare şi pază numai prin intermediul Oficiului Naţional pentru Protecţia Martorilor. Înstrăinarea armelor letale se poate face de către persoanele care le deţin în condiţii legale numai prin intermediul armurierilor din România, autorizaţi să comercializeze astfel de arme. 254 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE În funcţie de scopul pentru care a fost solicitată autorizarea procurării armei, autorităţile competente pot acorda solicitantului dreptul de deţinere sau, după caz, de port sau folosire a armei procurate, făcând menţiune, în mod expres, despre aceasta în conţinutul permisului de armă. Dreptul de deţinere a armei se poate acorda numai pentru armele de vânătoare, de tir, de colecţie sau de autoapărare şi conferă titularului posibilitatea de a păstra arma la domiciliul sau reşedinţa înscrisă în documentul de identitate. Dreptul de a purta şi folosi arme se poate acorda numai pentru armele de apărare şi pază, de vânătoare şi de tir şi conferă titularului posibilitatea de a purta asupra sa arma şi de a o folosi în scopul pentru care a fost autorizată procurarea acesteia, precum şi în caz de legitimă apărare sau stare de necesitate. Dreptul de deţinere se poate acorda pentru mai multe arme de vânătoare, de tir sau de colecţie. Dreptul de a purta şi folosi arme se poate acorda solicitantului, după cum urmează: a) pentru două arme de apărare şi pază cu dimensiuni diferite ale ţevii; b) pentru armele de vânătoare, cel mult 2 de acelaşi calibru; c) pentru cel mult 2 arme de tir scurte şi 2 arme de tir lungi. Titularul dreptului de deţinere a armelor letale are obligaţia să păstreze armele înscrise în permisul de armă, asigurate astfel încât să nu permită accesul la ele al persoanelor neautorizate. Persoana care are în proprietate sau folosinţă arme letale poate fi autorizată de către organul de poliţie competent teritorial, la cerere, să folosească într-un poligon special amenajat şi autorizat. Titularii dreptului de a purta şi folosi armele de apărare şi pază pot face uz de armă numai în poligoanele autorizate sau în caz de legitimă apărare ori stare de necesitate. Folosirea armelor de apărare şi pază în poligoanele autorizate se poate face numai în condiţiile stabilite prin regulamentele de ordine interioară ale acestora. Colecţionarii de arme pot folosi o armă lungă dintre cele deţinute, menţionată în mod expres în permisul de armă, numai în locul unde se află colecţia, în caz de legitimă apărare. Dreptul de deţine poate fi suspendat sau poate înceta în condiţiile restrictiv prevăzute de lege, situaţie care înlătură eventualele posibilităţi de abuz, atât din partea organelor administrative cât şi din partea posesorilor. Uzul de armă se face cu respectarea unor condiţii impuse de legiuitor astfel încât să fie lămurite toate condiţiile în care au fost folosite armele şi să fie verificat modul în care au fost respectate prevederile legale în domeniu. Astfel: 1) Persoana care a făcut uz de armă este obligată să acţioneze imediat, pentru a se acorda primul ajutor şi asistenţă medicală persoanelor rănite. 2) Persoana care a făcut uz de armă este obligată să anunţe de îndată cel mai apropiat organ de poliţie, indiferent dacă au rezultat sau nu victime ori pagube materiale. Organul de poliţie sesizat are obligaţia să efectueze cercetarea la faţa locului şi a circumstanţelor în care s-a produs evenimentul, arma folosită urmând a rămâne în custodia organului de poliţie care desfăşoară cercetarea, până la încheierea acesteia. Persoanele incluse într-un program de protecţie a martorilor pot păstra, purta şi folosi armele înscrise în permisul de armă numai în condiţiile stabilite în protocolul de protecţie. Dreptul de a purta şi folosi armele de vânătoare se acordă, în condiţiile legii, vânătorilor care sunt membri ai unor asociaţii de vânători sportivi, legal constituite, ce îşi desfăşoară activitatea conform Legii fondului cinegetic şi a protecţiei vânatului 103/1996, care au susţinut examenul pentru obţinerea calităţii de vânător şi deţin permis de vânătoare cu viză valabilă. Titularul dreptului de a purta şi folosi arme de vânătoare poate face uz de armă numai asupra vânatului pentru care a fost autorizat în condiţiile Legii nr. 103/1996, precum şi pentru antrenament, în poligoanele autorizate în condiţiile legii. Dreptul de a purta şi folosi armele de tir se acordă, în condiţiile legii, sportivilor şi antrenorilor de tir. Titularul dreptului de a purta şi folosi arme de tir are obligaţia de a păstra armele înscrise în permisul de armă, în condiţiile prevăzute de lege pentru titularul dreptului de deţinere a acestor arme. 255 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Titularii dreptului de a purta şi folosi arme de apărare şi pază, de vânătoare sau de tir pot procura de la armurierii autorizaţi numai muniţia aferentă armelor înscrise în permisul de armă. Cantitatea de muniţie care poate fi deţinută de persoanele se înscrie în permisul de armă de către organul de poliţie care eliberează acest document, după cum urmează: a) pentru armele de apărare şi pază, cel mult 50 de cartuşe cu glonţ şi 50 de cartuşe fără proiectil, pentru câte o singură armă de fiecare calibru; b) pentru armele de vânătoare, cel mult 300 de cartuşe pentru câte o singură armă de fiecare calibru, dintre cele pentru care are dreptul de port şi folosire; c) pentru armele de tir, cel mult 500 de cartuşe pentru fiecare armă pentru care are dreptul de port şi folosinţă, în funcţie de proba de concurs. Persoanele care deţin arme de apărare şi pază pot purta asupra lor, în afara domiciliului sau reşedinţei unde este depozitată muniţia, cel mult 12 cartuşe. Este interzisă înstrăinarea muniţiei de către persoana care a procurat-o, cu excepţia cazurilor în care aceasta este depusă la armurier sau la organele de poliţie competente. De asemenea, este interzisă comercializarea sau înstrăinarea sub altă formă, precum şi deţinerea ori utilizarea de muniţie expirată sau degradată care, prin păstrare sau folosire, ar putea pune în pericol viaţa sau integritatea corporală a persoanelor. Suspendarea dreptului de port şi folosire a armelor letale se dispune de către organul competent care a acordat acest drept, în următoarele situaţii, restrictiv prevăzute de către legiuitor: a) titularul dreptului este învinuit sau inculpat în cauze penale pentru fapte săvârşite cu intenţie, pentru care legea prevede o pedeapsă al cărei maxim special este mai mare de 1 an; b) titularul dreptului nu mai este apt din punct de vedere psihologic şi medical sau suferă de alte afecţiuni, care ar putea pune în pericol propria viaţă sau a altora, dacă ar deţine sau ar folosi arme şi muniţii; c) a săvârşit una sau mai multe contravenţii, pentru care legea prevede sancţiunea contravenţională complementară a suspendării dreptului de port şi folosire a armelor. Pe perioada suspendării dreptului de port şi folosire a armelor, permisul de armă se retrage de către organul de poliţie care a dispus măsura, iar armele şi întreaga cantitate de muniţie deţinute se depun, de îndată, la un armurier autorizat în acest sens, cu excepţia situaţiei în care acestea se ridică de către organele de poliţie. Suspendarea încetează de la data la care titularul dreptului de port şi folosire a armelor nu mai este afectat de cauza care a generat suspendarea Revocarea dreptului de port şi folosire a armelor letale se dispune de către organul competent care a acordat acest drept, atunci când titularul dreptului se află în una dintre următoarele situaţii: ─ renunţă să mai deţină armele înscrise în permisul de armă; ─ nu mai are calitatea de demnitar, magistrat, diplomat, militar sau poliţist, de persoană care îndeplineşte o funcţie ce implică exerciţiul autorităţii publice, nu mai este inclus într-un program de protecţie a martorilor, nu mai are calitatea de vânător, colecţionar de arme, sportiv sau antrenor de tir; ─ nu mai poate dovedi necesitatea procurării armelor, prin documente justificative; au fost condamnate, prin hotărâre judecătorească rămasă definitivă, la o pedeapsă privativă de libertate mai mare de 1 an, pentru infracţiuni comise cu intenţie; prezintă pericol pentru ordinea publică, siguranţa naţională, viaţa şi integritatea corporală a persoanelor, conform datelor şi informaţiilor existente la organele competente; ─ pleacă definitiv din ţară; ─ pierde cetăţenia română; ─ a pierdut armele înscrise în permisul de armă sau acestea i-au fost sustrase în împrejurări imputabile titularului; ─ nu se prezintă, fără motive întemeiate, la viza permisului de armă în interval de 1 an de la împlinirea termenului legal; ─ a decedat sau a fost declarat dispărut, prin hotărâre judecătorească rămasă definitivă; ─ a săvârşit una sau mai multe contravenţii pentru care legea prevede revocarea dreptului de deţinere sau, după caz, de port şi folosire a armelor. Anularea dreptului de port şi folosire a armelor letale se dispune de către organul competent care a acordat acest drept, în următoarele situaţii: 256 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE ─ se constată că, la data acordării permisului de armă, titularul nu îndeplinea condiţiile prevăzute de lege pentru port şi folosire a armelor; ─ persoanei i s-a acordat dreptul de port şi folosire a armelor, pe baza unor documente sau informaţii false. Măsura revocării sau anulării dreptului de deţinere sau, după caz, de port şi folosire a armelor letale se comunică, în scris, titularului dreptului sau succesorilor acestuia care are dreptul să atace acest act administrativ la instanţele de contencios administrativ. Cetăţenii români şi străinii cu şedere legală în România, care au împlinit vârsta de 18 ani, pot să procure arme neletale, precum şi muniţia aferentă, de la orice armurier autorizat să comercializeze astfel de arme, în condiţiile notificării prealabile a serviciilor specializate de la inspectoratele de poliţie judeţene sau Direcţia generală de Poliţie a Municipiului Bucureşti – în funcţie de locul de domiciliu – ori Inspectoratul General al Poliţiei Române. Armele neletale nu pot fi înstrăinate sau împrumutate de către posesorii acestora, cu excepţia cazului în care acestea sunt depuse la organul de poliţie competent, la personalul abilitat prin lege să păstreze şi să asigure securitatea temporară a armelor, la intrarea în instituţiile publice, în mijloacele de transport naval ori aerian, precum şi în alte locuri stabilite prin lege sau la armurieri, în vederea depozitării sau înstrăinării. Posesorii armelor neletale au obligaţia să ia toate măsurile necesare pentru păstrarea armelor la domiciliu sau reşedinţă, astfel încât să nu permită accesul persoanelor neautorizate la acestea şi să nu existe pericol de vătămare corporală accidentală. Aceştia Persoanele au dreptul să poarte asupra lor doar o singură armă neletală destinată pentru autoapărare, dintre cele procurate în mod legal. Foarte important de observat este că legea interzice portul armelor neletale, destinate pentru autoapărare, în următoarele condiţii: • în locuri aglomerate, stadioane, săli de spectacol şi adunări publice, precum şi în alte locuri în care folosirea acestor arme este interzisă prin lege; • dacă deţinătorul se află sub influenţa băuturilor alcoolice, produselor sau substanţelor stupefiante, a medicamentelor cu efecte similare acestora ori în stare avansată de oboseală sau suferă de afecţiuni temporare, de natură să genereze o stare de pericol în condiţiile în care poartă arma asupra sa. Titularii dreptului de a purta şi folosi arme neletale, destinate pentru autoapărare, pot face uz de armă numai în poligoanele autorizate sau în caz de legitimă apărare ori stare de necesitate. Armele cu tranchilizante, harpoanele de pescuit şi armele de asomare pot fi folosite în condiţiile legii doar împotriva animalelor, iar armele cu destinaţie industrială, pistoalele de alarmă şi semnalizare şi pistoalele de start, folosite în competiţiile sportive, numai în scopul pentru care sunt destinate, în astfel de condiţii încât să nu cauzeze vătămări corporale altor persoane. Muniţia aferentă armelor neletale poate fi procurată numai în baza certificatului de deţinător al armei, de la armurierii autorizaţi să o comercializeze. În ceea ce priveşte persoanele juridice care pot procura, deţine şi folosi arme şi muniţii, ancheta va avea în vedere următoarele: → Instituţiile publice cu atribuţii în domeniul apărării, ordinii publice şi siguranţei naţionale sunt autorizate să procure, să înstrăineze, să deţină şi să folosească arme letale şi arme neletale, precum şi muniţia corespunzătoare, pentru înarmarea personalului propriu, în condiţiile stabilite prin legi speciale. → Persoanele juridice de drept public – altele decât cele cu atribuţii în domeniul apărării, ordinii publice şi siguranţei naţionale – precum şi persoanele juridice şi unităţile subordonate sau aflate în coordonarea acestora sunt autorizate să procure, să deţină şi să folosească arme letale şi arme neletale, precum şi muniţia corespunzătoare, pentru exercitarea atribuţiilor specifice stabilite prin actele normative de organizare şi funcţionare a acestora. → Persoanele juridice de drept privat, care nu sunt subordonate sau aflate în coordonarea unor instituţii publice, pot fi autorizate în condiţiile prezentei legi, în funcţie de obiectul lor de activitate, să procure, să deţină şi să folosească arme letale şi arme neletale, precum şi muniţia corespunzătoare, pentru: 257 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE ─ înarmarea personalului abilitat să desfăşoare activităţi de pază, dacă aceasta se justifică pentru asigurarea pazei sediilor, imobilelor sau obiectivelor care le aparţin sau cărora le asigură protecţie, precum şi a pazei persoanelor, bunurilor, valorilor sau transportului ori depozitării de valori importante, în cazul societăţilor al căror obiect de activitate îl constituie prestarea de servicii în domeniul pazei ori al celor care îşi pot asigura paza proprie, în condiţiile legii; ─ desfăşurarea activităţilor de executare a tragerilor cu arme în poligoane special amenajate, pentru antrenament sau divertisment, precum şi organizarea şi desfăşurarea cursurilor de instruire teoretică şi practică; ─ desfăşurarea activităţilor artistice, în centrele de producţie cinematografică şi televiziune, precum şi în cadrul spectacolelor de circ şi teatru → Muzeele pot fi autorizate, să procure şi să deţină arme de colecţie, precum şi arme neletale, după caz. Persoanele juridice străine nu pot fi autorizate să deţină sau să folosească, pe teritoriul României, arme militare şi arme letale, precum şi muniţia corespunzătoare acestora. Autorităţile competente să elibereze autorizaţiile sunt, la fel ca în cazul persoanelor fizice, Direcţia Generală de Poliţie a Municipiului Bucureşti, inspectoratele judeţene de poliţie în a căror rază de competenţă se află sediul social al persoanei juridice şi Inspectoratul General al Poliţiei Române. Armele şi muniţiile pot fi procurate sau înstrăinate numai prin armurierii autorizaţi. Dotarea cu arme a personalului specializat se face în baza ordinelor de serviciu individuale, emise de conducătorul persoanei juridice sau, după caz, al unităţii subordonate sau aflate în coordonarea acesteia, în care se menţionează datele de identificare ale armei, datele de identificare ale deţinătorului, sarcinile în executarea cărora deţinătorul poate purta şi folosi armele, locurile în care deţinătorul poate purta şi folosi armele, precum şi condiţiile în care acesta poate face uz de armă. Persoanele care pot fi dotate cu arme de către persoanele juridice trebuie să îndeplinească următoarele condiţii: ∗ au cetăţenia română; ∗ au împlinit 18 ani; ∗ sunt angajate, în baza unui contract individual de muncă; ∗ îndeplinesc condiţii ce sunt considerate importante pentru o persoană care va desfăşura activităţi profesionale fiind înarmată, precum: nu au fost condamnate, prin hotărâre judecătorească rămasă definitivă, la o pedeapsă privativă de libertate mai mare de 1 an, pentru infracţiuni comise cu intenţie; nu sunt învinuite sau inculpate în cauze penale pentru fapte săvârşite cu intenţie, pentru care legea prevede o pedeapsă al cărei maxim special este mai mare de 1 an; sunt apte din punct de vedere psihologic şi medical şi nu suferă de alte afecţiuni stabilite prin ordin al ministrului sănătăţii, care ar putea pune în pericol propria viaţă sau a altora, dacă ar deţine sau ar folosi arme şi muniţii; nu prezintă pericol pentru ordinea publică, siguranţa naţională, viaţa şi integritatea corporală a persoanelor, conform datelor şi informaţiilor existente la organele competente; nu au săvârşit vreuna dintre contravenţiile pentru care legea prevede revocarea dreptului de procurare, deţinere sau, după caz, port şi folosire a armelor; nu au pierdut, anterior, arme letale, din motive imputabile lor. ∗ urmează un instructaj, desfăşurat de angajator, cu privire la scopul pentru care sunt dotate cu arme, precum şi la condiţiile în care trebuie purtată şi folosită arma, la sfârşitul căruia semnează un angajament, prin care se obligă să poarte şi să folosească armele şi muniţia din dotare numai în scopurile şi condiţiile stabilite în instructaj. Armele aflate în dotare pot fi purtate şi folosite numai în intervalul de timp zilnic stabilit de angajator, în care sunt exercitate atribuţiile de serviciu care necesită portul şi folosirea acestora, precum şi numai în condiţiile şi locurile prevăzute în ordinul de serviciu. La sfârşitul acestui interval de timp, armele se depun în locurile special amenajate cu respectarea prevederilor legale, iar ordinul de serviciu se depune la sediul persoanei juridice, cu excepţia celor deţinute de pădurari şi paznicii de vânătoare, care pot fi păstrate 258 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE de aceştia. Sunt interzise deţinerea, portul şi folosirea armelor de către persoanele dotate cu acestea în afara orelor de program. În vederea dotării cu arme, angajatorul solicită pentru fiecare persoană în parte avizul serviciilor de poliţie competente prin care se atestă îndeplinirea condiţiilor pentru ca o persoană angajată să poată fi dotată cu armă. Fără a detalia excesiv, trebuie subliniat că procurarea, deţinerea şi folosirea armelor letale, armelor neletale şi a muniţiilor aferente – indiferent că este vorba despre persoane fizice, persoane juridice ori angajaţi ale celor din urmă – sunt supuse unui regim restrictiv de autorizare ce impune pentru fiecare operaţiune în parte respectarea unor condiţii minime, dar, foarte importante. De importanţă majoră pentru ancheta conduitelor ilicite din domeniu – în special în ceea ce priveşte fenomenul traficului cu arme – este regimul operaţiunilor cu arme şi muniţii. Astfel, operaţiunile cu arme şi muniţii pe teritoriul României pot fi efectuate numai de către sau prin intermediul armurierilor autorizaţi în acest sens, cu excepţia persoanelor fizice care, în baza autorizaţiei de procurare, pot cumpăra din străinătate şi introduce în ţară, în condiţiile legii, arme letale şi neletale. Producerea, confecţionarea, modificarea, prelucrarea, experimentarea, casarea şi distrugerea armelor letale şi armelor neletale pot fi efectuate numai de către armurierii constituiţi în subordonarea sau coordonarea instituţiilor care au competenţe în domeniul apărării, siguranţei naţionale şi ordinii publice, în condiţiile stabilite prin ordine ale conducătorilor fiecăreia dintre aceste instituţii. Operaţiunile cu arme letale şi cu arme neletale, cu excepţia producerii, confecţionării, modificării, prelucrării, experimentării, casării şi distrugerii, pot fi efectuate de către armurierii autorizaţi în acest sens. Sunt armurieri de drept următoarele categorii de persoane juridice: ─ instituţiile publice care au competenţe în domeniul apărării, ordinii publice şi siguranţei naţionale, precum şi persoanele juridice aflate, potrivit legii, în subordonarea sau coordonarea acestora; ─ instituţiile publice şi unităţile aflate în subordonarea sau coordonarea celor arătate mai sus, care, prin competenţele conferite de lege, desfăşoară activităţi ce necesită deţinerea şi folosirea armelor şi muniţiilor, precum şi Federaţia Română de Tir Sportiv, Federaţia Română de Schi şi Biatlon, cluburile sportive afiliate acestora şi gestionarii fondurilor de vânătoare. Se pot constitui în armurieri, la cerere, dacă îndeplinesc condiţiile legale, şi alte societăţi comerciale, care nu se află în subordonarea sau coordonarea persoanelor juridice considerate armurieri de drept. Instituţiile publice care au competenţe în domeniul apărării, ordinii publice şi siguranţei naţionale, precum şi persoanele juridice aflate, potrivit legii, în subordonarea sau coordonarea acestora, pot desfăşura toate categoriile de operaţiuni cu arme şi muniţii. Instituţiile publice şi unităţile aflate în subordonarea sau coordonarea acestora, care, prin competenţele conferite de lege, desfăşoară activităţi ce necesită deţinerea şi folosirea armelor şi muniţiilor, pot desfăşura operaţiuni de procurare, înstrăinare în scop necomercial, reparare şi depozitare. Societăţile comerciale pot fi autorizate, la cerere, să desfăşoare următoarele operaţiuni cu arme letale şi arme neletale: reparare, vânzare, cumpărare, închiriere, schimb, donaţie, import, export, transfer, transport, transbordare şi depozitare. Operaţiunile de import sau export de arme şi muniţii pot fi desfăşurate doar de către persoane juridice a căror constituire şi activitate sunt supuse controlului autorităţilor cu atribuţii în domeniul exporturilor strategice. Procurarea unei arme letale, precum şi a muniţiilor corespunzătoare, de pe teritoriul României, de către rezidenţii altor state472, în scopul scoaterii acesteia din ţară, se poate face, numai în baza autorizaţiei de procurare a armei sau, după caz, a muniţiei, eliberată de Direcţia Generală de Poliţie a municipiului Bucureşti, de inspectoratele judeţene de poliţie în a căror rază teritorială de competenţă îşi desfăşoară activitatea de comercializare a armelor armurierul de la care urmează să fie procurată arma, precum şi de către Inspectoratul General al Poliţiei Române. 472 N.A. – se pot distinge două categorii de străini: rezidenţi ai statelor membre semnatare ale Convenţiei europene cu privire la controlul achiziţionării şi deţinerii armelor de foc de către particulari, adoptată la Strasbourg la 28 iunie 1978 şi rezidenţi ai altor state 259 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Autorizaţia de procurare se eliberează la cerere, dacă solicitantul îndeplineşte următoarele condiţii: ∗ a împlinit vârsta de 18 ani; ∗ face dovada faptului că este rezident al unui stat membru; ∗ prezintă autorizaţia de procurare a armei sau, după caz, a muniţiei, eliberată de autorităţile competente ale statului al cărui rezident este, cu excepţia cazului în care în acel stat procurarea armei nu este condiţionată de obţinerea unei autorizaţii prealabile; ∗ nu prezintă pericol pentru ordinea publică, siguranţa naţională, viaţa şi integritatea corporală a persoanelor, conform datelor şi informaţiilor existente la organele competente. În cazul în care procurarea armelor letale, precum şi a muniţiilor corespunzătoare se face prin intermediul armurierilor români autorizaţi să le transfere în afara teritoriului României, nu mai este necesară obţinerea de către solicitant a autorizaţiei de procurare. Armele procurate de către rezidenţii străini în timpul unei călătorii în România, nu pot fi folosite pe teritoriul României. În termen de 3 zile de la procurarea armei, persoanele trebuie să se prezinte la Direcţia Generală de Poliţie a Municipiului Bucureşti, la inspectoratele judeţene de poliţie în a căror rază teritorială de competenţă îşi desfăşoară activitatea de comercializare a armelor armurierul de la care a fost procurată arma, sau la Inspectoratul General al Poliţiei Române, care procedează la sigilarea armei şi eliberarea autorizaţiei de scoatere a armei de pe teritoriul României. Rezidenţii străini pot intra pe teritoriul României, numai cu armele şi muniţiile a căror procurare şi deţinere este permisă în România, mai fiind necesar ca aceştia să fie şi titularii unui paşaport european pentru arme de foc în care să fie înscrise aceste arme, dacă sunt îndeplinite următoarele condiţii: ─ ─ României; ─ documentul să fie valabil; să nu existe în acest document menţiunea că introducerea armei este interzisă pe teritoriul în cazul armelor de vânătoare, titularul să prezinte la intrarea pe teritoriul României o invitaţie din partea unei asociaţii de vânătoare române legal constituite, iar în cazul armelor de tir, titularul să prezinte dovada că urmează să participe la un concurs de tir organizat de Federaţia Română de Tir Sportiv sau, după caz, de Federaţia Română de Schi şi Biatlon; ─ în cazul armelor de vânătoare, de tir sau al armelor de colecţie funcţionale – cu excepţia situaţiilor în care există o invitaţie din partea unei asociaţii de vânătoare, a Federaţiei Române de Tir Sportiv sau a Federaţiei Române de Schi şi Biatlon – să existe în document menţiunea referitoare la existenţa autorizaţiei de introducere a armelor respective în România; ─ persoana să nu prezinte pericol pentru ordinea publică, siguranţa naţională, viaţa şi integritatea corporală a persoanelor, conform datelor şi informaţiilor existente la organele competente. Membrii forţelor armate străine staţionate în condiţiile legii pe teritoriul României se reglementează prin lege specială pot fi autorizaţi să procure, să deţină şi, după caz, să poarte şi să folosească arme de apărare şi pază, precum şi alte arme şi muniţii, în condiţiile stabilite de lege pentru cetăţenii români. Membrii de familie ai acestora, care au reşedinţa sau domiciliul în România, pot fi autorizaţi, de asemenea, să procure, să deţină şi să folosească arme şi muniţii. Autorizarea persoanelor membre ale forţelor armate străine staţionate pe teritoriul României cât şi a membrilor de familie, precum şi evidenţa armelor şi muniţiilor se efectuează de către organele de poliţie competente în a căror rază de competenţă locuieşte solicitantul. La solicitarea organelor de poliţie române, acestea au obligaţia să prezinte la control armele şi muniţiile deţinute, precum şi documentele care atestă dreptul de deţinere sau, după caz, de port şi folosire a acestor arme şi muniţii. 260 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE 6.2. Particularităţile cercetării nerespectării regimului armelor şi muniţiilor Dat fiind specificului acestei lucrări – un curs de metodologie criminalistică – şi complexitatea domeniului, din considerente psiho-pedagogice, apreciez ca oportună o abordare clasică a problematicii, pe două componente: principalele probleme şi particularităţile efectuării activităţilor care se întreprind pentru administrarea probelor 6.2.1. Principalele probleme pe care trebuie să le lămurească cercetarea Principalele probleme ce trebuie clarificate prin investigarea criminalistică a infracţiunilor de nerespectare a regimului armelor şi muniţiilor, consider că sunt următoarele473: ⇒ Activitatea ilicită desfăşurată; ⇒ Armele şi muniţiile ce constituie obiectul activităţii ilicite; ⇒ Împrejurările de loc şi timp ce caracterizează desfăşurarea activităţii ilicite; ⇒ Făptuitorii, calitatea şi contribuţia fiecăruia la desfăşurarea activităţii ilicite; ⇒ Concursul de infracţiuni – legătura activităţii ilicite cu structuri infracţionale organizate; ⇒ Cauzele, condiţiile şi împrejurările care au generat, înlesnit sau favorizat săvârşirea infracţiunilor. Activitatea ilicită desfăşurată Analiza activităţii ilicite în cazul traficului cu arme de foc trebuie nuanţată în funcţie de cum sunt întrunite condiţiile specifice formei cadru ori formei agravate. Astfel, în cazul formei cadru, activitatea ilicită este caracterizată de desfăşurarea următoarelor acţiuni: deţinere, port, confecţionare, orice altă operaţie privind circulaţia armelor de foc şi muniţiilor. Deţinerea caracterizează o anumită poziţie a armelor de foc şi muniţiilor care, în cazul de faţă, se află la dispoziţia uneia sau mai multor persoane ce în mod facil pot să le folosească. Poate că în discursul ştiinţific ar putea fi acceptat termenul de pază juridică, având în vedere că, în situaţia dată armele de foc şi/sau muniţiile, pentru a fi deţinute trebuie să fie luate în primire şi să fie depozitate, făptuitorul sau făptuitorii asumându-şi responsabilitatea în legătură cu păstrarea unui anumit control necesar pentru ca acestea să nu poată fi folosite fără acceptul lor, în legătură cu efectele ce pot fi generate şi, bineînţeles, faţă de posibilele prejudicii ce pot fi produse ca urmare a întregii situaţii de fapt. Demn de subliniat este că activitatea desfăşurată de către făptuitori îşi păstrează caracterul atât în situaţia în care sunt deţinute concomitent arme de foc şi muniţii cât şi în situaţia în care se deţin ori numai arme de foc, ori numai muniţii, concluzie pe care o apreciez valabilă în situaţia tuturor acţiunilor prevăzute de către legiuitor la art. 406 din Legea nr. 301/2004. Portul armelor de foc presupune, cu necesitate, ca făptuitorul să depăşească nivelul caracterizat de posibilitatea de a accede la locul unde se găsesc depozitate armele de foc şi să aibă armele de foc efectiv asupra sa, astfel încât să le poată folosi oricând ar dori. Aici, este necesar ca armele de foc ori să fie încărcate ori ca făptuitorul să aibă asupra sa şi muniţii pentru ca, în cazul în care va dori să folosească arma de foc, să o poată face efectiv. Prin purtarea armelor de foc, dincolo de consecinţa directă realizată prin posibilitatea folosirii oricând s-ar dori a unei arme de foc, se realizează şi un alt efect ce ar putea fi urmărit de către făptuitor, chiar ca scop principal, respectiv, crearea unei anumite imagini, inducerea unui sentiment de teamă în legătură cu posibilitatea folosirii unei arme de foc de către persoana ce o poartă aşa cum doreşte. Într-o opinie, chiar se susţine că purtarea armelor de foc produce consecinţe, indiferent dacă acestea sunt încărcate cu muniţia necesară pentru a fi utilizate ori există posibilitatea efectivă ca să fie armate în timp util sau armele de foc doar sunt purtate, fără să fie încărcate şi fără să existe posibilitatea încărcării acestora, 473 N.A. – în ceea ce priveşte enunţul problemelor, a se vedea, pentru identitate de concepţie, şi V. Bercheşan – Metodologia Investigării Infracţiunilor, Edit. Paralela 45, Piteşti, 1999, pag.122 şi următoarele. 261 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE argumentându-se tocmai prin faptul că, prin purtarea unei arme de foc, se induce un sentiment de teamă în legătură cu posibilitatea folosirii unei arme de foc de către persoana ce o poartă aşa cum doreşte474. În cazul în care sunt purtate doar muniţii, trebuie observat, pe de o aparte, că acestea constituie un obiect material independent, cu o individualitate proprie şi asta, indiferent dacă sunt sau nu alăturate unei arme de foc, iar pe de altă parte, că, cel puţin, trebuie să inducă în mediul social acea teamă specifică, în legătură cu posibilitatea folosirii unei arme de foc; altfel, apreciez că doar simpla purtare sau afişare a uneia sau mai multor unităţi de muniţie, nu este în măsură, cel puţin în condiţiile societăţii contemporane, să producă pericolul social ce trebuie să caracterizeze o infracţiune. Confecţionarea armei sau muniţiei, ca şi conduită incriminată de legiuitor are în vedere orice complex de operaţiuni care, odată efectuate, au ca rezultat o armă de foc sau muniţia destinată a fi folosită la armele de foc. Transportarea presupune deplasarea în spaţiu a armelor de foc şi muniţiei. O observaţie ar putea fi făcută în legătură cu amploarea deplasării în spaţiu – în limbajul curent, transportarea presupune o deplasare de o anumită amploare, de unde şi expresii consacrate precum: transport maritim, aerian, rutier, etc., ce excede unei simple schimbări de poziţie sau, pur şi simplu, unei mutări dintr-o ascunzătoare care, spre exemplu, ar fi fost creată în casă, într-o altă ascunzătoare construită într-o grădină sau într-o anexă a gospodăriei. Consider că observaţia este pertinentă atunci când se discută problema participaţiei penale întrucât, şi sub aspectul răspunderii penale, una este să fii părtaş la o activitate de transport cu consecinţe, de regulă deosebite, având în vedere că raţiunea transportului rezidă în folosirea urgentă şi oportună, pentru făptuitori, a armelor sau/şi muniţiei transportate, şi alta este să ai un act de participaţie la o mutare ce intervine, ca necesitate, atunci când se presupune că există pericolul descoperirii de către alte persoane, oricum, mai rar presupune aşezarea la îndemână, în vederea folosirii. Orice operaţie privind circulaţia armelor şi muniţiilor se referă, în esenţă la transmiterea armelor şi muniţiilor între diferite persoane, neavând nici o legătură cu simpla deplasare a acestora. Consider că sunt avute în vedere acele acte juridice prin care, neimplicând, neapărat, dreptul de proprietate, se transmite paza juridică asupra armelor şi muniţiilor, şi, implicit, răspunderea faţă de societate în legătură cu existenţa şi modul cum ar putea fi folosite. În ceea ce priveşte forma agravată, aceasta are o structură complexă, legiuitorul dorind să impună o agravare a răspunderii penale în situaţia deţinerii, înstrăinării sau portului armelor ascunse, a muniţiei aferente acestora, a mai multor arme, a armelor de panoplie ori a muniţiei în cantităţi mari, aceeaşi ipoteză fiind valabilă şi în situaţia portului de arme de foc, fără drept, în localul autorităţilor sau al altor instituţii, la întruniri publice ori în localuri de alegeri. Cum acţiunile specifice activităţii ilicite au fost detaliate în cadrul analizei formei cadru, aici, voi face o referire doar la înstrăinare, existând o diferenţă între abordarea pentru care a optat legiuitorul în cadrul formei cadru şi exprimarea folosită atunci când a venit vorba despre forma agravată. Prin înstrăinare trebuie înţeleasă transmiterea dreptului de proprietate, schimbarea, prin intermediul unui act juridic, a titularului dreptului de proprietate ce poartă, în ipoteza textului legal, asupra armelor ascunse, a muniţiei aferente acestora, a mai multor arme, a armelor de panoplie ori a muniţiei în cantităţi mari. Fiind vorba despre o formă agravată, legiuitorul a restrâns sfera conduitei ilicite pe care a simţit nevoia să o pedepsească mai grav, de la orice operaţie privind circulaţia la înstrăinare – opţiunea, consider că este raţională având în vedere că, aici, avem de a face şi cu o activitate ilicită ce prezintă unele particularităţi ce îi conferă o periculozitate sporită. Mai trebuie observat că în ipoteza portului de arme de foc, fără drept, în localul autorităţilor sau al instituţiilor publice, la întruniri publice sau în localuri de alegeri, activitatea ilicită este circumscrisă unor condiţii de loc şi de timp. Astfel portul armelor de foc, fără drept, trebuie să aibă loc: • în localul autorităţilor sau instituţiilor publice; • în localuri de alegeri; 474 V. Dobrinoiu, N. Conea op. cit. pag. 285 – se citează în acelaşi sens autori precum T. Vasiliu, D. Pavel, M. Basarab, L. Moldovan, V. Suian 262 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE • în timpul şi la locul unde se desfăşoară întruniri publice. În materia întrunirilor publice s-ar putea pune problema, întrucât şi acestea se pot desfăşura doar cu respectarea unui anumit regim, legalităţii organizării şi desfăşurării acestora. Consider că, în legătură cu analiza activităţii ilicite, nu trebuie făcută distincţie între întrunirile publice ce respectă regimul impus de legiuitor şi cele care nu respectă acest regim, dat fiind faptul că la reglementarea agravantei a prevalat pericolul social deosebit pe care îl reprezintă portul armelor de foc la întruniri publice, fiind considerat mai important regimul juridic al armelor de foc faţă de regimul juridic al organizării şi desfăşurării întrunirilor publice475. În ceea ce priveşte componenta ce are ca obiect funcţionarea atelierelor de reparat arme fără drept, activitatea ilicită vizează efectuarea de operaţiuni specializate ce ţin de un obiect de activitate deosebit – repararea armelor. Se poate, îndeobşte, accepta că remedierea unei defecţiuni ce poate apărea la o armă, ca regulă, presupune mai multe operaţiuni, o discuţie putând avea ca obiect problema numărului, calificării sau rezultatului efectuării acestor operaţii, respectiv, dacă arma de foc reparată poate fi folosită în continuare potrivit destinaţiei sau nu. Consider că, în context, problema trebuie deplasată, întrucât, interpretând textul legal, legiuitorul nu a fost interesat să incrimineze activitatea de reparare a armelor de foc, ci s-a preocupat de incriminarea funcţionării atelierelor de reparat arme în condiţii ce exced prevederilor legale, împrejurare de natură a induce un pericol în viaţa societăţii, mai mare decât efectuarea unor activităţi sporadice de reparare a armelor fără o organizare şi fără o dotare tehnică minimă. În cauză trebuie să fie avute în vedere prevederile legale pentru înfiinţarea, organizarea, modul de funcţionare al atelierelor de reparat arme, şi, asta, indiferent de numărul de persoane ce îşi desfăşoară activitatea, care lucrează efectiv ori numai sporadic în aceste ateliere. În conformitate cu prevederile Legii 295/2004 activităţile de reparat arme, organizarea şi funcţionarea atelierelor de reparat arme sunt pertinente activităţii armurierilor. Societăţile comerciale se pot constitui în armurieri, la cerere, dacă îndeplinesc condiţiile prevăzute de lege. Este necesar avizul structurii specializate din cadrul Inspectoratului General al Poliţiei Române, prin includerea în obiectul de activitate a operaţiunilor cu arme şi muniţii ce se solicită cu ocazia îndeplinirii procedurilor legale de înfiinţare sau, după caz, de schimbare a obiectului de activitate al societăţii. După constituire, acestea pot fi autorizate la cerere, să desfăşoare următoarele operaţiuni cu arme letale şi arme neletale: reparare, vânzare, cumpărare, închiriere, schimb, donaţie, import, export, transfer, transport, transbordare şi depozitare. În desfăşurarea operaţiunilor arătate trebuie avute în vedere şi prevederile Legii 31/1996 privind regimul monopolului de stat. Autorizaţia pentru desfăşurarea operaţiunilor de reparare a armelor se acordă numai dacă armurierul îndeplineşte următoarele condiţii: ─ spaţiile în care urmează să se desfăşoare activităţile de reparaţii sunt omologate şi asigurate; ─ deţine spaţii corespunzătoare destinate depozitării armelor, precum şi spaţii destinate exclusiv depozitării muniţiilor, capselor sau pulberilor pentru muniţie, omologate şi asigurate; ─ deţine instrumente destinate reparării armelor şi muniţiilor, omologate; ─ deţine, poligoane pentru verificarea armelor, omologate. Desigur, atelierele de reparat arme ce funcţionează ilegal nu vor avea firmă, îşi vor desfăşura activitatea cât mai ascuns, condiţii în care se pune problema, când şi care sunt acele elemente ce pot conduce la considerarea unui sistem de referinţă spaţiio-temporal ca atelier şi când nu. Apreciez ca definitorii şi elementare pentru un atelier de reparat arme realizarea următoarelor două condiţii: ─ existenţa unei dotări tehnice minime şi a unui personal care să aibă calificarea necesară pentru a putea repara arme de foc; 475 N.A. – în susţinerea observaţiei trebuie observat şi faptul că legiuitorul a găsit de cuviinţă să introducă norma juridică penală în conţinutul reglementării ce are ca obiect regimul armelor de foc şi în conţinutul celei care are ca obiect întrunirile publice. 263 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE ─ desfăşurarea cu o anumită regularitate a unor activităţi de reparare a armelor de foc ori, chiar, numai oferirea pe diferite căi a unor informaţii pe baza cărora cei interesaţi să cunoască faptul că se pot repara arme de foc în acel loc. Componenta ce are ca obiect nedepunerea armei sau a muniţiei, în termenul fixat de lege, la organul competent, de către cel căruia i s-a respins cererea pentru prelungirea valabilităţii permisului este caracterizată, din punctul de vedere al activităţii ilicite, de o inacţiune – nedepunerea. În fapt legiuitorul a vrut să impună o anumită conduită, situaţie în care a considerat necesar să incrimineze, din punct de vedere penal, poziţia făptuitorului, caracterizată prin neconformarea cu prevederile legislaţiei în vigoare. De observat că, autorizaţia obiectualizată prin permisul de armă – documentul emis, în condiţiile legii, de autoritatea competentă, prin care o persoană fizică dovedeşte dreptul de a deţine şi, după caz, de a purta şi folosi arme letale ale căror tip, marcă, serie şi calibru sunt înscrise în acest document, precum şi muniţia aferentă476 – este, în fapt, efectul unui act administrativ – autoritatea administrativă competentă, constatând întrunirea condiţiilor legale, în baza şi în executarea legii, abilitează sau nu o persoană să deţină, să poarte şi să folosească o armă de foc în conformitate cu dispoziţiile legale. Odată cu încetarea efectelor abilitării, este evident că oricine face ceva, într-un domeniu pentru care este necesară abilitarea printr-un act administrativ, face încălcând legea, devenind necesar, datorită pericolului social deosebit, ca această conduită să fie reprimată chiar la nivel penal – aşa cum este cazul în situaţia de faţă – persoana fizică trebuind să se conformeze prescripţiei normei juridice şi într-o perioadă de timp, stipulată în norma juridică, să depună arma de foc la organul desemnat de către legiuitor pentru a gestiona fenomenul. Înainte de a considera epuizată problematica legată de activitatea ilicită, ca problemă de anchetă în investigarea criminalistică a infracţiunii de nerespectare a regimului armelor de foc şi muniţiilor, prevăzută şi pedepsită de art. 406 din Legea nr. 301/2004, apreciez că este necesar să subliniez că, toate acţiunile ori, în cazul nedepunerii armei, inacţiunea, incriminate de legiuitor, sunt condiţionate de efectuarea lor fără drept, contravenind prescripţiei prevederilor legale. În acest context trebuie observat care sunt condiţiile ce fac posibilă efectuarea acţiunilor ori inacţiunilor incriminate. Aceste condiţii, respectiv regimul juridic ce este impus de legiuitor pentru efectuarea activităţilor cu arme şi muniţii sunt, aşa cum am arătat, prevăzute de Legea 295/2004, lege ce, împreună cu regulamentul său de aplicare, detaliază toate aspectele legate de modul cum pot fi desfăşurate activităţi care să aibă ca obiect operaţiuni477 cu arme şi muniţii. Se mai impune o observaţie legată de momentul consumării infracţiunii. Astfel, trebuie observat că legiuitorul a incriminat atât acţiuni ce se consumă instantaneu, cum este cazul înstrăinării – odată cu tradiţiunea, înmânarea armelor ascunse, armelor militare sau/şi a muniţiei aferente – cât şi acţiuni susceptibile de a se săvârşi în mod continuu sau/şi continuat – cazul deţinerii, transportului, nedepunerii, funcţionării, etc., practic majoritatea acţiunilor ori inacţiunilor ce pot fi subsumate noţiunii de activitate ilicită sunt caracterizate de posibilitatea prelungirii lor în timp ori de continuarea la diferite intervale de timp în baza aceleiaşi rezoluţii infracţionale. Armele şi muniţiile ce constituie obiectul activităţii ilicite Ancheta va trebui să stabilească, în concret, care sunt armele şi muniţiile asupra cărora poartă activitatea ilicită – excepţie făcând componenta ce are ca obiect funcţionarea atelierelor de reparat arme fără drept, şi aici fiind de interes armele care au fost reparate sau cu privire la a căror reparare s-au stabilit legături cu cei care au legătură cu activitatea atelierelor clandestine. Pertinent la problemă, trebuie avute în vedere definiţiile conţinute în Legea 295/2004. Astfel: → prin armă trebuie înţeles orice dispozitiv a cărui funcţionare determină aruncarea unuia sau mai multor proiectile, substanţe explozive, aprinse sau luminoase, amestecuri incendiare ori împrăştierea de gaze nocive, iritante sau de neutralizare, în măsura în care se regăseşte în una dintre categoriile prevăzute în anexa legii; 476 N.A. – definiţia este dată în conformitate cu art. 2 – Definiţii – din Legea 295/2004 477 N.A. – termenul trebuie acceptat în sensul cel mai larg, incluzând orice poate fi acceptabil, din punct de vedere social, în legătură cu armele şi muniţiile. 264 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE → prin armă de foc trebuie înţeleasă arma al cărei principiu de funcţionare are la bază forţa de expansiune dirijată a gazelor provenite din detonarea unei capse ori prin arderea unei încărcături; sunt asimilate armelor de foc şi ansamblurile, subansamblurile şi dispozitivele care se pot constitui şi pot funcţiona ca arme de foc; → prin muniţie trebuie înţeles ansamblu format din proiectil şi, după caz, încărcătură de azvârlire, capsa de aprindere, precum şi celelalte elemente de asamblare care îi asigură funcţionarea şi realizarea scopului urmărit; → prin arme militare se înţeleg armele destinate uzului militar; → prin arme de panoplie se înţeleg armele de foc devenite nefuncţionale ca urmare a transformării lor de către un armurier autorizat; → prin armele ascunse sunt arme astfel fabricate sau confecţionate încât existenta lor să nu fie vizibilă ori bănuită478. De reţinut, că nu pot constitui obiect al activităţii ilicite, sub aspectul săvârşirii infracţiunii prevăzute de art. 406 din Legea nr. 301/2004, alte obiecte, cu privire la care s-ar putea accepta că pot fi asimilate în cadrul noţiunii de arme, în înţelesul art. 167 din Legea nr. 301/2004 – arme sunt piesele, instrumentele sau dispozitivele declarate astfel prin dispoziţii legale; sunt asimilate armelor orice alte obiecte de natură a putea fi folosite ca arme şi care au fost întrebuinţate pentru atac. Deci, nu intră în discuţie obiecte precum toporul, cuţitul, alte obiecte contondente ce pot fi folosite pentru atac479 şi nici piese sau părţi dintr-o armă sau armele care nu sunt în stare de funcţionare – le lipsesc piese sau, ca urmare a uzurii, nu mai pot fi apte pentru utilizare. O discuţie ar putea fi făcută în legătură cu subansamblele şi dispozitivele care doar montate, fără alte operaţii suplimentare, pot constitui şi funcţiona ca arme de foc480. Apreciez că soluţia trebuie nuanţată după cum subansamblele şi dispozitivele apte de a constitui şi funcţiona ca arme de foc se găsesc în acelaşi loc şi pot fi montate în timp util pentru a fi folosite ca arme de foc ori se găsesc în locuri diferite sau necesită pentru montaj operaţii complicate ce nu pot fi efectuate într-un timp rezonabil. Astfel, consider că pot fi acceptate ca arme de foc subansamblele şi dispozitivele ce, găsindu-se în acelaşi loc, pot fi montate cu uşurinţă, rezultând, în mod efectiv, o armă de foc care să fie folosită ca atare. Împrejurările de loc şi timp ce caracterizează desfăşurarea activităţii ilicite Ca principiu, legiuitorul nu a impus condiţii de loc şi de timp sub aspectul întrunirii elementelor constitutive ale infracţiunii de nerespectare a regimului armelor şi muniţiilor, prevăzută şi pedepsită de art. 406 din Legea nr. 301/2004. Existenţa celei de a trei-a componente a formei agravate a traficului cu arme de foc este condiţionată de realizarea unor condiţii ce ţin de sistemul de referinţă spaţiio-temporal în care se desfăşoară activitatea ilicită – aceasta trebuie să se desfăşoare în incinta unui local al autorităţilor publice481 sau al unei instituţii publice482, la locul şi timpul desfăşurării unei întruniri publice sau în localuri de alegeri. Cu privire la localurile autorităţilor publice şi instituţiilor publice, anchetatorii vor fi în faţa unor fapte de o gravitate deosebită, având în vedere că portul de arme, fără drept, se face în incinta unor clădiri în care îşi desfăşoară activitatea – ca exemplu – Parlamentul României, Consiliul Legislativ, Guvernul, administraţia publică centrală şi locală, forţele armate, Consiliul Suprem de Apărare a Ţării, instanţele judecătoreşti, Ministerul Public, Curtea de Conturi, Consiliul Economic şi Social, Curtea Constituţională – 478 N.A. – definiţia armelor ascunse nu este conţinută de Legea 295/2004. întrucât pentru precizia demersului ştiinţific apreciez că este necesară o definiţie cât mai larg acceptată, am considerat oportun acceptarea definiţiei din veche lege – Legea 17/1996 479 În acelaşi sens a se vedea şi V. Dobrinoiu, N. Conea – Drept Penal, Partea specială, vol. II, Teorie şi practică judiciară, Edit. Lumina Lex Bucureşti 2000, pag. 282 480 V. Dobrinoiu, N. Conea – op. cit. pag.283 481 N.A. – în sens comun, potrivit D.E.X., prin autoritate publică se înţelege un organ al puterii de stat competent să ia măsuri şi să emită dispoziţii cu caracter obligatoriu. 482 N.A. – în sens comun, potrivit D.E.X., prin instituţie publică se înţelege un organ sau organizaţie de stat, care desfăşoară activităţi din domeniul conducerii statului sau al serviciilor publice prin care nu contribuie la producţia sau circulaţia produsului social. 265 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE dacă este să facem referire numai la ceea ce instituie Constituţia României ca fiind autorităţi publice. În ceea ce priveşte întrunirea publică, pentru a caracteriza sistemul de referinţă spaţiio-temporal în care se desfăşoară activitatea ilicită – întrucât nu există o definiţie legală a noţiunii – este utilă o trimitere la prevederile Codului Penal şi ale Legii 61/1991, republicată. Astfel, Codul penal, la art. 152, definind fapta săvârşită în public arată: Fapta se consideră săvârşită în public atunci când a fost comisă: a) într-un loc care prin natura sau destinaţia lui este totdeauna accesibil publicului, chiar dacă nu este prezentă nici o persoană; b) în orice alt loc accesibil publicului, dacă sunt de faţă două sau mai multe persoane; c) în loc neaccesibil publicului, însă cu intenţia ca fapta să fie auzită sau văzută şi dacă acest rezultat s-a produs faţă de două sau mai multe persoane; d) într-o adunare sau reuniune de mai multe persoane, cu excepţia reuniunilor care pot fi considerate că au caracter de familie, datorită naturii relaţiilor dintre persoanele participante. Legea 61/1991, pertinent problemei arată – la art. 1 – că: libertatea cetăţenilor de a-şi exprima opiniile politice, sociale sau de altă natură, de a organiza mitinguri, demonstraţii, manifestaţii, procesiuni şi orice alte întruniri şi de a participa la acestea este garantată prin lege; asemenea activităţi putându-se realiza numai paşnic şi fără nici un fel de arme. Adunările publice – mitinguri, demonstraţii, manifestaţii, competiţii sportive, procesiuni şi altele asemenea – ce urmează să se desfăşoare în pieţe, pe căile publice ori în alte locuri în aer liber, se pot organiza numai după declararea lor prealabilă în condiţiile prevăzute de lege. De asemenea, important pentru anchetă este şi faptul că la art. 29 din Legea 61/1991 se prevede o infracţiune prin care este incriminată introducerea sau portul, de către persoanele participante în locurile destinate desfăşurării adunărilor publice, al armelor de orice fel, materialelor explozive sau incendiare, substanţelor iritant-lacrimogene sau cu efect paralizant ori al altor asemenea materiale, substanţe sau obiecte. În anchetarea unei infracţiuni ce are ca obiect juridic regimul armelor, întrunirea publică, ca noţiune de interpretarea căreia depinde întrunirea elementelor constitutive ale unei forme agravate, trebuie să depăşească ceea ce este reglementat pertinent noţiunii de adunare publică; portul de arme este o activitate deosebit de periculoasă, cu consecinţe ce scapă de sub orice control, şi atunci când este desfăşurată la întruniri care nu sunt declarate şi care nu respectă condiţiile legale impuse pentru organizarea şi desfăşurarea adunărilor publice de către Legea 61/1991. Totuşi, pentru precizie, apreciez oportun ca anchetatorul să accepte unele criterii pentru declararea sistemului spaţiio-temporal în care se desfăşoară activitatea ilicită ca fiind de referinţă pentru ceea ce se poate accepta ca fiind întrunire publică. Astfel, trebuie observate şi prevederile Codului Penal – arătate mai sus – în legătură cu fapta săvârşită în public. Concluzionând, apreciez că portul de arme, fără drept, de desfăşoară la întruniri publice atunci când una sau mai multe persoane poartă arme în timpul în care una sau mai multe persoane îţi exprimă opinii politice, sociale sau de altă natură, într-un loc care prin natura sau destinaţia lui este totdeauna accesibil publicului; în orice alt loc accesibil publicului, dacă sunt de faţă două sau mai multe persoane; într-un loc neaccesibil publicului, însă cu intenţia ca fapta să fie auzită sau văzută şi dacă acest rezultat s-a produs faţă de două sau mai multe persoane; într-o adunare sau reuniune de mai multe persoane, cu excepţia reuniunilor care pot fi considerate că au caracter de familie, datorită naturii relaţiilor dintre persoanele participante. În ceea ce priveşte portul de arme, fără drept, în localuri de alegeri, activitatea ilicită se desfăşoară în timpul consultării electoratului cu ocazia desfăşurării alegerilor locale, generale, pentru desemnarea preşedintelui României, pentru adoptarea Constituţiei României, pentru adoptarea unor modificări ale acesteia ori cu alte prilejuri stabilite prin lege organică. Nedepunerea armei sau a muniţiei, în termenul fixat de lege, la organul competent de către cel căruia i s-a respins cererea pentru prelungirea valabilităţii permisului, ca activitate ilicită trebuie circumscrisă procedurii de încetare şi suspendare a dreptului de deţinere a armelor. Astfel, în conformitate cu prevederile Legii 295/2004 dreptul de deţinere a armelor se pierde, dacă titularul se află în una dintre următoarele situaţii: a) nu mai dovedeşte necesitatea procurării armelor, în funcţie de destinaţia acestora, prin documente justificative; a fost condamnat, prin hotărâre judecătorească rămasă definitivă, la o pedeapsă privativă de 266 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE libertate mai mare de 1 an, pentru infracţiuni comise cu intenţie; prezintă pericol pentru ordinea publică, siguranţa naţională, viaţa şi integritatea corporală a persoanelor, conform datelor şi informaţiilor existente la organele competente; a săvârşit vreuna dintre contravenţiile pentru care legea prevede revocarea dreptului de procurare, deţinere sau, după caz, port şi folosire a armelor; b) nu se prezintă, fără motive întemeiate, la viza permisului de armă, în interval de 1 an de la împlinirea termenului legal de 5 ani la organul de poliţie competent teritorial, în perioada stabilită prin ordin al inspectorului general al Poliţiei Române; c) a decedat sau a fost declarat dispărut prin hotărâre judecătorească rămasă definitivă; d) a săvârşit două contravenţii prevăzute legea privind regimul armelor şi al muniţiilor sau o contravenţie pentru care legea prevede încetarea dreptului de deţinere a armelor, precum şi dacă a săvârşit o infracţiune la regimul armelor şi al muniţiilor; e) titularul renunţă să mai deţină armele înscrise în permis; f) se constată faptul că titularul a folosit armele deţinute în afara unui poligon special amenajat şi autorizat, în afara unor împrejurări care presupun legitima apărare ori realizarea scopurilor pentru care a fost autorizat; g) titularul pleacă definitiv din România sau pierde cetăţenia română; h) titularul nu mai are calitatea de vânător, colecţionar de arme, sportiv sau antrenor de tir, care a condiţionat acordarea dreptului de deţinere sau, după caz, de port şi folosire a armelor; i) titularul a pierdut armele sau acestea i-au fost sustrase în împrejurări imputabile acestuia. Suspendarea dreptului de deţinere a armelor se dispune în următoarele situaţii: 1) titularul este învinuit sau inculpat în cauze penale pentru fapte săvârşite cu intenţie, pentru care legea prevede o pedeapsă al cărei maxim special este mai mare de 1 an; 2) titularul nu mai este apt din punct de vedere psihologic şi medical sau suferă de alte afecţiuni stabilite prin ordin al ministrului sănătăţii, care ar putea pune în pericol propria viaţă sau a altora, dacă ar deţine sau ar folosi arme şi muniţii; 3) titularul a săvârşit una sau mai multe contravenţii pentru care legea prevede sancţiunea contravenţională complementară a suspendării dreptului de deţinere a armelor. Atunci când organul de poliţie competent constată unul din cazurile arătate retrage permisul de armă – urmând să dispună anularea sau retragerea permisului de armă – iar titularul este obligat să facă dovada faptului că a depus armele la un armurier autorizat, cu excepţia situaţiei în care armele se ridică de către organele de poliţie. Chiar în condiţiile în care anularea sau retragerea permisului de armă sunt supuse controlului judecătoresc – potrivit Legii nr. 29/1990, cu modificările ulterioare – deţinătorul armelor este obligat ca, în termen de 10 zile de la data la care i-a fost adusă la cunoştinţă măsura anulării sau retragerii permisului de armă, să depună armele la un armurier autorizat, în vederea înstrăinării sau depozitării, cu excepţia situaţiilor în care acestea sunt ridicate de organul de poliţie competent, exercitarea căilor de atac prevăzute de lege, împotriva măsurii de anulare a dreptului de deţinere a armelor, nu suspendă obligaţia persoanei de a depune armele la un armurier autorizat. Nedepunerea armei sau a muniţiei, în termenul fixat de lege, la organul competent de către cel căruia i s-a respins cererea pentru prelungirea valabilităţii permisului – ca formă infracţională, în condiţiile actualei reglementări – este condiţionată de depăşirea termenului de 10 zile de la data la care organul de poliţie competent i-a adus la cunoştinţă titularului măsura anulării sau retragerii permisului de armă. Termenul se calculează în conformitate cu legea procesual penală, neluându-se în calcul ziua în care i se aduce la cunoştinţă titularului permisului de armă decizia organului de poliţie competent şi nici cea în care expiră termenul, infracţiunea consumându-se, în cazul de faţă, în ziua imediat următoare celei de a zece-a din ziua de după cea în care s-a făcut comunicarea. Făptuitorii, calitatea şi contribuţia fiecăruia la desfăşurarea activităţii ilicite Legiuitorul, ca principiu, nu a impus o anumite calitate pentru subiectul activ, putând fi orice persoană responsabilă penal, participaţia penală fiind posibilă în forma instigării şi a complicităţii. O excepţie, reprezintă cazul componentei ce are ca obiect conduita persoanei ce nu depune arma la un armurier 267 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE autorizat în termen de 10 zile de la comunicarea măsurii anulării sau retragerii permisului de armă, caz în care subiect activ poate fi doar o persoană ce a fost autorizată să deţină armă sau arme cu muniţia aferentă, dar, care, în noile condiţii, ignoră prevederile legale. De subliniat că deţinerea, portul, înstrăinarea şi nepredarea armelor exclud coautoratul, infracţiunea fiind săvârşită în nume propriu483. Nedepunerea armei sau a muniţiei se poate săvârşi doar în calitate de autor. Fiind o infracţiune omisivă, principial, nu poate intra în discuţie coautoratul sau complicitatea materială, existând, totuşi, opinii484 potrivit cu care participaţia ar putea fi posibilă şi sub forma coautoratului ori chiar sub toate aspectele – de interes pentru anchetă putând deveni aici instigatorul ori instigatorii, persoane ce, foarte posibil, pe lângă săvârşirea unei infracţiuni la regimul armelor şi muniţiilor sunt interesaţi în săvârşirea unor alte infracţiuni, de data aceasta, prin intermediul, folosind armele şi muniţiile. Cum acţiunile pertinente traficului cu arme presupun un număr mare de persoane implicate, ancheta va fi interesată în lămurirea participaţiei fiecărei persoane, ce acţiuni a desfăşurat care este contribuţia în pregătirea, desfăşurarea şi valorificarea activităţii ilicite, iar în condiţiile apartenenţei la o grupare organizată, care este poziţia şi sarcinile în cadrul grupării. Practica organelor judiciare a scos în evidenţă faptul că, frecvent, activitatea ilicită specifică săvârşirii infracţiunii de nerespectare a regimului armelor şi muniţiilor este desfăşurată de către persoane: ─ care au săvârşit sau se pregătesc să săvârşească infracţiuni folosind arme de foc; ─ braconieri; ─ persoane dispuse să obţină venituri ilicite din prestarea unor activităţi ilegale – în cazul de faţă din repararea armelor de foc în cadrul unor ateliere clandestine; ─ dezertori sau evadaţi; ─ persoane implicate în diverse activităţi de trafic – cu droguri, precursori, materiale nucleare, arme chimice, persoane, etc. ─ persoane interesate de activităţile de trecere ilegală a frontierei române ori a altei ţări; ─ persoane autorizate, iniţial, să procure, să deţină, să poarte şi să folosească arme şi care din diferite cauze au pierdut dreptul să procure, să deţină să poarte şi să folosească arme. Concursul de infracţiuni – legătura activităţii ilicite cu structuri infracţionale organizate În ceea ce priveşte consecinţele desfăşurării activităţii ilicite, infracţiunea de nerespectare a regimului armelor şi muniţiilor este o infracţiune de pericol, săvârşirea infracţiunii, în modul caracteristic fiecărei componente sau forme analizate în această secţiune, induce o stare de pericol pentru relaţiile sociale a căror formare şi normală desfăşurare implică respectarea riguroasă a regimului legal al armelor de foc şi muniţiilor – relaţii privitoare la un complex larg de valori ocrotite precum: menţinerea ordinii publice, a securităţii sociale, ocrotirea vieţii, integrităţii sau sănătăţii persoanelor, avutului public sau privat, etc. avute în vedere la conturarea obiectului juridic al acestei infracţiuni. Practica organelor judiciare a scos în evidenţă faptul că, în cea mai mare parte a cazurilor, infracţiunea prevăzută de art. 406 din Legea nr. 301/2004 se săvârşeşte în concurs cu o gamă largă de alte infracţiuni. Astfel, procurarea ilicită a armelor şi muniţii are ca sursă furturi sau tâlhării din locurile de depozitare; furturi sau tâlhării din poligoanele folosite pentru antrenarea personalului autorizat să folosească arme; desfăşurarea de operaţiuni cu arme şi muniţii de provenienţă ilicită de către armurierii autorizaţi; contrabanda calificată cu arme şi muniţii; confecţionarea de arme artizanale. Folosirea ilicită a armelor şi muniţiilor se face în legătură cu desfăşurarea unor activităţi pertinente infracţiunilor împotriva persoanelor şi proprietăţii; activităţilor de trafic cu arme, droguri, materii explozive, materiale nucleare şi alte materii radioactive, persoane, organe, opere de artă, etc. pentru a asigura măsurile de siguranţă necesare, desfăşurării „în linişte” a acestora; creşterii sentimentului de putere şi încredere în 483 N.A. – în acelaşi sens a se vedea V. Dobrinoiu, N. Conea – op. cit. pag.283 484 O. Loghin, T. Toader – Drept Penal partea specială, ediţia a III a revăzută şi adăugată, Casa de presă Şansa, Bucureşti 1997, pag. 331; Ioana Vasiu – Drept Penal român – Partea specială. Vol. II, Cluj-Napoca pag. 411 268 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE gruparea organizată pentru săvârşirea de infracţiuni, oferirea de argumente pentru a nu încerca să înşele încrederea grupării; etc. Valorificarea activităţii ilicite poate conduce, în ultimă instanţă, la săvârşirea în concurs real a unor infracţiuni precum cele de înşelăciune, evaziune fiscală sau spălare de bani murdari. O subliniere este necesară, aici, cu privire la legătura dintre săvârşirea de infracţiuni la regimul armelor şi muniţiilor şi terorismul practicat la nivel internaţional ori naţional, acesta, din urmă fiind de neconceput fără folosirea armelor şi muniţiilor deţinute şi traficate ilicit. Cauzele, condiţiile şi împrejurările care au generat, înlesnit sau favorizat săvârşirea infracţiunilor Lămurirea acestei probleme este deosebit de importantă atât pentru extinderea cercetărilor cu privire la acele conduite care au favorizat, înlesnit, etc. săvârşirea de infracţiuni la regimul armelor şi muniţiilor – în măsura în care acestea întrunesc elementele constitutive ale vreunei infracţiuni, cât şi pentru luarea unor măsuri de prevenire punctuale la obiectivele sau rutele sensibile sau la nivel general. De subliniat, aici, este că activităţile ce pot fi desfăşurate cu arme şi muniţii sunt strict reglementate, legea – în primul rând legea privind regimul armelor şi muniţiilor şi regulamentul de aplicare a acesteia – prescrie cu exactitate modul în care poate fi desfăşurată fiecare acţiune, în parte. Orice încălcare a prevederilor legale, pe lângă faptul că atrage o anumită sancţiune juridică, se constituie într-un element favorizator al săvârşirii de infracţiuni la regimul armelor şi muniţiilor. 6.2.2. Particularităţile principalelor activităţi ce se desfăşoară pentru administrarea probatoriului Cu privire la particularităţile activităţilor ce se desfăşoară pentru administrarea probatoriului, apreciez ca necesară expunerea unor observaţii în legătură cu: * constatarea infracţiunii flagrante; * cercetarea la faţa locului; * efectuarea percheziţiei; * verificarea şi ridicarea de înscrisuri; * dispunerea de constatări tehnico-ştiinţifice şi expertize criminalistice; * ascultarea martorilor; * ascultarea învinuitului/inculpatului. Constatarea infracţiunii flagrante. Înainte de toate, trebuie observat că organele judiciare ori funcţionari ai altor instituţii cu atribuţii de control în diverse domenii ale vieţii sociale pot constata desfăşurarea unor activităţi ilicite ce pot întruni elementele constitutive ale infracţiunii de nerespectare a regimului armelor şi muniţiilor atât în urma unei atente şi necesare pregătiri cât şi ca urmare a desfăşurării unor activităţi de rutină, mai degrabă cu scop de prevenţie generală decât având ca obiectiv constatarea săvârşirii de infracţiuni – situaţie în care se exclude, ca principiu, orice activitate prin care să se poată pregăti constatarea. Pregătirea acestei activităţi presupune o analiză detaliată a fiecărui element ce poate influenţa desfăşurarea în teren a activităţilor specifice, orice ignoranţă sau neglijenţă putând conduce, în mod nemijlocit, la escaladarea situaţiei cu consecinţa punerii în pericol a vieţii, integrităţii corporale sau sănătăţii membrilor echipei ce desfăşoară constatarea în flagrant şi a altor persoane prezente la faţa locului, generarea de prejudicii de natură materială, etc. În ceea ce priveşte alegerea locului şi timpului în care poate fi desfăşurată constatarea, desfăşurând activităţile pregătitoare, se poate opta pentru orice sistem de referinţă spaţiio-temporal în care se desfăşoară acţiunile incriminate de către legiuitor – deţinerea, portul, confecţionarea, transportul, precum şi orice operaţii privind circulaţia armelor de foc şi muniţiilor – relevant pentru încadrarea juridică şi tragerea la 269 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE răspundere penală fiind constatarea începerii efectuării oricăreia dintre activităţile incriminate485, neinteresând dacă a fost săvârşită doar una ori mai multe dintre activităţile incriminate. Din considerente ce ţin de managementul anchetei, de eficienţa şi impactul social al activităţilor desfăşurate de către organele abilitate ale statului şi al rezultatelor acestor activităţi, consider că trebuie să existe preocuparea pentru a desfăşura activităţi de constatare în flagrant numai în anumite condiţii, printre cele mai importante care trebuie avute în vedere la fundamentarea deciziei de a desfăşura o astfel de activitate fiind următoarele: → activitatea ilicită nu poate fi întreruptă în alt mod şi, în urma unui riguros proces de evaluare a riscurilor, a rezultat că întreruperea activităţii ilicite într-un asemenea mod a devenit oportună; → să permită identificare cât mai multor persoane implicate în pregătirea, desfăşurarea şi valorificarea produsului activităţii ilicite; → să permită documentarea unui segment cât mai mare din aşa numitul iter criminis486 – drumul infracţiunii, corespunzător perioadei externe a săvârşirii infracţiunii ce începe din momentul în care persoana care a luat hotărârea de a săvârşi o infracţiune păşeşte la prima manifestare externă prin care se tinde la înfăptuirea rezoluţiei infracţionale şi sfârşeşte la momentul când activitatea fizică voită, în baza hotărârii luate, a ajuns la punctul său final şi, de asemenea, s-a produs rezultatul în dimensiunile sale definitive487; → să prezinte cele mai puţine riscuri pentru viaţa, integritatea ori sănătatea persoanelor, pentru prejudicierea unor interese fireşti şi legale ale cetăţenilor; → să poată conduce la încetarea întregii activităţi ilicite, în măsura în care aceasta are o anumită amploare ce excede segmentului care poate fi constatat în flagrant – aşa cum este cazul activităţilor ilicite desfăşurate de grupări ale grimei organizate; → să poată oferi premisele necesare dezvoltării anchetei în direcţia descoperirii tuturor împrejurărilor în care armele de foc au fost folosite sau urmează să fie folosite; În ceea ce priveşte documentarea activităţii ilicite, o abordare profesionistă a lucrurilor presupune cunoaşterea obligatorie a unor date despre persoanele implicate, despre natura şi cantitatea de arme şi muniţii asupra cărora poartă activitatea ilicită. Astfel, atunci când se pregăteşte constatarea în flagrant este importantă obţinerea de date referitoare la: • numărul şi identitatea persoanelor implicate în desfăşurarea fiecăreia dintre activităţile incriminate de legiuitor, dacă acestea aparţin unor grupuri socio-profesionale sau etnii minoritare în zona în care urmează să se desfăşoare constatarea în flagrant; • pregătirea, abilităţile, deprinderile şi modul cum reacţionează persoanelor implicate în situaţii de criză; • dacă în rândul persoanelor implicate sunt indivizi care au mai fost cercetaţi, judecaţi sau condamnaţi pentru săvârşirea unor infracţiuni la regimul armelor sau pentru infracţiuni săvârşite cu violenţă; • cercul social frecventat de aceste persoane, natura relaţiilor, dacă este posibil sau nu ca alte persoane să intervină, eventual, violent în scopul aplicării de pedepse ori pentru a le asigura scăparea; • tipul armelor, dacă sunt sau nu însoţite de muniţia aferentă, dacă sunt armate, cum sunt ambalate, dacă există posibilitatea să fie folosite facil, dacă sunt depozitate la un loc ori în locuri diferite; • provenienţa armelor şi muniţiilor, dacă s-au făcut modificări constructive ori de altă natură, dacă şi în ce condiţii au fost folosite, scopul urmărit prin folosirea acestora; 485 N.A. – de observat că fiecare dintre activităţile incriminate prin infracţiunea de nerespectare a regimului armelor şi muniţiilor sunt susceptibile de o continuare în timp 486 A se vedea şi V. Dobrinoiu, Gh. Nistoreanu şi colectivul în Drept Penal, Partea Generală, Editura Didactică ş Pedagogică, R.A., Bucureşti, 1992, pag.122-126 487 N.A. – aici este cazul să fie avută în vedere o nuanţă de relativitate dat fiind faptul că, în unele cazuri, rezultatul săvârşirii unei infracţiuni poate cunoaşte o dezvoltare în timp, fiind posibilă ajungerea la o amploare nebănuită în momentul desfăşurării activităţii ilicite ori al constatării, în flagrant sau nu, a acesteia. De exemplu, pertinent la problematica analizată, armele au fost folosite sau urmează să fie folosite la săvârşirea uneia sau a mai multor infracţiuni contra persoanei ori la acte de terorism, etc. 270 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE • dacă armele şi muniţiile sunt ascunse, caracteristicile locurilor de ascundere, măsura în care activitatea de constatare în flagrant va include şi suprafaţa domiciliilor unor persoane, sediilor sau a altor locuri unde îşi desfăşoară activitatea persoane juridice ori autorităţi publice. Dacă cu ocazia desfăşurării unor activităţi pregătitoare – se pot face analize, se pot evalua riscuri, se pot lua măsuri oportune pentru formarea unei echipe cu un număr adecvat de membri, alocarea unei grupe suplimentare de intervenţie, dotarea cu mijloace tehnice şi de intervenţie adecvate, planificarea intervenţiei într-un sistem spaţiio-temporal adecvat, stabilirea unor mijloace de transport, de ambalare, unor locuri de depozitare a armelor şi muniţiilor descoperite, etc. – atunci când armele şi muniţiile ce constituie obiectul material al infracţiunii sunt descoperite cu ocazia desfăşurării unor activităţi de rutină – cum sunt controalele – ori a unor activităţi care au alt scop declarat, este exclusă orice activitate prin care să se poată pregăti constatarea în flagrant. Ce este de făcut sau ce poate fi făcut într-o asemenea situaţie? Nu cumva lipsa de diligenţă, o atitudine detaşată poate pune în pericol viaţa, integritatea corporală sau sănătatea funcţionarilor publici ori a altor persoane aflate în zonă ce pot fi rănite sau ucise prin folosirea armelor de foc şi a muniţiilor ori luate ostatice de către infractori pentru a-şi asigura scăparea? Desigur că, se poate recomanda echilibru desăvârşit în orice gest sau acţiune, raţionament ascuţit, prezenţă de spirit, îndemânare în aplicarea procedeelor de imobilizare şi în folosirea propriului armament din dotare şi alte asemenea. Practic, în opinia mea, orice funcţionar public – funcţionar specializat cu atribuţii de control, poliţist, procuror, etc. – are ca principală sarcină, în condiţiile desfăşurării unor activităţi, în condiţii de loc, timp şi persoane, catalogate ca fiind de risc, observarea acelor indici de suspiciune, de natură a pune la îndoială buna credinţă a persoanelor cu care intră în contact. O stare de nervozitate nejustificată, un comportament arogant, sfidător, nerespectarea indicaţiilor date de către funcţionar în vederea efectuării controlului corporal sau al mijloacelor de transport, o atitudine prea prietenoasă, incoerenţa gesturilor şi exprimării, lipsa de reacţie, mimică ori gesturi de natură a pregăti folosirea armelor de foc, etc. sunt împrejurări care pot fi catalogate drept indici de suspiciune la constatarea cărora funcţionarul trebuie să-şi adapteze comportamentul situaţiei, ce devine de pericol cu posibilitatea scăpării de sub control. Ca regulă, îmi permit să recomand ca atunci când datorită împrejurărilor de fapt există posibilitatea reală ca situaţia să scape de sub control, să degenereze în conflict deschis cu folosirea de o parte şi de alta a armelor, funcţionarii să adopte o poziţie degajată de natură a calma situaţia, la nevoie, chiar să renunţe la control, să accepte mită sau să dea de înţeles că pot accepta, să dea de înţeles că sunt alte lucruri „cu adevărat importante” fiind prea preocupaţi şi absorbiţi de acestea pentru a insista „în mod deranjant” în a controla persoane şi locuri în situaţia dată. Nu poate fi vorba despre o renunţare, despre a tolera desfăşurarea şi proliferarea activităţii ilicite, despre a pactiza cu infractorii, ci despre o atitudine oportună, necesară în condiţiile date. Este prea importantă viaţa, integritatea corporală şi sănătatea, atât a funcţionarilor publici cât şi a altor persoane care se găsesc conjunctural în zonă, pentru a accepta riscuri ce nu pot fi acceptate. Activitatea ilicită urmează a fi supravegheată operativ prin mijloace adecvate, ales un moment şi un loc oportun, formată o echipă superioară – ca număr şi dotare – infractorilor, după care se va acţiona cu mari şanse de succes. Desfăşurarea propriu-zisă a activităţii de constare în flagrant se va desfăşura conform regulilor generale, însă, va fi guvernată de precauţie. Totul va fi pregătit şi desfăşurat astfel încât să fie evitat orice risc, pericolele fiind mari şi putând apare în orice moment. O problemă importantă care apare de fiecare dată când se desfăşoară a activitate, a organelor abilitate ale statului, în desfăşurarea căreia există riscul ca viaţa, integritatea corporală ori sănătatea persoanelor să fie pusă în pericol, constă în crearea şi acceptarea unei ierarhii, a unei priorităţi în ceea ce priveşte ocrotirea persoanelor sau categoriilor de persoane – categorii distincte putând fi constituite în funcţie de gradul de implicare în desfăşurarea activităţii ilicite: făptuitori, membrii echipei ce efectuează constatarea în flagrant, alte persoane aflate întâmplător în zonă ori venite din curiozitate sau/şi dintr-un sentiment de solidaritate cu făptuitorii sau ca urmare a unei ostilităţi declarate faţă de orice activitate desfăşurată de către poliţie sau alte organe ale statului. Pot fi emise diferite opinii: mai importanţi sunt funcţionarii statului, mai importante sunt persoanele care nu au nici un fel de amestec în activitatea ilicită, mai importanţi sunt copii, femeile gravide, 271 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE persoanele cu diferite handicapuri fizice ori psihice, persoanele aparţinând unor minorităţi sau – din contră – majorităţii, etc. Orice prioritate este, cel puţin, inoportună – a accepta că dreptul la viaţă, integritate corporală, sănătate al unei persoane ori al unei categorii de persoane este mai important decât al altuia ori al alteia, deci nesocotirea drepturilor fundamentale în cazul unor persoane este un mod e a gândi ce trebuie să fie străin pentru planificarea şi desfăşurarea activităţii de constatare în flagrant a infracţiunilor, în general, şi a infracţiunilor la regimul armelor şi muniţiilor, în special. Fiecare persoană este importantă, fiecare persoană se bucură de exerciţiul unor drepturi fundamentale garantate prin Constituţia României şi întreaga legislaţie subsecventă, prin sistemul de convenţiile, acorduri şi tratate internaţionale la care România este parte. Pregătirea şi desfăşurarea constatării în flagrant trebuie să se facă în respectul drepturilor fundamentale ale persoanelor. Forţa, folosirea armamentului, desfăşurarea de acţiuni care să se soldeze cu suprimarea vieţii uneia sau a mai multor persoane, cu crearea de pagube materiale, cu tulburarea gravă a climatului social dintr-o comunitate sau alte asemenea urmări grave, nu pot fi acceptate decât ca excepţii absolut regretabile, nişte eşecuri ale profesionalismului şi raţiunii, pentru care cei răspunzători trebuie să dea socoteală. În legătură cu desfăşurarea activităţii ilicite, printre cele mai importante elemente de interes pentru anchetă sunt următoarele: ○ constatarea şi materializarea procedurală a acţiunilor desfăşurate de către fiecare persoană aflată în câmpul infracţional, înainte de începerea, pe parcursul şi după încetarea primelor activităţi specifice constatării în flagrant: luarea măsurilor necesare pentru întreruperea activităţii ilicite, dezarmarea, identificarea, controlul corporal şi ascultarea fiecărei persoane implicate în activitatea ilicită; ○ existenţa armelor şi muniţiilor, poziţia şi descrierea acestora; ○ dacă armele de foc şi muniţiile descoperite cu prilejul desfăşurării activităţilor specifice constatării în flagrant au fost folosite înainte ori în timpul constatării împotriva funcţionarilor publici; ○ dacă a fost pusă în pericol viaţa, integritatea corporală sau sănătatea vreuneia dintre persoanele prezente al faţa locului ca urmare a activităţilor desfăşurate de către făptuitori, de către membrii echipei care a făcut constatarea; ○ numărul şi identitatea persoanelor rănite sau ucise, împrejurările exacte în care au survenit aceste urmări, persoanele care şi modul cum a fost acordat primul ajutor; ○ pagubele materiale create prin desfăşurarea activităţii ilicite ori prin intervenţia organelor judiciare, măsurile luate pentru limitarea lor şi persoanele care au avut de suferit; Ajungând aici, îmi permit să observ că nu poate fi considerată epuizată problematica legată de particularităţile constatării în flagrant a infracţiunilor de nerespectarea regimului armelor şi muniţiilor fără a face referiri şi la înregistrările de sunet şi imagine. Desigur că acestea sunt necesare, desigur că este necesară folosirea unei dotări tehnice adecvate şi a personalului calificat; problema constă în a stabili ce trebuie înregistrat şi, eventual, cum se poate face acestea. Pentru a documenta şi a completa, în mod adecvat, constatarea în flagrant sunt necesare: ◙ înregistrări de imagine care să orienteze geografic şi criminalistic locul desfăşurării activităţii ilicite şi al efectuării constării în flagrant; ◙ înregistrări de imagine care să surprindă locul desfăşurării activităţii ilicite şi al efectuării constării în flagrant în plenitudinea sa, cu toate reperele caracteristice; ◙ înregistrări de sunet şi imagine care să ilustreze modul de desfăşurare al activităţii ilicite – interesează atât acţiunile caracteristice cât şi urmările acestora; ◙ înregistrări de sunet şi imagine care să prezinte modul de acţiune al echipei destinată pentru constatarea în flagrant, în condiţiile desfăşurării complexului de acţiuni necesar pentru încetarea acţiunii ilicite şi modul cum au reacţionat celelalte persoane prezente la faţa locului – făptuitorii şi posibilii martori oculari; ◙ înregistrări de sunet şi imagine focalizate pe rezultatul intervenţiei echipei – pagube materiale, persoanele rănite ori ucise, cum s-a acordat şi cine a acordat primul ajutor medical; ◙ înregistrări de sunet şi imagine care să fixeze modul cum s-au desfăşurat cercetarea la faţa locului, identificarea, percheziţia corporală şi ascultarea persoanelor implicate; 272 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE ◙ înregistrări de imagine care să aibă ca obiect armele şi muniţiile asupra cărora a purtat activitatea ilicită – modul cum erau, purtate, ţinute, depozitate, transportate, elementele de identificare, eventualele urme ce au fost descoperite pe acestea, pe ambalaje ori mijloace de transport; ◙ înregistrări de imagine cu locul în care a avut loc constatarea în flagrant după terminarea activităţii, dacă s-a restabilit situaţia anterioară, aşa-numita normalitate specifică. Aşa cum se poate constata, problemele nu sunt şi nici nu au cum să fie simple, în componenţa echipei fiind necesar să existe cel puţin un membru care să aibă ca principală efectuarea înregistrărilor de sunet şi imagine. Am făcut referire la cel puţin un specialist acceptând că, adesea, unul singur este prea puţin, fiind multe stări de fapt şi aspecte ale activităţii echipei de constatare în flagrant care trebuie înregistrate. Mai mult, pot fi activităţi care se desfăşoară în acelaşi timp, ca să nu mai facem referire la faptul că amploarea elementelor acţionale ale activităţii ilicite şi intervenţiei echipei de constatare pot depăşi posibilităţile de înregistrare ale unui singur operator. Cercetarea la faţa locului Gândită într-o logică firească, desfăşurarea cercetării la faţa locului în cadrul investigării criminalistice a infracţiunilor de nerespectare a regimului armelor şi muniţiilor va fi subsecventă constatării în flagrant. În mod practic, odată cu obţinerea unor informaţii rezonabile cu privire la modul în care a fost pregătită şi desfăşurată activitatea ilicită se poate trece la efectuarea unor activităţi specifice de căutare în perimetre pe care se presupune, în mod întemeiat, că vor fi descoperite urme şi mijloace materiale de probă care să contribuie la elucidarea tuturor împrejurărilor cauzei. Astfel, exemplificativ, vor fi avute în vedere488: ◊ acestora; ◊ locurile unde au fost ascunse sau depozitate armele şi muniţiile clandestine şi împrejurimile suprafeţele pe care îşi desfăşoară activitatea atelierele de reparat arme – atât încăperile în care sunt amplasate utilaje şi se desfăşoară, nemijlocit operaţiunile de reparare cât şi anexele unde sunt depozitate materiale, piese de schimb, etc.; ◊ mijloacele de transport, locurile unde s-au desfăşurat operaţiuni de încărcare/descărcare a armelor şi muniţiilor, locurile unde au fost staţionate temporal ori sunt staţionate în mod obişnuit mijloacele de transport; ◊ locurile unde au fost asamblate armele şi muniţiile – în măsura în care armele şi muniţiile sunt traficate pe distanţe mari este preferat transportul lor pe subansamble pentru ca operaţiunea să poată fi mai uşor disimulată; ◊ locurile unde au fost construite armele artizanale; ◊ locurile în care au fost făcute trageri, experimentale sau pentru pregătirea trăgătorilor, cu arme şi muniţii deţinute clandestin; ◊ clandestine; ◊ locurile în care au fost desfăşurate activităţi ilicite prin folosirea de arme şi muniţii locurile unde au fost abandonate armele şi muniţiile după folosirea lor ilegală ori ca urmare a sesizării şi intervenţiei funcţionarilor de poliţie ori ai altor instituţii abilitate. Dincolo de respectarea regulilor generale de tactică criminalistică în materia cercetării la faţa locului, ca elemente specifice, consider că trebuie subliniate: ▪ căutarea, descoperirea şi manipularea cu precauţie a armelor şi muniţiilor; ▪ acordarea unei atenţii deosebite descoperirii şi exploatării urmelor de miros şi a urmelor secundare ale tragerilor cu armele de foc; ▪ căutarea, descoperirea şi exploatarea, în interesul anchetei, a altor categorii de urme care să conducă la identificarea persoanelor implicate şi la lămurirea tuturor aspectelor ce caracterizează desfăşurarea activităţii ilicite – urme papilare, urme biologice, urme ale instrumentelor folosite la manipulare, urme ale substanţelor folosite pentru gresare, microurme, etc.; 488 A se vedea şi V. Bercheşan, Metodologia Investigării Infracţiunilor, Edit Paralela 45, Piteşti, 2000, pag. 140-141 273 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE ▪ utilizarea obligatorie, şi aici, a înregistrărilor de sunet şi imagine pentru documentarea desfăşurării activităţilor de căutare şi a rezultatelor acestora489, focalizându-se pe elementele specifice de identificare a armelor şi muniţiilor, pe starea acestora şi urmele descoperite pe suprafaţa lor; ▪ ridicarea în vederea examinărilor de laborator, atât a armelor şi muniţiilor cât şi a pieselor ori anexelor descoperite, cu deosebită grijă – ambalarea fiind făcută în incinte căptuşite cu materiale moi care să permită conservarea tuturor urmelor; ▪ evitarea desfăşurării oricăror operaţiuni cu armele de foc şi muniţiile descoperite de natură a provoca accidente ori distrugerea urmelor care s-ar putea afla pe acestea. Efectuarea de percheziţii Trebuie observat că efectuarea de percheziţii – domiciliară sau la locul unde îşi desfăşoară activitatea o persoană juridică – poate fi privită, atât ca o activitate care poate sta la originea unei constatări în flagrant ori a unei cercetări la faţa locului, cât şi ca o activitate care să succeadă, uneia sau a alteia, dintre cele două, bazată pe datele de anchetă obţinute ca urmare a desfăşurării acestora ori ca urmare a folosirii anchetatorilor sub acoperire sau a altor surse de informaţii. Cum esenţial pentru percheziţie este activitatea de căutare, în context devine foarte important a se specifica ce se caută şi unde. În mod normal se caută, în primul rând, armele şi muniţiile asupra cărora poartă activitatea ilicită. La fel de importante pentru anchetă pot fi ambalajele; instrucţiunile de întreţinere; dispozitivele suplimentare de ochire sau de amortizare a zgomotelor şi anexele folosite pentru curăţarea armelor; înscrisurile ce atestă provenienţa armelor şi muniţiilor, operaţiunile în curs de desfăşurare cu acestea, modul în care se fac plăţile, cum se valorifică sumele de bani obţinute, cum se împarte profitul între participanţii la desfăşurarea activităţii ilicite; trofeele de vânat obţinute prin braconare; bunurile obţinute ca urmarea a folosirii armelor de foc şi muniţiilor la săvârşirea de infracţiuni. Particularităţile activităţilor de căutare, locurile în care se vor desfăşura acestea, mărimea, pregătirea şi dotarea echipei care se va deplasa în teren pentru desfăşurarea percheziţiei depind în mod esenţial de amploarea activităţii ilicite – este vorba despre activităţi izolate care ca obiect o singură armă şi muniţia aferentă, este vorba despre desfăşurarea de operaţiuni interzise, la anumite intervale de timp, cu cantităţi mici de arme şi muniţii (câteva unităţi) sau este cazul unor activităţi cu o anumită amploare care pot pune în pericol siguranţa naţională ori reprezintă suportul pentru alte activităţi ilicite deosebit de periculoase. În pregătirea activităţii va trebui să se acorde o atenţie deosebită cunoaşterii locurilor unde urmează să se desfăşoare percheziţia şi persoanelor ce deţin controlul asupra acestora. Activităţile practice au scos în evidenţă şi necesitatea cunoaşterii şi evaluării riscurilor în raport cu manifestările persoanelor care, în mod obişnuit, pot fi găsite în incinta locurilor unde urmează să se desfăşoare percheziţia. Cunoaşterea topografiei locurilor, pe lângă importanţa pe care o are pentru planificarea şi desfăşurarea blocării perimetrului şi activităţilor de căutare, prezintă importanţa şi sub aspectul includerii în echipă a unor specialişti cu dotarea tehnică adecvată pentru descoperirea, deschiderea şi explorarea ascunzătorilor ce sunt folosite adesea de către făptuitori pentru inducerea în eroare a celor ce desfăşoară percheziţia. În ceea ce priveşte locurile unde vor fi concentrate activităţile de căutare, trebuie acceptat că, atunci când este vorba despre mai multe arme cu sau fără muniţia necesară, depozitarea şi transportul acestora se face cu luarea unor măsuri de securitate speciale. Totul este disimulat, ascunzătorile sunt pregătite, căile de acces sunt ascunse şi asigurate. În aceste condiţii, pe lângă informaţiile obţinute, descoperirea armelor şi muniţiilor clandestine este condiţionată de modul cum membrii echipei ce desfăşoară nemijlocit activităţile de căutare ştiu şi au experienţa necesară pentru a acorda atenţia necesară detaliului, oricărei împrejurări care poate fi acceptată ca reprezentând un indiciu de suspiciune. În cazul armelor şi muniţiilor izolate căutarea va fi focalizată pe pereţi, duşumea, scări, balustrade, piese de mobilier, incintele unde se găsesc instalaţiile sanitare şi electrice, uscătorii, grajduri, adăposturi temporale şi alte anexe, terenul împrejurător. 489 Pentru detalii a se vedea şi G.I. Olteanu, Consideraţii privind tactica cercetării la faţa locului, it Code – cărţi online, 2004, pag. 120-124 274 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Dat fiind specificul cercetării, o subliniere trebuie să aibă ca obiect necesitatea efectuării percheziţiei corporale, atât ca măsură de prevedere menită să înlăture orice posibilitate ca persoanele prezente la locul percheziţiei să poată ataca membrii echipei sau alte persoane aflate întâmplător în zonă, cât şi ca element al activităţii generale de căutare în vederea realizării scopurilor specifice percheziţiei. Verificarea şi ridicarea de înscrisuri Pentru documentarea activităţii ilicite, pe lângă ceea ce presupune efectuarea de percheziţii, adesea, este necesară verificarea şi ridicarea unui volum important de înscrisuri. Printre actele care pot fi utile în cercetarea infracţiunilor ce constituie obiectul prezentului demers apreciez că trebuie avute în vedere următoarele documente prevăzute explicit în cuprinsul Legii 295/2004: permisul de armă490, paşaportul european pentru arme de foc491, cartea de identitate a armei492, certificatul de deţinător493, ordinul de serviciu494, permisul de transfer al armelor495, autorizaţia de transfer fără acord prealabil496, autorizaţia de procurare a armei, atestatul de colecţionar, autorizaţia temporară de transport şi folosire a armei, certificatul de deţinător, avizului de constituire a armurierilor, autorizaţia de introducere pe teritoriul României a armelor. În cazul în care activitatea ilicită constă în nedepunerea armei şi muniţiei în termenul prevăzut de lege – în cazul retragerii permisului de armă, atunci când titularul autorizaţiei a decedat ori a fost declarat dispărut prin hotărâre judecătorească – va fi necesară ridicarea comunicării emise de organul abilitat, certificatul de deces sau, după caz, hotărârea judecătorească. În cazul cluburilor de tir se vor ridica toate înscrisurile care atestă participarea la şedinţele de antrenament ori la competiţii, cantitatea de muniţie folosită, primirea/predarea armelor, mutarea sau transportul lor, etc. Dispunerea constatărilor tehnico-ştiinţifice sau expertizelor criminalistice În cadrul cercetării criminalistice a infracţiunilor de nerespectare a regimului armelor şi muniţiilor un loc important trebuie să îl ocupe rezultatele efectuării de constatări tehnico-ştiinţifice şi expertize criminalistice. Prin dispunerea unei expertize balistice – prima la care ne duce gândul, dat fiind specificul anchetei în cazul dat – în funcţie de specificul cauzei pot fi lămurite probleme precum: ─ dacă obiectele care sunt prezentate în faţa expertului sunt sau nu arme de foc, în sensul avut în vedere de către legiuitor; ─ tipul şi modelul armei de foc; ─ starea de funcţionare a armei; ─ posibilităţile de tragere în cazul armelor ce prezintă defecţiuni sau deteriorări; 490 documentul emis, în condiţiile legii, de autoritatea competentă, prin care o persoană fizică dovedeşte dreptul de a deţine şi, după caz, de a purta şi folosi arme letale ale căror tip, marcă, serie şi calibru sunt înscrise în acest document, precum şi muniţia aferentă 491 documentul emis la cerere, în condiţiile legii, de autoritatea competentă, care atestă dreptul titularului de a călători pe teritoriile statelor membre ale Uniunii Europene cu armele de foc şi muniţia înscrise în acesta 492 documentul emis de Registrul Naţional al Armelor, prin organele de poliţie competente potrivit prezentei legi, în care sunt prevăzute toate datele de identificare ale armei, provenienţa acesteia, precum şi datele de identitate ale proprietarului; 493 document emis, în condiţiile legii, de autoritatea competentă, prin care se dovedeşte faptul că titularul acestuia a îndeplinit procedura legală de înregistrare a armelor neletale la această autoritate 494 documentul eliberat de persoana juridică autorizată să deţină şi să folosească arme, prin care se acordă persoanei angajate pe bază de contract de muncă, precum şi studenţilor de la instituţiile de învăţământ superior cu profil cinegetic dreptul de a purta şi folosi arma şi muniţia corespunzătoare, înscrise în acest document, în timpul şi pentru executarea sarcinilor de serviciu 495 document eliberat de autorităţile române competente, prin care se permite efectuarea unei operaţiuni de transfer de arme şi muniţii de pe teritoriul României către un stat membru al Uniunii Europene 496 Document eliberat de autorităţile române competente, prin care se permite unui armurier să efectueze, pentru o anumită perioadă de timp, operaţiuni de transfer al armelor şi muniţiilor de pe teritoriul României către un armurier stabilit într-un stat membru al Uniunii Europene, în care nu este necesar un acord prealabil al autorităţilor competente pentru fiecare operaţiune în parte sau, după caz, pentru tipurile de arme care fac obiectul transferului 275 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE ─ posibilităţile de declanşare a tirului fără acţionarea trăgaciului; ─ starea de funcţionare, calibrul şi eficacitatea dispozitivului sau dispozitivelor construite artizanal destinat să funcţioneze ca o armă de foc; ─ dacă pe corpul armei de foc există urme secundare ale tragerii; ─ dacă cu arma în cauză s-a executat o tragere recentă; ─ distanţa, direcţia din care s-a tras, poziţia victimei şi a trăgătorului în momentul efectuării tirului; ─ dacă ţinta a fost lovită ca urmare a executării unui tir direct sau prin ricoşeu; ─ revelarea seriei armei de foc în condiţiile în care aceasta a fost înlăturată; ─ tipul, modelul şi marca armei de foc folosită la executarea tragerilor implicate în efectuarea activităţii ilicite, în funcţie de urmele de pe gloanţele şi tuburile găsite la faţa locului; ─ dacă tuburile şi gloanţele descoperite la faţa locului au fost sau nu trase cu arma în litigiu, pusă la dispoziţie pentru expertizare. În ceea ce priveşte muniţia, prin dispunerea unei expertize se va urmări lămurirea unor probleme precum: ○ stabilirea seriei de fabricaţie şi, implicit, producătorul; ○ modelul, felul glonţului şi al tubului; ○ calitatea – dacă poate fi folosită pentru trageri, cu performanţe normale ori diminuate; ○ dacă a fost construită industrial sau artizanal; ○ dacă muniţia suspectă a fost fabricată de acelaşi producător sau în aceleaşi condiţii cu muniţia prezentată de provenienţă certă prezentată spre expertizare. Dispunerea constatărilor tehnico-ştiinţifice sau expertizelor criminalistice, pentru o cercetare completă, trebuie să depăşească nivelul, oarecum, exclusivist promovat de către unii practicieni, utile în cauză putând deveni şi examinări dactiloscopice; examinări ale urmelor biologice – sânge, fire de păr, celule epiteliale, etc. – descoperite pe arme, muniţii ori în vecinătatea acestora; fonobalistice; traseologice; etc. Ascultarea martorilor Problematica ascultării martorilor trebuie particularizată, în funcţie de caracteristicile activităţii ilicite investigate, putând apare diferenţe semnificative. Astfel într-un fel se pregăteşte şi desfăşoară anchetatorul ascultarea unui martor497 ce cunoaşte elemente ce ţin de desfăşurarea unei activităţi ilicite ce are ca principal scop braconajul şi altfel stau lucrurile când se anchetează un transport clandestin de arme ce tranzitează teritoriul naţional şi urmează a fi valorificat într-o zonă sensibilă din punctul de vedere al stabilităţii politice, în vecinătatea României sau într-o zonă de proxim interes, ori când preluând din experienţa altor forţe armate se sustrag cantităţi de arme şi muniţii din arsenalele structurilor militarizate din România pentru a fi valorificate elementelor teroriste – situaţii în care amploarea activităţii ilicite este deosebită fiind, deja, implicate grupări ale crimei organizate si ale terorismului internaţional. Înainte de a puncta problemele cadru ce trebuie urmărite prin ascultarea martorilor, consider util să fac o subliniere cu privire la necesitatea evaluării riscurilor ce ţin de implicarea unei anumite persoane într-un proces penal sub aspectul securităţii personale, a persoanelor apropiate, a intereselor fundamentale, etc. Ancheta este – şi trebuie să fie aşa – guvernată de operativitate, de exploatarea rapidă sau, cel puţin, într-un timp util a datelor de anchetă în vederea opririi activităţii ilicite şi identificării persoanelor implicate. Potrivit legislaţiei procesual penale persoanele care cunosc date în legătură cu desfăşurarea unei activităţi ilicite sunt obligate să le aducă la cunoştinţa organelor judiciare, în anumite condiţii conduita contrară putând constitui, chiar, elementul material al infracţiunii de mărturie mincinoasă. Care este reacţia oportună a organului judiciar în condiţiile în care martorul consideră că participarea lui, în această calitate în procesul penal, este de natură să-i pună în pericol viaţa lui ori a apropiaţilor săi sau interesele sociale legitime498. Apreciez că în loc să se caute argumente legale sau de altă natură care să-l forţeze pe martor să depună mărturie – practic să dea declaraţii de pe poziţii de rea credinţă, de refuz al 497 N.A. – particularităţi există şi în ceea ce priveşte căutarea şi identificarea martorilor 498 N.A. – interese economice, politice, de imagine, inserţia în comunitate, etc. 276 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE cooperării – este mult mai important să se găsească acea punte de comunicare care să fundamenteze colaborarea în interesul justiţiei după ce au fost evaluate, riguros, toate riscurile ce pot apare şi au fost găsite soluţii rezonabile. Într-o logică simplă putem accepta că am putea avea de a face cu: ─ Martori care refuză să dea declaraţii; ─ Martori care refuză să dea declaraţii dar care acceptă să furnizeze date şi informaţii utile organului judiciar; ─ Martori care acceptă cooperarea totală cu organul judiciar. În cadrul poziţiilor extreme pot fi identificate, de asemenea, extreme, care trebuie excluse datorită posibilităţilor foarte mici de a fi adoptate. Sintetizat anchetatorul va putea să lucreze – cu şanse de reuşită – cu persoane care oscilează între mai multe poziţii pe care le-ar pute adopta între a oferi informaţii şi a da declaraţii. Elementul comun pentru toţi este rezerva în a coopera total, generată de un posibil conflict de interese: interesul judiciar – interesul personal legitim. Colaborarea anchetator – martor va fi mai fructuoasă pe măsură ce primul va avea capacitatea de a convinge martorul că interesele sale legitime sunt avute în vedere. Martorul va putea fi introdus în programe speciale de protecţie, va putea fi audiat în procesul penal în condiţii speciale, informaţiile furnizate de el vor fi valorificate prin desfăşurarea unor alte activităţi al căror rezultat să excludă caracterul fundamental pentru anchetă al declaraţiei sale. Cu toate acestea unele riscuri vor continua să persiste. Ele vor trebui să fie evaluate cu cât mai mare obiectivitate în colaborare cu martorul. Trecerea la folosirea martorului în anchetă se va face numai în măsura în care acesta a acceptat riscurile la care se expune – la nevoie i se va putea acorda un timp pentru gândire, pentru a lua hotărârea cea mai bună. Cât de mare va fi perioada de gândire ? Greu de dat soluţii exacte, principial această perioadă de timp nu poate fi decât foarte mică, presiunea anchetei punându-şi amprenta atât asupra anchetatorului cât şi asupra martorului. Revenind la problemele cadru ce trebuie urmărite prin ascultarea martorilor, îmi permit să subliniez importanţa următoarelor: ● tipul, marca şi caracteristicile armamentului ce constituie obiectul activităţii ilicite; ● provenienţa armelor şi muniţiilor; ● data, locul şi condiţiile în care armele şi muniţiile au constituit obiectul activităţii ilicite; ● dacă au apărut şi alte rezultate în urma desfăşurării activităţii ilicite, dincolo de inducerea în mediul social a unei stări fireşti de teamă şi nesiguranţă; ● ce date cunosc despre persoanele implicate în desfăşurarea activităţii ilicite; ● care este rolul jucat de fiecare dintre persoanele participante la activitatea ilicită; ● în condiţiile unei activităţi infracţionale organizate, cine finanţează activitatea, modul de operare, concursul unor funcţionari publici, cum se repartizează profitul, etc. ● scopul desfăşurării activităţii ilicite. Ascultarea învinuitului/inculpatului Aşa cum am arătat, şi în cazul, ascultării martorilor modul de abordare a ascultărilor trebuie particularizat în funcţie de caracteristicile activităţii ilicite investigate. Indiferent de rolul deţinut în cadrul desfăşurării activităţii ilicite învinuiţii/inculpaţii au de pierdut pe lângă libertate – în cazul aplicării unor pedepse privative de libertate – sume importante de bani, legături infracţionale şi, foarte important, poziţia deţinută în cadrul lumii interlope. Şi aici trebuie acceptat că pentru a obţine o colaborare eficientă din partea unuia sau a altuia dintre participanţi este necesară o evaluare cât mai precisă intereselor particulare şi a relaţiilor dintre cei implicaţi în activitatea ilicită. Printre problemele ce pot fi lămurite prin ascultarea învinuitului/inculpatului în cadrul investigării infracţiunilor ce se săvârşesc la regimul armelor şi muniţiilor, îmi permit să le subliniez pe următoarele: ◊ în ce constă activitatea ilicită şi participarea învinuitului/inculpatului; 277 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE ◊ tipul şi modelul armelor şi muniţiilor asupra cărora poartă activitatea ilicită; ◊ desfăşurarea în timp şi spaţiu a activităţii ilicite; ◊ identitatea celorlalte persoane implicate în activitatea ilicită şi în ce constă participarea fiecăreia, în parte; ◊ conexitatea dintre activitatea ilicită specifică infracţiunilor ce se săvârşesc la regimul armelor şi muniţiilor şi activitatea ilicită specifică săvârşirii altor categorii de infracţiuni – infracţiuni contra persoanei, patrimoniului, etc.; ◊ ce alte persoane mai cunosc despre săvârşirea activităţii ilicite; ◊ cum au fost valorificate foloasele obţinute ca urmare a desfăşurării activităţii ilicite. ◊ înfiinţarea, scopul funcţionării şi relaţiile dintre membrii grupului organizat care este implicat în desfăşurarea activităţii ilicite. 6.3. Particularităţile cercetării uzului de armă letală, fără drept Important, aici, este observarea condiţiilor legale în care se poate face uz de armă letală. Înainte de toate, demersul judiciar va ţine seama că prin uz de armă trebuie înţeles executarea tragerii cu o armă499 - deci folosirea armelor letale conform destinaţiei lor specifice – nefiind pertinentă problemei utilizarea armelor letale în alt mod – pentru lovire, impresionarea adversarilor, pentru obţinerea de bani în tranzacţii oneroase, etc. Apreciez că, practic, prin această infracţiune legiuitorul a dorit să incrimineze nerespectarea regimului impus pentru uzul armelor letale. În ce constă acest regim? În conformitate cu prevederile Legii 295/2004 titularul dreptului de a purta şi folosi arme de apărare şi pază are obligaţia de a păstra arma înscrisă în permisul de armă în condiţii de securitate, astfel încât să nu permită accesul la aceasta al persoanelor neautorizate. Arma poate fi purtată numai de către titularul permisului, cu îndeplinirea cumulativă a următoarelor condiţii: a) trebuie să fie asigurată şi să nu fie armată; b) să aibă efectuată inspecţia tehnică periodică şi să nu prezinte defecţiuni, cu excepţia situaţiei în care este transportată la armurier; c) trebuie să stea în permanenţă introdusă în toc, cu excepţia situaţiilor în care persoana este autorizată, potrivit legii, să o utilizeze; d) să se afle în permanenţă numai asupra sa şi să nu fie înmânată, sub nici o formă, altor persoane, cu excepţia armurierilor, organelor de poliţie competente, precum şi personalului abilitat prin lege să păstreze şi să asigure securitatea temporară a armelor, la intrarea în instituţiile publice, în mijloacele de transport naval sau aerian, precum şi în alte locuri unde portul armei este interzis prin lege; e) deţinătorul să nu se afle sub influenţa băuturilor alcoolice, produselor sau substanţelor stupefiante, a medicamentelor cu efecte similare acestora ori în stare avansată de oboseală sau să nu sufere de afecţiuni temporare, de natură să genereze o stare de pericol, în condiţiile în care poartă arma asupra sa. Titularii dreptului de a purta şi folosi armele de apărare şi pază pot face uz de armă numai în poligoanele autorizate sau în caz de legitimă apărare ori stare de necesitate. Folosirea armelor de apărare şi pază în poligoanele autorizate se poate face numai în condiţiile stabilite prin regulamentele de ordine interioară ale acestora. Persoana care a făcut uz de armă este obligată să acţioneze imediat, pentru a se acorda primul ajutor şi asistenţă medicală persoanelor rănite şi să anunţe de îndată cel mai apropiat organ de poliţie, indiferent dacă au rezultat sau nu victime ori pagube materiale. Organul de poliţie sesizat are obligaţia să efectueze cercetarea la faţa locului şi a circumstanţelor în care s-a produs evenimentul. Arma care a fost folosită rămâne în custodia organului de poliţie care desfăşoară cercetarea, până la încheierea acesteia. 499 În conformitate cu prevederile art. 2 pct. 5 din Legea 295/2004 278 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Persoanele incluse într-un program de protecţie a martorilor pot păstra, purta şi folosi armele înscrise în permisul de armă numai în condiţiile stabilite în protocolul de protecţie. Dreptul de a purta şi folosi armele de vânătoare se acordă, în condiţiile legii, vânătorilor care sunt membri ai unor asociaţii de vânători sportivi, legal constituite, ce îşi desfăşoară activitatea conform Legii fondului cinegetic şi a protecţiei vânatului 103/1996, republicată, cu modificările ulterioare, care au susţinut examenul pentru obţinerea calităţii de vânător şi deţin permis de vânătoare cu viză valabilă. Titularul dreptului de a purta şi folosi arme de vânătoare poate face uz de arma înscrisă în permisul de armă numai asupra vânatului pentru care a fost autorizat în condiţiile legale, precum şi pentru antrenament, în poligoanele autorizate în condiţiile legii. Dreptul de a purta şi folosi armele de tir se acordă, sportivilor şi antrenorilor de tir. Portul şi utilizarea armelor de tir în incinta locurilor la locurile de antrenament se fac în condiţiile stabilite prin regulamentele de ordine interioară ale acestor locuri. Suspendarea dreptului de port şi folosire a armelor letale se dispune de către organul competent care a acordat acest drept. Pe perioada suspendării dreptului de port şi folosire a armelor, permisul de armă se retrage de către organul de poliţie care a dispus măsura, iar armele şi întreaga cantitate de muniţie deţinute se depun, de îndată, la un armurier autorizat în acest sens, cu excepţia situaţiei în care acestea se ridică de către organele de poliţie. În contextul arătat o subliniere este necesară în legătură cu particularităţile constatării infracţiunii flagrante. În opinia mea trebuie distinse două situaţii: • constatarea spontană a infracţiunii flagrante • constatarea infracţiunii flagrante în urma desfăşurării de activităţi pregătitoare În primul caz, avem de a face cu funcţionari ai serviciilor de poliţie judiciară, magistraţi ori funcţionari ai altor instituţii cu competenţe de control care desfăşurând activităţi de rutină, fiind în timpul liber ori în diverse împrejurări care nu ţin de un demers direct referitor la activitatea ilicită ce constituie obiectului problemei. Situaţia impune precauţie deosebită, util fiind ca cel care constată nemijlocit elementele caracteristice activităţii ilicite să reţină toate amănuntele de interes pentru anchetă – ca exemplu: numărul şi identitatea persoanelor implicate, în ce constă activitatea fiecărei persoane implicate, rezultatele desfăşurării activităţilor ilicite, armele letale utilizate în condiţii ilegale – şi să sesizeze organul judiciar competent a derula activităţile de anchetă. Teoretic totul poate părea simplu – ceea ce am arătat este posibil doar în condiţiile în care funcţionarul îşi poate păstra anonimatul, fiind necesare condiţii ce ţin de spaţiio-temporalitate, prezenţă de spirit, şansă, etc. De cele mai multe ori lucrurile se complică funcţionarul este implicat, într-un fel sau altul, în desfăşurarea activităţii ilicite. Trebuie să promoveze o atitudine – cea normală fiind aceea care conduce la încetarea activităţii ilicite – care va trebui să ţină cont de amploarea activităţii ilicite, de persoanele implicate, de posibilităţile reale de acţiune, riscurile ce pot fi asumate, etc. Ca regulă generală, întregul efort trebuie să aibă ca rezultat ţinerea situaţiei sub control – sub aspectul amplorii activităţii ilicite şi a consecinţelor – până la sosirea echipei competente în a continua cercetările. Foarte importantă este scoaterea armei letale de sub controlul făptuitorului – dacă aceasta se realizează, potenţialul de pericol al situaţiei scade existând posibilitatea instaurării controlului şi, în final, imobilizarea făptuitorului. Atâta vreme cât arma letală nu este în siguranţă, situaţia poate escalada în orice moment cu consecinţe dintre cele mai grave. În situaţia unei sesizări care permite desfăşurarea de activităţi pregătitoare, intervenţia va putea să fie caracterizată de precizie, eficienţă şi asumarea unor riscuri minime. Desigur evaluarea, la faţa locului, a riscurilor – atât a celor ce pot fi asumate în firescul activităţii, cât şi a celor care prin particularităţile lor exced normalului, în măsura în care se poate vorbi, în domeniu, despre normal – este deosebit de importantă şi nu se pot da soluţii cadru cu privire la cât şi cum să se intervină. Problematica nu poate fi considerată încheiată fără a fi făcută o subliniere cu privire la modul de manevrare şi de examinare, la faţa locului, a armei letale şi a muniţiei ce constituie obiectul material al infracţiunii. Nu trebuie uitat că foarte important, pentru anchetă, este stabilirea legăturii între persoana făptuitorului, activitatea ilicită şi arma letală. 279 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE În aceste condiţii, apreciez că, încă de la faţa locului este necesară examinarea cu cea mai mare atenţie a armei şi a făptuitorului. Urmele secundare a le tragerii pot fi descoperite cu uşurinţă atât pe corpul armei cât şi pe cel al trăgătorului500, la care se pot adăuga urmele papilare de pe corpul armei ori alte categorii de urme – urme biologice, urme de sol, de textile, etc. – astfel că, încă de la începutul anchetei se va proba folosirea armei letale, fără drept, de către o anumită persoană. 6.4. Particularităţile cercetării ştergerii sau modificării, fără drept, a marcajelor de pe armele letale În conformitate cu prevederile Legii 295/2004, armele şi muniţiile atât cele fabricate pe teritoriul României cât şi cele fabricate în străinătate pot fi deţinute sau comercializate numai dacă îndeplinesc următoarele condiţii: a) străinătate; b) sunt marcate de armurierul român autorizat să le producă sau de către de producătorul din sunt omologate sau sunt avizate de Autoritatea Naţională pentru Omologarea Armelor şi Muniţiilor, pentru conformitate cu normele de omologare; c) sunt înregistrate în Registrul Naţional al Armelor şi sunt însoţite de cartea de identitate a armei. Marcarea armelor şi muniţiilor produse de armurierii români se face în cadrul procesului de fabricaţie prin aplicarea de marcaje destinate identificării acestora. Marcajele trebuie să cuprindă: • indicativul de ţară al României; • indicativul armurierului care le produce; • indicativul corespunzător categoriei din care face parte arma sau, după caz, muniţia pe care se aplică; • anul de fabricaţie al armelor şi muniţiilor şi numărul de ordine al fiecărei arme. Armurierii români care produc arme şi muniţii au obligaţia de a ţine evidenţa armelor şi muniţiilor fabricate, în registre constituite cu avizul Direcţiei Generale de Poliţie a Municipiului Bucureşti sau al inspectoratelor de poliţie judeţene în a căror rază teritorială de competenţă îşi au sediile sociale şi înregistrate la Inspectoratul General al Poliţiei Române care ţine evidenţa registrelor tuturor armurierilor autorizaţi să producă arme şi muniţii. Registrele arătate se păstrează de armurierii autorizaţi să producă arme şi muniţii, timp de 10 ani, după care se depun, pentru arhivare, la Inspectoratul General al Poliţiei Române. În situaţia în care armurierii îşi încetează activitatea de producere a armelor şi muniţiilor, registrele se depun la Inspectoratul General al Poliţiei Române, în termen de 10 zile de la încetarea activităţii. Relevante pentru problema marcării armelor de foc – în special pentru a se putea înţelege ce presupune marcarea armelor şi muniţiilor produse în străinătate – sunt şi prevederile Legii 9/2004, pentru aderarea României la Protocolul împotriva fabricării şi traficului ilegale de arme de foc, piese şi componente ale acestora, precum şi de muniţii, adoptat la New York la 31 mai 2001, adiţional la Convenţia Naţiunilor Unite împotriva criminalităţii transnaţionale organizate, adoptată la New York la 15 noiembrie 2000, care cu impune ca în scopurile identificării şi înregistrării fiecărei arme de foc, statele părţi trebuie: a) în momentul fabricării fiecărei arme de foc, să impună un mod unic de marcare prin care să se indice numele producătorului, ţara sau locul de fabricare şi numărul de serie, să păstreze orice alt marcaj unic şi realizat în mod simplificat, bazat pe folosirea simbolurilor geometrice simple, combinate cu un cod numeric şi/sau alfanumeric, prin care să se permită tuturor statelor identificarea cu uşurinţă a ţării de fabricaţie; b) să impună marcarea corespunzătoare simplă a fiecărei arme de foc importate, pentru a se permite identificarea ţării importatoare şi, dacă este posibil, a anului în care a fost realizat importul, şi să facă posibilă înregistrarea armei de foc de către autorităţile competente ale acestei ţări, ca şi o marcare unică, dacă arma de 500 N.A. – este necesară o banală examinare cu ajutorul lămpii cu ultraviolete 280 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE foc nu posedă o asemenea marcare. Condiţiile enunţate în prezentul alineat nu vor fi aplicate importurilor temporare de arme de foc, realizate în scopuri legale care pot fi verificate; c) în momentul transferării unei arme de foc din stocurile unui stat în vederea dării sale în folosinţă civilă permanentă, să asigure marcarea corespunzătoare unică, care să permită tuturor statelor părţi identificarea ţării de transfer. De asemenea, pentru a încuraja dezvoltarea industriei armelor de foc, statele părţi la protocol trebuie să întreprindă măsuri prin care să se împiedice înlăturarea sau alterarea marcării. Expertizele criminalistice Pertinentă problemei, prin particularităţile sale, expertiza metalografică este instrumentul ştiinţific de maximă eficienţă pe care îl oferă tehnica criminalistică pentru lămurirea problemelor de anchetă în cazul ştergerii sau modificării seriilor de pe armele letale. Modul cum sunt imprimate marcajele de pe armele letale ţine de tehnologia fiecărui armurier, seriile imprimate de către armurieri diferiţi pot diferi – componenţa cifrică şi literală are un anumit plasament, aliniament, formă şi spaţiere a caracterelor. Orice intervenţie făcută pe locul destinat din fabricaţie seriei va lăsa urme ce pot fi revelate prin folosirea unor procedee chimice, electrochimice şi magnetice. În practică501 cel mai folosit procedeu este procedeul electrochimic – folosirea electronoserpilului, dispozitiv confecţionat special pentru astfel de revelări. În practică s-a constatat un anumit interes al infractorilor pentru ştergerea sau modificarea seriilor armelor letale în condiţiile în care devine probabilă o acţiune a organelor judiciare şi există riscul descoperirii armelor asupra lor. Mai există posibilitatea ca după săvârşirea unor infracţiuni grave folosind arme letale, infractorii să arunce armele cu seriile modificate ori şterse pentru a nu se putea stabili nici o legătură între armă şi persoana lor ori pentru a încerca să orienteze cercetările pe piste greşite. Principala metodă folosită constă în alterarea seriei originale folosind metode abrazive, astfel încât toată seria ori numai anumite caractere, apreciate ca fiind de interes de către infractori, să nu mai poată fi distinse la orice examinare comună. Principalele probleme pe care le poate lămuri expertiza metalografică502 pot fi sintetizate după cum urmează: 1. dacă arma supusă expertizării are sau nu seria modificată; 2. care este seria originală armei prezentată spre expertizare în condiţiile în care seria a fost ştearsă sau modificată. Foarte important pentru cercetare este că expertiza pune la dispoziţia anchetatorilor seria originală a armei letale şi pe baza acesteia, consultând evidenţele obligatorii – ce se ţin în toate ţările semnatare ale Protocolul împotriva fabricării şi traficului ilegale de arme de foc, piese şi componente ale acestora, precum şi de muniţii, adoptat la New York la 31 mai 2001, adiţional la Convenţia Naţiunilor Unite împotriva criminalităţii transnaţionale organizate, adoptată la New York la 15 noiembrie 2000 – în legătură cu provenienţa şi deţinătorul fiecărei arme letale în parte se poate stabili traseul urmat de armă de la fabricant până la utilizarea finală în săvârşirea de infracţiuni. Cooperarea internaţională – Pentru a putea lupta eficient împotriva traficului ilegal de arme de foc, ştergerea sau modificarea, fără drept, a marcajelor de pe armele letale, fiind doar un aspect, statele 501 Tocan Leonard – Aspecte practice de relevare a seriilor îndepărtate de pe caroseriile auto, în Criminalistica nr.6/2002, pag 37-39 502 Pentru detalii specifice expertizei şi posibilităţilor de aplicare a se vedea şi C.M. Lăzureanu – Examinarea metalografică, mijloc de identificare criminalistică în cazul autoturismelor furate şi a traficului cu autoturisme, în Realităţi şi Perspective în Criminalistică, culegere de referate prezentate la simpozionul cu acelaşi nume organizat de către Asociaţia Criminaliştilor din România în 2003, pag. 204-206 281 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE interesate503 trebuie să coopereze. Modalităţile de cooperare trebuie să ţină seama de sistemul juridic al fiecărei ţări, în parte. O primă modalitate de cooperare o reprezintă schimbul de informaţii cu privire la producătorii, negociatorii, importatorii, exportatorii, transportatorii autorizaţi de arme de foc, piese şi componente ale acestora, precum şi de muniţii. De asemenea, sunt necesare schimburi de informaţii cu privire, în special, la: a) grupurile criminale organizate, cunoscute sau bănuite că participă la fabricarea ilegală ori la traficul ilegal de arme de foc, piese şi componente ale acestora, precum şi de muniţii; b) mijloacele de ascundere utilizate la fabricarea ilegală sau la traficul ilegal de arme de foc, piese şi componente ale acestora, precum şi de muniţii, ca şi la mijloacele de detectare a acestora; c) metodele şi mijloacele, punctele de expediere şi de destinaţie şi rutele frecvent utilizate de grupurile criminale organizate implicate în traficul ilegal de arme de foc, piese şi componente ale acestora, precum şi de muniţii; d) date privind experienţele legislative, ca şi practicile şi măsurile destinate prevenirii, combaterii şi eradicării fabricării şi traficului ilegale de arme de foc, piese şi componente ale acestora, precum şi de muniţii; e) informaţii ştiinţifice şi tehnologice pertinente anchetelor. Statele interesate vor coopera pentru înregistrarea armelor de foc, pieselor şi componentelor acestora, precum şi a muniţiilor care pot face obiectul fabricării sau traficării ilegale şi, în limita mijloacelor disponibile, vor răspunde cu rapiditate solicitărilor de asistenţă în acest domeniu. Foarte importantă pentru obţinerea unei eficiente rezonabile a anchetelor este obţinerea sprijinului şi cooperării din partea fabricanţilor, negociatorilor, importatorilor, exportatorilor, intermediarilor şi transportatorilor comerciali de arme de foc, piese şi componente ale acestora, precum şi de muniţii. Ascultarea de persoane – în cadrul cercetării infracţiunii de ştergere sau modificare, fără drept, a marcajelor de pe armele letale ascultarea de persoane este centrată pe două direcţii: ascultarea de martori şi ascultarea învinuiţilor/inculpaţilor. Principalele probleme ce pot fi lămurite prin ascultarea acestora pot fi sintetizate astfel: • identitatea armelor letale cărora li s-au şters sau modificat, fără drept, marcajele; • identitatea persoanelor implicate în activităţile de traficare legală sau nu a armelor letale; • identitatea persoanelor care au desfăşurat nemijlocit operaţiunile de ştergere sau modificare a marcajelor; • • • • ilicite; • • condiţiile de loc şi timp în care s-au desfăşurat operaţiunile incriminate; scopul urmărit prin modificarea sau ştergerea marcajelor; dacă şi modul cum au fost valorificate armele cu marcaje modificate sau şterse; dacă armele cu marcaje modificate sau şterse au fost folosite pentru desfăşurarea de activităţi alte consecinţe ale modificării sau ştergerii marcajelor de pe armele letale; dacă activităţile de modificare sau ştergere a marcajelor au fost desfăşurate ca o activitate ilicită continuată ori este vorba despre activităţi izolate; • poziţia şi legăturile celor care au desfăşurat şi organizat activitatea ilicită cu segmente ale crimei organizate. 503 A se vedea Protocolul împotriva fabricării şi traficului ilegale de arme de foc, piese şi componente ale acestora, precum şi de muniţii, adoptat la New York la 31 mai 2001, adiţional la Convenţia Naţiunilor Unite împotriva criminalităţii transnaţionale organizate, adoptată la New York la 15 noiembrie 2000 282 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE CAPITOLUL 7 INVESTIGAREA CRIMINALISTICĂ A ACTIVITĂŢILOR ILICITE CU MATERIALE NUCLEARE ŞI MATERII RADIOACTIVE Pornind de la o informaţie de presă – potrivit cu care Dr. Paolo Sartori, şeful Biroului italian Interpol la Bucureşti, a dezvăluit că ruta traficului cu material nuclear şi strategic din Transnistria şi din Republica Moldova, bănuită de conexiuni cu terorismul islamic, trece prin România, în România fiind identificaţi şi arestaţi foarte mulţi traficanţi de material nuclear şi strategic, cum ar fi mercurul alb sau cobaltul, care pot fi folosite în atentate teroriste – am apreciat că problema investigării infracţiunilor care au ca obiect material materiale nucleare şi alte materii radioactive a apărut ca fiind de actualitate, caz în care, având în vedere şi reglementarea legală specifică, devine oportun elaborarea unui capitol care să fie centrat pe problematica arătată. 7.1. Situaţia premisă Ca şi situaţie premisă Legea 111/1996504 privind desfăşurarea în siguranţă, reglementarea, autorizarea şi controlul activităţilor nucleare instituie un regim special pentru autorizarea şi controlul activităţilor nucleare desfăşurate în scopuri exclusiv paşnice, astfel încât să se îndeplinească cerinţele de securitate nucleară, de protecţie a personalului expus profesional, a pacientului, a mediului, a populaţiei şi a proprietăţii, cu riscuri minime în conformitate cu reglementările şi cu respectarea obligaţiilor ce decurg din acordurile şi convenţiile la care România este parte505. Trebuie observat că în domeniul activităţilor nucleare avem de a face cu mai multe texte legale care incriminează anumite conduite sociale periculoase ca infracţiuni. Astfel, în primul rând, există prevederile art. 407 din Legea nr. 301/2004, ce definesc infracţiunea de nerespectare a regimului materialelor nucleare sau a altor materii radioactive. De asemenea, în Legea 111/1996, la art. 44-47 sunt incriminate mai multe conduite ce constituie infracţiuni. Fiecare dintre infracţiunile la care am făcut referire este caracterizată, înainte de elementele constitutive, de o situaţie premisă, pe care o apreciez ca fiind comună, constituită din regimul juridic instituit pentru desfăşurarea în siguranţă a activităţilor nucleare. Pentru conturarea ipotezei în care sunt analizate ca ilicite conduitele incriminate ca infracţiuni, consider utilă sublinierea câtorva repere ale regimului privind desfăşurarea în siguranţă a activităţilor nucleare. Astfel, domeniul de aplicare al regimului arătat cuprinde506: ─ cercetarea, proiectarea, deţinerea, amplasarea, construcţia, montajul, punerea în funcţiune, funcţionarea de probă, exploatarea, modificarea, conservarea, dezafectarea, importul şi exportul instalaţiilor nucleare; 504 N.A. – republicată în M.O. 552 din 27 Iunie 2006 505 Art. 1 din Legea 111/1996 506 Art. 2 din Legea 111/1996 283 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE ─ proiectarea, deţinerea, amplasarea, construcţia-montajul, punerea în funcţiune, funcţionarea, conservarea şi dezafectarea instalaţiilor de minerit şi preparare a minereurilor de uraniu şi toriu şi a instalaţiilor de gospodărire a deşeurilor de la mineritul şi prepararea minereurilor de uraniu şi toriu; ─ producerea, amplasarea şi construcţia, furnizarea, închirierea, transferul, manipularea, deţinerea, prelucrarea, tratarea, utilizarea, depozitarea temporară sau definitivă, transportul, tranzitul, importul şi exportul instalaţiilor radiologice, materialelor nucleare şi radioactive, inclusiv al combustibilului nuclear, al deşeurilor radioactive şi al dispozitivelor generatoare de radiaţii ionizante; ─ producerea, furnizarea şi utilizarea aparaturii de control dozimetric şi a sistemelor de detecţie a radiaţiilor ionizante, a materialelor şi dispozitivelor utilizate pentru protecţia împotriva radiaţiilor ionizante, precum şi a mijloacelor de containerizare sau de transport al materialelor radioactive, special amenajate în acest scop; ─ producerea, furnizarea, închirierea, transferul, deţinerea, exportul, importul materialelor, dispozitivelor şi echipamentelor prevăzute în anexa nr. 1 a Legii 111/1996; ─ deţinerea, transferul, importul şi exportul informaţiilor nepublicate, aferente materialelor, dispozitivelor şi echipamentelor pertinente pentru proliferarea armelor nucleare şi a altor dispozitive nucleare explozive, prevăzute în anexa nr. 1 a Legii 111/1996; ─ realizarea produselor şi serviciilor destinate instalaţiilor nucleare; ─ realizarea produselor şi serviciilor destinate surselor de radiaţii, aparaturii de control dozimetric, sistemelor de detecţie a radiaţiilor ionizante, materialelor şi dispozitivelor utilizate pentru protecţia împotriva radiaţiilor ionizante; ─ sursele orfane, de la detectarea acestora până la depozitarea finală ca deşeu radioactiv. Autoritatea naţională competentă în domeniul nuclear507, care exercită atribuţiile de reglementare, autorizare şi control este Comisia Naţională pentru Controlul Activităţilor Nucleare, instituţie publică de interes naţional, cu personalitate juridică aflată în subordinea guvernului. Cercetarea, experimentarea, dezvoltarea, fabricarea, importul, exportul, tranzitul, deţinerea sau detonarea unei arme nucleare sau a oricărui dispozitiv nuclear, ca activităţi potenţiale, sunt interzise pe teritoriul României508. Importul deşeurilor radioactive şi al combustibilului nuclear ars este interzis509, cu excepţia situaţiilor în care importul decurge nemijlocit din prelucrarea, în afara teritoriului României, a unui export, anterior autorizat, de deşeuri radioactive sau combustibil nuclear ars, în baza prevederilor unor acorduri internaţionale sau contracte încheiate cu parteneri comerciali cu sediul în străinătate, in condiţiile prevăzute de legislaţia în vigoare. Activităţile şi sursele ce constituie domeniul de aplicare al regimului privind desfăşurarea în siguranţă a activităţilor nucleare necesită o autorizare510 din partea Comisiei Naţionale pentru Controlul Activităţilor Nucleare, cu respectarea procedurii de autorizare specifice fiecărui gen de activitate sau sursă511. Autorizaţia se eliberează persoanelor juridice şi, chiar, unităţilor fără personalitate juridică, constituite conform legii, la cererea acestora, dacă fac dovada respectării prevederilor legale, putând fi folosită numai în scopul pentru care a fost eliberată, cu respectarea limitelor şi condiţiilor precizate în aceasta. Autorizaţiile se solicită şi, respectiv, se eliberează, simultan sau succesiv, separat pentru fiecare gen de activitate sau pentru fiecare instalaţie cu funcţionalitate proprie, din patrimoniul solicitantului, sau pentru fiecare tip distinct de material radioactiv, de dispozitiv generator de radiaţii ionizante, de aparatură de control dozimetric al radiaţiilor ionizante sau al gradului de contaminare radioactivă, de material sau dispozitiv utilizat în scopul protecţiei împotriva radiaţiilor ionizante, de mijloc de containerizare sau de transport special amenajat în 507 Art. 4 alin. 1 din Legea 111/1996 508 Art. 6 din Legea 111/1996 509 Art. 7 din Legea 111/1996 510 Art. 8 alin. 1-6 din Legea 111/1996 511 Conform art. 8 alin. 1 din Legea 111/1996 – cu excepţia activităţilor de transport precum şi a reparării şi/sau întreţinerii dispozitivelor generatoare de radiaţii ionizante, a utilizării aparaturii de control dozimetric şi a sistemelor de detecţie a radiaţiilor ionizante precum şi a reparării şi/sau întreţinerii 284 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE acest scop, pe care solicitantul autorizaţiei de producere intenţionează să-l realizeze, în vederea utilizării sau comercializării în funcţie de riscurile asociate ale activităţii desfăşurate în conformitate cu reglementările specifice elaborate de Comisiei Naţionale pentru Controlul Activităţilor Nucleare. Titularul autorizaţiei va putea să folosească, în cadrul activităţilor autorizate, doar personal ce este posesor al unui permis de exercitare valabil pentru aceste activităţi, ce se eliberează în baza unei evaluări şi examinări numai persoanelor fizice care au responsabilităţi în desfăşurarea, în siguranţă, a activităţilor nucleare. Autorizaţiile eliberate au o perioadă de valabilitate, putând fi retrase sau suspendate, în tot sau în parte, înaintea expirării perioadei de valabilitate, în condiţii stabilite prin lege512. În exercitarea mandatului lor, organele cu drept de control al activităţilor nucleare au drepturi, obligaţii şi atribuţii specifice stabilite prin lege513. În caz de nesupunere la control sau de nesupunere faţă de oricare dintre dispoziţiile sale514, comisia poate cere autorităţilor competente fie să procedeze la executarea silită, fie să întreprindă o anchetă, poate solicita intervenţia reprezentanţilor Inspectoratului General al Poliţiei sau, în caz de urgenţă, poate întreprinde, din proprie iniţiativă, măsuri asigurătorii de securitate nucleară. Activităţile în care se utilizează materiale cu activitate totală sau cu concentraţie masică scăzută515, generatorii de radiaţii ionizante de tipul aprobat de Comisie şi orice tuburi electronice care îndeplinesc limitele şi criteriile de exceptare prevăzute în standardele internaţionale, astfel încât riscurile aferente activităţii sau sursei sunt minimum acceptate, se exceptează, în parte sau în totalitate, de la aplicarea regimului de autorizare legal. Operaţiunile de import şi de export cu produsele şi tehnologiile cu dublă utilizare în domeniul nuclear516, se aprobă, de către Agenţia Naţională de Control al Exporturilor, autoritatea naţională în domeniul controlului exporturilor de produse şi tehnologii cu dublă utilizare, cu condiţia prezentării autorizaţiei de import/export eliberate de Comisia Naţionala pentru Controlul Activităţilor Nucleare. Persoanele fizice şi persoanele juridice517 care extrag sau prelucrează substanţe minerale asociate în zăcământ cu uraniu sau toriu sau substanţe care în fluxul tehnologic de prelucrare sunt susceptibile de a conţine materiale radioactive au obligaţia să ia masuri de verificare a materialelor şi a utilajelor pe întregul ciclu de producţie, manipulare, transport şi depozitare, pentru a constata dacă acestea prezintă o concentraţie de substanţe radioactive sau o radioactivitate care depăşeşte, la un moment dat, limitele de exceptare din reglementările legale. Dacă sunt desfăşurate şi alte activităţi în care lucrătorii sau populaţia sunt expuşi la radon, toron, descendenţii acestora sau la alte radiaţii ionizante, datorate mediului natural, şi persoanele fizice sau juridice care exploatează avioane au obligaţia să ia măsuri de evaluare pentru a constata dacă activităţile desfăşurate conduc la un moment dat la iradierea lucrătorilor sau a populaţiei peste limitele admise pentru activităţile respective. Dacă rezultatele evaluărilor arată depăşirea limitelor sau criteriilor de exceptare din reglementările prevăzute de lege activitatea respectivă este supusă regimului de autorizare şi control. Controlul preventiv, operativ-curent518 şi ulterior al respectării prevederilor legale se efectuează de către reprezentanţii Comisiei Naţionale pentru Controlul Activităţilor Nucleare, anume împuterniciţi, la solicitanţii sau la titularii de autorizaţii. Controlul se efectuează în incinta în care aceştia desfăşoară activităţi supuse regimului de autorizare, în orice alt loc care ar putea avea legătură cu aceste activităţi sau la oricare 512 A se vedea art. 11 – 15 din Legea 111/1996 513 Art. 34 alin.1 coroborat cu art. 31 alin. 1 şi art. 32 din Legea 111/1996 514 Art. 34 alin.2 din Legea 111/1996 515 Art. 16 din Legea 111/1996 516 Art. 41 din Legea 111/1996 517 Art. 29 alin. 1-3 din Legea 111/1996 518 Art. 30 alin. 1 şi 2 din Legea 111/1996 285 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE altă persoană fizică ori juridică ce ar putea desfăşura activităţi, deţine instalaţii nucleare sau radiologice, materiale, alte surse ori informaţii în oricare dintre situaţiile prevăzute de lege519. În urma controlului efectuat Comisia Naţională pentru Controlul Activităţilor Nucleare poate dispune, daca este cazul, suspendarea activităţii desfăşurate şi indisponibilizarea, prin punerea de sigiliu, a instalaţiilor nucleare şi radiologice, a materialelor radioactive, a materialelor nucleare, a materialelor de interes nuclear sau a altor materiale, dispozitive, echipamente şi informaţii pertinente pentru proliferarea armelor nucleare ori a altor dispozitive nucleare explozive, neautorizate sau care prezintă pericol în exploatare ori deţinere. Obiectul juridic special al infracţiunilor ce se săvârşesc la regimul desfăşurării în siguranţă a activităţilor nucleare, îl apreciez ca fiind comun, constituit din acele relaţii sociale a căror formare şi normală manifestare sunt nemijlocit legate de existenţa unui climat de siguranţă, caracterizat de desfăşurarea activităţilor nucleare în condiţii de maximă securitate astfel ca, în limite social acceptate, să fie asumat un risc minim legat de manifestarea efectelor nocive ale materialelor nucleare sau ale altor materii radioactive. În aceste condiţii, securitatea nucleară şi radioactivă, protecţia personalului expus profesional, a populaţiei, a mediului înconjurător, a proprietăţii, sunt valori sociale de maximă importanţă condiţionate de respectarea reglementărilor legale interne în acord cu convenţiile şi angajamentele internaţionale la care România este parte. Prin activitate nucleară520 trebuie înţeleasă orice practică umană care introduce surse sau căi de expunere suplimentare, extinde expunerea la un număr mai mare de persoane sau modifică reţeaua de căi de expunere, plecând de la sursele existente, mărind astfel expunerea ori probabilitatea expunerii persoanelor sau numărul de persoane. În context, apreciez ca importantă şi definiţia legală a noţiunii de securitate nucleară, explicată de către legiuitor521 ca fiind ansamblul de măsuri tehnice şi organizatorice destinate să asigure funcţionarea instalaţiilor nucleare în condiţii de siguranţă, să prevină şi să limiteze deteriorarea acestora şi să asigure protecţia personalului ocupat profesional, a populaţiei, mediului şi bunurilor materiale împotriva iradierii sau contaminării radioactive. În plan oarecum secund, condiţionate de relaţiile sociale arătate, pot fi avute în vedere şi alte relaţii sociale, nu mai puţin importante, cum ar fi viaţa şi integritatea corporală a persoanelor, patrimoniul public şi privat, ordinea şi siguranţa publică. 7.2. Particularităţi ale problemelor pe care trebuie să le lămurească cercetarea nerespectării regimului materialelor nucleare sau a altor materii radioactive În analiza infracţiunii de nerespectare a regimului materialelor nucleare sau a altor materii radioactive, apreciez că trebuie distinse cinci componente: 1. Traficul cu materiale nucleare şi alte materii radioactive – primirea, deţinerea, folosirea, cedarea, modificarea, înstrăinarea, dispersarea, expunerea, transportul sau deturnarea materialelor nucleare ori a altor materii radioactive, precum şi orice operaţie privind circulaţia acestora; 2. Efectuarea de operaţiuni interzise cu obiecte sau instalaţii nucleare – cercetarea, proiectarea, amplasarea, producţia, construcţia sau montajul obiectelor ori instalaţiilor nucleare, punerea în funcţiune, exploatarea, modificarea, dezafectarea, importul sau exportul instalaţiilor nucleare, fără drept; 3. Sustragerea ori distrugerea materialelor nucleare sau a altor materii radioactive; 4. Traficul cu arme nucleare sau dispozitive explozive nucleare – dezvoltarea, fabricarea, deţinerea, importul, exportul sau tranzitul armelor nucleare sau al oricăror dispozitive explozive nucleare; 519 a) în vederea eliberării autorizaţiei solicitate; b) în perioada de valabilitate a autorizaţiei, în mod periodic sau inopinat; c) pe baza notificării titularului autorizaţiei; d) atunci când ar putea exista instalaţii nucleare ori radiologice, materiale, alte surse sau informaţii ori s-ar putea desfăşura activităţi dintre cele care necesită autorizare. 520 N.A. – definiţie preluată din anexa 2 a Legii 111/1996 521 N.A. – definiţie preluată din anexa 2 a Legii 111/1996 286 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE 5. Scoaterea din funcţiune în totalitate sau în parte a echipamentelor de supraveghere şi control – în cazul când fapta nu este justificată de securitatea nucleară sau de radioprotecţie. În legătură cu primele patru componente, legiuitorul a reglementat şi patru forme agravate: 1. Dacă faptele au produs pericol public; 2. Dacă au survenit urmările specifice infracţiunilor de vătămare corporală gravă sau a lovirilor şi vătămărilor cauzatoare de moarte; 3. În cazul în care faptele au avut consecinţe deosebit de grave; 4. Dacă s-a produs moartea uneia sau a mai multor persoane. Cu privire la scoaterea din funcţiune în totalitate sau în parte a echipamentelor de supraveghere şi control, legiuitorul a introdus o formă în care răspunderea penală este atenuată, atunci când forma de vinovăţie cu care se săvârşeşte activitatea ilicită este culpa, regula fiind ca, în toate formele infracţionale, forma de vinovăţie să fie intenţia. Principalele probleme pe care trebuie să le lămurească cercetarea Principalele probleme pe care trebuie să le lămurească cercetarea activităţilor ilicite ce constituie obiectul prezentul demers ştiinţific – pentru uşurarea exprimării voi folosi, ca echivalentă, expresia de materii speciale, fiind incluse, aici materialele nucleare şi materiile radioactive; obiectele şi instalaţiile nucleare; armele nucleare şi dispozitivele explozive nucleare – sunt următoarele: activitatea ilicită desfăşurată; materiile speciale asupra cărora a purtat activitatea ilicită şi provenienţa acestora; locul şi timpul desfăşurării activităţilor ilicite; făptuitorii, calitatea şi contribuţia la contribuţia acestora la desfăşurarea activităţilor ilicite; consecinţele desfăşurării activităţilor ilicite; scopul desfăşurării activităţilor ilicite; existenţa concursului de infracţiuni şi legătura acestora cu organizaţiile criminale; cauzele, condiţiile şi împrejurările care au generat, înlesnit sau favorizat săvârşirea infracţiunilor. Activitatea ilicită desfăşurată – Aşa cum am arătat şi în secţiunea precedentă, acţiunile incriminate de către legiuitor sunt deosebit de numeroase. Ele pot fi grupate în: • Activităţi care concură la obţinerea materiilor speciale – producerea, tratarea, primirea, deturnarea, sustragerea etc.; • Activităţi care pot fi subsumate noţiunii de trafic – în esenţă am aici în vedere acele acţiuni care au ca obiect manoperele care fac legătura între ceea ce este acceptat prin obţinere şi folosirea efectivă, potrivit proprietăţilor speciale, a acestor materii speciale; • Activităţi prin care se folosesc direct materiile speciale – aici, incluzând şi ameninţarea cu folosirea acestor materii speciale; distrugerea materialelor nucleare sau a altor materii radioactive, precum şi dezvoltarea, fabricarea, deţinerea, importul, exportul sau tranzitul armelor nucleare sau al oricăror dispozitive explozive nucleare • Activităţile care au ca rezultat scoaterea din funcţiune a echipamentelor, speciale, de supraveghere şi control – echipamente instalate de Comisia Naţională pentru Controlul Activităţilor Nucleare sau de către inspectorii internaţionali, în baza acordurilor la care România este parte. Stabilirea activităţilor concrete desfăşurate de către fiecare persoană cercetată, în parte, este necesară, pe de o parte, din considerente ce ţin de managementul şi gestionarea anchetei, iar pe de altă parte, din considerente ce ţin de tratamentul juridic aplicat şi, implicit, întinderea pedepselor ce pot fi aplicate. În funcţie de natura activităţii ilicite desfăşurate, cu caracter exemplificativ, se va putea stabili oportunitatea dispunerii şi efectuării activităţilor de urmărire penală, se vor putea face aprecieri a măsurilor de protecţie pe care va trebui să le ia personalul angajat în desfăşurarea unor activităţi precum constatarea în flagrant, cercetarea la faţa locului, percheziţia, etc.; se va putea evalua amploarea întregii activităţi infracţionale şi, în funcţie de aceasta, se vor putea căuta martori oculari, înscrisuri, se va cere autorizarea desfăşurării unor activităţi de supraveghere operativă, se vor dispune măsurile necesare pentru limitarea efectelor nocive specifice; se vor dispune măsurile prevăzute în cadrul acordurilor internaţionale; etc. Tratamentul juridic va fi individualizat după cum sunt întrunite condiţiile specifice elementului material ale uneia sau alteia dintre componentele sau formele agravate la care am făcut referire în debutul secţiunii. 287 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE De observat, este că activităţile incriminate pot fi clasificate în două categorii: 1. activităţi supuse autorizării – ce sunt incriminate doar în condiţiile în care se desfăşoară în lipsa autorizării; 2. activităţi care sunt interzise aprioric, fără să se pună problema autorizării – cazul scoaterii din funcţiune a echipamentelor speciale de supraveghere şi control, traficul sau ameninţarea cu folosirea armelor nucleare sau a dispozitivelor explozive nucleare. În cazul activităţilor supuse autorizării, de fond apare şi lămurirea împrejurării existenţei sau nu a autorizării necesare – autorizare valabilă, sub aspectul organelor care au eliberat-o, sub aspectul respectării condiţiilor impuse pentru autorizare522, respectiv, al termenului de valabilitate a autorizării. Se poate observa că legiuitorul a enumerat, cu caracter exemplificativ, mai multe acţiuni, după care a încheiat cu expresia atotcuprinzătoare „orice alte operaţiuni privind circulaţia acestora” exprimându-şi dorinţa, astfel, pentru incriminarea, practic, a oricăror acţiuni ce ar putea fi desfăşurate în legătură cu obiectul material al infracţiunii. Întrucât termenii ce definesc acţiunile incriminate sunt comuni, neexistând dificultăţi legate de corecta interpretare a acestora, consider, aici, puţin oportun să detaliez fiecare termen în parte, mulţumindu-mă să subliniez că în unele cazuri – cum este situaţia primirii, cedării, înstrăinării – infracţiunea se consumă instantaneu, iar în altele – situaţia deţinerii, folosirii, dispersării, expunerii, transportului – infracţiunea poate fi caracterizată de un moment în care se consumă şi de un moment în care se epuizează. În ceea ce priveşte scoaterea din funcţiune a echipamentelor speciale de supraveghere şi control, activitate ilicită incriminată prin norma juridică de la art. 407 alin. 5 din Legea nr. 301/2004 trebuie observat că este necesară realizarea unui rezultat – scoaterea echipamentelor de supraveghere şi control din starea de firească funcţionare, stare de natură să asigure realizarea scopurilor pentru care au fost instalate. Legiuitorul foloseşte expresia „scoatere din funcţiune”, situaţie în care se pune problema tratamentului juridic aplicabil unei acţiuni ori unui complex de acţiuni care, nu are ca rezultat încetarea activităţii echipamentelor, respectiv scoaterea din funcţiune, ci are ca rezultat numai defectarea parţială, funcţionarea în afara caracteristicilor tehnice proiectate, inducerea de erori în măsurarea şi controlul activităţilor nucleare. Întrucât expresia „scoaterea din funcţiune” induce în cadrul mesajului comunicat o notă de fermitate, o radicalizare a stării de fapt avută în vedere, apreciez ca incorectă orice abordare dispusă să accepte o notă de relativitate. Echipamentele, ca urmare a desfăşurării activităţii ilicite, ori funcţionează, nefiind relevant dacă funcţionează corect sau nu, ori nu mai funcţionează, situaţie de natură a corespunde stării specifice expresiei „scos din funcţiune”, urmarea imediată fiind caracterizată, astfel, de încetarea activităţii echipamentelor de supraveghere şi control, iar între aceasta şi acţiunea ori acţiunile incluse în sfera elementului material, trebuind să existe, şi ancheta trebuie să demonstreze aceasta, o legătură de cauzalitate. Materiile speciale asupra cărora a purtat activitatea ilicită şi provenienţa acestora – este o problemă a cărei importanţă ţine de esenţa demersului ştiinţific. Dacă activitatea ilicită are ca obiect materii speciale523, problema se conturează în perimetrul încadrării juridice a activităţii ilicite în una sau alta dintre infracţiunile reglementate în domeniu – practic orice acţiune neautorizată ce ar putea fi desfăşurată în legătură cu materiile speciale fiind tratată penal. Dacă activitatea ilicită nu poartă asupra unor astfel de materii, nu poate fi vorba despre săvârşirea infracţiunilor analizate, chiar dacă, într-o ipoteză, am presupune că făptuitorii ar desfăşura activitatea ilicită fiind convinşi că este vorba despre materii speciale şi, în fapt, ar fi vorba doar despre o eroare care să poarte asupra naturii bunurilor. 522 N.A. – fiind posibilă retragerea autorizaţiei atunci când se constată nerespectarea condiţiilor impuse pentru autorizare, acestea trebuind să fie respectate atât în momentul autorizării cât şi pe perioada autorizată. 523 Legiuitorul dă definiţii legale fiecărui termen în anexa 2 – Definiţii – a Legii 111/1996. Astfel prin material radioactiv se înţelege orice material, în orice stare de agregare, care prezintă fenomenul de radioactivitate, inclusiv deşeurile radioactive iar expresia material nuclear are în vedere alte materiale, decât cele radioactive, care, datorită unor proprietăţi nucleare specifice, sunt de interes deosebit pentru domeniul nuclear şi sunt stabilite prin reglementări specifice. De observat că în sfera materialelor nucleare pot intra, în măsura în care constituie obiectul reglementărilor specifice la care face referire textul legal, foarte multe obiecte care, la prima vedere, ar fi mai puţin importante sau periculoase, cum este cazul aparatelor de măsură şi control a radiaţiilor ionizante ori a echipamentului de protecţie necesar în vederea desfăşurării de activităţi în domeniul nuclear. 288 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Provenienţa acestor materii trebuie lămurită pentru extinderea cercetărilor asupra întregii activităţi infracţionale şi pentru implicarea, eventuală, a unui concurs cu infracţiuni care au ca obiect regimul vamal, regimul frontierei, paza unor obiective, etc. Pertinent trebuie introdusă în discursul ştiinţific şi problema cooperării internaţionale în vederea controlului unor zone de risc. Stabilirea unor obiective – cum este cazul posibilelor depozite de pe teritoriul Republicii Moldova – ca fiind sursa de provenienţă a unor materii speciale impune luarea unor măsuri pentru supravegherea operativă a tuturor rutelor pe cale se poate face transferul acestor materii către zone şi organizaţii interesate de folosirea acestora. Indiferent de sursă, există posibilitatea stabilirii unor cauze şi condiţii524care au favorizat sau facilitat introducerea în circuitul ilicit, pe teritoriul României, a unor cantităţi de materii speciale şi, implicit, extinderea cercetărilor cu privire la neglijenţe sau abuzuri în activitatea unor funcţionari care, prin natura sarcinilor de serviciu ar fi trebuit să împiedice desfăşurarea unor asemenea activităţi. Cu privire la echipamentele de supraveghere şi control, trebuie observat că folosirea acestor echipamente este destinată să concure la desfăşurarea, în condiţii de securitate, a activităţilor din domeniul nuclear. Legea nu oferă detalii în legătură cu aceste echipamente – natura lor, ce parametri măsoară, în ce mod acţionează, dacă în cadrul unei tehnologii integrate pot sau nu să acţioneze pentru prevenirea stărilor de pericol, etc. – însă conţine o subliniere de natură a califica echipamentele ce constituie obiectul material al infracţiunii, în sensul că acestea sunt instalate de către reprezentanţii Comisiei Naţionale pentru Controlul Activităţilor Nucleare în exercitarea mandatului de control sau de către persoanele aprobate de Guvernul României, care efectuează, în prezenţa reprezentanţilor desemnaţi de comisia naţională, controale prevăzute în acordurile internaţionale la care România este parte. Dacă în ipoteză ar intra echipamente instalate în alte condiţii, chiar dacă ar fi asemănătoare sau identice cu cele folosite de către inspectorii naţionali sau internaţionali, infracţiunea nu mai subzistă. Legiuitorul, calificând obiectul material al infracţiunii, a urmărit să confere un regim special, pe undeva asemănător cu regimul aplicabil activităţilor ilicite ce implică subiecţi pasivi calificaţi, de natură, în cazul de faţă, să asigure o protecţie sporită şi, în acelaşi timp, eficientă funcţionării acestor echipamente, nu neapărat în considerarea utilităţii lor directe cât, mai ales, datorită faptului că ele sunt aferente activităţii unor organe de control, ce trebuie respectate ca atare. Dincolo de cele arătate, mai trebuie subliniat că, cel puţin, în ceea ce priveşte echipamentele instalate de către inspectorii internaţionali, acestea, în principiu, sunt pertinente domeniului neproliferării armelor nucleare şi orice act, care să aibă ca urmare scoaterea din funcţiune a echipamentelor, poate fi astfel interpretat, încât să inducă suspiciuni şi să atragă României sancţiuni internaţionale deosebit de aspre. Locul şi timpul desfăşurării activităţilor ilicite – interesează întrucât între aceste elemente şi desfăşurarea activităţii ilicite există o legătură directă care, exploatată, poate conduce la obţinerea de rezultate deosebite în anchetă. Astfel sistemul de referinţă spaţiio-temporal ce caracterizează activităţi precum mineritul, scoaterea din funcţiune a echipamentelor speciale, cercetarea, proiectarea, montajul, punerea în funcţiune, depozitarea, etc. permite descoperirea, fixarea şi ridicarea tuturor urmelor şi mijloacelor materiale de probă caracteristice activităţilor desfăşurate. Ca regulă generală, este binecunoscut că odată cunoscut intervalul de timp şi perimetrul în care s-a desfăşurat activitatea ilicită, devine posibilă formarea cercului de bănuiţi, identificarea şi prinderea făptuitorilor şi identificarea martorilor. Ca element specific, în cele mai multe cazuri, locul trebuie să constituie obiectul unor activităţi de decontaminare şi luarea unor măsuri speciale pentru prevenirea sau limitarea acţiunii nefaste a materiilor speciale. Făptuitorii, calitatea şi contribuţia la contribuţia acestora la desfăşurarea activităţilor ilicite – importanţa rezolvării acestei probleme rezidă, înainte de toate, în aceea că făptuitorii sunt subiecţii răspunderii penale, cercetarea trebuind să lămurească aspecte legate de identitatea şi cetăţenia acestora. 524 Pentru a se analiza un mod de abordare asemănător al problemei a se vedea şi V. Bercheşan – Metodologia Investigării Infracţiunilor, Edit. Paralela 45, Piteşti, 1998, pag. 174 289 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Legiuitorul nu impune o anumită calitate pentru participanţii la săvârşirea infracţiunii, însă, dacă aceasta există – în sensul că poate fi vorba de angajaţi ai persoanelor juridice autorizate să desfăşoare operaţiuni în domeniu, de funcţionari publici care prin conduita lor au asigurat, într-o anumită măsură, desfăşurarea activităţii ilicite – se va pune problema concursului cu infracţiuni în legătură cu serviciul, atât în ceea cei priveşte pe participanţi cât şi pe cei care aveau atribuţii legate de desfăşurarea în siguranţă şi prevenirea oricărei posibilităţi de natură a permite desfăşurarea unei activităţi ilicite. De observat că activităţile calificate ce presupun o pregătire deosebită a celor ce le efectuează – atât sub aspectul deprinderilor, cât şi sub aspectul măsurilor de protecţie specifice – sunt desfăşurate de către persoane care, în mod uzual, execută sau au executat astfel de operaţiuni şi au, ceea ce practicienii numesc, curajul şi siguranţa profesionistului. Această împrejurare este de natură a ajuta cercetările având în vedere că “meseriaşii” sunt în număr mic şi, la nevoie pot fi identificaţi cu uşurinţă. Probleme apar în cazul dezvoltării activităţii ilicite în domeniul traficului –activitate de natură să producă venituri importante fără să fie nevoie de un personal cu pregătire în domeniul nuclear – deoarece, aici, sunt gata de a se implica toţi cei fără scrupule, important fiind doar că în contrapartida unei activităţi infracţionale, cu risc controlabil, pot obţine foloase urmărite, în general, prin săvârşirea de infracţiuni. De subliniat că participanţii la astfel de activităţi ilicite au legături cu organizaţii al e crimei organizate ce au preocupări legate de terorism. Se poate spune că activitatea ilicită este gestionată de către aceste organizaţii, oamenii fiind, doar, nişte pioni ce pot fi mutaţi oriunde şi oricând este nevoie. Sub acest aspect, este de observat că, în mod normal, în activitatea ilicită, este implicat un număr important de persoane , chiar în condiţiile specifice de conspirativitate. Cercetarea este interesantă în identificare tuturor celor care sunt implicaţi în activitatea ilicită, trebuind acceptat că demersul judiciar nu trebuie să se oprească la cei mărunţi, din prima linie, care au fost surprinşi – în flagrant sau ca urmare a desfăşurării altor activităţi. De lege ferenda, poate ar trebui avută în vedere soluţia acceptată de către legiuitor în domeniul traficului de droguri, unde este incriminată, in terminis, organizarea, conducerea sau finanţarea activităţilor ilicite. Consecinţele desfăşurării activităţilor ilicite – sunt esenţiale pentru corecta încadrare juridică, legiuitorul legând efecte juridice importante – în primul rând agravarea răspunderii, dar şi altele, cu implicaţii în activitatea anchetatorilor – de realizarea următoarelor stări de fapt: faptele au produs pericol public, faptele au avut consecinţe deosebit de grave, au survenit vreuna dintre urmările specifice infracţiunilor de vătămare corporală gravă sau a loviturilor şi vătămărilor cauzatoare de moarte ori s-a produs moartea uneia sau a mai multor persoane. Principial, tot ce implică desfăşurarea unei activităţi ilicite cu materii speciale presupune inducerea unei stări de pericol, în mediul social, care nu se manifestă doar sub un aspect potenţial, ci, are caracter efectiv prin contaminarea radioactivă a mediului înconjurător. La om525, doza letală de iradiere este de peste 450 remi (roentgen echivalent om). Radiaţia poate da atrofie locală sau ulceraţii şi, în final, cancer. Ţesuturile cu creştere rapidă, precum cele ale embrionului sau copilului resimt cel mai grav efectele iradierii. Iradierea „in utero” poate conduce la avort dacă doza este de peste 200 remi sau poate conduce la o mare varietate de anomalii congenitale. Un efect major şi precoce, indiferent de vârstă, este modificarea proteinelor, ADN-ului şi enzimelor. Deoarece acestea sunt mecanisme de control intracelulare, efectele iradierii sunt, de obicei, mult mai mari decât s-ar aştepta de la simplul transfer al energiei calorice implicate. Substratul aberaţiilor cromozomiale îl constituie modificarea ADN-ului – când efectul a avut loc asupra celulelor somatice, se produc modificări ce variază de la moarte celulară imediată până la moartea celulelor, după mai multe diviziuni celulare, sau deteriorare, de diferite grade, în funcţionalitatea celulară. Scopul desfăşurării activităţilor ilicite – identificarea scopului este deosebit de importantă pentru corecta încadrarea juridică. Aşa cum sunt concepute de către legiuitor, infracţiunile ce se săvârşesc la 525 Pentru a crea o imagine cât mai apropiată de realitate am considerat necesar să fac unele referiri cu privire la efectele radiaţiilor ionizante asupra corpului uman folosind unele observaţii prezentate de C. Scripcaru, Gh. Scripcaru şi V. Astarastoie în Tratat de Medicină Legală, Edit Medicală, Bucureşti 1995, pag 76 – 83 290 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE regimul materialelor nucleare şi a altor materii radioactive – ca principiu – nu sunt caracterizate de realizarea unui scop anume, ele fiind infracţiuni de pericol. Dacă, totuşi, se produce un anumit rezultat – au survenit una dintre urmările specifice infracţiunilor de vătămare corporală gravă sau a loviturilor şi vătămărilor cauzatoare de moarte, s-a produs moartea uneia sau mai multor persoane, au fost produse consecinţe deosebit de grave, etc. – acesta apare, cel mult, praeterintenţionat. Dacă cei implicaţi în activitatea ilicită urmăresc realizarea unui asemenea scop, apreciez că, se pune problema săvârşirii unor alte categorii de infracţiuni – bunăoară, infracţiuni contra vieţii, sănătăţii, integrităţii corporale, etc. – materiile speciale fiind folosite ca un mijloc pentru atingerea unui asemenea scop. În sensul arătat, un caz aparte îl constituie actele de terorism ce se pot desfăşura cu implicarea detonării de arme sau a altor dispozitive explozive nucleare, situaţie în care se pune problema săvârşirii unor infracţiuni contra siguranţei statului. Existenţa concursului de infracţiuni şi legătura acestora cu organizaţiile criminale – infracţiunile ce au ca obiect regimul materialelor nucleare şi a altor materii radioactive se pot săvârşi în concurs cu mai multe categorii de infracţiuni, în funcţie de specificul fiecărei activităţi ilicite în parte, fiind vorba, în fapt, de un complex infracţional. Important de acceptat, ca mod de abordare a problemei, este că activităţile ilicite ce se desfăşoară în domeniu nu pot fi concepute în afara mediului specific al organizaţiilor criminale, al crimei organizate. Obţinerea de profituri importante este perfect compatibilă cu activităţile ilicite specifice domeniului cercetat şi, în aceste condiţii, a fost – probabil – normal ca segmente ale organizaţiilor criminale să se specializeze şi să-şi asume traficul cu materii speciale. Crima organizată controlează sau, acceptând, totuşi, o nuanţă de relativitate, tinde să controleze orice domeniu, în care săvârşirea de infracţiuni poate aduce venituri mari, în aşa fel încât, săvârşirea de infracţiuni care să aibă ca obiect materii periculoase, ca o ocupaţie, ca sursă de asigurare de venituri, nu mai poate fi acceptată, nici măcar spre studiu, în afara acestei organizări. Ancheta va trebui să stabilească, în concret, toate resorturile activităţii ilicite. Materiile speciale nu se folosesc în activităţi comune, ele pot fi folosite în serviciul societăţii, însă, acest mod de folosire este costisitor şi nu poate produce venituri ilicite. În cadrul activităţii ilicite, folosirea este, prin esenţa ei, periculoasă, aservită unor scopuri, fundamental, antisociale; nu contează că sunt puse în pericol valori sociale fundamentale, că, analizând obiectiv fiecare segment infracţional, se poate constata că se săvârşesc zeci de infracţiuni, că nu există nici o limită în realizarea raţiunii grupării criminale – obţinerea de profituri cât mai mari. În susţinerea celor arătate, se pot da exemple multe, fiind uşor de observat că, o activitate infracţională, în domeniul cercetat, presupune săvârşirea în concurs a mai multor infracţiuni. Spre exemplu, o grupare teroristă, pentru a putea trece la ameninţări sau, mai grav, la folosirea efectivă a – să spunem – armelor nucleare, are nevoie să procure elemente componente sau armele gata asamblate, ca principiu, de pe teritoriul altui stat, întrucât în zona unde se doreşte utilizarea nu sunt condiţii pentru construire datorită controlului forţelor aflate la putere sau din cauze de natură tehnică. Pentru aceasta are nevoie să i-a legătura cu alte organizaţii care au capacitatea de a procura, tranzita diferite ţări şi teritorii, şi oferi la locul şi în momentul necesar armele nucleare. Deci este necesară elaborarea unui plan, stabilirea de sarcini precise în cadrul unui grup de infractori organizaţi structural şi funcţional, stabilirea de legături infracţionale peste hotare, luarea unor măsuri pentru a nu fi surprinşi în timpul trecerii frontierei de stat, iar, în condiţiile surprinderii, pentru ripostă şi asigurarea scăpării, eventual folosirea de arme, asigurarea şi depozitarea materiilor după trecerea frontierei, stabilirea de legături cu grupări teroriste în vederea valorificării acestora, etc. De asemenea, este posibil să fie necesară stabilirea de legături în exterior pentru organizare, stabilirea mai multor variante de trecere a frontierei şi, pe cât posibil, securizarea acestora – mituirea sau compromiterea, în alt fel, a funcţionarilor, găsirea de persoane care, pentru avantaje neînsemnate, să rişte şi să-şi asume răspunderea, în cazul în care ar fi surprinşi, etc. – găsirea unor locuri de depozitare şi prelucrare, înfiinţarea şi funcţionarea unor reţele de distribuţie şi a unor reţele de securizare a primelor, etc. Se săvârşesc infracţiuni ce ţin de jurisdicţia mai multor state, se nesocotesc acorduri internaţionale, importantă devine 291 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE raţiunea desfăşurării activităţii ilicite neinteresând care, unde şi câte infracţiuni se săvârşesc. Anchetatorii trebuie să asimileze acest mod de a gândi şi să adapteze oportun demersul judiciar. Cauzele, condiţiile şi împrejurările care au generat, înlesnit sau favorizat desfăşurarea activităţilor ilicite – adesea, revenind la observaţia din debutul materialului, prim-planul este revendicat de traficarea peste frontieră a materiilor speciale. Nu se pune în discuţie dacă sau gradul de securizare a frontierei de stat a României, aici, un rol important fiind ocupat de combaterea activităţilor tuturor reţelelor de infractori – acestea indiferent de obiectul activităţii curente, putând relativ uşor să asimileze şi segmente de activitate pertinente la traficul de materiale speciale – o mai bună colaborare între instituţiile destinate să lupte împotriva acestui fenomen, o implicare largă, la nivel de societate, sau, cel puţin, prin segmentele sale cele mai reprezentative. În acest context, o importanţă deosebită o capătă schimbul de informaţii şi sistemul integrat de comunicare, între instituţiile europene de specialitate, atât prin intermediul INTERPOL-ului, EUROPOL-ului, cât şi, direct, între formaţiunile specializate pentru combaterea şi lupta împotriva crimei organizate. Analizând cauze şi condiţii favorizatoare, se pot spune multe despre nivelul salariilor, despre implicarea politicului, despre schimbare, reformă, luptă cu corupţia sau cu marea criminalitate economico-financiară. O abordare constructivă trebuie să aibă în centrul atenţiei analiza şi implementarea oricăror soluţii care să conducă spre mai bine; iar, aici, mai binele constă în anihilarea oricăror „gânduri sau emoţii” care să aibă legătură cu materialele nucleare sau materiile radioactive. 7.3. Particularităţi ale principalelor probleme ce trebuie lămurite în cadrul cercetării desfăşurării activităţilor speciale neautorizate Dat fiind particularităţile domeniului, legiuitorul, dincolo de prevederile infracţiunii din Codul penal526, a considerat necesar, în considerarea regimului impus în domeniul desfăşurării în siguranţă a activităţilor din domeniul nuclear, să reglementeze o infracţiune care să aibă ca obiect incriminarea acelor activităţi ce, desfăşurate fără autorizare, induc în viaţa socială un pericol important, astfel încât să presupună un tratament penal. În condiţiile date sunt interzise – fără autorizarea detaliată în cadrul regimului juridic prevăzut de Legea 111/1996 – sub sancţiunea legii penale, următoarele activităţi: • Cercetarea, proiectarea, amplasarea, producţia, construcţia, montajul, punerea în funcţiune, exploatarea, modificarea, conservarea, dezafectarea, importul şi exportul obiectivelor şi instalaţiilor nucleare • Proiectarea, deţinerea, amplasarea, construcţia-montajul, punerea în funcţiune, funcţionarea, conservarea şi dezafectarea instalaţiilor de minerit şi preparare a minereurilor de uraniu şi toriu şi a instalaţiilor de gospodărire a deşeurilor de la mineritul şi prepararea minereurilor de uraniu şi toriu; • Producerea, amplasarea şi construcţia, furnizarea, închirierea, transferul, manipularea, deţinerea, prelucrarea, tratarea, utilizarea, depozitarea temporară sau definitivă, transportul, tranzitul, importul şi exportul instalaţiilor radiologice, materialelor nucleare şi radioactive, inclusiv al combustibilului nuclear, al deşeurilor radioactive şi al dispozitivelor generatoare de radiaţii ionizante; • Producerea, furnizarea şi utilizarea aparaturii de control dozimetric şi a sistemelor de detecţie a radiaţiilor ionizante, a materialelor şi dispozitivelor utilizate pentru protecţia împotriva radiaţiilor ionizante, precum şi a mijloacelor de containerizare sau de transport al materialelor radioactive, special amenajate în acest scop; • Producerea, furnizarea, închirierea, transferul, deţinerea, exportul, importul unor materiale, dispozitive şi echipamente speciale prevăzute într-o anexă a legii – anexa 1; • Deţinerea, transferul, importul şi exportul informaţiilor nepublicate, aferente materialelor, dispozitivelor şi echipamentelor pertinente pentru proliferarea armelor nucleare sau a altor dispozitive nucleare explozive; 526 N.A. – a se vedea art. 2791 din Codul penal promulgat în 1968 292 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE • Realizarea produselor şi serviciilor destinate instalaţiilor nucleare; • Realizarea produselor şi serviciilor destinate surselor de radiaţii, aparaturii de control dozimetric, sistemelor de detecţie a radiaţiilor ionizante, materialelor şi dispozitivelor utilizate pentru protecţia împotriva radiaţiilor ionizante; • Introducere în domeniul medical, pentru diagnostic şi tratament medical, a surselor închise, deschise, a dispozitivelor generatoare de radiaţii ionizante şi a produselor farmaceutice care conţin materiale radioactive; • Exploatarea surselor orfane, de la detectarea acestora până la depozitarea finală ca deşeu radioactiv. În cadrul acestei subsecţiuni voi insista, în principal, pe acele elemente ce permit o analiză comparativă, pe baza căreia să se poată concluziona în ce măsură infracţiunea prevăzută de art. 44 din Legea 111/1996 se suprapune peste cea prevăzută, în Legea nr. 301/2004, la art. 407, deci, dacă se pune ori nu problema concursului de texte legale, iar într-un atare caz – care normă juridică se va aplica. Sub aspectul obiectului material, dacă obiectul material specific al conduitei ilicite infracţiunii prevăzute la art. 407 din Legea nr. 301/2004 este constituit din materiale nucleare ori alte materii radioactive, obiecte sau instalaţii nucleare, arme nucleare sau dispozitive explozive nucleare, echipamente de supraveghere şi control, în cadrul infracţiunii ce are ca obiect desfăşurarea de activităţi speciale neautorizate, prevăzută de art. 44 din Legea 111/1996 avem de a face cu mai multe noţiuni, după cum urmează: → obiectivele şi instalaţiile nucleare527 Noţiunea de obiective nucleare este echivalată prin definiţia legiuitorului cu următoarele entităţi: uzine pentru fabricarea combustibilului nuclear, reactori nucleari, inclusiv ansamblurile critice şi subcritice, reactori de cercetare, centrale nuclearo-electrice, instalaţii de stocare a combustibilului iradiat, unităţi de îmbogăţire sau instalaţii de retratare. Instalaţia nucleară este echivalată cu generator de radiaţie nucleară, instalaţia, aparatul sau dispozitivul care extrage, produce, prelucrează sau conţine materiale radioactive; instalaţia nucleară include şi clădirile sau structurile aferente. → minereurile de uraniu şi toriu – se regăsesc, din punct de vedere noţional, în expresia „materie prima nucleară” definită ca desemnând uraniu ori toriu sau orice combinaţie a acestora, în orice formă fizică sau chimică; zăcăminte care conţin cel puţin 0,03% în greutate uraniu, toriu sau orice combinaţie a acestora. → materialele nucleare şi radioactive, inclusiv combustibilul nuclear, deşeurile radioactive şi dispozitivele generatoare de radiaţii ionizante, aparatura de control dozimetric al radiaţiilor ionizante. Legea defineşte astfel: Material radioactiv - orice material, în orice stare de agregare, care reprezintă fenomenul de radioactivitate, inclusiv deşeurile radioactive. Material nuclear - materiale care, datorită unor proprietăţi nucleare specifice, sunt de interes deosebit pentru domeniul nuclear, stabilite prin reglementari specifice. Combustibil nuclear - material sau un ansamblu mecanic care conţine materie primă sau material fisionabil, special destinat folosirii într-un reactor nuclear, în scopul producerii energiei nucleare. Dispozitive generatoare de radiaţii ionizante - dispozitive care produc radiaţii X, neutroni sau particule încărcate. Aparatura de control dozimetric al radiaţiilor ionizante este aparatura de control a următoarelor radiaţii: alfa, beta, gama, X, neutroni, electroni, protoni sau alte particule încărcate (nu se includ undele radio, radiaţiile vizibile, infraroşii, ultraviolete, precum şi radiaţii laser, ultrasunete, tec). → materialele şi dispozitivele utilizate pentru protecţia împotriva radiaţiilor ionizate, precum şi mijloacele de containerizare sau de transport, special amenajate în acest scop → materiale, dispozitive şi echipamente speciale prevăzute într-o anexă a legii – este vorba despre anexa 1, unde sunt enumerate şi explicate următoarele: 527 N.A. – definiţiile sunt preluate din anexa 2 a Legii 111/1996 293 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE - Materiale nenucleare, materiale ale căror proprietăţi sunt adecvate utilizării în producerea energiei de origine nucleară. - Dispozitive sau echipamente special concepute pentru a fi utilizate în instalaţii din ciclul combustibilului nuclear sau adecvate utilizării lor în acest scop. - Dispozitive sau echipamente special concepute pentru a fi utilizate în fabricarea materialelor nucleare sau în fabricarea acelor materiale nenucleare care sunt adecvate utilizării în producerea energiei de origine nucleara, cât şi acele dispozitive sau echipamente care sunt adecvate utilizării în aceleaşi scopuri. - Dispozitive sau echipamente esenţiale pentru fabricarea dispozitivelor sau echipamentelor special concepute pentru a fi utilizate în instalaţii din ciclul combustibilului nuclear sau adecvate utilizării lor în acest scop ori pentru fabricarea dispozitivelor sau echipamentelor special concepute pentru a fi utilizate în fabricarea materialelor nucleare sau în fabricarea acelor materiale nenucleare care sunt adecvate utilizării în producerea energiei de origine nucleară, cât şi acelor dispozitive sau echipamente care sunt adecvate utilizării în aceleaşi scopuri. → informaţiile nepublicate, aferente materialelor, dispozitivelor şi echipamentelor pertinente pentru proliferarea armelor nucleare sau a altor dispozitive nucleare explozive – este vorba despre informaţii care se referă, în esenţă, la materialele, dispozitivele şi echipamentele detaliate mai sus. → produsele şi serviciile destinate obiectivelor şi instalaţiilor nucleare. Deşi nu poate fi vorba despre exclusivitate, îmi permit, aici, să amintesc, ca exemplu, definiţia dată de lege produsului radioactiv, respectiv, orice material radioactiv obţinut în cursul procesului de producere ori de utilizare a unui combustibil nuclear sau orice material care a devenit radioactiv prin expunere la radiaţii, cu excepţia radioizotopilor care au atins stadiul final de preparare şi sunt susceptibili de a fi utilizaţi în scopuri ştiinţifice, medicale, speciale, sociale, comerciale sau industriale. → produsele, serviciile şi sistemele care sunt clasificate ca fiind importante pentru securitatea instalaţiilor nucleare → sursele închise, deschise, dispozitivele generatoare de radiaţii ionizante şi produsele farmaceutice care conţin materiale radioactive. Aşa cum se poate observa, obiectul material, al infracţiunii prevăzute în legea specială, este deosebit de vast. Sunt avute în vedere materialele nucleare şi radioactive, însă, realizându-se complexitatea problemelor, sunt specificate categorii ce sunt conexe activităţii din domeniul nuclear. În fapt, consider că se poate vorbi despre un conflict de legi doar pe unele porţiuni, rămânând în afara conflictului următoarele noţiuni cu corespondentele lor în realitatea obiectivă:  minereurile de uraniu şi toriu;  deşeurile radioactive şi dispozitivele generatoare de radiaţii ionizante ;  materialele şi dispozitivele utilizate pentru protecţia împotriva radiaţiilor ionizate, precum şi mijloacele de containerizare sau de transport, special amenajate în acest scop;  materiale, dispozitive şi echipamente speciale prevăzute într-o anexă a Legii111/1996 – este vorba despre anexa 1;  informaţiile nepublicate, aferente materialelor, dispozitivelor şi echipamentelor pertinente pentru proliferarea armelor nucleare sau a altor dispozitive nucleare explozive;  produsele şi serviciile destinate obiectivelor şi instalaţiilor nucleare. Cum legiuitorul dă definiţii legale celor mai multe dintre noţiunile ce desemnează entităţi materiale ce constituie obiectul infracţiunilor în discuţie, în analiză, trebuie abordată rigoarea necesară interpretării stricto-sens, astfel că ar fi puţin oportun, în sprijinul unei opinii potrivit cu care, prin introducerea atât în vechiul cât şi în noul Cod Penal a infracţiunii de nerespectare a regimului materialelor nucleare şi al altor materii radioactive – exprimare generoasă, de altfel, – legiuitorul a intenţionat abrogarea prevederilor art. 44 din Legea 111/1996, să acceptăm, ca necesară, introducerea, în cadrul discursului ştiinţific, a unei extinderi a înţelesului ce trebuie avut în vedere în legătură cu obiectul material al infracţiunii prevăzute de Legea nr. 301/2004, în sensul includerii tuturor materialelor, instalaţiilor, dispozitivelor, echipamentelor, informaţiilor, combustibililor, serviciilor, etc., pertinente de activitatea ce se poate desfăşura în domeniul nuclear. 294 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE În ceea ce priveşte activitatea ilicită specifică elementului material al laturii obiective, lucrurile stau oarecum asemănător. Infracţiunea de nerespectare a regimului materialelor nucleare sau a altor materii radioactive, prevăzută de art. 407 din Legea nr. 301/2004, este caracterizată de o serie de acţiuni precum: primirea, deţinerea, folosirea, cedarea, modificarea, înstrăinarea, dispersarea, expunerea, transportul sau deturnarea, sustragerea ori distrugerea materialelor nucleare sau a altor materii radioactive precum şi orice alte operaţiuni privind circulaţia acestora, fără drept; efectuarea de operaţiuni interzise; sustragerea ori distrugerea; scoaterea din funcţiune. Aşa cum am arătat, se poate observa că legiuitorul a enumerat, cu caracter exemplificativ, mai multe acţiuni, după care a încheiat cu expresia atotcuprinzătoare: „orice alte operaţiuni privind circulaţia acestora”, exprimându-şi dorinţa, astfel, pentru incriminarea, practic, a oricăror acţiuni ce ar putea fi desfăşurate în legătură cu obiectul material al infracţiunii. În cazul infracţiunii de desfăşurare de activităţi speciale neautorizate, prevăzută de art. 44 din Legea 111/1996, legiuitorul a optat pentru aceeaşi tehnică legislativă, în mod evident, fiecare componentă a obiectului material a fost analizată şi, în funcţie de particularităţi, au fost formulate acţiunile cu privire la care s-a apreciat că, desfăşurate fără drept, prezintă gradul de pericol specific unei infracţiuni. Astfel, ca exemplu, îmi permit să subliniez, că în materia obiectivelor şi instalaţiilor nucleare528 se interzic: cercetarea, proiectarea, amplasarea, producţia, construcţia, montajul, punerea în funcţiune, exploatarea, modificarea, dezafectarea, importul şi exportul; în materia minereurilor de uraniu şi toriu se interzic: mineritul şi prepararea; în materia materialelor, dispozitivelor şi echipamentelor pertinente pentru proliferarea armelor nucleare sau a altor dispozitive nucleare explozive se interzic: deţinerea, transferul, importul şi exportul. În ceea ce priveşte materialele nucleare şi radioactive, sunt incriminate producerea, furnizarea, tratarea, utilizarea, depozitarea temporară sau definitivă, transportul, tranzitul, importul şi exportul, aceleaşi activităţi, desfăşurate fără drept fiind interzise şi pentru combustibilului nuclear, deşeurile radioactive şi dispozitivele generatoare de radiaţii ionizante. Comparând cele două texte legale – cel din Legea nr. 301/2004 şi cel din legea specială – se poate constata că există unele diferenţe, nu se poate pune problema unei abrogări, textul din legea specială nu este acoperit în întregime de prevederile Legea nr. 301/2004. Norma juridică prevăzută la art. 44 din Legea 111/1996, evidenţiază o preocupare a legiuitorului pentru incriminarea, atât a unor activităţi ce ţin de obţinerea materialelor ce constituie obiectul juridic – producerea, tratarea – de circulaţia acestora – furnizarea, depozitarea temporară sau definitivă, transportul, tranzitul, importul şi exportul – cât şi a utilizării; în baza unui raţionament simplu şi logic, norma juridică acoperă, practic, un întreg ciclu – de la obţinere, până la utilizare. Norma din Codul penal incriminează, cu o insistenţă demnă de subliniat, orice se poate desfăşura în materia circulaţiei materialelor nucleare şi radioactive – primirea, deţinerea, folosirea, cedarea, modificarea, înstrăinarea, dispersarea, expunerea, sustragerea ori distrugerea, transportul sau deturnarea precum şi orice alte operaţiuni privind circulaţia materialelor nucleare sau a altor materii radioactive – neglijând, ori – poate – considerând că nu este locul sau nu este necesar să acorde atenţie, în context, obţinerii şi folosirii materialelor nucleare sau radioactive. Apreciind ca lipsită de interes ştiinţific orice critică adusă unei, aşa-numite, inconsecvenţe a legiuitorului, consider că trebuie subliniat faptul că în Codul penal, pe fondul, probabil, al angajamentelor asumate de către România la nivel internaţional, a fost nevoie să fie incriminate separat activităţile ce se pot grupa sub noţiunea de trafic, existând şi argumente, în sensul pericolului deosebit pe care îl reprezintă acestea având în vedere că pot angaja participarea unor categorii de persoane relativ diverse – în primul rând persoane necalificate, ce nu au o pregătire sau cunoştinţele necesare cu privire la efectele pe care le pot avea aceste materiale, măsurile de securitate ce trebuie luate, etc. – ce, cu o relativă nonşalanţă, pot proceda la efectuarea de acţiuni necugetate, cu implicaţii şi efecte incontrolabile. Observând modul cum legiuitorul a realizat pericolul social al activităţilor incriminate, în cele două texte legale – Codul penal şi Legea 111/1996 – se poate observa că în Legea 111/1996, activităţile subsumate 528 Avem de a face cu două texte identice ca şi conţinut – în Legea 111/1996 şi în Codul penal. Din punct de vedere cronologic, primul a fost textul din Legea 111/1996, Codul penal preluând textul fără nici o modificare 295 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE noţiunii de trafic sunt pedepsite, potrivit art. 44 alin. 1 lit. a, cu închisoare de la 6 luni la 2 ani sau cu amendă. În Legea nr. 301/2004, la art. 407, traficul cu materiale nucleare sau radioactive, în varianta cadru, este pedepsit cu închisoare strictă de la 3 la 10 ani şi interzicerea unor drepturi – în cazul agravantelor cuantumul pedepselor fiind, în funcţie de rezultatele săvârşirii infracţiunii, din ce în ce mai mari. Aşa cum se poate observa, norma juridică din Codul penal este mai dură, pedeapsa este sensibil mai mare. În aceste condiţii devine şi mai important lămurirea problemei conflictului între cele două texte legale. Apreciez că, cel puţin până când legiuitorul va interveni şi va armoniza prevederile legale din domeniu, în materia activităţilor nucleare, trebuie distins între activităţile susceptibile de a fi subsumate noţiunii de trafic cu materiale nucleare şi alte materii radioactive şi alte activităţi. Se poate accepta, că în materia traficului, suntem în prezenţa unei duble incriminări, unui conflict de legi, urmând a avea prioritate norma juridică – potrivit regulii comune – specială iar, în context, norma specială este cea prevăzută de Codul penal. Am optat pentru această soluţie pentru că, deşi Legea 111/1996 este o lege specială, în materie penală, art. 44 conţine o reglementare cu caracter general, având ca obiect activităţi speciale neautorizate529 – mai multe activităţi printre care şi cele incluse în cadrul noţiunii de trafic cu materiale nucleare şi radioactive – norma juridică incriminând şi alte activităţi ce nu pot fi asimilate traficului, dar şi activităţi de trafic, în legătură cu alte bunuri speciale, ce constituie obiectul material al infracţiunii prevăzute de Legea 111/1996. În Legea nr. 301/2004, norma juridică are ca obiect, comparativ cu art.44 din Legea 111/1996, doar traficul de materii nucleare şi radioactive. Acelaşi raţionament se poate aplica şi în cazul efectuării de operaţiuni interzise cu obiecte sau instalaţii nucleare – cercetarea, proiectarea, amplasarea, producţia, construcţia sau montajul obiectelor ori instalaţiilor nucleare, punerea în funcţiune, exploatarea, modificarea, dezafectarea, importul sau exportul instalaţiilor nucleare, fără drept – situaţie în care normele juridice din Legea nr. 301/2004 şi Legea 111/1996 sunt identice putându-se concluziona că prevederile art. 407. din Legea nr. 301/2004 abrogă – referitor, strict, la aspectul în discuţie – pe cele din Legea 111/1996. Până la intrarea în vigoare a Legii nr. 301/2004, normele care au prioritate în aplicare sunt cele din Legea nr. 111/1996, ca lege specială în domeniul nuclear. Se poate aprecia că există 4 mari segmente în ceea ce priveşte traficul cu materiale strategice: ¾ importuri sau exporturi neautorizate ale unor operatori licenţiaţi; ¾ încercările unor grupuri infracţionale organizate de a trafica precursori pentru arme de distrugere în masă, în scopul obţinerii unor beneficii financiare; ¾ tendinţa unor state de a acumula potenţial pentru obţinerea de arme de distrugere în masă; ¾ interesul grupărilor teroriste de a obţine şi utiliza pentru realizarea atentatelor agenţi nucleari, biologici, chimici sau precursori pentru arme de distrugere în masă. Ultimele două segmente pot avea forme de manifestare care se întrepătrund la un moment dat, având în vedere faptul că recent rutele de trafic şi mijloacele grupurilor infracţionale organizate sunt folosite de organizaţiile teroriste pentru realizarea scopurilor proprii. Cel mai mare pericol în privinţa traficului cu materiale strategice este reprezentat de orientarea grupărilor teroriste către mijloace deosebit de puternice pentru realizarea atentatelor. Această orientare reprezintă rezultatul unui proces de rafinare a metodelor şi mijloacelor folosite de organizaţiile teroriste în contextul evoluţiei structurării organizaţionale a acestora. În ceea ce privesc agenţii biologici, achiziţionarea se poate face prin prelevări naturale, furt sau tranzacţii comerciale. În materie de biologie, totul se găseşte în natură- ciuma, virusul Ebola, antraxul sau HIV. Aceste microorganisme se pot transmite prin mai multe căi: ¾ pe cale digestivă, caz în care microorganismele induc maladia nu atât prin multiplicarea lor, cât prin acţiunea toxinelor produse de bacterii; ¾ pe cale aeriană- cea mai mare parte a agenţilor utilizaţi în bioterorism pot fi transmişi pe calea aerului. După o perioadă de incubaţie variabilă, aceştia se multiplică inducând maladia. În majoritatea cazurilor, agenţii biologici au o perioadă de incubare înainte de apariţia primelor simptome de infestare. Atacurile teroriste cu agenţi biologici diferă de cele în care sunt utilizaţi agenţi chimici. Alegerea de către o organizaţie teroristă a armelor chimice în locul celor biologice este probabil 529 N.A. este o formulare pe care am utilizat-o din considerente de oportunitate şi de precizie în exprimare 296 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE preferabilă pentru că efectele sunt mai uşor de stăpânit. Răspândirea unui virus nu este un proces în întregime controlabil atât în durată, cât şi în spaţiu. Pe de altă parte, efectul letal este mai mare în cazul substanţei biologice faţă de o cantitate similară de substanţă chimică. Diseminarea substanţelor biologice nu necesită mijloace tehnice moderne, ele pot fi cu uşurinţă vaporizate printr-un proiectil aerian lansat deasupra unei suprafeţe mari, printr-un atomizor într-un spaţiu închis sau introduse în reţelele de distribuţie a apei potabile sau prin produse alimentare. Tehnologia necesară pentru iniţierea unei astfel de acţiuni poate fi achiziţionată de pe piaţă, ceea ce sporeşte riscul terorist. Arma biologică este o armă invizibilă, ea poate fi transportată fără a fi detectată, fie în culturi prin obţinerea cantităţii dorite, fie în cantităţi suficiente pentru provocarea unui masacru. Microorganismele pot fi eliberate fără zgomot si fără a provoca efecte imediate. Nu poate fi determinată maladia până nu se cunosc simptomele infecţiei si agentul cauzal. Traficul ilicit de materiale radioactive are ca urmare imediată punerea la îndemâna unor grupări de infractori de mijloace de distrugere, mijloace pe care aceştia nu vor ezita să le folosească. Dispunând de mijloace de distrugere foarte puternice, aceste grupări devin şi mai periculoase, iar de multe ori prin intermediul mijloacelor amintite încearcă să influenţeze deciziile autorităţilor. De foarte multe ori, scopul procurării acestor mijloace de către grupările de infractori este tocmai obţinerea unor posibilităţi reale de a influenţa, de a ameninţa, de a şantaja factorii de decizie. Cu cât aceste mijloace au o capacitate distructivă mai puternică, cu atât şi pericolul rezultat în urma traficului este mai mare, iar dacă ne gândim la traficul de materiale radioactive, aceasta poate ameninţa chiar securitatea mondială. Pericolul ce rezultă din acest trafic, rezidă şi din faptul că prin acesta se pot procura mijloacele necesare săvârşirii unor infracţiuni ca: atentate, distrugeri, şantaj, ameninţări, iar în multe cazuri, datorită faptului că în timpul traficului ilicit nu se poate asigura toate condiţiile de siguranţă este posibilă producerea unor accidente cu grave consecinţe asupra mediului înconjurător. Datorită formei pe care o îmbracă şi puterii sale distructive, traficul ilicit de materiale radioactive, substanţe chimice şi biologice poate fi considerat o ameninţare la adresa siguranţei naţionale a României, aşa cum este prevăzut în Legea nr. 51/1991 privind siguranţa naţională a României; la art. 3 din această lege se prevede că printre faptele ce constituie ameninţări la adresa siguranţei naţionale se numără şi sustragerea de armament, muniţie, materii explozive sau radioactive, toxice sau biologice din unităţile autorizate să le deţină, contrabanda cu acestea, producerea, deţinerea, înstrăinarea, transportul sau folosirea lor în alte condiţii decât cele prevăzute de lege, precum şi portul de armament sau muniţie fără drept, dacă prin aceasta se pune în pericol siguranţa naţională. Un alt pericol ce rezultă în urma traficului ilicit al acestor materiale constă în faptul că pe parcursul derulării acestuia, traficanţii săvârşesc o serie de infracţiuni cum ar fi: falsificarea unor acte şi documente, trecerea frauduloasă a frontierei, mituirea anumitor oficialităţi, etc. 7.4. Cercetarea scoaterii din funcţiune a echipamentelor speciale de supraveghere şi control Ţinând cont de prevederile unor tratate internaţionale, ce vizează neproliferarea armelor nucleare şi ţinerea sub control a oricărei tehnologii sau componente ce ar putea fi folosite la producerea de arme nucleare, precum şi necesitatea unui control eficient cu privire la modul de funcţionare şi la respectarea parametrilor de siguranţă în exploatarea tehnologiilor ce folosesc materiale nucleare, legiuitorul a considerat oportun să reglementeze o infracţiune care să aibă ca obiect orice activitate de natură a afecta buna funcţionare a echipamentelor de supraveghere şi control, instalate pentru a monitoriza funcţionarea instalaţiilor nucleare. Astfel, la art. 45, din Legea 111/1996, este incriminată scoaterea din funcţiune, în totalitate sau în parte, a echipamentelor de supraveghere şi control instalate de către reprezentanţii Comisiei Naţionale pentru Controlul Activităţilor Nucleare, în exercitarea mandatului de control, sau de către persoanele aprobate de Guvernul României, care efectuează, în prezenţa reprezentanţilor desemnaţi de comisia naţională, controale prevăzute în acordurile internaţionale la care România este parte, fără a avea motive, ce decurg din cerinţele de securitate nucleară sau de radio protecţie, dacă fapta nu constituie o infracţiune mai gravă. 297 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Şi în Legea nr. 301/2004, la art. 407 alin. 5, legiuitorul a introdus o normă juridică care are acelaşi obiect: scoaterea din funcţiune în totalitate sau în parte a echipamentelor de supraveghere şi control, în cazul când fapta nu este justificată de securitatea nucleară sau de radioprotecţie, se pedepseşte cu închisoare strictă de la un an la 3 ani sau cu zile amendă, dacă fapta nu constituie o infracţiune mai gravă. La fel precum în situaţiile analizate în secţiunea precedentă – materialele nucleare şi radioactive; obiectele sau instalaţii nucleare – normele juridice din Legea nr. 301/2004 şi Legea 111/1996 sunt identice prevederile art. 407 din Legea nr. 301/2004 urmând să abroge pe cele din Legea 111/1996. 7.5. Cercetarea traficului cu arme nucleare Dacă în cadrul oricărei societăţi trebuie să existe ceva care să-i pună în pericol existenţa, să-i pună în pericol valorile, pentru societatea modernă acest ceva este arma nucleară. Noţiunea, în sine, pare halucinantă, de neconceput în conexiune cu persoanele particulare, însă, realitatea este mai puternică decât raţionamentele abstracte, bazate doar pe efortul marilor puternici politici şi militari ai timpurilor noastre, pentru a dobândi arme, de natura a conferi puterea absolută. Situaţia pare a scăpa de sub control, cei aparent slabi în faţa coloşilor militari, în faţa puterilor statale, s-au reorientat pentru rezolvarea problemelor la alt nivel, prin promovarea ameninţărilor cu folosirea armelor nucleare, şi nu numai, la nivel de societate. În aceste condiţii, şi în legislaţia română a fost nevoie să se incrimineze activităţile ce se pot desfăşura cu arme nucleare. Art. 46 din Legea 111/1996 interzice, în două forme – una cadru şi una agravată, calificată prin rezultatul periculos constând în decesul uneia sau mai multe persoane ori alte consecinţe deosebit de grave – dezvoltarea, fabricarea, deţinerea, importul, exportul, tranzitul sau detonarea armelor nucleare sau a oricăror dispozitive explozive nucleare. Am preferat să cataloghez această infracţiune ca infracţiune de trafic – observând că există, în conţinutul constitutiv, acţiuni ce depăşesc sfera noţiunii de trafic – întrucât am apreciat, pe de o parte, că nu există pericolul confuziei cu conţinutul unei alte infracţiuni iar, pe de altă parte, că activităţi, precum dezvoltarea ori detonarea, presupun efectuarea cel puţin a unei activităţi de trafic. Realizând importanţa problemei, legiuitorul român a reluat, de data aceasta în cuprinsul Legii nr. 301/2004 – la art. 407 alin. 2 – textul din Legea 111/1996, incriminând dezvoltarea, fabricarea, deţinerea, importul, exportul sau tranzitul armelor nucleare sau al oricăror dispozitive explozive nucleare. Aşa cum se poate observa, lipseşte partea de folosire efectivă a armelor nucleare – detonarea. Având în vedere specificitatea domeniului – detonarea armelor nucleare – ce poate avea ca efect direct şi firesc, în condiţiile teritoriului naţional, exterminarea populaţiei, legiuitorul a tratat aspectul ca infracţiune contra umanităţii în cuprinsul art. 175 din Legea nr. 301/2004, atât în ipoteza alin. 1 lit. c., cât şi – în principal, datorită formulării in terminis „detonarea armelor nucleare sau a oricăror dispozitive explozive nucleare” – în ipoteza alin. 2. Cei doi termeni nu sunt definiţi nici în cuprinsul Legii 111/1996 nici în cuprinsul Codului Penal, astfel încât îmi voi permite să explic cei doi termeni astfel: Arme nucleare sunt acele dispozitive astfel concepute şi asamblate încât să poată fi folosite pentru distrugerea fiinţelor şi a bunurilor, iar pentru a obţine acest efect sunt folosite proprietăţile materialelor nucleare – în principal, fisiunea nucleară şi emisia de radiaţii ionizante. Dispozitivele explozive nucleare sunt acele dispozitive concepute să funcţioneze pe baza fisiunii nucleare – o reacţie chimică deosebit de violentă cu o degajare enormă de energie şi radiaţii care, necontrolată, generează fenomenul de explozie cu efecte devastatoare pentru mediu. În condiţiile arătate, consider că norma juridică de la art. 46 din Legea 111/1996 este abrogată prin promulgarea, în cadrul Legii nr. 301/2004, a normelor de la art. 407 alin. 2 şi art. 175 alin. 2. 7.6. Cercetarea altor activităţi ilicite pertinente domeniului Din considerente de spaţiu, consider oportun ca, aici, doar să fac referire la alte activităţi introduse de către legiuitor în zona ilicitului penal urmând ca detalierea aspectelor particulare să fie tratate în conţinutul unei viitoare monografii. 298 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE În aceste condiţii anchetatorii vor trebui să-şi direcţioneze efortul investigator şi către: ■ Împiedicarea prin orice mijloace a accesului reprezentanţilor Comisiei Naţionale pentru Controlul Activităţilor Nucleare la orice loc în care se desfăşoară activităţile supuse controlului530; ■ Împiedicarea fără drept. în caz de accident nuclear, a pătrunderii personalului de intervenţie în perimetrul zonelor în care se desfăşoară activităţi nucleare531; ■ Pătrunderea fără drept, în orice mod, într-un spaţiu, încăpere sau zonă delimitată şi marcată în care se desfăşoară activităţile nucleare prevăzute, fără consimţământul persoanei care le foloseşte, sau refuzul de a le părăsi la cererea acesteia; în cazul în care fapta arătată se săvârşeşte de o persoană înarmată, de două sau mai multe persoane împreună, în timpul nopţii ori prin folosirea de calităţi mincinoase, pedeapsa este mai mare532; ■ Ameninţarea unei persoane ori colectivităţi, prin orice mijloace, cu răspândirea de materiale radioactive sau folosirea unor instalaţii nucleare ori dispozitive generatoare de radiaţii ionizante de natură să pună în pericol sănătatea oamenilor sau a animalelor ori mediul533; ■ Alarmarea, fără un motiv întemeiat, a unei persoane sau a publicului, a organelor specializate pentru a interveni în caz de accident nuclear ori a organelor de menţinere a ordinii publice, direct, prin corespondenţă, telefon sau orice alte mijloace de transmitere la distanţă, care priveşte răspândirea sau folosirea unor materiale radioactive ori folosirea unor instalaţii nucleare de natura să pună în pericol sănătatea oamenilor sau a animalelor ori mediul534. 7.7. Aspecte specifice ale activităţilor ce se pot desfăşura pentru administrarea probelor În cadrul investigării acestei categorii de infracţiuni consider oportun să fac referire, înainte de toate, la activităţile care, prin esenţa, lor presupun căutarea, descoperirea, identificarea şi contactul nemijlocit cu materiile speciale – constatarea în flagrant a infracţiunilor, cercetarea la faţa locului şi percheziţia. În cazul cercetării infracţiunilor în discuţie, consider necesar ca, încă de la început – atunci când sunt date că a fost semnalată prezenţa unor nivele ridicate de radioactivitate în diferite locuri – este necesar să participe membrii ai formaţiunilor specializate în astfel de anchete. Astfel, ca exemplu, în cadrul Direcţiei Generale de Combatere a Crimei Organizate şi Antidrog din Inspectoratul General al Poliţiei a fost autorizat, de către Comisia Naţională pentru Controlul Activităţilor Nucleare (CNCAN), Serviciul Materiale Strategice (SMS) care are drepturi şi obligaţii de Unitate Nucleară (UN) special destinată, instruită şi dotată pentru prevenirea şi combaterea traficului ilicit cu materiale nucleare (MN) şi surse radioactive (SR). Acest serviciu va conduce şi efectua toate activităţile de cercetare la faţa locului. Locul incidentului va fi cercetat numai de personal din cadrul Serviciului Materiale Strategice, autorizat de CNCAN, eventual, şi un criminalist. Serviciului Materiale Strategice care este responsabil pentru investigaţii, este singura autoritate care ia decizia încheierii cercetărilor la faţa locului şi transferarea materialului intr-un depozit temporar de materiale nucleare autorizat de CNCAN. Transportul materialului confiscat pe teritoriul ţării şi manipularea lui este realizat tot de către personal autorizat din cadrul serviciului; personal care este autorizat de CNCAN în acest sens, şi are mijloacele, pregătirea şi echipamentele necesare acestei activităţi. Şi protecţia fizică a transportului, pe timpul efectuării acestuia, este de competenţa Serviciului Materiale Strategice din aceleaşi considerente ca şi transportul. 530 Art. 45 alin. 3 din Legea 111/1996 531 Art. 45 alin. 4 din Legea 111/1996 532 Art. 45 alin. 5 şi 6 din Legea 111/1996 533 Art. 45 alin. 7 din Legea 111/1996 534 Art. 45 alin. 8 din Legea 111/1996 299 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Celelalte instituţii ai căror funcţionari535, prin natura atribuţiilor de serviciu date pe baza competenţelor materiale şi teritoriale trebuie să îşi ia toate măsurile pentru administrarea unei cooperări eficiente cu Serviciul Materiale Strategice. În cazul de faţă noţiunea de echipă complexă îşi găseşte, poate, cel mai bine aplicabilitatea. În cadrul acestui curs nu se poate detalia problema criteriilor pe baza cărora se stabileşte şeful echipei şi raporturile acestuia cu instituţiile ai căror funcţionari sunt implicaţi în activitate. Consider necesară elaborarea unor proceduri standardizate care să conţină sarcini precise, drepturi şi obligaţii pentru toţi membrii echipelor care participă la astfel de activităţi – soluţie acceptată în practica organelor din SUA. Activităţile presupun, în desfăşurare, un grad ridicat de pericol, fiind necesar ca pregătirea să includă, neapărat, stabilirea modului de acţiune în vederea limitării posibilităţilor de acţiune a persoanelor implicate în activitatea ilicită şi prevenirea apariţiei oricăror situaţii în care viaţa, integritatea corporală sau sănătatea persoanelor ce fac parte din echipa ce desfăşoară activitatea ar putea fi puse în pericol. Căutarea propriu-zisă este guvernată de folosirea tehnologiilor de depistare a radiaţiilor ionizante. După constatarea unui grad nefiresc de mare al radiaţiilor în zonă activităţile intră pe făgaşul clasic, cu sublinierea necesară, în legătură cu folosirea echipamentelor de protecţie, în legătură cu folosirea echipamentelor de protecţie. În ceea ce priveşte locurile unde se pot desfăşura activităţile de căutare, acestea sunt diverse, cu titlu de exemplu putând fi enumerate: locurile unde s-au efectuat activităţi de minerit şi de preparare a minereurilor de toriu şi uraniu; locurile unde au fost amplasate, puse în funcţiune, exploatate, modificate sau dezafectate instalaţii nucleare, precum şi locurile unde s-au efectuat activităţi de proiectare şi cercetare a acestora; locurile în care s-au produs, s-au furnizat, prelucrat, tratat, utilizat, depozitat, etc. materiale nucleare ori radioactive, inclusiv combustibil nuclear, deşeuri radioactive şi generatoare de radiaţii ionizante; locurile unde au fost folosite sau au fost desfăşurate alte activităţi cu aparatură de control dozimetric al radiaţiilor ionizante, inclusiv mijloacele de transport sau ambalare folosite pentru acestea; locurile unde au fost supuse iradierii produsele destinate consumului pentru populaţie şi locurile folosite pentru depozitarea sau comercializarea acestora; locurile în care materiile speciale au fost staţionate pe timpul desfăşurării procedurilor vamale. Datorită operativităţii care trebuie să guverneze intervenţia pentru identificarea de materii speciale şi neutralizării efectelor acestora, o importanţă deosebită capătă componenta care are ca obiect ascultarea de persoane, efectuarea de prezentări pentru recunoaştere ori confruntări la locul desfăşurării activităţilor. Cu cât se obţin informaţii mai multe şi mai exacte cu privire la locul unde s-ar mai putea afla materii speciale, la alte persoane implicate, la activităţile în curs de desfăşurare se pot iniţia activităţile necesare pentru anihilarea activităţii ilicite. O observaţie cu privire la căutarea, analizarea conţinutului şi ridicarea înscrisurilor care conţin date legate de activitatea ilicită. Se poate presupune că totul poate fi planificat să se desfăşoară în deplină clandestinitate şi conspirativitate fără să existe contracte, angajamente sau alte acte care să presupună date cu privire la identitatea destinatarului sau formalităţile de primire-predare. Totuşi, înscrisurile pot conţine adrese, nume de firme sau persoane de contact, menţiuni cu privire la diferite date la care este posibil să se desfăşoare segmente din activitatea ilicită, numere de repere, serii, etc. Raportată la modalităţile normative de săvârşire a infracţiunilor la regimul materialelor radioactive -inclusiv la modalităţile faptice de comitere - noţiunea de loc al faptei îmbracă anumite aspecte specifice. Dacă faptele s-au concretizat în acţiuni de deţinere, modificare, expunere a materialelor radioactive, în accepţiunea de loc al faptei intră: - locurile unde au fost depozitate materialele radioactive ori alte materii de acest fel procurate din import prin nerespectarea dispoziţiilor legale; - mijloacele necesare pentru transportul materialelor radioactive. In accepţiunea Legii nr. 111/1996, prin loc al faptei se înţelege, după caz, următoarele: 535 Poliţia de Frontieră, Autoritatea Vamală, alte organe cu atribuţii de control care pot cu ocazia desfăşurării activităţilor curente să se implice în descoperirea de materii speciale 300 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE - locurile în care s-au produs, furnizat, prelucrat, tratat, utilizat, depozitat - permanent sau temporar – materiale radioactive, deşeuri radioactive şi dispozitive generatoare de radiaţii ionizante; - locurile unde s-au furnizat şi folosit aparatură de control dozimetric al radiaţiilor ionizante, inclusiv mijloacele de conteinerizare sau de transport, amenajate special în acest scop; - locul unde s-au utilizat pentru tratament şi diagnostic surse închise sau deschise sau dispozitivele generatoare de radiaţii ionizante şi produsele farmaceutice care conţineau materiale radioactive; - locul unde au fost supuse iradierii produsele destinate consumului către populaţie, precum şi locurile unde produsele respective au fost introduse în circuitul economic şi social. Cercetarea la faţa locului pentru situaţiile în care e presupusă existenţa surselor radioactive, agenţi chimici sau biologici, este de competenţa exclusivă a structurilor de combatere a criminalităţii organizate (Serviciul 1- Combaterea traficului cu materiale strategice din cadrul Direcţiei de Combatere a Crimei Organizate). De asemenea, trebuie făcută fixarea prin fotografiere şi filmare a aspectului general al locului faptei, a materialelor radioactive descoperite, activităţi ce se execută în faza statică a cercetării la faţa locului. Membrii echipei de cercetare trebuie să poarte costume de protecţie adecvate. De precizat că examinarea criminalistică este esenţială pentru elucidarea cauzelor şi condiţiilor în care s-a produs evenimentul. în cazul investigării acestor infracţiuni, la locul faptei vor pătrunde mai întâi echipele de intervenţie pentru salvarea victimelor şi înlăturarea pericolelor de producere a altor accidente, activitatea acestora antrenând anumite modificări ale situaţiei de fapt. La fixarea rezultatelor cercetării la faţa locului trebuie să se respecte întocmai dispoziţiile legii procesual penale şi regulile instituite de tactica criminalistică. Ca şi alte fapte de natură penală, şi infracţiunile la regimul materialelor radioactive sunt susceptibile de a fi constatate în flagrant. Organizarea şi desfăşurarea unei astfel de activităţi presupune o pregătire temeinică, dusă până la cele mai mici detalii, şi aceasta pentru că orice omisiune, orice tratare superficială a unui aspect sau altul poate avea drept efect incidente dintre cele mai grave, cu consecinţe greu de prevăzut atât pentru mediul înconjurător dar mai ales pentru oameni. După primirea sesizării, organele de urmărire penală trebuie să obţină cât mai multe informaţii legate atât de persoana făptuitorului - modul de organizare al acestora - cât şi cu privire la modul de operare folosit (modus operandi), timpul când săvârşesc faptele, locul unde sunt ascunse materialele radioactive, locul şi data când intenţionează să le folosească, să transporte ori să facă diverse operaţiuni cu acestea, modul de acoperire a activităţilor ilicite desfăşurate. În legătură cu autorul faptelor ce constituie încălcări ale regimului stabilit de lege pentru anumite activităţi, pe lângă datele de identificare, profesie, loc de muncă, trebuie să se ţină seama şi de faptul dacă acesta are antecedente penale în materie, respectiv dacă au mai fost cercetaţi şi judecaţi pentru astfel de infracţiuni la care au folosit materii radioactive. De asemenea, din verificările făcute trebuie să rezulte tipul şi caracteristicile materialelor radioactive deţinute ori transportate, provenienţa acestora, modificările aduse. Trebuie subliniat faptul că recurgerea la constatarea infracţiunii flagrante trebuie să se facă numai în situaţia în care, în urma analizării tuturor împrejurărilor cauzei, se ajunge la concluzia că activitatea infracţională nu poate fi întreruptă în alt mod. Cu alte cuvinte, surprinderea făptuitorilor în momentul săvârşirii uneia din acţiunile ce constituie obiect material al infracţiunii este unica modalitate de dovedire a existenţei faptei şi a vinovăţiei. Din considerentele arătate mai sus, alegerea momentului intervenţiei capătă o semnificaţie aparte, constituind o condiţie de bază pentru asigurarea reuşitei acţiunii. După cum am precizat, consumarea faptei are loc în momentul în care este dusă la bun sfârşit oricare din acţiunile ce constituie modalităţi normative de săvârşire şi s-a creat starea de pericol pentru relaţiile sociale ocrotite. Dacă aceasta este regula generală, organele de urmărire penală trebuie să intervină - ţinând cont de datele rezultate din sesizarea privind condiţiile de loc şi timp, activitatea ilicită desfăşurată, făptuitorii şi numărul acestora, etc. -astfel: • în momentul în care făptuitorul are asupra lui materialele radioactive, în felul acesta dovedindu-se deţinerea fără drept a acestora; acţiunea de deţinere se consumă în momentul în care făptuitorul a intrat în posesia materialelor în cauză; • după efectuarea operaţiilor de comerţ - vânzare-cumpărare, închiriere, transfer - cu astfel de materii şi materiale prohibite, în mod similar punându-se problema şi în cazul împrumutului sau înstrăinării 301 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE acestora; • după ce s-au efectuat operaţiunile vamale şi făptuitorii - cetăţeni români sau străini domiciliaţi în România sau veniţi temporar în ţară - au încercat să introducă sau să scoată din ţară astfel de materiale; • imediat după expunerea ori punerea în vânzare de produse cu privire la care există suspiciuni că au fost supuse iradierii ori conţin materiale radioactive; • de îndată ce făptuitorul a folosit, pentru diagnostic şi tratament medical, fie surse închise sau deschise ori dispozitive generatoare de radiaţii ionizante, fie produse farmaceutice conţinând materii radioactive. În cazul unor acţiuni flagrante descoperite, intervenţia asupra materialului suspect radioactiv se va face de către ofiţerii din serviciul central, echipaţi în mod obligatoriu în combinezoane special destinate, cu cagule, mănuşi de cauciuc şi ochelari din plastic. În cazul acţiunilor flagrante conspirate, după realizarea flagrantului, materialul suspect radioactiv va fi izolat şi protejat de ofiţerii din serviciul central, echipaţi în modul arătat mai sus, fără ca alţi participanţi la flagrant să intre în contact direct cu materialul radioactiv. În situaţia filierelor de traficanţi cu conexiuni transnaţionale, în ceea ce priveşte traficul de materiale radioactive, dat fiind pericolul deosebit reprezentat de materialul radioactiv, măsura confiscării va fi luată cât mai curând posibil. Dacă serviciul specializat este sesizat cu privire la surse radioactive pierdute, găsite, furate sau abandonate, deplasarea la locul suspect se efectuează cât mai urgent posibil, numai cu autoturismul anume destinat şi autorizat de Comisia Naţională pentru Controlul Activităţilor Nucleare (CNCAN), cu echipamentul de protecţie şi detecţie, prima măsură ce urmează a fi luată fiind aceea de izolare a zonei, prevenirea contaminării, micşorarea timpului petrecut în apropierea sursei, creşterea distanţei faţă de sursă şi anunţarea imediată a Comisiei Naţionale pentru Controlul Activităţilor Nucleare. Se interzice cu desăvârşire manipularea, transportul şi depozitarea de materiale radioactive de către alte persoane decât cele autorizate şi în alte condiţii decât cele prevăzute în normele de radioprotecţie şi Legea nr. 111/1996. Cu prilejul constatării infracţiunii flagrante se vor lua măsurile adecvate de împiedicare a dispariţiei făptuitorului, identificarea materialelor radioactive, căutarea, relevarea, fixarea şi ridicarea urmelor şi mijloacelor materiale de probă. O atenţie deosebită trebuie acordată percheziţiei corporale, a bagajelor şi a mijloacelor de transport folosite de către infractori. În situaţia în care făptuitorul a fost prins în momentul când încerca să treacă sau să scoată peste frontieră materii radioactive, percheziţia mijloacelor de transport vizează descoperirea locurilor special amenajate în care au fost ascunse materialele a căror trecere peste frontieră sau introducere în ţară s-a încercat. Toate concluziile trase cu ocazia constatării infracţiunii flagrante se vor consemna, detaliat, în cuprinsul procesului-verbal. Totodată, vor fi luate toate măsurile necesare conservării materiilor radioactive descoperite, apelându-se pentru aceasta la specialişti în domeniu. Percheziţia, atât domiciliară, cât şi la locul de muncă, constituie una dintre cele mai importante activităţi de urmărire penală şi de tactică criminalistică menite să conducă la descoperirea probelor şi mijloacelor materiale de probă necesare dovedirii vinovăţiei făptuitorului. Percheziţia este actul procedural destinat căutării şi ridicării unor obiecte care conţin sau poartă urme ale unei infracţiuni, a corpurilor delicte, a înscrisurilor, fie cunoscute, fie necunoscute organului judiciar şi care pot servi la aflarea adevărului. Pe de altă parte, importanţa acestei activităţi este dată şi de faptul că legea îngăduie, în interesul major al înfăptuirii justiţiei, să se folosească constrângerea reală sau personală, adică să se acţioneze asupra unor drepturi şi libertăţi fundamentale ale persoanei: - inviolabilitatea domiciliului; - dreptul de proprietate; - inviolabilitatea secretului corespondenţei. Ca şi în cazul altor infracţiuni, şi în cazul investigării faptelor ce aduc atingere regimului instituit pentru desfăşurarea anumitor activităţi, de modul în care este organizată şi desfăşurată percheziţia depinde soluţionarea legală şi temeinică a cauzei, de multe ori rezultatul acesteia constituindu-se în probe unice pentru dovedirea vinovăţiei. Raportată la multitudinea modalităţilor normative de comitere a unor astfel de fapte, percheziţia 302 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE poate avea ca scop principal: ¾ descoperirea locurilor unde au fost supuse iradierii produsele introduse în circuitul economic şi social, destinate consumului sau utilizării de către populaţie, inclusiv a locurilor unde produsele respective au fost expuse şi comercializate; ¾ descoperirea locurilor de prelucrare, tratare, depozitare a materialelor radioactive, inclusiv a locurilor unde s-au depozitat ori efectuat diverse operaţii cu deşeuri radioactive sau dispozitive generatoare de radiaţii ionizante; ¾ descoperirea locurilor în care s-a folosit aparatura de control dozimetric al radiaţiilor ionizante, inclusiv mijloacele de conteinerizare şi transport, special amenajate în acest scop. În ceea ce priveşte ascultarea de persoane apar particularităţi în funcţie de modul şi gradul de implicare a acestora în activitatea ilicită. În mod firesc ancheta trebuie dirijată în aşa fel încât să fie lămurite şi probate cât mai multe aspecte ale activităţii ilicite. Problema nu este simplă având în vedere că unele împrejurări au implicat neparticiparea unor persoane sau o participare nesemnificativă din punctul de vedere al efectelor juridice, în timp ce alte împrejurări, din contră, le-au avut în prim-plan. Un prim aspect ce trebuie avut în vedere are ca obiect modul de abordare al fiecărei persoane în parte. Astfel, anchetatorii vor avea de a face cu persoane care au o cultură generală şi de specialitate remarcabilă, oameni care sunt tentaţi să-i abordeze pe toţi de pe poziţii intelectuale superioare, care sunt sau numai vor să pară frustraţi de banalitatea încăperii şi a amănuntelor cu privire la care sunt solicitaţi să facă declaraţii. Alţii, cu inteligenţă sub medie, inconştienţi prin ignoranţa şi uşurinţa cu care şi-au asumat riscuri la nivel personal şi pentru foarte mulţi alţii care ar putea ori ar fi avut suferit ca urmare a desfăşurării activităţii ilicite. Cu privire la problemele ce pot fi lămurite prin ascultare, apreciez ca fiind foarte importante următoarele: ◊ măsura în care fiecare persoană, în parte, cunoştea că obiectul activităţii ilicite era constituit din materiale nucleare, materii radioactive, instalaţii nucleare, arme nucleare, dispozitive explozive nucleare ori echipamente de supraveghere şi control; ◊ în ce a constat activitatea ilicită; ◊ cadrul spaţiio-temporal în care a fost desfăşurat fiecare segment al activităţii ilicite; ◊ dacă activitatea ilicită a fost desfăşurate de către o singură persoană sau de mai multe persoane; ◊ care este natura relaţiilor dintre persoanele implicate în activitatea ilicită; ◊ modul cum a fost organizată desfăşurarea activităţii ilicite; ◊ mijloacele folosite la desfăşurarea activităţii ilicite; ◊ care au fost consecinţele evaluabile ale desfăşurării activităţii ilicite; ◊ care au fost scopurile urmărite de către făptuitori; ◊ modul în care făptuitorii au evitat controalele organelor abilitate, relaţiile cu personalul instituţiilor cu atribuţii de control; ◊ legăturile cu alte structuri infracţionale; ◊ care sunt foloasele urmărite de către fiecare participant, modul cum se valorifică şi se împart avantajele obţinute prin desfăşurarea activităţii ilicite. Având în vedere multitudinea şi complexitatea activităţilor incriminate de către legiuitor, ancheta se va confrunta cu o multe persoane implicate în calitate de făptuitori. Procurarea de materii speciale, traficul, actele teroriste, punerea în funcţiune a unor instalaţii nucleare sunt activităţi care presupun o anumită amploare ce depăşeşte posibilităţile de acţiune a unor indivizi sau grupări de indivizi care să nu aibă o coordonare unitară. Consider că amatorismul trebuie exclus din logica tratării anchetei unor asemenea activităţi – fiecare persoană trebuind să fie tratată, atât ca persoană cât şi din punctul de vedere al activităţii desfăşurate, în contextul întregii activităţi infracţionale. 303 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE CAPITOLUL 8 CERCETAREA CRIMINALISTICĂ A ACTIVITĂŢILOR ILICITE CE POT FI DESFĂŞURATE CU MATERIILE EXPLOZIVE Înainte de toate, aşa cum, probabil, este firesc, consider necesar să fac o prezentare a textelor legale ce reglementează infracţiuni relative la regimul materiilor explozive. În primul rând, trebuie observate prevederile art. 408 din Legea nr. 301/2004, ce incriminează acele conduite pe care legiuitorul le-a dorit interzise în cadrul unei infracţiuni pe care a denumit-o „Nerespectarea regimului materiilor explozive”. În analiza infracţiunii de nerespectare a regimului materiilor explozive trebuie distins între: ▬ o formă simplă cu două modalităţi: 1. producerea, experimentarea, prelucrarea, deţinerea, transportul ori folosirea materiilor explozive sau orice alte operaţiuni privind aceste materii, fără drept – pedeapsa fiind închisoarea strictă de la 3 la 10 ani şi interzicerea unor drepturi. 2. sustragerea materiilor explozive – pedepsită cu închisoare strictă de la 5 la 12 ani şi interzicerea unor drepturi. ▬ o formă agravată, calificată după rezultatele desfăşurării activităţi ilicite ce are în vedere două ipoteze diferenţiate de gravitatea consecinţelor. Astfel: 1. producerea de pericol public sau au avut urmările specifice infracţiunilor de vătămare corporală gravă, prevăzută şi pedepsită în cuprinsul art. 187 din Legea nr. 301/2004, şi loviri sau vătămări cauzatoare de moarte, prevăzută şi pedepsită în cuprinsul art. 188 din Legea nr. 301/2004, ori au cauzat o pagubă materială – pedeapsa fiind închisoarea strictă de la 5 la 15 ani şi interzicerea unor drepturi. 2. consecinţe deosebit de grave; producerea morţii uneia sau mai multor persoane – pedeapsa este detenţiunea severă de la 15 la 20 de ani şi interzicerea unor drepturi, în prima situaţie, pedeapsa este detenţiunea pe viaţă sau detenţiunea severă de la 15 la 25 de ani şi interzicerea unor drepturi, în a doua situaţie. ▬ o formă agravată calificată după calitatea şi cantitatea entităţilor materiale ce constituie obiectul material al infracţiunii, fiind avută în vedere, aici, o cantitate mai mare de 1 kg. echivalent trotil, precum şi situaţia în care cantitatea explozivă este însoţită de materiale de iniţiere, pedeapsa fiind detenţiunea severă de la 15 la 20 de ani şi interzicerea unor drepturi. De asemenea, există în cadrul Legii nr. 126/1995 privind regimul materiilor explozive la art. 31, o normă juridică cu caracter penal, potrivit cu care producerea, experimentarea, prelucrarea, deţinerea, transportul, folosirea sau orice alta operaţiune cu materii explozive, efectuate fără drept, constituie infracţiune şi se pedepseşte cu închisoare de la 6 luni la 5 ani536. În completare, la alin. 2, ca formă agravată, se arată că, atunci când fapta prevăzută în alineatul 1 se referă la o cantitate mai mare de 1 kg. echivalent trotil sau când cantitatea de exploziv este însoţită de materiale de iniţiere, pedeapsa este închisoarea de la 2 la 7 ani. De asemenea, prin introducerea alin. 21, au fost incriminate confecţionarea, deţinerea, comercializarea, importul, folosirea sau orice altă operaţiune cu obiecte artizanale şi de distracţie pe bază de 536 Art. 31 alin. 1 din Legea 126/1995 304 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE amestecuri pirotehnice din clasele II-IV, T.1, T.2, precum şi a artificiilor din categoria „obiecte zburătoare luminoase” şi a pocnitorilor din clasa I, efectuate fără drept, pedeapsa fiind închisoare de la 3 luni la un an. 8.1. Situaţia premisă Înainte de a proceda la o analiză normelor juridice de natură penală, trebuie observat că acestea au ca ipoteză un regim special caracterizat, de o situaţie premisă, prevăzută de Legea 126/1995 privind regimul materiilor explozive. Regimul juridic al materiilor explozive537 se aplică la prepararea, producerea, procesarea, experimentarea, deţinerea, tranzitarea pe teritoriul ţării, transmiterea sub orice formă, transportul, introducerea pe piaţă depozitarea, încărcarea, încărtuşarea, delaborarea, distrugerea, mânuirea, comercializarea si folosirea de către persoanele juridice sau fizice autorizate a materiilor explozive. Prin materii explozive, în sensul legii538, se înţeleg explozivii explozivii de uz civil, emulsiile explozive, amestecurile explozive, pirotehnice şi simple, încărcăturile speciale, mijloacele de iniţiere, cele auxiliare de aprindere, precum şi orice alte substanţe sau amestecuri de substanţe destinate să dea naştere la reacţii chimice instantanee, cu degajare de căldura şi gaze la temperatură şi presiune ridicată. Producerea şi procesarea de materii explozive sunt permise numai persoanelor juridice care posedă autorizaţie din partea inspectoratului teritorial de muncă pe raza căruia îşi desfăşoară activitatea. Amestecurile explozive simple pot fi preparate manual sau mecanizat numai de persoane juridice autorizate în acest scop, pe baza instrucţiunilor tehnice şi de securitate şi sănătate a muncii elaborate în acest sens. Introducerea pe piaţă a explozivilor de uz civil se poate face numai după ce aceştia au fost certificaţi de către un organism notificat din unul dintre statele membre ale Uniunii Europene sau de către un organism naţional recunoscut şi desemnat de Ministerul Muncii, Solidarităţii Sociale şi Familiei539. Pentru a putea prepara materii explozive persoanele juridice care, prin actul constitutiv al societăţii, au ca obiect de activitate astfel de operaţiuni sunt obligate să obţină în prealabil autorizaţia din partea inspectoratului teritorial de muncă şi de la Direcţia Generală de Poliţie a Municipiului Bucureşti sau inspectoratul judeţean de poliţie pe raza cărora îşi desfăşoară activitatea. Persoanele fizice540 nu au dreptul să deţină, să utilizeze, să transporte, să depoziteze, să experimenteze ori să mânuiască materii explozive, cu excepţia pulberii necesare confecţionării cartuşelor pentru arme de vânătoare, dacă nu fac dovada calităţii de artificier ori de personal special instruit şi nu reprezintă o persoană juridică autorizată şi înregistrată conform legii. Persoanele care produc, deţin, transferă sau comercializează obiecte artizanale şi de distracţie pe bază de amestecuri pirotehnice, precum şi persoanele care folosesc obiecte pirotehnice pentru scopuri tehnice au obligaţia de a obţine autorizaţia din partea inspectoratului teritorial de muncă şi de la Direcţia Generala de Poliţie a Municipiului Bucureşti sau inspectoratul judeţean de poliţie pe raza cărora îşi desfăşoară activitatea, după caz, îndeplinirea activităţilor prevăzute în autorizaţie prin intermediari neautorizaţi fiind interzisă. Materiile explozive pot fi depozitate numai în spaţii special construite şi amenajate pe baza documentaţiilor tehnice avizate de inspectoratele teritoriale de muncă. Depozitele de materii explozive pot funcţiona numai după obţinerea prealabilă a autorizaţiei, emisă în comun de către inspectoratul teritorial de muncă şi Direcţia Generală de Poliţie a Municipiului Bucureşti sau inspectoratul judeţean de poliţie. În autorizaţia de funcţionare a oricărui depozit se stabileşte capacitatea maximă de depozitare în echivalent trotil. Depozitarea materiilor explozive în depozitele de stoc şi la unităţile care au ca obiect de activitate producerea/procesarea de materii explozive se face numai în spaţii proiectate, construite şi amenajate pe baza documentaţiilor tehnice. Conducerile persoanelor juridice care au ca obiect de activitate 537 Art. 1 alin.1 din Legea 126/1995 538 Art. 1 alin.2 din Legea 126/1995 539 Art. 2, 3, 5 şi 8 din Legea 126/1995 540 Art. 7 alin.1 din Legea 126/1995 305 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE producerea/procesarea de materii explozive pot aviza depăşirea capacităţilor de depozitare uzinale şi de stoc cu maximum 25%, pentru o perioadă de cel mult 3 luni541. Inspectoratul teritorial de muncă sau Direcţia Generală de Poliţie a Municipiului Bucureşti ori inspectoratul judeţean de poliţie poate542, după caz, suspenda sau restrânge activităţile pentru producere, preparare, deţinere, transfer, transport, folosire ori comercializare a materiilor explozive sau poate retrage autorizaţiile dacă sunt încălcate reglementările legale în vigoare cu privire la respectarea normelor de securitate. Retragerea autorizaţiei atrage încetarea dreptului acordat persoanelor juridice şi fizice de a mai efectua activităţile pentru care aceasta a fost acordată. Transportul şi mânuirea explozivilor543 propriu-zişi şi ale mijloacelor de iniţiere şi aprindere, cu excepţia obiectelor artizanale de distracţie pe bază de amestecuri pirotehnice şi a celor pentru scopuri tehnice pe bază de amestecuri pirotehnice, se efectuează sub directă supraveghere a artificierilor autorizaţi şi numai cu personal special instruit pentru asemenea operaţiuni. Transportul şi mânuirea obiectelor artizanale de distracţie pe bază de amestecuri pirotehnice şi ale celor pentru scopuri tehnice pe bază de amestecuri pirotehnice, se efectuează de către personal special instruit. Orice transfer sau transport de materii explozive se efectuează numai cu mijloace de transport amenajate în acest scop, pe baza documentelor eliberate conform reglementărilor legale în vigoare şi semnate de cei în drept. Încărcarea, transferul, transportul, descărcarea, depozitarea şi distrugerea materiilor explozive în timpul nopţii sunt interzise cu excepţia transferurilor pe calea ferată sau pe apă, transporturile din fabrica producătoare la depozitele proprii, precum şi cele executate în cadrul aceluiaşi amplasament. La toate depozitele544 se ţine o evidenţă strictă a intrării, ieşirii şi consumurilor de materii explozive. Registrele de evidenţă de la depozite, precum şi formularele privind mişcarea materiilor explozive – intrări, ieşiri, consum – au caracter de documente cu regim special, orice lipsă de materii explozive trebuind anunţată imediat organului local al poliţiei şi inspectoratului de stat teritorial pentru protecţia muncii. Angajatul căruia i s-au încredinţat materii explozive545 nu are dreptul, în nici o împrejurare, să le înstrăineze, să le folosească în alte scopuri ori să efectueze alte operaţiuni decât cele stabilite pentru îndeplinirea atribuţiilor de serviciu. Orice persoană care găseşte materii explozive este obligată să le predea celui mai apropiat organ de poliţie sau să-i indice locul în care se află, pentru ca acesta să procedeze de îndată la ridicarea lor. Obiectele artizanale de distracţie546, fabricate şi confecţionate pe bază de amestecuri pirotehnice, trebuie să aibă inscripţionate în limba română denumirea, clasa din care fac parte, instrucţiunile de folosire, termenul de garanţie, precum şi pericolele care apar la păstrarea, depozitarea, manipularea sau folosirea lor. Producătorul sau importatorul este obligat să elibereze cumpărătorului o declaraţie de conformitate pentru fiecare produs care se prezintă, la solicitare, organelor de control. Vânzarea obiectelor artizanale şi de distracţie fabricate sau confecţionate pe bază de amestecuri pirotehnice547 se face numai de câtre persoanele juridice autorizate şi numai în locurile autorizate. Spaţiile de comercializare a obiectelor artizanale şi de distracţie fabricate sau confecţionate pe bază de amestecuri pirotehnice vor fi construite şi amenajate pe baza documentaţiilor tehnice avizate de inspectoratele teritoriale de muncă, în afara imobilelor de locuit, şi pot funcţiona numai după obţinerea prealabilă a autorizaţiei emise în comun de către inspectoratul teritorial de muncă şi inspectoratul judeţean de poliţie, respectiv Direcţia Generală de Poliţie a Municipiului Bucureşti. În cadrul spaţiilor de comercializare a obiectelor artizanale şi de distracţie fabricate sau confecţionate pe bază de amestecuri pirotehnice, inspectoratul teritorial de muncă va aviza cantitatea care poate fi depozitată în vederea comercializării. Vânzarea de materii explozive, inclusiv a obiectelor artizanale şi de distracţie pe bază de amestecuri pirotehnice, se face numai după 541 Art. 9 din Legea 126/1995 542 Art. 10 din Legea 126/1995 543 Art. 13 – 15 din Legea 126/1995 544 Art. 24 din Legea 126/1995 545 Art. 28 din Legea 126/1995 546 ART. 29^1 din Legea 126/1995 547 ART. 29^3 şi 30 din Legea 126/1995 306 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE înscrierea într-un registru special a numelui cumpărătorului, a numărului autorizaţiei din care rezultă că are dreptul să deţină, să folosească sau să facă operaţiuni cu astfel de materii, precum şi cantitatea comercializată. 8.2. Principalele probleme ce trebuie rezolvate în cadrul cercetării nerespectării regimului materiilor explozive prevăzută În ceea ce priveşte activitatea ilicită, dat fiind conţinutul complex al infracţiunii de nerespectare a regimului materiilor explozive, trebuie observate două categorii de activităţi asupra cărora trebuie focalizat efortul anchetatorilor: activităţi ilicite ce pot fi subsumate noţiunii de trafic cu materii explozive şi activităţi de sustragere. Traficul cu materii explozive este caracterizat de mai multe acţiuni ce pot fi efectuate ca acţiuni individuale sau ca acţiuni parte a unei activităţi infracţionale mai vaste – în funcţie de condiţiile concrete ce caracterizează activitatea ilicită: producerea, experimentarea, prelucrarea, deţinerea, transportul, folosirea sau orice altă operaţiune cu materii explozive, efectuate fără drept. Enumerarea are caracter exemplificativ, aspect subliniat de folosirea expresiei „orice altă operaţiune”, în mod evident, legiuitorul arătându-se interesat de incriminarea oricăror acţiuni din sfera obţinerii, transportului sau folosirii materiilor explozive, fără drept. Practic, orice activitate548 , ce se poate desfăşura în legătură cu materiile explozive, efectuată fără drept, atrage răspunderea penală. Cum pot fi efectuate activităţi cu materiile explozive altfel decât „fără drept”? – respectând prescripţiile Legii 126/1995, ce detaliază care activităţi cu materii explozive pot fi autorizate, procedura de autorizare, evidenţa operaţiunilor cu materii explozive, etc. Sustragerea, ca formă infracţională, din punct de vedere al elementului material, impune o asociere cu infracţiunea de furt549. Fără a intra în detalii, trebuie observat şi, bineînţeles, probat în anchetă, ieşirea materiilor explozive de sub paza juridică a celui autorizat şi obţinerea, prin acţiunile celor interesaţi, a unei stări de fapt caracterizate prin aceea că materiile explozive se află la dispoziţia persoanelor care le-au sustras, aceştia putându-le folosi după bunul plac, forma infracţională comportându-se ca o infracţiune de rezultat. Condiţiile de loc şi timp prezintă importanţă atât din punctul de vedere a-l încadrării juridice – dacă infracţiunea s-a consumat, dacă este vorba despre o infracţiune continuă sau continuată – cât şi din considerente de ordin operativ, ca exemplu: când s-a început producţia, unde au fost amplasate capacităţile de producţie, cum şi pe unde se făcea accesul, în ce condiţii s-au desfăşurat experimentele, cât timp au durat, unde au fost depozitate materiile explozive, punctul de plecare al transportului ora la care s-au terminat operaţiunile de încărcare, cât timp şi ruta pe care au fost transportate materiile explozive, ora la care s-a ajuns şi caracteristicile locului de destinaţie, unde şi când au fost folosite materiile explozive, etc. Mai mult, atunci când se cercetează sustrageri, dat fiind regimul special impus pentru locurile de depozitare – pază, personal calificat şi autorizat pentru manevrare, evidenţe stricte, etc. – analiza sistemul de referinţă spaţiio-temporal în cadrul căruia a avut loc activitatea ilicită conduce, de cele mai multe ori, direct la identificarea făptuitorilor sau, cel puţin, a celor care datorită abuzurilor ori neglijenţei au favorizat săvârşirea infracţiunii. În funcţie de loc şi timp se pot evalua aspecte conexe ale activităţii ilicite cum ar fi în ce măsură a fost pusă în pericol, în concret, securitatea persoanelor şi a bunurilor prin desfăşurarea activităţii ilicite, cum de a fost posibilă desfăşurarea activităţilor ilicite fără ca organele abilitate să impună respectarea regimului juridic al materiilor explozive să i-a măsuri necesare pentru încetarea activităţii, etc. Materiile explozive ce constituie obiectul activităţii ilicite – aşa cum am arătat atunci când am expus elemente ale situaţiei premise, legiuitorul arată că prin materii explozive trebuie să se înţeleagă explozivii de uz civil, emulsiile explozive, amestecurile explozive, pirotehnice şi simple, încărcăturile 548N.A. – sub rezerva incriminării contravenţionale a unor acţiuni prevăzută de art. 32 din Legea 126/1995, articol ce debutează la alin. 1 cu o observaţie potrivit cu care constituie contravenţii încălcarea prevederilor prezentei legi, dacă faptele nu sunt săvârşite în astfel de condiţii încât, potrivit legii penale, să constituie infracţiuni, deci de analizat atent fiecare împrejurare a activităţii ilicite, răspunderea penală având prioritate faţă de răspunderea contravenţională. 307 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE speciale, mijloacele de iniţiere, cele auxiliare de aprindere, precum şi orice alte substanţe sau amestecuri de substanţe destinate să dea naştere la reacţii chimice instantanee, cu degajare de căldură şi gaze la temperatură şi presiune ridicată. O subliniere trebuie făcută cu privire la forma agravată calificată după calitatea şi cantitatea entităţilor materiale asupra cărora poartă activitatea ilicită – în cadrul formei agravate prevăzute la art. 408 alin. 4 din Legea nr. 301/2004. Ancheta va trebui să urmărească, pe de o parte, cantitatea materiilor explozive – mai mare de 1 kg. echivalent trotil – iar, pe de altă parte, calitatea unor materiale ce pot însoţi sau nu materiile explozive – materiale de iniţiere. Principial, materiile explozive nu pot fi folosite dacă nu se confecţionează un sistem constituit din materii explozive şi materiale de iniţiere. Explozia se poate produce şi odată cu întrunirea unor condiţii de temperatură, presiune, umiditate, etc., de la caz la caz, în funcţie de natura substanţei explozive în cauză – în astfel de cazuri, de cele mai multe ori, avem de a face cu explozii accidentale. Trebuie acceptat că ancheta se confruntă cu două situaţii: una în care făptuitorii folosesc materiile explozive conform naturii lor – pentru a produce explozii dirijate prin intermediul cărora să realizeze unele scopuri; alta în care exploziile sunt accidentale. Analizând situaţia se poate concluziona că legiuitorul a fost interesat – şi cercetarea trebuie observe şi să-şi adapteze demersul – de agravarea răspunderii în condiţiile în care activitatea ilicită poartă asupra obiecte a căror folosire, în conformitate cu destinaţia lor firească, este de natură a produce consecinţe deosebit de grave – importante pagube materiale şi punerea în pericol a vieţii, integrităţii corporale sau sănătăţii persoanelor. Făptuitorii, calitatea şi contribuţia lor la desfăşurarea activităţii ilicite este o problemă de interes în cadrul cercetării nerespectării regimului materiilor explozive, activitate ilicită ce ar putea întruni elementele constitutive ale infracţiunii prevăzute de art. 408 din Legea nr. 301/2004, anchetatorii urmând să aibă de a face cu indivizi deosebit de periculoşi care urmărind diferite scopuri – câştiguri financiare, braconaj piscicol sau cinegetic, atentate care urmăresc suprimarea vieţii unor persoane sau provocarea de pagube materiale importante. Legiuitorul nu a impus un subiect activ calificat, nefiind solicitată vreo calitate în acest sens. Participaţia penală se poate realiza în toate formele – coautorat, instigare, complicitate. Trebuie observat că dincolo de sustrageri de materii explozive din depozitele armatei sau din cele ce deservesc activităţi de minerit, drumuri şi poduri, cale ferată, construcţii, etc. în scopul folosirii lor ilegale la pescuit sau vânătoare, infracţiunea de nerespectare a regimului materiilor explozive intră în sfera de preocupare a grupărilor de crimă organizată şi, în special, a celor teroriste. În aceste condiţii trebuie observate relaţiile dintre persoanele implicate – cine conduce; cum se asigură subordonarea; legăturile infracţionale; cum se realizează profitul infracţional; cum se împarte acesta; cine, unde şi cum se asigură pregătirea persoanelor în vederea manevrării şi folosirii materiilor explozive. De asemenea nu poate fi lipsit de interes lămurirea unor aspecte legate de implicarea familiilor în ecuaţia infracţională; asta având în vedere că se poate păstra o anumită presiune asupra lor în legătură cu îndeplinirea sarcinilor asumate în cadrul grupului organizat pentru săvârşirea de infracţiuni, plăţi făcute către familie în cazul că se întâmplă „ceva” cu cel implicat direct în activitatea infracţională, etc. Urmările desfăşurării activităţii infracţionale – dacă urmarea imediată a infracţiunii de nerespectare a regimului materiilor explozive prevăzută de art. 408 din Legea nr. 301/2004, în forma cadru, constă în crearea unei stări de pericol pentru valorile sociale ocrotite prin obiectul juridic, în situaţia formelor agravate prevăzute la alin. 3 şi 5, urmarea imediată este elementul în funcţie de care este calificată forma infracţională, putându-se distinge mai multe stări de fapt, percepute ca rezultate mai periculoase, de natură a atrage agravarea răspunderii penale, după cum urmează: crearea de pericol public, generarea urmărilor arătate la art. 187 sau 188 din Legea nr. 301/2004– vătămarea corporală, respectiv vătămarea corporală gravă – cauzarea unei pagube materiale, consecinţe deosebit de grave, moartea uneia sau a mai multor persoane. O anumită problemă poate apare, în legătură cu urmările desfăşurării activităţii ilicite caracteristice nerespectării regimului materiilor explozive, cu privire la latura subiectivă. Nerespectarea regimului 549N.A. – a se vedea şi observaţiile pertinente de la traficul cu materiale nucleare şi radioactive 308 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE materiilor explozive, în forma cadru, se săvârşeşte cu intenţie, ce poate fi directă sau indirectă. În cazul formelor agravate, forma de vinovăţie este praeterintenţia. În doctrina de specialitate, această concluzie este discutată, existând şi opinii potrivit cu care formele agravate se săvârşesc, la fel precum forma cadru, tot cu intenţie550. Consider praeterintenţia ca soluţie corectă, în cazul formelor agravate calificate prin rezultat – doar acestea pot forma ipoteza în discuţie, forma calificată prin obiectul material neridicând această problemă, ea fiind săvârşită cu intenţie – bazându-mă, în primul rând, pe o interpretare corespunzătoare a textului legal. Trebuie observat că legiuitorul a avut în vedere o singură ipoteză – cea specifică prevederilor de la alin. 1 – şi, acceptând, dat fiind pericolul deosebit al activităţilor la care am făcut referire, ce pot fi subsumate noţiunii de trafic, că pot apare consecinţe de o gravitate deosebită, a considerat oportun să grupeze posibilele consecinţe, în funcţie de gravitate, şi să mărească pedepsele în mod corespunzător. Soluţia aleasă o consider optimă; cum infracţiunea face parte din categoria infracţiunilor privitoare la regimul stabilit pentru unele activităţi reglementate de lege, având un obiect juridic pe măsură, este greu de conceput o soluţie care să se bazeze pe ocrotirea primordială a altor valori – valori avute în vedere, de altfel, în alte capitole ale Legii nr. 301/2004. Ca exemplu, în analiză, să luăm situaţia când este ocrotită viaţa persoanei. Astfel, dacă traficul cu materii explozive a avut ca rezultat moartea uneia sau a mai multor persoane, pedeapsa este maximă – detenţiunea pe viaţă sau detenţiunea severă de la 15 la 25 de ani şi interzicerea unor drepturi. Analizând infracţiunile de omor, se observă că, omorul, prin mijloace ce pun în pericol viaţa mai multor persoane constituie omor calificat, iar omorul asupra a doua sau mai multe persoane constituie omor deosebit de grav. Dacă am accepta că faptele, în ambele ipoteze, se săvârşesc cu intenţie am fi în situaţia unei duble incriminări, norma de la art. 408 din Legea nr. 301/2004 devenind, în context, inutilă. Realitatea este alta, normele juridice acţionează sistemic, completându-se una pe alta, pentru a trata cât mai adecvat fenomenul infracţional. În ipoteza omorului, poziţia subiectivă a făptuitorului este neechivocă, este manifestă, constituie chiar scopul acţiunilor sale. La nerespectarea regimului materiilor explozive, poziţia făptuitorului devine echivocă, el nu are ca scop suprimarea vieţii uneia sau a mai multor persoane, ci numai îşi asumă un risc, este adevărat major, cu privire la acest rezultat, el urmăreşte în mod declarat alte scopuri, materiale sau, cel mult, pregătirea săvârşirii altor infracţiuni. Concluzionând, apreciez că formele agravate, calificate prin rezultat, ale nerespectării regimului materiilor explozive se săvârşesc cu praeterintenţie, intenţie depăşită în ceea ce priveşte rezultatul survenit, mai grav decât cel specific infracţiunii în forma cadru. Infracţiunea de trafic cu materiile explozive, prevăzută de art. 31 din Legea 126/1995, privind regimul materiilor explozive conţine o incriminare pe care am denumit-o „trafic cu materii explozive”, din considerente de natură psiho-pedagogică, pe care nu am să le mai detaliez. Analizând textul legal, se poate concluziona că legiuitorul a incriminat, în două forme, mai multe activităţi – producerea, experimentarea, prelucrarea, deţinerea, transportul, folosirea sau orice alta operaţiune – ce se pot efectua cu materii explozive, fără drept, ca formă cadru şi o formă calificată prin obiectul material – când operaţiunile cu materii explozive se refera la o cantitate mai mare de 1 kg echivalent trotil sau când cantitatea de exploziv este însoţită de materiale de iniţiere. De observat că textul legal este identic cu cel al infracţiunii de nerespectare a regimului materiilor explozive prevăzut de art. 408 din Legea nr. 301/2004. Analizând cronologic problema, se poate constata că legiuitorul a preluat şi dezvoltat în cuprinsul art. 408 din Legea nr. 301/2004, textul art. 31 din Legea 126/1995. În aceste condiţii, va fi vorba despre un conflict de norme juridice, şi una şi cealaltă putând fi acceptate ca fiind de acelaşi rang, norma din Legea nr. 301/2004 va abroga prevederile art. 31 din Legea 126/1995. Până la intrarea în vigoare a Legii nr. 301/2004, cele care se aplică sunt prevederile Legii nr. 126/1995. 550 I. Vasiu – op. cit. pag 419; O.A. Stoica op. cit. pag. 291 309 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE 8.3. Particularităţile principalelor activităţi care se desfăşoară pentru administrarea probatoriului în cadrul cercetării nerespectării regimului materiilor explozive Constatarea infracţiunii flagrante – Funcţionarii poliţiei judiciare pot constata în flagrant desfăşurarea de activităţi prin care se încalcă regimul impus pentru materiile explozive atât desfăşurând activităţi de constatare în flagrant bine pregătite, pe baza unor informaţii valoroase obţinute cu ocazia efectuării altor activităţi de anchetă, cât şi spontan, cu ocazia desfăşurării unor activităţi de rutină ori care aveau alt scop declarat. În condiţiile desfăşurării de constatări pentru care a existat timpul, informaţiile, resurse umane şi materiale necesare pentru o pregătire corespunzătoare, o importanţă deosebită o are alegerea celui mai oportun moment pentru intervenţie. Pe baza unei evaluări profesionale a riscurilor, cel care conduce ancheta este de preferat să creeze cel mai bun moment pentru a acţiona, adesea desfăşurarea „naturală” a lucrurilor fiind de natură să pună în pericol viaţa persoanelor sau/şi integritatea bunurilor. De asemenea, o abordare profesionistă a activităţii presupune şi evaluarea tuturor posibilităţilor de răspuns, previzibile, ale persoanelor implicate în activitatea ilicită la intervenţia echipei de constatare – în primul rând, reacţia imediată ce poate consta în folosirea forţei sau/şi a armelor de foc pentru a-şi asigura scăparea, luarea de ostatici, presiuni asupra funcţionarilor ce desfăşoară ancheta. Practica judiciară a scos în evidenţă o anumită preponderenţă a cazurilor în care nerespectarea regimului materiilor explozive se săvârşeşte în legătură cu fabricarea şi valorificarea produselor pirotehnice folosite pentru spectacolele de lumină – de tipul artificiilor, rachetelor luminoase, etc. Dacă în astfel de cazuri nu apar probleme, cu adevărat, deosebite decât ca excepţie – o observaţie merită făcută, totuşi, în legătură cu măsurile speciale ce trebuie luate pentru manevrare, transport şi depozitarea acestor produse după desfăşurarea constatării în flagrant – altfel stau lucrurile atunci când este vorba despre atacuri teroriste, de ameninţări ori gesturi sinucigaşe folosind materii explozive. Cu certitudine că, în practică, apar situaţii de criză în care autocontrolul membrilor echipei este esenţial – singurul aspect al unei situaţii de criză asupra căreia deţinem controlul în totalitate îl reprezintă propriile noastre emoţii, când survine un subiect dificil, primul pas nu îl constituie controlarea comportamentului persoanelor cu care vine în contact echipa ci controlarea propriului comportament. În aceste situaţii de criză, în care, spre exemplu, o persoană sau un grup – mai mult sau mai puţin organizat, cu mai mare ori mai mică experienţă – încearcă să folosească materii explozive ori să exploateze, într-un fel sau altul, o situaţie de criză pe care o provoacă în legătură cu materii explozive, cel sau cei în cauză se pot afla sub influenţa uneia sau mai multora emoţii, precum: frustrare – depresie; mânie; teamă; confuzie. Foarte important este ca persoana, ce acţionează individual ori care reprezintă grupul, să fie ascultată cu firească deferenţă – oamenii vor să fie înţeleşi iar ai asculta este metoda cea mai comună şi cea mai eficace concesie care se poate face. Atitudinea exprimă mult mai mult decât cuvintele, un comportament calm, controlat, poate fi mai eficient decât un argument strălucit. Este normal ca, în astfel de situaţii, să se desfăşoare o negociere, caz în care un rol esenţial va fi jucat de un negociator special pregătit ori de către un membru al echipei cu calităţi şi diponibilităţi care îi permit asumarea răspunderii pentru modul şi, mai ales, rezultatul negocierii. Se recunoaşte necesitatea unei translaţii a dialogului din cadrul negocierii de la rezolvarea problemei la satisfacerea nevoilor persoanelor ce au generat situaţia de criză, printre cele mai importante fiind: • siguranţa (fizică/emoţională); • recunoaşterea (îi este înţeleasă şi respectată părerea); • control (să simtă că are ceva de spus în legătură cu modul cum evoluează problema a căre-i rezolvare îl interesează); • demnitatea (să nu se facă de ruşine, să nu fie el, ai lui şi valorile pe care le respectă batjocorite); • realizarea (să obţină ceva care este semnificativ şi important în legătură cu rezolvarea problemei şi satisfacerea celor mai importante nevoi). Lucrurile nu pot fi acceptate ca fiind simple, există multe obstacole în comunicare şi în obţinerea unui acord prin care să se depăşească situaţia de criză, printre cele mai întâlnite putând fi date ca exemplu: → Nevoile rămase nesatisfăcute; 310 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE → Teama de a fi un pierzător – situaţia de criza a fost pregătită, a presupus un mare consum nervos, asumarea unor riscuri majore iar eşecul este foarte greu de acceptat; → Să nu fie implicat legitim în soluţie – cel sau cei care provoacă criza au procedat aşa tocmai pentru că au voit să se implice, să impună o anumită rezolvare a unei probleme ori o rezolvare a problemei, chiar justă şi oportună, care să nu implice, să nu amintească, să nu presupună participarea celor care declanşează şi întreţin criza este de neacceptat pentru aceştia, este riscul major care, de cele mai multe ori, nu trebuie asumat; → Să nu fie pregătit pentru o înţelegere – datorită presiunii nervoase, datorită tensiunii impuse de anumite cercuri sociale, ieşirea acceptabilă din criza – fără a fi folosite materiile explozive, eventual, fără a fi pusă în pericol viaţa ostaticilor, etc. – nu este avută în vedere, nu este asimilată ca soluţie rezonabilă, fiind resimţită, mai degrabă, ca un foarte posibil truc din partea echipei de intervenţie, o „şmecherie” destinată a-i anihila fizic ori ca potenţial de criză; → Înclinaţia spre a răspunde agresiunii percepute – odată cu generarea unei situaţii de criză, venirea unei echipe, destinată pentru constatarea de infracţiuni şi dezamorsarea situaţiei, este percepută, prin ea însăşi, ca o atitudine agresivă; echipa, în ansamblu, şi fiecare membru, în parte, este perceput ca un duşman, ceva ce stă la pândă gata să ucidă. Astfel stând lucrurile, este prea mare tentaţia de a răspunde la violenţă cu violenţă, atitudinea echilibrată, dominată de raţiune, nu este prea apreciată în context. → Neînţelegerea sau tratarea necorespunzătoare – imposibilitatea de a comunica, lipsa de abilitate în a asculta, atitudinea arogantă sau, cel puţin, inoportună reduc negocierea la ceva formal, dinainte sortit eşecului. → Să se simtă mâhnit profund/calomniat – este foarte posibil ca, pe fondul unor probleme de natură psihică, modul cum evoluează situaţia de criză, cum aceasta satisface scopurile şi aşteptările celor implicaţi, să genereze crize de personalitate, stări depresive dominate de dezamăgiri care pot conduce la escaladarea situaţiei, la scăparea acesteia de sub orice control şi generarea de consecinţe deosebit de grave. Principial, situaţiile de criză în cadrul cărora sunt implicate materii explozive, ca de altfel, şi alte cazuri în care este implicată violenţa extremă pot fi tratate distinct în funcţie de cum sunt sau nu sunt luaţi ostatici. Situaţiile de criză în cadrul cărora există ostatici sunt caracterizate de următoarele elemente: ● Persoana sau persoanele care au generat şi sunt implicate în evoluţia situaţiei de criză folosesc ca un argument în folosul susţinerilor lor viaţa, sănătatea sau integritatea corporală a ostaticilor – practic viaţa ostaticilor este legată de îndeplinirea solicitărilor; ● Asupra ostaticilor se exercită presiuni, mergând până la vătămarea sănătăţii ori a integrităţii corporale, de fiecare dată când făptuitorii consideră că răspunsurile care li se dau nu sunt suficient de prompte, nu sunt conforme cu solicitările lor ori pentru a câştiga credibilitate şi a induce tensiune în rândul echipei organelor judiciare; ● Izolarea este folosită ca un mecanism de conservare, nu se permite comunicarea cu exteriorul – faptul că nu este permis contactul vizual, că nu se cunoaşte ce se întâmplă în perimetrul în care se găsesc ostatici şi/sau infractorii, este folosit, este de natură a crea siguranţă de sine pentru infractori şi o anumită anxietate, nesiguranţă în rândul membrilor echipei de intervenţie; ● Motivaţia primară este aceea de a se rezolva solicitările, şi nu vătămarea celui luat ostatic – mai mult, infractorii cunosc că ţinerea în viaţă a ostatecului previne intervenţia echipei, previne ultima opţiune care nu exclude lichidarea lor; ● Solicitările grupului infracţional sunt cât se poate de concrete incluzând, de obicei, şi evadarea; ● Toţi cei implicaţi – atât membrii echipei de intervenţie cât şi infractorii – îşi impun adoptarea unui comportamentul gândit, lucru ce nu se poate realiza pe întreg parcursul derulării operaţiunii. Scăpările emoţionale sunt deosebit de periculoase întrucât implică folosirea violenţei extreme, indiferent că este vorba despre membri echipei de intervenţie sau de către infractori; ● La început infractorul sau infractorii se simt puternici, fiind convinşi că deţin controlul; abia, treptat vor conştientiza că nu mai deţin controlul situaţiei şi nici nu au toată puterea; 311 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE ● Conduita optimă presupune crearea dialogului şi încrederii pe baza căruia se pot construi cele mai adecvate procedee tactice de amânare şi tragere de timp; ● Atunci când şi dacă se consideră necesar echipa de intervenţie trebuie să ofere „argumente” care să susţină profesionalismul, fermitatea şi hotărârea membrilor săi de a rezolva situaţia. ● Succesul presupune predarea paşnică a celor care au generat şi dezvoltat situaţia de criză – dorinţa subiectului de a trăi reprezentând factorul cheie fiind de acceptat că, dacă nu intervine suicidul, vor fi acceptate, până la urmă, alternativele paşnice. În situaţiile de criză fără luare de ostatici nu apar elemente fundamental diferite de cele la care am făcut referire mai sus. Practica a scos în evidenţă, ca particularităţi, aspecte precum: ● Sunt implicate persoane cu dificultăţi emoţionale, cu greutăţi în a gândi raţional; ● Discursul public expresiv, emoţional, lipsit de sens sau autodistructiv; ● Scopul nu este suficient de clar expus, cererile fiind, adesea, nerealiste sau imposibil de satisfăcut; ● Principalul demers al negociatorului trebuie să aibă ca obiect diminuarea emoţiilor, a sentimentelor negative – ură, mânie, frustrare, etc. – şi construirea unei legături bazate pe încredere între infractor şi negociator; abilităţile de ascultare activă, trebuie puse în valoare pentru a exclude agresiunea şi a promova soluţia paşnică, echilibrată. ● Nu trebuie omis faptul că pentru a obţine soluţia paşnică trebuie acordată maximă atenţie percepţiilor celui care susţine situaţia de criză – ce crede acesta despre mişcările echipei de intervenţie, sunt acestea percepute ca ameninţătoare ? ca provocatoare? ce crede că urmează să facă echipa de intervenţie ? Că procesul de negociere este deosebit de dificil şi de complex, mai ales în condiţiile implicării folosirii de materii explozive, este cunoscut. Din considerente de spaţiu nu voi dezvolta elemente de detaliu privind negocierea. Totuşi, aici, consider oportun să fac referiri la unele împrejurări acceptate ca indicii de schimbare a poziţiei iniţiale a infractorului/infractorilor întrucât sunt deosebit de importante, în practică, pentru gestionarea situaţiei de criză: ─ Schimbarea tonului comunicării – se poate constata o trecere de la un limbaj violent – ton ridicat, folosirea de cuvinte şi expresii cu conţinut şi referiri sexuale, de duritate maximă, specifice violenţei, invective, insulte – la un limbaj echilibrat, paşnic, chiar la dezvăluirea de informaţii personale; ─ Schimbarea abordării situaţiei de la emoţional la raţional, apariţia disponibilităţii de a discuta cu negociatorul, chiar şi pe teme care nu au legătură cu evenimentul în desfăşurare; creşte durata conversaţiei; ─ evenimente; ─ Diminuarea comportamentului violent, eliberarea ostaticilor, termeni limită care trec fără Dezvoltarea legăturii dintre negociator şi infractori, dorinţa ridicată a individului de a urma sugestiile negociatorului. Deşi este aşteptată apariţia unor astfel de indicii, există şi situaţii în care infractorii nu răspund încercărilor negociatorului de a stabili un dialog cu ei. Motivele pot fi diverse, precum: infractorul nu-l poate auzi sau înţelege pe negociator, are probleme mentale şi/sau fizice, se găseşte într-o confuzie psihologică – ca o formă de negare – se află sub influenţa drogurilor sau alcoolului, suferă de o criză specifică unei anumite patologii sau este rănit, a fugit deja, a adormit, etc. Ca regulă, nu trebuie uitat că infractorul ascultă şi este, în general, foarte atent la tot ce se întâmplă în jurul lui, chiar dacă nu răspunde. O astfel de situaţie impune susţinerea unui dialog cu sens unic, eliminarea oricărei ameninţări, evitarea repetării unor solicitări de natură a escalada starea de tensiune, oferirea de garanţii care să corespundă, să compenseze pulsiunile emoţionale ale infractorului, sugerarea unor metode de răspuns sau răspunsuri care să poată fi considerate satisfăcătoare. Fără a face referire direct la materializarea rezultatelor activităţii de constatare în flagrant, este necesar, aici, să subliniez importanţa înregistrărilor de sunet şi imagine a negocierilor. Utilitatea acestora trebuie pe mai multe planuri, printre cele mai importante fiind: o Pot fi de mare ajutor, încă, în timpul negocierilor – se poate trece imediat în revistă înregistrarea conversaţiei pentru a înţelege tonul şi a conţinutul replicilor date de către infractori; 312 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE o Pot oferi indicii cu privire la starea psihică a individului; ameninţările asupra ostaticilor sau altor persoane; antecedentele penale; faptul că s-au depus toate diligenţele posibile în vederea unui deznodământ neviolent, cu riscuri minime; o Pentru evaluare, analiză şi instruire. Anumite probleme por apare şi în legătură cu reprezentanţii mass-mediei, pe de o parte desfăşurarea activităţilor de la faţa locului putând pune în pericol pe cei imprudenţi iar pe de altă parte aceştia, prin modul agresiv, de a aborda obţinerea de informaţii interesante pentru publicul ţintă, pun în pericol atât acţiunile echipei de intervenţie, demersul negociatorului cât şi deznodământul final – nu trebuie uitat că există o densitate mare a personalului de intervenţie, trăgători, personal de observare, etc., se folosesc tehnologii telefoto, infraroşu, microfoane portabile, pot fi transmise informaţii false sau aţâţătoare, există contacte şi interviuri cu martori oculari, membri de familie sau a apropiaţi ai infractorilor cu ostaticii eliberaţi, etc. Recomandabil este organizarea unui flux controlat de informaţii cu mass-media şi impunerea unui perimetru la care să se limiteze acţiunile reporterilor, fotoreporterilor, personalului tehnic, etc. Nu trebuie uitat că este posibilă comunicarea cu infractorii, chiar, prin intermediul media. Pentru obţinerea soluţiei finale dorite – predarea infractorilor, eliberarea ostaticilor, recuperarea materiilor explozive şi dispozitivelor de iniţiere – foarte importantă este respectarea unor reguli precum: □ oferirea unor explicaţii cât mai precise cu privire la modul şi condiţiile în care infractorii se pot preda – subiectul ar putea dori să se predea dar nu ştie cum să facă acest lucru, acesta poate trece printr-o stare ridicată de anxietate datorată nesiguranţei; □ trebuie pus suficient accent pe ceea ce infractorii au de câştigat predându-se ACUM; □ trebuie oferite garanţii rezonabile pentru desfăşurarea în siguranţă a operaţiunilor de predare – aceste garanţii trebuie negociate, ele trebuie să satisfacă nevoile infractorilor; □ infractorii trebuie, în fapt, implicaţi în planul de predare: - planul de predare trebuie acceptat; - totul trebuie desfăşurat sub un control total, orice „şmecherie”, orice încercare de a înşela putând genera folosirea forţei extreme – opţiunea lichidării; - infractorii trebuie să reacţioneze satisfăcător la planul propus; - perspectiva infractorilor este importantă. □ infractorii trebuie ajutaţi să vizualizeze procesul unei ieşiri sigure şi controlate din situaţia de criză – se pot prezenta diferite scenarii, se pot purta discuţii din aproape în aproape cu infractorii; □ se va folosi, de fiecare dată, expresia „când te vei preda” şi nu „dacă te vei preda”; □ planul de arestare trebuie acceptat de grupa de intervenţie fiind suficient de flexibil pentru a permite modificări în funcţie de opţiunile posibile ale infractorilor; □ infractorii au nevoie să li se permită să salveze aparenţa şi să-şi păstreze, cât de cât, un nivel al demnităţii. Concluzionând cu privire la rolul tactic al negociatorului şi negocierilor în cadrul constatării în flagrant a unor activităţi ilicite în care sunt generate şi susţinute situaţii de criză construite pe fundamentul posibilităţii de folosire a materiilor explozive – situaţii, adesea, cu impact social major – trebuie subliniat că acesta se manifestă pe mai multe planuri, după cum urmează: o dialogul direct cu subiectul; o obţinerea eliberării ostaticilor; o obţinerea unei înţelegeri de eliminare a situaţiei de criză; o supravegherea prin înregistrări de sunet şi imagine; o observare vizuală/evaluare; o crearea de timp suplimentar pentru adunarea informaţiilor; o dezvoltarea şi, după caz, reevaluarea planul de intervenţie în forţă; o dezvoltarea de către subiect, odată cu prelungirea în timp a negocierii, a unei rutine în cazul situaţiei de criză, care poate fi exploatată de către echipa de intervenţie; o dezvoltarea unei interacţiunii pozitive dintre infractori, ostatici şi alte persoane victime sau care pot fi victimizate; 313 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE o identificarea liderului grupului de infractori; o stabilirea poziţiei exacte a infractorilor şi a ostaticilor; o facilitarea unei intervenţii în forţă care să se desfăşoare cu riscuri minime; o mărirea vulnerabilităţii infractorilor. Cercetarea la faţa locului şi percheziţia – prin esenţă, activităţi de căutare, acestea vor avea ca obiect perimetrele în care se desfăşoară activităţile incriminate de către legiuitor – producerea, experimentarea, prelucrarea, deţinerea, transportul ori folosirea materiilor explozive sau orice alte operaţiuni privind aceste materii; aşa cum am arătat, practic orice activitate ce se poate desfăşura în domeniu şi care nu este autorizată în condiţiile legii – fără autorizaţie ori sustragerea de materii explozive. În context, nu trebuie neglijate nici porţiunile de teren pe care sunt depozitate elemente de tehnologie folosite pentru producerea, experimentarea, prelucrarea, deţinerea, transportul, folosirea ori sustragerea materiilor explozive; la fel de important, fiind şi examinarea acestor elemente de tehnologie ce pot avea forme, dimensiuni ori naturi diverse, pe suprafaţa sau în conţinutul cărora putând fi descoperite urme sau mijloace materiale de probă deosebit de importante pentru probaţiune. O preocupare, efectiv fundamentală, este securitatea activităţilor. Pericolul de explozie este semnificativ, necunoaşterea sau ignorarea proprietăţilor diferitelor materii şi materiale poate conduce la adevărate dezastre. De la caz la caz se va proceda cu maximă precauţie astfel încât materiile şi materialele explozive să fie scoase de sub controlul făptuitorilor şi dezamorsate astfel încât să nu mai reprezinte nici un risc. În cadrul activităţilor de căutare un rol important îl poate avea folosirea unor animale special pregătite pentru căutarea şi descoperirea de materii explozive, existând posibilitatea obţinerii unor rezultate remarcabile. Ascultarea persoanelor implicate, într-un fel sau altul, în desfăşurarea activităţii ilicite – indiferent dacă sunt martori oculari, făptuitori, persoane vătămate, reprezentanţi ai unor persoane fizice sau juridice prejudiciate, alte persoane care cunosc date de interes pentru anchetă în legătură cu desfăşurarea activităţii ilicite ori cu consecinţele acesteia – va urmări lămurirea unor probleme precum: ■ natura materiilor ce constituie obiectul activităţii ilicite – denumirea substanţei sau substanţelor de bază, compoziţie, concentraţie, denumire comercială, dacă sunt folosite şi pentru scopuri ce nu au legătură cu exploziile a căror iniţiere este sau poate fi controlată; ■ cantitatea materiilor explozive sau a materiilor folosite la fabricarea de materii explozive, dacă activitatea ilicită are ca obiect şi materiale de iniţiere; ■ sursa de provenienţă – producător, ultimul depozit – natura şi provenienţa materiilor prime folosite la producerea ilicită a materiilor explozive; ■ existenţa autorizării uneia sau a mai multor activităţi desfăşurate cu materiile explozive; dacă au fost respectate procedurile impuse după obţinerea autorizării; ■ destinaţia autorizată, concret, pentru ce trebuiau folosite materiile explozive pentru care s-a obţinut autorizaţie de operare; ■ modul de operare folosit pentru sustragerea materiilor explozive, pentru ascunderea sau disimularea celorlalte activităţi ilicite specifice nerespectării regimului specific materiilor explozive; ■ scopul desfăşurării activităţii ilicite; ■ angajamentele financiare aferente desfăşurării activităţilor ilicite – cine finanţează, cum se recuperează sumele investite (dacă este vorba despre trafic), mărimea şi cum se obţin câştigurile ilicite, circuitul sumelor obţinute, măsurile luate pentru păstrarea controlului asupra sumelor de bani, cum se împart profiturile; ■ identitatea făptuitorilor, a persoanelor vătămate şi a persoanelor care cunosc date despre desfăşurarea şi consecinţele desfăşurării activităţii ilicite; ■ identitatea persoanelor care, într-un fel sau altul, au favorizat desfăşurarea activităţii ilicite – şi-au neglijat sarcinile de serviciu, au manifestat ignoranţă cu privire la manipularea, depozitarea, transportul ori verificarea actelor pe baza cărora s-au desfăşurat operaţiuni legale sau aparent legale cu materii explozive; ■ activităţile desfăşurate pentru căutarea potenţialilor cumpărători pentru materiile explozive traficate ilicit; 314 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE ■ legăturile infracţionale existente care susţin procurarea şi valorificarea ilicită a materiilor explozive; ■ consecinţele desfăşurării activităţii ilicite – dacă acestea au apărut accidental ori a fost vorba despre o activitate ilicită desfăşurată în mod deliberat în vederea obţinerii unui anumit scop – suprimarea de vieţi omeneşti, vătămarea corporală a unor persoane, provocarea de pagube materiale, inducerea de tensiuni sociale şi forţarea anumitor decizii politice, etc. În funcţie de particularităţile fiecărui caz în parte se pot desfăşura şi activităţi de prezentare pentru recunoaştere a persoanelor implicate în desfăşurarea diferitelor segmente de activitate ilicită şi a căror identitate nu este cunoscută. De asemenea pot fi desfăşurate activităţi de reconstituire – a activităţilor de producere şi prelucrare, ca exemplu, pentru a verifica măsura în care există abilităţile profesionale şi mijloacele tehnologice necesare; a activităţilor de sustragere pentru a se lua măsurile necesare de prevenire a altor fapte ori pentru a verifica implicarea unor alte persoane care au favorizat sau înlesnit, în orice mod, desfăşurarea activităţii ilicite. În încheierea acestui capitol este necesară şi o referire la necesitatea cooperării între diferitele structuri care au atribuţii de control în diferite domenii şi care, desfăşurând activităţi specifice, pot descoperi sau pot obţine date cu privire la desfăşurarea unor activităţi ilicite în domeniul nerespectării regimului materiilor explozive cu organele judiciare, reacţia trebuind să fie unitară şi de promptă. De asemenea, realitatea ultimilor ani impune cooperarea internaţională, fenomenul neţinând cont de graniţele statelor, adesea pregătirea desfăşurării activităţilor ilicite fiind făcută pe teritoriul unui/unor state iar ceea ce este incriminat penal este efectuat în alt/alte state, ca să nu mai vorbim despre circuitele financiare şi reţelele organizate care oferă suportul logistic, organizează racolarea de persoane care să fie folosite, le ascund, le oferă consiliere psihologică şi de orice altă natură este nevoie. 315 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE CAPITOLUL 9 INVESTIGAREA CRIMINALITĂŢII INFORMATICE ŞI A FRAUDELOR CU CĂRŢI DE CREDIT Criminalitatea informatică este un fenomen de relativă noutate ce a intrat în cotidian, creează preocupare, fiind reflectat, în mod frecvent, în mass-media. În anumite condiţii şi medii, teama de atacuri informatice depăşeşte în intensitate pe cea faţă de furturi sau fraude obişnuite. Dezvoltarea tehnologică şi utilizarea pe scară largă a sistemelor informatice a introdus în mediul socio-economic şi o serie de riscuri. Dependenţa din ce în ce mai accentuată a agenţilor economici, a instituţiilor publice şi, chiar, a utilizatorilor individuali de sistemele informatice ce le gestionează în măsură hotărâtoare resursele, face ca aceştia sa fie tot mai vulnerabili la influenţa pe care o poate avea criminalitatea informatică. Calculatoarele nu au constituit o atracţie numai pentru cei interesaţi de dezvoltare, ci şi pentru cei care au văzut în exploatarea tehnologiei moderne un mod de a dobândi beneficii ilicite importante. Principial calculatoarele au fost utilizate iniţial pentru a perfecţiona modul de comitere a unor infracţiuni tradiţionale, pentru ca, în cele din urma, să apară noi forme de activităţi ilicite, specifice domeniului informatic. Calculatorul pune la dispoziţia elementelor criminale atât un nou obiect (informaţia, conţinută şi procesată de sistemele informatice) cât şi un nou instrument. Este oferit un repertoriu deosebit de întins de tehnici şi strategii de săvârşire a infracţiunilor şi, în acelaşi timp este îmbogăţită sfera criminalităţii cu noi activităţi ilicite ce impun incriminarea lor în conţinutul constitutiv al unor infracţiuni. Criminalitatea informatică prezintă numeroase elemente de diferenţiere faţă de fenomenul criminal tradiţional, ridicând o serie de noi probleme în faţa autorităţilor responsabile pentru eradicarea acesteia. Cercetările ştiinţifică a activităţilor ilicite realizate prin sistemele informatice se află încă în stadiul tatonărilor. Chiar şi cele realizate până în acest moment tind să schimbe modul clasic în care sunt privite infracţiunile în sistemele actuale de justiţie penală. Doar o mică parte din faptele penale legate de utilizarea sistemelor informatice ajung să fie reclamate şi, astfel, la cunoştinţa organelor judiciare, fiind foarte greu de realizat o privire de ansamblu asupra amplorii şi evoluţiei fenomenului. Chiar dacă există posibilitatea realizării unei descrieri adecvate a tipurilor de fapte penale întâlnite, este foarte dificilă prezentarea unei sinteze fundamentate pe întinderea pierderilor cauzate de acestea, precum şi a numărului real de infracţiuni comise. Cert este că numărul cazurilor de infracţiuni informatice este în continuă creştere. Internetul, reţelele de calculatoare, sistemele de date informatice prezintă noi oportunităţi pentru comiterea de infracţiuni. Calculatoarele şi alte sisteme electronice sunt folosite din ce în ce mai mult la comiterea unor genuri de infracţiuni împotriva persoanelor, oraganizaţiilor şi a proprietăţii. Calculatoarele sunt larg răspândite, fiind folosite pentru o gamă foarte largă de activităţi, practic nu există sector de activitate care să nu fie cel puţin parţial dependent de un sistem informatic, aplicaţiile fiind din ce în ce mai dezvoltate. Cu cât este mai utilizat sistemul în comiterea de infracţiuni cu atât şi probele descoperite sunt mai multe. Ultimul sondaj efectuat de Computer Crime Institute şi Federal Bureau of Investigation (FBI) în 2006 indică pierderi de 201.797.340 de dolari în cazul a 538 de întreprinderi şi instituţii din SUA chestionate. În cursul anului 2006, serviciile specializate din România au cercetat doar 200 de infracţiuni de natura informatică din care 50% au fost licitaţii electronice frauduloase, 30% bunuri comandate on-line 316 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE fraudulos, 10% au privit accesul neautorizat la sisteme informatice si 10% referindu-se la scrisori nigeriene, transmiterea de viruşi, pornografie infantilă, folosirea de identităţi false. Mărimea cifrei negre a criminalităţii informatice este generată de mai multe cauze, importante fiind551: • tehnologia sofisticată utilizată de către făptuitori; • lipsa instruirii specifice a ofiţerilor din cadrul organelor de urmărire penală; • lipsa unui plan de reacţie în caz de atacuri, din partea victimelor acestor fapte penale, fapt ce poate duce la neidentificarea pierderilor provocate; • reţinerile în a raporta organelor de cercetare penală săvârşirea infracţiunilor. În această din urma situaţie, chiar dacă infracţiunea a fost sesizată, victimele nu înştiinţează organele de urmărire penală în vederea descoperirii şi sancţionării făptuitorului. Motivaţiile acestui comportament sunt multiple, printre cele mai des întâlnite fiind următoarele: o preocupările faţă de imaginea publică, ce ar putea fi afectată de publicitatea făcută în jurul infracţiunii; o dorinţa de a nu suporta costurile unei eventuale investigaţii, având în vedere complexitatea unei asemenea cercetări; o şansele de a recupera pierderile suferite sunt mici, chiar în cazul identificării făptuitorului. Trebuie subliniat că cercetările în domeniul activităţilor ilicite ce se săvârşesc contra datelor şi sistemelor informatice sunt, prin natura lor, complexe şi implică utilizarea de echipamente sofisticate, cu costuri ridicate. De asemenea, pregătirea personalului de specialitate este un proces de durata şi implică costuri mari. Mai mult, asemenea investigaţii presupun un volum mare de timp, comparabil cu cel necesar pentru lucru în orice dosar complex – 3-4 într-o lună, în şase luni sau într-un an. Pentru a lămuri aspectele ce ţin de definirea domeniului, îmi permit să fac referire la mai multe definiţii date criminalităţii informatice. Astfel: → utilizarea de metode ştiinţifice şi certe de asigurare, strângere, identificare, validare, analiză, interpretare, documentare şi prezentare a probelor de natură digitală, obţinute din surse de natură informatică în scopul facilitării descoperirii adevărului în cadrul procesului penal; → orice comportament ilegal, neetic sau neautorizat ce priveşte un tratament automat al datelor şi/sau o transmitere de date552 – definiţia deşi formulată cu mult timp în urmă este utilă, în primul rând, prin aceea că permite integrarea oricăror dezvoltări, ulterioare, ale tehnicii în domeniul informatic; → orice infracţiune în care un calculator sau o reţea de calculatoare este obiectul unei infracţiuni, sau, în care un calculator sau o reţea de calculatoare este instrumentul sau mediul de înfăptuire al unei infracţiuni – la fel ca precedenta, această definiţie dată de UNAFEI, este o definiţie cu caracter general; → orice infracţiune în care făptuitorul interferează, fără autorizare, cu procesele de prelucrare automată a datelor. De asemenea conţinutul noţiunii de faptă penală de natură informatică este deosebit de variat, fiind abordat din diferite perspective. Potrivit Comitetului European pentru probleme criminale, infracţiunile informatice sunt sistematizate în următoarele categorii: • infracţiunea de fraudă informatică; • infracţiunea de fals în informatică; • infracţiunea de prejudiciere a datelor sau programelor informatice; • infracţiunea de sabotaj informatic; • infracţiunea de acces neautorizat la un calculator; • infracţiunea de interceptare neautorizată; • infracţiunea de reproducere neautorizată a unui program informatic protejat de lege; • infracţiunea de reproducere neautorizată a unei topografii; • infracţiunea de alterare fără drept a datelor sau programelor informatice; 551 www.mcti.ro (Ministerul Comunicaţiilor şi Tehnologiei Informaţiei) – Ghid introductiv pentru aplicarea dispoziţiilor legale referitoare la criminalitatea informatică 552 Definiţie dată de un grup de experţi ai OECD în anul 1983 317 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE • infracţiunea de spionaj informatic; • infracţiunea de utilizare neautorizată a unui calculator; • infracţiunea de utilizare neautorizată a unui program informatic protejat de lege. Manualul Naţiunilor Unite pentru prevenirea şi controlul infracţionalităţii informatice sintetizează următoarele categorii de infracţiuni: • fraude prin manipularea calculatoarelor electronice; • fraude prin falsificarea de documente; • alterarea sau modificarea datelor sau a programelor pentru calculator; • accesul neautorizat la sisteme şi servicii informatice; • reproducerea neautorizată a programelor pentru calculator protejate de lege. În studiul „Aspectele legale ale infracţionalităţii informatice în cadrul societăţii informaţionale” (studiul COMCRIM), realizat pentru Comisia Europeană de către prof. dr. Ulrich Sieber, de la Universitatea din Wurzburg, Germania, sunt prezentate următoarele categorii şi sub-categorii de infracţiuni informatice: ■ atingeri aduse dreptului la viaţa privată; ■ infracţiuni cu caracter economic: • penetrarea sistemelor informatice în scopul depăşirii dificultăţilor tehnice de securitate („hacking”); • spionajul informatic; • pirateria programelor pentru calculator; • sabotajul informatic; • frauda informatica; • distribuirea de informaţii cu caracter ilegal sau prejudiciabil (propaganda rasista, difuzare de materiale pornografice, etc.); ■ alte infracţiuni: • infracţiuni contra vieţii; • infracţiuni legate de crima organizată; • război electronic. Din punct de vedere al rolului avut de sistemele informatice în săvârşirea infracţiunilor, infracţiunile informatice se pot clasifica în: 1. infracţiuni săvârşite cu ajutorul sistemelor informatice, în care sistemele informatice constituie un instrument de facilitare a comiterii unor infracţiuni – este vorba de infracţiuni „tradiţionale” perfecţionate prin utilizarea sistemelor informatice; 2. infracţiuni săvârşite prin intermediul sistemelor informatice, în care sistemele informatice, incluzând şi datele stocate în acestea, constituie ţinta infracţiunii – aceste infracţiuni pot fi săvârşite doar prin intermediul sistemelor informatice. Sistemele informatice pot juca un rol important şi în ancheta criminalistică – mediu de stocare şi regăsire a indiciilor sau probelor ce privesc modul în care a fost pregătită, desfăşurată o activitate ilicită şi valorificate rezultatele acesteia. Conştientizarea existenţei pericolului social al faptelor penale de natura informatică a atras după sine încriminarea acestora în numeroase state ale lumii. A luat astfel fiinţă conceptul de „drept penal cu specific informatic”, ca o reflectare a numeroaselor elemente de noutate introduse în materia dreptului penal de noile forme de criminalitate bazate pe tehnologia modernă. De aici, devine normală apariţia şi consolidarea unui nou concept: cercetarea activităţilor ilicite ce se săvârşesc contra datelor şi sistemelor informatice. Din punct de vedere istoric, reglementarea domeniului criminalităţii informatice a parcurs o anumită evoluţie, începând din anii ’70, pe mai multe „valuri”553. Primul val a fost determinat de necesitatea protejării dreptului la viaţa privată. Legi privind protecţia persoanei fizice faţă de prelucrarea datelor cu caracter personal au fost adoptate în Suedia (1973), SUA (1974), Germania (1977), Austria, Danemarca, Franţa şi Norvegia (1978), sau mai recent în Belgia, Spania, Elveţia (1992), Italia şi Grecia (1997). 553 Serge Le Doran, Philippe Rose – Cyber-Mafia, Edit. Antet, Bucureşti, 1998, pag. 153 318 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Al doilea val este legat de necesitatea represiunii infracţiunilor cu caracter economic, ce a produs modificări legislative în SUA si Italia (1978), Australia (1979), Marea Britanie (1981), Elveţia (1994) şi Spania (1995). A treia serie de reglementări are ca fundament intervenţia legislativă în vederea protecţiei proprietăţii intelectuale în domeniul tehnologiei informatice în ţări precum SUA (1980), Ungaria (1983), Germania, Franţa, Japonia, Marea Britanie (1985), sau Austria (1993), România (1996), Luxemburg (1997). Al patrulea val de reforme priveşte reglementarea distribuirii de informaţii ilegale sau prejudiciabile, şi a fost puternic impulsionat la sfârşitul anilor ’80 de amploarea luată de reţeaua Internet. Al cincilea val este legat de modificările intervenite în materia dreptului procesual, cu privire la aspectele de procedură penală ridicate de incidenţa tehnologiei informaţiei, în timp ce al şaselea val priveşte impunerea unor obligaţii şi limite în materia securităţii informatice. În acest sens, la nivel internaţional, Consiliul Europei a iniţiat o serie de reglementari cu privire la criminalitatea informatică. Astfel, două acte normative reţin atenţia: 1. Recomandarea nr. R (95) 13 cu privire la problemele de procedură penală legate de tehnologiile informaţionale din 1995; 2. Convenţia privind criminalitatea informatica semnată în 23 noiembrie 2001 la Budapesta. Convenţia îşi propune să prevină actele îndreptate împotriva confidenţialităţii, integrităţii şi disponibilităţii sistemelor informatice, a reţelelor şi a datelor, precum şi a utilizării frauduloase a unor asemenea sisteme, reţele şi date, prin asigurarea incriminării unor asemenea conduite şi prin încurajarea adoptării unor măsuri de natură a permite combaterea eficace a acestor tipuri de infracţiuni, menite să faciliteze descoperirea, investigarea şi urmărirea penală a acestora atât la nivel naţional, cât şi internaţional, precum şi prin prevederea unor dispoziţii materiale necesare asigurării unei cooperări internaţionale rapide şi sigure. Convenţia a fost ratificată de România prin Legea 64/2004 (pentru ratificarea Convenţiei Consiliului Europei privind criminalitatea informatică, adoptată la Budapesta la 23 noiembrie 2001). După ratificarea, în martie 2004, de către al cincilea stat, Convenţia a intrat în vigoare la data de 4 iulie 2004. O serie de infracţiuni prevăzute de legea penală prezintă particularităţi ce permit perfecţionarea modalităţilor de înfăptuire a acestora prin recurgerea la ajutorul dat de sistemele informatice. Ele sunt acele infracţiuni în care „modus operandi” nu este îndreptat împotriva funcţionării corespunzătoare a unui sistem informatic, sau asupra informaţiilor cuprinse în el, ci rezultatul procesării datelor este utilizat pentru înfăptuirea unor infracţiuni clasice. Făptuitorii fac astfel apel la mijloace ne-tradiţionale pentru înfăptuirea unor infracţiuni cu caracter „tradiţional”. Ca exemplu, îmi permit să fac referire la următoarele: • Infracţiunea de nerespectare a normelor privind protecţia drepturilor patrimoniale de autor şi conexe reglementată în Legea nr. 8/1996, ca lege generală în domeniu; • Infracţiunea de spălare a banilor, reglementată de Legea nr. 656/2002; • Infracţiunea de trădare prin transmiterea de informaţii secrete de stat, reglementată de art. 157 din Codul penal; • Infracţiunea de divulgare a secretului care periclitează siguranţa statului, reglementată de art. 252 din Codul penal; • Infracţiunea de comunicare de informaţii false, reglementată de art. 1681 din Codul penal; • Infracţiunea de gestiune frauduloasă, reglementată de art. 214 din Codul penal; • Infracţiunea de falsificare a instrumentelor oficiale, reglementata de art. 286 din Codul penal. • Infracţiunea de fals material în înscrisuri oficiale, reglementată de art. 288 din Codul penal. • Infracţiunea de divulgare a secretului economic, reglementata de art. 302 din Codul penal. • Infracţiunea de instigarea publică şi apologia infracţiunilor, reglementată de art. 317 din Codul penal. • Infracţiunea de falsificarea de monede sau de alte valori, reglementată de art. 282 din Codul penal. • Infracţiunea de fals intelectual reglementată de art. 289 din Codul penal. 319 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Cu privire la infracţiuni săvârşite prin intermediul sistemelor informatice, Legea nr. 21/1999, pentru prevenirea şi sancţionarea spălării banilor a introdus pentru prima oară în legislaţia română noţiunea de “infracţiuni săvârşite prin intermediul calculatoarelor”. În conformitate cu norma juridică de la art. 23, lit. a, constituia infracţiunea de spălare a banilor […] schimbarea sau transferul de valori, cunoscând că acestea provin din săvârşirea unor infracţiuni: […] infracţiunile săvârşite prin intermediul calculatoarelor, […] în scopul ascunderii sau disimulării originii ilicite a acestora, precum şi în scop de tăinuire sau de favorizare a persoanelor implicate în astfel de activităţi sau presupuse că s-ar sustrage consecinţelor juridice ale faptelor lor. În prezent, legea penală română reglementează mai multe infracţiuni ce corespund definiţiei legale la care am făcut referire mai sus. În continuare am să fac referire la cele care sunt prevăzute în Titlul III (Prevenirea şi combaterea criminalităţii informatice) din Legea privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei precum şi în Legea dreptului de autor şi a drepturilor conexe, Legea nr. 161/2003. Legea criminalităţii informatice reglementează trei categorii de infracţiuni: 1. Infracţiuni contra confidenţialităţii şi integrităţii datelor şi sistemelor informatice: • Infracţiunea de acces ilegal la un sistem informatic; • Infracţiunea de interceptare ilegală a unei transmisii de date informatice; • Infracţiunea de alterare a integrităţii datelor informatice; • Infracţiunea de perturbare a funcţionării sistemelor informatice; • Infracţiunea de a realiza operaţiuni ilegale cu dispozitive sau programe informatice. 2. Infracţiuni informatice: • Infracţiunea de fals informatic; • Infracţiunea de fraudă informatică. 3. Pornografia infantilă prin sisteme informatice: • Infracţiunea de pornografie infantilă prin intermediul sistemelor informatice. Legea dreptului de autor reglementează următoarele infracţiuni: • Infracţiunea de permitere a accesului public la bazele de date pe calculator, care conţin sau constituie opere protejate; • Infracţiunea de punere la dispoziţia publicului a unor mijloace tehnice de neutralizare a protecţiei programelor pentru calculator. Reluând problema în alte condiţii, Legea nr. 301/2004 restructurează normele juridice pertinente în cadrul TITLULUI X – DELICTE CONTRA DATELOR ŞI SISTEMELOR INFORMATICE, sistematizându-le în cuprinsul a trei capitole: ─ CAPITOLUL I – DELICTE CONTRA CONFIDENŢIALITĂŢII ŞI INTEGRITĂŢII DATELOR ŞI SISTEMELOR INFORMATICE; ─ CAPITOLUL II – DELICTE INFORMATICE; ─ CAPITOLUL III – DISPOZIŢII COMUNE. Ca delicte contra confidenţialităţii şi integrităţii datelor şi sistemelor informatice sunt reglementate: * Accesul ilegal la un sistem informatic – Art. 440; * Interceptarea ilegală a unei transmisii de date informatice – Art. 441; * Alterarea integrităţii datelor informatice – Art. 442; * Perturbarea funcţionării sistemelor informatice – Art. 443; * Operaţiuni ilegale cu dispozitive sau programe informatice – Art. 444. Ca delicte informatice sunt reglementate: * Falsul informatic – Art. 445; * Frauda informatică – Art. 446; Dispoziţiile comune au ca obiect: sancţionarea tentativei – art. 447; sancţionarea persoanei juridice – art. 448 şi înţelesul unor termeni sau expresii – art. 449. Cum în conţinutul acestui capitol demersul ştiinţific va fi centrat pe ceea ce Legea nr. 301/2004 numeşte DELICTE CONTRA DATELOR ŞI SISTEMELOR INFORMATICE, îmi permit să inserez 320 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE definiţiile legale554 date unor noţiuni, definiţii fără care cercetarea criminalistică a unor astfel activităţi ilicite ar fi lipsită de rigoare şi precizie. Astfel: ─ prin sistem informatic se înţelege orice dispozitiv sau ansamblu de dispozitive interconectate sau aflate în relaţie funcţională, dintre care unul sau mai multe asigură prelucrarea automată a datelor, cu ajutorul unui program informatic; ─ prin program informatic se înţelege un ansamblu de instrucţiuni care pot fi executate de un sistem informatic în vederea obţinerii unui rezultat determinat; ─ prin date informatice se înţelege orice reprezentare a unor fapte, informaţii sau concepte într-o formă care poate fi prelucrată printr-un sistem informatic. În această categorie se include şi orice program informatic care poate determina realizarea unei funcţii de către un sistem informatic; ─ prin măsuri de securitate se înţelege folosirea unor proceduri, dispozitive sau programe informatice specializate cu ajutorul cărora accesul la un sistem informatic este restricţionat sau interzis pentru anumite categorii de utilizatori. ─ acţionează fără drept persoana care se află în una din următoarele situaţii: a) nu este autorizată, în temeiul legii sau al unui contract; b) depăşeşte limitele autorizării; c) nu are permisiunea – din partea persoanei fizice sau juridice competente să o acorde, potrivit legii – de a folosi, administra sau controla un sistem informatic ori de a desfăşura cercetări ştiinţifice sau de a efectua orice altă operaţiune într-un sistem informatic. 9.1. Situaţia premisă – vulnerabilităţi ale sistemelor informatice Înainte de a proceda la o analiză a aspectelor specifice cercetării conduitelor ilicite incriminate prin normelor juridice de natură penală la care am făcut referire mai sus, trebuie observat că şi acestea au ca ipoteză o situaţie premisă fără existenţa căreia criminalitatea informatică nu s-ar putea dezvolta. Vulnerabilitatea sistemelor informatice a apărut în actualitate către sfârşitul secolului trecut555. Pentru prima oară membrii unui grup, denumit „Virus Net” au reuşit, în mai puţin de 24 de ore să oprească răspândirea unui prim virus556 – din lunga listă a celor „fabricaţi” până în prezent. Modalitatea prin care programul, denumit vierme, deoarece se propaga prin reţea, a infectat şi oprit atât de multe calculatoare este foarte simplă. După ce programul infecta un calculator crea doua copii ale sale în memorie, al căror scop era sa caute alte calculatoare care sa poată fi infectate. Aceste două copii creau fiecare la rândul lor câte doua copii ale virusului. Un calcul simplu, arată ca la a 16-a „generaţie” pe calculator existau mai mult de 65 de mii de copii ale programului pe sistemul infectat, şi alte 65 de mii de alte calculatoare cercetate pentru a fi infectate. Cum programul nu se oprea, el ajungea în timp foarte scurt să consume toate resursele calculatorului, acesta nemaifiind capabil să răspundă comenzilor utilizatorilor legitimi. Acest incident a tras un serios semnal de alarmă în ceea ce priveşte securitatea sistemelor informatice în general şi a reţelelor în special. Virusul lui Morris a revelat vulnerabilitatea Internetului şi a făcut să fie conştientizată nevoia de securizare a acestuia. Aşa cum în lumea reală există persoane care pătrund în case şi fură tot ce găsesc valoros şi în lumea virtuală există indivizi care pătrund în sistemele informatice şi „fură” toate datele valoroase. La fel cum în lumea reală există oaspeţi nepoftiţi şi persoane care simt plăcere atunci când îşi însuşesc sau distrug proprietatea altcuiva, lumea calculatoarelor nu putea fi lipsită de acest fenomen nefericit. Este, efectiv, detestabilă perfidia acestor atacuri – ca exemplu, dacă se poate observa imediat lipsa cutiei cu bijuterii, o 554 Art. 449 din Codul penal 555 2 noiembrie 1988 556 Un proaspăt absolvent al Universităţii Cornell din Statele Unite, Robert Morris Jr., a executat un program de tipul vierme, primul program care a afectat într-un mod foarte serios Internet-ul. În câteva secunde, mii de calculatoare de pe întreg teritoriul Statelor Unite au fost scoase din funcţiune de neobişnuitul program. Sute de reţele ale institutelor de cercetare, universităţilor, dar si ale celor câteva companii care erau conectate în acea vreme la Internet au fost afectate. 321 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE penetrare a serverului de contabilitate poate fi depistată după câteva luni, atunci când toţi clienţii au renunţat la serviciile firmei deoarece datele furate şi ajunse la concurenţă au ajutat-o pe aceasta să le facă oferte mai bune. Aşa cum este normal, există suficiente atenţionări privind securitatea informatică557. Probabil, la fel de normal, pericolul cel mai mare în ceea ce priveşte asigurarea acestei securităţi este de cele mai multe ori neglijat. Cele mai multe ameninţări nu vin din exterior, ci din interior558. Noţiunea de „interior” este oarecum greu de definit. Spre exemplu, membrii unui departament se consideră, reciproc, drept fiind din interior, iar cei de la celelalte departamente sunt consideraţi ca fiind din afară. În ceea ce priveşte securitatea, o persoană din interior este cineva care este familiarizat cu procedurile şi operaţiunile organizaţiei, are prieteni în interiorul grupului, având totodată acces la resursele şi sistemele cu care lucrează această organizaţie. Ceea ce face ca persoanele din interior să fie şi mai periculoase este că ele sunt greu de detectat. Un străin este uşor de observat atunci când încearcă să treacă una din barierele dintre organizaţie şi lumea exterioară, lucru pe care un membru al organizaţiei nu are nevoie să îl facă. Sistemele de calcul sunt, în general, protejate la accesul persoanelor neautorizate. Există mai multe mecanisme de autentificare şi apoi autorizare a utilizatorilor autorizaţi – cel mai răspândit este cel bazat pe nume de utilizator şi parolă (username şi password). Un utilizator primeşte un nume şi o parolă pe care le foloseşte atunci când vrea să acceseze un serviciu sau un calculator. Perechea nume de utilizator/parolă are pentru sistemele informatice rolul pe încuietoarea uşii îl are în ceea ce priveşte protejarea unei camere la intrarea străinilor. Încuietoarea este considerată drept un mijloc sigur de protecţie, însă în realitate, exista persoane capabile pentru care aceasta nu constituie o problemă atunci când doresc accesul în încăpere. Acelaşi lucru este din păcate valabil şi pentru lumea calculatoarelor. Cine sunt făptuitorii ? Problema realizării unui „portret robot” – se aşteaptă o sinteză care să conţină elemente definitorii privind temperamentul, caracterul, ce îi determină, în ce constă vulnerabilitatea lor, etc. – care să îi aibă în prim plan pe cei al care încalcă legea, săvârşind infracţiuni de natură informatică, este foarte actuală în cercetările criminologice la scară mondială. Există riscul preluării unor clişee existente în mass-media. Doctrina consideră că activităţile ilicite desfăşurate prin sistemele informatice se încadrează în ceea ce este acceptat ca pertinent noţiunii de „criminalitatea gulerelor albe”559. Un profil „clasic” al celor ce sunt implicaţi în săvârşirea unor astfel de infracţiuni conţine elemente precum: bărbat cu vârsta cuprinsă între 15 si 45 de ani, integrat social, un statut social bun, fără antecedente penale, inteligent şi motivat. În multe cazuri – revenind la observaţia că pericolul vine, adesea, din interior – făptuitorul este salariat în compania ce este prejudiciată ca urmare a desfăşurării activităţilor ilicite, cunoscând modul de funcţionare al sistemului informatic ce deserveşte activitatea acesteia. Foarte importante, în analiză, sunt categorii precum motivaţiile şi consecinţele urmărite prin desfăşurarea activităţii ilicite. În legătură cu acest, din urmă, aspect se poate face o distincţie între activităţile ce au ca scop producerea de pagube ori obţinerea de foloase necuvenite şi activităţile justificate de curiozitate, sau explicate prin motive de ordin pedagogic. Direction de Surveillance de Territoire din Franţa, analizând subiectul, face distincţie între ameninţările ludice ale hackerilor, cele avide de câştig financiar şi cele strategice în legătură cu spionajul. John D. Howard supune atenţiei şase categorii de autori: • hackeri – definiţi ca persoane, mai ales tineri, care pătrund în sistemele informatice din motivaţii legate mai ales de provocarea intelectuală sau de obţinerea şi menţinerea unui anumit statut în cercul social; • spioni – persoane ce pătrund în sistemele informatice pentru a obţine informaţii necesare funcţionării unor structuri sprijinite şi care sprijină, la rândul lor, interese de natura politică; • terorişti – persoane ce pătrund în sistemele informatice cu scopul de a distruge, a produce teamă, în scopul obţinerii de avantaje în zona politicului; 557 Poveştile despre crackeri şi viruşi periculoşi constituie deliciul cărţilor şi articolelor de securitate informatică. 558 Ioana Vasiu – Criminalitatea Informatică, Editura Nemira, Bucureşti, 1998, pag. 121-122 559 E. Stancu – Terorism şi Internet, în Pentru Patrie, nr. 12/2000, pag. 27 322 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE • atacatori cu scop economic – sunt angajaţi ai unui companii şi pătrund în sistemele informatice ale concurenţei, în scopul obţinerii de informaţii care, valorificate pe o piaţă de interes, să aducă câştiguri financiare; • criminali de profesie – pătrund în sistemele informatice ale întreprinderilor pentru a obţine câştig financiar, în interes personal – lucrează pentru cel care plăteşte mai bine; • vandali – persoane ce pătrund în sistemele informatice doar cu scopul de a produce pagube. Există mai multe observaţii, ce pot fi făcute, în legătură cu făptuitorii şi în funcţie de gradul de pregătire, disponibilităţile ştiinţifice şi abilităţile profesionale în a desfăşura activităţi ilicite. Nu voi insista în a dezvolta subiectul, mulţumindu-mă să concluzionez, cu privire la făptuitori, că aceştia sunt persoane care au capacităţi profesionale dezvoltate pe care le valorifică desfăşurând activităţi interzise de lege în domeniul sistemelor informatice. Scopul este, şi el, foarte important pentru anchetă – cel mai adesea se urmăresc avantaje care să poată fi valorificate economic sau politic. Elemente şi comportamente bizare pot fi întâlnite relativ frecvent, adesea sub formă de jocuri care să valorifice capacitatea şi abilităţile intelectuale în vederea obţinerii de respect şi recunoaştere în cercuri sociale restrânse. În ceea ce priveşte riscurile şi incidentele ce sunt întâlnite, în legătură cu activitatea sistemelor informatice, o listă, nu neapărat completă, cuprinde: • Interceptarea cablurilor şi a semnalelor emise (Wiretapping, Eavesdropping on Emanations); • Căutarea prin fişierele şterse (dumpster diving); • Refuzarea serviciului (denial-of-service); • Hărţuire (harassment); • Mascare (masquerading); • Pirateria software (software piracy); • Copierea neautorizată de date (unauthorized data copying); • Degradarea serviciului (degradation of service); • Analiza traficului (traffic analysis); • Uşi ascunse (trap doors); • Canale ascunse (covert channels); • Viruşi şi viermi (viruses and worms); • Deturnarea sesiunii (session hijacking); • Atacuri temporale (timing attacks); • Forare (tunneling); • Cal troian (trojan horses); • Simulare IP (IP spoofing); • Bombe logice (logic bombs); • Distrugerea datelor (data diddling); • Tehnica tăierii salamului (salamis); • Interceptarea parolelor (password sniffing); • Privilegii excesive (excess privileges); • Scanare (scanning). Ca metode folosite – sunt cunoscute în doctrină mai multe liste ce cuprind termeni ce se suprapun parţial sau total – cele mai des întâlnite sunt următoarele: 1. Furtul de parole – metode de a obţine parolele altor utilizatori; 2. Inginerie socială – convingerea persoanelor să divulge informaţii confidenţiale; 3. Greşeli de programare şi portiţe lăsate special în programe – obţinerea de avantaje de la sistemele care nu respectă specificaţiile sau înlocuirea de software cu versiuni compromise; 4. Defecte ale autentificării – înfrângerea mecanismelor utilizate pentru autentificare; 5. Defecte ale protocoalelor – protocoalele sunt impropriu proiectate sau implementate; 6. Scurgerea de informaţii – utilizarea de sisteme ca DNS pentru a obţine informaţii care sunt necesare administratorilor şi bunei funcţionari a reţelei, dar care pot fi folosite şi de atacatori; 7. Refuzul serviciului – încercarea de a opri utilizatorii de a utiliza sistemele lor. 323 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE • Furtul de informaţii externe (privitul peste umăr la monitorul altei persoane); • Abuzul extern al resurselor (distrugerea unui hard disk); • Mascarea (înregistrarea şi redarea ulterioară a transmisiunilor de pe o reţea); • Programe dăunătoare (instalarea unui program cu scopuri distructive); • Evitarea autentificării sau autorizării (spargerea parolelor); • Abuz de autoritate (falsificări de înregistrări); • Abuz intenţionat ( administrare proastă intenţionată); • Abuz indirect (utilizarea unui alt sistem pentru a crea un program rău intenţionat). ○ Întreruperea – un bun al sistemului este distrus sau devine neutilizabil sau nedisponibil; ○ Interceptarea – o persoană neautorizată obţine accesul la un bun al sistemului; ○ Modificarea – o persoană neautorizată nu numai că obţine acces, dar îl şi modifică; ○ Falsificarea – o persoană neautorizată inserează obiecte contrafăcute în sistem. Cu privire la Internet, trei concepte de bază ale securităţii sunt importante în ceea ce priveşte informaţiile: confidenţialitatea, integritatea şi disponibilitatea. Legat de persoanele care utilizează aceste informaţii, importante sunt: autentificarea, autorizarea si acceptarea. Atunci când informaţia este citită şi copiată de cineva neautorizat, rezultatul este pierderea confidenţialităţii. Dacă pentru cele mai multe persoane, pierderea confidenţialităţii este o problemă ce ţine de respectarea vieţii private, a secretului corespondenţei, etc., pentru unele informaţii, confidenţialitatea devine o problemă mai complexă. Atunci când pierderea confidenţialităţii priveşte date obţinute din cercetarea fundamentală ori din cercetarea cu caracter aplicativ, înregistrări medicale, de asigurări, specificaţii ale noilor produse şi strategii de investiţii corporatiste, etc., urmările pot leza entităţi sociale importante şi interesele legitime ale unui număr de persoane. În multe medii există instituite obligaţii legale sau de natură contractuală ce au ca obiect protecţia informaţiilor – bănci şi companii de credit, spitale, cabinete medicale, laboratoare de testare medicală, cabinete psihologice, administraţia centrală şi locală cu privire al informaţii clasificate, etc. Informaţia poate fi alterată când este disponibilă pe o reţea nesigură. Când informaţia este modificată în moduri neaşteptate, rezultatul este pierderea integrităţii – aceasta înseamnă că datele suferă modificări neautorizate fie ca urmare a unei greşeli umane fie prin modificare intenţionată. Integritatea devine deosebit de importantă, în mod particular, pentru siguranţa fluxurilor de date utilizate în activităţi precum transferuri electronice de fonduri, controlul traficului aerian, contabilitate financiară, reglarea automată a sistemelor folosite în medii sensibile, etc. Informaţia poate fi ştearsă sau poate deveni inaccesibilă, rezultând o lipsă de disponibilitate. Aceasta înseamnă că persoanele care sunt autorizate să obţină informaţii nu pot obţine ceea ce doresc. Disponibilitatea este deosebit de importantă în prestările de servicii ce depind de fluxurile de informaţii ce trebuie să fie permanent la dispoziţia potenţialilor clienţi. În ultimă instanţă disponibilitatea unei reţele este importantă pentru orice persoană a cărei afacere, educaţie sau, pur şi simplu loisir, depinde de o conectare la reţea. Când un utilizator nu poate accesa reţeaua sau un serviciu specific furnizat pe reţea, el se găseşte, practic, în faţa unui refuz al serviciului. Din punct de vedere practic operarea calculatoarelor şi a reţelelor se compune dintr-un şir de evenimente. Un eveniment reprezintă schimbarea stării unui sistem sau dispozitiv. Din punctul de vedere al securităţii informatice, aceste schimbări de stare apar ca urmare a unor acţiuni care sunt îndreptate asupra unor ţinte. Un exemplu de acţiune este accesarea unui sistem de calcul – acţiunea este autentificarea de către programul de control a accesului utilizatorului, conform unei identităţi controlate de nume, de utilizator şi prin parolă. Evenimentul – din punctul de vedere al unui calculator sau al unei reţele de calculatoare – este o acţiune realizată asupra unui sistem ţintă prin care se intenţionează schimbarea stării sistemului. Acţiunea este un demers al unui utilizator sau program, cu scopul de a obţine un rezultat. Ţinta este o entitate logică a unei reţele sau sistem de calcul (cont de utilizator, program sau date) sau o entitate fizica (PC, reţea). 324 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Pentru a putea opera cu rigoarea necesară impusă de domeniu, îmi permit să detaliez unii termeni ce ţin de problematica pertinentă a demersurilor efectuate de către făptuitori în cadrul desfăşurării activităţilor ilicite ce se desfăşoară în legătură cu criminalitatea informatică. Astfel: • Sondarea (probe) – presupune accesarea unei ţinte cu scopul de a-i determina caracteristicile; • Scanarea (scan) – este accesarea secvenţială a unei mulţimi de ţinte pentru a determina care dintre ele are o anumită caracteristică. • Inundarea (flood) – este caracterizată de accesarea unei ţinte în mod repetat, cu scopul de a o supraîncărca şi a produce inaccesibilitatea serviciului pe perioada inundării, serviciul fiind ocupat exclusiv cu răspunsurile la toate cererile venite în avalanşă de la cel care generează această presiune artificială asupra sistemului. • Autentificare (authenticate) – este prezentarea identităţii cuiva unui program şi, dacă este nevoie, verificarea acestei identităţi, cu scopul de a primi acces pe sistemul ţintă; • Evitarea (bypass) – evitarea unui proces sau program folosind o metodă alternativă de a accesa ţinta; • Simularea (spoof) – este acţiunea de a falsifica caracteristicile unui sistem sau program pentru a imita o altă entitate din reţea; • Citirea (read) – presupune obţinerea conţinutului unui mediu de date; • Copierea (copy) – este caracterizată prin reproducerea ţintei fără a o modifica; • Furtul (steal) – constă în preluarea posesiei unei ţinte, fără a păstra o copie în locaţia originală; dacă la copiere rămâne o copie în locaţia originală, aici acest lucru nu se mai întâmplă, hoţul fiind interesat ca utilizatorul autorizat să nu mai poată folosi conţinutul fişierului sau programului furat; • Modificarea (modify) – presupune schimbarea conţinutului sau caracteristicilor ţintei; • Ştergerea (delete) – este caracterizată de înlăturarea ţintei sau distrugerea capacităţilor sale funcţionale. În ceea ce priveşte ţintele urmărite prin demersurile făptuitorilor avem de a face cu noţiuni precum: • Cont (account) – domeniul de acces al utilizatorului pe un calculator sau pe o reţea, care este controlat conform unor înregistrări care conţin numele acestui cont, parola şi drepturile în acest domeniu; • Proces (process) – un program în execuţie, constând din instrucţiunile programului, datele care sunt prelucrate de acest program; • Data (data) – reprezentare de fapte, concepte sau instrucţiuni într-o modalitate potrivită pentru comunicare, interpretare sau procesare de către oameni sau maşini automate. Datele pot fi sub forma de fişiere în memoria unui calculator, pe discul acestuia sau pot avea forma de date de tranzit printr-un mediu de transmisie; • Componentă (component) – una din părţile care formează un calculator sau o reţea; • Calculator (computer) – un dispozitiv care constă din una sau mai multe componente asociate, incluzând unităţi de procesare şi periferice, şi care este controlat de programe stocate intern; • Reţea (network) – un grup interconectat de calculatoare, echipamente de comutare şi ramuri de interconectare; • Internet (internetwork) – o reţea de reţele. Uneori un eveniment care are loc pe un computer sau o reţea este parte a unei serii de paşi care are ca scop să producă un eveniment neautorizat. Acest eveniment este apoi considerat ca parte a unui atac. Un atac are mai multe elemente. În primul rând, e format din mai mulţi paşi pe care atacatorul îi face. Printre aceşti paşi există atât o acţiune îndreptată către o ţintă, cât şi utilizarea unei unelte pentru a exploata o vulnerabilitate. În al doilea rând, un atac intenţionează să obţină un rezultat neautorizat, privit din perspectiva utilizatorului sau administratorului sistemului în cauză. În final, un atac reprezintă o serie de etape voluntare pe care atacatorul le realizează, acest lucru diferenţiind un atac de o secvenţă de acţiuni normale. Principial, atacurile au 5 părţi care reprezintă paşii logici pe care un atacator trebuie sa îi facă. Atacatorul utilizează o unealtă pentru a exploata o vulnerabilitate în scopul obţinerii unui rezultat neautorizat. Pentru a avea succes, un atacator trebuie să găsească căi care pot fi conectate, simultan sau repetat. 325 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Primii doi paşi într-un atac, unealta şi vulnerabilitatea, sunt folosite pentru a cauza un eveniment pe un computer sau o reţea. Mai specific, în timpul unui atac individual, atacatorul foloseşte o unealtă pentru a exploata o vulnerabilitate care cauzează o acţiune în atingerea unui scop. Sfârşitul logic al unui atac de succes este un rezultat neautorizat. Dacă sfârşitul logic al paşilor anteriori este un rezultat autorizat, atunci atacul practic nu a avut loc. Conceptele de autorizat/neautorizat reprezintă cheia pentru a înţelege ce diferenţiază un atac de evenimentele normale care au loc. Autorizată este orice acţiune aprobată de utilizator sau administrator. Neautorizate sunt actele sau acţiunile care nu sunt aprobate de utilizator sau administrator. Unealta – în sensul specific al domeniului cercetat – este o modalitate de a exploata vulnerabilitatea unui computer sau a unei reţele. Cele mai folosite unelte sunt următoarele: • Atac fizic (physical atack) – o modalitate de a sustrage sau distruge un calculator, o reţea, componentele acestora sau sistemele de susţinere (aer condiţionat, sisteme de încălzire, electricitate, etc.); • Schimbul de informaţii (information exchange) – o modalitate de a obţine informaţii fie de la alţi atacatori (spre exemplu prin IRC), fie de la oamenii care sunt atacaţi (inginerie socială); • Comandă a utilizatorului (user command) – modalitate de a exploata o slăbiciune prin introducerea de comenzi într-un program; • Script sau program (script or program) – exploatare a vulnerabilităţilor prin executarea unui fişier de comenzi (script) sau a unui program; • Agent independent (autonomous agent) – folosirea unui program sau a unui fragment de program care operează independent de utilizator, exemple fiind viruşii si viermii de reţea560; • Programe integrate (toolkit) – un pachet de programe care conţine comenzi, programe sau agenţi independenţi care exploatează slăbiciunile sistemelor; • Unelte distribuite (distributed tools) – unelte care sunt dispersate pe mai multe calculatoare, care pot fi coordonate pentru a conduce atacuri simultane către aceeaşi ţintă; • Interceptor de date (data tap) – mijloc de a monitoriza radiaţia electromagnetică emanată de un calculator sau o reţea, folosind un echipament extern. Pentru a obţine rezultatele pe care le doreşte, un atacator trebuie să se folosească de o vulnerabilitate a calculatorului sau a reţelei. Vulnerabilitatea (vulnerability) este o slăbiciune a sistemului care permite o acţiune neautorizată, putând fi analizată sub mai multe aspecte, după cum urmează: • Vulnerabilitatea de proiectare (design vulnerability) – o eroare care apare în prima fază a vieţii unui produs – aceea de concepţie – şi pe care chiar o implementare ulterioară perfectă nu o va înlătura; • Vulnerabilitate de implementare (implementation vulnerability) – apare ca urmare a fazei de punere în practică a proiectului; • Vulnerabilitate de configurare (configuration vulnerability) – apare ca urmare a erorilor făcute în configurarea sistemelor, cum ar fi folosirea codurilor de acces implicite sau a drepturilor de scriere a fişierelor cu parole. Rezultatele urmărite prin demersul ilicit sunt următoarele: • pe o reţea; • Accesul superior (increased access) – o creştere neautorizată în accesul pe un computer sau Divulgarea de informaţii (disclosure of information) – propagarea de informaţii către persoane care nu sunt autorizate să aibă acces la acestea; • Alterarea informaţiei (corruption of information) – alterare neautorizată de date de pe un computer sau o reţea; 560 Viruşii sunt mici fragmente de programe de calculator care se auto-replică sau inserează copii ale codului propriu în alte programe, atunci când este rulată o aplicaţie infectată. Un tip diferit de virus este „viermele” (worm) care nu infectează fişierele de pe disc, ci se răspândeşte cu ajutorul reţelei. Troienii sunt tot fragmente de programe – deci tot viruşi – care, însă nu au capacitatea de autoreplicare, fiind inseraţi în programe normale. Atunci când utilizatorul execută aceste programe, execută neintenţionat şi fragmentul de cod de tip „cal troian”, aproape, întotdeauna efectele fiind negative. 326 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE • sistemului; • reţele. Refuzul serviciului (denial of service) – degradare intenţionată sau blocarea resurselor Furt de resurse (theft of resources) – uz neautorizat al unui computer sau a resurselor unei Soluţiile de protecţie la toate aceste tipuri de probleme nu sunt simple, pentru că de cele mai multe ori trebuie tratate cauzele lor. Se poate realiza un progres important tratând cu cea mai mare atenţie aspectele legate de securitate atât în fazele de proiectare şi implementare ale produselor, cât şi în cea de utilizare. 9.2. Particularităţi ale problemelor pe care trebuie să le soluţioneze investigarea criminalistică a criminalităţii informatice Analizând situaţia operativă referitoare la criminalitatea informatică, se poate observa că desfăşurarea de activităţi ilicite în domeniu a devenit o tentaţie în condiţiile în care activităţile sociale depind, din ce în ce mai mult, de calculatoare – componente importante ale vieţii sociale sunt coordonate de sisteme informatice şi, pe cale de consecinţă, atacurile prin intermediul şi asupra acestora este de aşteptat să se înmulţească. Dacă sistemele informatice constituiau, la apariţia lor, un atribut al mediilor ştiinţifice, militare şi guvernamentale, în prezent, datorită creşterii performanţelor şi reducerii preţurilor, ele au devenit deosebit de utile pentru activitatea foarte multor persoane fizice sau juridice, în anumite cazuri manifestându-se chiar elemente specifice modei – cade bine imaginea oricui în faţa unui calculator performant. Infracţiunile informatice pot fi săvârşite de către orice persoană ce posedă un minim de mijloace tehnice, cunoştinţe şi abilităţi. De asemenea, în ceea ce priveşte persoanele vătămate, prejudiciile pot fi înregistrate în patrimoniul oricărei persoane fizice sau juridice care administrează sau utilizează sisteme informatice ori ale cărei date personale sau de interes pentru activitatea sa sunt exploatate ilegal561. Activităţile ilicite din domeniu au un caracter mobil, adesea conţinând elemente transnaţionale – întrucât telecomunicaţiile sunt procesate electronic, infracţiunile informatice au legătură, într-o măsură din ce în ce mai mare cu reţelele de telecomunicaţii. În aceeaşi ordine de idei, reţeaua Internet constituie, în mod special, o atracţie pentru grupările crimei organizate. Reţelele de calculatoare, devenite mondiale, metodele de criptare a transmiterii mesajelor prin intermediul acestora şi posibilitatea ascunderii identităţii corelate cu imposibilitatea autorităţilor administrative de a controla fluxul de informaţii prezintă avantaje deosebite pentru grupările crimei organizate562. 9.2.1. Particularităţi ale cercetării accesului ilegal la un sistem informatic Ca infracţiune de accesul ilegal la un sistem informatic este prevăzută într-o formă cadru ce constă în accesul fără drept, la un sistem informatic – art. 440 alin. 1 din Legea nr. 301/2004; şi două forme agravate, una, calificată după scop: accesul fără drept, la un sistem informatic săvârşită în scopul obţinerii de date informatice – art. 440 alin. 2 din Legea nr. 301/2004; cea de a doua, calificată după modul de operare: accesul fără drept, la un sistem informatic săvârşită în scopul obţinerii de date informatice ori în alte scopuri săvârşit prin încălcarea măsurilor de securitate – art. 440 alin. 3 din Legea nr. 301/2004. Cercetarea unei asemenea activităţi ilicite este deosebit de importantă, în condiţiile preocupării speciale a legiuitorului pentru ocrotirea unor interese legitime ale proprietarilor şi administratorilor de sisteme informatice în legătură cu securitatea, inviolabilitatea acestora, garantarea confidenţialităţii datelor, a integrităţii atât a datelor cât şi a sistemelor informatice. 561 Johann Kubika – Posibilităţi de combatere a criminalităţii informatice pe Internet, în Pro Patria Lex, Academia de Poliţie A.I. Cuza, Editura Academica, Bucureşti, 2000, pag. 145 562 Victor-Valeriu Patriciu, Ioana Vasiu, Şerban-George Patriciu – Internet-ul şi Dreptul, Edit. ALL BECK, Bucureşti, 1999, pag. XIII 327 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Activitatea ilicită – ca problemă de anchetă – este interesată de orice demers de natură a realiza accesul, fără drept, la un sistem informatic. Accesul la un sistem informatic – conform art. 449 alin. 1 din Legea nr. 301/2004: orice dispozitiv sau ansamblu de dispozitive interconectate sau aflate în relaţie funcţională, dintre care unul sau mai multe asigură prelucrarea automată a datelor, cu ajutorul unui program informatic – presupune ca făptuitorul, în urma comenzilor specifice, să manevreze efectiv datele prelucrate de sistemul informatic. Accesul fără drept la un sistem informatic presupune, în sensul legii, ca făptuitorului să-i fie aplicabile una din următoarele situaţii: ◊ nu este autorizat, în temeiul legii sau al unui contract – persoanele care operează în bazele de date ca personal al unei instituţii o fac în baza autorizării primite de la conducerea instituţiei, ele respectând legislaţia muncii şi pe cea privitoare la datele personale; ◊ depăşeşte limitele autorizării – depăşirea limitelor autorizării poate însemna accesul la resurse din Intranetul companiei/instituţiei sau alte baze de date aflate la nivele de acces superioare cele permise utilizatorului. ◊ nu beneficiază de autorizarea necesară – din partea persoanei fizice sau juridice competente, potrivit legii, să o acorde – pentru a folosi, administra sau controla un sistem informatic ori de a desfăşura cercetări ştiinţifice sau de a efectua orice altă operaţiune într-un sistem informatic. Din punct de vedere tehnic, accesul poate fi realizat prin mai multe tipuri de acţiuni cum ar fi: • Autentificare (authenticate) – prezentarea identităţii cuiva unui program şi, dacă este nevoie, verificarea acestei identităţi, cu scopul de a primi acces pe sistemul ţintă; • Evitarea (bypass) – evitarea unui proces sau program folosind o metodă alternativă de a accesa ţinta; • Citire (read) – obţinerea conţinutului unui mediu de date; • Copiere (copy) – reproducerea ţintei fără a o modifica; • Furt (steal) – preluarea posesiei unei ţinte, fără a păstra o copie în locaţia originală. Unele dintre aceste modalităţi de acces (cum ar fi evitarea sau autentificarea) se realizează prin încălcarea măsurilor de securitate – activitatea ilicită îndeplinind astfel condiţiile cerute de legiuitor pentru existenţa formei agravate calificate după modul de operare. Activitatea ilicită poartă asupra unei componente, asupra mai multor componente sau a unui întreg sistem informatic iar ancheta va trebui să stabilească identitatea acestora. Se poate accepta, în analiză, că putem avea componente sau sisteme ţintă a activităţii ilicite (cum ar fi discurile de stocare a datelor) şi componente sau sisteme mijloc, prin intermediul cărora s-a realizat accesul fără drept (cum este cazul componentelor reţelelor informatice) – totul poate fi subsumat rezolvării problemei care are ca obiect identitatea sistemelor sau/şi componentelor de sistem implicate în desfăşurarea activităţii ilicite. Problema prezintă interes direct pentru identificarea persoanelor fizice ori juridice prejudiciate în urma accesului fără drept. Locul şi timpul sunt, şi în cazul de faţă, deosebit de importante, existând posibilitatea ca făptuitorul să fie identificat dintr-un cerc de suspecţi format din persoanele care au putut avea acces, în timpul critic, la componenta sau sistemul de unde s-a iniţiat demersul pentru accesul abuziv – momentul accesului poate fi determinat prin mijloace tehnice specifice cum sunt fişierele jurnal. Forţarea accesului nu poate fi posibilă în orice moment, uneori este nevoie ca sistemul atacat să fie conectat la Internet, alteori este nevoie să funcţioneze un post de lucru sau, din contră, să nu fie prezent nici un membru al personalului autorizat. Asaltul se poate face de la distanţă, din altă ţară sau de pe un alt continent, ori se poate opta pentru deplasarea făptuitorului la locul unde este instalat sistemul sau componentele sale, în funcţie de modul cum este concepută funcţionarea acestuia. În ceea ce priveşte forma de vinovăţie anchetatorii vor trebui să probeze intenţia, făptuitorul cunoscând cu certitudine – întrucât este vorba despre operaţiuni ce presupun calificare specială – semnificaţia operaţiunilor pe care le desfăşoară. O subliniere trebuie făcută în legătură cu forma agravată de la alin. 2, caz în care, urmărindu-se un scop – obţinerea de date informatice – intenţia devine calificată – numai intenţie directă. Printr-un raţionament logic simplu se poate accepta că orice acces la un sistem informatic are ca urmare firească şi accesul la datele conţinute de respectivul sistem. Diferenţa faţă de 328 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE varianta calificată de la alin. 2, ţine de atitudinea făptuitorului: în condiţiile formei cadru el nu este interesat de obţinerea de date din sistemul pe care îl atacă – vrea să afecteze funcţionalitatea sistemului, vrea să vadă dacă poate să spargă măsurile de securitate, etc. – pe când, în forma calificată prin scop, făptuitorul, înainte de orice, este interesat de datele conţinute de sistem, are nevoie de ele, vrea să le exploateze în scopuri personale, vrea să le aducă la cunoştinţa publicului larg sperând să aducă prejudicii importante deţinătorului de drept, etc. Pentru a verifica dacă sunt sau nu întrunite elementele constitutive ale formei agravate calificate după modul de operare (art. 440 alin. 3 din Legea nr. 301/2004) devine important ca ancheta să stabilească care măsuri de securitate – prin măsuri de securitate, conform art. 449 alin. 1 lit. d din Legea nr. 301/2004, se înţelege folosirea, de către proprietarul sau administratorul autorizat, unor proceduri, dispozitive sau programe informatice specializate cu ajutorul cărora accesul la un sistem informatic este restricţionat sau interzis pentru anumite categorii de utilizatori – au fost încălcate prin desfăşurarea activităţii ilicite. Se va urmări specificarea, în concret, a procedurii, dispozitivului sau programului informatic specializat ce a fost anihilat prin desfăşurarea activităţii ilicite. Există posibilitatea, în practică, ca, însuşi, făptuitorii, odată cu pătrunderea în interiorul sistemului, să instaleze măsuri de securitate astfel încât proprietarii sau administratorii autorizaţi să nu mai poată accesa datele conţinute de propriul sistem – situaţia, în cazul de faţă, întruneşte elementele constitutive ale infracţiunii prevăzute de art. 442 din Legea nr. 301/2004 – Alterarea integrităţii datelor informatice. 9.2.2. Particularităţi ale cercetării interceptării ilegale a unei transmisii de date informatice Desfăşurarea unor activităţi ilicite de natură a afecta confidenţialitatea comunicaţiilor prin interceptarea ilegală a unei transmisii de date informatice este apreciată de către legiuitor ca fiind foarte gravă – secretul corespondenţei fiind un drept fundamental prevăzut în Constituţia României: secretul scrisorilor, al telegramelor, al altor trimiteri poştale, al convorbirilor telefonice şi al celorlalte mijloace legale de comunicare este inviolabil. Astfel, în cuprinsul art. 441 alin.1 şi 2, sunt reglementate două variante infracţionale ce încearcă să acopere toate posibilităţile tehnice de transmitere a unor date informatice: direct între sisteme informatice, componentele unor sisteme ori componentele aceluiaşi sistem sau prin emisii electromagnetice, după cum urmează: ► interceptarea, fără drept, a unei transmisii de date informatice care nu este publică şi care este destinată unui sistem informatic, provine dintr-un asemenea sistem sau se efectuează în cadrul unui sistem informatic; ► interceptarea, fără drept, a unei emisii electromagnetice provenite dintr-un sistem informatic ce conţine date informatice care nu sunt publice. La o analiză superficială, s-ar putea aprecia că avem de a face cu un conflict de norme juridice între prevederile art. 195 – Violarea secretului corespondenţei, alin.1: deschiderea unei corespondenţe adresate altuia ori interceptarea unei convorbiri sau comunicări efectuate prin telefon, telegraf sau prin alte mijloace de transmitere la distanţă, fără drept şi cele de la art. 441 alin. 1 şi 2 din Legea nr. 301/2004. Apreciez că, deşi nu se poate nega un anumit conflict între normele juridice la care am făcut referire, transmisiile de date informatice – direct ori ca emisie de radiaţii electromagnetice – au un obiect mai extins decât corespondenţa protejată în virtutea dreptului la viaţa privată563. Din ce în ce mai multe activităţi sunt informatizate, atât în cadrul mediului de afaceri564 cât şi în sectorul public. Titlul II, „Transparenţa în administrarea informaţiilor şi serviciilor publice prin mijloace 563 A se vedea în acelaşi sens şi www.mcti.ro (Ministerul Comunicaţiilor şi Tehnologiei Informaţiei) – Ghid introductiv pentru aplicarea dispoziţiilor legale referitoare la criminalitatea informatică 564 Dezvoltarea web-ului în ultimii ani a făcut ca platformele client şi server să devină foarte populare, numărul persoanelor care au experienţă în acest domeniu crescând corespunzător. Pentru a folosi aceste avantaje, folosirea 329 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE electronice” din Legea 161/2003 creează Sistemul Electronic Naţional (SEN) şi urmăreşte „promovarea utilizării Internetului şi a tehnologiilor de vârf în cadrul instituţiilor publice”. Strategia Guvernului României privind informatizarea administraţiei publice prevede, de asemenea, că „trebuie încurajate crearea arhivelor, garantarea calităţii datelor conţinute şi permiterea accesului larg şi complet la acestea prin intermediul portalurilor de informaţii, care uşurează accesul prin Internet şi explorarea bazei de date a administraţiei publice”. Toate aceste comunicaţii conţin date ce trebuie protejate de interceptarea lor ilegală565. Atunci când este vorba doar despre corespondenţă – E-mail-ul (poşta electronică) este probabil serviciul care a contribuit cel mai mult la creşterea atât de mare a popularităţii Internetului, fiind încă unul din principalele motive pentru care lumea se conectează la aceasta reţea – din punctul de vedere al confidenţialităţii, lucrurile nu stau prea de bine. Deşi simbolul folosit, în general, pentru a reprezenta acest serviciu este un plic închis, un simbol mult mai potrivit pentru e-mail ar fi cartea poştala. Chiar dacă o carte poştală nu poate fi citită de oricine, este suficient să ştii că poştaşul poate să o consulte înainte de a o livra pentru a-ti da seama că nu trebuie să scrii, ca exemplu, PIN-ul card-ului de credit sau o declaraţie de dragoste cu elemente personale, pe spatele acesteia. Similar, mesajele de poştă electronică sunt transferate în reţea folosind text clar, lucru care, combinat cu posibilitatea uşoara de a le intercepta, le face foarte vulnerabile. Cea mai comună metoda de protecţie a e-mail-ului este criptarea sa. În condiţiile arătate, violarea corespondenţei în domeniul informatic, dat fiind specificul mediului de transmitere, trebuie analizată ca interceptare ilegală a unei transmisii informatice şi nu ca o violare a secretului corespondenţei. Activitatea ilicită constă în interceptarea – prin orice mijloc, folosind orice tip de unelte – a unei comunicaţii de date informatice, indiferent de modul cum se realizează aceasta. În conformitate cu prevederile art. 449 alin. 1 lit. c, prin date informatice se înţelege orice reprezentare a unor fapte, informaţii sau concepte într-o formă care poate fi prelucrată printr-un sistem informatic – în această categorie fiind inclus şi orice program informatic care poate determina realizarea unei funcţii de către un sistem informatic. Ancheta trebuie să fie interesată şi de entităţile între care are loc transmiterea de date – între sisteme informatice, componentele unor sisteme ori componentele aceluiaşi sistem – precum şi de identificarea suportului fizic prin intermediul căruia se realizează accesul, indiferent că transferul de informaţii se realizează prin intermediul unor reţele prin cabluri sau de tip WLAN sau este vorba despre interceptarea cablurilor şi a semnalelor emise (Wiretapping, Eavesdropping on Emanations). Activitatea ilicită poate fi efectuată atât cu caracter continuu cât şi continuat. Consumarea infracţiunii are loc se în momentul realizării interceptării datelor, epuizarea intervenind în momentul în care interceptarea încetează, din orice motiv. Identitatea făptuitorului şi a persoanei la care se referă datele interceptate sau care are drept de acces la acestea, precum şi relaţiile dintre acestea, constituie, de asemenea, o problemă importantă – de rezolvarea căreia depinde, pe lângă stabilirea circumstanţelor de natură personală şi probarea formei de vinovăţie cu care a acţionat făptuitorul. Diferenţa între interceptarea „fără drept” şi cea „cu drept” este fundamentată pe existenţa sau lipsa abilitării persoanei care face interceptarea fluxului de date din partea persoanei îndreptăţite la protecţie. Consider importantă, aici, observarea gradului de protecţie a fluxurilor de date asupra cărora poartă activitatea ilicită. Putem distinge o situaţie în care persoana interesată ia măsuri speciale de protecţie – îşi criptează datele, instalează programe speciale de protecţie, etc. – o altă situaţie în care persoana interesată lasă problema protecţiei datelor doar pe seama măsurilor luate de către producătorii de programe sau sisteme şi, în fine, situaţia persoanei care nu este interesată de loc de măsuri de protecţie, care, mai degrabă preferă ca datele în legătură cu ea să ajungă la cunoştinţa publicului larg, a oricărei persoane interesate. În cazul din protocolului http a fost extinsă şi la alte aplicaţii, precum comunicaţii între programe distribuite, integrarea platformelor eterogene ş.a.m.d. 565 De asemenea, în domeniul vamal există posibilitatea depunerii declaraţiilor vamale în sistem informatic 330 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE urmă nu se poate pune problema unei activităţi licite care să aibă ca obiect interceptarea transmisiilor de date ce sunt, oricum, destinate oricărei persoane interesate. O subliniere trebuie făcută şi cu privire la existenţa, cel puţin potenţială, a unor persoane, interesate în păstrarea confidenţialităţii unor date, ce nu sunt implicate direct de conţinutul datelor ori de vreo altă relaţie directă cu acestea – este vorba despre acţionarii societăţilor comerciale ce nu sunt implicaţi în activitatea executivă, sau de creditori, ambele categorii de persoane putând fi lezate în drepturile lor prin deconspirarea datelor. Acest aspect capătă relevanţă atunci când se pune problema evaluării consecinţelor desfăşurării activităţii ilicite şi posibilităţii recuperării prejudiciilor. Scopul nu a constituit un element de interes pentru legiuitor atunci când a reglementat infracţiunea, însă ancheta va trebui să manifeste atenţie asupra tuturor aspectelor care pot conduce la extinderea cercetărilor şi lămurirea tuturor împrejurărilor ce au legătură cu desfăşurarea activităţii ilicite. Sub aspectul formei de vinovăţie, infracţiunea analizată se săvârşeşte cu intenţie, o intenţie calificată – frauduloasă, manifestă, făptuitorul, desfăşurând activitatea ilicită, fraudează sistemul sau măsurile de siguranţă luate pentru a păstra confidenţialitatea datelor. De observat că atunci când activitatea ilicită poartă asupra unor date de interes personal apare dreptul persoanei lezate la justă despăgubire, a cărei întindere va fi stabilită în funcţie de modul în care se va putea demonstra corelaţia între cuantumul solicitat şi amploarea prejudiciului material – relativ uşor de determinat după regulile comune: lucrum cessans şi damnum emergens – şi/sau moral, mult mai greu de evaluat – suferit. Când activitatea ilicită poartă asupra unor date de interes pentru societăţi comerciale, ancheta capătă accente de complexitate în legătură cu stabilirea prejudiciului – de cele mai multe ori mărimea acestuia poate cunoaşte o evoluţie greu de previzionat. Atunci când este vorba despre poziţia de pe o piaţă, despre strategii de criză ori de dezvoltare, despre evidenţe contabile, desene şi modele, invenţii ori inovaţii, cercetarea îşi va propune doar să constate elemente ale prejudiciului previzibil, evaluat pe baza unor date certe, pentru restul urmând să se folosească, pentru dezdăunare, dreptul comun. 9.2.3. Particularităţi ale cercetării alterării integrităţii datelor informatice Continuând demersul pentru incriminarea oricărei activităţi ce prin natura ei ar putea obstrucţiona funcţionarea, în condiţii de deplină siguranţă, a sistemelor informatice, legiuitorul român a manifestat preocupare, în conţinutului articolului 442 din Legea nr. 301/2004, pentru protejarea datelor informatice, pentru încrederea în corectitudinea şi confidenţialitatea datelor stocate în sistemele informatice sau pe alte mijloace de stocare. Astfel, avem de a face cu două forme infracţionale: ► modificarea, ştergerea sau deteriorarea datelor informatice ori restricţionarea accesului la acestea, fără drept – art. 442, alin. 1; ► transferul neautorizat de date informatice dintr-un sistem informatic ori dintr-un mijloc de stocare a datelor informatice – art. 442, alin. 2 şi 3. Din punctul de vedere al activităţii ilicite, ancheta va urmări • modificarea; • ştergerea; • deteriorarea; • transferarea; • restricţionarea a accesului la datele informatice. Fără a intra în detalii cu privire la modalităţile concrete de realizare566, îmi permit să spun că acestea sunt diverse şi ţin, în esenţă, de mijloacele tehnice şi abilităţile făptuitorilor. Cum infracţiunea este susceptibilă de o formă continuată sau continuă – în cazul restricţionării accesului la datele informatice – ancheta va trebui să aibă în vedere atât toate elementele acţionale cât şi 566 N.A. – a se vedea observaţiile din debutul capitolului cu privire la cum se pot desfăşura, din punct de vedere tehnic, activităţile arătate 331 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE momentul în care se epuizează infracţiunea, momentul în care făptuitorul încetează desfăşurarea activităţii ilicite. Consumarea infracţiunii – problemă deosebit de importantă, înainte de toate, pentru stabilirea diferenţei între infracţiunea consumată şi tentativă – se realizează în momentul în care făptuitorul termină de efectuat una sau mai multe dintre activităţile ilicite incriminate. De observat faptul că activităţile ilicite presupun un complex de operaţii ce devin relevante în măsura în care se realizează scopul imediat urmărit – datele informatice sunt modificate, şterse, deteriorate, transferate ori este restricţionat accesul la ele. Abordând strict problema, dacă există demersuri concretizate în acţiuni desfăşurate de către făptuitor care, deşi urmăresc, deşi sunt efectuate în scopul modificării, ştergerii, deteriorării, transferării ori restricţionării accesului, nu au avut rezultatul scontat – din diverse motive, precum: eficienţa barierelor de securitate, insuficienţa sau inadecvarea mijloacelor tehnice folosite de către făptuitori, lipsa de pricepere a acestora, sau poate din cauza faptului că datele informatice au fost transferate de către administratorul legal în alt sistem ori pe alt suport şi au fost şterse din sistemul sau suportul asaltat, accesat ilegal de către făptuitori – se poate vorbi doar despre tentativă, incriminată în cuprinsul art. 447 din Legea nr. 301/2004. Pentru anchetă lucrurile devin mai complicate, din cauza faptului că operaţii sau acţiuni analizate în mod individual, separate de raţiunea pentru care sunt desfăşurate, au caracter echivoc, cu consecinţa directă a imposibilităţii de a se putea proba intenţia făptuitorului – intenţie, ce în cazul de faţă, trebuie probată ca fiind calificată. Stabilirea, în concret, a datelor informatice afectate prin desfăşurarea activităţii ilicite este o problemă importantă cu implicaţii complexe ce ţin de desfăşurarea anchetei. Datele informatice nu pot exista în mod independent. Existenţa lor este condiţionată de existenţa unui suport material – hard disk sau alt sistem de stocare a datelor pe care se află datele modificate, şterse, deteriorate, transferate sau la care a fost restricţionat accesul. Pentru a accesa datele informatice în vederea modificării, ştergerii, deteriorării, transferării sau restricţionării accesului este necesară accesarea suportului material, cu trecerea firească peste barierele de acces instituite. Cel puţin ca principiu, consider că, în cazul de faţă desfăşurarea activităţii ilicite presupune săvârşirea unui concurs real de infracţiuni: infracţiunea prevăzută de art. 440 din Legea nr. 301/2004 – accesul ilegal la un sistem informatic – şi infracţiunea de la art. 442 din Legea nr. 301/2004 – alterarea integrităţii datelor informatice. Aşa cum se poate observa, avem o infracţiune mijloc şi o infracţiune scop, legătura dintre ele fiind aşa de puternică încât activitatea ilicită efectivă devine de neconceput fără una din componente. Pe baza unui raţionament logic, făptuitorul accesează, fără drept, un sistem informatic şi: ◊ ori obţine datele informatice, în sensul de a dispune pe viitor cum doreşte cu privire la ele – ipoteza de la art. 440, alin. 2; ◊ ori le modifică, şterge, deteriorează ori restricţionează accesul la aceste date – ipoteza de la art. 442 alin. 1; ◊ ori le transferă, ca ipoteză diferită de cea de la art. 440, alin. 2, în sensul că transferul se face la dispoziţia altei persoane – ipoteza de la art. 442, alin. 2 şi 3. Dacă transferul are ca rezultat punerea datelor informatice la dispoziţia celui care le transferă apreciez că ancheta trebuie să urmărească ipoteza legală caracterizată de obţinerea de date informatice. Făptuitorii, calitatea şi contribuţia fiecăruia la desfăşurarea activităţii ilicite poate deveni o problemă complexă în funcţie de cum s-a gândit şi acţionat pentru modificarea, ştergerea, deteriorarea, transferarea sau restricţionarea accesului la datele informatice. Aşa cum este uşor de acceptat, activitatea ilicită pertinentă infracţiunii în discuţie face, principial, parte dintr-o activitate ilicită mai vastă ce implică mai multe persoane şi mai multe interese. Ancheta nu se poate considera finalizată până nu sunt lămurite toate aspectele ce ţin de implicarea persoanelor fie în violarea sistemelor informatice, fie în manevrarea ilicită ori în valorificarea datelor informatice. Informaţiile pentru acces pot fi „cumpărate” de la persoanele care deţin parolele de acces ori programe de decriptare a parolelor ori poate chiar a datelor – în funcţie de modalitatea de securizarea a acestora. Activitatea ilicită caracteristică infracţiunii analizate se desfăşoară de 332 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE către persoane cu un grad rezonabil de pregătire şi abilităţi în domeniu, ele însele putând fi exploatate567 de altele care urmăresc valorificarea activităţii ilicite. Pentru evaluarea prejudiciului şi luarea măsurilor asigurătorii în vederea asigurării recuperării acestuia ca şi pentru evaluarea întregii activităţi ilicite interesează identitatea persoanei păgubite prin desfăşurarea activităţii ilicite şi relaţiile dintre aceasta şi făptuitori. Persoana fizică sau juridică proprietară a sistemului informatic nu este singura prejudiciată. Datele pot privi alte persoane care, de multe ori nu au nici o legătură cu sistemul informatic, proprietarul, administratorul sau persoana ce exploatează legal sistemul informatic sau relaţiile sunt reglementate administrativ – a se vedea, ca exemplu, datele conţinute în sistemele informatice ale instituţiilor administraţiei centrale sau locale. Aici cred că trebuie făcută distincţie între mai multe situaţii în care se pot afla persoana la care se referă datele asupra cărora poartă activitatea ilicită, persoana fizică sau juridică care operează legal sistemul informatic şi făptuitorii. O primă situaţie, poate fi aceea în care avem de a face cu un sistem informatic administrat de către o instituţie sau autoritate publică în baza unor norme juridice de natură administrativă, în conformitate cu care sunt prelucrate date referitoare la identitatea sau activitatea unor persoane fizice sau juridice, făptuitorii desfăşurând activitatea ilicită în vederea obţinerii unui venit ilicit sau a unei situaţii favorabile. O altă situaţie, presupune sisteme informatice, administrate de către persoane fizice sau juridice de drept privat, menite să gestioneze fluxuri de date necesare desfăşurării activităţii acestor persoane, şi în acest caz, făptuitorii desfăşurând activitatea ilicită în vederea obţinerii unui venit ilicit sau a unei situaţii favorabile. O situaţie delicată, este aceea în care ancheta are de a face cu activităţi care urmăresc destabilizarea unor sisteme informatice folosite de către persoane care, la rândul lor, au obţinut date informatice în mod ilicit, poate chiar din sistemele informatice gestionate de către actualii făptuitori care desfăşoară activitatea ilicită tocmai în vederea, ca exemplu, distrugerii propriilor date, pentru a evita folosirea lor de către cei care le-au obţinut în mod ilicit. O altă situaţie ce ar putea fi întâlnită, vizează o activitate ilicită care se desfăşoară în urmărirea realizării unor scopuri politice – manevrarea ilicită de date informatice în scopul de a impieta asupra desfăşurării activităţii unor instituţii importante ale unui stat. Indiferent de situaţie, ancheta va trebui să analizeze, pe lângă alte elemente importante, şi forma de vinovăţie cu care au acţionat făptuitorii, mai precis, intenţia specifică – pentru întrunirea elementelor caracteristice ale infracţiunii de alterare a integrităţii datelor informatice fiind necesar că făptuitorii să acţioneze cu intenţie directă. 9.2.4. Particularităţi ale cercetării perturbării funcţionării sistemelor informatice Reglementarea legală urmăreşte să protejeze datele informatice stocate în cadrul sistemelor informatice, date ce concură la funcţionarea în bune condiţii a unui sistem informatic. De observat că, spre deosebire de incriminarea de la art. 442 din Legea nr. 301/2004 – alterarea integrităţii datelor informatice – în cazul de faţă este pus accentul pe urmarea necesară a activităţii ilicite: perturbarea gravă a funcţionării unui sistem informatic. Practic, legiuitorul incriminează perturbarea gravă a funcţionării unui sistem informatic – introducerea, transmiterea, modificarea, ştergerea, deteriorarea datelor informatice sau restricţionarea accesului la date informatice, sunt modalităţile acceptate de către legiuitor, căile, prin care făptuitorii pot ajunge la rezultatul socialmente periculos. Putem spune că suntem în faţa unei forme calificate, prin gravitatea urmării desfăşurării activităţii ilicite – formă agravată, fără doar şi poate: pedeapsa este de închisoare strictă de la 3 la 15 ani faţă de 2 la 7 ani – a infracţiunii de alterare a integrităţii datelor informatice. 567 N.A. – a se vedea definiţia exploatării de persoane de la art. 207 din Codul penal. 333 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Sub aspectul activităţii ilicite, ancheta va trebui să probeze introducerea, transmiterea, modificarea, ştergerea sau deteriorarea datelor informatice sau restricţionarea accesului la date informatice. Enumerarea este, în opinia mea, una cu caracter restrictiv şi nu exemplificativ, perturbarea gravă a funcţionării unui sistem informatic putând fi rezultatul acţiunii şi a altor cauze: defecţiuni tehnice, întreruperea sau furnizarea de energie electrică cu diferenţe mari de parametri faţă de cei nominali, defectarea sistemelor de condiţionare a aerului, diferite alte acţiuni – precipitări, incendii, explozii, etc. Pe această ipoteză legală cercetarea trebuie să aibă în vedere doar activităţile ilegale ce poartă asupra datelor informatice, obiectul juridic special fiind constituit, în principal, din relaţiile sociale ce protejează integritatea datelor informatice conţinute pe suporturile specifice sistemelor informatice. Important de observat este că infracţiunea se consumă în momentul producerii de perturbări asupra sistemului informatic, indiferent de momentul în care făptuitorul a acţionat asupra datelor. În ceea ce priveşte urmarea desfăşurării activităţii ilicite, este necesară constatarea perturbării grave a funcţionării unui sistem informatic. Contextual, apreciez util ca ancheta aibă un reper pe baza căruia să poată concluziona că perturbarea funcţionării unui sistem informatic este gravă sau ... mai puţin gravă. Consider că perturbarea funcţionării unui sistem informatic poate fi apreciată ca fiind gravă în funcţie natura şi întinderea efectelor generate. Astfel, pot apare efecte care să constea în întreruperea temporală a funcţionării sistemului informatic – ca exemplu, cazul unei instituţii administrative, unei bănci, unei gări, unei burse sau unui hipermarcket, situaţie în care apar clienţi nemulţumiţi, îngreunarea activităţii, prejudicii de întindere mai mică sau mai mare în funcţie de cum apare doar nemulţumirea clienţilor ori avem de a face cu pierderea „momentului oportun” – important fiind aici faptul că nu sunt pierdute date de interes. Altfel stă situaţia când se constată că sunt pierdute date, când sunt pierdute înregistrări ale operaţiunilor desfăşurate în ultima perioadă, când s-a pierdut evidenţa unor operaţiuni financiare, fişiere întregi din sisteme de evidenţă administrativă, etc., situaţia multor bunuri sau persoane devenind incertă, cu consecinţa directă a dezvoltării unor prejudicii ce pot escalada necontrolat. Din alt punct de vedere, se poate constata blocarea sistemului informatic fiind necesară efectuarea unor operaţiuni costisitoare şi, eventual, de durată pentru depanare, reinstalarea de softuri, înlocuirea de componente, etc. Analizând incriminarea se poate concluziona că de interes, pentru întrunirea elementelor constitutive ale infracţiunii analizate, sunt acele împrejurări ce ţin de funcţionarea sistemului informatic. Alte elemente, în legătură cu desfăşurarea activităţii unei persoane fizice sau juridice, cu prejudicii ce pot apare în legătură directă cu efectuarea activităţii licite sunt, desigur, importante pentru anchetă, pentru tratamentul penal ce va fi aplicat făptuitorilor, pentru acţiuni în dezdăunare, recuperarea prejudiciilor, etc. însă, nu pot condiţiona existenţa infracţiunii de perturbare a funcţionării sistemelor informatice, realizarea elementelor sale constitutive. Dacă nu se realizează urmarea specifică, activitatea ilicită va fi cercetată sub aspectul săvârşirii infracţiunii de alterare a integrităţii datelor informatice, prevăzută şi pedepsită în art. 442 din Legea nr. 301/2004. Că este aşa ne confirmă şi natura obiectului material, iar ancheta va trebui să observe, să confirme şi să identifice sistemul informatic a cărei funcţionare este grav afectată de către activitatea ilicită prestată de către făptuitor. Ţintele atacului, aşa cum am arătat în secţiunea ce a avut ca obiect situaţia premisă sunt: • Componentă (component) – una din părţile care formează un calculator sau o reţea; • Calculator (computer) – un dispozitiv care constă în una sau mai multe componente asociate, incluzând unităţi de procesare şi periferice ce sunt controlate de programe stocate intern; • Reţea (network) – un grup interconectat de calculatoare, echipamente de comutare şi ramuri de interconectare; • Internet (internetwork) – o reţea de reţele. Perturbarea gravă poate să se întindă, poate avea ca obiect fie întregul sistem informatic fie părţi ale acestuia, servicii sau programe deservite sau rulate de acesta. 334 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Pertinent, problemei sistemului informatic a cărei funcţionare este grav afectată este şi identitatea proprietarului sau a administratorului de drept, persoane ce sunt, înainte de toţi şi de toate, prejudiciate direct prin activitatea ilicită – pe cale de consecinţă anchetatorul urmând a le trata cu toată deferenţa impusă prin normele legale în vigoare. În ceea ce priveşte acţiunea civilă conexă cele penale aceasta poate fi promovată atât de către aceştia în temeiul calităţii de subiect pasiv secundar cât şi de către alte persoane prejudiciate în temeiul calităţii de subiect pasiv secundar adiacent – în măsura acceptării de către instanţă a caracterului complex al infracţiunii de perturbare a funcţionării sistemelor informatice. O problemă de interes este şi stabilirea formei de vinovăţie cu care a acţionat făptuitorul. Cel puţin modificarea, ştergerea sau deteriorarea datelor informatice sunt activităţi ce pot fi desfăşurate şi din culpă, fără să fi fost urmărit producerea unei perturbări importante, grave, a funcţionării sistemului informatic. Persoane care nu cunosc suficient de bine modul cum poate fi operat un sistem informatic, care din ignoranţă, din dorinţa de a activa jocuri, de a accesa anumite site-uri, citind anumite mesaje venite pe poşta electronică pot introduce date informatice ce prezintă pericol pentru siguranţa sistemului (viruşi), pot modifica, şterge sau deteriora date informatice care concură la funcţionarea sistemului. Cred că trebuie făcută distincţie între două situaţii: • sisteme informatice cu acces restricţionat care pot fi operate doar de persoane calificate ce cunosc modul de funcţionare şi riscurile ce pot apare în legătură cu buna funcţionare a sistemului; • sisteme informatice care nu au instalate bariere de acces sau de securitate de natură a bloca accesul şi operaţiile unor persoane rău-intenţionate. În primul caz – sisteme operate doar de personal calificat – culpa, cel puţin principial, ar putea fi exclusă. Operatorii sunt pregătiţi, ei ştiu ce trebuie să facă, trebuie să urmărească obligatoriu respectarea procedurilor indicate, orice excede acestor proceduri este greşit, trebuie, în mod normal, să atragă răspunderea celui care a greşit. Şi, totuşi, eroarea este ceva uman, nimeni, niciodată nu poate fi ferit de greşeală. Cum trebuie tratată eroarea ce are drept consecinţă tocmai modificarea, ştergerea sau deteriorarea unor date informatice şi, implicit, perturbarea gravă a funcţionării sistemului informatic ? Dacă nu se poate proba intenţia – dacă se probează, am putea accepta că suntem în prezenţa unei forme speciale a infracţiunii de abuz în serviciu (art. 315-318 din Legea nr. 301/2004), în măsura în care sunt întrunite şi condiţiile ce sunt cerute pentru calitatea subiectului activ – apreciez că devine oportună aplicarea prevederilor în legătură cu săvârşirea infracţiunii de neglijenţă în serviciu, dacă, bineînţeles, sunt îndeplinite condiţiile legate de calitatea subiectului activ. În situaţia în care operatorii nu sunt funcţionari publici şi nu se poate proba intenţia ancheta va trebui să excludă săvârşirea infracţiunii – în conformitate cu prevederile art. 20, alin. 3 din Legea nr. 301/2004, fapta comisă din culpă constituie infracţiune numai când în lege se prevede aceasta şi cum în incriminarea activităţilor de la art. 443 nu se face referire la culpă rezultă că lipseşte unul din elementele constitutive. În ceea ce priveşte sistemele informatice care nu au instalate bariere de acces sau de securitate de natură a bloca accesul şi operaţiile unor persoane rău-intenţionate ori ancheta poate să probeze intenţia calificată de a perturba grav funcţionarea unui sistem informatic ori soluţia trebuie să vizeze neînceperea urmăririi penale sau scoaterea de sub urmărirea penală, dacă aceasta a fost începută. 9.2.5. Particularităţi ale cercetării desfăşurării de operaţiuni ilegale cu dispozitive sau programe informatice Raţiunea reglementării acestei infracţiuni în conţinutul art. 444 din Legea nr. 301/2004 constă în restrângerea posibilităţilor de a procura instrumente (dispozitive, programe informatice, parole, coduri de acces etc.) care permit săvârşirea de infracţiuni din sfera criminalităţii informatice568, importante fiind acele 568 N.A. – noţiunile de criminalitate informatică şi infracţiune informatică sunt folosite cu sens de delicte contra confidenţialităţii şi integrităţii datelor şi sistemelor informatice 335 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE relaţii sociale ce protejează buna funcţionare a sistemelor informatice de către cei îndreptăţiţi să le utilizeze în scopul pentru care acestea au fost create. Sistematizat, în conţinutul a două alineate sunt reglementate două forme infracţionale: → prima, ce poate fi denumită trafic cu dispozitive, programe sau date informatice, ce constă în producerea, vânzarea, importul, distribuţia sau punerea la dispoziţie sub orice altă formă, fără drept, de dispozitive sau programe informatice concepute sau adaptate în scopul săvârşirii de infracţiuni informatice (alin.1, lit. a), parole, coduri de acces sau alte asemenea date informatice care permit accesul total sau parţial la un sistem informatic în scopul săvârşirii de infracţiuni informatice (alin.1 lit. b); → cea de a doua, deţinerea de dispozitive, programe sau date informatice, ce constă în deţinerea, fără drept, a unui dispozitiv, program informatic, parolă, cod de acces sau dată informatică în scopul săvârşirii de infracţiuni informatice (alin.2). Într-o ordine firească, ancheta va trebui să identifice – în conexiune cu cercetarea infracţiunilor de acces ilegal la un sistem informatic; interceptare ilegală a unei transmisii de date informatice; alterare a integrităţii datelor informatice şi de perturbare a funcţionarii sistemelor informatice – dispozitivele, programele informatice sau alte unelte care facilitează desfăşurarea activităţii ilicite caracteristice. Concret, vor fi identificate: • dispozitive; • programe informatice; • parole; • coduri de acces; de natura a permite accesul total sau parţial la un sistem informatic. Uneltele pot consta în: • script sau program; • agent independent: - virus; - troian; • program integrat; • unelte distribuite; • interceptor de date. Referitor la activitatea ilicită cercetarea va trebui să constate efectuarea de acţiuni ce pot fi subsumate, din punct de vedere noţional, producerii, vânzării, importului, distribuţiei, punerii la dispoziţie sub orice altă formă sau deţinerii, fără drept. Consumarea infracţiunii se realizează în momentul producerii, vinderii, importului, distribuţiei, punerii la dispoziţie sau deţinerii entităţilor materiale avute în vedere de către legiuitor la reglementarea infracţiunii. Datorită naturii activităţilor ilicite, infracţiunea este susceptibilă de o formă continuată iar, în cazul deţinerii, de o formă continuă – ancheta având sarcina de a observa şi proba atât momentul în care infracţiunea devine consumată cât şi momentul în care activitatea ilicită este epuizată. Pentru întrunirea elementelor constitutive ale infracţiunii nu interesează dacă a fost desfăşurată numai una sau au fost efectuate mai multe dintre activităţile avute în vedere la reglementarea infracţiunii. Important este ca ancheta să lămurească toate împrejurările săvârşirii infracţiunii, o activitate ilicită de amploare, mai complexă fiind de natură să implice mai multe persoane, să provoace prejudicii mai mari, să vizeze folosirea mai multor sisteme informatice, etc. O observaţie poate fi făcută în legătură cu noţiunea „fără drept”. Principial, legiuitorul foloseşte expresia fără drept atunci când este vorba despre un regim special ce conţine proceduri specifice ce trebuie respectate pentru a putea face ceva „cu drept”. În domeniul dispozitivelor, programelor informatice, codurilor de acces, parolelor nu există un regim juridic specific, precum în cazul bunurilor speciale – arme, muniţii, materii explozive, radioactive, droguri, etc. – sau anumitor operaţiuni – import-export, transport, comerţ, reprezentaţii artistice, adunări publice, etc. Totuşi, potrivit prevederilor art. 449. alin. 2 din Legea nr. 301/2004 acţionează fără drept persoana care se află în una din următoarele situaţii: 336 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE a) nu este autorizată, în temeiul legii sau al unui contract; b) depăşeşte limitele autorizării; c) nu are permisiunea – din partea persoanei fizice sau juridice competente să o acorde, potrivit legii – de a folosi, administra sau controla un sistem informatic ori de a desfăşura cercetări ştiinţifice sau de a efectua orice altă operaţiune într-un sistem informatic. În aceste condiţii, anchetatorul nu are decât să verifice dacă producerea, vânzarea, importul, distribuţia, punerea la dispoziţie sub orice altă formă sau deţinerea este ori sunt – dacă este vorba despre mai multe activităţi – autorizate, în temeiul legii sau al unei relaţii contractuale şi care sunt limitele autorizării. Scopul desfăşurării activităţii ilicite trebuie revelat de către anchetă în mod special, activitatea ilicită căpătând relevanţă numai dacă se urmăreşte, dacă are ca raţiune săvârşirea infracţiunilor de: ● Accesul ilegal la un sistem informatic – art. 440; ● Interceptarea ilegală a unei transmisii de date informatice – art. 441; ● Alterarea integrităţii datelor informatice – art. 442; ● Perturbarea funcţionării sistemelor informatice – art. 443. În aceste condiţii, intenţia devine calificată – intenţie directă – făptuitorul acţionând, manifest, cu intenţia de a realiza scopul propus – ce, aici, trebuie să coincidă cu cel avut în vedere de către legiuitor – săvârşirea de infracţiuni contra confidenţialităţii şi integrităţii datelor şi sistemelor informatice. 9.2.6. Particularităţi ale cercetării falsului informatic Legiuitorul a incriminat în conţinutul infracţiunii de fals informatic, prevăzută de art. 445 din Legea nr. 301/2004 din nou, activităţi, pe care le consideră ca fiind de un pericol deosebit, ce au ca obiect datele informatice. Dacă în conţinutul infracţiunii de la art. 442 din Legea nr. 301/2004 – alterarea integrităţii datelor informatice – legiuitorul a reglementat o formă cadru a activităţilor ilicite ce pot fi desfăşurate cu datele informatice; în conţinutul infracţiunii de la art. 443 din Legea nr. 301/2004 – perturbarea funcţionării sistemelor informatice – legiuitorul a reglementat o formă calificată, după urmările desfăşurării activităţilor ilicite ce pot fi desfăşurate cu datele informatice, care vizează funcţionarea sistemelor informatice; în cazul de faţă apreciez că avem de a face cu o nouă formă calificată, după urmările desfăşurării activităţilor ilicite ce pot fi desfăşurate cu datele informatice care are în vedere obţinerea de date necorespunzătoare adevărului, în scopul de a fi utilizate în vederea producerii unei consecinţe juridice. De observat, că urmarea, ce constă în obţinerea de date necorespunzătoare, este tratată de către legiuitor ca o etapă intermediară, în final, devenind de interes un scop explicit – utilizarea în vederea producerii de consecinţe juridice. În context, deosebit de importantă, în cadrul anchetei, devine stabilirea scopului desfăşurării activităţii ilicite. Dacă se poate proba desfăşurarea acţiunilor incriminate, în conţinutul constitutiv al infracţiunii, în scopul obţinerii unor date necorespunzătoare care să fie utilizate în vederea producerii de consecinţe juridice, ancheta va insista pe încadrarea activităţii ca fals informatic. Dacă nu se poate proba acest scop, activitatea ilicită va fi încadrată ori ca alterare a integrităţii datelor informatice ori, în măsura în care a apărut ca rezultat perturbarea gravă a funcţionării unui sistem informatic, ca perturbare a funcţionării sistemelor informatice. Cercetările vor depăşi nivelul de ignoranţă care se manifestă uneori, fiind necesară investigarea unor împrejurări noi, precum: care sunt consecinţele juridice urmărite, care sunt persoanele fizice sau juridice ale căror interese sunt implicate în desfăşurarea activităţii ilicite, natura prejudiciilor, în ce măsură apar consecinţe legate de activitatea unor instituţii ale administraţiei de stat sau ale comunităţilor locale, etc. Aşa cum se poate, cu uşurinţă observa, nu este exclus un concurs real de infracţiuni care să implice infracţiunea de la art. 443 din Legea nr. 301/2004 – Perturbarea funcţionării sistemelor informatice – şi infracţiunea de la art. 445 din Legea nr. 301/2004 – Falsul Informatic – în condiţiile în care prin desfăşurarea activităţii ilicite s-a generat atât o perturbare gravă a funcţionării unui sistem informatic cât şi obţinerea de date necorespunzătoare adevărului în vederea producerii de consecinţe juridice. În ceea ce priveşte activitatea ilicită, aceasta poate consta în introducerea, modificarea, ştergerea sau deteriorarea datelor informatice ori restricţionarea accesului la date informatice – o singură acţiune, două, 337 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE mai multe, aceeaşi acţiune săvârşită de mai multe ori, etc., existând posibilitatea constatării unei forme continuate, unei forme continue – în cazul restricţionării accesului – sau, numai, o tentativă. Ca observaţie, în enumerarea acţiunilor considerate periculoase, între formularea de la art. 443 şi cea de la art. 445 din Legea nr. 301/2004 există o diferenţă, în sensul că în conţinutul falsului informatic nu mai apare noţiunea de transmitere. Această modificare este rezonabilă prin natura lucrurilor – doar prin transmitere de date informatice nu se poate obţine un rezultat de tipul celui scontat prin ipoteza legală de la art. 445 din Legea nr. 301/2004, în sensul obţinerii de date necorespunzătoare adevărului. O problemă de interes este stabilirea persoanei fizice sau juridice prejudiciate ca urmare a desfăşurării activităţii ilicite. Nu este suficient să fie identificată persoana ce are un drept legal de a opera cu datele informatice, persoană prejudiciată, în mod evident, prin activitatea făptuitorilor. În opinia mea, este necesară identificarea persoanelor faţă de care se produc consecinţele juridice urmărite de către făptuitori prin obţinerea de date necorespunzătoare adevărului, consecinţe fundamentate pe o realitate falsă caracterizată, tocmai, de existenţa datelor necorespunzătoare adevărului, date mincinoase, false. Este foarte posibil ca aceste persoane să aibă de suferit cel mai mult, deoarece îşi întemeiază comportamentul social – cu consecinţele juridice fireşti – pe o realitate mincinoasă ce determină acţiuni greşite, ce, în mod firesc, nu pot determina decât pierderi atât în patrimoniul persoanelor faţă de care se manifestă direct consecinţele juridice cât şi faţă de alte persoane ce au relaţii patrimoniale cu acestea. De remarcat că prejudiciul apare, în cazul infracţiunii de fals informatic ca ceva implicit, inerent însă nu ceva manifest. Consecinţele juridice ce au la bază date necorespunzătoare, prin natura lucrurilor, produc prejudicii. În centrul demersului legislativ, aici, se află efectuarea unor activităţi ilicite urmărindu-se, ca rezultat, obţinerea de date necorespunzătoare adevărului, este adevărat, în scopul de a fi utilizate în vederea producerii unei consecinţe juridice. Ipoteza legală în analiză acoperă orice comportament ilicit specific domeniului care are ca rezultat crearea de prejudicii. Excepţie face situaţia în care se urmăreşte un beneficiu material pentru sine sau pentru altul, situaţie ce este avută în vedere în reglementarea infracţiunii de la art. 446 din Legea nr. 301/2004 – frauda informatică. Trebuie observat că scopul trebuie urmărit nu şi realizat efectiv, realizarea fiind eventuală. Făptuitorul desfăşoară activitatea ilicită, obţine urmarea caracteristică şi poate începe să utilizeze datele necorespunzătoare adevărului, poate amâna utilizarea acestora ori poate renunţa la utilizare. Important pentru consumarea infracţiunii este desfăşurarea activităţii ilicite şi obţinerea urmării caracteristice – practic infracţiunea se consumă în momentul în care au fost obţinute datele necorespunzătoare adevărului. Ancheta va proba o activitate ilicită desfăşurată cu intenţie. Intenţia, în cazul falsului informatic, este calificată şi se manifestă faţă de obţinerea de date necorespunzătoare. Consider că aici este mai necesară decât oriunde în altă parte o subliniere în legătură cu necesitatea probării unor relaţii necesare între persoana făptuitorului, activitatea ilicită, obţinerea de date necorespunzătoare adevărului şi urmărirea scopului calificat ce constă în producerea de consecinţe juridice. 9.2.7. Particularităţi ale cercetării fraudei informatice Frauda informatică este o altă infracţiune care tratează activităţi ilicite ce au ca obiect date informatice la care se adaugă, datorită naturii mediului, şi sistemele informatice. Avem de a face cu o nouă formă calificată după rezultatul desfăşurării activităţii ilicite – prejudiciu patrimonial. Acest rezultat devine atât de important încât constituie centrul demersului legislativ. Din considerente de tehnică legislativă, activitatea ilicită, considerată ca deosebit de periculoasă, constă în cauzarea unui prejudiciu, introducerea, modificarea sau ştergerea de date informatice, restricţionarea accesului la aceste date ori împiedicarea în orice mod a funcţionării unui sistem informatic devin modalităţi prin care se poate cauza un prejudiciu. Din punctul de vedere al anchetei, activitatea ilicită trebuie probată în sensul corespondenţei cu următoarele noţiuni: • introducerea de date informatice; • modificarea de date informatice; 338 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE • ştergerea de date informatice; • restricţionarea accesului la date informatice; • împiedicarea funcţionării unui sistem informatic. Rezultatul desfăşurării activităţii ilicite trebuie să constea, cu necesitate, în cauzarea unui prejudiciu patrimonial. Aşa cum am arătat în secţiunea precedentă, în mod firesc, orice consecinţă juridică bazată pe o realitate falsă este de natură a genera prejudicii, înainte de toate, patrimoniale. În cazul cercetării infracţiunii de fraudă informatică, anchetatorii vor proba mai mult decât simpla existenţă şi, eventual, dezvoltare a unui prejudiciu cauzat de desfăşurarea de activităţi ilicite cu date informatice sau sisteme informatice. Aici nu poate fi vorba despre un prejudiciu oarecare ci despre un prejudiciu care, prin principalele sale elemente caracteristice, este urmărit de către făptuitori. Ancheta va trebui să ţină seama de faptul că infracţiunea se consumă în momentul în care se realizează prejudiciul în patrimoniul unei persoane fizice sau juridice, nu în momentul desfăşurării activităţii ilicite. Dacă se desfăşoară activitatea ilicită fără să se creeze prejudiciul scontat se poate vorbi doar despre cercetarea unei tentative. În cazul prejudiciilor care se dezvoltă în timp – situaţii des întâlnite în practică – apreciez că nu este necesară stabilizarea condiţiilor care să permită o evaluare certă a întinderii prejudiciului pentru a se putea considera infracţiunea consumată. Este suficientă probarea existenţei unui prejudiciu, practic infracţiunea se consumă odată cu debutul manifestării prejudiciului. Desigur că ancheta va fi interesată să evalueze întreg prejudiciul sau, cel puţin, să stabilească elementele specifice pe baza cărora să poată fi evaluat prejudiciul, însă această problemă nu trebuie să influenţeze momentul în care infracţiunea se consumă. Infracţiunea este susceptibilă de o formă continuată, în situaţia în care se probează desfăşurarea activităţilor ilicite cu date informatice şi sisteme informatice în timp, cu crearea unor prejudicii episodice, evaluabile separat. Intenţia este una calificată şi trebuie probată ca atare, făptuitorul urmărind cu prioritate obţinerea de beneficii materiale. O subliniere este necesară cu privire la legătura dintre prejudiciu şi o persoană fizică sau juridică determinată. Prin prisma scopului urmărit prin desfăşurarea activităţii ilicite, făptuitorii urmăresc crearea şi dezvoltarea unui prejudiciu pe care să-l exploateze pentru sine sau pentru o altă persoană – în sensul de a obţine un beneficiu în propriul patrimoniu ori în patrimoniul altei persoane. Pentru aceasta este nevoie ca prejudiciul să poată fi controlabil. Analizând situaţia cu atenţie se poate observa că, urmare a desfăşurării de activităţi ilicite cu date şi sisteme informatice, sunt generate atât consecinţe de natură patrimonială cât şi de natură nepatrimonială. În cazul prezentului demers interesează consecinţele de natură patrimonială, consecinţe care pot fi exploatabile – în sensul creării de prejudicii în patrimoniul unor persoane fizice sau juridice în legătură directă cu generarea unor plusuri, unor câştiguri în patrimoniul făptuitorului sau a altor persoane – sau neexploatabile – cazul acelor prejudicii care scapă de sub orice control în sensul că nu pot fi transformate în câştiguri care să beneficieze unui patrimoniu determinat. Ei bine, ancheta va trebui să probeze, tocmai, existenţa unui prejudiciu în patrimoniul unei persoane fizice sau juridice determinate care să se constituie într-un element facilitator ce printr-o relaţie directă, datorită faptului că poate fi controlat, poate, este de natură să creeze un beneficiu material pentru făptuitor sau pentru altă persoană. Identitatea persoanelor implicate este o problemă importantă, dincolo de elementele de interes comune oricărei anchete aici apărând elemente particulare ce ţin de relaţia patrimoniu-persoană. Făptuitorul sau făptuitorii, în funcţie de situaţie, sunt interesaţi de obţinerea unui beneficiu material în propriul patrimoniu sau în cel al altor persoane. Interesant este de stabilit dacă şi ce natură ar trebui să aibă relaţia dintre făptuitor şi persoana în al cărei patrimoniu urmăreşte să obţină un beneficiu material. Dacă este vorba despre stingerea unei obligaţii, despre acoperirea unei garanţii, despre orice altă situaţie ce presupune o relaţie patrimonială, apreciez că, în fapt, un anumit efect trebuie observat în legătură cu patrimoniul făptuitorului. O situaţie aparte ar fi aceea a liberalităţilor, situaţie în care făptuitorul ar urmări o creştere, un beneficiu în patrimoniul altei persoane fără să implice o diminuare a patrimoniului său, prin compensare cu desfăşurarea activităţii ilicite. 339 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Persoana în patrimoniul căreia se urmăreşte realizarea beneficiului material va fi identificată atât pentru probarea întrunirii elementelor constitutive ale infracţiunii cât şi pentru recuperarea prejudiciului în cazul în care beneficiul material urmărit de către făptuitor se realizează efectiv, putându-se constata o mărire, o creştere în patrimoniul acestei persoane. În măsura în care cercetările vor proba acte de participare, eventual o comandă, o solicitare expresă din partea acestei terţe persoane, tratamentul judiciar va fi adaptat în sensul că această persoană va deveni învinuită/inculpată, la fel ca în orice alt caz în care o infracţiune se realizează, rezoluţia infracţională a făptuitorului este influenţată, în mod hotărâtor prin cererea, prin solicitarea unei terţe persoane569. De mare interes pentru anchetă este şi identificarea sistemelor informatice care conţin date informatice prin mijlocirea cărora se creează şi, eventual, se dezvoltă prejudiciul. Pentru extinderea cercetărilor se va stabili cine are dreptul de a administra legal aceste sisteme informatice, dacă s-au luat măsurile de securitate legale sau stabilite prin contracte, dacă datele informatice au fost folosite conform destinaţiei sistemului, etc. Dacă se va proba culpa administratorului este de aşteptat ca acesta să fie tratat şi să răspundă solidar cu făptuitorul în legătură cu recuperarea prejudiciului. 9.3. Particularităţi ale efectuării principalelor activităţi ce se întreprind pentru administrarea probelor Infracţiunile ce se săvârşesc contra datelor şi sistemelor informatice, fiind un tip aparte de infracţiuni, necesită o procedură de investigare ce conţine unele particularităţi, în conformitate cu prevederile Legii 161/2003. 9.3.1. Cercetarea la faţa locului şi percheziţia Am preferat să tratez într-o singură secţiune particularităţile desfăşurării celor două activităţi dat fiind un element definitoriu comun – căutarea de urme şi mijloace materiale de probă. Înainte de toate este necesară securizarea locului faptei şi identificarea probelor aflate în pericol, în scopul evitării distrugerii acestora. Persoanele care efectuează această activitate trebuie să cunoască foarte bine soft-ul care va fi verificat – fiind recomandabilă participarea unor specialişti de încredere, care să permită obţinerea de rezultate cât mai bune. Totodată, probele trebuie căutate în raport cu funcţia pe care o îndeplineşte calculatorul respectiv. Astfel, putem avea calculatoare singure ori conectate în reţea (L.A.N., W.A.N.). În fiecare caz trebuie acţionat cu maximă diligenţă. Ca aspect tehnic, trebuie căutate în special fişierele cu extensia LOG („jurnal”), care conţin identitatea utilizatorului. Acestea pot fi uneori programate să se şteargă peste câteva zile, sau chiar ore. Foarte important este ca identificarea datelor să se facă după informaţiile obţinute prin desfăşurarea altor activităţi şi nu prin cercetarea „în orb”. Ori de câte ori pentru descoperirea şi strângerea probelor este necesară cercetarea unui sistem informatic sau a unui suport de stocare a datelor informatice, organul competent prevăzut de lege trebuie să dispună efectuarea unei percheziţii. În cazul în care organul de urmărire penală competent să dispună sau instanţa de judecată apreciază că ridicarea obiectelor care conţin datele informatice de interes pentru anchetă ar afecta grav desfăşurarea activităţii persoanelor fizice sau juridice care deţin aceste obiecte, poate dispune efectuarea de copii – ce pot servi ca mijloc de probă. În cazul în care, cu ocazia cercetării unui sistem informatic sau a unui suport de stocare a datelor informatice, se constată că datele informatice căutate sunt cuprinse într-un alt sistem informatic sau suport de stocare a datelor informatice şi sunt accesibile din sistemul sau suportul iniţial, se poate dispune, de îndată, 569 N.A. – a se vedea deciziile Curţii Supreme în materia furtului la comandă cu privire la tratamentul judiciar al persoanei care dă comanda. 340 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE autorizarea efectuării percheziţiei în vederea cercetării tuturor sistemelor informatice sau suporturilor de stocare a datelor informatice căutate. Dacă în cursul efectuării unei percheziţii domiciliare, organul judiciar găseşte la locul percheziţiei un sistem informatic (calculator), impunându-se verificarea documentelor şi a informaţiilor stocate în acesta, va fi necesară obţinerea unei autorizaţii distincte de la judecător, alta decât autorizaţia care avea ca obiect percheziţia domiciliară570. Autorizaţia de percheziţie trebuie să cuprindă, pe lângă datele cunoscute şi menţiunea de verificare a mijloacelor informatice, precum şi mediile ce vor fi cercetate (computere personale, reţele, medii portabile). Dispoziţiile din Codul de Procedură Penală referitoare la efectuarea percheziţiei domiciliare, se aplică în mod corespunzător571 – în ceea ce priveşte intervalul legal şi regulile tactice aplicabile. În luarea deciziei de emitere a autorizaţiei de percheziţie a sistemului informatic, judecătorul trebuie să-şi formeze convingerea cu privire la folosirea de către o anumită persoană la săvârşirea infracţiunii a unui sistem informatic sau cu privire la existenţa unor informaţii importante pentru soluţionarea cauzei penale, care pot proba implicarea persoanei în activitatea infracţională.Percheziţia ca şi ridicarea computerelor nu se referă numai la unitatea centrală de prelucrare a datelor. Termenul de computer priveşte ansamblul de componente hardware, software, precum şi datele conţinute în unitatea centrală. O problemă importantă în managementul anchetei o constituie determinarea rolului calculatorului în săvârşirea infracţiunii. Astfel, înainte de efectuarea unei percheziţii asupra unui sistem sau a unei părţi din acesta şi asupra informaţiei pe care o deţine este foarte important să se determine rolul jucat de calculator în comiterea infracţiunii – el poate fi proba incontestabilă care dovedeşte comiterea unui act ilegal sau poate fi doar un dispozitiv de memorizare ori şi una şi alta, concomitent. Odată ajuns la locul în care se află sistemele informatice ce fac obiectul percheziţiei, organul judiciar trebuie să se asigure de accesul la acestea. Recomandarea Consiliului Europei (95)13 menţionează ca necesară includerea în legislaţiile naţionale penale a obligaţiei de a permite accesul la sistemele informatice, atât din partea celor care răspund de, cât şi a oricăror persoane ce au cunoştinţă de modul de funcţionare a acestora. Pe lângă accesul fizic, aceste persoane au datoria de a furniza şi informaţii referitoare la securitatea sistemului, informaţii care să permită investigatorilor accesul la datele stocate în sistemele informatice respective. Înainte de a trece la examinarea sistemelor informatice, organul judiciar trebuie să aibă în vedere respectarea procedurilor criminalistice tradiţionale de analiză a spaţiului percheziţionat, cum ar fi prelevarea probelor fizice (amprente, alte urme materiale, etc.). De asemenea, poate avea relevanţă imaginea aflată pe ecranul monitorului în momentul pătrunderii organului judiciar. Aceasta poate fi fixată de organul judiciar prin fotografiere, filmare, etc. Sistemele informatice trebuie manipulate şi ridicate de membrii echipei de cercetare astfel încât să nu se şteargă amprentele sau alte urme (există posibilitatea ca informaţiile furnizate de calculatoare să reprezinte un material probator important pentru cauză, dar totuşi să fie necesară o analiză tehnico-ştiinţifică a amprentelor, pentru a-i identifica pe adevăraţii utilizatori ai sistemului). Organul judiciar trebuie să asigure securizarea locului faptei prin îndepărtarea persoanelor aflate la calculatoare, întrucât o parte dintre acestea ar putea avea aptitudinea şi chiar motivaţia necesară distrugerii probelor electronice. În timpul efectuării percheziţiei, dacă persoana cercetată (suspectul, învinuitul, etc.) este prezentă, organul judiciar trebuie să împiedice orice apropiere a sa de sistemul informatic. Mai ales dacă persoana are pregătire superioară în domeniul informatic, aceasta poate altera intenţionat datele aflate pe calculatorul său, fără ca organul judiciar să poată sesiza acest lucru. Calculatorul poate conţine unele comenzi ce pot produce pierderea datelor, comenzi ce pot fi mascate sub numele unor comenzi uzuale ale sistemului de operare folosit572. 570 Ioan Dascălu, Cristian-Eduard Ştefan, Marin-Claudiu Ţupulan – Percheziţia judiciară, Editura Sitech, Craiova, 2008, pag. 104 571 art. 56 din legea 161/2003 572 Ghidul introductiv pentru aplicarea dispoziţiilor legale referitoare la criminalitatea informatică, Internews Network, RITI dot-GOV şi Ministerul Comunicaţiilor şi Tehnologiei Informaţiilor, Bucureşti, 2004, pag.78 341 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Dacă suspectul insistă să ajute organul judiciar în procesul de închidere a calculatorului sau a procesului de ridicare a componentelor sistemului, acesta poate să descrie organului judiciar operaţiunile pe care doreşte să le execute, şi chiar să le scrie pe hârtie. Organul judiciar nu va urma indicaţiile suspectului, ci le va remite experţilor ce efectuează analiza probelor. Aceştia vor putea fi avertizaţi în acest mod de eventualele capcane introduse de suspect. Organul judiciar trebuie să identifice probele aflate în pericol imediat (de exemplu, procesul formatării unui disc, situaţie în care se va întrerupe această operaţie chiar dacă este necesară deconectarea sistemului). Având în vedere cantitatea mare de informaţii şi de probe furnizată de aceste aparate, s-ar putea ca suspecţii să încerce să afirme că aparatele respective nu le aparţin sau că nu au fost folosite de ei. De aceea, organele judiciare trebuie să aibă o evidenţă strictă a persoanelor asupra cărora a fost găsit fiecare aparat în parte şi cui aparţin lucrurile respective. Unde se pot afla datele de interes pentru anchetă ? Pot fi întâlnite două situaţii: calculatoare personale izolate şi reţele de calculatoare. Calculatoarele personale izolate Atunci când demersul judiciar are ca obiect calculatoare izolate, foarte important este să nu se omită nici un dispozitiv de înmagazinare a datelor. Cele mai uzitate, aşa cum am arătat atunci când am analizat elemente ale situaţiei premise, sunt: discurile fixe, dischetele flexibile, benzile de rezervă (back-up), discurile compacte (CD, DVD) precum şi orice alt dispozitiv care poate păstra date573. În plus, în pofida caracterului foarte specializat al activităţilor de căutare asupra sistemelor informatice, nu trebuie uitate procedurile tehnice de bază pentru căutarea, descoperirea, fixarea, ridicarea, examinarea şi exploatarea în interesul anchetei a urmelor lăsate de părţi componente ale corpului uman sau alte obiecte aflate în relaţie directă cu persoana făptuitorului şi activitatea sa ilicită – dacă identificarea reprezintă o problemă trebuie căutate fragmente de urme papilare, însemnări, etichete etc. care ar putea ajuta la dovedirea identităţii. În cazul în care datele sunt criptate, este foarte importantă obţinerea unei copii scrise a codului secret de acces. Nu trebuie uitat că informaţii utile pentru anchetă pot fi recuperate din multe dispozitive hardware, chiar din acelea care nu sunt asociate în mod normal funcţiei de memorizare. În general, dispozitivele de intrare-ieşire – aşa cum sunt tastaturile, monitoarele şi imprimantele – nu stochează date în mod permanent, ele sunt folosite spre a trimite şi a primi date între sistemele informatice. Odată ce calculatorul a fost deconectat, dispozitivele de intrare-ieşire nu înmagazinează informaţie. Cu toate acestea, există excepţii considerabile de la această regulă generală. Un specialist în tehnică de calcul poate găsi, utilizând tehnici speciale, date sau dovezi chiar şi pe dispozitivele de intrare-ieşire – pe cale de consecinţă este necesară o subliniere cu privire la necesitatea prezenţei, în cadrul echipei deplasate la faţa locului, unui specialist familiarizat cu posibilităţile de stocare şi cu procedurile de operare. Astfel, în cazul imprimantelor cu laser, este posibilă căutarea imaginilor cu ultima pagină tipărită. În plus, nu trebuie pierdut din vedere faptul că în imprimantă s-ar mai putea găsi alte coli de hârtie care să conţină informaţii ca urmare a unui gripaj anterior care nu a fost depanat. Mai mult, unele imprimante cu laser sunt dotate cu dispozitive ce au capacitate de memorizare ce înmagazinează datele unei pagini înainte de a o tipări, iar informaţiile vor rămâne acolo până când memoria imprimantei se epuizează şi se scrie peste ea. În cazul monitoarelor, orice ardere a fosforului din ecran poate dezvălui date sau grafice rămase pe acesta. Ca o chestiune de ordin practic574, trebuie menţionat că cei mai mulţi dintre cei care operează cu un sistem informatic fac copii de rezervă (back-up) ale fişierelor pentru a se asigura împotriva căderilor pe care le pot avea elementele hardware – în cazul în care are loc un eveniment de acest gen iar datele originale sau programele sunt distruse, ele pot fi ulterior recuperate folosind copiile de rezervă, cât de des sunt create aceste copii depinde doar de cel care foloseşte calculatorul. Calculatoare legate în reţea 573 N.A. – dat fiind ritmul dezvoltării tehnologice şi multitudinea de producători interesaţi în dezvoltarea pieţei dispozitivelor de stocare a datelor informatice 342 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Din ce în ce mai frecvent, pentru creşterea capacităţii de operare, calculatoarele sunt legate în reţea. În aceste condiţii a devenit mai important ca oricând să se stabilească cu certitudine ce tip anume de sistem va fi găsit la faţa locului. Fără o pregătire adecvată există posibilitatea ca echipa deplasată la faţa locului să descopere doar dispozitive de intrare-ieşire sau un simplu monitor (fără capacitate de memorizare) conectat la un sistem care înmagazinează datele într-un loc îndepărtat, la distanţe de mulţi kilometri, dacă nu chiar pe alt continent. Serverul – un calculator integrat într-o reţea care înmagazinează programe şi fişiere cu informaţii folosite de cei care sunt membrii ai reţelei – acţionează ca un disc de mare capacitate situat la distanţă permiţând înmagazinarea informaţiilor pe un sistem de calculator diferit de cel propriu. El poate fi – şi de cele mai multe ori este – situat într-o altă jurisdicţie decât aceea în care se află sistemul suspect. Toate reţelele, indiferent dacă este vorba de date sau voce, pot avea copii (arhive) de rezervă de rutină sau pentru cazurile de dezastru. A face copii de rezervă este un fapt de disciplină obişnuită, obligatorie în cazul sistemelor cu mai mulţi abonaţi. Pe sistemele mai mari copiile pot fi create cu o frecvenţă mergând de la două până la trei ori pe schimb de lucru. De obicei copiile de rezervă sunt realizate o dată pe zi pentru sistemele mai mari şi o dată pe săptămână în cazul celor mai mici. Rezervele sunt, ca regulă, depozitate într-un loc controlat pentru a le asigura integritatea datelor. Administratorii de sistem au proceduri scrise care stabilesc frecvenţa cu care sunt create copiile de siguranţă şi unde vor fi păstrate. În cazul sistemelor mai mari, rezervele sunt păstrate în locuri mai îndepărtate. Există şi posibilitatea creării unor rezervele excepţionale – copii suplimentare ale datelor importante care trebuie să supravieţuiască în orice circumstanţe de urgenţă, precum incendii, inundaţii, etc. Aceste date sunt conservate într-un alt loc, de obicei, într-o altă clădire. În ceea ce priveşte efectuarea operaţiunilor de căutare a sistemelor informatice, aceasta nu este, neapărat, o operaţiune dificilă – obiectele căutate sunt concrete, tangibile şi pot fi deplasate în diferite moduri. Atunci când obiectul căutărilor este constituit din date informatice ori soft-uri totul devine mai complex. Consider utilă următoarea distincţie: 1) activităţi de căutare de date sau soft-uri care au ca obiect sistemul informatic aflat la locul unde se desfăşoară cercetarea la faţa locului sau percheziţia; 2) activităţi de căutare de date sau soft-uri înmagazinate în afara locului în care se desfăşoară activitatea de căutare, sistemul informatic de la faţa locului fiind folosit pentru a accede la această locaţie exterioară575. Obţinerea informaţiilor dintr-un calculator cu mai mulţi abonaţi ridică unele probleme ce nu sunt întâlnite la activităţile de căutare clasice. Ca exemplu, atunci când sunt căutate documente, pot fi luate măsuri de securitate şi de protejare a acestora prin restrângerea accesului fizic şi îndepărtarea oricăror surse de potenţial pericol. În cazul documentelor electronice, trebuie cunoscut că acestea sunt mult mai uşor de modificat sau distrus. Modificările sau distrugerile pot avea loc chiar în timp ce se examinează o copie a documentului pe monitorul unui sistem informatic. În aceste condiţii, devine foarte important să se controleze posibilităţile de acces de la distanţă la documentele de interes pentru anchetă în timpul desfăşurării activităţilor de căutare – acest lucru poate fi făcut interzicând accesul la calculator, fie prin comenzi software, fie prin deconectarea fizică, acest lucru trebuind realizat doar de către un specialist întrucât modificarea configuraţiei sistemului poate avea rezultate nedorite. Există posibilitatea ca date de interes pentru anchetă să se afle pe un sistem cu mai mulţi utilizatori. Dacă învinuitul/inculpatul nu deţine controlul asupra sistemului informatic ci are doar date pe el, administratorul sistemului ar putea da dovadă de disponibilitatea pentru a coopera cu membrii echipei care desfăşoară activităţile de căutare. În mod normal, un administrator de sistem poate foarte uşor să recupereze datele necesare. 574 C. Leu – Cercetarea la faţa locului în cazul infracţiunilor informatice, în Investigarea Criminalistică a Locului Faptei, Asociaţia Criminaliştilor din România, Bucureşti, 2004, pag. 285; 343 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Un sistem informatic cu mai mulţi utilizatori are conturi specifice desemnate fiecărui abonat sau grup de abonaţi576. În timp de diferiţii abonaţi nu pot avea posibilitatea de a pătrunde în fişierele altora, administratorul de sistem (asemenea proprietarului de imobil care deţine cheile de la fiecare apartament) poate să examineze şi să copieze orice fişier din calculator. Odată determinat sistemul de operare şi luate măsurile de prevedere necesare pentru a asigura protecţia datelor, se va stabili modul de desfăşurare a activităţilor de căutare. Recomandabilă este folosirea unui program special de căutare care să permită orientarea investigaţiei spre examinarea unor nume, date şi fişiere specifice – astfel se poate trece în revistă hard disk-ul pentru descoperirea datelor recent şterse şi recuperarea în formate parţiale sau, uneori, complete. În unele cazuri se pot găsi fişiere într-un format care nu poate fi citit decât de programe utilitare, special concepute. Datorită faptului că datele informatice sunt foarte uşor de şters, activitatea trebuie pregătită cu maximă atenţie, totul trebuind înregistrat cu minuţiozitate astfel încât întregul efort să poată constitui material probator. Întrucât este de aşteptat ca şi făptuitorii să aibă cunoştinţe şi abilităţi peste medie, este de aşteptat ca aceştia să-şi doteze calculatoarele cu aşa-numitele „chei-fierbinţi” sau alte programe autodistructive care pot şterge dovezi vitale, în cazul în care sistemul este examinat de altcineva decât un specialist – de exemplu un făptuitor ar putea folosi un program, foarte scurt, care determină sistemul informatic să solicite periodic un cod de acces iar în cazul în care codul de acces nu este introdus corect în timp de zece secunde acesta urmează să distrugă automat toate datele sau ar putea instala comenzi ascunse sub simboluri uzuale, necesare pentru operarea sistemului, care odată accesate şterg date importante pentru funcţionarea sistemului ori pentru accesarea documentelor de interes pentru anchetă. Procedura ridicării sistemelor informatice de către organul judiciar în vederea percheziţionării lor în laborator urmează următoarele etape577: ¾ etapa 1: închiderea sistemului. Dacă sistemul a fost găsit închis în momentul pătrunderii organului judiciar, acesta nu trebuie pornit sub nici un motiv. Se va proceda în continuare trecând la celelalte etape. Dacă sistemul a fost găsit deschis, el trebuie închis pentru a se putea proceda la ridicarea lui. Pentru închiderea sistemului se pot folosi următoarele procedee: deconectarea de la alimentarea cu energie electrică578 sau închiderea conform procedurii normale579. Organele judiciare sunt obligate să procedeze la ridicarea probelor fără alterarea datelor. În acest gen de infracţiuni se pot instala programe de autodistrugere care ar putea să şteargă urmele sau probele electronice, dacă sistemul este cercetat de cineva care nu este expert în materie580. O deosebită importanţă o are şi identificarea de către organul judiciar a unor modemuri sau dispozitive folosite de către infractori pentru crearea unei reţele sau acces la Internet. ¾ etapa a 2-a: etichetarea componentelor. În cazul în care se impune dezasamblarea, fiecare componentă a sistemului trebuie etichetată înainte de modificarea configuraţiei în vederea ridicării probelor. În cazul cablurilor, se etichetează atât cablul, cât şi suporturile de unde a fost debranşat. În cazul existenţei unor suporturi care nu au conectate cabluri, este recomandabil ca să fie etichetate 575 N.A. – orice calculator poate fi conectat la o reţea, ca atare, în orice situaţie trebuie să se ia în considerare şi posibilitatea ca posesorul sistemului informatic să fi înmagazinat informaţii preţioase într-un loc îndepărtat. 576 I. Dascălu, E. Stan, L. Giurea – Infracţiunile informatice – o nouă provocare pentru autorităţile statului, Pro Patria Lex 1/2002, Academia de Poliţie A.I. Cuza, pag. 86 577 Ghidul introductiv pentru aplicarea dispoziţiilor legale referitoare la criminalitatea informatică, Internews Network, RITI dot-GOV şi Ministerul Comunicaţiilor şi Tehnologiei Informaţiilor, Bucureşti, 2004, pag.77-78 578 Această modalitate este de preferat în cazul în care organul judiciar nu are cunoştinţe în domeniul informaticii. Unele calculatoare dispun de surse de alimentare neîntreruptibile (UPS). În acest caz, pe lângă deconectarea de la sistemul de alimentare cu energie electrică, trebuie oprit şi acest sistem. Deconectarea nu va produce, în cele mai multe cazuri, pierderea de date, dar poate evita ştergerea unor informaţii relevante, cum ar fi fişierele temporare, care se pot şterge în cadrul procesului normal de închidere a calculatorului. 579 Această modalitate poate fi utilizată atunci când calculatorul este conectat în reţea, sau atunci când organul judiciar este asistat de o persoană ce are cunoştinţe asupra modului de funcţionare a sistemului respectiv, precum şi asupra procedurilor ce sunt folosite pentru închiderea lui. 580 Stancu E. – Tratat de criminalistică, Ediţia a III-a revăzută şi adăugită, Editura Universul Juridic, Bucureşti, pag. 712 344 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE “neocupat”. Se poate realiza şi o schiţă a componentelor, cu precizarea simbolurilor folosite pentru etichetare. ¾ etapa a 3-a: protejarea la modificare. Toate suporturile magnetice de stocare a datelor trebuie protejate împotriva modificării conţinutului lor. Unele tipuri de hard-discuri au contacte speciale care realizează protejarea la scriere. În cazul dischetelor, protejarea se va face prin mutarea martorului de permitere a modificărilor în poziţia “închis”. ¾ etapa a 4-a: ridicarea propriu-zisă. Ridicarea probelor trebuie făcută cu multă grijă, evitându-se orice avariere a componentelor. Este recomandabilă împachetarea componentelor în ambalajul original, dacă acesta poate fi găsit, sau în ambalaj special ce asigură protecţia electrostatică a acestora. De asemenea, toate suporturile magnetice de stocare a datelor, vor fi ambalate şi sigilate în aşa fel încât accesul la ele să nu fie permis, până la desfacerea in laborator. O atenţie deosebită trebuie acordată modului în care se transportă componentele sistemelor informatice de la faţa locului la locul unde vor continua examinările. Sistemele de calcul devin din ce în ce mai complexe şi mai diverse iar evitarea greşelilor este imposibilă fără existenţa unei pregătiri adecvate a membrilor echipei deplasată la faţa locului. Bunăoară, trebuie evitată expunerea componentelor informatice la câmpuri magnetice sau electrice puternice, trebuie avute în vedere precauţii speciale atunci când dezasamblează sau asamblează componentele unui calculator, atât pentru protecţia elementelor hardware cât şi pentru păstrarea integrităţii şi accesibilităţii datelor ce sunt conţinute. Înainte de a deconecta orice cablu este indicată efectuarea de înregistrări de imagini cu sistemul informatic în ansamblu, cu monitorul, cu legăturile dintre elemente sistemului informatic, cu conexiunile la INTERNET sau la alte servere de lucru – toate acestea vor documenta condiţiile în care se afla echipamentul înainte de începerea activităţilor de căutare. Deconectarea tuturor căilor de acces de la distanţă ale sistemului (firul de legătură al telefonului, cablurile de legătură cu serverul) astfel încât nimeni să nu poată altera sau şterge din memorie informaţii în timpul percheziţiei trebuie urmată imediat de etichetarea minuţioasă a fiecărui cablu, dispozitiv sau punct de conexiune la care cablul este cuplat. De asemenea, piesele de echipament vor fi dezansamblate, etichetate, inventariate şi ambalate adecvat, ferite de praf şi temperaturi extreme. Revenind la pregătire, nu este lipsit de interes să se stabilească cât mai multe elemente în legătură cu sistemul informatic, abilităţile şi cunoştinţele făptuitorilor – ca exemplu: tipul de calculator folosit pentru desfăşurarea activităţii ilicite, ce fel de sistem de operare este folosit, dacă informaţiile căutate pot fi accesibile sau controlate, etc. Aceste aspecte sunt deosebit de importante deoarece nici un specialist nu poate stăpâni foarte bine toate sistemele existente. Pe piaţa de referinţă există configuraţii hardware/software, considerabil, diferite. Deşi cele mai multe sisteme sunt de tipul IBM sau compatibile cu IBM, ele pot funcţiona pe baza unei mari varietăţi de sisteme de operare (Windows, OS/2, UNIX, Linux, etc). Calculatoarele Apple sunt, de asemenea, populare, acestea având un sistem de operare propriu. Odată aduse în laborator, componentele trebuie asamblate pentru a reconstitui sistemul original. Pentru aceasta se vor folosi fotografiile sau casetele video filmate înainte de ridicarea probelor, respectându-se conexiunile originale, precum şi informaţiile obţinute de la martori în legătură cu practicile de utilizare a sistemului informatic respectiv. Primul pas în analiza probelor de natură electronică este legat de necesitatea asigurării veridicităţii lor. Pentru a putea dovedi veridicitatea probelor, este necesară ambalarea şi sigilarea acestora în modul amintit mai sus. Se recomandă ca analiza criminalistică a conţinutului discului să se realizeze pe o copie fidelă a discului original, realizată în laborator cu ajutorul unor programe şi dispozitive speciale. Procedeul nu presupune doar copierea tuturor fişierelor aflate pe disc, ci a întregului conţinut al discului, sector cu sector, inclusive fişierele temporare, fişierele de schimb, fişierele şterse, chiar informaţia aflată pe porţiunile avariate ale discului, etc. O asemenea copiere de această natură se realizează cu ajutorul unor programe speciale. Se recomandă realizarea a două copii, pe una dintre ele realizându-se analiza propriu-zisă, cealaltă fiind o copie de rezervă581. 581 Ghidul introductiv pentru aplicarea dispoziţiilor legale referitoare la criminalitatea informatică, Internews Network, RITI dot-GOV şi Ministerul Comunicaţiilor şi Tehnologiei Informaţiilor, Bucureşti, 2004, pag.79 345 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Este recomandată consemnarea detaliată de către organul judiciar a întregului proces de copiere, indicând echipamentele, programele şi mediile de stocare utilizate. Păstrarea în siguranţă a probelor se realizează în primul rând prin copierea conţinutului sistemelor informatice originale şi desfăşurarea investigaţiei criminalistice asupra unei copii de lucru, având aceleaşi caracteristici cu originalul. Investigarea criminalistică a sistemelor informatice necesită utilizarea unor instrumente specifice. Ca echipamente, organul judiciar trebuie să dispună de medii de stocare a datelor, în cantitate suficientă, şi de calitate superioară, pentru a permite copierea acestora de pe sistemul informatic analizat. În analiza sistemelor informatice este folosit un număr semnificativ de programe de calculator. Cu titlu de exemplu se pot menţiona programe pentru copierea exactă a conţinutului memoriei fizice, pentru analiza şi compararea fişierelor, pentru catalogarea conţinutului discului, pentru validarea şi autentificarea matematică a datelor, pentru recuperarea fişierelor şterse, programe de decriptare sau programe antivirus. Este necesar ca programele de calculator folosite de organul judiciar să fie înregistrate din punct de vedere al protecţiei drepturilor de autor aparţinând producătorilor acestor programe582. În cazul în care, cu ocazia cercetării unui sistem informatic sau a unui suport de stocare a datelor informatice, se constată că datele informatice căutate sunt cuprinse într-un alt sistem informatic sau suport de stocare a datelor informatice şi sunt accesibile din sistemul sau suportul iniţial, se poate dispune, de îndată, autorizarea efectuării percheziţiei în vederea cercetării tuturor sistemelor informatice sau suporturilor de stocare a datelor informatice căutate. Există însă şi în domeniul percheziţiei sistemelor informatice dispoziţii specifice. Astfel, datorită interconexiunii care există între sistemele informatice, datele stocate în alt sistem informatic decât cel care face obiectul percheziţiei pot fi accesate de la consola sistemului informatic percheziţionat. În această situaţie, percheziţia se poate extinde, cu autorizaţie şi asupra sistemului informatic aflat în reţea cu sistemul percheziţionat. În cazul în care se confirmă existenţa unei corespondenţe electronice între anumite persoane - în contextul cercetării unor infracţiuni – şi organul judiciar doreşte acces la conţinutul acesteia, va solicita judecătorului autorizaţie pentru percheziţionarea calculatorului respectiv, operaţiune în cadrul căreia pot fi citite mailurile stocate. Această informaţie primară (dacă există corespondenţă eletronică între două sau mai multe persoane) fundamentează solicitarea autorizaţiei de la judecător, căruia procurorul trebuie să-i dovedească, între altele, şi că există corespondenţă electronică între aceste persoane. În finalul activităţii, documentarea percheziţiei se va realiza prin întocmirea de către organul judiciar a unui proces-verbal583 care va trebui să conţină, pe lângă menţiunile prevăzute în art.91 şi 108 Cod de Procedură Penală şi informaţii cu privire la următoarele activităţi: programul informatic utilizat la percheziţionarea calculatorului, desigilarea componentelor în prezenţa învinuitului şi a martorilor asistenţi, identificarea hard-discului (marca, seria) percheziţionat, menţiune cu privire la faptul că datele informatice stocate pe mediile percheziţionate nu au fost alterate, etc. Concluzionând, activităţile de căutare specifice desfăşurării cercetării la faţa locului şi percheziţiei în condiţiile desfăşurării de cercetări în cadrul investigării infracţiunilor ce se săvârşesc contra datelor şi sistemelor informatice, prezintă particularităţi legate de necesitatea prezenţei unui specialist informatician în cadrul echipei deplasate la faţa locului şi de operaţiunile şi măsurile de precauţie ce trebuie luate pentru păstrarea intactă a sistemelor şi a datelor informatice în vederea folosirii lor ulterioare în cadrul demersului judiciar. Un alt capitol important în desfăşurarea activităţilor de cercetare la faţa locului şi percheziţie este ascultarea în condiţiile specifice locului a persoanelor. Este necesar ca toate persoanele aflate la faţa locului să fie identificate şi ascultate pe rând urmărindu-se lămurirea unor probleme precum584: 582 Ioan Dascălu, Cristian-Eduard Ştefan, Marin-Claudiu Ţupulan – Percheziţia judiciară, Editura Sitech, Craiova, 2008, pag. 111 583 Vezi anexa 7. 584 C. Leu – Cercetarea la faţa locului în cazul infracţiunilor informatice, în Investigarea Criminalistică a Locului Faptei, Asociaţia Criminaliştilor din România, Bucureşti, 2004, pag. 286; 346 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE ○ identitatea proprietarului şi a persoanelor ce au dreptul de a opera cu sistemul informatic şi cu datele ce interesează cercetarea infracţiunilor ce se săvârşesc contra datelor şi sistemelor informatice; ○ parolele şi alte modalităţi de trecere peste barierele de acces; ○ scopul sistemului; ○ dispozitivele, programele, instrumentele folosite pentru securizarea sistemului, pentru distrugerea ori ascunderea de date sau autodistrugerea programată; ○ extrasite-urile unde mai sunt stocate date informatice; ○ utilizarea sistemului în alte scopuri decât cele autorizate prin lege sau contract; ○ măsurile luate pentru securizarea spaţiului în care funcţionează sisteme informatice; ○ persoanele care au sarcini în interzicerea accesului şi operării abuzive a sistemelor informatice şi modul cum acestea şi-au îndeplinit sarcinile; ○ principalele ameninţări pentru securitatea sistemelor şi datelor informatice care au constituit obiectul activităţii ilicite; ○ alte evenimente sau indici de suspiciune întâlniţi în funcţionarea sistemului informatic. 9.3.2. Conservarea datelor, ridicarea de obiecte şi înscrisuri, interceptarea transmisiilor de date Dacă există date sau indicii temeinice cu privire la pregătirea sau săvârşirea unei infracţiuni prin intermediul sistemelor informatice, în cazuri urgente şi temeinic justificate, în scopul strângerii de probe sau al identificării făptuitorilor, se poate dispune conservarea imediată a datelor informatice ori a datelor referitoare la traficul informaţional, faţă de care există pericolul distrugerii ori alterării585. Această măsură se dispune pe o durată ce nu poate depăşi 90 de zile şi poate fi prelungită, o singură dată, cu o perioadă ce nu poate depăşi 30 de zile. Ordonanţa procurorului sau încheierea instanţei se comunică, de îndată, oricărui furnizor de servicii sau oricărei persoane în posesia căreia se află datele, aceasta fiind obligată să le conserve imediat, în condiţii de confidenţialitate. În cazul în care datele referitoare la traficul informaţional se află în posesia mai multor furnizori de servicii, furnizorul de servicii în posesia căruia se află datele are obligaţia de a pune, de îndată, la dispoziţia organului de urmărire penală sau a instanţei informaţiile necesare identificării celorlalţi furnizori de servicii, în vederea cunoaşterii tuturor elementelor din lanţul de comunicare folosit. Până la terminarea urmăririi penale, procurorul este obligat să încunoştinţeze, în scris, persoanele faţă de care se efectuează urmărirea penală şi ale căror date au fost conservate586. De asemenea, potrivit legii587, procurorul, pe baza autorizaţiei motivate a procurorului anume desemnat de procurorul general al Parchetului de pe lângă Curtea de Apel sau, după caz, de procurorul general al Parchetului de pe lângă Înalta Curte de Justiţie şi Casaţie dispune prin rezoluţie, ori instanţa de judecată dispune prin încheiere, cu privire la ridicarea obiectelor care conţin date informatice, date referitoare la traficul informaţional sau date referitoare la utilizatori, de la persoana sau furnizorul de servicii care le deţine, în vederea efectuării de copii, care pot servi ca mijloc de probă. Dacă obiectele care conţin datele informatice sau datele referitoare la traficul informaţional nu sunt puse de bunăvoie la dispoziţia organelor judiciare pentru efectuarea de copii, procurorul sau instanţa de judecată dispun ridicarea silită, de către organele abilitate. În cursul judecăţii, dispoziţia de ridicare silită se comunică procurorului, care ia măsuri de aducere la îndeplinire, prin organul de cercetare penală. Copiile se realizează cu mijloace tehnice şi proceduri adecvate de natură să asigure integritatea informaţiilor conţinute de acestea. 585Cap. 4 – Dispoziţii procedurale, din Legea 161/2003 586 Art. 54 din Legea 161/2003 587 Art. 55 din Legea 161/2003 347 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Când se consideră că este util pentru aflarea adevărului, iar stabilirea situaţiei de fapt sau identificarea făptuitorilor nu poate fi realizată în baza altor probe, se va proceda la interceptarea transmisiilor de date. Măsurile de interceptare se realizează cu autorizarea motivată a procurorului anume desemnat de procurorul general al parchetului de pe lângă curtea de apel sau, după caz, de procurorul general al Parchetului de pe lângă Curtea Supremă de Justiţie ori de procurorul general al Parchetului Naţional Anticorupţie, de către organele de cercetare penală, cu sprijinul unor persoane specializate, care sunt obligate să păstreze secretul operaţiunii efectuate. Autorizaţia se dă pentru cel mult 30 de zile, cu posibilitatea prelungirii în aceleaşi condiţii, pentru motive temeinic justificate, fiecare prelungire neputând depăşi 30 de zile. Durata maximă a măsurii autorizate nu poate depăşi 4 luni. Până la terminarea urmăririi penale, procurorul este obligat să încunoştinţeze în scris persoanele faţă de care s-au dispus măsurile de interceptare a transmisiilor de date. Procedura de interceptare va urmări şi respectarea dispoziţiilor Codului de Procedură Penală privind înregistrările audio sau video. Legiuitorul înţelegând „sensibilitatea” domeniului a oferit organelor judiciare pârghiile necesare pentru a putea exploata, în interesul anchetei, date informatice sau fluxuri de date deţinute de furnizorii de servicii specializate. Operatorii din domeniu pot fi obligaţi să conserve date şi să predea obiectele pe care sunt stocate datele informatice. Dacă se apreciază că acestea nu sunt suficiente şi că mai eficientă, pentru anchetă, ar fi interceptarea transmisiilor de date, aceasta este posibilă. Aici trebuie făcută o referire la modul cum se exploatează datele obţinute. În general, opinia publică, mass-media, societatea civilă par a fi fascinante de „elementul special” pe care îl conţin aceste activităţi, consideră şi, în acelaşi timp, aşteaptă rezolvarea tuturor problemelor privind identificarea persoanelor implicate şi stabilirea vinovăţiei în urma dispunerii conservării de date, ridicării de obiecte şi înscrisuri şi interceptării transmisiilor de date. Oricât de importante ar fi aceste activităţi în economia unei anchete, vital pentru cercetări este ca datele obţinute să fie exploatate prin efectuarea altor activităţi care să le confirme. Bunăoară, obiectele, pe care sunt stocate date informatice, ridicate, eventual, silit trebuie expertizate astfel încât concluziile cercetărilor să fie fundamentate şi pe raţionamentele unui expert. 9.3.3. Dispunerea şi utilizarea rezultatelor expertizelor Organele judiciare pot dispune, în cazuri temeinic justificate, efectuarea unor expertize care să lămurească principalele probleme ale anchetei. Demersul experţilor, apreciez că, trebuie canalizat pe două direcţii: → o direcţie care să aibă în vedere „urmele clasice” – urmele papilare, urmele biologice, alte categorii de urme lăsate de diferite părţi ale corpului uman, diverse microurme depuse din belşug pe componentele sistemelor informatice; → o a doua direcţie care trebuie să aibă în vedere „urmele informatice” – date informatice ce au ca obiect operaţiunile desfăşurate de către făptuitori şi informaţiile de interes accesate. Urmele informatice sunt cele mai delicate şi volatile urme ce pot constitui obiectul cercetării criminalistice. În aceste condiţii, este necesar ca investigarea acestora să se facă cu mare grijă şi cu luarea tuturor măsurilor de protecţie care se impun. Experţii informaticieni au dezvoltat de-a lungul timpului o anumită procedură ce trebuie respectată, altfel fiind posibil să se distrugă integritatea urmelor. Astfel, în condiţiile identificării unui calculator care este posibil să conţină urme ale săvârşirii unei infracţiuni săvârşită contra datelor şi sistemelor informatice, investigaţia va trebui să se bazeze pe principiile imageriei588 – o tehnică ce presupune ca întreg discul să fie copiat într-o manieră neperturbatoare a mediilor de stocare, fie ele C.D., disc fix sau dischetă. O dată ce discul a fost copiat, orice altă operaţie poate avea loc într-un mediu sigur, important fiind a se utiliza cele mai adecvate tehnici şi tehnologii. 588 www.mcti.ro (Ministerul Comunicaţiilor şi Tehnologiei Informaţiei) – Ghid introductiv pentru aplicarea dispoziţiilor legale referitoare la criminalitatea informatică 348 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE O problemă apare dacă informaţiile relevante au fost ascunse printr-o tehnică specifică, caz în care vor fi foarte greu de accesat de pe alt computer. O imagine este luată în aşa fel încât să nu schimbe datele originale şi să captureze toate informaţiile disponibile de pe disc. Procesul de preluare a imaginilor cere nu numai tehnică, dar şi personal de specialitate. Un fişier imagine în starea sa nu este adecvat pentru o examinare directă. Pentru a fi folosită, imaginea discului trebuie prelucrată. Procesul de obţinere a imaginilor este condiţionat de un sistem de operare independent. De asemenea, trebuie stabilit sistemul de operare utilizat de către calculatorul care a avut fişierele probă. Dacă sistemul de calcul nu este identic, atunci nici mediul de lucru nu este acelaşi. Un al doilea aspect tehnic care prezintă interes este modul cum se efectuează procesarea datelor obţinute. Probele informatice trebuie procesate cu mare atenţie în laboratoare speciale, sunt utilizate tehnici speciale de recuperare a informaţiilor de pe orice raport de informaţie care a fost creat cu orice sistem de operare. O dată ce o imagine a fost capturată, se pune problema vizualizării fişierului, căutând şi o altă informaţie conţinută în imagine. Câteva operaţiuni pot fi luate în consideraţie în această etapă: → Crearea unui disc cu o copie a imaginii capturate Se vor determina fişierele şterse, modificate şi se pot demara operaţiile de recuperare. Pe baza fişierelor recuperate se pot încep operaţiile search (căutare) a unor anumite coduri, reprezentând datele folosite. Zonele hidden (ascunse) trebuie de asemenea, revelate, acesta fiind unul din primii paşi ai procesului de procesare. → Emularea discului Sunt necesare o sumă de programe specifice pentru calculator, care oferă o soluţie rapidă pentru examinarea iniţială a discului. Această emulare nu oferă facilităţi directe de căutare, dar defineşte dezavantajul asociat clasării discului. Fişierele sunt protejate la scriere, discul virtual aflat în investigare poate fi de orice capacitate şi integritatea datelor este controlată ca o parte a procesului. De asemenea, trebuie analizate cu atenţie driverele de disc multiple (driverele logice). → Indexarea şi fişarea Acest proces presupune crearea unui index al tuturor informaţiilor disponibile pe disc. Sunt evidenţiate zonele de pe disc care altfel ar fi inaccesibile, cum ar fi spaţiul cart sau spaţiul liber. 9.3.4. Ascultarea persoanelor În ceea ce priveşte persoana vătămată, indiferent dacă avem de a face cu o persoană fizică sau cu o persoană juridică – caz în care va fi audiat reprezentantul autorizat al acesteia – de interes pentru anchetă va fi lămurirea unor probleme precum: o Caracteristicile tehnice ale sistemului informatic şi scopul pentru care a fost utilizat; o În ce constă prejudiciul şi modul în care acesta se apreciază că va evolua; o Măsurile de siguranţă luate pentru a interzice accesul persoanelor neautorizate; o Modul cum au fost selectate şi pregătite persoanele care deservesc, în mod autorizat, posturile de lucru; o Modul cum a fost gândită şi reglementată, prin dispoziţii interne, funcţionarea sistemului – cum se asigură confidenţialitatea informaţiilor, cum se rezolvă posibilele blocaje sau incidente în funcţionare, cum se realizează controlul asupra corectitudinii operaţiilor, cum se depistează şi se tratează erorile, etc.; o Dacă există copii de siguranţă, dacă se fac demersuri pentru restabilirea integrităţii datelor informatice – cine ? în ce condiţii ? ce aparatură este folosită ? dacă este folosit personal verificat ? – dacă au fost identificate cu exactitate datele informatice ţintă a activităţii ilicite; o Persoanele fizice sau juridice la care se referă datele informatice şterse, modificate, transferate, etc., dacă acestea au fost anunţate, dacă au fost luate măsuri pentru neutralizarea sau diminuarea efectelor activităţii ilicite, etc. 349 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE o Dacă este posibilă – din punct de vedere tehnic – identificarea locului de unde a acţionat făptuitorul, dacă este un post de lucru folosit de către sistemul informatic accesat ilegal, dacă este un post de lucru din sistemul altei companii sau este un computer personal. De remarcat sunt câteva elemente precum: complexitatea problemelor ce trebuie lămurite prin ascultarea acestor persoane, pregătirea, cunoştinţele şi abilitatea lor în domeniu, mult mai puţină experienţă în alte domenii – de unde şi o abordare, uneori, deformată a realităţii – un tratament, cam de sus, a celor care prestează o activitate, pe care o apreciază, mai puţin calificată. Ascultarea învinuiţilor/inculpaţilor, ca de altfel, şi ascultarea martorilor este o activitate dificilă, la efectuarea căreia trebuie făcută distincţie între o poziţie cooperantă sau una mai puţin cooperantă pe care o pot adopta astfel de persoane. În ceea ce priveşte problemele ce pot fi lămurite prin ascultare trebuie urmărite particularităţile fiecărui caz în parte, important fiind, ca regulă generală, revelarea modalităţilor prin care făptuitorul a putut depăşi barierele de securitate, modul cum s-a pregătit, a încercat, a creat sau şi-a procurat programe speciale, comenzile specifice pentru fiecare operaţiune, cum şi-a ascuns identitatea, etc., fiind de natură să probeze toate elementele de natură personală necesare pentru stabilirea vinovăţiei. Dacă se va considera necesar, în condiţiile, existenţei unor contraziceri de natură esenţială se vor putea desfăşura şi confruntări – activităţi ce prin natura lor, prin insolitul prezenţei simultane în anchetă a persoanelor confruntate pot contribui în mod hotărâtor la rezolvarea problemelor specifice de anchetă. Ca o concluzie, trebuie ţinut seama că în investigarea activităţilor ce se săvârşesc contra datelor şi sistemelor informatice este necesară conlucrarea fructuoasă între organul judiciar şi specialiştii informaticieni. Dat fiind specificul domeniului, sunt necesare cunoştinţe de strictă specialitate ce exced celor pe care le posedă, în mod normal, o persoană investită cu calitatea de organ judiciar. În aceste condiţii, oricât de eficientă ar fi o pregătire suplimentară niciodată aceasta nu va fi suficientă pentru a face faţă demersului ilicit promovat de către persoane pasionate, cu abilităţi şi cunoştinţe remarcabile. Singura soluţie ce poate fi avută în vedere este cooperarea strânsă între cei organele judiciare şi specialiştii în informatică. 9.4. Cercetarea fraudelor cu cărţi de credit Iniţiativa introducerii instrumentelor de plată electronică, de genul cardului, i-a aparţinut în anul 1946 lui John C. Biggins589. Acesta a conceput nişte bonuri valorice în schimbul cărora se puteau face de la comercianţi diferite achiziţii. De la acest sistem simplist s-a ajuns la eliberarea primelor carduri în 1951, banca ce a făcut acest prim pas fiind Franklin National Bank din New York. Tot în aceeaşi perioadă, în anul 1950, Diners Club introducea pe piaţă primul card pentru călătorii şi consum. Seria lansărilor a continuat, în 1960 Bank of America lansând BankAmericard, în prezent faimoasele VISA. Cardurile de credit nu reprezintă un fenomen recent. De fapt, cardurile de plată au fost utilizate încă de la începutul secolului trecut în SUA. Hotelurile, companiile petroliere şi departamentele de vânzări din SUA au emis carduri înainte de primul război mondial. Unii dintre marii comercianţi au dat carduri clienţilor mai importanţi. Cardurile identificau clienţii ca având un cont de credit la comerciantul respectiv. De la sfârşitul celui de-al doilea război mondial, oamenii au folosit carduri de identificare pentru a-şi plăti cumpărăturile. Totuşi, cardurile de plată erau strict limitate: ele erau acceptate doar în locaţiile asociate cu emitentul lor. Cu mici excepţii, nimeni nu a emis carduri de plată care să fie acceptate în aria largă a magazinelor neafiliate. Astfel, la sfârşitul anilor '40, cardul de plăţi universal nu exista. Evoluţia acestor instrumente de plată a fost spectaculoasă. Până în 1980 numărul cardurilor emise a atins cota de 73 milioane, iar până în 1991 s-a ajuns la peste 100 milioane. Iniţial băncile şi celelalte instituţii emitente nu au ştiut cărui sector de piaţă să adreseze aceste carduri, comercianţilor sau consumatorilor. Însă răspunsul a venit de la sine datorită unei caracteristici fundamentale a cardurilor: uşurinţa în utilizare, cardurile fiind acceptate de către toate categoriile de potenţiali utilizatori. 589 Radu Popescu – Cardul-instrument modern de plată, Editura Tribuna Economică, Bucureşti, 1998, pag. 10-17. 350 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Astfel cumpărătorii s-au văzut scăpaţi de problemele cauzate de utilizarea numerarului, ei nemaiîntâlnind dificultăţi în achiziţionarea de bunuri şi servicii. În afara acestui aspect, cardul s-a constituit într-un instrument ce le asigura obţinerea instantanee de credite. Şi comercianţii au fost mult ajutaţi în munca lor de utilizarea cardurilor. Ei puteau astfel autoriza vânzările cu mult mai multă uşurinţă. Dacă numărul cardului nu apărea pe lista neagră şi valoarea tranzacţiei se încadra sub limita stabilită, atunci tranzacţia se putea desfăşura fără probleme. În altă ordine de idei, volumul vânzărilor a crescut substanţial în urma utilizării cardurilor. Cu cât s-au emis mai multe carduri din punct de vedere cantitativ şi al diversităţii lor, cu atât comercianţii care acceptau astfel de instrumente de plată au fost mai mult vizitaţi de către cumpărători. Un alt avantaj constă în faptul că micii comercianţi nu ar fi avut puterea de a realiza un sistem de vânzare pe bază de credite. Astfel, prin intermediul cardurilor de credit, ei au putut şi pot beneficia de un astfel de sistem de plăţi, sistem ce le aduce un număr mult mai mare de cumpărători. Băncile sunt la rândul lor o categorie ce a beneficiat de numeroase avantaje financiare de pe urma cardurilor, şi mai ales a credit cardurilor. Astfel, prin intermediul acestora din urmă ele acordau cu uşurinţă credite, în urma cărora încasau dobânzi destul de avantajoase. În afară de aspectele de ordin financiar, băncile au reuşit prin intermediul cardurilor să spargă bariera impusă de limitele gografice. Dacă până la apariţia cardurilor clienţii preferau băncile din vecinătatea lor, de la acel moment acest criteriu a devenit din ce în ce mai puţin semnificativ. În lucrările de specialitate cardul a fost definit ca fiind “un instrument de decontare care asigură posesorului autorizat achiziţionarea de bunuri sau servicii fără prezenţa efectivă a numerarului”590. Potrivit legislaţiei naţionale în vigoare591, prin instrument de platã electronicã se înţelege un instrument care permite titularului sãu sã efectueze urmãtoarele tipuri de operaţiuni: ¾ transferuri de fonduri, altele decât cele ordonate si executate de cãtre instituţii financiare; ¾ retrageri de numerar, precum şi încãrcarea şi descãrcarea unui instrument de monedã electronicã. Cardul este un instrument de plată electronică, respectiv un suport de informaţie standardizat, securizat şi individualizat, care permite deţinătorului său să utilizeze disponibilităţile băneşti proprii dintr-un cont deschis pe numele său la emitentul cardului ori să utilizeze o linie de credit, în limita unui plafon stabilit în prealabil, deschisă de emitent în favoarea deţinătorului cardului, în vederea efectuării, cumulativ sau nu, a următoarelor operaţiuni592: ¾ retragerea de numerar, respectiv încărcarea şi descărcarea unităţilor valorice în cazul unui instrument de plată de tip monedă electronică, de la terminale precum distribuitoarele de numerar şi ATM, de la ghişeele emitentului/băncii acceptante sau de la sediul unei instituţii, obligată prin contract să accepte instrumentul de plată electronică; ¾ plata bunurilor sau a serviciilor achiziţionate de la comercianţii acceptanţi şi plata obligaţiilor către autorităţile administraţiei publice, reprezentând impozite, taxe, amenzi, penalităţi, etc., prin intermediul imprinterelor, terminalelor POS sau prin alte medii electronice; ¾ transferurile de fonduri între conturi, altele decât cele ordonate şi executate de instituţiile financiare, efectuate prin intermediul instrumentului de plată electronică. După destinaţia lor, cardurile pot fi de debit, de credit, de numerar, de garantare a cecurilor, cardul-hibrid, cardul co-branded şi smart-cardul593. 590 Radu Popescu – op.cit., pag. 33. 591 Art.1, pct.10 din Legea nr. 365/2002 privind comerţul electronic, modificată şi completată prin Legea nr. 121/2006. 592 Art.1, pct.3 din Regulamentul Băncii Naţionale a României nr. 4/2002 privind tranzacţiile efectuate prin intermediul instrumentelor de plată electronică şi relaţiile dintre participanţii la aceste tranzacţii. 593 Recent, s-a investit major în design-ul şi dezvoltarea cardurilor cu circuit integrat (cunoscute sub denumirea de chip card sau smart card), care vor schimba în mod hotărâtor natura comerţului, introducând elemente de siguranţă foarte avansate tehnologic. Deşi migrarea către cardurile cu chip este în curs de desfăşurare, se anticipează că vor trece câţiva ani până când va fi complet implementată. Mai mult, în această fază incipientă, cardurile cu cip sau smart cardurile vor continua să conţină o bandă magetică pentru a putea fi efectuate în continuare tranzacţii în lipsa existenţei unui cititor de card sau a unei reţele adecvate. 351 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Cardul conţine elemente de securizare care să protejeze corpul material al acestuia, trăsături de personalizare încorporate pe suprafaţa sa şi, după caz, alte componente inserate în corpul material al acestuia, inclusiv banda magnetică şi/sau microprocesorul (circuit integrat specializat). Elemente de identificare comune pentru cărţile de credit sunt următoarele: - pe faţa cărţii de credit se vor regăsi următoarele elemente: 1. numărul cărţii de credit, data expirării (uneori şi data emiterii – luna, an) şi numele titularului, pot fi embosate (ieşite în relief) sau gravat cu laser; 2. brand-ul (VISA, Mastercad, Maestro, American Express, etc); 3. banca emitentă; 4. holograma (pentru VISA, MasterCard); - pe spatele cărţii de credit se vor regăsi următoarele elemente: 1. codul cvv2, cvc, uneori numărul cărţii de credit, imprimate pe panelul de semnătură, inclinate invers, prin gravare cu laser; 2. panelul de semnătură; 3. banda magnetică. Folosirea cărţilor de credit presupune accesarea unui sistem informatic, iar infracţiunea de falsificare a mijloacelor de plată electronică este o infracţiune secundară, ea urmând unor infracţiuni de acces în sistemele informatice, transfer neautorizat de date informatice, de unde se obţin informaţiile despre cărţile de credit care ulterior sunt folosite şi pentru inscripţionarea pe benzile magnetice. Aspectele care ţin de prevenirea şi combaterea infracţionalitãţii cu mijloace de platã electronicã au sediul materiei în Legea nr. 365/2002 privind comerţul electronic. Procedura de plată cu cardurile presupune existenţa unui deţinător de carte de credit care doreşte să efectueze o plată la un comerciant care acceptă la plată, astfel de instrumente. Operaţiunea implică folosirea unui POS, dispozitiv care asigură comunicarea on-line cu centrul de procesare al acestor tranzacţii, prin intermediul cărora se fac verificări la banca emitentă a cardului. 352 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE După ce tranzacţia este acceptată, urmează transferarea fondurilor de la banca deţinătorului de card la banca comerciantului, care se face în cadrul unui proces financiar reglementat intre bănci şi de către companiile de carduri. Cardurile au început să fie utilizate în România în anul 1996, debutul fiind destul de timid. În prezent, piaţa cardurilor valide a crescut cu aproximativ 1,7 milioane în perioada aprilie 2005-aprilie 2006, ajungând la un total de 7,8 milioane de carduri, potrivit datelor statistice publicate de BNR. În anul 2006, creşterea pieţei a avut un ritm de 158.000 de carduri pe lună. Performanţa este superioară anului 2005 când s-a înregistrat o creştere de 94.000 de noi carduri pe lună. Odată cu apariţia industriei cardurilor de plată, infractorii au exploatat oportunitatea de a folosi cardurile pierdute sau furate în scopuri frauduloase. Reembosarea, ca formă a contrafacerii, a fost frecvent folosită de către primii falsificatori de cărţi de credit. Dispunând de cardurile pierdute sau furate, aceste persoane au fost capabile să obţină informaţii valide privind contul şi să producă copii nelimitate de carduri contrafăcute prin reembosarea cu informaţii valide. Cardurile astfel obţinute puteau fi apoi distribuite global pentru efectuarea tranzacţiilor frauduloase. Abilitatea falsificatorilor de a altera şi contraface cărţile de credit a fost în mare măsură circumscrisă grupurilor infracţionale organizate tradiţionale şi altor grupări infracţionale bine structurate, atrăgând de partea lor persoane specializate care: ¾ să furnizeze o sursă continuă de carduri contrafăcute sau carduri pierdute/furate pentru a fi reembosate şi alterate cu date de cont valide furate; ¾ să poată obţine copii ale chitanţelor cu date active ale posesorului de card pentru reembosare; ¾ să aibă acces la echipamentul de reembosat şi cunoştinţe tehnice pentru a-l folosi; ¾ să asigure un canal de distribuţie sau o reţea de curieri pentru tranzacţii cu astfel de carduri. Dacă iniţial datele privind posesorul de card erau limitate la caracterele embosate pe plasticul cardului, prin introducerea benzii magnetice pe cardul de credit, băncile/instituţiile emitente de carduri de credit au avut posibilitatea să insereze informaţii suplimentare. Odată cu introducerera şi implementarea la scară largă a tehnologiei benzii magnetice, siguranţa datelor cardului de credit a fost semnificativ îmbunătăţită, iar spaţiul de acţiune pentru activităţile de alterare şi contrafacere a cardurilor a fost substanţial limitat, fiind accesibil doar anumitor grupuri criminale specializate. La începutul anilor '90, situaţia a început să se schimbe. Proliferarea cardurilor de plastic cu bandă magnetică emise pentru telecomunicaţii sau în scopuri comerciale, sociale, etc. pentru diverse companii, precum şi accesul - din ce în ce mai puţin costisitor - la tehnologia necesară ştergerii şi encodării (scrierii) benzii magnetice au deschis calea unor noi opor-tunităţi infracţionale pentru o mulţime de criminali aspiranţi. Având în vedere pierderile imense înregistrate cauzate prin fraudele cu cărţi de credit alterate sau contrafăcute, s-au luat măsuri pentru „întărirea" elementelor de siguranţă ale cardurilor. În acest sens, s-a investit în dezvoltarea şi implementare unui „cod”594 ("valori") din 3-5 cifre obţinut pe baza unui algoritm, care putea fi encodat pe una din înregistrările (track) benzii magnetice. Totuşi, la sfârşitul anului 1995, au fost descoperite mai multe cazuri în care codurile CVV/CVC fuseseră compromise. Infractorii şi-au dat seama că pot captura codul CVV/CVC prin citirea întregii benzi magnetice şi transferarea informaţiei pe un alt card595. Pe măsură ce tehnologia avansează, infractorii se perfecţionează, încercând să devanseze eforturile de prevenire, detectare şi combatere a fraudelor cu cărţi de credit. S-a identificat o nouă generaţie a modalităţilor de fraudare, semnalându-se totodată existenţa unor infractori care exploatează dezvoltarea tehnologiei pentru o viitoare penetrare şi subminare a mijloacelor de apărare promovate de industria cardurilor. Din cazuistica instrumentată de organele judiciare, reiese faptul că o parte din reţelele criminale organizate transnaţionale, care în trecut îşi desfăşurau activitatea în alte domenii (trafic de autoturisme furate, trafic de fiinţe umane şi chiar traficul de droguri) s-au reorientat, săvârşind infracţiuni cu cărţi de credit şi 594 Card Verification Code (CVC)/Card Verification Value (CVV). 595 Din 1995, skimming-ul (copierea de pe banda magnetică a datelor necesare pentru autorizarea tranzacţiei) s-a intensificat, la jumătatea anului 1997 rata de creştere fiind semnificativă în aproape toate regiunile lumii. 353 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE prin Internet, sumele de bani obţinute în mod ilicit ca urmare a acestor activităţi fiind uneori mult mai mari decât cele obţinute anterior. Factorii care au determinat reorientarea grupărilor criminale către infracţiuni cu cărţi de credit sunt596: ¾ obţinerea de câştiguri materiale mari într-un timp relativ scurt şi cu riscuri relativ mici; ¾ caracterul transfrontalier al infracţiunilor face ca instrumentarea acestora de către autorităţile unui stat să fie mult mai dificilă, întrucât pentru probarea faptelor este nevoie, de cele mai multe ori, de obţinerea unor informaţii de la autorităţile competente din mai multe state, pe calea cererilor de asistenţă juridică internaţională, procedură ce este costisitoare şi lentă; ¾ accesul facil la echipamente moderne, care permit desfăşurarea de activităţi ilicite complexe; ¾ posibilitatea deplasării rapide de pe teritoriul unui stat pe teritoriul altui stat a membrilor unei grupări criminale, urmărirea activităţii desfăsurate de către aceştia fiind de cele mai multe ori, foarte greu de realizat de către autorităţile competente. Principalele moduri de operare folosite de către infractori în comiterea fraudelor cu cărţi de credit sunt următoarele: 1. Furtul de date referitoare la cãrţile de credit prin Internet (Phishing) Phishing-ul este unul dintre aşa-numitele atacuri de inginerie socială, făcând uz de „arta” înşelăciunii. Prin inventarea unei poveşti convingătoare, oamenii sunt tentaţi să ofere foarte repede propriile date confidenţiale. Dacă, spre exemplu, un infractor, pretinzând a fi un angajat al companiei de cărţi de credit, l-ar suna pe posesorul cardului şi i-ar spune că, probabil, cardul său de credit a fost compromis, dar, pentru a fi sigur de acest lucru, trebuie să fie verificate unele detalii legate de numărul cărţii de credit şi data de expirare a cardului, există probabilitatea ca posesorul cardului să ofere acele informaţii. Phishing-ul este creaţia mesajelor transmise prin poşta electronică (e-mail) şi paginilor web care sunt reproduceri exacte ale unor site-uri existente, pentru a păcăli utilizatorii în a supune spre examinare date personale, financiare sau privind parola. Acest mod de operare constă în crearea de pagini de internet false, care imită paginele unor instituţii financiare cunoscute (de exemplu bănci sau comercianţi care efectuează tranzactii on-line prin folosirea de cărţi de credit). După ce sunt create, aceste pagini false sunt găzduite la furnizori de servicii, gratuit sau contra cost, în România sau străinătate. Găzduirea se poate face şi neautorizat pe anumite servere sau prin plata acestui serviciu fraudulos cu mijloace de plată electronică. Următorul pas îl reprezintă obţinerea adreselor de poştă electronică ale clienţilor acestor instituţii financiare, care se face fie prin anumite programe specializate fie prin accesarea neautorizată a unor baze de date ce conţin aceste informaţii. După ce sunt obţinute adresele de poştă electronică ale clienţilor se trimit acestora mesaje, ca şi cum ar veni de la adevărata institutie financiară a cărei pagină a fost falsificată şi se cer clienţilor să-şi introducă datele referitoare la cărţile de credit (numărul cărţii de credit, data expirării şi codul PIN), sub diverse pretexte. Phishing-ul prin e-mail presupune adesea o tehnică simplă de trimitere a unor mesaje tip spam597. Fraudatorii trimit un număr foarte mare de e-mail-uri utilizatorilor de Internet solicitându-le să-şi actualizeze (update) informaţiile despre cont de la băncile lor/emitenţii cărţilor de credit, serviciile de plată on-line ori site-urile populare de cumpărături. Aceste mesaje spam atenţionează asupra faptului că informaţiile privind 596 www.politiaromana.ro 597 Spamul desemnează trimiterea masivă şi uneori repetată a mesajelor electronice nesolicitate, către persoane cu care expeditorul nu a avut niciodată contact şi a căror adresă electronică a fost obţinută pe căi ilegale. Spammerul (cel care trimite mesajele nesolicitate) are nevoie de o listă de adrese e-mail pentru a-şi trimite mesajele. Acestea pot fi obţinute în mod legal sau ilegal. Se consideră că o adresă este obţinută în mod ilicit atunci când spammerul foloseste diferite motoare de căutare pentru a găsi pe Internet adrese valide sau când, apelând la programe speciale, spammerul utilizează diverse combinaţii pentru a obţine posibile adrese. 354 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE contul au expirat, au fost compromise sau pierdute şi că posesorul contului trebuie să le retrimită urgent companiei. Adesea, acest e-mail fraudulos apare ca fiind trimis chiar din partea băncii legitime, a societăţii de asigurări, a comerciantului sau a companiei cardului de credit. De fapt, identitatea fraudatorului a fost ascunsă în spatele acestor surse credibile, printr-o practică denumită „spoofing”, care merge mână în mână cu phishing-ul. Dacă reuşesc să convingă, spammerii vor câştiga câţiva clienţi. Astfel de mesaje transmise prin phishing includ adesea link-uri598 „oficiale" (în aparenţă) către o pagină web. Alteori, prin e-mail i se solicită destinatarului să accepte şi să descarce (download) un anumit fişier. Prin apăsarea link-ului din e-mail, utilizatorul va fi redirecţionat către un site fals (un website care este, de fapt, o clonă a întregului site sau numai a paginilor de la care provine comanda clientului), fiindu-i solicitat numărul cărţii de credit, numărul contului, codul PIN şi datele de identificare. Clienţii nu au niciun motiv să creadă că nu au de-a face cu acea companie de la care ei au vrut să cumpere bunuri sau servicii, deoarece paginile pe care le-au accesat sunt identice cu cele ale site-ului real. Site-ul clonat va primi/înregistra detaliile clientului şi îi va trimite acestuia o chitanţă a tranzacţiei prin e-mail, întocmai cum ar fi procedat compania reală. Clientul nu suspectează nimic, în timp ce fraudatorii au toate detaliile de care au nevoie pentru a comite fraude cu cărţi de credit. 2. Skimming-ul (copierea conţinutului benzii magnetice) Activitatea de copiere a datelor valide de pe banda magnetică a cardului fără cunoştinţa posesorului acestuia, cu intenţia de a fi folosite în scopuri frauduloase, poartă denumirea de skimming. Skimming-ul presupune copierea întregului conţinut al uneia sau al mai multor înregistrări (track-un), inclusiv codul CVV/CVC, de pe banda magnetică a unui card autentic. Cel care copiază datele (skimmer), le poate folosi pentru a falsifica carduri sau le poate vinde altor indivizi interesaţi. Mai mult, skimmer-ul poate folosi cardurile contrafăcute produse pentru a retrage numerar sau pentru a cumpăra bunuri şi/sau servicii ori poate vinde cardurile contrafăcute altor persoane (complici). Acest mod de obţinere a detaliilor bancare ale unui card îşi are originea în Asia. În timpul anilor 1993 şi 1994, falsificatorii din Asia au început să codifice un număr de trei cifre (de tip CVC, CVV) în câmpul de date nerestricţionat de pe banda magnetică a cardurilor contrafăcute pentru a simula existenţa codului CVC sau CVV. Primul caz de skimming a fost semnalat în anul 1994, într-un club de noapte din Singapore. La mijlocul anilor '90, fenomenul s-a extins în Malayezia, Hong Kong, Taiwan, Japonia, indicând răspândirea prolifică a skimming-ului pe teritoriul ţărilor asiatice. Perfecţionările tehnologice rapide au permis infractorilor să sporească complexitatea şi capacitatea de memorare a dispozitivelor de skimming, în acelaşi timp cu reducerea mărimii acestor dispozitive (devenind astfel foarte greu detectabile). Skimming-ul reprezintă la ora actuală un fenomen global, contribuind semnificativ la creşterea rapidă a fraudei în industria cardurilor bancare. Infractorii din rândul etniei asiatice nu mai sunt singurii care comit activităţi de skimming. Mai mult, dispozitive elctronice disponibile în comerţ sunt adaptate de infractori pentru a fi folosite ca dispozitive de skimming. În plus, terminalele PC pot fi furate, reprogramate sau adaptate şi folosite în mod fraudulos pentru copierea datei encodate pe banda magnetică. În principal, skimming-ul se bazează pe faptul că datele de pe banda magnetică pot înregistrate şi apoi rescrise pe un card - nou sau contrafăcut - cu ajutorul unui calculator şi a unui dispozitiv de rescris banda magnetică a cardurilor. Dacă un card astfel contrafăcut este trecut printr-un terminal POS sau este introdus în fanta cititorului de card ATM, în cazul în care contul este valid, emitentul nu va fi în măsură să determine dacă tranzacţia este falsă, deoarece codul CVC1 sau CVV1 este citit împreună cu alte date conţinute de banda 598 Legătură către un alt site web care poate fi accesat printr-un simplu click pe link-ul respectiv. 355 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE magnetică şi transmis electronic în timpul procesului de autorizare pentru a fi comparat cu cel înregistrat de către emitent. Dacă codurile corespund şi celelalte condiţii sunt validate, atunci tranzacţia este aprobată. Dacă nu corespund, autorizaţia nu este transmisă, iar tranzacţia va fi refuzată. Prin skimming este copiat atât codul CVC1 sau CVV1, cât şi orice alte informaţii înregistrate; sistemele bancare nu pot să facă diferenţa, pe baza acestor informaţii, între cardurile originale şi cele contrafăcute prin rescrierea benzii magnetice. În ultimii cinci ani, dispozitivele de skimming au devenit cele mai populare mijloace pentru obţinerea informaţiilor privind contul ataşat unui card autentic. Dispozitivele de skimming pot varia în ceea ce priveşte dimensiunea, însă toate prezintă o fantă prin care se trece cardul pentru a copia informaţiile conţinute pe banda magnetică. Cu toate că unele dintre aceste dispozitive sunt mai mici decât un pachet de ţigări, majoritatea au suficient spaţiu de memorare pentru a stoca datele conţinute de peste 2.000 de carduri. Datele stocate în memoria internă pot fi apoi descărcate într-un calculator, precum un laptop, un notebook sau uneori, un palmtop. Dispozitivele de skimming pot fi clasificate în hand skimmers599 (manuale) şi ATM/POS skimmers (montate la ATM-uri şi la punctele de vânzare)600. La cele din urmă, se mai face distincţia între slot 599 Datele de pe banda magnetică sunt copiate atunci când cardul este înmânat de către posesor unei alte persoane, în timpul unei tranzacţii obişnuite (spre exemplu, plata alimentării cu carburant). Făptuitorul trebuie să se afle temporar în posesia cardului. Dispozitivele utilizate pentru acest tip de skimming, denumite hand skimmers, sunt de dimensiuni reduse şi pot apărea sub diverse forme, fiind uşor de disimulat. 600 Exemplificând, la data de 21.04.2005, Brigada de Combatere a Crimei Organizate şi Antidrog Bucureşti s-a sesizat cu privire la faptul că, în scara nr. 1 a blocului D27, situat în Şos. Mihai Bravu, sector 2, a fost instalat un dispozitiv confecţionat artizanal, care a funcţionat ca un bancomat (ATM), folosindu-se sigla şi caracteristicile de soft aparţinând unei cunoscute bănci comerciale. În urma verificărilor preliminare s-a stabilit că bancomatul a funcţionat în locaţia respectivă, în perioada 15.03-19.04.2005, fiind montat în geamul termopan al uşii fixe de acces în bloc, cu accesare direct din stradă. Panoul frontal prezenta toate caracteristicile unui panou autentic de ATM. Cazul a fost luat in supraveghere de catre D.I.I.C.O.T. - Biroul Teritorial Bucuresti, care a dispus delegarea poliţiştilor din cadrul B.C.C.O.A.B., în vederea desfăşurării activităţilor specifice de cercetare. În acest sens, s-a stabilit că formalităţile derulate de autori în vederea montării sistemului în scara blocului, au fost demarate începând cu data de 10.03.2005, când la administraţia blocului s-au prezentat doi indivizi, care au incheiat un contract de închiriere a unui spaţiu din scara blocului, în vederea montării unui bancomat, destinat noilor bancnote autohtone. După ce au asigurat spaţiul închiriat cu panoul termopan şi usa de acces asigurată, autorii au montat şi un contor electric în vederea alimentării cu energie electrică a sistemului. După instalare, sistemul a funcţionat în locaţia respectivă ca un ATM autentic, singura diferenţă fiind că nu se puteau scoate sume de bani în numerar, replicând utilizatorului mesajul că tranzactia nu se poate efectua. Prin acest mod de operare s-a urmărit citirea şi copierea datelor conţinute de banda magnetică a cardurilor autentice ce erau introduse în acest sistem iar, ulterior, acestea fiind folosite pentru implementarea, pe o banda magnetică a unui card blank (operaţiune de clonare), ce urmau a fi folosite la tranzacţii frauduloase, la bancomate din sistemul bancar. Prin acest sistem, au fost clonate cardurile a circa 60 de posesori, persoane fizice, înregistrându-se un prejudiciu de circa 700 milioane lei. În urma verficărilor efectuate, s-a stabilt că, începând cu data de 20.04.2005, atât pe raza mun. Constanta cât şi în Bucureşti, au fost efectuate, la diverse ATM-uri, tranzacţii frauduloase, unde s-au folosit informaţiile obţinute prin sistemul instalat, fiind identificate circa 15 locaţii unde existau bancomate care nu erau dotate cu sisteme de supraveghere. De asemenea, s-a stabilit că tranzacţiile frauduloase au vizat titulari de carduri emise de cinci bănci, ai căror clienţi au fost prejudiciaţi prin compromiterea datelor de pe cărţile de credit. În urma unor activităţi operative complexe, sub directa supraveghere a unui procuror din cadrul Biroului Teritorial Bucureşti - DIICOT, poliţişti din cadrul BCCOAB, au identificat autorii faptei în persoana următorilor: S.L., de 27 de ani, din mun. Constanta, cu domiciliul stabil în Bucureşti, fără antecedente penale, absolvent de studii superioare în domeniul informatic; S.M.A., de 28 de ani, din Bucureşti, fără antecedente penale, absolvent de studii superioare în domeniul mecanic. Astfel, în baza probelor administrate, au fost identificate 9 adrese, dintre care 5 în Constanţa şi 4 în Bucureşti, unde domiciliau atât autorii cât şi persoane din anturajul acestora, în legătură cu care existau indicii că sunt implicate sau au legătură cu fapta. La data de 30.06.2005, în baza autorizaţiilor de percheziţie domiciliară, emise de către Tribunalul Mun. Bucureşti, s-a procedat la efectuarea descinderilor, simultan în mun. Bucureşti şi Constanţa, cunoscându-se faptul că autorii, cu toate că figurau cu domiciliul stabil în Bucureşti, de circa două luni de zile locuiau fără forme legale în mun. Constanţa, la o adresă a unei rude, unde se ascundeau. În urma activităţilor desfăşurate, s-a reuşit depistarea lui S.L. şi S.M.A., la o adresă din mun. Constanţa, de unde au fost ridicate în vederea cercetărilor mai multe carduri blank contrafăcute, ce conţineau date copiate, aparţinând unor carduri autentice, inclusiv codul PIN, mai multe carduri autentice de fidelitate, 356 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE skimmers (instalate la fanta de introducere a cardului)601 şi door skimmer (instalate la dispozitivele de acces într-o bancă pe baza cardului)602. Folosirea dispozitivului de skimming la ATM-uri implică uneori folosirea unei camere de luat vederi miniaturale, care permite vizualizarea codului PIN al cărţii de credit. Skimmingul reprezintă doar un pas în procesul de contrafacere al cărţilor de credit şi acela de obţinere a datelor de pe banda magnetică şi a codului PIN. 3. Contrafacerea cărţilor de credit Activitatea de contrafacere a cărţilor de credit reprezintă o etapă ulterioară celor de obţinere a datelor despre cărţile de credit şi de prelucrare a acestora în vederea realizării cardurilor contrafăcute. Procesul contrafacerii cuprinde următoarele etape: ¾ obţinerea detaliilor bancare ale unui cont de card; ¾ capturarea codului PIN603; ¾ colectarea datelor obţinute (informaţiile privind contul ataşat cardului de credit şi codul PIN); ¾ falsificarea propriu-zisă (rescrierea datelor fraudulos obţinute pe alte carduri de plastic care conţin o bandă magnetică). În funcţie de destinaţia lor, pot fi întâlnite următoarele tipuri de carduri contrafăcute: carduri blank (albe), ce conţin doar date inscripţionate pe banda magnetică; carduri care au contrafăcut parţial sau total suportul de plastic, fără scrierea/rescrierea benzii magnetice; carduri contrafăcute total. Datele copiate ilegal referitoare la contul ataşat cardului de credit sunt, în final, encodate pe banda magnetică a unui card de credit contrafăcut sau, mai simplu, pe un card de plastic prevăzut cu o bandă magnetică. Reencodarea datelor pe banda magnetică presupune folosirea unor programe speciale şi a unor dispozitive de rescriere a benzii magnetice. Dispozitivele respective pot varia în ce priveşte modul de construcţie şi design-ul, dar sunt prevăzute întotdeauna fie cu o fantă prin care este trecut cardul, fie cu un orificiu de introducere a cardului. Ele permit citirea datelor existente pe o bandă magnetică, precum şi scrierea informaţiilor pe banda magnetică a cardului. Dispozitivul va fi ataşat la un calculator pentru a face posibilă vizualizarea informaţiilor şi modificarea acestora cu ajutorul tastaturii. Când informaţia este citită de pe card, o copie a acesteia este memorată de dispozitiv şi poate fi copiată pe orice alt card de plastic care conţine bandă magnetică. Astfel, falsificatorii pot produce câteva carduri cu aceleaşi informaţii. pe care le foloseau pentru implementarea datelor copiate, un dispozitiv de copiere (citire) carduri, precum şi softurile folosite la decriptarea şi reinscripţionarea datelor de identificare a informaţiilor conţinute pe banda magnetică a cărţilor de credit. Autorii deţineau la domiciliu tehnică de calcul (sisteme PC şi Laptop), prin intermediul cărora desfăşurau activităţile ilicite şi ţineau o evidenţă strictă a cardurilor, după numărul de cont de card, codul de identificare şi numele titularului. În derularea tranzacţiilor frauduloase pe care le efectuau la ATM-uri, pentru disimularea blancurilor, aplicau pe una din feţele acestora o imagine cu grafica specifică unei bănci, metodă ce era necesară pentru a nu atrage atenţia în momentul retragerii de numerar. Au fost ridicate şi indisponibilizate sumele de 250 milioane lei şi 9500 euro, precum şi tehnică de calcul (unităţi centrale, laptop-uri, hdd-uri, cd-uri), folosită în activitatea infracţională, în valoare totală de aproximativ 150 milioane lei. 601 Datele de pe banda magnetică sunt copiate când posesorul cardului, fără a avea vreo suspiciune, introduce cardul în bancomat pentru a efectua o tranzacţie obişnuită, precum retragerea de numerar. Dispozitivele instalate la fanta de introducere a cardului sunt denumite slot skimmers. Aceste dispozitive înregistrează detaliile benzii magnetice atunci când utilizatorul îşi introduce cardul pentru a iniţia o tranzacţie. 602 Infractorii utilizează dispozitive de skimming la intrările în sediile instituţiilor bancare. Anunţul afişat afară îl îndeamnă pe posesorul cardului să treacă cardul prin dispozitiv (eventual în combinaţie cu introducerea codului PIN). Aceste dispozitive sunt denumite door skimmers. Informaţiile privind contul sunt copiate în momentul în care posesorul îşi foloseşte cardul pentru a deschide uşa când intră în bancă. 603 Dintre tehnicile folosite de infractori pentru capturarea codului PIN, cele mai uzitate sunt: supravegherea fizică peste umăr, utilizarea unor camere video miniaturale, întrebuinţarea unor pad-uri (tastaturi) pentru PIN false, ATM-ul fals sau carcasa exterioară a ATM-ului falsă. 357 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Legislaţia română în domeniul fraudelor cu cărţi de credit adoptată în ultimii ani statuează un cadru modern pentru incriminarea acestui gen de infracţiuni. Legea specială în materie este Legea nr. 365/2002 privind comerţul electronic, act normativ care reuşeşte să definească o serie de termeni tehnici specifici acestui domeniu, reglementând în acelaşi timp efectuarea operaţiunilor de plăţi fără numerar prin intermediul mijloacelor electronice. Pe de altă parte, textul de lege prevede ca infracţiuni anumite fapte săvârşite în legătură cu emiterea şi utilizarea instrumentelor de plată electronică şi cu utilizarea datelor de identificare în vederea efectuării de operaţiuni financiare, după cum urmează: falsificarea instrumentelor de plată electronică şi punerea în circulaţie, în orice mod, a instrumentelor de plată electronică falsificate sau deţinerea lor în vederea punerii în circulaţie (art.24)604, deţinerea de echipamente în vederea falsificării instrumentelor de plată electronică (art.25)605, falsul în declaraţii în vederea emiterii sau utilizării instrumentelor de plată electronică (art.26)606, efectuarea de operaţiuni financiare în mod fraudulos (art.27)607 şi acceptarea operaţiunilor financiare efectuate în mod fraudulos (art.28)608. Comerţul electronic a început să se dezvolte puternic în ultima perioadă de timp şi în România, atât în ceea ce priveşte site-urile de comerţ electronic, folosirea de instrumente de plată electronică (cărţi de credit) cât şi a numărului de persoane care achizitionează produse prin acest sistem. Ca o consecinţă a acestor mutaţii, se remarcă o tendinţă de „specializare” continuă a infractorilor, atât asupra activităţilor desfaşurate în cadrul activităţii infracţionale, dar şi din punct de vedere tehnic, pentru identificarea de noi moduri de operare: licitaţii frauduloase, folosire de site-uri false de escrow, site-uri de transport, site-uri de comerţ electronic, site-uri de phishing, ascunderea urmelor prin Internet şi a circuitului produsului financiar. O parte dintre activităţile infracţionale sunt iniţiate din România, dar vizează victime din străinătate sau sunt finalizate în străinătate, unde se ridică produsul financiar. Autorii folosesc în comiterea acestor fapte sisteme de plată rapide oferite prin Internet (sistem escrow, conturi de paypal, conturi e-gold, conturi de internet-banking) sau sisteme de transfer rapid de bani. „Cele mai active zone ale ţării”, în ceea ce priveşte comiterea acestui gen de fapte sunt: Bucureşti, Alexandria, Râmnicu-Vâlcea, Craiova, Timişoara, Iaşi, Sibiu şi Constanţa. Tranzacţii e-Commerce 3-D Secure Pentru micşorarea numărului de fraude on-line şi creşterea încrederii în plăţile on-line VISA609 a dezvoltat protocolul 3-D Secure care permite autentificarea deţinătorului de card în tranzacţiile electronice. 604 Falsificarea unui instrument de platã electronică se pedepseşte cu închisoare de la 3 la 12 ani şi interzicerea unor drepturi. Cu aceeaşi pedeapsă se sancţionează punerea în circulaţie, în orice mod, a instrumentelor de plată electronică falsificate sau deţinerea lor în vederea punerii în circulaţie. 605 Fabricarea ori deţinerea de echipamente, inclusiv hardware sau software, cu scopul de a servi la falsificarea instrumentelor de plată electronică se pedepseşte cu închisoare de la 6 luni la 5 ani. 606 Declararea necorespunzătoare adevărului, făcută unei instituţii bancare, de credit sau financiare ori oricărei alte persoane juridice autorizate în condiţiile legii să emită instrumente de plată electronică, în vederea emiterii sau utilizării unui instrument de plată electronică, pentru sine sau pentru altul, atunci când, potrivit legii ori împrejurărilor, declaraţia făcută serveşte pentru emiterea sau utilizarea acelui instrument, se pedepseşte cu închisoare de la 3 luni la 2 ani sau cu amendă. 607 Efectuarea uneia dintre operaţiunile prevăzute la art.1, pct. 10 din Legea nr. 365/2002 privind comerţul electronic, prin utilizarea unui instrument de plată electronică, inclusiv a datelor de identificare care permit utilizarea acestuia, fără consimţământul titularului instrumentului respectiv, se pedepseste cu închisoare de la 1 la 12 ani. Cu aceeaşi pedeapsă se sancţioneazã efectuarea uneia dintre operaţiunile prevăzute la art.1, pct.10, prin utilizarea neautorizată a oricăror date de identificare sau prin utilizarea de date de identificare fictive. Cu aceeaşi pedeapsă se sancţionează transmiterea neautorizată către altă persoană a oricăror date de identificare, în vederea efectuării uneia dintre operaţiunile prevãzute la art.1, pct.10. 608 Acceptarea uneia dintre operaţiunile prevăzute la art.1, pct. 10, cunoscând că este efectuată prin folosirea unui instrument de plată electronică falsificat sau utilizat fără consimţământul titularului său, se pedepseşte cu închisoare de la 1 la 12 ani. Cu aceeasi pedeapsã se sancţioneazã acceptarea uneia dintre operaţiunile prevăzute la art.1, pct.10, cunoscând că este efectuată prin utilizarea neautorizată a oricăror date de identificare sau prin utilizarea de date de identificare fictive. 609 Vezi siteul VISA: https://partnernetwork.visa.com/vpn/global/category.do?userRegion=1&categoryId=85&documentId=117 358 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Datorită asemănărilor cu protocolul de MasterCard SecureCode dezvoltat MasterCard acest protocol este denumit frecvent „3-D Secure MasterCard SecureCode”. JCB International a adoptat de asemenea acest protocol numit „J/Secure”. Avantajele acestui protocol sunt610: • reprezintă un standard global pentru autentificarea plaţilor la distanţă • reduce expunerea la riscul operaţional şi minimizează refuzurile la plată (chargebacks) ca urmare a utilizării neautorizate ca cardurilor • poate fi implementat fără a-i fi necesare deţinătorului de card echipamente specializate (hardware sau software) • poate fi completat de către emitentul cardului astfel încât să satisfacă cerinţele de securitate şi de gestionare a clienţilor fără a avea imact asupra acceptatorului sau comerciantului • poate fi extins pentru inglobara în canale alternative de plată cum ar fi telefoane mobile, PDA-uri şi televiziune digitală • este bazat pe standarde tehnice acceptate global dezvoltate de organisme internaţionale de standardizare cum ar fi Internet Engineering Task • Force (IETF) • Acesul la arhivarea centralizată a modului de autentificare a tranzacţiilor util în reconcilierea disputelor Termenul de 3-D Secure vine de la cele 3 domenii de securitate în care a fost împărţit procesul de autorizare financiară (Acquirer Domain = comerciantul, Issuer Domain = banca emitentă a cardului implicat în tranzacţie şi Interoperability Domain = VISA/Master Card/JCB International în funcţie de card) – vezi figura de mai jos611. Cele 3 deomenii de securitate Etapele unei tranzacţii, aşa cum este implementat în Romania de către ROMCARD SA, sunt: 610 „3-D Secure System Overview” PDF (531KB) , Aprilie 2007, accesat în data de 03.03.2008, Capitolul „3-D Secure Protocol Feauters”, pagina 19, ,https://partnernetwork.visa.com/vpn/global/retrieve_document.do?documentRetrievalId=119 611„3-D Secure Introduction” format PDF (702KB), Aprilie 2007, accesat în data de 03.03.2008, https://partnernetwork.visa.com/vpn/global/retrieve_document.do?documentRetrievalId=118 359 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Etapele unei tranzacţii 3-D Secure Pasul 1: cumpărătorul alege de pe situl magazinului on-line produsele sau serviciile dorite şi completează formularul de comandă. Pasul 2: Serverul magazinului trimite către ROMCARD SA solicitarea de autorizare a unei plaţi. Serverul ROMCARD validează seria şi tipul cardului. Cererea de autentificare este trimisă prin intermediul serverelor VISA, MasterCard sau JCB International care verifica existenţa unui mod de autentificare către banca emitentă a cardului. Aceasta autentifică plătitorul (deţinătorul de card) şi întoarce un code de autorizare sau de eroare. Pasul 3: Pasul 4: În acest pas, după trimiterea codului de autorizare suma tranzaciei este blocată, pentru maxim 30 de zile, în contul deţinătorului de card. Magazinul on-line trimite produsele sau serviciile tranzacţionate. După confirmarea livrării comenzii, magazinul on-line poate solicita încasarea sumei blocate, în caz contrar poate solicita înapoierea totală sau parţială a sumei blocate. Pasul 5: sumele autorizate sunt transferate în banca magazinului on-line. Începând cu data de 20 martie 2004 ROMCARD 612 SA a lansat protocolul 3-D Secure – MasterCard SecureCode, primele bănci înrolate fiind Banca Comercială Română, Raiffeisen Bank, Banca Comercială "Ion ŢIRIAC" şi Alphabank România. Proiectul 3D Secure realizat de ROMCARD SA a fost proiect pilot în regiunea VISA CEMEA şi în regiunea MasterCard SAMEA. Rezultatul acestei înalte performanţe: România este prima ţară în această regiune a Europei capabilă de a procesa tranzacţii cu carduri bancare în completa conformitate cu ultima tehnologie Internet care este protocolul 3D Secure. Primele magazine on-line participante în această fază pilot sunt: www.farmaline.ro, www.novatravel.ro, www.tourneo.ro. 9.4.1. Practici în investigarea sistemelor informatice Un posibil model de practici în domeniul investigaţiilor criminalistice de natură informatică ar fi următorul : ¾ Identificarea incidentului – recunoaşterea unui incident şi determinarea tipului acestuia nu reprezintă efectiv o etapă, dar are un impact semnificativ asupra următoarelor etape : 612 Siteul ROMCARD S.A. accesat în data de 03.03.2008, http://www.romcard.ro/nou/tds.php 360 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE ¾ Pregătirea investigaţiei – verificarea procedurilor, obţinerea documentelor ce permit percheziţia, pregătirea instrumentelor etc.; ¾ Formularea strategiei de abordare – formularea unei strategii în funcţie de tehnologia implicată şi de posibilele consecinţe asupra persoanelor şi instituţiilor implicate. Scopul formulării acestei strategii este de a maximiza potenţialulul obţinerii de probe relevante, minimizând în acelaşi timp impactul negativ care se poate exercita asupra persoanei ori persoanelor vizate; ¾ Asigurarea probelor, izolarea – asigurarea şi păstrarea probelor de natură fizică şi digitală. Aceasta include îndepărtarea celor care ar putea denatura probele în orice fel; ¾ Strângerea probelor – înregistrarea şi copierea probelor digitale folosind practici şi proceduri comune şi acceptate; ¾ Examinarea probelor – examinarea în profunzime a probelor presupune căutarea elementelor care sunt în legătură cu fapta penală investigată; ¾ Analiza probelor – determinarea semnificaţiei probelor şi relevarea concluziilor cu privire la fapta investigată; ¾ Prezentarea probelor – sintetizarea concluziilor şi prezentarea lor într-un mod inteligibil pentru nespecialişti. Această sinteză trebuie susţinută de o documentaţie tehnică detaliată; ¾ Restituirea probelor – dacă este cazul, returnarea către proprietarii de drept a obiectelor reţinute în timpul investigaţiilor. Dacă este cazul, determinarea, în funcţie de prevederile legale, poate fi dispusă şi confiscarea obiectelor supuse examinării. Investigarea criminalistică a sistemelor informatice trebuie să prezinte o serie de caracteristici specifice, necesare asigurării unui grad înalt de corectitudine, iar acestea ar fi : ¾ Autenticitatea (dovada sursei de provenienţă a probelor); ¾ Credibilitatea (lipsa oricăror dubii asupra credibilităţii şi solidităţii probelor); ¾ Completitudine (prelevarea tuturor probelor existente şi asigurarea integrităţii acestora); ¾ Lipsa interferenţelor şi contaminării probelor ca rezultat al investigaţiei sau al manipulării probelor după ridicarea acestora. De asemenea, investigaţia criminalistică mai presupune : ¾ Existenţa unor proceduri predefinite pentru situaţiile întâlnite în practica judiciară ; ¾ Posibilitatea repetării testelor realizate cu obţinerea unor rezultate identice; ¾ Anticiparea problemelor legate de admisibilitatea probelor; ¾ Anticiparea posibilelor critici vis a vis de metodele folosite, pe temeiul autenticităţii, credibilităţii şi afectării probelor oferite; ¾ Acceptarea faptului că metodele folosite în cercetare la un moment dat, pot constitui subiectul unor modificări în viitor. Cu privire la procedura ridicării sistemelor informatice facem următoarele referiri : Dacă sistemul informatic a fost găsit închis în momentul pătrunderii investigatorilor, nu trebuie sub nici un motiv repornit, iar dacă sistemul a fost găsit deschis acesta trebuie închis pentru a se putea proceda la ridicarea acestuia. Ulterior se procedează la etichetarea componentelor, ambalarea şi transportul acestora în laborator, analiza probelor şi pregătirea echipamentelor necesare investigării. 361 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE Bibliografie selectivă I. LEGISLAŢIE • Codul de procedură penală al României; • Legea nr. 86/2006 privind Codul vamal al României, publicată în M. Of. nr. 350/2006; • Legii nr. 95/2006 privind reforma în domeniul sănătăţii, publicată în M. Of. nr. 372/2006; • Legii nr. 211/2004 – privind unele măsuri pentru asigurarea protecţiei victimelor infracţiunilor, publicată în M. Of. nr. 557/2004; • Legea nr. 301/2004 privind Codul penal, publicată în Monitorul Oficial al României, Partea I, nr. 575/2004; • Legea nr. 535/2004 publicată în M. Of. nr. 1161/2004; • Legea nr. 39/2003 privind prevenirea şi combaterea criminalităţii organizate, publicată în Monitorul Oficial al României, Partea I nr. 50/2003. • Legea nr. 678/2001 privind prevenirea si combaterea traficului de persoane, publicată în M. Of. nr. 783/2001; • Legea 295/2004 privind regimul armelor şi al muniţiilor, publicată în M. Of. nr. 583/2004; • Legea nr. 365/2002 privind comerţul electronic, publicată în M. Of. nr. 483/2002; • Legii nr. 143/2000 privind prevenirea şi combaterea traficului şi consumului ilicit de droguri, publicată în M. Of. nr. 362/2000; • Legea nr. 111/1996 privind desfăşurarea în siguranţă a activităţilor nucleare, republicată în Monitorul Oficial al României, Partea I, nr. 301 din 4 aprilie 2006; • Art. 10 din Legea 126/1995 privind regimul materiilor explozive publicată în M. Of. nr. 298/1995; • O.U.G. nr. 121/2006 privind regimul precursorilor de droguri, publicată în Monitorul Oficial al României, Partea I, nr. 1039/2006; • Ordonanţa de urgenţă nr. 105/2001 privind frontiera de stat, publicată în M. Of. nr. 352/2001. • O.U.G. 200/2000 privind clasificarea, etichetarea şi ambalarea substanţelor şi preparatelor chimice periculoase, publicată în Monitorul Oficial al României, Partea I, nr. 593/2000; • O.U.G 78/2000 privind regimul deşeurilor, publicată în Monitorul Oficial al României, Partea I, nr. 283/2000; • H.G. 707/2006 – pentru aprobarea Regulamentului de aplicare a Codului vamal al României, publicată în Monitorul Oficial al României, Partea I, nr. 520/2006; • United Nations Office at Vienna, Doc. E/CN.15/1993/3, în United Nations Crime Prevention and Criminal Justice Newsletter, No. 22/23, July 1993 (Special double issue on the United Nations Commission on Crime Prevention and Criminal Justice); • Convenţia contra traficului ilicit de stupefiante şi substanţe psihotrope adoptată în 1988. • Protocolul împotriva fabricării şi traficului ilegale de arme de foc, piese şi componente ale acestora, precum şi de muniţii, adoptat la New York la 31 mai 2001, adiţional la Convenţia Naţiunilor Unite împotriva criminalităţii transnaţionale organizate, adoptată la New York la 15 noiembrie 2000; 362 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE • Convenţia europeană cu privire la controlul achiziţionării şi deţinerii armelor de foc de către particulari, adoptată la Strasbourg la 28 iunie 1978 şi rezidenţi ai altor state. II. DOCTRINĂ • A. Boroi, N. Neagu, V.R. Sultănescu – Infracţiuni prevăzute de Legea 143/2000 privind combaterea traficului şi consumului ilicit de droguri, Edit. Rosetti, 2001; • A. Pop – Contribuţii la analiza chimică a stupefiantelor, Teză de doctorat – Academia Tehnică Militară, Bucureşti 1996; • A. Swensson, O. Wendel – Descoperirea infracţiunilor – metode moderne de investigare criminală – Stocholm, 1954 • A. Ungureanu, A.Ciopraga în Dispoziţii penale din legi speciale române, vol. 6, Edit. Lumina Lex 1996; • Al Boroi, Drept penal, partea specială, Editura C.H. Beck, Bucureşti, 2006; • Al. Boroi, Drept penal, partea generală, Editura C.H. Beck, Bucureşti, 2006; • Alexandru Paicu, Unele observaţii privind infracţiunile de nerespectare a regimului materialelor explozive, în R.D. nr. 10/1999, pag. 118; • Aurel Ciopraga,Tratat de tactică criminalistică, Edit. Gama, Iaşi 1996; • Bercheşan V. – Metodologia investigării infracţiunilor, Ed. Paralela 45, 1999; • C. Leu – Cercetarea la faţa locului în cazul infracţiunilor informatice, în Investigarea Criminalistică a Locului Faptei, Asociaţia Criminaliştilor din România, Bucureşti, 2004, pag. 285; • C. Păun – Asocierea pentru săvârşirea de infracţiuni, în Revista de drept Penal 4/1999, pag. 72 • C. Pletea – Criminalistica, Elemente de anchetă penală, Edit. Little Star, Bucureşti, 2003; • C. Pletea – Drogurile şi traficanţii de droguri, Ed. „Paralela 45”, Piteşti, 1998; • C. Scripcaru, Gh. Scripcaru şi V. Astarastoie în Tratat de Medicină Legală, Edit Medicală, Bucureşti 1995; • C. Turianu, Subiectul activ al formei agravate a infracţiunii de nerespectare a regimului materiilor explozive prevăzută de art. 280 alin. 2 din Codul penal, în Revista Dreptul, nr. 5/2000, pag. 90; • C. Voicu – Prosperitatea şi agresivitatea economiei subterane, Pro Patria Lex 6-7/2005, pag.9-12; • C.M. Lăzureanu – Examinarea metalografică, mijloc de identificare criminalistică în cazul autoturismelor furate şi a traficului cu autoturisme, în Realităţi şi Perspective în Criminalistică, culegere de referate prezentate la simpozionul cu acelaşi nume organizat de către Asociaţia Criminaliştilor din România în 2003, pag. 204-206 • C.Ţurai – Elemente de criminalistică şi tehnică criminală (Poliţie ştiinţifică), Bucureşti, 1947; • Constantin Mitrache – Drept Penal Român, Partea generală, ediţia a III-a, Casa de editură şi presă Şansa, 1999; • Constantin Mitrache, Drept penal român, partea generală, ediţia a III-a, revăzută şi adăugată, Editura Şansa, Bucureşti, 1997; • Costică Bulai, Bogdan Bulai, Manual de drept penal, Partea generală, Editura Universul juridic, Bucureşti, 2007; • David Vessel – Conducting Successful Interrogations în FBI Law Enforcement Bulletin, Oct. 1998, pag. 27 • E. Stancu – Criminalistica, vol. II, Ed. Actami, Bucureşti, 1999; • E. Stancu – Terorism şi Internet, în Pentru Patrie, nr. 12/2000, pag. 27 • E. Stancu, Tratat de criminalistică, Edit. Actami, Bucureşti, 2004; 363 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE • F. Streteanu, R, Chiriţă, Răspunderea penală a persoanei juridice, Editura C.H. Beck, Bucureşti, 2007; • G. Antoniu, Răspunderea penală a persoanei juridice, în R.D.P. nr. 1/1996, pag. 9-15; • G. Antoniu, Reflecţii asupra crimei organizate, în R.D.P. nr.3/1997; • G.I. Olteanu, Consideraţii privind tactica cercetării la faţa locului, it Code – cărţi online, 2004, pag. 120-124; • George Antoniu, Emilian Dobrescu, Tiberiu Dianu, Gheorghe Stroe, Tudor Avrigeanu, Reforma legislaţiei penale, Editura Academiei Române, Bucureşti, 2003; • George Antoniu, Observaţii cu privire la anteproiectul unui al doilea nou Cod penal, în Revista de drept penal nr. 1/2008; • Gh. Diaconescu, C. Duvac, Drept penal, partea specială, Editura Fundaţiei „România de Mâine”, Vol I, Bucureşti, 2006; • Gh. Nistoreanu, C. Păun, Criminologie, Ed. Europa Nova, Bucureşti, 2000 • Gheorghe Nistoreanu, Alexandru Boroi, Drept penal, partea specială, Editura All Beck, 2005 • Hazelwood R, Rebousisn R, Warren J. în Prediction of Rapist Type and Violence from Verbal, Physical, and Sexual Scales – Journal of Interpersonal Violence vol. 6, March 1999 pag 55-67 • I. Dascălu, E. Stan, L. Giurea – Infracţiunile informatice – o nouă provocare pentru autorităţile statului, Pro Patria Lex 1/2002, Academia de Poliţie A.I. Cuza, pag. 86; • I. Dumitru, Abrogarea prevederilor art. 31 din Legea nr. 126/1995 prin Legea nr. 140/1996, în Revista Dreptul nr. 3/1998; • I. Pascu, M. Gorunescu, Răspunderea penală a persoanei juridice în perspectiva edictării unui nou cod penal, în Pro Lege nr. 2/2004, p.46; • I. Pascu, V. Lazăr, Drept penal, partea specială, Editura Lumina Lex, Bucureşti, 2004; • I. Pitulescu - Crima Organizată – Edit. Naţional, 1996, pag.104; • I. Retca, Implicaţii de drept penal substanţial şi de procedură penală ale Legii nr. 126/1995 privind regimul materiilor explozive, în Revista Dreptul, nr. 12/1996, pag. 74; • Ilie Botoş, Remus Şpan – Mecanismele de control şi documentare a activităţilor circumscrise terorismului (matricea conceptului operaţional integrat – comunicare ştiinţifică susţinută la Simpozionul: Învăţământul românesc de criminalistică şi medicină legală la început de mileniu, organizat de Asociaţia Criminaliştilor din România şi Catedra de Criminalistică din Academia de Poliţie A.I. Cuza în Ianuarie 2005; • Ilie Pascu, Mirela Gorunescu, Drept penal, partea specială, Editura Hamangiu, Bucureşti, 2008; • Ilie Virgil Jurcă, Despre folosirea legitimă a forţei sau a armelor de foc în actualele reglementări, în Pro-Lege nr. 4/2004, pag. 83; • Ioan Dascălu (coordonator) şi colectiv – Organizaţia criminală a drogurilor, Editura Sitech, Craiova, 2008; • Ioan Dascălu, Cristian-Eduard Ştefan, Marin-Claudiu Ţupulan – Percheziţia judiciară, Editura Sitech, Craiova, 2008; • Ioan T Amuza – Preocupări pentru definirea, incriminarea şi sancţionarea terorismului ca infracţiune internaţională, în Pro Patria Lex, Revistă de studii şi cercetări juridice, 6-7/2005; • Ioana Vasiu – Criminalitatea Informatică, Editura Nemira, Bucureşti, 1998; • Ioana Vasiu – Drept Penal român – Partea specială. Vol. II, Cluj-Napoca; • Ion Chipăilă (coordonator) şi colectiv – Globalizarea traficului de copii, Editura Sitech, Craiova, 2006; • Ion Suceavă – Îndrumar privind controlul vamal antidrog, Bucureşti, 1995; 364 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE • J.Landesco, Organized Crime in Chicago, în “Illinois Crime Survey”, Chicago, 1929, citat de Ernesto Ugo Savona, Social Change, Organization of Crime and Criminal Justice Systems, în vol. “Essays on crime and development”, UNICRI, Roma, 36/1990, p.103 119; • Johann Kubika – Posibilităţi de combatere a criminalităţii informatice pe Internet, în Pro Patria Lex, Academia de Poliţie A.I. Cuza, Editura Academica, Bucureşti, 2000, pag. 145 • M. Guiu, Răspunderea penală a persoanei juridice, în Revista Dreptul nr. 8/2005, p. 158; • Marcel Le Clerc – Manuel de police technique, edite par Police-Revue, Paris, 1967; • Maria Zolyneak, Clasificarea infracţiunilor. Clasificarea în raport cu latura obiectivă. Infracţiuni materiale şi formale – în DP II pag. 337. • N. Volonciu – Tratat de procedură penală, vol. 2, Edit. Paideia, 1994; • Nicolae Conea, Infracţiunile din domeniul privind interzicerea dezvoltării, producerii, stocării şi folosirii armelor chimice, R.D. nr. 11/1997, pag. 64; • Nicolae Văduva Criminalistica – Curs de tactică şi metodică, Edit. Universitaria 2002; • O. Loghin, T. Toader – Drept Penal partea specială, ediţia a III a revăzută şi adăugată, Casa de presă Şansa, Bucureşti 1997; • P.A. O’Hare, R. Newcombe, A. Matthews, E.C. Buning, E. Drucker - The reduction of drug-related harm, Routledge London and New York, 2000 edition • Paul Ekman – Should We Call it Expression or Communication? – in Innovations in Social Science Research, Vol. 10, No. 4, pp. 333-344, 1997; • R. M. Stănoiu – în „Trecerea frauduloasă a frontierei”, comentariu în E.T. pag 64; • Radu Popescu – Cardul-instrument modern de plată, Editura Tribuna Economică, Bucureşti, 1998, pag. 10-17. • S. Ivaşcu, Aspecte teoretice şi practice privind regimul armelor şi muniţiilor, în R.D. nr. 2/2006, pag. 168. • Serge Le Doran, Philippe Rose – Cyber-Mafia, Edit. Antet, Bucureşti, 1998; • T. Dalgleish and M. Power (Eds.). Handbook of Cognition and Emotion. Sussex, U.K.: John Wiley & Sons, Ltd., 1999; • T. Dima, Subiectul activ al formei agravate a infracţiunii de nerespectare a regimului materiilor explozive prevăzută de art. 280 alin. 2 din Codul penal, în Revista Dreptul, nr. 5/2000, pag. 89; • T. Toader, Drept penal, Partea specială, Editura Hamangiu, Bucureşti, 2007; • T.F. Gorunescu, Infracţiunea de terorism în domeniul nuclear, R.D.P. nr. 4/2005, pag. 82. • Thomas D. Colbridge – Probationers, Parolees and Fourth Amendament în FBI Law Enforcement, July 2003; • Tocan Leonard – Aspecte practice de relevare a seriilor îndepărtate de pe caroseriile auto, în Criminalistica nr.6/2002, pag 37-39; • V. Bercheşan – Metodologia investigării infracţiunilor – curs de criminalistică, Edit. „Paralela 45”, Piteşti, 1998; • V. Bercheşan, Metodologia Investigării Infracţiunilor, Edit Paralela 45, Piteşti, 2000; • V. Bercheşan; C. Pletea – Drogurile şi traficanţii de droguri, Edit. Paralela 45, Piteşti, 1998; • V. Dabu, Tudorel Enoiu, Regimul juridic al armelor de foc şi al muniţiilor, în R.D.P. nr. 2/1998, pag. 44; • V. Dobrinoiu, Gh. Nistoreanu şi colectivul în Drept Penal, Partea Generală, Editura Didactică ş Pedagogică, R.A., Bucureşti, 1992; • V. Dobrinoiu, N. Conea – Drept Penal, Partea specială, vol. II, Teorie şi practică judiciară, Edit. Lumina Lex Bucureşti 2000; 365 METODOLOGIE CRIMINALISTICĂ – CERCETAREA ACTIVITĂŢILOR ILICITE DESFĂŞURATE DE CĂTRE STRUCTURILE INFRACŢIONALE • V. Dongoroz şi colaboratorii – Explicaţii teoretice ale Codului Penal român, Editura Academiei Române, 1972; • V. Dongoroz, Tratat de drept penal, Reeditarea ediţiei din 1939 sub egida Asociaţiei Române de Ştiinţe Penale, Editura Societăţii Tempus, Bucureşti, 2000; • V. Lazăr, Drept penalş, partea specială, Editura Universitară, Bucureşti, 2006; • V. Păvăleanu, Încadrarea juridică a faptelor privind regimul materiilor explozive, în R.D. nr. 11/1997, pag. 94; • Valerian Cioclei, Manual de criminologie, Editura All Beck, Bucureşti, 1998 • Vasile Dobrinoiu, Drept penal, Partea specială, Editura Lumina Lex, Bucureşti, 2004; • Victor-Valeriu Patriciu, Ioana Vasiu, Şerban-George Patriciu – Internet-ul şi Dreptul, Edit. ALL BECK, Bucureşti, 1999, pag. XIII • Virgil Măgureanu – Putere şi terorism, Revista de sociologie 1/2003; • Wesley Clark, Connecticut State Police Department, Western District Major Crime Squad – Deceptive but Truthful: Is it Possible ? în FBI Law Enforcement Bulletin nov. 2000, pag. 59; • William Hill - Traficul de fiinţe umane: Pe cine afectează şi de ce trebuie să ne îngrijoreze?, www.osce.org/moldova; 366 